
CAPUT   I. 

Deum  vult  laudare,  ab  ipso  excitatus. 

I.  Magnus  es'2,  Domine,  et  laudabilis"  valde3  :  magna 

virtustua,  et  sapientise  tuae  non  est  numerus4.  Et  lau- 

dare  te  vult  homo,  aliqua  portio  creaturae  tuae  ;  et  homo 

.  '    circumferens  mortalitatem  suam ,  circumferens  testimo- 

nium  peccati  sui,  et  testimonium  quia  superbis  resistis5 

1  ViJe  Retract.  lib.  n,  cap.  vi.  —  *  ViJe  D    Guillon,  lom.  ix,  pa<;.  355- 
4"i3.  —  3  Psal.  cxliv,  3.  —  4  IJ.  cxlvi,  5.  —  5  i  Petr.  v,  5. 

1. 

et  tamen  laudare  te  vult  homo  aliqua  portio  ereaturae  tuae. 
Tu  excitas,  ut  laudare  te  delectet  5  quia  fecisti  nos  ad  te, 
et  inquietum  est  cor  nostrum,  donec  requiescat  in  te.  Da 
mihi,  Domine ,  scire  et  intelligere ,  utrum  sit  prius  invo- 
care  te ,  an  laudare  te  ;  et  scire  te  prius  sit ,  an  invocare 
te.  Sed  quis  te  invocat ,  nesciens  te  ?  Aliud  enim  pro  alio 
potest  invocare  nesciens  te.  An  potius  invocaris  ut  sciaris? 
Quomodo  autem  invocabunt  in  quem  non  crediderunt? 
Aut  quomodo  credent  sine  prredieante  *  ?  Et  laudabunt  Do- 
minum  qui  requirunt  eum2.  Quaerentes  enim  invenient 
eum ,  et  invenientes  laudabunt  eum.  Quoerarn  te,  Domine, 
invocans  te,  et  invocem  te  credens  in  te,  praedicatus  enim 
es  nobis.  Invocat  te,  Domine,  fides  mea  quam  dedisli 
mihi,  quam  inspirasti  mihi  per  humanitatem  Filii  tui , 
per  ministerium  praedicatoris  tui. 

VWWVW  \Vl\  IVI\  iVWVtU\W\'l\UWWlWV\t\^UWVVl\VVI\  l\l%  11\V  tw\v\u  U\l  u 

CAPUT  11. 

Deum  quem  invocat,  in  ipso  esse  ipsumque  in  Deo. 

II.  Et  quomodo  invocabo  Deummeum,  DeumetDomi- 
num  meum?  Quoniam  utique  in  me  ipsum  eum  vocabo, 
cum  invocabo  eum.  Et  quislocus  estin  me,  quoveniatin  me 
Deus  meus?  quoDeus  veniat  in  me  ,  Deus  qui  fecit  ccelum 
et  terram  ?  Ita-ne,  Domine  Deus  meus,  estquidquam  in  me 
quod  capiat  te?  An  vero  ccelum  et  terra  quae  fecistf,  et  in 
quibus  me  fecisti ,  capiunt  te  ?  An  quia  sine  te  non  esset 
quidquid  est ,  fit  ut  quidquid  est  capiat  te  ?  Quoniam  ita- 
que  et  ego  sum ,  quid  peto  ut  venias  in  me ,  qui  non  es- 

:  Roin.  x,  i4-    —  5  Psd-  xxi,  27. 

sem  ,  nisi  esses  in  me  ?  Non  enim  ego  jam  in  inferis,  et  ta- 
men  etiam  ibies.  Nametsi  descendero  in  infernum,  ades1. 
Non  ergo  essem ,  Dcus  meus  ,  non  omnino  essem ,  nisi 
esses  in  me.  An  potius  non  essem  ,  nisi  essem  in  te  ,  ex 
quo  omnia ,  per  quemomnia,  in  quo  omniaa?Etiam  sic, 
Domine,  etiam  sic.  Quoteinvoco,  cumin  te  simPAutunde 
venias  in  me?Quo  enim  recedam  extra  ccelum  et  terram, 
ut  inde  in  me  veniat  Deus  meus,  qui  dixit  :  «  Ccelum  et 
»  terram  ego  impleo 3  ?  » 

^XVXX^VAVAV^A^tVVXVX^^VVVXlVVXVVVXl^/VVVVVXViAX^A^V/V*   /vvvvvvvvv/vvvxvvvvvvvvvvvv^vvvv 

CAPUT  III. 

Deus  sic  ubique  totus,  ut  res  nulla  ipsum  totum 
capiat. 

III.  Capiunt  ergo-ne  te  ccelum  et  terra,  quoniam  tu  im- 
ples  ea  ?  An  imples ,  et  restat ,  quoniam  non  te  capiunt  ?  Et 
quo  refundis  quidquid ,  impleto  ccelo  et  terra  ,  restat  ex 
te  ?  An  non  opus  habes ,  ut  quoquam  continearis ,  qui 
contines  omnia ;  quoniam  quae  imples,  continendo  imples  ? 
Non  enim  vasa  quae  te  plena  sunt ,  stabilem  te  faciunt  •, 
quia  etsi  frangantur ,  non  etfunderis.  Et  cum  effunderis 
super  nos,  non  tu  jaces,  sed  erigis  nos-,  nec  tu  dissiparis, 
sed  colligis  nos.  Sed  qui  imples  omnia  ,  te  toto  imples 
omnia  ?  An  quia  non  possunt  te  totum  capere  omnia, 
partem  tui  capiunt?  et  eadem  partem  simul  omnia  ca- 
piunt?  An  singulas  singula,  et  majores  majora,  minores 
minora  capiunt  ?  Ergo  est  aliqua  pars  tui  major ,  aliqua 
minor  ?  An  ubique  totus  es,  et  res  nulla  te  totum  capit? 

1  Psal.  cxxxvm,  8.  —  2  Rom.  xr,  36.  —  3  Jerem.  xxm,  i\. 

CAPUT  IV. 

Dei  majestas  et  perfectiones  inexplicablies. 

IV.  Qum  es  ergo,  Deus  meus?  quid  rogo,  nisi  Dominus 
Deus?  Quis  enim  DominuspraeterDominum?  Autquis  Deus 
praeter  Deum  nostrum1?  Summe,  optime,  potentissime , 
omnipotentissime,  misericordissime  et  justissime,  secretis- 
sime  et  praesentissime,  pulcherrime  et  fortissime,  stabilis  et 
incomprehensibilis ,  immutabilis  mutans  omnia,  nunquam 
novus,  nunquam  vetus,  innovans  omnia  et  in  vetustatem 
perducens  superbos  et  nesciunt  ;  semper  agens,  semper 
quietus,  colligens  et  non  egens,  portans  et  implens  et  pro- 
tegens,  creans  et  nutriens  et  perficiens,  quaerens  cum  nihil 
desit  tibi.  Amas,  nec  aestuas  \  zelas,  et  securus  es  ;  pcenitet 
te,  et  non  doles;  irasceris,  et  tranquillus  es;  opera  mutas, 
nec  mutas  consilium ;  recipis  quod  invenis ,  et  nunquam 
amisisti;  nunquam  inops,  etgaudes  lucris;  nunquam  ava- 
rus,  et  usuras  exigis.  Supererogatur  tibi  ut  debeas,  et  quis 
nabet  quidquam  non  tuum?  Reddis  debita  nulli  debens, 
donas  debita  nihil  perdens.  Et  quid  diximus,  Deus  meus, 
vita  mea,  dulcedo  mea  sancta  ?  Aut  quid  dicit  aliquis  cum 
de  te  dicit?  Et  vae  tacentibus  de  te^  quoniam  loquaces 
muti  sunt. 

T  Psal.  xvn,  32. 

CAPUT  V. 

Petit  amorem  Dei  et  delictorum  veniam. 

V.  Quis  raihi  dabit  acquiescere  in  te  ?  Quis  mihi  dabit 
ut  venias  in  cor  meum  ,  et  inebries  illud  ,  ut  obliviscar 
malamea,et  unum  bonum  meum  amplectar  te?Quid 
mihi  es  ?  Miserere  ut  loquar.  Quid  tibi  sum  ipse  ut  amari 
tejubeasame,  et  nisi  faciam  irascaris  mihi,  et  mineris 
ingentes  miserias?  Parva-ne  ipsa  est,  si  non  amem  te  ?  Hei 
mihi !  Dicmihi  per  miserationes  tuas,  Domine,  Deus  meus, 
quidsismihi.  Dicanimse  meae  :  «  Salus  tuaego  sum1.  »  Sic 
dic  utaudiam.  Ecce  aurescordis  mei  ante  te,Domine ;  aperi 
eas,  et  «  Dic  animse  meee  :  Salus  tua  ego  sum.  »  Curram 
post  vocem  hanc,  et  apprehendam  te.  Noli  abscondere  a 
me  faciem  tuam  :  moriar,  ne  moriar ,  ut  eam  videam. 

VI.  Angusta  est  domus  animae  meae  quo  venias  ad  eam  : 
dilatetur  abs  te.  Ruinosaest :  refice  eam.  Habet  quse  offen- 
dant  oculos  tuos,  fateor  et  scio  :  sed  quis  mundabit  eam  ? 
aut  cui  alteri  praeter  te  clamabo? «  Ab  occultis  meis  munda 
»  me,  Domine,  et  ab  alienis  parce  servo  tuo  2.  »  Credo, 
propter  quod  et  loquor 3 :  Domine,  tuscis.  Nonne  tibi  pro- 
locutus  sum  adversum  me  delicta  mea ,  Deus  meus  ;  et  tu 
dimisisti  impietatem  cordis  mei 4  ?  Non  judicio  contendo 
tecum  qui  veritas  es 5  ^  et  ego  nolo  fallere  me  ipsum ,  ne 
mentiatur  iniquitas  mea  sibi5.  Non  ergo  judicio  contendo 
tecum;  «  Quia  si  iniquitates  observaveris ,  Domine,  Do- 
»  mine ,  quis  sustinebit 7  ?  » 

1  Psal.  xxxiv,  3.  —  *  Id.  xvin,  i3,  i^.  —  3  Id.  cxv,  10.  —  4  Id.  xxx,  5. 
—  s  Job.  ix,  2,  3.  — 6  Psal.  xxvi,  12.  —  7  Id.  cxxix,  3. 

GAPUT  VI. 

lnfantiam  suam  describit,  laudat  Dei  providentiam 
et  ceternitatem. 

VII.  Sed  tamen, sine  me loqui apud misericordiam  tuam, 
me  terram  et  cinerem.  Sine  tamen  loqui ;  quoniam  ecce 
misericordia  tua  est,  non  homo  irrisor  meus,  cui  loquor.  Et 
tu  fortasse  irrides  me  :  sed  conversusmisereberis  mei.  Quid 
enim  est,  quod  volo  dicere,  Domine,  Deus  meus?  nisi  quia 
nescio  unde  venerim  huc,  in  istam  dico  vitam  mortalem,  an 
mortem  vitalem,  nescio.  Et  susceperunt  me  consolationes 
miserationum  tuarum ,  sicut  audivi  a  parentibus  carnis 
meae ,  ex  quo  et  in  qua  formasti  me  in  tempore ;  non  enim 
ego  memini.  Exceperunt  ergo  me  consolationes  lactis  hu- 
mani.  Nec  mater  mea ,  vel  nutrices  meae  sibi  ubera  imple- 
bant :  sed  tu  mihi  per  eas  dabas  alimentum  infantiae ,  se- 
cundum  institutionem  tuam  et  divitias  usque  ad  fundum 
rerum  dispositas.  Tu  etiam  mihi  dabas  nolle  amplius  quam 
dabas  ;  et  nutrientibus  me  dare  mihi  velle  quod  eis  dabas. 
Dare  enim  mihi  per  ordinatum  affectum  volebant,  quo  ex 
te  abundabant.  Nam  bonum  erat  eis  bonum  meum  ex  eis ; 
quod  non  ex  eis ,  sed  per  eas  erat :  ex  te  quippe  bona  om- 
nia  Deus ;  et  ex  Deo  meo ,  salus  mihi  universa.  Quod  ani- 
madverti  postmodum,  clamantete  mihi  pcrhaec  ipsa  quae 
tribuis  intus  et  foris.  Nam  tunc  sugere  noram,  et  acquies- 
cere  delectationibus  ,  flere  autem  offensiones  carnis  meae  ; 
nihil  amplius. 

VIII.  Postet  ridere  ccepi ,  dormiens  primo,  deinde  vi- 

gilans.  Hoc  enim  de  me  mihi  indicatum  est,  et  credidi , 
quoniam  sic  videmus  et  alios  infantes  :  nam  ista  mea  non 
memini.  Et  ecce  paulatim  sentiebam  ubi  essem,  et  volun- 
tates  meas  volebam  ostendere  eis  per  quos  implerentur, 
et  non  poteram  •,  quia  illae  intus  erant ,  foris  autem  illi  , 
nec  ullo  suo  sensu  valebant  introire  in  animam  meam.  Ita- 
que  jactabam  membra  et  voces,  signasimilia  voluntatibus 
meis  ,  pauca  quae  poteram,  qualia  poteram,  non  enim 
erant  veri  simiiia.  Et  cum  mihi  non  obtemperabatur  ,  vel 
non  intellecto ,  vel  ne  obesset ,  indignabar  non  subditis 
maioribus,  et  liberis  non  servientibus ,  et  me  de  illis 
flendo  vindicabam.  Talesesseinfantes  didici  quos  discere 
potui,  et  me  talem  fuisse  magis  mihi  ipsi  indicaverunt  nes- 
cientes  ,  quam  scientes  nutritores  mei. 

IX.  Et  ecce  infantia  mea  olim  mortua  est,  et  ego  vivo. 
Tu  autem,  Domine,  quiet  semper  vivis,  et  nihil  moritur  in 
te  ,  quoniam  ante  primordia  saeculorum  ,  et  ante  omne 
quod  vel  ante  dici  potest ,  tu  es ,  et  Deus  es  Dominusque 
omnium  quae  creasti  :  et  apud  te  rerum  omnium  instabi- 
lium  stant  causae  ;  et  rerum  omnium  mutabilium  immu- 
tabiles  manent  origines;  et  omnium  irrationabiJium  et 
temporalium  sempiternae  vivunt  rationes.  Dic  mihi  sup- 
plici  tuo,  Deus,  et  misericors  miserotuo/dicmihi  utrum 
jam  alicui  aetati  meae  mortuae  successerit  infantia  mea  :  an 
illa  est  quam  egi  intra  viscera  matris  meae?  Nam  et  de  illa 
mihi  non  nihil  indicatum  est,  et  praegnantes  ipse  vidi  foe- 
minas.  Quid  ante  hanc  etiam,  dulcedo  mea  Deus,  fui-ne 
alicubi,  aut  aliquis  ?  Nam  quis  mihi  dicat  ista,  non  ha- 
beo ,  nec  pater  nec  mater  potuerunt ,  nec  ahorum  experi- 
mentum,  necmemoriamea.  Anirridesmeista  quaerentem, 
teque  de  hoc  quod  novi,  laudari  a  mejubes,  et  confiteri 
me  tibi? 

X.  Confiteor  tibi,  Domine  cceli  et  terrae,  laudem  di- 

cens  tibi  de  primordiis  et  infantia  mea  quse  non  memini  •, 
et  dedisti  ea  homini  ex  aliis  de  se  conjicere ,  et  auctorita- 
tibus  etiam  muliercularum  multa  de  se  credere.  Eram 
enim  et  vivebam  etiam  tunc  ;  et  signa  quibus  sensa  mea 
nota  aliis  facerem  ,  jam  in  fine  infantiae  quserebam.  Unde 
hoc  tale  animal  nisi  abs  te,  Domine  ?  An  quisquam  se  fa- 
ciendi  erit  artifex?  aut  ulla  vena  trahitur  aliunde ,  qua 
esse  et  vivere  currat  in  nos  ,  praeter  quam  quod  tu  facis 
nos  ,  Domine ,  cui  esse  et  vivere  non  aliud  atque  aliud 
est ;  quia  summe  esse ,  atque  summe  vivere ,  idipsum  es? 
Summus  enim  es ,  et  non  mutaris ;  neque  peragitur  in  te 
hodiernus  dies  ,  et  tamen  in  te  peragitur ,  quia  in  te  sunt 
et  ista  omnia.  Non  enim  haberent  vias  transeundi,  nisi 
contineres  ea.  Et  quoniam  anni  tui  non  deficiunt,  anni 
tui  hodiernus  dies?  Etquam  multi  iam  dies  nostri  et  pa- 
trum  nostrorum  per  hodiernum  tuum  transierunt ,  et  ex 
illo  acceperunt  modos,  et  utcumque  extiterunt,  et  tran- 
sibunt  adhuc  alii,  et  accipient ,  et  utcumque  existent !  Tu 
autem  idem  ipse  es ;  et  omnia  crastina  atque  ultra ,  om- 
niaque  hesterna  et  retro  hodie  facies,  hodie  fecisti.  Quid 
ad  me,  si  quis  non  intelligat?  Gaudeat  et  ipse,  dicens  : 
Quid  est  hoc  ?  gaudeat  etiam  sic ;  et  amet  non  inveniendo 
invenire  potius ,  quam  inveniendo  non  invenire  te. 

YYVV  Y\  Y\  YY*>  V\\\  \\\\  \\V\  Y\\V  \\\\\VY>  VYV\  \\\>  -  V  \YY\V\  YY  U\\l>  Y\-V\  Y\\\\\\\  YYVY Y\ 

GAPHT      VII. 

Infantia  quoque  peccatis  obnoxia. 

XI.  Exaubi,  Deus.  Vaepeccatis  hominum  !  Et  homo  di- 

cit  haec ,  et  misereris  ejus ,  quoniam  tu  fecisti  eum ,  et 

eccatum  non  fecisti  in  eo.  Quis  me  commemorat  pecca- 

tum  infantise  raeag  ?  Quoniam  nemo  mundus  a  peccato 
coram  te,  nec  infans  cujus  est  unius  diei  vita  super  ter- 
ram1.  Quis  me  commemorat?  An  quilibet  tantillus  nunc 
parvulus,  in  quo  video  quod  non  memini  de  me?  Quid 
ergo  tunc  peccabam  ?  An  quia  uberibus  inbiabara  plo- 
rans  ?  Nam  si  nunc  faciam ,  non  quidem  uberibus ,  sed 
escae  congruenti  annis  meis  ita  inhians,  deridebor  atque 
reprehendar  justissime.  Tunc  ergo  reprehendenda  facie- 
bam  •,  sed  quia  reprehendentem  intelligere  non  poteram  , 
nec  mos  reprehendi  me,  nec  ratio  sinebat.  Nam  extirpa- 
mus  et  ejicimus  ista  crescentes.  Nec  vidi  quemquam 
scientem  cum  aliquid  purgat,  bona  projicere.  An  pro 
tempore  etiam  illa  bona  erant ,  flendo  petere  etiam  quod 
noxie  daretur  ,  indignari  acriter  non  subjectis  hominibus, 
liberis  et  majoribus,  hisque  a  quibus  genitus  est,  multis- 
que  prseterea  prudentioribus  non  ad  nutum  voluntatis  ob- 
temperantibus  •,  feriendo  nocere  niti  quantum  potest,  quia 
non  obeditur  imperiis  quibus  perniciose  obediretur?  Ita 
imbecillitas  membrorum  infantilium  innocens  est ,  non 
animus  infantium.  Vidi  cgo  et  expertus  sum  zelantem 
parvulum  :  nondum  loquebatur,  et  intuebatur  pallidus 
amaro  aspectu  collactaneum  suum.  Quishoc  ignorat?  Ex- 
piare  se  dicunt  ista  matres  atque  nutrices  nescio  quibus 
remediis.  Nisi  vero  et  ista  innocentia  est ,  in  fonte  lactis 
ubertim  manante  atque  abundante ,  opis  egentissimum , 
et  illo  adhuc  uno  alimento  vitam  ducentem ,  consortem 
non  pati.  Sed  blande  tolerantur  hsec  ,  non  quia  nulla  vel 
parva ,  sed  quia  aetatis  accessu  peritura  sunt.  Quod  licet 
probes ,  cum  ferri  aequo  animo  eadem  ipsa  non  possunt , 
quando  in  aliquo  annosiore  deprehenduntur. 

XII.  Tu  itaque,  Domine  Deus  meus,  qui  dedisti  vitam 
infanti ,  et  corpus  ,  quod  ita  ut  videmus  instruxisti  sensi- 

1  Jol>   xxv,  4)  jnxta  lxx. 

bus,  compegisti  membris,  figura  clecorasti ,  proque  ejus 
universitate  atque  incolumitate  omnes  conatus  animantis 
insinuasti ,  jubes  me  laudare  te  in  istis  et  confiteri  tibi,  et 
psallere  nomini  tuo,  Altissime1  :  quia  Deus  es  omnipotens 
et  bonus,  etiamsi  sola  ista  fecisses,  quse  nemo  alius  po- 
test  facere,  nisi  tu,  une,  a  quo  est  omnis  modus  formosis- 
sime  qui  formas  omnia  ,  et  lege  tua  ordinas  omnia.  Hanc 
ergo  oetatem ,  Domine ,  quam  me  vixisse  non  memini ,  de 
qua  aliis  credidi ,  et  quam  me  egisse  ex  aliis  infantibus 
conjeci,  quanquam  ista  multum  fida  conjectura  sit,  piget 
me  annumerare  huic  vitae  mese,  quam  vivo  in  hoc  saeculo. 
Quantum  enim  attinet  ad  oblivionis  meae  tenebras,  par 
illi  est  quam  vixi  in  matris  utero.  Quod  si  et  in  iniquitate 
conceptus  sum,  et  in  peccatis  me mater  mea  in  utero  aluit2  $ 
ubi,  oro  te,  Deusmeus,  ubi,  Domine,  ego  servustuus,  ubi 
aut  quando  innocens  fui  ?  Sed  ecce  omitto  illud  tempus.  Et 
quid  mihi  jam  cum  eo  est ,  cujus  nulla  vestigia  recolo? 

CA.PUT    VIII. 

Unde  puer  loqui  didicerit. 

XIII.  Nonne  ab  infantia  huc  pergens  veni  in  pueritiam  -, 
vel  potius  ipsa  in  me  venit,  et  successit  infantiae  ?  Nec  dis- 
cessit  illa  ;  quo  enim  abiit?  et  tamen  jam  non  erat.  Non 
enim  eram  infans  qui  non  farer,  sed  jam  puer  loquens 
eram.  Et  memini  hoc  :  et  unde  loqui  didicerim  ,  post  ad- 
verti.  Non  enim  docebant  me  majores  homines  praebentes 
mihi  verba  certo  aliquo  ordine  doctrina? ,  sicut  paulo  post 
litteras  :  sed  ego  ipse  mente  quam  dedisti  mihi ,  Deus 

1  Psal.  xci,  2.  —  a  IJ.  l,  7. 

meus,  cum  gemitibus  et  vocibus  variis,  et  variis  mem- 
brorum  motibus  edere  vellem  sensa  cordis  mei ,  ut  volun- 
tati  pareretur  5  nec  valerem  quae  volebam  omnia,  nec  qui- 
bus  volebam  omnibus  ,  praesonabam  memoria;  cum  ipsi 
appellabant  rem  aliquam ,  et  cum  secundum  eam  vocem 
corpus  ad  aliquid  movebant,  videbam  et  tenebam  hoc  ab 
eis  vocari  rem  illam  ,  quod  sonabant  :  cum  eam  velleni 
ostendere.  Hoc  autem  eos  velle  ex  motu  corporis  aperie- 
batur  ,  tanquam  verbis  naturalibus  omnium  gentium , 
quae  fmnt  vuJtu  et  nutu  oculorum  ,  caeterorumque  mem- 
brorum  actu,  et  sonitu  vocis  indicante  afTectionem  animi, 
in  petendis,  habendis .  rejiciendis,  fugiendisve  rebus.  Ita 
verba  in  variis  sententiis  ,  locis  suis  posita  ,  et  crebro  au- 
dita  ,  quarum  rerum  signa  essent,  paulatim  colligebam  , 
measque  jam  voluntates  edomito  in  eis  signis  ore_,  per 
haec  enuntiabam.  Sic  cum  his  inter  quos  eram_,  volunta- 
tum  enuntiandarum  signa  communicavi,  etvitae  humanae 
procellosam  societatem  altius  ingressus  sum,  pendens  ex 
parentum  auctoritate  ,  nutuque  majorum  hominum. 

\V\\  \U\  Vl\\  Vl\M\  »"i  VVW  \IA>  WA^  IVV\  ViV^  \\U  VVW  VV\A  \\  V>  W\>  U  V  i\\\\  VX\A  \V\1  V  i 

CAPUT  IX. 

Odiiun  litterarum ,  amor  lusus ,  et  vapulandi  tunor 
in  pueris. 

XIV.Deus  Deus  meus,  quas  ibi  miserias  expertus  sum 
et  ludificationes  ,  quandoquidem  recte  mihi  vivere  puero 
id  proponebatur,  obtemperare  monentibus  ,  ut  in  hoc 
sceculo  florerem  et  excellerem  linguosis  artibus,  ad  ho- 
norem  hominum  et  falsas  divitias  famulantibus.  Inde  in 

scholam  datus  sum  ut  discerem  litteras ,  in  quibus  quid 
utilitatis  esset  ignorabam  miser ;  et  tamen  si  segnis  in 
discendo  essem  vapulabam.  Laudabatur  enim  hoc  a  ma- 
joribus,  et  multi  ante  nos  vitam  istam  agentes,  praes- 
truxerant  aerumnosas  vias ,  per  quas  transire  cogebamur, 
multiplicato  labore  et  dolore  filiis  Adam.  Invenimus  au- 
tem,  Domine,  homines  rogantes  te ;  et  didicimus  ab  eis 
sentientes  te,  ut  poteramus  esse  magnum  aliquem ,  qui 
posses,  etiam  non  apparens  sensibus  nostris,  exaudire  nos 
et  subvenire  nobis.  Nam  puer  ccepi  rogare  te  auxilium  et 
refugium  meum  •,  et  in  tuam  invocationem  rumpebam 
nodos  linguae  meae  $  et  rogabam  te  parvus ,  non  parvo 
affectu,  ne  in  schola  vapularem.  Et  cum  me  non  exau- 
diebas,  quod  non  erat  ad  insipientiam  mihi * ,  ridebantur 
a  majoribus  hominibus  usque  ab  ipsis  parentibus,  qui 
mihi  accidere  mali  nihil  volebant ,  plagse  mese  ,  magnum 
tunc  et  grave  malum  meum. 

XV.  Est-ne  quisquam ,  Domine ,  tam  magnus  animus 
praegrandi  affectu  tibi  cohaerens  5  est-ne  ,  inquam ,  quis- 
quam  ?  (  facit  enim  hoc  quaedam  etiam  stoliditas.  )  Est 
ergo,  qui  tibi  pie  cohaerendo  ita  sit  affectus  granditer,  ut 
equuleos  et  ungulas,  atque  hujuscemodi  varia  tormenta, 
pro  quibus  effugiendis  tibi  per  universas  terras  cum  ti- 
more  magno  supplicatur ,  ita  parvi  aestimet  deridens  eos 
qui  haec  acerbissime  formidant ,  quemadmodum  paren- 
tes  nostri  ridebant  tormenta  ,  quibus  pueri  a  magistris 
affligebamur  ?  Non  enim  aut  minus  ea  metuebamus ,  aut 
minus  te  de  his  evadendis  deprecabamur  :  et  peccabamus 
tamen  minus  scribendo  ,  aut  legendo ,  aut  cogitando  de 
litteris  quam  exigebatur  a  nobis.  Non  enim  deerat ,  Do- 
mine  ,  memoria  vel  ingenium  ,  quae  nos  habere  voluisti 
pro  illa  aetate  satis  $  sed  delectabat  ludere :  et  vindicabatur 

T  Psal.  xxi,  3. 

in  nos  ab  eis  qui  talia  utique  agebant.  Sed  majorum  nugae 
negotia  vocantur  :  puerorum  autem  talia  cum  sint ,  pu- 
niuntur  a  majoribus  ;  et  nemo  miseratur  pueros,  vel  illos, 
vel  utrosque.  Nisi  vero  approbet  quisquam  bonus  rerum 
arbiter  vapulasse  me ,  quia  ludebam  pila  puer,  et  eo  ludo 
impediebar ,  quominus  celeriter  discerem  litteras,  quibus 
major  deformius  luderem  :  aut  aliud  faciebat  idem  ipse  a 
quo  vapulabam ,  qui  si  in  aliqua  quaestiuncula  a  condoc- 
tore  suo  victus  esset ,  magis  bile  atque  invidia  torquere- 
tur  quam  ego ,  cura  in  certamine  pilae  a  collusore.  meo 
superabar.  **' 

CAPUT    X. 

Amore  lusus  et  spectaculorum  avocatur  a  litterarum 
studio. 

XVI.  Et  tamen  peccabam,  Domine  Deus,  ordinator  et 
creator  omnium  rerum  naturalium,  peccatorum  autem 
tantura  ordinator.  Domine  Deusmeus,  peccabam  faciendo 
contra  praecepta  parentum,  et  magistrorum  illorum.  Po- 
teram  enim  postea  bene  uti  litteris,  quas  volebant  ut  dis- 
cerem  quocumque  animo  illi  mei.  Non  enim  meliora  eli- 
gens,  inobediens  eram,  sed  amore  ludendi,  amans  in 
certaminibus  superbas  victorias  ,  et  scalpi  aures  meas  fal- 
sisfabellis,  quo  prurirent  ardentius,  eadem  curiositate  ma- 
gis  magisque  per  oculos  emicante  in  spectacula  ludosque 
majorum  ;  quos  tamen  qui  edunt,  ea  dignitate  prsediti  ex- 
cellunt ,  ut  hoc  pene  omnes  optent  parvulis  suis  :  quos 
tamen  caedi  libenter  patiuntur  ,  si  spectaculis  talibus  im- 
pediantur  a  studio  ,  quo  eos  ad  talia  edenda  cupiunt  per- 

venire.  Vide  ista  ,  Domine  ,  misericorditer ,  et  libera  nos 
jam  invocantes  te  ;  libera  etiam  eos  qui  nondum  te  invo- 
cant,  ut  invocent  te,  et  liberes  eos. 

CAPIJT  XI. 

Morbo  pressus  baptismum  flagitat ,  quem  mater 
certo  consilio  dijfert. 

XVII.  Audieram  enim  ego  adhuc  puer  de  vita  aeterna 
nobis  promissa  per  humilitatem  Domini  Dei  nostri  des- 
cendentis  ad  superbiam  nostram,  et  signabar  jam  signo 
crucis  ejus ,  et  condiebar  ejus  sale  (1) ,  jam  inde  ab  utero 
matris  meae,  quae  multum  speravit  in  te.  Vidisti,  Domine_, 
cum  adhuc  puer  essem ,  et  quodam  die  pressu  stomachi 
repente  aestuarem  pene  moriturus.  Vidisti,  Deus  meus, 
quoniam  custos  meus  jam  eras,  quo  motu  animi  et  qua 
fide  baptismum  Christi  tui  Dei  et  Domini  mei  flagitavi  a 
pietate  matris  mese,  et  matris  omnium  nostrum  Ecclesiae 
tuse.  Et  conturbata  mater  carnis  meae ,  quoniam  et  sem- 
piternam  salutem  meam  charius  parturiebat  corde  casto 
in  fide  tua ,  jam  curaret  festinabunda  ut  sacramentis  sa- 
lutaribus  initiarer  et  abluerer,  te,  Domine  Jesu,  confitens 
in  remissionem  peccatorum  ,  nisi  statim  recreatus  essem. 
Dilata  est  itaque  mundatio  mea ,  quasi  necesse  esset  ut 
adhuc  sordidarer ,  si  viverem  ;  quia  videlicet  post  lava- 
crum  illud  major  et  periculosior  in  sordibus  delictorum 
reatus  foret.  Ita  jam  credebam,  et  illa  et  omnis  domus,  nisi 
pater  solus ,  qui  tamen  non  evicit  in  me  jus  malernae  pie- 
tatis,  quominus  inChristum  crederem,  sicut  ille  nondiun 

crediderat.  Nam  illa  satagebat  ut  tu  mihi  pater  esses , 
Deus  meus,  potius  quam  ille  5  et  in  hoc  adjuvabas  eam  ut 
superaret  virum ,  cui  melior  serviebat  5  quia  et  in  hoc  tibi 
utique  id  jubenti  serviebat. 

XVIII.  Rogo  te ,  Deus  meus,  vellem  scire ,  si  tu  etiam 
velles ,   quo  consilio  dilatus  sum  ,   ne  tunc  baptizarer  : 
utrum  bono  meo  mihi  quasi  laxata  sunt  lora  peccandi , 
annon  laxata  sunt?  Unde  ergo  etiam  nunc  de  aliis  atque 
aliis  sonat  undique  in  auribus  nostris.  Sine  illum ,  faciat 
quod  vult,  nondum  enim  baptizatus  est :  et  tamen  in  sa- 
lute  corporis  non  dicimus  •,  Sine ,  vulneretur  amplius , 
nondum  enim  sanatus  est.  Quanto  ergo  melius  et  cito  sa- 
narer,  et  id  ageretur  mecum  meorum  meaque  diligentia  , 
ut  recepta  salus  animse  meae  tuta  esset  tutela  tua,  qui  de- 
disses  eam?  Melius  vero.  Sed  quot  et  quanti  fluctus  im- 
pendere  tentationum  post  pueritiam  videbantur,  noverat 
eosjam  illa  mater  5  et  terram  per  eos  undepostea  forma- 
rer  ,  quam  ipsam  jam  eiligiem  committere  volebat. 

CAPUT  XII. 

Ad  litteras  cogebatur ,  quo  tamen  Deus  utebatur 
bene. 

XIX.  In  ipsa  tamen  pueritia,  de  qua  mihi  minus 
quam  de  adolescentia  metuebatur ,  non  amabam  litteras  , 
et  me  in  eas  urgeri  oderam  5  et  urgebar  tamen ,  et  bene 
mihi  fiebat,  nec  faciebam  ego  bene  :  non  enim  discerem, 
nisi  cogerer.  Nemo  autem  invitus  bene  facit ,  etiam  si 
bonum  est  quod  facit.  Nec  qui  me  urgebant,  bene  facie- 

CXXXII.  2 

bant :  sed  bene  mihi  fiebat  abs  te,  Deus  meus.  Illi  enim  non 
intuebantur  quo  referrem  quod  me  discere  cogebant,  prse- 
terquam  ad  satiandas  insatiabiles  cupiditates  copiosse  ino- 
piae  et  ignominiosae  gloriae.  Tu  vero  cui  numerati  sunt 
capilli  capitis  nostri * ,  errore  omnium  ,  qui  mihi  insta- 
bant  ut  discerem ,  utebaris  ad  utilitatem  meam  :  meo  au- 
tem ,  qui  discere  nolebam ,  utebaris  ad  pcenam  meam  , 
qua  plecti  non  eram  indignus  tantillus  puer  et  tantus  pec- 
cator.  Ita  de  non  bene  facientibus  tu  bene  faciebas  mihi  j 
et  de  peccante  me  ipso  juste  retribuebas  mihi.  Jassisti 
enim  ,  et  sic  est ,  ut  pcena  sua  sibi  sit  omnis  inordinatus 
animus. 

GAPUT  XIII. 

Quibus  studiis  potissimiun  sit  delectatus. 

XX.  Quid  autem  erat  causae  cur  graecas  litteras  ode- 
ram ,  quibus  puerulus  imbuebar ,  ne  nunc  quidem  mihi 
satis  exploratum  est.  Adamaveram  enim  latinas,  non  quas 
primi  magistri ,  sed  quas  docent  qui  Grammatici  vocan- 
tur.  Nam  illas  primas  ubi  legere  et  scribere  et  numerare 
discitur,  non  minus  onerosas  pcenalesque  habebam  quam 
omnes  graecas.  Unde  tamen  et  hoc  nisi  de  peccato  et  va- 
nitate  vitae ,  quia  caro  eram  et  spiritus  ambulans  et  non 
revertens2?Nam  utique  meliores,  quia  certiores  erant  pri- 
mse  iilae  litterae ,  quibus  fiebat  in  me ,  et  factum  est ,  et 
habeo  illud  ut  et  legam  si  quid  scriptum  invenio,  et  scri- 
bam  ipse  si  quid  volo  ,  quam  illoe  quibus  tenere  cogebar 

1  Matth.  x,  3o.  —  2  Psal.  lxx.vh,  3g. 

iEneae  nescio  cujus  errores,  oblitus  errorum  meorum ;  et 
plorare  Didonem  mortuam  ,  quia  se  occidit  ob  amorem , 
cum  interea  me  ipsum  in  his  a  te  morientem ,  Deus  vita 
mea  ,  siccis  oculis  ferrem  miserrimus. 

XXI.  Quid  enim  miserius  misero  non  miserante  se  ip- 
sum,  et  flente  Didonis  mortem  quae  fiebat  amandoiEneam, 
non  flente  autem  mortem  suam ,  quae  fiebat  non  amando 
te,Deus  lumencordis  mei,et  panis  oris  intus  animse  meae, 
et  virtus  maritans  mentem  meam  et  sinum  cogitationis 
meae?Non  te  amabam,  et  fomicabar  abs  te,  et  fornicanti 
sonabat  undique,Euge,  euge.  Amicitia  enim  mundi  hnjus, 
fornicatio  est  abs  te  :  et  Euge,  euge  dicitur,  ut  pudeat  si 
non  ita  homo  sit.  Et  haec  non  flebam,  sed  flebam  Didonem 

.     Extinctam  ,  ferroque  extrema  secutam  "  , 

sequens  ipse  extrema  condita  tua ,  relicto  te,  et  terra  iens 
in  terram  :  et  si  prohiberer  ea  legere,  dolerem,  quia  non 
legerem  quod  dolerem.  Talis  dementia  honestiores  et  ube- 
riores  litterae  putantur ,  quam  illae  quibus  legere  et  scri- 
bere  didici. 

XXII.  Sed  nunc  in  anima  mea  clamet  Deus  meus,  et 
veritas  tua  dicat  mihi  :  Non  est  ita ,  non  est  ita ,  melior 
est  prorsus  doctrina  illa  prior.  Nam  ecce  paratior  sum 
oblivisci  errores  iEneae,  atque  omnia  ejusmodi ,  quam 
scribere  et  legere.  At  enim  vela  pendent  liminibus  gram- 
maticarum  scholarum  :  sed  non  illa  magis  honorem  se- 
creti,  quam  tegumentum  erroris  significant.  Non  clament 
adversus  me ,  quos  jam  non  timeo ,  dum  confiteor  tibi 
quae  vult  anima  mea ,  Deus  meus ,  et  acquiesco  in  repre- 
hensione  malarum  viarum  mearum,  ut  diligam  bonas  vias 
tuas.  Non  clament  adversum  me  venditores  grammaticae 
vel  emptores  :  quia  si  proponam  eis ,  interrogans  utrum 

1  iEneid.  lib.  vi,  vers.  4^7- 

verum  sit  quod  Mneam  aliquando  Carthaginem  venisse 
Poeta  dicit :  indoctiores  se  nescire  respondebunt  ,  doctio- 
res  autem  etiam  negabunt  verum  esse.  At  si  quaeram  qui- 
bus  litteris  scribatur  iEneae  nomen,  omnes  mifai,  qui  haec 
didicerunt ,  verum  respondebunt ,  secundum  id  pactum 
et  placitum ,  quo  inter  se  homines  ista  signa  firmarunt. 
Item  si  quaeram  ,  quid  horum  majore  vitae  hujus  incom- 
modoquisque  obliviscatur,  legere  et  scribere,  an  poetica 
illa  figmenta  :  quis  non  videat  quid  responsurus  sit,  qui 
non  est  penitus  oblitus  sui?  Peccabam  ergo  puer,  cum  illa 
inania  istis  utilioribus  amore  praeponebam  $  vel  potius  ista 
oderam  ,  illa  amabam.  Jamverounum  et  unum  duo,  duo 
et  duo  quatuor ,  odiosa  cantio  mihi  erat :  et  dulcissimum 
speclaculum  vanitatis  equus  ligneus  plenus  armatis ,  et 
Trojae  incendium ,  atque  ipsius  umbra  Creusae  l. 

CAPUT  XIV. 

Litteras  grcecas  oderat. 

XXIII.  Cxm  ergo  graecam  etiam  grammaticam  oderam 
talia  cantantem?  Nam  et  Homerus  peritus  texere  tales  fa- 
bellas ,  et  dulcissime  vanus  est,  et  mihi  tamen  amarus 
erat  puero.  Credo  etiam  graecis  pueris  Virgilius  ita  sit , 
cum  eum  sic  discere  coguntur,  ut  ego  illum.  Videlicet 
difficullas  ,  difficultas  omnino  ediscendae  peregrinae  lin- 
guas  ,  quasi  felle  aspergebat  omnes  suavitates  grrecas  fa- 
bulosarum  narrationum.  Nulla  enim  verba  iila  noveram  , 
ct  saevis  terroribus  ac  poenis  ut  nossem  instabatur  mihi 

1  .•Eneid.  11. 

vehementer.  Nam  et  latina  aliquando  infans  utique  nnlia 
noveram  ;  et  tamen  advertendo  didici  sine  ullo  metu  at- 
que  cruciatu,  inter  etiam  blandimenta  nutricum,  et  joca 
arridentium ,  etlsetitias  alludentium.  Didici  vero  illa  sine 
pcenali  onere  urgentium  ,  cum  me  urgeret  cor  meum  ad 
parienda  concepta  sua,  quae  non  possem,  nisi  aliqua  verba 
didicissem,  non  a  docentibus,  sed  a  loquentibus,  in  quo- 
rum  et  ego  auribus  parturiebam  quidquid  sentiebam.  Hinc 
satis  elucet  majorem  habere  vim  ad  discenda  ista  liberam 
curiositatem ,  quam  meticulosam  necessitatem.  Sed  illius 
fluxum  hrec  restringit  legibus  tuis ,  Deus  ,  legibus  tuis  a 
magistrorum  ferulis  usque  ad  tentationes  Martyrum  va- 
lentibus  legibus  tuis  miscere  salubres  amaritudines,  revo- 
cantes  nos  ad  te  a  jucunditate  pestifera ,  qua  recessimus 
a  te. 

CAPUT  XV. 

Precatio    ad  Deum. 

XXIV.  Exaijdi,  Domine,  deprecationem  meam ,  ne 
deficiat  anima  mea  sub  disciplina  tua  ;  neque  deficiam  in 
confitendo  tibi  miserationes  tuas,  quibus  eruisti  me  ab 
omnibus  viis  meis  pessimis  5  ut  dulcescas  mihi  super  om- 
nes  seductiones  quas  sequebar ,  et  amem  te  validissime  et 
amplexer  manum  tuam  totis  praecordiis  meis,  et  eruas  me 
ab  omni  tentatione  usque  in  finem.  Ecce  enim  tu,  Domine, 
rex  meus  et  Deus  meus,  tibi  serviat  quidquid  utile  puer 
didici  :  tibi  serviat  quod  loquor ,  et  scribo  ,  et  lego  ,  et 
numero  :  quoniam  cum  vana  discerem,  tu  disciplinam 

dabas  mihi  5  et  in  eis  vanis  peccata  delectationum  mearum 
dimisisti  mihi.  Didici  enim  in  eis  multa  verha  utilia  ;  sed 
et  quse  in  rebus  non  vanis  disci  possunt  •,  et  ea  via  tuta 
est ,  in  qua  pueri  ambularent. 

GAPUT  XVI. 

Improbat  modum  juventutis  erudiendce. 

XXV.  Sed  vae  tibi,  flumen  moris  humani !  Quis  resistet 
tibi?  Quandiu  non  siccaberis?  Quousque  volves  Evae  filios 
in  mare  magnum  et  formidolosum  ,  quod  vix  transeunt 
qui  lignum  conscenderint  ?  Nonne  ego  in  te  legi  et  tonan- 
tem  Jovem  et  adulterantem?  Et  utique  non  posset  haec 
duo-,  sed  actum  est  ut  haberet  auctoritatem  ad  imitandum 
verum  adulterium ,  ienocinante  falso  tonitruo.  Quis  au- 
tem  penulatorum  magistrorum  audit  aure  sobria ,  ex  eo- 
dem  pulvere  hominem  clamantem  et  dicentem  :  «  Finge- 
»  bat  haec  Homerus ,  et  humana  ad  deos  transferebat  5 
»  divina  mallem  ad  nos l  ?  »  Sed  verius  dicitur  quod  fin- 
gebat  haec  quidem  ille  :  sed  hominibus  flagitiosis  divina 
tribuendo ,  ne  flagitia  flagitia  putarentur ,  et  ut  quisquis 
ea  fecisset,  non  homines  perditos,  sed  ccelestes  deos  vide- 
retur  imitatus. 

XXVI.  Et  tamen  ,  o  flumen  tartareum ,  jactantur  in  te 
filiihominum  cum  mercedibus  ut  haec  discant;  et  magna 
res  agitur,  cum  hoc  agitur  publice  in  foro,  in  conspectu 
legum  supra  mercedem  salaria  decernentium  et  saxa  tua 
percutis  et  sonas   dicens  :  Hinc  verba  discuntur ,  hinc 

1  Cicero,  Tuscul.  1. 

acquiritur  eloquentia  rebus  persuadendis  sententiisque 
explicandis  maxime  necessaria,  Ita  vero  non  cognoscere- 
mus  verba  hsec,  imbrem  aureum,  et  gremium,  et  fucum, 
et  templa  cceii ,  et  alia  verba  quae  in  eo  loco  scripta  sunt, 
nisi  Terentius  induceret  nequam  adolescentem  propo- 
nentem  sibi  Jovem  ad  exemplum  stupri,  dum  spectat  ta- 
bulam  quamdam  pictam  in  pariete  ;  ubi  inerat  pictura 
hsec :  «  Jovem  quo  pacto  Danaae  misisse  aiunt  in  gremium 
»  quondam  imbrem  aureum ,  fucum  factum  mulieri.  » 
Et  vide  quemadmodum  se  concitat  ad  libidinem ,  quasi 
ccelesti  magisterio. 

At  quem  Deum  ,  ( inquit )  ?  qui  templa  coeli  summa  sonitu  concutit. 
Ego  homuncio  id  non  facerem  ?  Ego  vero  feci  illud  ita,  ac  lubens1. 

Non  omnino  per  hanc  turpitudinem  verba  ista  commo- 
dius  discuntur  :  sed  per  haec  verba  turpitudo  ista  confi- 
dentius  perpetratur.  Non  accuso  verba  quasi  vasa  electa 
atque  pretiosa  5  sed  vinum  erroris  quod  in  eis  nobis  pro- 
pinabatur  ab  ebriis  doctoribus  :  et  nisi  biberemus,  cae- 
debamur,  nec  appellare  aliquem  judicem  sobrium  licebat. 
Et  tamen  ego,  Deusmeus,  in  cujus  conspectu  jam  se- 
cura  est  recordatio  mea,  libenter  haec  didici,  et  eis  delec- 
tabar  miser ,  et  ob  hoc  bonae  spei  puer  appellabar. 

"  Terent.  in  Eunucho,  act.  111,  scen.  5. 

CAPUT  XVII. 

Prosequitur  contra  modum  exercendce  juventutis  in 
re  litteraria. 

XXVII.  Sine  me,Deus  meus,dicere  aliquid  et  de  inge- 
nio  meo  munere  tuo ,  in  quibus  a  me  deliramentis  atte- 
rebatur.  Proponebatur  cnim  mibi  negotium  animae  meae 
satis  inquietum  praemio  laudis  et  dedecoris,  vel  plagarum 
metu,  ut  dicerem  verba  Junonis  irascentis  et  dolentis, 
quod  non  posset  Italia  Teucrorum  avertere  regem  '  ;  quae 
nunquam  Junonem  dixisse  audieram  :  sed  figmentorum 
poeticorum  vestigia  errantes  sequi  cogebamur,  et  tale 
aliquid  dicere  solutis  verbis  ,  quale  Poeta  dixisset  versi- 
bus  ;  et  ille  dicebat  laudabilius ,  in  quo  pro  dignitate 
adumbratae  personae,  irae  ac  doloris  sirailior  affectus  emi- 
nebat,  verbis  sententias  congruenter  vestientibus.  Ut 
quid  mibi  illud,  o  vera  vita  mea,  Deus  rrieus ,  quod  mibi 
recitanti  acclamabatur  prae  multis  coaetaneis  et  conlecto- 
ribus  meis?  Nonne  ecce  illa  omnia  fumus  et  ventus?  Ita- 
ne  aliud  non  erat ,  ubi  exerceretur  ingenium  et  lingua 
mea?  Laudes  tuae  ,  Domine ,  laudes  tuae  per  Scripluras 
tuas  suspendcrent  palmitem  cordis  mei ,  et  non  raperetur 
per  inania  nugarum  turpis  praeda  volatilibus2.  Non  enira 
uno  raodo  sacrificatur  transgressoribus  angelis. 

'  .Kneiil.  i,  vers.  36-75.  —  a  Jd  est,  aereis potestatibu  . 

GAPUT  XVIII. 

Quod  homines  curant  servare   leges  grammalico* 
rum ,  et  non  dwinorum  prceceptorum. 

XXVIII.  Quid  autem  mirum  quod  in  vanitates  ita  fe- 
rebar,  et  ate,  Deus  meus,  ibam  foras,  quando  mihi  imi- 
tandi  proponebantur  homines ,  qui  aliqua  facta  sua  non 
mala  ,  si  cum  barbarismo  aut  solcecismo  enuntiarent,  re- 
prehensi  confundebantur ;  si  autem  libidines  suas  integris 
et  rite  consequentibus  verbis  copiose  ornateque  narra- 
rent,  laudati  glorinbantur  ?  Vides  haec,  Domine,  et  taces, 
longanimis,  et  multum  misericors,  et  verax.  Numquid 
semper  tacebis?  Et  nunc  eruis  de  hoc  immanissimo  pro- 
funclo  quserentem  te  animam  ,  et  sitientem  delectationes 
tuas,  et  cujus  cor  dicit  tibi  :  «  Qusesivi  vultum  tuum  , 
«  vultum  tuum ,  Domine,  requiram  l.  »  Nam  longe  a 
vultu  tuo,  in  affectu  tenebroso.  Non  enim  pedibus  aut 
spatiis  locorum  itur  abs  te ,  aut  reditur  ad  te.  Aut  vero 
filius  ille  tuus  minor  equos,  aut  currus,  vel  naves  quae- 
sivit,  aut  avolavit  penna  visibili ,  aut  moto  poplite  iter 
egit,  ut  in  longinqua  regione  vivens  prodige  dissiparet 
quod  dederas  proficiscenti  ?  Dulcis  pater  quia  dederas,  et 
egeno  redennti  dulciora.  In  affectu  ergo  libidinoso,  id 
enim  est  tenebroso ,  atque  id  est  longe  a  vultu  tuo. 

XXIX.  Vide,  Domine  Deus,  et  patienter  ut  vides  vide, 
quomodo  diligenter  observent  filii  hominum  pacta  litte- 
rarum,  et  syllabarum  accepta  a  prioribus  locutoribus  ,  et 

1  Psal.  xxvi,  8.  —  7  Luc.  xv,  n-32. 

a  te  accepta  aeterna  pacta  perpetuae  salutis  negligant  $  ut 
qui  illa  sonorum  vetera  placita  teneat  aut  doceat,  si  con- 
tra  disciplinam  grammaticam ,  sine  aspiratione  primae 
syllabae ,  ominem  dixerit ,  displiceat  magis  hominibus  , 
quam  si  contra  tua  prsecepta  hominem  oderit ,  cum  sit 
homo.  Quasi  vero  quemlibet  inimicum  hominem  perni- 
ciosius  sentiat  quam  ipsum  odium  ,  quo  in  eum  irritatur, 
aut  vastet  quisquam  persequendo  alium  gravius  quam  cor 
suum  vastat  inimicando.  Et  certe  non  est  interior  litte- 
rarum  scientia  quam  scripta  conscientia,  id  se  alteri  fa- 
cere  quod  nolit  pati.  Quam  tu  secretus  es ,  habitans  in 
excelsis  in  silentio ,  Deus  solus  magnus ,  lege  infatiga- 
bili  spargens  pcenales  caecitates  super  illicitas  cupiditates. 
Cumhomo  eloquentiae  famam  quaerit^  astans  ante  homi- 
nem  judicem ,  circumstante  hominum  multitudine ,  ini- 
micum  suum  odio  immanissimo  inseclans  ,  vigilantissime 
cavet ,  ne  per  linguoe  errorem  dicat :  Inter  hominibus  5  et 
ne  per  mentis  furorem  hominem  auferat  ex  hominibus , 
non  cavet.         j 

CAPUT  XIX. 

Pueritice  vitia  quce  in  majores  cetates  transeunt. 

XXX.  Horum  ego  puer  morum  in  limine  jacebam  mi- 
ser ,  et  hujus  arenae  palaestra  erat  illa ,  ubi  magis  time- 
bam  barbarismum  facere,  quam  cavebam  si  facerem,  non 
facientibus  invidere.  Dico  heec  et  confiteor  tibi ,  Deus 
meus_,  in  quibus  laudabar  ab  eis,  quibus  placere  tunc 
mihi  erat  honeste  vivere.  Non  enim  videbam  voraginem 

turpitudinis,  in  quam  projectus  eram  ab  oculis  tuis.  Nam 
in  illis  jam  quid  me  fcedius  fuit,  ubi  etiam  talibus  dis- 
plicebam,  fallendo  innumerabilibus  mendaciis  et  paeda- 
gogum  ,  et  magistros ,  et  parentes  amore  ludendi ,  studio 
spectandi  nugatoria  et  imitandi ,  ludicra  inquietudine  ? 
Furta  etiam  faciebam  de  cellario  parentum  et  de  mensa  , 
vel  gula  imperitante  ,  vel  ut  haberem  quod  darem  pueris, 
ludum  suum  mihi ,  quo  pariter  utique  delectabantur ,  ta- 
men  vendentibus.  In  quo  etiam  ludo  fraudulentas  victo- 
rias,  ipse  vana  excellentiae  cupiditate  victus ,  saepe  aucu- 
pabar.  Quid  autem  tam  nolebam  pati,  atque  atrociter, 
si  deprehenderem ,  arguebam ,  quam  id  quod  aliis  facie- 
bam  ,  et  si  deprehensus  arguerer ,  saevire  magis  quam  ce- 
dere  libebat?  Ista-ne  est  innocentia  puerilis?Non  est, 
Domine,  non  est,  oro  te,  Deus  meus.  Nam  haec  ipsa 
sunt,  quae  a  paedagogis  et  magistris  ,  a  nucibus  et  pilulis 
et  passeribus  ,  ad  praefectos  et  reges ,  aurum  ,  praedia , 
mancipia ;  haec  ipsa  omnino  quae  succedentibus  majori- 
bus  aetatibus  transeunt ,  sicuti  ferulis  majora  supplicia 
succedunt.  Humilitatis  ergo  signum  in  statura  pueritiae , 
Rex  noster  probasti,  cum  aisti  :  «  Talium  est  regnum 
»  ccelorum1.  » 

1  Matth.  xix,  14. 

GAPUT   XX. 

Pro  bonis  sibi  in  pueritia  collatis  Deo  gratias 
agit. 

XXXI.  Sed  tamen ,  Domine,  tibi  excellentissimo  atque 
optimo  conditori  et  rectori  universitatis ,  Deo  nostro  gra- 
tias ,  etiamsi  me  puerum  tantum  esse  voluisses.  Eram 
enim  etiam  tunc ,  vivebam  ,  atque  sentiebam ,  meamque 
incolumitatem  vestigium  secretissimae  unitatis  ex  qua 
eram  _,  curae  habebam  $  custodiebam  interiore  sensu  inte- 
gritatem  sensuum  meorum,  inque  ipsis  parvis,  parva- 
rumque  rerum  cogitationibus  veritate  delectabar.  Falli 
nolebam,  memoria  vigebam  ,  locutione  instruebar  ,  ami- 
cilia  mulcebar ,  fugiebam  dolorem ,  abjectionem,  igno- 
rantiam.  Quid  in  tali  animante  non  mirabile  atque  lau- 
dabile  ?  At  ista  omnia  Dei  mei  dona  sunt  5  non  mihi  ego 
dedi  haec  5  et  bona  sunt ,  et  haec  omnia  ego.  Bonus  ergo 
cst  qui  fecit  me ,  et  ipse  est  bonum  meum  ,  et  illi  exulto 
bonis  omnibus  quibus  etiam  puer  eram.  Hoc  enim  pecca- 
bam  ,  quod  non  in  ipso,  sed  in  creaturis  ejus,  me  atque 
caeteris ,  voluptates  ,  sublimitates ,  veritates  quaerebam  • 
atque  ita  irruebam  in  dolores ,  confusiones,  errores.  Gra- 
tias  tibi,  dulcedo  mea,  et  honor  meus,  et  fiducia  mea, 
Deus  meus.  Gratias  tibi  de  donis  tuis ,  sed  tu  mihi  ea 
serva.  Ita  enim  servabis  me  ;  et  augebuntur ,  et  perficien- 
tur  quse  dedisti  mihi ,  et  ero  ipse  tecum  5  quia  et  ut  sim  , 
tu  dedisti  mihi. 

LIBER  II. 


AD  ^ETATEM  ALIAM  PROGREDITUR  ,  PRIMUMQUE  ADOLESCENTI/E  Sl\E,  1D  EST,  SEXTUM- 
DECIMUM  VIT;E  ANNUM  QUEM  1N  PATERNA  DOMO  STUDUS  1NTERMISS1S  CONSUMPSERAT 
CENIO  AC  LIBIDINIBUS  1NDULGENS  ,  AD  MENTEM  REVOCAT  CUM  GRAVI  DOLORE  ,  SEVE- 
RUS  ADMODUM  1N  DUUDICANDO  FURTO  A  SE  TUNC  TEMPORIS  CUM  SODALIBUS  PEU- 
PETRATO. 


CAPUT  I. 

Adolescentice  cetatem  et  vitia  recolit. 

I.  Recordari  volo  transactas  fceditates  meas ,  et  carna- 
les  corruptiones  animae  meae :  non  quod  eas  amem ;  sed  ut 
amem  te ,  Deus  meus.  Amore  amoris  tui  facio  istud ,  re- 
colens  vias  meas  nequissimas  in  amaritudine  recogitatio- 
nis  meae ,  ut  tu  dulcescas  mihi ,  dulcedo  non  fallax ,  dul- 
cedo  felix  et  secura  ,  et  colligens  me  a  dispersione  in  qua 
frustatim  discissus  sum  ,  dum  ab  uno  te  aversus  in  multa 
evanui.  Exarsi  enim  aliquando  satiari  inferis  in  adolescen- 
tia,  et  sylvescere  ausus  sum  variis  et  umbrosis  amoribus  5 
et  contabuit  species  mea  5  et  computrui  coram  oculis  tuis 
placens  mihi,  et  placere  cupiens  oculis  hominum. 

CAPUT  II. 

Annum  cetatis  suce  decimum-sextum  in  ardore  libi- 
dinoso  consumptum. 

II.  Et  quid  erat  quod  me  delectabat,  nisi  amare  et 
amari?  Sed  non  tenebatur  modus  ab  animo  usque  ad  ani- 
mum ,  quatenus  est  luminosus  limes  amicitiae  ;  sed  exha- 
labantur  nebulae  de  limosa  concupiscentia  carnis  et  sca- 
tebra  pubertatis,  et  obnubilabant  atque  offuscabant  cor 
meum,  ut  non  discerneretur  serenitas  dilectionis  a  cali- 
gine  libidinis.  Utrumque  in  confuso  aestuabat ,  et  rapie- 
bat  imbecillam  aetatem  per  abrupta  cupiditatum ,  atque 
mersabat  gurgite  flagitiorum.  Invaluerat  super  me  ira 
tua  5  et  nesciebam.  Obsurdueram  stridore  catenae  morta- 
litatis  meos,  pcena  superbiae  animae  meae ;  et  ibam  longius 
a  te ,  et  sinebas  5  et  jactabar ,  et  effundebar ,  et  dilHue- 
bam ,  et  ebulliebam  per  fornicationes  meas,  et  tacebas. 
0  tardum  gaudium  meum !  Tacebas  tunc  ,  et  ego  ibam 
porro  longe  a  te  in  plura  et  plura  sterilia  semina  dolorum, 
superba  dejectione,  et  inquieta  lassitudine. 

III.  Quis  mihi  moderaretur  aerumnam  meam  ,  et  novis- 
simarum  rerum  fugaces  pulchritudines  in  usum  verteret , 
earumque  suavitatibus  metas  praefigeret,  ut  usque  ad  con- 
jugale  littus  exaestuarent  fluctus  aetatis  meae ,  si  tranquil- 
litas  in  eis  non  poterat  esse,  sine  procreandorum  libe- 
rorum  contenta ,  sicut  praescribit  lex  tua  ,  Domine ,  qui 
formas  etiam  propaginem  mortalitatis  nostrae  ,  potens 
imponere  lenem  manum  ad  temperamentum  spinarum  a 

paradiso  tuo  seclusarum?  Non  enim  longe  est  a  nobis 
omnipotentia  tua,  etiam  cum  longe  sumus  a  te.  Aut  certe 
sonitum  nubium  tuarum  vigilantius  adverterem : «  Tribu- 
»  lationem  autem  carnis  habebunt  hujusmodi.  Ego  au- 
»  tem  vobis  parco  *.  Et,  Bonum  est  homini  mulierem 
»  non  tangere  2.  Et,  Qui  sine  uxore  est,  cogitat  ea  quae 
»  sunt  Dei ,  quomodo  placeat  Deo  :  qui  autem  matrimo- 
»  niojunctus  est,  cogitat  ea  quae  sunt  mundi,  quomodo 
»  placeat  uxori3.  »  Has  ergo  voces  exaudirem  vigilantior, 
et  abscissus  propter  regnum  ccelorum 4 ,  felicior  expecta- 
rem  amplexus  tuos. 

IV.  Sed  eflferbui  miser  sequens  impetum  fluxus  mei 
relicto  te ;  et  excessi  omnia  legitima  tua,  nec  evasi  flagella 
tua :  quis  enim  hoc  mortalium  ?  Nam  tu  semper  aderas 
misericorditer  saeviens  ,  et  amarissimis  aspergens  offen- 
sionibus  omnes  illicitas  jucunditates  meas,  ut  ita  quaere- 
rem  sine  offensione  jucundari  ;  et  ubi  hoc  possem  ,  non 
invenirem  quidquam  ,  praeter  te  ,  Domine  ,  praeter  te  qui 
fingis  dolorem  in  praecepto5,  et  percutis  ut  sanes,  et  occi- 
dis  nos  ne  moriamur  abs  te  6.  Ubi  eram ,  et  quam  longe 
exulabam  a  deliciis  domus  tuae ,  anno  illo  sexto-decimo 
aetatis  carnis  meae  ,  cum  accepit  in  me  sceptrum  ,  et  totas 
manus  ei  dedi,  vesania  libidinis,  licentiosae  per  dedecus 
humanum  ,  illicitae  autem  per  leges  tuas  ?  Non  fuit  cura 
meorum  ruentem  excipere  me  matrimonio  :  sed  cura  fuit 
tantum  ut  discerem  sermonem  facere  quam  optimum  ,  et 
persuadere  dictione. 

'  1  Cor.  vu,  28.  —  a  Ibid.  i.  —  3  IbiJ.  32-34.  —  U  Matth.  xis,  12.— 
5  Psal.  xciu,  20.  —  6  Deut.  xxxu.,  3g. 

CAPUT  III. 

De  peregrinatione  studiorum  causa  et  de  parentum 
proposito. 

V.  Et  anno  quidem  illo  intermissa  erant  studia  mea  , 
dum  mihi  reducto  a  Madauris  ,  in  qua  vicina  urbe  jam 
cceperam  litteraturae  atque  oratoriae  percipiendae  gratia 
peregrinari,  longinquioris  apud  Carthaginem  peregrina- 
tionis  sumptus  praeparabantur,  animositate  magis  quam 
opibus  patris  municipis  Thagastensis  admodum  tenuis. 
Cui  narro  haec  ?  neque  enim  tibi ,  Deus  meus  :  sed  apud 
te  narro  haec  generi  meo ,  generi  humano ,  quantulacum- 
que  ex  particula  incidere  potest  in  istas  meas  litteras.  Et 
ut  quid  hoc  ?  Ut  videlicet  ego  et  quisquis  haec  legit,  cogi- 
temus  de  quam  profundo  clamandum  sit  ad  te.  Et  quid 
propius  auribus  tuis  ,  si  cor  confitens  et  vita  ex  fide  est  ? 
Quis  enim  non  extollebat  laudibus  tunc  hominem  patrem 
meum  quod  ultra  vires  rei  familiaris  suae  impenderet  filio 
quidquid  etiam  longe  peregrinanti  studiorum  causa  opus 
esset?  multorum.enim  civium  longe  opulentiorum  nul- 
lum  tale  negotium  pro  liberis  erat  :  cum  interea  non  sa- 
tageret  idem  pater  qualis  crescerem  tibi,  aut  quam  castus 
essem  5  dummodo  essera  disertus ,  vel  desertus  potius  a 
cullura  tua,  Deus,  qui  es  unus  verus  et  bonus  Dominus 
agri  tui  cordis  inei. 

VI.  Sed  ubi  sexto  illo  et  decimo  anno.  interposito  otio 
ex  necessitate  domestica  feriatus  ab  omni  schola  ,  cum 
parentibus  esse  ccepi ,  excesserunt  caput  meum  vepres  li- 


COHFESSIOJNUM  ,    LIB.     II.  33 

bidinum ;  et  nulla  crat  eradicans  manus.  Quinimo  ubi 
me  ille  pater  in  balneis  vidit  pubescentem ,  et  inquieta 
indutum  adolescentia  ,  quasi  jam  ex  hoc  in  nepotes  gesti- 
ret ,  gaudens  matri  indicavit  $  gaudens  vinolentia  in  qua 
le  iste  mundus  oblitus  est  creatorem  suum  ,  et  creaturam 
tuam  pro  te  amavit,  de  vino  invisibili  perversse  atque  in- 
clinatae  in  ima  voluntatis  tuae.  Sed  matris  in  pectore  jam 
inchoaveras  templum  tuum  ,  et  exordium  sanctse  habita- 
tionis  tuse  :  nam  ille  adhuc  catechumenus,  et  hoc  recens 
erat.  Itaque  illa  exilivit  pia  trepidatione  ac  tremore  ;  et 
quamvis  mihi  nondum  fideli ,  timuit  tamen  vias  distortas, 
in  quibus  ambulant  qui  ponunt  ad  te  tergum  et  non 
faciem. 

VII.  Hei  mihi !  et  audeo  dicere  tacuisse  te,  Deus  meus. 
cum  irem  abs  te  longius.  Ita-ne  tu  tacebas  tunc  mihi?  Et 
cujus  erant  nisi  tua  verba  illa  per  matrem  meam  ,  fidelem 
tuam  quse  cantasti  in  aures  meas  ?  Nec  inde  quidquam 
descendit  in  cor ,  ut  facerem  illud.  Volebat  enim  illa  ,  et 
secreto  memini ,  ut  monuerit  cum  sollicitudine  ingenti 
ne  fornicarer ,  maximeque  ne  adulterarem  cujusquam 
uxorem.  Qui  mihi  monitus  muliebres  videbantur,  quibus 
obtemperare  erubescerem.  Illi  autem  tui  erant,  et  nescie- 
bam  •,  et  te  tacere  putabam ,  atque  illam  loqui ,  per  quam 
mihi  tu  non  tacebas ,  et  in  illa  contemnebaris  a  me  filio 
ejus ,  filio  ancillae  tuse  servo  tuo.  Sed  nesciebam,  et  prse- 
ceps  ibam  tanta  caecitate,  ut  inter  coeetaneos  meos  pude- 
ret  me  minorisdedecoris,quoniam  audiebam  eosjactantes 
flagitia  sua  et  tanto  gloriantes  magis  ,  quanto  magis  tur- 
pes  essent ,  iet  libebat  facere  non  solum  libidine  facti , 
verumetiam  laudis  Quid  dignum  est  vituperatione  nisi 
vitium  ?  F.go  ne  vituperarer  viiiosior  fiebam  ^et  ubi  non 
suberat  quo  admisso  aequarer  perditis ,  fingebam  me  fe- 
cxxxn.  3 

cisse  quod  non  feceram ,  ne  viderer  abjectior  quo  eram 
innocentior ,  et  ne  vilior  haberer  quo  eram  castior. 

VIII.  Ecce  cum  quibus  comitibus  iter  agebam  platea- 
rum  Babyloniae ,  et  volutabar  in  cceno  ejus  ,  tanquam  in 
cinnamis  et  unguentis  pretiosis.  Et  in  umbilico  ejus,  quo 
tenacius  haererem,  calcabat  me  inimicus  invislbilis,  et  se- 
ducebatme,  quia  ego  seductilis  eram.  Non  enim  etilla, 
quae  jam  de  medio  Babylonis  fugerat ,  sed  ibat  in  eaeteris 
ejus  tardior  mater  carnis  meae ,  sicut  monuit  me  pudici- 
tiam,  ita  curavit  quod  de  me  a  viro  suo  audierat ;  jamque 
pestilentiosura  et  in  posterum  periculosum  sentiebat, 
coercere  termino  conjugalis  affectus,  si  resecari  ad  vivura 
non  poterat.  Non  curavit  hoc  ,  quia  raetus  erat  ne  impe- 
diretur  spes  mea  compede  uxoria ;  non  spes  illa  ,  quam  in 
te  futuri  saeculi  habebat  mater  •,  sed  spes  litterarum  ,  quas 
ut  nossem  nirais  volebat  parens  uterque  :  ille  quia  de  te 
prope  nihil  cogitabat ,  de  me  autem  inania ;  illa  autem 
quia  non  solum  nullo  detrimento ,  sed  etiam  nonnullo 
adjumento  ad  te  adipiscendura  futura  existiraabat  usitata 
illa  studia  doctrinse.  Ita  enim  conjicio ,  recolens  ut  pos- 
sum  mores  parentum  meorum.  Belaxabantur  etiam  mihi 
ad  ludendum  habenae  ultra  temperamentum  severitatis  in 
dissolutionem  affectionum  variaium  ;  et  in  omnibus  erat 
ealigo  intercludens  mihi ,  Deus  meus ,  serenitatem  veri- 
tatis  tuae  j  et  prodiebat  tanquam  ex  adipe  iniquitas  mea1. 

1  Psal.  Lxxii,  7. 

CAPUT  IV. 

Furtum  cum  sodalibus  perpetratum. 

IX.  Furtum  certe  punit  lex  tua,  Domine,  et  lex  scripta 
in  cordibus  horainum,  quam  ne  ipsa  quidem  delet  iniqui- 
tas.  Quis  enim  fur  aequo  animo  furem  patitur?  nec  co- 
piosus  adactum  inopia.Et  ego  furtum  facerevolui  et  feci, 
nulla  compulsus  egestate  nec  penuria  ,  sed  fastidio  justi- 
tiae  ,  et  sagina  iniquitatis.  Nam  id  furatus  sum  quod  mihi 
abundabat,  et  multo  melius.Nec  ea  re  volebam  frui  quam 
furto  appetebam  5  sed  ipso  furto  et  peccato.  Arbor  erat 
pirus  in  vicinia  vineae  nostrae  pomis  onusta,  nec  forma  nec 
sapore  illecebrosis,  Ad  hanc  excutiendam  atque  asportan- 
dam ,  nequissimi  adolescentuli  perreximus  nocte  intem- 
pesta,  quousque  ludum  de  pestilentiae  more  in  areis 
produxeramus  5  et  abstulimus  inde  onera  ingentia,  non  ad 
nostras  epulas,  sed  vel  projicienda  porcis ,  etiam  si  ali- 
quid  inde  comedimus-,  dum  tamen  fleret  a  nobis  quod  eo 
liberet  quo  non  liceret.  Ecce  cor  meum ,  Deus,  ecce  cor 
meum  quod  miseratus  es  in  imo  abyssi.  Dicat  tibi  nunc 
ecce  cor  meum  quid  ibi  quaerebat ;  ut  essem  gratis  malus, 
et  malitiae  meae  causa  nulla  esset  nisi  malitia.  Fceda  erat , 
et  amavi  eam  :  amavi  perire  5  amavi  defectum  meum  ; 
non  illud  ad  quod  deficiebam,  sed  defectum  meum  ipsum 
amavi  :  turpis  anima  et  dissiliens  a  firmamento  tuo  in 
exterminium  ,  non  dedecore  aliquid ,  sed  dedecus  ap- 
petens. 

3. 

CAPUT  V. 

Neminem  peccare  sine  causa. 

X.  Etenim  species  est  pulchris  corporibus ,  et  auro ,  et 
argento ,  et  omnibus  \  et  in  contactu  carnis  congruentia 
valet  plurimum,  caeterisque  sensibus  est  sua  cuique  ac- 
commodata  modificatio  corporum  :  habet  etiam  honor 
temporalis,  et  imperitandi  atque  superandi  potentia  suum 
decus  ,  unde  etiam  vindictse  avidilas  oritur,  et  tamen  in 
cuncta  haec  adipiscenda  non  est  egrediendum  abs  te,  Do- 
mine,  neque  deviandum  a  lege  tua.  Et  vita  quam  hic 
vivimus  ,  habet  iliecebram  suam  propter  quemdam  mo- 
dum  decoris  sui ,  et  convenientiam  cum  his  omnibus  in- 
fimis  pulchris.  Amicitia  quoque  hominum  charo  nodo 
duleis  est  propter  unitatem  de  multis  animis.  Propter  uni- 
versa  haec  atque  hujusmodi  peccatum  admittitur ,  dum 
immoderata  in  ista  inclinatione }  cum  extrema  bona  sint, 
meliora  et  summa  deseruntur,  tu,  Domine  Deus  noster, 
et  veritas  tua ,  et  lex  tua.  Habent  enim  et  haec  ima  delec- 
tationes ,  sed  non  sicut  Deus  meus  qui  fecit  omnia,  quia 
in  ipso  delectatur  justus ,  et  ipse  est  delicioe  rectorum 
corde. 

XI.  Cum  itaque  de  facinore  quseritur  qua  causa  factum 
sit,  credi  non  solet ,  nisi  cum  appetitus  adipiscendi  ali- 
cujus  illorum  bonorum,  quae  infima  dixirnus ,  esse  po- 
tuisse  apparuerit,  aut  metus  amittendi.  Pulchra  sunt  enim 
ct  decora,  quauquam  prae  bonis  superioribus  et  beatilicis 

abjecta  et  jacentia.  Homicidium  fecit.  Cur  fecit?  Adama- 
vit  ejus  conjugem  aut  praedium ,  aut  voluit  depraedari 
unde  viveret,  aut  timuit  ab  illo  tale  aliquid  amittere,  aut 
laesus  ulcisci  se  exarsit.  Num  homicidium  sine  causa  fa- 
ceret ,  ipso  homicidio  delectatus  ?  Quis  crediderit  ?  Nam 
et  de  qno  dictum  est  vecordi  et  nimis  crudeli  homine  , 
quod  gratuito  potius  malus  atque  crudelis  erat  ,  praedicta 
est  tamen  causa  5  «  Ne  per  otium  ,  inquit ,  torpesceret 
»  manus,  aut  animus  *.  »  Quare  id  quoque?  Cur  ita?  Ut 
scilicet  ilia  exercitatione  scelerum  ,  capta  urbe,  honores, 
imperia,  divitias  assequeretur  ,  et  careret  metu  legum,  et 
ditlicultate  rerum  ,  propter  inopiam  rei  familiaris ,  et 
conscientiam  scelerum.  Nec  ipse  igitur  Catilina  amavit 
facinora  sua  ;  sed  utique  aliud  tujus  causa  illa  faciebat. 

CAPUT  VI. 

Omnia  quce  boni  specie  acl  vitia  invitant,  in  solo 
Deo  esse  vera  et  perfecta. 

XII.  Quid  ego  miser  in  te  amavi,  o  furtum  meum  ,  o 
fajynus  illud  meum  nocturnum  sexti-decimi  anni  aetatis 
meae  ?  Non  enim  pulchrum  eras,  cum  furtum  esses  ,  aut 
vero  aliquid  es  ut  loquar  ad  te  ?  Pulchra  erant  poma  illa 
quae  furati  sumus ,  quoniam  creatura  tua  erat ,  pulcher- 
rime  omnium,  creator  omnium  ,  Deus  bone,  Deus  sum- 
mum  bonum  ,  et  bonum  verum  meum.  Pulchra  erant 
illa  poma  5  sed  non  ipsa  concupivit  anima  mea  miserabilis. 

T  Sallust.  de  bello  Catil.  cap.  xvi. 

Erat  enim  mihi  meliorum  copia ,  illa  autem  decerpsi  tan- 
tum  ut  furarer.  Nam  decerpta  projeci,  epulatus  iride  so- 
lam  iniquitatem  ,  qua  laetabar  fruens.  Nam  et  si  quid 
illorum  pomorum  intravit  in  os  meum  ,  condimentum  ibi 
facinus  erat.  Et  nunc ,  Domine  Deus  meus ,  qusero  quid 
me  in  furto  delectaverit ,  et  ecce  species  nulla  est.  Non 
dico  sicut  in  aequitate  atque  prudentia  ;  sed  neque  sicut 
in  mente  hominis  atque  memoria  et  sensibus  et  vegetante 
vita  ;  neque  sicut  speciosa  sunt  sidera  et  decora  locis  suis 
et  terra  et  mare  pleha  fcetibus,  qui  succedunt  nascendo 
decedentibus  •,  non  saltem  ut  est  quaedam  defectiva  spe- 
cies  et  umbratica  vitiis  fallentibus. 

XIII.  Nam  et  superbia  celsitudinem  imitatur ;  cum  tu 
sis  unus  super  omnia  Deus  excelsus.  Et  ambitio  quid  nisi 
honores  quserit  et  gloriam ;  cum  tu  sis  prae  cunctis  hono- 
randus  unus  et  gloriosus  in  aeternum  ?  'Et  saevitia  potes- 
tatura  tiraeri  vult  :  quis  autera  timendus  nisi  unus  Deus , 
cujus  potestati  eripi  aut  subtrahi  quid  potest  ?  quando , 
aut  ubi,  aut  quo,  vel  a  quo  potest?  Et  blanditiae  lasci- 
vientium  amari  volunt  :  sed  neque  blandius  est  aliquid 
tua  charitate ,  nec  amatur  quidquam  salubrius  quam  illa 
prae  cunctis  forraosa  et  lurainosa  veritas  tua.  Et  curiositas 
affectarevideturstudium  scientiae;  cum  tu  omnia  summe 
noveris.  Ignorantia  quoque  ipsa  atque  stultitia  ,  simplici- 
tatis  et  innocentiae  nomine  tegitur  :  quia  te  simplicius 
quidquam  non  reperitur.  Quid  te  autem  innocentius, 
quandoquidem  opera  sua  malis  inimica  sunt  ?  Et  ignavia 
quasi  quietera  appetit  :  quae  vero  quies  certa  praeter  Do- 
minum  ?  Luxuria  satietatem  atque  abundantiam  se  cupit 
vocari  5  tu  autem  es  plenitudo  et  indeficiens  copia  incor- 
ruptibilis  suavitatis.  Eflusio  liberalitatis  obtendit  um- 
bram  :  sed  bonorum  oranium  largitor  affluentissimus  tu 
es.  Avaritia  multa  possidere  vult ;  et  tu  possides  omnia. 

Invidentia  de  excellentia  litigat  :  quid  te  excellentius  ? 
Ira  vindictarn  quaerit;  te  justius  quis  vindicat?  Tirnor  in- 
solita  et  repentina  exhorrescit ,  rebus  quae  araantur  ad- 
versantia ,  dum  praecavet  securitati  :  tibi  enim  quid  inso- 
litum,  quid  repentinum  ?  aut  quis  a  te  separat  quod  diligis? 
aut  ubi  nisi  apud  tefirma  securitas?  Tristitia  rebus  amissis 
contabescit,  quibus  se  oblectabat  cupiditas  5  quia  ita  sibi 
nollet,  sicut  tibi  auferri  nihil  potest. 

XIV.  Ita  fornicatur  anima  cum  avertitur  abs  te,  et 
quserit  extra  te  ea ,  quae  pura  et  liquida  non  invenit ,  nisi 
cum  redit  ad  te.  Perverse  te  imitantur  omnes ,  qui  longe 
se  a  te  faciunt ,  et  extollunt  se  adversum  te.  Sed  etiam  sic 
te  imitando  indicant  creatorem  te  esse  omnis  naturae  •, 
et  ideo  non  esse  quo  a  te  omni  modo  recedatur.  Quid  ergo 
in  illo  furto  ego  dilexi  :  et  in  quo  Dominum  meum  vel 
vitiose  atque  perverse  imitatus  sum?  An  libuit  facerecon- 
tra  legem,  saltem  fallacia  ,  quia  potentatu  non  poteram  , 
ut  mancam  libertatem  captivus  imitarer  faciendo  impune 
quod  non  liceret,  tenebrosa  omnipotentise  similitudine  ? 
Ecce  est  ille  servus  fugiens  Dominum  suum  ,  et  consecu- 
tus  umbram.  0  putredo,  o  monstrum  vitae  ,  et  mortis 
profunditas !  Potuit-ne  libere  quod  non  licebat ,  non  ob 
aliud  ,  nisi  quia  non  licebat  ? 

CAPUT  VII. 

Gratias  agit  Deo  pro  remissione  peccatorum,  quod- 
que  a  multis  servatus  sit. 

XV.  Quid  retribuani  Domino,  quodrecolit  haecmemoria 
mea,  et  anima  mea  non  metuit  inde  ?  Diligam  te,  Domine, 
et  gratias  agam  ,  et  confitear  nomini  tuo ,  quoniam  tanta 
dimisisti  mihi  mala  et  nefaria  opera  mea.  Gratiae  tuae  de- 
puto  et  misericordise  tuae  ,  quod  peccata  mea  tanquam 
glaciem  solvisti.  Gratiae  tuae  deputo,  et  quaecumque  non 
feci  mala.  Quid  enim  non  facere  potui,  qui  etiam  gratui- 
tum  facinus  amavi?  Et  omnia  mihi  dimissa  esse  fateor;  et 
quae  mea  sponte  feci  mala,  et  quse  te  duce  non  feci.  Quis 
esthominum  qui  suam  cogitans  infirmitatem ,  audet  viri- 
bus  suis  tribuere  castitatem  atque  innocentiam  suam  ;  ut 
minus  amet  te,  quasi  minus  ei  necessaria  fuerit  misericor- 
dia  tua ,  qua  donas  peccata  conversis  ad  te  ?  Qui  enim 
vocatus  a  te  secutus  est  vocem  tuam,  et  vitavit  ea  quae  me 
de  me  ipso  recordantem  et  fatentem  legit,  non  me  derideat 
ab  eo  medico  aegrum  sanari ,  a  quo  sibi  praestitum  est  ut 
non  aegrotaret ,  vei  potius  ut  minus  aegrotaiel  :  et  ideo  te 
tantumdem  ,  imo  vero  amplius  diligat ;  quia  per  quem 
me  videt  tantis  pcccatorum  meorum  languoribus  exui , 
per  eum  se  videt  tantis  peccatorum  languoribus  non  im- 
plicari. 

CAPUT  VIII. 

Amavit  in  furto  consortium  simul  peccantium. 

XVI.  Quem  fructum  habui  miser  aliquando  in  iis  qure 
nunc  recolens  erubesco  *  :  maxime  in  illo  furto  in  quo 
ipsumfurtum  amavi  ?  Nihil  aliud ;  cum  et  ipsum  essetnihil, 
et  eo  ipso  ego  miserior.  Et  tamen  solus  id  non  fecissem,  sic 
recordor  animum  tunc  meum  •,  solus  omnino  id  non  fecis- 
-sem.  Ergo  amavi  ibi  etiam  consortium  reorum  cum  qui- 
bus  id  feci  ?  Non  ergo  nihil  aliud  quam  furtum  amavi  5  imo- 
vero  nihil  aliud,  quia  et  illud  nihil  est.  Quid  est  revera? 
Quis  est  qui  doceat  me ,  nisi  qui  illuminat  cor  meum  et 
discernit  umbras  ejus?  quid  est,  quod  mihi  venit  in  men- 
tem  quaerere ,  et  discutere ,  et  considerare  ?  Quia  si  tunc 
amarem  poma  illa  quae  furatus  sum,  et  eis  frui  cuperem, 
possem  etiam  solus,  si  satis  esset  committere  illam  iniqui- 
tatem  ,  qua  pervenirem  advoluptatem  meam  ;  nec  confri- 
catione  consciornm  animorum  accenderempruritum  cupi- 
ditatis  meae.  Sed  quoniam  in  illis  pomis  voluptas  mihi 
non  erat,  ea  erat  in  ipso  facinore,  quam  faciebat  consor- 
tium  simul  peccantium. 

1  Rom.  vi.  i\. 

CAPUT  IX. 

Contagiosa  res  sodales  mali. 

XVII.  Quid  erat  ille  afFectus  anirai?  Certe  enira  plane 
turpis  erat  nimis  ;  et  vse  mihi  erat  qui  habebam  illum. 
Sed  tamen  quid  erat  ?  «  Delicta  quis  intelligit !  ?  »  Risus 
erat ,  quasi  titillato  corde,  quod  fallebamus  eos  qui  haec 
a  nobis  fieri  non  putabant,  et  vehementer  nolebant.  Cur 
ergo  eo  me  delectabat ,  quo  id  non  faciebam  solus  ?  An 
quia  etiara  nemo  facile  solus  ridet?  Nemo  quidem  facile  5 
sed  tamen  etiam  solos  et  singulos  homines  ,  cum  alius  ne- 
mo  praesens  est ,  vincit  risus  aliquando ,  si  aliquid  nimie 
ridiculum ,  vel  sensibus  occurrit ,  vel  animo.  At  ego  illud 
solus  non  facerem,  non  facerem  omnino  solus.  Ecce  est 
coram  te ,  Deus  meus  ,  viva  recordatio  aniraae  mese.  Solute 
non  facerem  furtiyn  illud,  in  quo  me  non  libebat  id  quod 
furabar ,  sed  quia  furabar  :  quod  me  solum  facere  pror- 
sus  non  liberet,  nec  facerem.  0  nimis  inimica  amicitia, 
seductio  mentis  investigabilis ,  ex  ludo  et  joco  nocendi 
aviditas,  et  alieni  damni  appetitus  :  nulla  lucri  mei,  nulla 
ulciscendi  libidine  :  sed  cum  dicitur  :  Eamus ,  faciamus  ; 
et  pudet  non  esse  impudentem. 

1  Psal.  xvm,  i3. 

CAPUT  X. 

ln   Deo  omne  bonum. 

XVIII.  Quis  exaperit  istam  tortuosissimam  et  implica- 
tissimam  nodositatemPFceda  est ;  nolo  in  eam  intendere: 
nolo  eam  videre.  Te  volo  ,  justitia  et  innocentia  ,  puJchra 
et  decora  honestis  luminibus,  et  insatiabili  satietate.Quies 
est  apud  te  valde,  et  vita  imperturbabilis.  Qui  intrat  in 
te,  intrat  in  gaudium  Domini  sui1;  et  non  timebit ,  et 
habebit  se  optime  in  optimo.  Defluxi  abs  te  ego,  et  erravi, 
Deus  meus,  nimis  devius  a  stabilitate  tua  in  adolescentia, 
et  factus  sum  mihi  regio  egestatis. 

TMatth.  xxv,  21. 

LIBER  III. 


DE  ANNIS  .-ETATIS  1LLICS  DECIMO-SEPTIMO  ,  DECIMO-OCTAVO  ET  DEC1M0-N0N0  TRAN- 
SACTIS  CarTHAGINE  ,  CBl  DCM  LITTERARII  STCDII  CCRRICCLCM  ABSOLVERET  ,  SE 
LIBIDINOSI  AMORIS  LAQCEO  1RRET1TIM  ,  NECNON  1N  MaNICH.EORVM  H.ERESIM  PRO- 
LAP?1"M  rllSSC  MEMINIT.  ADVERSCS  HORCM  ERRORES  ET  1NEPT1AS  DISSERIT  LCCC- 
LENTER.  MatERNAS  PRO  SE  LACRTMAS  ET  RESPoNSl  M  DE  SC.V  RESIPISCENTIA  DlVl- 
NITDS  ACCEPTCM   REFERT. 


CAPUT  I. 

Amore  quem  venabatur,  capitur. 

I.  Veni  Carthaginem  •,  et  circumstrepebat  me  undique 
sartago  flagitiosorum  amorurn.  Nondum  amabam  etamare 
amabam,  et  secretiore  indigentia  oderam  me  minus  in- 
digentem.  Qunerebam  quod  amarem  ,  amans  amare,  et 
oderem  securitatem,  et  viamsine  muscipulis.  Quoniam  f'a- 
mes  mihi  erat  intus  ab  interiore  cibo  te  ipso,  Deus  meus ,  et 
ea  fame  non  esuriebam,  sed  eram  sine  desiderio  alimento- 
rum  incorruptibilium  :  non  quia  plenus  eis  eram,  sed  quo 
inanior,  eo  fastidiosior.  Et  ideo  non  bene  valebat  anima 
mea-  et  ulcerosa  projiciebat  se  foras  miserabiliter  scalpi, 
avidacontactusensibilium.  Sed  si  non  haberent  animam  , 
non  utique  amarentur.  Amare  et  amari  dulce  mihi  erat,  ma- 
gis  si  et  amantis  corpore  fruererv  Venam  igitur  amicitiae  coin- 

quinabam  sordibus  concupiscentiae,  candoremque  ejus  ob- 
nubilabam  de  tartaro  libidinis;  et  tamen  foedus  atque  in- 
honestus ,  elegans  et  urbanus  esse  gestiebam  abundanti 
vanitate.  Rui  etiam  in  amorem  quo  cupiebam  capi.  Deus 
meus,  misericordia  mea  ,  quanto  felle  mihi  suavitatem 
illam ,  et  quam  bonus  aspersisti !  quia  et  amatus  sum ,  et 
perveni  occulte  ad  vinculum  fruendi ,  et  colligabar  laetus 
serumnosis  nexibus ,  ut  cederer  virgis  ferreis  ardenti- 
bus  zeli ,  et  suspicionum ,  et  timorum  ,  et  irarum ,  atque 
rixarum. 

CAPUT  II. 

Amavit  spectacula  tragica. 

II.  Rapiebant  me  spectacula  theatrica,  plena  imagiui- 
bus  miseriarum  mearum,  et  fomitibus  ignis  mei.  Quid  est 
quod  ibi  homo  vult  dolere ,  cum  spectat  luctuosa  atque 
tragica;  quse  tamen  pati  ipse  nollet?  Et  tamen  pati  vult 
ex  eis  dolorem  spectator ,  et  dolor  ipse  est  voluptas  ejus. 
Quid  est^  nisi  miserabilis  insania?  nam  eo  magis  eis  mo- 
vetur  quisque ,  quo  minus  a  talibus  aiFectibus  sanus  est. 
Quanquam  cum  ipse  patitur,  miseria;  cum  aliis  compati- 
tur  ,  misericordia  dici  solet.  Sed  qualis  tandem  misericor- 
dia  in  rebus  fictis  etscenicis?  Non  enim  ad  subveniendum 
provocatur  auditor  ;  sed  tantum  ad  dolendum  invitatur  : 
el  actori  earum  imaginum  amplius  favet,  cum  amplius  do- 
let  :  et  si  calamitates  illae  hominum  vel  antiquse  vel  falsae 
sic  agantur,  ut  qui  spectat  non  doleat;  abscedit  inde  fas- 

tidiens  et  reprehendens  :  si  autem  doleat,  manet  intentus, 
et  gaudens  lacrymatur. 

III.  Ergo  amantur  et  dolores?  Certe  omnis  homo  gau- 
dere  vult.  An  cum  miserum  neminem  esse  libeat ,  libet 
tamen  esse  misericordem  :  quod  quia  non  sine  dolore  est, 
hac  una  causa  amantur  dolores  ?  et  hoc  de  illa  vena  ami- 
citiae  est.  Sed  quo  vadit?  quo  fluit?  Ut  quid  decurrit  in 
torrentem  picis  bullientis,  sestusimmanes  tetrarum  libidi» 
num,  in  quos  ipsa  mutatur  et  vertitur  per  nutum  proprium 
de  ccelesti  serenitate  detorta  atque  dejecta  ?  Repudietur 
ergo  misericordia  ?  Nequaquam.  Ergo  amentur  dolores  ali- 
quando.  Sed  cave  immunditiam,  anima  mea,  sub  tutore 
Deomeo,  Deo  patrum  nostrorum,  et  laudabili  et  supere- 
xaltato  in  omnia  saecula1 :  cave  immunditiam.  Neque  enim 
nunc  non  misereor  :  sed  tunc  in  theatris  congaudebam 
amantibus,  cum  sese  fruebantur  per  flagitia ,  quamvis 
haec  imaginarie  gererent  in  ludo  spectaculi.  Gum  autem 
sese  amittebant,  quasi  misericcrs  contristabar;  et  utrum- 
que  delectabat  tamen.  Nunc  vero  magis  misereor  gauden- 
tem  in  flagitio  ,  quam  velut  dura  perpessum  detrimento 
perniciosae  voluptatis,  et  amissione  miserEe  felicitatis.  Haec 
certe  verior  misericordia  ;  sed  non  in  ea  delectat  dolor. 
Nam  etsi  approbatur  othcio  charitatis,  qui  dolet  miserum  5 
mallet  tamen  utique  non  esse  quod  doleret ,  qui  germa- 
nitus  misericors  est.  Si  enim  est  malevola  benevolentia, 
quod  fieri  non  potest  ;  potest  et  ille  qui  veraciter  sinceri- 
terque  miseretur,  cupere  esse  miseros  ut  misereatur.  Non- 
nullus  itaque  dolor  approbandus ,  nullus  amandus  est. 
Hoc  enim  tu,  Domine  Deus,  qui  animas  amas  ,  longe 
lateque  purius  quam  nos,  et  incorruptibilius  misereris, 
quod  nullo  dolore  sauciaris.  «  Et  ad  haec  quis  idoneus-  ?  » 

IV.  At  ego  tunc  miser  dolore  amabam,  et  quaerebam 

•  Dan.  m,  52.  —  a  Cor.  11,  16. 

ut  esset  quod  dolerem,  quando  mihi  in  aerumna  aliena , 
et  falsa ,  et  saltatoria ,  ea  magis  placebat  actio  histrionis, 
meque  alliciebat  vehementius  ,  qua  mihi  lacrymae  excu- 
tiebantur.  Quid  autem  mirum  cum  infelix  pecus  aberrans 
a  grege  tuo,  et  impatiens  custodiae  tuae  turpi  scabie  fce- 
darer?  Et  inde  erant  dolorum  amores  ,  non  quibus  altius 
penetrarer;  non  enim  amabam  talia  perpeti ,  qualia  spec- 
tare  :  sed  quibus  auditis  et  fictis  ,  tanquam  in  superficie 
raderer  :  quos  tamen  quasi  ungues  scalpentium  fervidus 
tumor,  et  tabes,  et  sanies  horrida  consequebatur.  Talis 
vita  mea ,  numquid  vita  erat ,  Deus  meus  ? 

CAPUT   III. 

In  schola  rhetoris  ab  Eversoriun  factis 
abhorrebat. 

V.  Et  circumvolebat  super  me  fidelis  a  longe  misericor- 
dia  tua.  In  quantas  iniquitates  distabui,  et  sacrilegam  cu- 
riositatem  secutus  sum  ,  ut  deserentem  te,  deduceret  me 
ad  ima  infida  et  circumventoria  obsequia  daemoniorum  , 
quibus  immolabam  facta  mea  mala  et  in  omnibus  flagel- 
labas  me  ?  Ausus  sum  etiam  in  celebntate  solemnitatum 
tuarum,  intra  parietes  ecclesiae  tuae  concupiscere  et  agere 
negotium  procurandi  fructus  mortis  :  unde  me  verberasti 
gravibus  pcenis ;  sed  nihil  ad  culpam  meam  ,  o  tu  prae- 
grandis  misericordia  mea,  Deus  meus,  refugium  meum  a 
terribilibus  nocentibus  in  quibus  vagatus  sum  praefidenti 
collo,  ad  longe  recedendum  a  te,  amans  vias  meas  et  non 
tuas  ,  amans  fugitivam  libertatem. 

VI.  Habebant  et  illa  studia  quae  honesta  vocabantur  , 
ductum  suum  intuentem  fora  litigiosa ,  ut  excellerem  in 
eis  ,  hoc  laudabilior,  quo  fraudulentior.  Tanta  est  csecitas 
hominum,  de  caecitate  etiam  gloriantium.  Et  major  jam 
eram  in  schola  rhetoris ;  et  gaudebam  superbe,  et  tumebam 
typho;  quanquam  longe  sedatior,  Domine ,  tu  scis ,  et 
remotus  omnino  ab  eversionibus  quas  faciebant  Eversores, 
( hoc  enim  nomen  scaevum  et  diabolicum  ,  velut  insigne 
urbanitatis  est , )  inter  quos  vivebam  pudore  impudenti, 
quia  talis  non  eram  :  et  cum  eis  eram ,  et  amicitiis  eorum 
delectabar  aliquando,  a  quorum  semper  faclis  abhorrebam, 
hoc  est,  ab  eversionibus,  quibus  proterve  inseclabantur 
ignotorum  verecundiam,  quam  perturbarent  gratis  illu- 
dendo  atque  inde  pascendo  malevolas  laetitias  suas.  Nihil 
est  illo  actu  similius  actibus  daemoniorum.  Quid  itaque 
verius  quam  Eversores  vocarentur  ?  Eversi  plane  prius 
ipsi  atque  perversi ,  deridentibus  eos  et  seducentibus  fal- 
lacibus  occulte  spiritibus ,  in  eo  ipso  quo  alios  irridere 
amant  et  failere. 

GAPUT    IV- 

Hortensius  Ciceronis  excitcwit  illum  acl  ardorem 
pliilosopluce. 

VII.  Inter  hos  ego,  imbecilla  tunc  setate  discebam  li- 
hros  eloquentise;  in  qua  eminere  cupiebam  fine  damnabili 
et  ventoso  per  gaudia  vanitatis  humanse  :  et  usitato  jam 
discendi  ordine  perveneram  in  librum  quemdam  cujus- 
dam  Giceronis,  cujus  linguam  fere  omnes  mirantur,  pec- 

tus  non  ita.  Sed  liber  ille  ipsius  exhortationem  continet 
ad  philosophiam ,   et  vocatur  Hortensius.  Ille  vero  liber 
mutavit  atFectum  meum,  et  ad  te  ipsum,  Domine,  muta- 
vit  preces  meas,  et  vota  ac  desideria  mea  fecit  alia.  Viluit 
mihi  repente  omnis  vana  spes,  et  immortalitatem  sapien- 
tiae  concupiscebam  sestu  cordis  ineredibili;  et  surgere  cce- 
peram  ut  ad  te  redirem.  Non  enim  ad  acuendam  linguam. 
quod  videbar  emere  maternis  mercedibus,  cum  agerem 
annum  aetatis  unde-vigesimum  ,  jam  defuncto  patre  ante 
biennium  :  non  ergo  adacuendam  linguam  referebam  il- 
lum  librum;  neque  mihi  locutionem  ,  sed  quod  loqueba- 
tur  persuaserat.  / 

VIII.  Quomoao  ardebam,  Deus  meus,  quomodo  arde 
bam  revolare  a  terrenis  ad  te?  et  nesciebam  quid  ageres 
mecum.  Apud  te  est  enim  sapientia.  Amor  autem  sapien- 
tiae  nomen  graecum  habet  cpiXoaocpiav,  quo  me  accendebant 
illse  litterae.  Sunt  qui  seducant  per  philosophiam  ,  magno 
et  blando  et  honesto  nomine  colorantes  et  fucantes  erro- 
ressuos  :  et  prope  omnes,  qui  ex  illis  etsupra  temporibus 
tales  erant,  notantur  in  eo  libro  et  demonstrantur,  et 
manifestatur  ibi  salutifera  illa  admonitio  spiritus  tui  per 
servum  tuum  bonum  et  pium;  «  Videte  nequis  vos  deci- 
»  piat  per  phiJosophiam  et  inanem  seductionem  ,  secun- 
»  dum  traditionem  hominum,  secundum  elementa  hujns 
»  mundi,  et  non  secundum  Christum;  quia  in  ipso  inha- 
»  bitabat  omnis  plenitudo  Divinitatis  corporaliter  '.  »  Et 
ego  illo  tempore,  scis  tu,  lumen  cordis  mei^quoniam  non- 
dum  mihi  haec  apostolica  nota  erant;  hoc  tamen  solo  de- 
lectabar  in  iJla  exhortatione,  quod  non  illam  aut  ilJam 
sectam,  sed  ipsam  quaecumque  esset  sapientiam  ut  diJi- 
gerem,  et  quaererem,  et  assequerer,  et  tenerem  atque 
amplexarer  fortiter,  excitabar  sermone  illo,  et  aecende- 

1  Coloss.  u,  8,  9. 

cxxxii.  4 

bar,  etardebam;  et  hoc  solum  me  in  tanta  flagrantia  re- 
frangebat ,  quod  nomen  Christi  non  erat  ibi.  Quoniam  hoc 
nomen  secundum  misericordiam  tuam,  Domine,  hoc  no- 
men  Salvatoris  mei  Filii  tui,  in  ipso  adhuc  lacte  matris, 
tenerum  cor  meum  prsebiberat,  et  alte  retinebat,  et  quid- 
quid  sine  hoc  nomine  fuisset,  quamvis  litteratum  et  expo- 
litum  et  veridicum,  non  me  totum  rapiebat. 

GAPUT   V. 

Fastidiit  sacras  Litteras  propter  simplicitatem  slyli. 

IX.  Itaque  institui  animum  intendere  in  Scripturas 
sanctas,  ut  viderem  quales  essent.  Et  ecce  video  rem  non 
compertam  superbis,  neque  nudatam  pueris;  sed  incessu 
humilem,  successu  excelsam  et  velatam  mysteriis  :  et 
non  eram  ego  talis  ut  intrare  in  eam  possem,  aut  incli- 
nare  cervicem  ad  ejus  gressus.  Non  enim  sicut  modo  lo- 
quor,  ita  sensi  cum  attendi  ad  illam  Scripturam  :  sed  visa 
est  mihi  indigna  quam  Tuliianae  dignitati  compararem. 
Tumor  enim  meus  refugiebat  modum  ejus;  et  acies  mea 
non  penetrabat  interiora  ejus.  Verumtamen  illa  erat  quae 
cresceret  cum  parvulis  :  sed  ego  dedignabar  esse  parvulus, 
et  turgidus  fastu  mihi  grandis  videbar. 

CAPXJT  VI. 

A  Manichceis  quomodo  captus. 

X.  Incidi  itaque  in  homines  superbe  delirantes l ,  et  car— 
nales  nimis  et  loquaces,  in  quorum  ore  laquei  diaboli,  et 
viscum  confectum  commixtione  syllabarum  nominis  tui , 
et  Domini  Jesu  Christi,  et  Paracleti  consolatoris  nostri 
Spiritussancti.  Haec  nomina  nonrecedebant  de  ore  eorum, 
sed  tenus  sono  et  strepitu  linguae,  caeterum  cor  inane 
veri.  Et  dicebant  :  Yeritas  et  veritas;  et  multum  eam  di- 
cebant  mihi  ,  et  nusquam  erat  in  eis ;  sed  falsa  loqueban- 
tur,  non  de  te  tantum,  qui  vere  Veritas  es  ,  sed  etiam  de 
istis  elementis  hujus  mundi  creatura  tua,  de  quibus  etiam 
vera  dicentes  philosophos  transgredi  debui  prae  amore  tuo, 
mi  Pater  summe  bone,  pulchritudo  pulchrorum  omnium. 
0  Veritas,  Veritas,  quam  intime  etiam  tum  medullse  animi 
mei  suspirabant  tibi,  cum  te  illi  sonarent  mihi  frequenter 
et  multipliciter  voce  sola,  et  libris  multis  et  ingentibus  ! 
Et  iila  erant  fercula  in  quibus  mihi  esurienti  te ,  infere- 
bantur  pro  te  sol  et  luna  ,  pulchra  opera  tua  ;  sed  tamen 
opera  tua ,  non  tu ,  nec  ipsa  prima.  Priora  enim  spiritalia 
opera  tua,  quam  ista  corporea,  quamvis  lucida  et  cceles- 
tia.'  At  ego  nec  priora  illa,  sed  te  ipsam ,  te,  Veritas,  in 
qua  non  est  commutatio  nec  momenti  obumbratio  - ,  esu- 
riebam  et  sitiebam  ;  et  apponebantur  adhuc  mihi  in  iJJis 
ferculis  phantasmata  splendida  ,  quibus  jam  melius  erat 
amare  istum  solem  ,  saltem  istis  oculis  verum  ,  quam  illa 

»  Vide  lib.  de  utilitate  credendi  cap.  i,  —  2  Jacob.  i,  17. 

4. 

falsa  aiiimo  decepto  per  oculos.  Et  tamen,  quia  te putabam, 
manducabam  ;  non  avide  quidem ,  quia  nec  sapiebas  in 
ore  meo  sicuti  es  ;  neque  enim  tu  eras  figmenta  illa  inania  •, 
nec  nutriebar  eis,  sed  exhauriebar  magis.Cibus  in  somnis 
simillimus  est  cibis  vigilantium ,  quo  tamen  dormientes 
non  aluntur,  dormiunt  enim  :  at  illa  nec  similia  erant 
ulio  modo  tibi ,  sicut  nunc  mihi  locuta  es  ;  quia  illa  erant 
corporalia  phantasmata,  falsa  corpora,  quibus  certiora  sunt 
vera  corpora  ista  quae  videmus  visu  carneo ,  sive  coelestia 
sive  terrestria  5  •  cum  pecudibus  et  volatilibus  videmus 
haec  :  etcertiora  sunt  quam  cum  imaginamur  ea.  Et  rur- 
sus  certius  imaginamur  ea  quam  ex  eis  suspicamur  alia 
grandiora ,  et  infinita  ,  quae  omnino  nulJa  sunt ,  qualibus 
ego  tuncpascebar  inanibus;  et  non  pascebar.  At  tu,  amor 
meus,  in  quem  deficio  ut  fortis  sim,  nec  ista  corpora  es 
quae  videmus ,  quanquam  in  ccelo  •,  nec  ea  es  quae  non 
videmus  ibi ,  quia  tu  ista  condidisti ,  nec  in  summis  tuis 
conditionibus  habes.  Quanto  ergo  longe  es  a  phantasmati- 
bus  illis  meis ,  phantasmatibus  corporum  quae  omnino 
non  sunt ;  quibus  certiores  sunt  phantasiae  corporum  eo- 
rum  quae  sunt;  et  eis  certiora  corpora,  quae  tamen  non 
es  5  sed  nec  anima  es  quse  vita  est  corporum.  Ideo  melior 
vita  corporum  certiorque  quam  corpora.  Sed  tu  vita  es 
animarum,  vita  vitarum,  vivens  te  ipsa  ,  et  non  mutaris 
vita  animae  meae. 

XI.  Ubi  ergo  mihi  tunc  eras ,  et  quam  longe?  et  longe 
peregrinabar  abs  te,  exclusus  et  a  siliquis  porcorum,  quos 
de  siliquis  pascebam1.  Quanto  enim  meliores  grammatico- 
rum  et  poetarum  fabellae,  quam  illa  decipula  ?  Nam  versus 
et  carmen  et  Medea  volans  utiliores  certe,  quam  quinque 
elementa  varie  fucata,  propter  quinque  antra  tenebra- 
rum  quae  omnino  nulla  sunt,  et  occidunt  credentem.  Nam 

1  Luc.  xv,  i6. 

versum  et  carmen  etiam  ad  vera  pulmenta  transfero  : 
volantem  autem  Medeam  etsi  cantabam,  non  asserebam-, 
etsi  cantari  audiebam,  non  credebam  :  illa  autem  credidi. 
Vas,  vse !  quibus  gradibus  deductus  sum  in  profunda  in- 
feri?  quippe  laborans  et  aestuans  inopia  veri,  cum  te,  Deus 
meus,  ( tibi  enim  confiteor  qui  me  miseratus  es  etnondum 
confitentem )  cum  te  non  secundum  intellectum  mentis  , 
quo  me  prsestare  voluisti  belluis ,  sed  secundum  sensum 
carnis  quaererem.  Tu  autem  eras  interior  intimo  meo,  et 
superior  summo  meo.  OfTendi  illam  mulierem  audacem , 
inopem  prudentiae,  aenigma  Salomonis ,  sedentem  super 
sellam  in  foribus  ,  et  dicentem  :  «  Panes  occultos  libenter 
»  edite,  et  aquam  dulcem  furtivam  bibite1.  »  Quae  me 
sedirxit,  quia  invenit  foris  habitantem  in  oculo  carnis 
meae,ettalia  ruminantem  apud  me ,  qualia  per  iilum 
vorassem. 

CAPUT   VII. 

/  Doctrina  Manichceorum  absurda  cui  suffragaba- 
tur.  II.  Leges  pro  ratione  temporum  mulari  posse. 

XII.  Nesciebam  enim  aliud  vere  quod  est,  et  quasi  acu- 
tule  movebar  ut  suffragarer  stultis  deceptoribus ,  eum  a 
me  quaererent  unde  malum;  et  utrum  forma  corporea 
Deus  finiretur  et  haberet  capillos  et  ungues  5  et  utrum 
justi  existimandi  essent  qui  haberent  uxores  multassimul, 
et  occiderent  homines,  et  sacrificarent  de  animalibus. 
Quibus  rerum  ignarus  pei  turbabar ;  et  recedens  a  veritate 

1  Prov.  ix,  17. 

ire  in  eam  mihi  videbar;  quia  non  noveram  malum  non 
esse  nisi  privationem  boni ,  usque  ad  quod  omnino  non 
est.  Quod  unde  viderem,  cujus  videre  usque  ad  eorpus 
erat  oculis  ,  et  animo  usque  ad  phantasma  ?  Et  non  no- 
veram  Deum  esse  spiritum,  non  cui  membra  essent  per 
longum  et  latum  ,  nec  cui  esse  moles  esset :  quia  moles  in 
parte  minor  est  quam  in  toto  suo  ;  et  si  infinita  sit,  minor 
est  in  aliqua  parte  certo  spatio  definita ,  quam  per  infmi- 
tum ;  et  non  est  tota  ubique,  sicut  spiritus ,  sicut  Deus.  Et 
quid  in  nobis  esset,  secundum  quod  essemus  similes  Deo, 
et  recte  in  Scriptura  diceremur  ad  imaginem  Dei  * ,  pror- 
sus  ignorabam.v 

XIII.  Et  non  noveram  justitiam  veram  interiorem,  non 
ex  consuetudine  judicantem  ,  sed  ex  lege  rectissima  Dei 
omnipotentis ,  qua  formarentur  mores  regionum  et  die- 
rum  pro  regionibus  et  diebus;  cum  ipsa  ubique  ac  semper 
esset ,  non  alibi  alia  ,  nec  alias  aliter  ;  secundum  quam 
justi  essent  Abraham  et  Isaac  et  Jacob  et  Moyses  et  David, 
et  illi  omnes  laudati  ore  Dei ;  sed  eos  ab  imperitis  judicari 
iniquos ,  judicantibus  ex  humano  die,  et  universos  mores 
humani  generis  ex  parte  moris  sui  metientibus  ,  tanquam 
si  quis  nesciusin  armamentis  quid  cui  membro  accommo- 
datum  sit ,  ocrea  velit  caput  contegi ,  et  galea  calceari ; 
et  murmuret  quod  non  apte  conveniat :  aut  in  uno  die 
indictoa  pomeridianis  horis  justitio,  quisquam  stomache- 
tur  non  sibi  conoedi  quid  venale  proponere,  quia  mane 
concessum  est  :  aut  in  una  domo  videat  aliquid  tractari 
manibus  a  quoquam  servo ,  quod  facere  non  sinatur  qui 
pocula  ministrat  :  aut  aliquid  post  praesepia  fieri ,  quod 
ante  mensam  prohibeatur  ;  et  indignetur ,  cum  sit  unum 
habitaculum  et  una  familia  ,  non  ubique  atque  omnibus 
idem  tribui.  Sic  sunt  isti  qui  indignantur ,  cum  audierint 

1  Gen.  i,  17. 

illo  saeculo  licuisse  justis  aliquid ,  quod  isto  non  licet  jus- 
tis  5  et  quia  illis  aliud  praecepit  Deus ,  istis  aliud  pro  tem- 
poralibus  causis,  cum  eidem  justitise  utrique  servierint  : 
cum  in  uno  homine,  et  in  uno  die ,  et  in  unis  sedibus  vi- 
deant  aliud  alii  membro  congruere ,  et  aliud  jamdudum 
licuisse ,  post  horam  non  licere  K  quiddam  in  illo  angulo 
permitti  aut  juberi ,  quod  in  isto  juste  vetetur  et  vindice- 
tur.  Numquid  justitia  varia  est  et  mutabilis  ?  Sed  tempora 
quibus  prsesidet ,  non  pariter  eunt  5  tempora  enim  sunt. 
Homines  autem  quorum  vita  super  terram  brevis  est,  quia 
sensu  non  valent  causas  contexere  saeculorum  priorum , 
aliarumque  gentium  quas  experti  non  sunt,  cum  his  quas 
experti  sunt  :  in  uno  autem  corpore ,  vel  die ,  vel  domo, 
facile  possunt  videre  quid  cui  membro ,  quibus  momentis, 
quibus  partibus  personis-ve  congruat,  in  illis  ofFenduntur, 
his  serviunt. 

XIV.Haec  ego  tuncnesciebam,  et  non  advertebam,  etfe- 
riebant  undique  ista  oculos  meos,  etnon  videbam.  Et  can- 
tabam  carmina,  et  non  mihi  licebat  ponere  pedem  quemli- 
bet  ubilibet ,  sed  in  alio  atque  alio  metro  aliter  atque  aliter  -, 
etin  uno  aliquo  versu  non  omnibus  locis  eumdem  pedem. 
Et  ars  ipsa  qua  canebam  ,  non  habebat  aliud  alibi ,  sed 
omnia  simul.  Etnon  intuebar  justitiam  cui  servirent  boni 
et  sancti  homines,  longe  excellentius  atque  sublimius  ha- 
bere  simul  omnia  quae  praecepit,  et  nulla  ex  parte  variari, 
et  tamen  variis  temporibus  non  omnia  simul ,  sed  propria 
distribuentem  ac  praecipientem.  Et  reprehendebam  caecus 
pios  patres,  non  solum  sicut  Deus  juberet  atque  inspiraret 
utentes  praesentibus  ,  verum  quoque  sicut  Deus  revelaret 
futura  praenuntiantes. 

/.  Contra  Manickceos  dicit  quce  flagitia  semper  cle- 
testanda ,  quce  facinora.  —  //.  Libido  triplex. 


XV.  NtiMQtiiD  aliquando  aut  alicubi  injustum  est  dili- 
gere  Deum  ex  toto  corde  et  ex  tota  anima,  et  ex  tota 
mente,  et  diligere  proximum  tanquam  te  ipsum?  Itaque 
flagitia  quae  sunt  contra  naturam,  tibique  ac  semper  de- 
testanda  atque  punienda  sunt ,  qualia  Sodomitarum  fue- 
runt.  Quae  si  omnes  gentes  facerent,  eodem  criminis  reatu 
divina  lege  tenerentur  ,  quse  non  sic  fecit  homines  ut  se 
illo  uterentur  modo.  Violatur  quippe  ipsa  societas  quae 
cum  Deo  nobis  esse  debet ,  cum  eadem  natura,  cujus  ille 
auctor  est,  libidinis  perversitate  polluitur.  Quae  autem 
contra  mores  hominum  sunt  flagitia,  pro  morum  diver- 
sitate  vitanda  sunt ;  ut  pactum  inter  se  civitatis  aut  gentis 
consuetudine  vel  lege  firmatum  ,  nulla  civis  aut  peregrini 
libidine  violetur.  Turpis  enim  omnis  pars  est  suo  universo 
non  congruens.  Cum  autem  Deus  aliquid  contra  morem 
aut  pactum  quorumlibet  jubet ,  et  si  nunquam  ibi  fac- 
tum  est ,  faciendum  est  :  et  si  omissum  ,  instatirandum  : 
et  si  institutum  non  erat ,  instituendum  est.  Si  enim  regi 
licet  in  civitate  cui  regnat,  jubere  aliquid,  quod  neque  ante 
illum  quisquam,  nec  ipse  unquam  jusserat;  et  npn  contra 
societatem  civitatis  ei  obtemperalur  5  imo  contra  societa- 
tem  non  obtemperatur  :  generale  quippe  pactum  est  so- 
cietatis  humanae  obedire  regibus  suis  :  quanto  magis  Deo 

regnatori  universae  ereaturaesuae,  ad  ea  quae  jusserit,  sine 
dubitationeserviendum  est?  Sicut  enim  in  potestatibus  so- 
cietatis  humanae  ,  major  potestas  minori  ad  obediendum 
praeponitur  :  ita  Deus  omnibus. 

XVI.  Item  in  facinoribus,  ubi  libido  est  nocendi,  sive  per 
contumeliam  ,  sive  per  injuriam  ;  et  utrumque  vel  ulcis- 
cendi  causa,  sicut  inimico  inimicus ;  vel  adipiscendi  alicujus 
extracommodi,  sicut  latro  viatori ;  vel  evitandi  mali,  sicut 
ei  qui  timelur  5  vel  invidendo,  sicut  feliciori  miserior  ;  aut 
in  aliquo  prosperatus,  ei  quem  sibi  aequari  timet  aut  aequa- 
lem  dolet ;  vel  sola  voluptate  alieni  mali ,  sicut  spectatores 
gladiatorum,  aut  irrisores,  autillusores  quorumJibet  :  haec 
suntcapita  iniquitatis,  quae  pullulant  principandi  et  sptc- 
tandi  etsentiendi  libidine,  autuna,  autduabus  earum,  aut 
simul  omnibus;  et  vivitur  male  adversus  tria  et  septem,  psal- 
terium  decem  chordarum  Deealogumtuum,,Deus  altissime 
et  duicissime.  Sed  quae  flagitia  in  te ,  qui  non  corrumpe- 
ris?  Aut  quae  adversus  te  facinora,  cui  noceri  non  potest? 
Sed  hoc  vindicas  quod  in  se  homines  perpetrant ;  quia 
etiam  cum  in  te  peccant,  impie  faciunt  in  animas  suas,  et 
mentitur  iniquitas  sibi,  sive  corrumpendo  ac  pervertendo 
naturam  suam  quam  tu  fecisti  et  ordinasti,  vel  immoderate 
utendo  concessis  rebus  ,  vel  in  non  concessa  flagrando  in 
eum  usum  qui  est  contra  naturam  ;  aut  reitenentur,  ani- 
mo  et  verbis  saevientes  adversus  te,  et  adversus  stimulum 
calcitrantes  ;  aut  cum  disruptis  limitibus  humanae  socie- 
tatis,  Lctantur  audaces  privatis  conciliationibus  autdiremp- 
tionibus,  prout  quidque  delectaverit  aut  ofTenderit.  Et  ea 
fiunt  cum  tu  derelinqueris  fons  yitae,  qui  es  unus  et  verus 
creator  et  rector  universitatis,  et  privata  superbia  diligitur 
in  parte  unum  faisum.  Itaque  pietate  humiii  reditur  in  te, 
et  purgas  nos  a  consuetudine  mala ,  et  propitius  es  peccatis 
confitentium,  et  exaudis  gemitus  compeditorum,  et  solvis  a 

vinculis  quee  nobis  fecimus,  si  jam  non  erigamus  adver- 
sus  te  cornua  falsse  libertatis  ,  avaritia  plus  habendi ,  et 
damno  totum  amittendi  ;  amplius  amando  proprium  nos- 
trum  quam  te  omnium  bonum. 

CAPUT  IX. 

Discrimen  inter  peccata ,  et  inter  Deijudicium 
et  hominum. 

XVII.  Sed  inter  flagitia  et  facinora  et  tam  multas  ini- 
quitates,  sunt  peccata  proficientium  ,  quae  a  bene  judican- 
tibus  et  vituperantur  ex  regula  perfectionis ,  et  laudantur 
spe  frugis ,  sicut  herba  segetis.  Et  sunt  quaedam  similia 
vel  flagitio  vel  facinori ,  et  non  sunt  peccata ,  quia  nec  te 
offendunt  Dominum  Deum  nostrum  ,  nec  sociale  consor- 
tium  ;  cum  conciliantur  aliqua  in  usum  vitae  congrua  tem- 
pori ,  et  incertum  est  an  libidine  habendi ;  aut  puniuntur 
corrigendi  studio  potestate  ordinata ,  et  incertum  est  an 
libidine  nocendi.  Multa  itaque  facta  quae  hominibus  im- 
probanda  viderentur,  testimonio  tuo  approbata  sunt  :  et 
multa  laudata  ab  hominibus ,  te  teste  damnantur  :  cum 
saepe  sealiter  habet  species  facti,  et  aliter  facientis  animus, 
atque  articulus  occulti  temporis.  Cum  vero  aliquid  tu  re- 
pente  inusitatum  et  improvisum  imperas,  etiam  si  hoc  ali- 
quando  vetuisti ,  quamvis  causam  imperii  tui  pro  tempore 
occultes ;  et  quamvis  contra  pactum  sit  aliquorum  homi- 
num  societatis  ,  quis  dubitet  esse  faciendum ;  quando  ea 
justa  est  societas  hominum  quae  servit  tibi?  Sed  beatiqui 
te  imperasse  sciunt.  Fiunt  enim  omnia  a  servientibus  tibi, 

vel  ad  exhibendum  quod  ad  praesens  opus  est,  vel  adfu- 
tura  prcenuntianda. 

CAPUT  X. 

Nugce  Manichceorum  de  terrce  fructibus. 

XVIII.  H.ec  ego  nesciens  ,  irridebam  illos  sanctos  ser- 
vos  et  Prophetas  tuos.  Et  quid  agebam  cum  irridebam 
eos,  nisi  ut  irriderer  abs  te ,  sensim  atque  paulatim  per- 
ductus  ad  eas  nugas  ut  crederem  ficum  plorare  cum  decer- 
pitur,  et  matrem  ejusarborem  lacrymis  lacteis?  Quam  ta- 
men  ficum  si  comedisset  aliquis  sanctus ,  alieno  sane  non 
suo  scelere  decerptam,  misceret  visceribus ,  et  anhelaret 
de  illa  Angelos  ,  imo  vero  particulas  Dei  gemendo  in 
oratione  atque  ructando  :  quae  particulae  summi  et  veri 
Dei  ligatae  fuissentinillo  pomo,  nisi  electi  sancti  dente  ac 
ventre  solverentur.  Et  credidi  miser  magis  esse  misericor- 
diam  praestandam  fructibus  terrae,  quam  hominibus,  prop- 
ter  quos  nascerentur.  Si  quis  enim  esuriens  peteret  qui 
Manichaeus  non  esset ,  quasi  capitali  supplicio  damnanda 
buccella  videretur,  si  ei  daretur. 

CAPUT  XI. 

Planctus  et  somnium  matris  defilio. 

XIX.  Et  misisti  manum  tuam  ex  alto  ,  et  de  hac  pro- 
funda  caligine  eruisti  animam  meam  ',  cum  pro  me  fleret 
ad  te  mater  mea  fidelis  tua,  amplius  quara  flent  matres 
corporea  funera.  Videbat  enim  illa  mortem  meam  ex  fide 
et  spiritu,  quemhabebat  ex  te,  et  exaudisti  eam,  Domine. 
Exaudisti  eam,  nec  despexisti  lacryraas  ejus,  cum  pro- 
fluentes  rigarent  terram  sub  oculis  ejus ,  in  omni  loco  ora- 
tionis  ejus;  exaudistieam.  Nam  unde  illudsomnium  ,  quo 
eam  consolatus  es,  ut  vivere  rae  concederet,  et  habere 
secum  eamdem  mensam  in  domo ,  quod  nolle  cceperat 
aversans  et  detestans  blasphemias  erroris  mei?  Vidit  enim 
stantem  se  in  quadam  regula  lignea,  et  advenientem  ad 
se  juvenem  splendidum  ,  hilarem  atque  arridentem  sibi , 
cum  illa  esset  mcerens  et  racerore  confecta  :  qui  cum  cau- 
sas  quaesisset  ab  ea  mcestitiae  suae  quotidianarumque  la- 
crymarum ,  docendi  ut  assolet,  non  discendi  gratia  ,  atque 
illa  respondisset  perditionera  meam  se  plangere  ;  jussisse 
illum  ,  quo  secura  esset ,  atque  admonuisse  ut  attenderet 
et  videret,  ubi  esset  illa  ,  ibi  esse  et  me.  Quod  iila  ubi 
attendit,  vidit  me  juxtasein  eadem  regulastantem.  Unde 
hoc  nisi  quia  erant  aures  tuae  ad  cor  ejus  ?  0  tu,  bone  om- 
nipotens  ,  qui  sic  curas  unumquemque  nostrum  tanquam 
solum  cures ,  et  sic  omnes  tanquam  singulos. 

1  Psal.  cxmii,  7. 

XX.  Undeillud  etiam,  quod  cum  mihi  narrasset  ipsum 
visum  ,  et  ego  ad  id  trahere  conarer,  ut  illa  se  potius  non 
desperaret  futuram  esse  quod  eram  ;  continuo  sine  aliqua 
haesitatione  :  «  Non ,  inquit  ;  non  enim  mihi  dictum  est : 
»  Ubi  ille ,  ibi  et  tu  ;  sed  :  Ubi  tu ,  ibi  et  ille.  »  Confiteor 
tibi,  Domine,  recordationemmeamquantumrecolo,  quod 
ssepe  non  tacui ,  amplius  me  isto  per  matrem  vigilantem 
responso  tuo ,  quod  tam  vicina  interpretationis  falsitate 
turbata  non  est,  et  tam  cito  vidit  quod  videndum  fuit/; 
quod  ego  certe  antequam  dixisset  non  videram ,  etiam 
tum  commotum  fuisse  quam  ipso  somnio ,  quo  fceminse 
piae  gaudium  tanto  post  futurum,  ad  consolationem  tunc 
proesentis  sollicitudinis  ,  tanto  ante  preedictum  est.  Nam 
novera  ferme  anni  secuti  sunt ,  quibus  egoin  illo  limo  pro- 
fundi  ac  tenebris  falsitatis ,  cum  ssepe  surgere  conarer,  et 
gravius  alliderer ,  volutatus  sum  :  cum  tamen  illa  vidua 
casta ,  pia  et  sobria,  quales  amas ,  jam  quidem  spe  alacrior, 
sed  fletu  et  gemitu  non  segnior,  non  desineret  horis  om- 
nibus  orationum  suarum  de  me  plangere  ad  te,  et  intra- 
bant  in  conspectum  tuum  preces  ejus,  et  me  tamen  dimit- 
tebas  adhuc  volvi  et  involvi  illa  caligine. 

CAPUT  XII. 

Quale  responsum  mater  Augustini  accepit  a  quodam 
episcopo  de  ipsius  coiwersione. 

XXI.  Et  dedisti  alterura  responsum  interim  quod  recolo. 
Nam  et  raulta  prsetereo,  propterquod  properoadea  quae 
me  magis  urgent  confiteri  tibi ,  et  multa  non  memini.  De- 
disti  ergo  alterum  per  sacerdotem  tuum  quemdam  epis- 
copum  nutritum  in  Ecclesia  ,  et  exercitatum  in  libris  tuis. 
Quem  cum  illa  fcemina  rogasset  ut  dignaretur  mecum  col- 
loqui,  et  refellere  errores  meos,  et  dedocere  roe  maJa,  ac 
docere  bona  ( f aciebat  enim  hoc,  si  quos  forte  idoneos 
invenisset ),  noluit  ille,  prudenter  sane,  quantum  sensi 
postea.  Respondit  enim  me  adhuc  esse  indocilem ,  eo  quod 
inflatus  essem  novitate  haeresis  illius ,  et  nonnullis  quaes- 
tiunculisjam  multos  imperitos  exagitassem,  sicut  illa  in- 
dicaverat  ei.  «  Sed  sine,  inquit,  illum  ibi ,  et  tantum  roga 
»  pro  eo  Dominura  :  ipse  legendo  reperiet ,  quis  ille  sit 
»  error,  et  quanta  irapietas.  »  Simul  etiam  narravit  se 
quoque  parvulum  a  seducta  matre  sua  datura  fuisse  Mani- 
chaeis,  et  omnes  pene  non  legisse  tantum,  verum  etiam 
scriptitasse  libros  eorum ,  sibique  apparuisse  nullo  contra 
disputante  et  convincente,  quam  esset  illa  secta  fugienda  ; 
itaque  fugisse.  Quae  cum  ille  dixisset ,  atque  illa  nollet 
acquiescere ,  sed  instaret  magis  deprecando  ,  et  ubertim 
flendo,  ut  me  videret,  et  mecum  dissereret :  ille  jam  sub- 
stomachans  taedio  :  «  Vade ,  inquit,  a  me ,  ita  vivas  :  fieri 

»  non  potest,  nt  filius  istarum  lacrymarum  pereat.»  Quod 
illa  ita  accepisse  inter  colloquia  sua  mecum  saepe  recorda- 
batur,  ac  si  de  ccelo  sonuisset. 


Visam  est  huc  ascribere  Augastini  locum  ex  lib.  5  contra  lit- 
teras  Petiliani  Donatistae,  cap.  xvn  :  Me  etiam  presbylerum  fuisse 
Manichworum,  vel  falsus  vel  fallens  mirabili  temeritate  contendat. 
Verba  tertii  libri  Confessionum  mearum ,  quceper  se  ipsa ,  et  de  mul- 
lis  ante  et  postea  diclis  manifestissima  sunt  legenlibus,  sub  quo  ei 
videlur  intellectu  proponat  alque  arguat,etc.  Quaenam  vero  sint 
verba  illa  ,  quae  suo  avulsa  loco  proterve  interpretabatur  Petilia- 
nus ,  nobis  incompertum  est ;  forsitan  ista  capitis  sexti :  Nam  ver- 
sum  et  carmen  etiam  ad  vera  pulmenla  transfero.  Quippe  amatoria 
maleficia  mulieri  data  exprobrabat  Augustino,  ut  videre  est  in 
ejusdem  libri  contra  Petiliani  litteras  capite  xvi. 

LIBER   IV. 


PlDET  SE  MAMCH.E0r.lM  SECT.E  ADDICTUM  FUISSE  PEK  NOVENNIUM  ,  ATQUE  ALIOS 
SE<  IM  IN  EEMDEM  ERROREU  PERTRA\!SSE  :  TEM  ETIAM  CONSULUiSSE  MATIIEMATl- 
COS;  ET  AMICEM  SlBl  1NTEREA  MORTE  PR.EREPTUM.  ACERBIORI  QUAM  -EQULM  ESSET 
ANIHI  D0LORE  FUISSE  PROSECUTUM  :  CUJUS  OCCASIONE  DE  VANA  ET  DE  SOLIDA  AMl- 
CITIA  NON  PAUCA  DlClT.  MeNTIOXEM  PACIT  LTBRORUH  de  Pulchro  Ct  AptO  A  SE 
ANNO  .ETATIS  VIGESIMO-SEXTO  AUT  VIGESIMO-SEPTIMO  CONSCRIFTORUM  ,  NECNON 
QVAM  FACILI  NEGOTIO  LIBERALIUM  ARTlUM  L1EU0S  ATQUE  Ar.lSTOTELIS  CaTEGOUIAS, 
ANN0    .ETATIS  FEP.ME  VIGESIM0  PER   SESE  INTELLEXERIT. 


GAPUT  1, 

Quandiu  et  quomodo  alios  seduxerit. 

I.  Per  idem  lempus  annorum  novem ,  ab  undevigesimo 
anno  aetatis  mese ,  usque  ad  duodetrigesimum,  seduceba- 
mur  et  seducebamus  ,  falsi  atque  iallentes  in  variis  cupi- 
ditatibus  ;  et  palam  per  docLrinas  quas  liberales  vocant  , 
occulte  autem  falso  nomine  religionis.  Hic  superbi ,  ibi 
superstitiosi ,  ubique  vani.  Hac  popularis  glorise  sectantes 
inanitatem  ,  usque  ad  theatricos  plausus ,  et  contentiosa 
carmina ,  et  agonem  coronarum  foenearum  et  spectaculo- 
rum  nugas,  et  intemperantiam  libidinum  :  illac  autem 
purgari  nos  ab  istis  sordibus  expetentes,  cum  eis  qui  appel- 
larentur  electi  et  sancti ,  arlerremus  escas,  de  quibus  nobis 

in  oilicina  aqualiculi  sui  fabricarent  Angelos  et  Deos  per 
quos  liberaremur ;  'et  sectabar  ista  atque  faciebam  cum 
amicis  meis  ,  per  me  ac  mecum  deceptis.  Irrideant  me  ar- 
rogantes,  et  nondum  salubriter  prostrati  et  elisi  a  te,  Deus 
meus  :  ego  tamen  confitear  tibi  dedecora  mea  in  Jaude 
tua.  Sine  me,  obsecro,  et  da  mihi  circumire  prsesenti  me- 
moria  prseteritos  circuitus  erroris  mei ,  et  immolare  tibi 
hostiam  jubilationis.  Quid  enim  sum  ego  mihi  sine  te,  nisi 
dux  in  praeceps?  Aut  quid  sum  cnm  mihi  bene  est,  nisi 
sugens  lac  tuum  ;  aut  fruens  te  cibo  qui  non  corrumpitur? 
Et  quis  homo  est  quilibet  homo,  cum  sit  homo?  Sed  ir- 
rideant  nos  fortes  et  potentes ,  nos  autem  infirmi  et  inopes 
confiteamur  tibi. 

CAPUT  II. 

Rhetoricam  docet,  concubinamfovet ,  et  haruspicem 
qui  victoriam  promittebat ,  contemnit. 

II.  Docebam  in  illis  annis  artem  rhetoricam ,  et  victorio- 
sam  loquacitatem  victus  cupiditate  vendebam.  Malebam 
tamen,  Domine,  tuscis,  bonos  habere  discipulos,  sicut 
appellantur  boni  :  et  eos  sine  dolo  docebam  dolos  ;  non 
quibus  contra  caput  innocentis  agerent ,  sed  aliquando 
pro  capite  nocentis.  Et,  Deus,  vidisti  de  longinquo  lap- 
santem  in  lubrico ,  et  in  multo  fumo  scintillantem  fidem 
meam ,  quam  exhibebam  in  illo  magisterio  diligentibus 
vanitatem,  et  quferentibus  mendacium ,  sociuseorum.  In 
illis  annis  unam  habebam  ,  non  eo ,  quod  legitimum  vo- 
cxxxn.  5 

catur,  conjugio  cognitam  ,  sed  quam  indagaverat  vagus 
ardor  inops  prudentiae  :  sed  unam  tamen ,  ei  quoque  ser- 
vans  thori  fidem  :  in  qua  sane  experirer  exemplo  meo , 
quiddistaret  inter  conjugalis  placiti  modum  quod  foede- 
ratum  esset  generandi  gratia,  et  pactum  libidinosi  amoris, 
ubi  proles  etiam  contra  votum  nascitur,  quamvis  jam  nata 
cogat  se  diligi. 

III.  Recolo  etiam  cum  mihi  theatrici  carminis  certamen 
inire  placuisset ,  mandasse  mihi  nescio  quem  haruspicem, 
quid  ei  dare  mercedis  vellem  ut  vincerem  :  me  autem  fceda 
illa  sacramenta  detestatum  et  abominatum  respondisse  , 
nec  si  corona  illa  esset  immortaliter  aurea  ,  muscam  pro 
victoria  mea  necari  me  sinere.  Necaturus  enim  erat  ille  in 
sacrificiis  suis  animantia  ,  et  illis  honoribus  invitaturus 
mihi  sufFragatura  daemonia  videbatur.  Sed  hoc  quoque 
malum  non  ex  tua  castitate  repudiavi,  Deus  cordis  mei. 
Non  enim  amare  te  noveram,  qui  nisi  fulgores  corporeos 
cogitare  non  noveram.  Talibus  enim  figmentis  suspirans 
anima ,  nonne  fornicatur  abs  te,  et  fidit  in  falsis,  et  pascit 
ventos  ?  Sed  videlicet  sacrificari  pro  me  nollem  doemoni- 
bus  ,  quibus  me  illa  superstitione  ipse  sacrificabam.  Quid 
est  enim  aliud  «  ventos  pascere  *,»  quam  ipsos  pascere,  hoc 
est  errando  eis  esse  voluptati  atque  derisui  ? 

«  Osee  xn,  i . 

GAPUT  III. 

Ab  astrologia ,  cui  deditus  erat,  per  senem  medicince 
et  rerum  peritum  revocatur. 

IV.  Ideoqtje  illos  planos ,  quos  Mathematicos  vocant , 
plane  consulere  non  desistebam  ,  quod  quasi  nullum  eis 
esset  sacrificium  ,  et  nullse  preces  ,  ad  aliquem  spiritum 
ob  divinationem  dirigerentur  :  quod  tamen  christiana  et 
vera  pietas  consequenter  repellit  et  damnat.  Bonum  est 
enim  confiteri  tibi ,  Domine  ,  et  dicere  :  «  Miserere  mei , 
)>  cura  animam  meam  ,  quoniam  peccavi  tibi  *  »  ;  neque 
ad  licentiam  peccandi  abuti  indulgentia  tua  ,  sed  memi- 
nisse  dominicae  vocis  :  «  Ecce  sanus  factus  es-,  jam  noli 
»  peccare,  ne  quid  tibideterius  contingat2.»  Quam  totam 
illi  salubritatem  interficere  conantur  ,  cum  dicunt  :  De 
ccelo  tibi  est  inevitabilis  causa  peccandi.  Et ,  Venus  hoc 
fecit,  aut  Saturnus,  aut  Mars.  Scilicet  ut  homo  sine  culpa 
sit ,  caro  et  sanguis  et  superba  putredo  :  culpandus  sit 
autem  cceli  ac  siderum  creator  et  ordinator.  Et  quis  est 
hic  nisi  Deus  noster,  suavitas  et  origo  justitiae  ,  qui  reddis 
unicuique  secundum  opera  ejus 3,  et  cor  contritum  et  hu- 
miliatum  non  spernis 4? 

V.  Erateo  tempore  vir  sagax5 ,  medicae  artis  peritissi- 
mus  ,  atque  in  ea  nobilissimus,  qui  proconsule  manu  sua 
coronam  illam  agonisticam  imposuerat  non  sano  capiti 

'  Psal.  xl,  5.  —  a  Joan.  v,  14.  —  3  Matth.  xxvi,  27.  —  4  Psal.  l,  19. 
—  5  Scilicet,  Vindicianus,  ex  uomine  postea  designatus  lib.  vn,  cap.  6,  et 
ab  Augustino  laudatus  in  Epist.  c\xxvui  ad  Marcellinum  n    1. 

5. 

meo  ,  sed  non  ut  medicus.  Nam  illius  morbi  tu  sanator  , 
qui  resistis  superbis,  hurailibus  autera  das  gratiam1.  Num- 
quid  tamen  etiam  per  illum  senem  defuisti  mihi,  aut  des- 
titisti  mederi  animse  mese  ?  Quia  enim  factus  ei  eram  fa- 
miliarior,  et  ejus  sermonibus  (  erant  enim  sine  verborum 
cultu  vivacitate  sententiarura  jucundi  et  graves )  assiduus 
et  fixus  inhaerebam  ,  ubi  cognovit  ex  colloquio  meo  libris 
Genethliacorum  esse  me  deditum  ,  benigne  ac  paterne 
monuit ,  ut  eos  abjicerem  ,  neque  curam  et  operam  rebus 
utilibus  necessariam  illi  vanitati  frustra  impenderem  k  di- 
cens  ita  se  illam  didicisse,  ut  ejus  professioncm  primis  anuis 
cetatis  suae  deferre  voluisset ,  qua  vitam  degeret  ;  et  si 
Hippocratem  intellexisset,  et  illas  utique  litteras  potuisse 
intelligere  :  et  tamen  non  ob  aliam  causam  se  postea  illis 
relictis  medicinam  assecutum  ,  nisi  quod  eas  falsissimas 
comperuisset ,  et  nollet  vir  gravis  decipiendis  hominibus 
victum  quaerere.  «  At  tu,  inquit ,  quo  te  in  hominibus 
»  sustentas  ,  rhetoricam  tenes;  hanc  autem  failaciam  li- 
»  bero  studio,  non  necessitate  rei  familiaris  sectaris;  quo 
»  magis  mihi  te  oportet  de  illa  credere,  qui  eam  tam  per- 
»  fecte  discere  elaboravi ,  quam  ex  ea  sola  vivere  volui?» 
A  quoego  cum  quaesissem  quae  causa  ergo  faceret  ut  multa 
inde  vera  pronuntiarentur  :  respondit  ille  ut  potuit ,  vim 
sortis  hoc  facere  in  rerum  natura  usquequaque  diffusam.  Si 
enim  de  paginis  poetae  cujuspiam  longe  aliud  canentis  at- 
que  intcndentis,  cum  forte  quis  consulit ,  mirabiliter  con- 
sonus  negotio  saepe  versus  exiret ;  mirandum  non  esse 
dicebat ,  si  ex  anima  humana  ,  superiore  aliquo  instinctu 
nesciente  quid  in  se  fieret ,  non  arte,  sed  sorte  sonaret  ali- 
quid  quod  interrogantis  rebus  factisque  concineret. 

VI.  Et  hoc  quidem  ab  ilJo  vel  per  illum  procurasti  mihi. 
Et  quidipse  postea  per  me  ipsum  qusererem,  in  memoria 

T  Petr   v,  j. 

mea  delineasli.  Tunc  autem  necipse,  nec  charissimus  meus 
Nebridius ,  adolescens  valde  bonus  et  valde  cautus ,  irri- 
dens  totum  illud  divinationis  genus ,  persuadere  mihi  po- 
tuerunt  ut  haec  abjicerem,  quoniam  me  amplius  ipsorum 
auctorum  movebat  auctoritas  5  et  nullum  certum  quale 
quaerebam  documentum  adhuc  inveneram ,  quo  mihi  sine 
ambiguitate  appareret ,  quae  ab  eis  consultis  vera  diceren- 
tur,  forte  vel  sorte,  non  arte  inspectorum  siderum  dici. 

CAPUT  IV. 

1,  Morhiun  et  baptismum  amici  narrat ,  quemetiam 
suis  erroribus  involverat,  eoque  morte  sublato  dolet 
gravissime.  —  //.  Mirabilis  ejfficacia  sacramenti 
baptismi. 

VII.  In  illis  annis  ,  quo  primum  tempore  in  municipio 
quo  natus  sum  docere  cceperam ,  comparaveram  amicum 
societate  studiorum  nimis  charum,  coaevum  mihi  et  conflo- 
rentem  flore  adolescentiae.  Mecum  puer  creverat,  et  pariter 
in  scholam  ieramus,  pariterque  luseramus.  Sed  nondum 
erat  sic  amicus,  quanquam  ne  tunc  quidem  sicuti  est  vera 
amicitia ;  quia  non  est  vera ,  nisi  cum  eam  tu  agglutinas 
inter  inhaerentes  tibi  charitate  diffusa  in  cordibus  nostris 
per  Spiritum  sanctum  qui  datus  estnobis  l.  Sed  tamen  dul- 
cis  erat  nimis,  coacta  fervore  parilium  studiorum.  Nam  et 
a  fide  vera  ,  quam  non  germanitus  et  penitus  adolescens 
tenebat ,  deflexeram  ego  eum  in  superstitiosas  fabellas  et 
perniciosas ,  propter  quas  plangebat  me  mater.  Mecum 
jam  errabat  in  animo  homo  ille  ,  et  non  poterat  anima  mea 

1  Rom    v,  5. 

sine  illo.  Et  ecce  tu  imminens  dorso  fugitivorum  tuorum, 
Deus  ultionum  et  fons  misericordiarum  simul ,  qui  con- 
vertis  nos  ad  te  miris  modis  ,  ecce  abstulisti  hominem  de 
hac  vita,  cum  vix  explevisset  annum  in  amicitia  mea ,  suavi 
mihi  super  omnes  suavitates  illius  vitae  mese.  l 

VIII.  Quis  laudes  tuas  enumerat  unus,  in  se  uno  quas 
expertus  est  ?  Quid  tunc  fecisti ,  Deus  meus  ,  et  quam  in- 
vestigabilis  abyssus  judiciorum  tuorum?  Cum  enim  labo- 
raret  ille  febribus ,  jacuit  diu  sine  sensu  in  sudore  letali. 
Et  cum  desperaretur,  baptizatus  est  nesciens,  me  non  cu- 
rante ,  et  praesumente  id  retinere  potius  animam  ejus  quod 
a  me  acceperat,  non  quod  in  nescientis  corpore  fiebat. 
Longe  autem  aliter  erat  5  nam  recreatus  est  et  salvus  factus. 
Statimque  ut  primum  cum  eo  loqui  potui  ( potui  autem 
mox  ut  ille  potuit,  quando  non  discedebam ,  et  nimis  pen- 
debamus  ex  invicem),  tentavi  apud  illum  irridere,  tan- 
quam  et  illo  irrisuro  mecum  baptismum  quem  acceperat 
mente  atque  sensu  absentissimus  ,  sed  tamen  jam  se  acce- 
pisse  didicerat.  At  iJle  ita  me  exhorruit  ut  inimicum ,  ad- 
monuitque  mirabili  et  repentina  libertate ,  ut  si  amicus 
esse  vellem,  talia  sibi  dicere  desinerem.  Ego  autem  stu- 
pefactus  atque  turbatus  ,  distuli  omnes  motus  meos ,  ut 
convaiesceret  prius ,  essetque  idoneus  viribus  valetudinis 
cum  quo  agere  possem  quodvellem.  Sed  illeabreptus  de- 
mentiae  meae,  ut  apud  te  servaretur  consolationi  meae,post 
paucos  dies,  me  absente,  repetitur  febribus  et  defungitur. 

IX.  Quo  dolore  contenebratum  est  cor  meum  5  et  quid- 
quid  aspiciebam  ,  mors  erat.  Et  erat  mihi  patria  suppli- 
cium  et  paterna  domus  mira  infelicitas  ;  et  quidquid  cum 
illo  communicaveratn ,  sine  illo  in  cruciatum  immanem 
verterat.  Expetebant  eum  undique  oculi  mei ,  et  non  da- 
batur  mihi  5  et  oderam  omnia ,  quia  non  haberent  eum  , 
nec  mihi  jam  dicere  poterant  :  Ecce  veniet ,  sicut  cum 

viveret  quando  absens  erat.  Factus  eram  ipse  mihi  magna 
qusestio  ,  et  interrogabam  animam  meam  quare  tristis  es- 
set1,  et  quare  conturbaret  me  valde ;  et  nihil  noverat  res- 
pondere  mihi.  Et  si  dicebam  :  Spera  in  Deum ,  juste  non 
obtemperabat  5  quia  verior  erat  et  melior  homo  quem  cha- 
rissimum  amiserat,  quam  phantasma  in  quod  sperare  ju- 
bebatur.  Solus  fletus  erat  dulcis  mihi,  et  successerat  amico 
meo  in  deliciis  animi  mei. 

GAPUT  V. 

Cur  Jletus  dulcis  miseris. 

X.  Et  nunc ,  Domine,  jam  illa  transierunt ,  ettempore 
lenitum  est  vulnus  meum.  Possum-ne  audire  abs  te  qui 
veritas  es ,  et  admovere  aurem  cordis  mei  ori  tuo_,  ut  dicas 
mihi  cur  fletus  dnlcis  sit  miseris?  An  tu  ,  quamvis  ubique 
adsis  ,  longe  abjecisti  a  te  miseriam  nostram?  Et  tu  in  te 
manes  :  nos  autem  in  experiment  s  volvimur.  Et  tamennisi 
ad  aures  tuas  ploraremus,  nihil  residui  de  spe  nostra  fieret. 
Unde  igitur  suavis  fructus  de  amaritudine  vitae  carpitui  , 
gemere  et  flere  et  suspirare  et  conqueri?  An  hocibi  dulce 
est  quod  speramus  exaudire  te?  Recteistud  in  precibus, 
quia  desiderium  perveniendi  habent.  Numquid  in  dolore 
amissae  rei  et  luctu  quo  tunc  opeiiebar?  Neque  enim  spe- 
rabam  reviviscere  illum ,  aut  hoc  petebam  lacrymis ,  sed 
tantum  dolebam  et  flebam.  Miser  enim  eram,  etamiseram 
gaudium  meum.  An  et  fletus  resamara  est ,  et  prse  fastidio 
rerum  quibus  prius  fruebamur,  et  tunc  dum  ab  eis  abhor- 
remus,  delectat? 

'  Psal    xli,  6. 

CAPUT  VI. 

Quantus  ex  amici  morte  dolor. 

XI.  Quid  autem  ista  loquor?  Non  enim  tempus  quae- 
rendi  nunc  est,  sed  confitendi  tibi.  Miser  eram,  et  miser 
est  omnis  animus  vinctus  amicitia  rerum  mortalium,  et 
dilaniatur  cum  eas  amittit^  et  tunc  sentit  miseriam  qua 
miser  est  et  antequam  amittat  eas.  Sic  ego  eram  illo  tem- 
pore,  et  flebam  amarissime,  et  requiescebam  in  amaritu- 
dine.  Ita  miser  eram,  et  habebam  chariorem  illo  amico  meo 
vitam  ipsam  miseram.  Nam  quamvis  eam  mutare  vellem, 
nollem  tamen  amittere  magis  quam  illum.  Et  nescio  an 
vellem  vel  pro  illo ,  sicut  de  Oreste  et  Pylade  traditur,  si 
non  fingituir,  qui  vellent  pro  invicem  vel  simul  mori,  quia 
morte  pejus  eis  erat  non  simul  vivere.  Sed  in  me  nescio 
quis  affectus  nimis  huic  contrarius  ortus  erat  ;  et  taedium 
vivendi  erat  in  me  gravissimum,  et  moriendi  metus.  Credo 
quo  magis  illum  amabam ,  eo  magis  mortem,  quae  mihi 
enm  abstulerat,  tanquam  atrocissimam  inimicam  oderam 
el  timebam  5  et  eam  repente  consumptnram  omnes  homi- 
nes  putabam  ,  quia  illum  potuit.  Sic  eram  omnino,  me- 
mini.  Ecce  cor  meum  ,  Deus  meus  :  ecce  intus  vide  quia 
memini,  spes  mea  qui  me  mundas  a  talium  affectionum 
immundilia,  uirigens  oculos  meos  ad  te ,  et  evellens  de 
laqueo  pedes  meos1.  Mirabar  enim  cseteros  mortalesvivere  5 
quia  ille  quem  quasi  non  moriturum  dilexeram  mortuus 
•^rat ,  et  me  magis  quia  illi  alter  eram  ,  vivere  illo  mortuo 

'  Psal.  xxiv,  ia 

mirabar.  Bene  quidem  dixit  de  amico  suo  :  «  Dimidium 
«  animae  meae1.  »  Nam  ego  sensi  animam  meam  et  ani- 
mam  illius  unam  fuisse  animam  in  duobus  corporibus;  et 
ideo  mihi  horrori  erat  vita ,  quia  nolebam  dimidius  vivere  ; 
et  ideo  forte  mori  metuebam ,  ne  totus  ille  moreretur 
quem  multum  amaveram2. 

CAPUT  VII. 

lmpatientia  doloris  mutat  locum. 

XII.  0  Dementiam nescientem  diligere  homines humani- 
ter !  o  stultum  hominem  immoderate  humana  patientem , 
quod  ego  tunc  eram !  Itaque  aestuabam  ,  suspirabam ,  fle- 
bam,  turbabar  •  nec  requies  erat ,  nec  consilium.  Porta- 
bam  enim  conscissam  et  cruentam  animam  meam  impatien- 
tem  a  me  portari ,  et  ubi  eam  ponerem  non  inveniebam. 
Non  in  amoenis  nemoribus  :  non  in  ludis  atque  cantibus  : 
nec  in  suaveolentibus  locis  :  nec  in  conviviis  apparatis  : 
neque  in  voluptate  cubilis  et  lecti  :  non  denique  in  libris 
atque  carminibus  acquiescebat.  Horrebant  omnia,  et  ipsa 
lux  ;  et  quidquid  non  erat  quod  ille  erat ,  improbum  et 
odiosum  erat ,  praeter  gemitum  et  lacrymas.  Nam  in  eis 
solis  aliquantula  requies.  Ubi  autem  inde  auferebatur  ani- 
ma  mea ,  onerabat  me  grandis  sarcina  miseriae.  Ad  te, 
Domine,  levanda  erat  et  curanda  ,  sciebam  ;  sed  nec  vo- 
lebam  nec  valebam ,  eo  magis  quia  non  mihi  eras  aliquid 
solidum  et  firmum  ,  cum  de  te  cogitabam.  Non  enim  tu 
eras,  sed  vanum  phantasma  et  error  meus  erat  Deus  meus. 

'  Horat.  Carm.  lib.  i,  odem,  veis.  8.  —  *  Retract.  u,  cap.  6. 

Si  conabar  eam  ibi  ponere  ut  requiesceret,  per  inane  la- 
bebatur,  et  iterum  ruebat  super  me ,  et  ego  mihi  reman- 
seram  infelix  locus ,  ubi  nec  esse  possem ,  nec  inde  rece- 
dere.  Quo  enim  cor  meum  fugeret  a  corde  meo?  quo  a  me 
ipso  fugerem?  quo  me  non  sequerer  ?  Et  tamen  fugi  de  pa- 
tria.  Minus  enim  eum  quserebant  oculi  mei,  ubi  videre  non 
solebant;  atque  a  Thagastensi  oppido  veni  Carthaginem. 

CAPUT  VIII. 

Tempus  et  amicorum  colloquia  dolori  medentur. 

XIII.  Non  vacant  tempora,  nec  otiose  volvuntur  per 
sensus  nostros  :  faciunt  in  animo  mira  opera.  Ecce  venie- 
bant  et  prseteribant  de  die  in  diem,  et  veniendo  et  prae- 
tereundo  inserebant  mihi  species  alias  et  alias  memorias, 
etpaulatimresarciebantme  pristinis  generibus  delectatio- 
num,  quibus  cedebatdolor  meus  ille ;  sed  succedebant  non 
quidem  dolores  alii,  causse  tamen  aliorum  dolorum.  Nam 
unde  me  facillime  etin  intima  dolor  ille  penetraverat,  nisi 
quia  fuderam  in  arenam  animam  meam,  diligendo  moritu- 
rum  ac  si  nonmoriturum?  Maxime  quippe  me  reparabant 
atque  recreabant  aliorum  amicorum  solatia,  cum  quibus 
amabam  quod  pro  te  ama  bam  et  hoc  erat  ingens  fabula  et  lon- 
gum  mendacium,  cujus  adulterina  confricatione  corrumpe- 
baturmens  nostrapruriensin  auribus.  Sed  illa  mihi  fabula 
non  moriebatur,  si  quis  amicorum  meorum  moreretur.  Alia 
erant  quse  in  eis  amplius  capiebant  animum ,  colloqui  et 
corridere,  et  vicissim  benevole  obsequi,  simul  legere  libros 
dulciloquos,  simul  nugari,  et  simul  honestari,  dissentire 

interdum  sine  odio,  tanquam  ipse  homo  secum,  atque 
ipsa  rarissima  dissensione  condire  consensiones  plurimas  •, 
docere  aliquid  invicem,  aut  discere  ab  invicem,  deside- 
rare  absentes  cum  molestia,  suscipere  venientes  cum  lae- 
titia.  His  atque  liujusmodi  signis,  a  corde  amantium  et 
redamantium  procedentibus  per  os,  per  linguam,  per  ocu- 
los,  et  mille  motus  gratissimos  quasi  fomitibus  conflare 
animos,  et  ex  pluribus  unum  facere. 

GAPUT  IX. 

De  humana  amicitia.  Beatus  qui  amat  in  Deo. 

XIV.  Hoc  est,  quod  diligitur  in  amicis,  et  sic  diligitur, 
ut  rea  sibi  sit  humana  conscientia,  si  non  amaverit  reda- 
mantem,  aut  si  amantem  non  redamaverit,  nihil  quaerens 
ex  ejus  corpore  prseter  indicia  benevolentiae.  Hinc  ille 
luctus  si  quis  moriatur,  et  tenebrae  dolorum,  et  versa  dul  • 
cedine  in  amaritudinem  cor  madidum,  et  ex  amissa  vita 
morientium  mors  viventium,  Beatus  qui  amatte;  et  ami- 
cum  in  te  ;  et  inimicum  propter  te.  Solus  enim  nullum 
charum  amittit,  cui  omnes  in  ilio  chari  sunt  qui  non  amit- 
titur.  Et  quis  est  iste  nisi  Deus  noster,  Deus  qui  fecit  cce- 
lum  et  terram,  et  implet  ea,  quia  irnplendo  ea  fecit  ea? 
Te  nemo  amittit,  nisi  qui  dimittit :  et  qui  dimittit  quo  it 
aut  quo  fugit,  nisi  a  te  placido  ad  te  iratum  ?  nam  ubi 
non  invenit  legem  tuam  in  poena  sua  ?  Et  lex  tua  veritas, 
et  veritas  tu. 

CAPUT  X. 

Labiles  creaturce yiiec  in  eispotest  anima  requiescere. 

XV.  «  Deus  virtutum,  converte  nos,  et  ostende  faciem 
»  tuara  et  salvi  erimus1.  »  Nam  quoquoversum  se  verterit 
anima  hominis,  ad  doJores  figitur,  alibi  prseterquam  in 
te :  tametsi  figitur  in  pulchris  extra  te  et  extra  se.  Quae 
tamen  nulla  essent  nisi  essent  abs  te,  quae  oriuntur  et  oc- 
cidunt,  et  oriendo  quasi  esse  incipiunt,  et  crescunt  ut  per- 
ficiantur,  et  perfecta  senescunt  et  intereunt :  et  non  om- 
nia  senescunt,  et  omnia  intereunt.  Ergo  cum  oriuntur  et 
tendunt  esse,  quo  magis  celeriter  crescunt  ut  sint,  eo  ma- 
gis  festinant  ut  non  sint,  sic  est  modus  eorum.  Tantum 
dedisti  eis,  quia  partes  sunt  rerum,  quae  non  sunt  omnes 
simul  5  sed  decedendo  ac  succedendo  agunt  omnes  uni- 
versum,  cujus  partes  sunt.  Ecce  sic  peragitur  et  sermo 
noster  per  signa  sonantia.  Non  enim  erit  totus  sermo,  si 
unum  verbum  non  decedat  cum  sonuerit  partes  suas,  ut 
succedat  aliud.  Laudet  teexillis  anima  mea,  Deuscreator 
omnium,  sed  non  in  eis  infigatur  glutine  amoris  per  sen- 
suscorporis.  Eunt  enim  quo  ibant  ut  non  sint,  etconscin- 
dunt  eam  desideriis  pestilentiosis :  quoniam  ipsa  esse  vult, 
et  requiescere  amat  in  eis  quse  amat.  In  illis  autem  non 
est  ubi :  quianon  stant,  fugiunt ;  et  quis  ea  sequitur  sensu 
carnis,  aut  quis  ea  comprehendit,  vel  cum  praesto  sunt  ? 
Tardus  est  enim  sensus  carnis,  quoniam  sensus  carnisest, 
et  ipse  est  modus  ejus.  Suflicit  ad  aliud  ad  quod  factus 

T   Psal.    LXXIX,     .':. 

est :  ad  illud  autem  non  sufficit  ut  teneat  transcurrentia  ab 
initio  debito  usque  ad  fmera  debitum.  In  verbo  enim  tuo 
per  quod  creantur,  ibi  audiunt :  Hinc  ethuc  usque. 

CAPUT  XI. 

Omnia  Creatasunt  instabilia :  solus  Deus  stabilis. 

XVI.  Noli  esse  vana,  anima  mea,  et  obsurdescere  in 
aure  cordis,  tumultu  vanitatis  tuse.  Audi  et  tu :  Verbum 
ipsum  clamat  ut  redeas  ;  et  ibi  est  locus  quietis  impertur- 
babilis,  ubi  non  deseritur  amor,  si  ipse  non  deserat.  Ecce 
illa  discedunt  ut  alia  succedant,  et  omnibus  suis  partibus 
constet  infima  universitas.  Numquid  ego  aliquo  discedo, 
ait  VerbumDei?  Ibi  fige  mansionem  tuam  :  ibicommenda 
quidquid  inde  habes,  anima  mea,  saltem  fatigata  fallaciis- 
Veritati  commenda  quidquid  tibi  est  a  veritate,  et  non 
perdes  aliquid,  et  reflorescent  putria  tua,  et  sanabuntur 
omnes  languores  tui ,  et  fluxa  tua  reformabuntur,  et  re- 
novabuntur,  et  constringentur  ad  te  •,  et  non  te  deponent 
quo  descendunt :  sed  stabunt  tecum  ;  et  permanebunt  ad 
semper  stantem  ac  permanentem  Deum. 

XVII.  Ut  quid  perversa  sequeris  carnem  tuam?  Ipsa  te 
sequatur  conversa.  Quidquid  per  illam  sentis,  in  parte  est; 
et  ignoras  totum  cujus  hse  partes  sunt-,  et  delectant  te  ta- 
men.  Sed  si  ad  totum  comprehendendum  esset  idoneus 
sensus  carnis  tuoe,  ac  non  et  ipse  in  parte  universi  acce- 
pisset  prd  pcena  tua  justum  modum  ,  velles  ut  transiret 
quidquid  existit  in  prsesentia,  ut  magis  tibi  omnia  place- 
rent.  Nam  et  quod  loquimur  per  eumdem  sensum  carnis 

audis  ;  et  non  vis  ntique  stare  syllabas,  sed  transvolare  ut 
aliae  veniant,  et  totum  audias.  Ita  semper  omnia  quibus 
unum  aliquid  constat,  et  non  simul  sunt  omnia  ea  quibus 
constat,  plus  delectant  omnia  quam  singula,  si  possint 
sentiri  omnia.  Sed  longe  his  melior  qui  fecit  omnia,  et 
ipse  est  Deus  noster,  et  non  discedit ,  quia  nec  succedi- 
tur  ei. 

CAPUT  XII- 

Amor  non  improbatur,  modo  in  his  quce  placent, 
amemus  Deum. 

XVIII.  Si  placent  corpora,  Deum  ex  illis  lauda,  et  in 
artificem  eorum  retorque  amorem  •,  ne  in  his  quae  tibi  pla- 
cent,  tu  discipliceas.  Si  placent  animae,  in  Deo  amentur  : 
quia  et  ipsse  mutabiles  sunt,  et  in  illo  fixae  stabiliuntur  ; 
alioquin  irent  et  perirent.  In  illo  ergo  amentur :  et  rape 
ad  eum  tecum  quaspotes,  et  dic  eis  :  Hunc  amemus,  hunc 
amemus  :  ipse  fecit  haec,  et  non  est  longe.  Non  enim  fecit 
atque  abiit,  sed  ex  illo  in  illo  sunt.  Ecce  ubi  est,  ubi  sapit 
veritas.  Intimus  cordi  est;  sed  cor  erravit  ab  eo.  Redite, 
praevaricatores,  ad  cor,  et  inhaerete  illi  qui,fecit  vos.  State 
cum  eo,  et  stabitis.  Requiescite  in  eo,  et  quieti  eritis.  Quo 
itis  in  aspera?  quo  itis  ?  Ronum  quod  amatis  ab  illo  est  °, 
sed  quantum  est  ad  illum,  bonum  est  et  suave  5  sed  ama- 
rum  erit  juste,  quia  injuste  amatur  deserto  illo,  quidquid 
ab  illo  est.  Quo  vobis  adhuc  et  adhuc  ambulare  vias  diffi- 
ciles  et  laboriosas?  Non  est  requies  ubi  quaeritis  eam. 
Quaerite    quod   quaeritis  :   sed  ibi  non  est  ubi  quaeritis. 

13eatam  vitara  quaeritis  in  regione  raortis  :  non  est  illic. 
Quomodo  enim  beata  vita,  ubi  nec  vita? 

XIX.  Et  descendit  huc  ipsa  vita  nostra,  et  tulit  mor- 
tera  nostram ,  et  occidit  eam  de  abundantia  vitae  suae , 
et  tonuit  clamans,  ut  redeamus  hinc  ad  eum  in  illud  se- 
cretum  unde  processit  ad  nos,  in  ipsum  primura  virgina- 
lem  uterum,  ubi  ei  nupsit  humana  creatura,  caro  mortalis, 
ne  esset  semper  mortalis ;  et  inde  velut  sponsus  procedens 
de  thalamo  suo,  exultavit  ut  gigas  ad  currendam  viam  H 
Non  enim  tardavit  5  sed  cucurrit,  clamans  dictis,  factis, 
raorte,  vita,  descensu,  ascensu,  clamans  ut  redeamus  ad 
eum.  Et  discessit  ab  oculis,  ut  redearaus  ad  cor,  et  inve- 
niamus  eum.  Abscessit  enim,  et  ecce  hic  est.  Noluit  no- 
biscum  diu  esse,  et  non  reliquit  nos.  Illuc  enim  abscessit, 
unde  nunquara  recessit,  quia  mundus  per  eum  faclus  est  5 
et  in  hoc  mundo  erat2,  et  venit  in  hunc  mundum  pecca- 
tores  salvos  facere 3,  cui  confitetur  anima  mea,  et  sanat 
eam,  quia  peccavit  illi4.  Filii  hominura  usquequo  graves 
corde5?  Numquid  et  post  descensura  vitae  non  vultis  as- 
cendere  et  vivere  ?  Sed  quo  ascenditis  quando  in  alto  estis, 
et  posuistis  in  ccelura  os  vestrum6?  Descendite  ut  ascen- 
datis,  et  ascendatis  ad  Deum.  Cecidistis  enim  ascendendo 
contra  eum.  Dic  eis  ista  ut  plorent  in  convalle  plorationis, 
et  sic  eos  rape  tecum  ad  Deum ;  quia  de  spiritu  ejus  haec 
dicis  eis,  si  dicis  ardens  igne  charitatis. 

1  Psal.  xvui,  6.  —  z  Joan.  i,  10.  —  3  1  Tim.  1,  i5,  —4  Psal.  xl,  5.  — 
5  Id.  iv,  3.  —  6  Id.  lxxii,  9. 

CAPUT  XIII. 

Amor  unde  proveniat. 

XX.  H.ec  tunc  non  noveram,  et  amabam  pulchra  infe- 
riora,  et  ibam  in  profundum,  et  dicebain  amicis  meis  : 
num  amamus  aliquid  nisi  pulchrum?  Quid  est  ergo  pul- 
chrum?  et  quid  est  pulchritudo?  Quid  est  quod  non  alli- 
cit  et  conciliat  rebus  quas  amamus  ?  Nisi  enim  esset  in  eis 
decus  et  species,  nullo  modo  nos  ad  se  moverent.  Et  ani- 
madvertebam  et  videbam  in  ipsis  corporibus  aliud  esse 
quasi  totum,  et  ideo  pulchrum  :  aliud  autem  quod  ideo 
deceret,  quoniam  apte  accommodaretur  alicui,  sicutpars 
corporisad  universum  suum,  aut  calceamentum  adpedem, 
et  similia.  Etista  consideratio  scaturivit  in  animo  meo  ex 
intimo  corde  meo  5  et  scripsi  libros  de  Pulchro  et  Apto, 
puto  duos  aut  tres.  Tu  scis,  Deus  :  nam  exciditmihi.  Non 
enim  habemus  eos,  sed  aberraverunt  a  nobis,  nescio  quo- 
modo. 

GAPUT  XIV. 

Libri  de  Apto  et  Pulchro  Hierio  nuncupati.  Unde 
hunc  amaverat. 

XXI.  Quid  est  autem  quod  me  movit,  Domine  Deus 
meus,  ut  ad  Hierium  Romanae  urbis  oratorem  scriberem 
ilJos  libros,  quem  non  noveram  facie,  sed  amaveram  ho- 
minem  ex  doctrinae  fama  quae  ilJi  clara  erat,  et  quaedam 
verba  ejus  audieram,  et  placuerant  mihi?  Sed  magis  quia 
placebat  aliis,  et  efferebant  eum  laudibus  slupentes,  quod 
ex  homine  Syro,  docto  prius  graecae  facundiae,  postea  in 
latina  etiam  dictor  mirabilis  extitisset,  et  esset  scientissi- 
mus  rerum  ad  studium  sapientiae  pertinentium,  mihi  pla- 
cebat.  Laudatur  homo  et  amatur  al^sens.  Utrumnam  ab 
ore  laudantis  intrat  in  cor  audientis  amor  ille?  Absit :  Sed 
ex  amante  alio  accenditur  alius.  Hinc  enim  amatur  qui 
laudatur,  dum  non  fallaci  corde  laudatoris  praedicari  cre- 
ditur,  id  est,  cum  amans  eum  laudat. 

XXII.  Sic  enim  tunc  amabam  homines  ex  hominum 
judicio;  non  enim  ex  tuo,  Deus  meus;  in  quo  nemo  falli- 
tur.  Sed  tamen  cur  non  sicut  auriga  nobilis,  sicut  venator 
studiis  popularibus  diffamatus  \  sed  longe  aliter  et  gravi- 
ter,  et  ita  quemadmodum  et  me  Jaudari  vellem  ?  Non 
autem  vellem  ita  laudari  et  amari  me  ut  histriones,  quan- 
quam  eos  et  ipse  laudarem  et  amarem  ;  sed  eligens  latere 
quam  ita  notus  esse-,  et  vel  haberi  odio  quam  sic  amari. 
Ubi  distribuuntur  ista  pondera  variorum  et  diversorum 
amorum  in  anima  una  ?  Quid  est  quod  amo  in  alio,  quod 

rursus  nisi  odissem,  non  a  me  detestarer  et  repellerem, 
cum  sit  uterque  nostrum  homo?  Non  enim  sicut  equus 
bonus  amatur  ab  eo  qui  nollet  hoc  esse,  etiam  si  posset, 
hoc  et  de  histrione  dicendum  est,  qui  naturse  nostrae  so- 
cius  est.  Ergo-ne  amo  in  homine  quod  odi  esse ,  cum  sim 
homo?  Grande  profundum  est  ipse  homo,  cujus  etiam 
capillos  tu,  Domine,  numeratos  habes,  et  non  minuuntur 
in  te  :  et  tamen  capilli  ejus  magis  numerabiles  sunt  quam 
affectus  ejus,  et  motus  cordis  ejus. 

XXIII.  At  ille  rhetor  ex  eo  erat  genere,  quem  sic  ama- 
bam  ,  ut  vellem  me  esse  talem  ^  et  errabam  typho  et  cir- 
cumferebar  omni  vento  ,  et  nimis  occuite  gubernabar  abs 
te.  Et  unde  scio ,  et  unde  certus  confiteor  tibi ,  quod 
illum  in  amore  laudantium  magis  amaveram ,  quam  in 
rebus  ipsis  de  quibus  laudabatur?  Quia  si  non  laudatum 
vituperarent  eum  iidem  ipsi,  et  vituperando  atque  sper- 
nendo  ea  ipsa  narrarent ,  non  accenderer  in  eum  et  non 
excitarer.  Et  certe  res  non  aliae  forent ,  nec  homo  ipse 
alius  ;  sed  tantummodo  aliud  afFectus  narrantium.  Ecce 
ubi  jacet  anima  infirma  ,  nondum  hserens  soliditati  veri- 
tatis.  Sicut  auras  linguarum  flaverint  a  pectoribus  opinan- 
tium,  ita  fertur  et  vertitur  ,  torquetur  ac  retorquetur  ;  et 
obnubilatur  ei  lumen,  et  non  cernitur  veritas.  Et  ecce 
est  ante  nos.  Et  magnum  quiddam  mihi  erat ,  si  sermo 
meus  et  studia  mea  illi  viro  innotescerent.  Quae  si  proba- 
ret,  flagrarem  niagis;  si  autem  improbaret,  sauciaretur 
cor  vanum  et  inane  soliditatis  tuae.  et  tamen  pulchrum  il- 
lud  atque  aptum,  unde  ad  eum  scripseram,  libenter  animo 
versabam,  ob  os  contemplationis  meae,  et  nullo  collauda- 
tore  mirabar. 

CAPUT  XV. 

Quod  corporalibus  imaginibus  contenebratus ,  non 
potuit  capere  spiritalia. 

XXIV.  Sed  tantae  rei  cardinera  in  arte  tua  nondum 
videbam ,  Omnipotens ,  qui  facis  mirabilia  solus  l  ;  et 
ibat  animus  meus  per  formas  corporeas ;  et  pulchrum , 
quod  per  se  ipsum  5  aptum  autem ,  quod  ad  aliquid  ac- 
commodatum  deceret ,  definiebam  et  distinguebam ,  et 
exemplis  corporeis  astruebam.  Et  converti  me  ad  ani- 
mi  naturam ,  et  non  me  sinebat  falsa  opinio ,  quam  de 
spiritalibus  habebam,  verum  cernere.  Et  irruebat  inocu- 
los  ipsa  vis  veri ,  et  avertebam  palpitantem  mentem  ab 
incorporea  re,  ad  lineamenta  et  colores,  et  tumentes  mag-  V 
nitudines.  Et  quia  non  poteram  ea  videre  in  animo  , 
putabam  me  non  posse  videre  animummeum.  Et  cum  in 
virtule  pacem  amarem,  in  vitiositate  autem  odissem  discor- 
diam;  in  illa  unitatem,  in  istaquamdam  divisionem  nota- 
bam.  Inque  illa  unitate  mens  rationaJis  et  natura  veritatis 
ac  summi  boni  mihi  esse  videbatur.  In  ista  vero  divisione 
irrationalis  vitae,  nescio  quarn  substantiam  et  naturam 
summi  mali,  quee  non  solum  esset  substantia,  sed  omnino 
vita  esset .  et  tamen  abs  te  non  esset  Deus  meus  ,  ex  quo 
sunt  omnia,  miser  opinabar.  Et  tamen  illam  Monadem 
appellabam  ,  tanquamsine  ullo  sexu  mentem,  hanc  vero 
Diadem  ,  iram  in  facinoribus ,  libidinem  in  flagitiis  ,  nes- 
ciens  quid  loquerer.  Non  enim  noveram  neque  didiceram, 

1  Psal.  lsxi,  18. 

nec  ullam  substantiam  malum  esse,  nec  ipsam  mentem 
nostram  summum  atque  incommutabile  bonum. 

XXV.  Sicut  enim  facinora  sunt,  si  vitiosus  est  ille  ani- 
mi  motus ,  in  quo  est  impetus  ,  et  se  jactat  ineolenter  ac 
turbide  ;  flagitia  ,  si  est  immoderata  illa  animss  affectio, 
qua  carnales  hauriuntur  voluptates  :  ita  errores  et  falsse 
opiniones  vitam  contaminant ,  si  rationalis  mens  ipsa  vi- 
tiosa  est :  qualis  in  me  tunc  erat,  nesciente  alio  lumine 
illam  illustrandam  esse  ut  sit  particeps  veritatis  ,  quia  non 
est  ipsa  natura  veritatis.  «  Quoniam  tu  illuminabis  lucer- 
»  nam  meam  ,  Domine  Deus  meus,  illuminabis  tenebras 
»  meas  '  -,  et  de  plenitudine  tua  nos  omnes  accepimus  2.  )> 
Es  enim  tu  lumen  verum  quod  illuminat  omnemhominem 
venientem  in  hunc  mundum 3 ;  quia  in  te  non  est  trans- 
mutatio  ,  nec  momenti  obumbratio  4. 

XXVI.  Sed  ego  conabar  ad  te  ,  et  repellebar  abs  te,  ut 
saperem  mortem,  quoniam  superbis  resistis.  Quid  autem 
superbius,  quam  ut  assererem  mira  dementia  me  id  esse 
naturaliter  quod  tu  es?  Cum  enim  ego  essem  mutabilis, 
et  eo  mihi  manifestum  esset,  quod  ideo  utique  sapiens 
esse  cupiebam,  ut  ex  deteriore  meiior  fierem  •,  malebam 
tamen  etiam  teopinari  mutabilem ,  quam  me  non  hoc  esse 
quod  tu  es.  Itaque  repellebar  ,  et  resistebas  ventosae  cer- 
vicimese,  et  imaginabar  formas  corporeas,  et  caro  car- 
nem  accusabam,  et  spiritus  ambulansnondum  revertebar 
ad  te5,  et  ambulando  ambulabam  in  ea  quae  non  sunt,  ne- 
que  in  te,  neque  in  me,  neque  in  corpore ;  neque  mihi  crea- 
bantur  a  veritate  tua  ,  sed  a  mea  vanitate  fingebantur  ex 
corpore  :  et  dicebam  parvulis  fidelibus  tuis,  civibus  meis 
a  quibus  neseiens  exulabam;  dicebam  illis  garrulus  et 
ineptus  :  Cur  ergo  errat  anima  quam  fecit  Deus?  Et  mihi 

1  Psal.  ivm,  29.  —  z  Joan.  1,  16. —  3  Ibid.  9. —  4  Jacob.  1,  17.—  5  Psal. 
1.HV11,  39. 

nolebam  clici:  Cur  ergoerratDeus?  Et  contendebam  ma- 
gis  incommutabilem  tuam  substantiam  coactam  errare  , 
quam  meam  mutabilem  sponte  deviasse  ,  et  pcena  errare 
confitebar. 

XXVII.  Et  eram  aetate  annorum  fortasse  viginti  sex 
aut  septem  ,  cum  illa  volumina  scripsi ,  volvens  apud  me 
corporalia  figmenta,  obstrepentia  cordis  mei  auribus , 
quas  intendebam ,  dulcis  veritas  ,  in  interiorem  melodiam 
tuam,  cogitans  depulchro  et  apto,  et  stare  cupiens  et  au- 
dire  te,  et  gaudio  gaudere  propter  vocem  Sponsi l,  et  non 
poteram  :  quia  vocibus  erroris  mei  rapiebar  foras,  et  pon- 
dere  superbiae  meae  in  ima  decidebam.  Non  enim  dabas 
auditui  meo  gaudium  et  laetitiam,  aut  exultabant  ossa 
mea  quae  humiliata  non  erant2. 

CAPUT    XYI. 

Catesorias  Jristotelis  et  liberalium  artium  libros 
per  se  intellexit. 

XXVIII.  Et  quid  mihi  proderat  quod  annos  natus  fer- 
me  viginti ,  cum  in  manus  meas  venissent  Aristotelica 
quaedam  ,  quas  appellant  decem  Categorias  ,  quarum  no- 
mine  cum  eas  rhetor  Carthaginensis  magister  meus  buccis 
typho  crepantibus  commemoraret ,  et  alii  qui  docti  habe- 
bantur  ,  tanquam  in  nescio  quid  magnum  et  divinum 
suspensus  inhiabam;  legi  eas  solus  et  intellexi?  Quas  cun\ 
contulissem  cum  eis  qui  se  dicebantvix  eas,magistris  eru- 

1  Joan.  iii.  50.  —  '  P<-al.  i..  io. 

ditissimis ,  non  loquentibus  tantum,  sed  multa  in  pulvere 
depingentibus,intellexisse  :  nihil  inde  aliud  mihi  dicere 
potuerunt  quam  egosolus  apudmeipsumlegens  cognove- 
ram.  Et  satis  aperte  mihi  videbantur  loquentes  de  subs- 
tantiis ,  sicuti  est  homo  •,  et  quse  in  illis  essent ,  sicuti  est 
figura  hominis ,  qualis  sit ;  etstatura  quot  pedum  sit ;  et 
cognatio,  cujus  frater  sit;  aut  ubi  sit  constitutus •,  aut 
quando  natus  ;  aut  stet,  aut  sedeat  ;  aut  calceatus  vel  ar- 
matus  sit  5  aut  aliquid  faciat ,  aut  patiatur  aliquid  5  et  quae- 
cumque  in  his  novem  generibus  ,  quorum  exempli  gratia 
quaedam  posui ,  vel  in  ipso  substantiae  genere  in  nume- 
rabilia  reperiuntur. 

XXIX.  Quid  hoc  mihi  proderat,  quandoetoberat;  cum 
etiam  te ,  Deus  meus,  mirabiliter  simplicem  atque  incom- 
mutabilem  ,  illis  decem  praedicamentis  putans  quidquid 
esset  omnino  comprehensum  ,  sic  intelligere  conarer , 
quasi  et  tu  subjectus  esses  magnitudini  tuae  aut  pulchritu- 
dini ,  ut  illa  essent  in  te  quasi  in  subjecto  ,  sicut  in  cor- 
pore ;  cum  tua  magnitudo  et  tua  pulcritudo  t.u  ipse  sis  •,  cor* 
pus  autem  non  eo  sit  magnum  et  pulchrum  quo  corpus  est, 
quia  etsi  minus  magnum  et  minus  pulchrum  esset,  nihilo- 
minus  corpus  esset.  Falsitas  enim  erat  quam  de  te  cogi- 
tabam  ,  non  veritas ,  et  figmenta  miseriae  meae  ,  non  fir- 
mamenta  beatitudinis  luae.  Jusseras  enim,  et  ita  fiebat  in 
me  ,  ut  terra  spinas  et  tribulos  pareret  mihi,  et  cum  la- 
bore  perveniremad  panem  meum  '. 

XXX.  Et  quid  mihi  proderat  quod  omnes  libros  artium 
quas  Liberales  vocant ,  tunc  nequissimus  malarum  cupi» 
datum  servus  per  meipsum  legi  et  intellexi,  quoscumque 
legere  potui?Etgaudebami.neis,  etnesciebam  unde  esset 
quidquid  ibi  verum  etcertumesset.  Dorsum  enim  habebam 
ad  lumen,  et  ad  ea  quae  illuminantur ,  faciem  :  undeipsa 

•  Gen.  ui,  18,  19. 

facies  mea  qua  illuminata  cernebam  ,  non  illuminabatur. 
Quidquid  de  arte  loquendi  et  disserendi ,  quidquid  de  di- 
mensionibus  figurarum  ,  et  de  musicis  et  de  numeris  sine 
magna  difficultate,  nullo  hominum  tradente,  intellexi,  scis 
tu ,  Domine  Deus  meus ;  quia  et  celeritas  intelligendi ,  et 
dispiciendi  acumen,  donum  tuum  est;  sed  non  inde  sacri- 
ficabam  tibi.  Itaque  mihi  non  ad  usum,  sed  ad  perniciem 
magis  valebat,  quiatambonam  partem  substantiae  meae 
sategi  habere  in  postestate  :  et  fortitudinom  meam  non 
ad  te  custodiebam  ' ;  sed  profectus  sum  abs  te  in  lon- 
ginquam  regionem ,  ut  eam  dissiparem  in  meretrices  cu- 
piditates-.  Nam  quid  mihi  proderat  bona  res,  non  utenti 
bene  ?  Non  enim  sentiebam  illas  artes ,  etiam  ab  studiosis 
et  ingeniosis  difficillime  intelli-gi ,  nisi  cum  eis  easdem  co- 
nabar  exponere  ;  et  erat  ille  excellentissimus  in  eis,  qui 
me  exponentem  non  tardius  sequeretur. 

XXXI.  Sed  quid  mihi  hoc  proderat,  putanti  quod  tu, 
Domine  Deusveritas,  corpus  esses  lucidum  et  immensum  ' 
et  ego  frustumde  illo  corpore?  Nimia  perversitas.  Sed  sic 
eram.  Nec  erubesco,  Deus  meus ,  confiteri  tibi  in  me  mi- 
sericordias  tuas,  et  invocare  te,  qui  non  erubui  tunc  profi- 
teri  hominibus  blasphemias  meas,  et  latrari  adversum  te. 
Quid  ergo  mihi  tunc  proderat  ingenium  per  illas  doctrinas 
agile ,  et  nullo  adminiculo  humani  magisterii  tot  nodo- 
sissimi  libri  enodati ,  cum  deformiter  et  sacrilega  turpi- 
tudine  in  doctrina  pietatis  errarem  ?  Aut  quid  tantum  obe- 
rat  parvulis  tuis  longe  tardius  ingenium ,  cum  a  te  longe 
non  recederent,  ut  in  nido  Ecclesue  tuse  tuti  plumescerent 
et  alas  charitatis  aiimentosanae  fidei  nutrirent?0  Domine 
Deus  noster,  in  velamento  alarum  tuarum  speremus3  5  et 
protege  nos ,  et  porta  nos.  Tu  portabis  et  parvulos ,  et 

1  Psal.Lvin,  10.  —  a  Luc.  xv,   12,  i3  et  3o.  —  3  Psal.  Lxn,  8. 

usque  ad  canos  tu  portabis  '  :  quoniam  firmitas  nostra 
quando  tu  es,  tunc  est  firmitas  :  cum  autem  nostra  est, 
infirmitas  est.  Vivit  apud  te  semper  bonum  nostrum  ;  et 
quia  inde  aversi  sumus,  perversi  sumus.  Revertamurjam, 
Domine^  ut  non  evertamur  •,  quia  vivit  apud  te  sine  ullo 
defectu  bonum  nostrum  quod  tu  ipse  es  •,  et  non  timemus 
ne  nonsitquo  redeamus  ,  quia  nos  inde  ruimus  :  nobis 
autem  absentibus  ,  non  ruit  domus  nostra ,  seternitas  tua. 

T  Isai.  xlvi,  4- 

AnnIM  .T.TATI-  SC.F.  F.xniBET  V1GESIMCM  SONCM ,  QCO  SCILICET  COMPERTA  FaCSTI 
MANH  n.F.l  IHPERITIA  PROPOSITCM  IN  ILLA  SECTA  PROFCIENni  adjiciT  ;  Ql  0  ETIAM 
ROMA  ,  CBl  TCNC  RHETORICAM  PHOFITEBATCR  ,  HISSUS  Mf.DIOLANCM  CT  F.AMDF.M 
ARTEM  DOCERET  ,  COEPIT  ACDITO  AmEROSIO  RESIPISCF.RE  ,  ET  DE  MANICII.F.ISMO 
ABDICANDO  NF.CNON  DE  REPETENDO  CATECHCMENATC  DECERNERE. 


GAPUT  T. 

Excitat  mentem  ad  Deum  laudandum. 

I.  Accipe  sacrificium  confessionum  meaium  de  manu 
linguae  mece  ,  quam  formasti  et  excitasti ,  ut  confiteatur 
nomini  tuo  ;  et  sana  omnia  ossa  mea,  et  dicant  :  Domine, 
quis  similis  tibi  *  ?  Neque  enim  docet  te  quid  in  se  agatur 
qui  tibi  confitetur  ;  quia  oculumtuum  non  excludit  cor 
clausum;  nec  manum  tuam  repellit  duritia  hominum  ; 
sed  solvis  eam  cum  voles ,  aut  miserans  aut  vindicans  5  et 
non  est  qui  se  abscondat  a  calore  tuo.  Sed  te  laudet  anima 
mea  ut  amet  te  ;  et  confiteatur  tibi  miserationes  tuas  ut 
laudet  te.  Non  cessat  nec  tacet  laudes  tuas  universa  crea- 
tura  tua ;  nec  spiritus  omnis  hominis  per  os  conversum  ad 
te ;  nec  animalia  nec  corporalia  per  os  considerantium  ea  5 

1  Psal.  xxiv,  10. 

ut  exurgat  in  te  a  lassitudine  anima  nostra ,  innitens  eis 
quae  fecisti ,  et  transiens  ad  te  qui  fecisti  haec  mirabiliter ; 
ei  ibi  refectio  et  vera  fortitudo. 

CAPUT  II. 

Dei prcesentiam  iniquos  non  effugere.  Itaque  ad  eum 
debere  converti. 

II.  Eant  et  fugiant  a  te  inquieti  et  iniqui  :  et  tu  vides 
eos ,  et  distinguis  umbras  5  et  ecce  pulchra  sunt  cum  eis 
omnia  ,  et  ipsi  turpes  sunt.  Et  quid  nocuerunt  tibi ;  aut 
in  quo  imperium  tuum  dehonestaverunt ,  a  ccelis  usque 
in  novissima  justum  et  integrum  ?  Quo  enim  fugerunt, 
cum  fugerent  a  facie  tua  ?  aut  ubi  tu  non  invenis  eos  ?  Sed 
fugerunt  ut  non  viderent  te  videntem  se  ,  atque  excaecati 
in  te  offenderent ;  quia  non  deseris  aliquid  eorum  quae 
fecisti  :  in  te  offenderent  injusti,  et  juste  vexarentur,  sub- 
trahentes  se  lenitati  tuae,  et  otfendentes  in  rectitudinem 
tuam  ,  et  cadentes  in  asperitatem  suam.  Videlicet  nes- 
ciunt  quod  ubique  sis  ,  quem  nulius  circumscribit  locus , 
et  solus  es  prsesens  ,  etiam  iis  qui  longe  fiunt  a  te.  Gon- 
vertantur  ergo  et  quaerant  te  ,  quia  non  sicut  ipsi  dese- 
ruerunt  creatorem  suum ,  ita  et  tu  deseruisti  creaturam 
tuam.  Ipsi  convertantur  et  quaerant  te  \  et  ecce  ibi  es  in 
corde  eorum,  in  corde  confitentium  tibi,  et  projicientium 
se  in  te  ,  et  plorantium  in  sinu  tuo  post  vias  suas  diilici- 
les  ;  et  tu  facilis  tergens  lacrymas  eorum  ;  et  magis  plorant 
et  gaudent  in  fletibus  :  quoniam  tu,  Domine,  non  aliquis 
homo  caro  et  sanguis,  sed  tu,  Domine,  qui  fecisti ,  reficis 

et  consolaris  eos.  Et  ubi  ego  eram  quando  te  quaerebarn  ? 
Et  tu  eras  ante  me  ,  ego  autem  et  a  me  discesseram ;  nec 
roe  inveniebam  ,  quanto  minus  te. 

CAPUT  III. 

De  Fausto  Manichceo  et  de  Philosophorum  cceci- 
tate  qui  per  creaturas  Creatorem  non  cogno- 
verunt. 

III.  Proloqdar  in  conspectu  Dei  mei  annum  illum  unde- 
trigesimum  aetatis  meae.  Jam  venerat  Carthaginem  quidam 
Manichaeorum  episcopus  ,  Faustus  nomine ,  magnus  la- 
queus  diaboli ,  et  multi  implicabantur  in  eo  per  illece- 
bram  suaviloquentiae ;  quam  ego  tametsi  laudabam  ,  dis- 
cernebam  tamen  a  veritate  rerum ,  quarum  discendarum 
avidus  eram  :  nec  quali  vasculo  sermonis ,  sed  quid  mihi 
scientiae  comedendum  apponeret  nominatus  apud  eos  ille 
Faustus,  intuebar.Famaenim  deillo  prselocuta  mihi  erat, 
quod  esset  honestarum  omnium  doctrinarum  peritissimus, 
et  apprime  disciplinis  liberalibus  eruditus.  Et  quoniam 
multa  philosophorum  legeram,  memorigeque  mandata  re- 
tinebam,  ex  eis  quaedam  comparabam  illis  Manichaeorum 
longis  fabulis  :  et  mihi  probabiliora  ista  videbantur ,  quae 
dixerunt  illi ,  qui  tantum  potuerunt  valere ,  ut  possent 
aestimare  saeculum ,  quanquam  ejus  Dominum  minime 
invenerint  *  :  quoniam  magnus  es ,  Domine ,  et  humilia 
respicis ,  excelsa  autem  a  longe  cognoscis*.  Nec  propin- 
quas  nisi  obtritis  corde  ,  nec  inveniris  a  superbis,  nec  si 

1  Sap.  xin,  9.  —  9  Psal.  cxxxvu,  6. 

illi  curiosa  peritia  numerent  stellas  et  arenam  ,  et   dime- 
tiantur  sidereas  plagas ,  et  vestigent  vias  astrorum. 

IV.  Mente  enim  sua  quaerunt  ista_,  et  ingenio  quod  tu 
dedisti  eis  :  et  multa  invenerunt  et  praenuntiaverunt  ante 
multos  annos  defectus  luminarium  solis  et  lunae,  quo  die, 
qua  hora ,  quanta  ex  parte  futuri  essent ,  ei  non  eos  fe- 
fellit  numerus ,  et  ita  factum  est  ut  praenuntiaverunt  :  et 
scripserunt  regulas  indagatas ,  et  leguntur  hodie,  atque 
ex  eis  praenuuiiatur  quo  anno  et  quo  mense  anni ,  et  quo 
die  mensis ,  et  qua  hora  diei ,  et  quota  parte  luminis  sui 
defectura  sit  luna  vel  sol,  et  ita  fiet  ut  praenuntiatur.  Et 
mirantur  haec  homines  et  stupent  qui  nesciunt  ea,  et  exul- 
tant  atque  extolluntur  qui  sciunt  ;  et  per  impiam  super- 
biam  recedentes  et  deficientes  a  lumine  tuo  ,  tanto  ante 
solis  defectum  futurum  praevident ,  et  in  praesentia  suum 
non  vident.  Non  enim  religiose  quaerunt  unde  habeant 
ingenium  quo  ista  quaerunt.  Et  invenientes  quia  tu  fecisti 
eos ,  non  ipsi  dant  tibi  se  ut  serves  quod  fecisti ;  et  quales 
se  ipsi  fecerant,  occiduntse  tibi,  et  trucidant  exaltationes 
suas  sicut  volatilia ;  et  curiositates  suas  sicutpisces  maris, 
quibus  perambulant  secretas  semitas  abyssi ,  et  luxurias 
suas  sicut  pecora  campi,  ut  tu,  Deus  ignis  edax,  consumas 
mortuas  curas  eorum,  recreans  eos  immortaliter. 

V.  Sed  non  noverunt  viam  ,  Verbum  tuum ,  per  quod 
fecisti  ea  quae  nuroerant,  et  ipsos  qui  numerant,  et  sensum 
quo  cernunt  quae  numerant,  et  mentem  de  qua  numerant  5 
«  Et  sapientiae  tuaenonest  numerus1.  »  Ipse  autem  Uni- 
genitus  factus  est  nobis  sapientia  ,  et  justitia,  et  sancti- 
ficatio2;  et  numeratus  est  inter  nos ,  et  solvit  tributum 
Caesari3.  Non  noverunt  hanc  viam ,  qua  descendant  ad 
illum  a  se,  et  per  eum  ascendant  ad  eum.  Non  noverunt 
hancviam  ,  et  putant  se  excelsos  esse  cum  sideribus  et  lu- 

1  Psal.  cxlvi,  5.  —  2  1  Cor.  1,  3o.  —  3  Matth.  xxn,  21, 

cidos  5  et  ecce  ruerunt  in  terram,  et  obscuratum  est  insi- 
piens  cor  eorum.  Et  multa  vera  de  creatura  dicunt,  et 
Veritatem  creaturae  artificem  non  pie  quaerunt ,  et  ideo 
non  inveniunt  :  aut  si  inveniunt,  cognoscentes  Deum  non 
sicut  Deum  honorant ,  aut  gratias  agunt ;  sed  evanescunt 
in  cogitationibus  suis ,  et  dicunt  se  esse  sapientes ,  sibi 
tribuendo  quse  tua  sunt ;  ac  per  hoc  student  perversissima 
csecitate  etiam  tibi  tribuere  quae  sua  sunt ,  mendacia  sci- 
licet  in  te  conferentes  qui  Veritas  es,  et  immutantes  glo- 
riam  incorrupti  Dei  in  similitudinem  imaginis  corruptibilis 
hominis,  et  volucrum,  et  quadrupedum  ,  et  serpentum  ; 
et  convertunt  veritatem  tuam  inmendacium;  etcolunt  et 
serviunt  creaturae  potius  quam  Creatori1. 

VI.  Multa  tamen  ab  eis  ex  ipsa  creatura  vera  dicta  re- 
tinebam  •,  et  occurrebat  mihi  ratio  per  numeros  et  ordi- 
nem  temporum,  et  visibiles  attestationes  siderum ,  et  con- 
ferebam  cum  dictis  Manichsei ,  quae  de  his  rebus  multa 
scripsit  copiosissime  delirans  5  et  non  mihi  occurrebat  ratio 
nec  sosltitiorum  et  aequinoctiorum ,  nec  defectuum  lumi- 
narium ,  nec  quidquid  tale  in  libris  saecularis  sapienti^e 
didiceram.  Ibi  autem  credere  jubebar  ,  et  ad  illas  rationes 
numeris  et  oculis  meis  exploratas  non  occurrebat  5  et  longe 
diversum  erat. 

1   Rom.  I,  21 -20. 

CAPUT  IV. 

Sola  Dei  cognitio  beat. 

VII.  Nu.Aiqvm,  Domine  Deus  veritatis,  quisquis  novit 
ista,  jara  placet  tibi?  Infelix  enim  homo  qui  scit  illa  om- 
nia,  te  autem  nescit  :  Beatus  autem  qui  te  scit,  etiam  si 
illa  nesciat.  Qui  vero  et  te  et  illa  novit ,  non  propter  illa 
beatior  ,  sed  propter  te  solum  beatus  est,  si  cognoscens  te 
sicut  Deum  glorificet,  et  gratias  agat,  et  non  evanescat  in 
cogitationibus  suis.  Sicut  enim  melior  est  qui  novit  possi- 
dere  arborem ,  et  de  usu  ejus  tibi  gratias  agit ,  quamvis 
nesciat  vel  quot  cubitis  alta  sit,  vel  quanta  latitudine  dif- 
fusa  ;  quam  ille  qui  eam  metitur,  et  omnes  ramos  ejus 
numerat,  et  neque  possidet  eam  ,  neque  creatorem  ejus 
novit  aut  diligit.  Sic  fidelis  homo,  cujus  totus  mundus 
divitiarum  est1,  et  quasi  nihil  habens,  omnia  possidet,  in- 
haerendotibi  cui  serviunt  omnia;  quamvis  nec  saltem  sep- 
tentrionum  gyros  noverit,  dubitare  stultum  est  quin 
utique  melior  sit  quam  mensor  cceli ,  et  numerator  side- 
rum ,  et  pensor  elementorum ,  et  negligens  tui ,  qui  omnia 
in  mensura  et  numero  et  pondere  disposuisti2. 

'  Prov.  xvn,  6,  juxta  lxx,  —  s  Sap.  xi,  21. 

GAPUT  V. 

Manichcei  de  astris  imperitia  indignum  eum  fide  in 
cceteris  faciebat. 

VIII.  Sed  tamen  quis  quserebat  Manichaeum  nescio 
quem  etiam  ista  scribere,  sine  quorum  peritia  pietas  disci 
poterat  ?  Dixisti  enim  homini :  «  Ecce  pietas  est  sapientia '  ;» 
quam  ille  ignorare  posset,  etiamsi  ista  perfecte  nosset  : 
ista  vero  quia  non  noverat ,  impudentissime  audens  do- 
cere,  prorsus  iilam  nosse  non  posset.  Vanitas  est  enim 
mundana  ista  etiam  nota  profiteri,  pietas  autem  tibi  con- 
fiteri.  Unde  ille  devius  ad  hoc,  ista  multum  locutus  est, 
ut  convictus  ab  eis  qui  ista  vere  didicissent,  quis  esset  ejus 
sensus  in  caeteris  quae  abditiora  sunt,  manifeste  cognos- 
ceretur.  Non  emm  parvi  existimari  se  voluit,  sed  Spiri- 
tum  sanctum  consolatorem  et  ditatorem  fidelium  tuo- 
rum,  auctoritateplenaria  personaliter  inse  esse  persuadere 
conatus  est.  Itaque  cum  de  ccelo  ac  stellis ,  et  de  solis  ac 
lunae  motibus  falsa  dixisse  deprehenderetur,  quamvis  ad 
doctrinam  religionis  ista  non  pertineant ;  tamen  ausus  ejus 
sacrilegos  fuisse  satis  emineret,  cum  ea  non  solum  igno- 
rata,  sed  etiam  falsa,  tam  vesana  superbiae  vanitate  di- 
ceret ,  ut  ea  tanquam  divinse  personae  tribuere  sibi  ni- 
teretur. 

IX.  Cum  enim  audio  Christianum  aliquem  fratrem  , 
illum  aut  illum ,  ista  nescientem ,  et  aliud  pro  alio  sentien- 

1  Job.  xsviu,  20,  jux.ta  l\x. 

tem ,  patienter  intueor  opinantem  honiinem;  nee  illi 
obesse  video  ,  cum  dete,  Domine  creator  omnium,  non 
credat  indigna,  si  forte  situs  et  habitus  creaturae  corporalis 
ignoret.  Obest  autem  si  hoc  ad  ipsam  doctrinae  pietatis 
formam  pertinere  arbitretur,  et  pertinacius  aiiirmare  au- 
deat  quod  ignorat.  Sed  etiam  talis  infirmitas  in  fidei  cuna- 
bulis  a  charitate  matre  sustinetur ,  donec  assurgat  novus 
^omo  in  virum  perfectum,  et  circumferri  non  possitomni 
vento  doctriiicc1.  In  illo  autem  qui  doctor ,  qui  auctor, 
qui  dux  etprinceps  eorum  quibus  illa  suaderet\,ita  fieri  au- 
sus  est ,  ut  qui  eum  sequerentur,  non  quemlibet  homi- 
nera  ,  sed  Spiritum  tuum  sanctum  se  sequi  arbitrarentur  : 
quis  tantam  dementiam,  sieubi  falsa  dixisse  convinceretur, 
non  detestandam  longeque  abjiciendam  esse  judicaret? 
Sed  tamen  nondum  liquido  compereram  utrum  etiam  se- 
cundum  ejus  verba  vicissitudines  longiorum  et  breviorum 
dierum  atque  noctium,  et  ipsius  noctis  et  diei,  et  deliquia 
luminum ,  et  si  quid  ejusmodi  in  aliis  libri.s  legeram,  pos- 
set  exponi  •  ut  si  forte  posset,  incertum  quidem  mihi  fie- 
ret  utrum  ita  se  res  haberet ,  an  non  ita  :  sed  ad  fidem 
meam  illius  auctoritatem  propter  creditam  sanctitatem 
praeponerem. 

•  Ephes.  iv,  i3,  14. 

GAPUT  VI. 

Faustus  eloquens  3  sed  liberalium  disciplinarum 
expers. 

X.  Et  per  annos  ferme  ipsos  novem  ,  quibus  eos  animo 
vagabundus  audivi ,  nimis  extento  desiderio  venturum 
expectabam  istum  Faustum.  Capteri  enim  eorum,  in  quos 
forte  incurrissem  ,  qui  talium  rerum  quaestionibus  a  me 
objectis  deficiebant,  illum  mihi  promittebant,  cujus  ad- 
ventu  collatoque  colloquio  facillime  mihi  haec  ,  et  si  qua 
forte  majora  quaererem,  enodatissime  expedirentur.  Ergo 
ubi  venit,  expertus  sum  hominem  gratum  et  jucundum  ver- 
bis ,  et  ea  ipsa  quae  iJJi  soJent  dicere,  muJto  suavius  garrien- 
tem.  Sed  quid  ad  meam  sitim  pretiosiorum  poculorum  de- 
centissimus  ministrator?  Jam  rebus  taJibus  satiatae  erant 
aures  meae ;  nec  ideo  mihi  meliora  videbantur,  quia  melius 
dicebantur;  nec  ideo  vera  quia  diserta  ;  nec  ideo  sapiens 
anima,  quia  vultus  congruus  et  decorum  eloquium.  IUi  au- 
tem  qui  eum  mihi  promittebant,  non  boni  rerum  existima- 
tores  erant :  et  ideo  illis  videbatur  prudens  et  sapiens,  quia 
delectabat  eos  Joquens.  Sensi  autem  aliud  genus  hominum 
etiam  veritatem  habere  suspectam,  et  ei  nolle  requiescere 
si  compto  atque  uberi  sermone  promeretur.  Me  autem  jam 
docueras,  Deus  meus,  miris  et  occultis  modis-,  et  prop- 
terea  credo  quod  tu  me  docueris ,  quoniam  verum  est , 
nec  quisquam  praeter  te  alius  est  doctor  veri,  ubicumque 
et  unuecumque  claruerit.  Jam  ergo  abs  te  didiceram  ,  nec 
eo  debere  videri  aliquid  verum  dici,  quia  eloquenter  di- 
cxxxn.  7 

citur  ;  nec  eo  falsum,  quia  incomposite  sonant  signa 
labiorum.  Rursus  nec  ideo  verum ,  quia  impolite  enun- 
tiatur  ;  nec  ideo  falsum  ,  quia  splendidus  sermo  est  :  sed 
perinde  esse  sapientiam  et  stultitiam ,  sicut  sunt  cibi  uti- 
les  et  inutiles  ;  verbis  autem  ornatis  etinornatis,  sicut  va- 
sis  urbanis  et  rusticanis ,  utrosque  cibos  posse  ministrari. 
XI.  Igitur  aviditas  mea ,  qua  illum  tanto  tempore  ex- 
pectaveram  hominem  ,  delectabatur  quidem  motu  affec- 
tuque  disputantis ,  et  verbis  congruentibus ,  atque  ad 
vestiendas  sententias  facile  occurrentibus.  Delectabar  au- 
tem ,  et  cum  multis  ,  vel  etiam  prae  multis  laudabam  ac 
efTerebam  ;  sed  moleste  habebam ,  quod  in  ccetu  audien- 
tium  non  sinerer  ilii  ingerere,  et  partiri  cum  eo  curas 
quaestionum  mearum ,  conferendo  familiariter ,  et  acci- 
piendo  ac  reddendo  sermonem.  Quod  ubi  potui ,  et  aures 
ejus  cum  familiaribus  meis  eoque  tempore  occnpare  coepi, 
quo  non  dedeceret  alternis  disserere ,  et  protuli  quaedam 
quae  me  movebant  ;  expertus  sum  prius  hominem  expertem 
liberalium  disciplinarum  nisi  grammaticae ,  atque  ejus 
ipsius  usitato  modo.  Et  quia  legerat  aliquas  Tuliianas  ora- 
tiones,  et  paucissimos  Senecae  libros  ,  et  nonnulla  poeta- 
rum,  et  suae  sectae  si  qua  volumina  latine  atque  composite 
conscripta  erant.  Et  quia  aderat  quotidiana  sermocinandi 
exercitatio,  inde  suppetebat  eloquium,  quod  fiebat  accep- 
tius  magisque  seductorium  moderamine  ingenii,  et  quodam 
lepore  naturali.  Ita-ne  est  ut  recolo,  Domine  Deus  meus, 
arbiter  conscientiae  meae?  Coram  te  cor  meum  et  recor- 
datio  mea,  qui  me  tunc  agebas  abdito  secreto  providen- 
tiae  tuae,  et  inhonestos  errores  meos  jam  convertebas  ante 
faciem  meam ,  ut  viderem  et  odissem. 

CAPUT  VII. 

Alienatur  a  secta  Manichceorum. 

XII.  Na.m  posteaquam  illemihi  imperitusearum  artium, 
quibuseum  excellere  putaveram,  satis  apparuit,  desperare 
ccepi  posse  eum  mihi  illa  quse  me  movebant  aperire  atque 
dissolvere  ,  quorum  quidem  ignarus  posset  veritatem  te- 
nere  pietatis,  sed  si  Manichseus  non  esset.  Libri  quippe 
eorum  pleni  sunt  longissimis  fabulis,  de  ccelo  et  sideribus 
et  sole  etluna  :  quae  mihi  eum,  quod  utique  cupiebam, 
collatis  numerorum  rationibus ,  quas  alibi  ego  legeram  , 
utrum  potius  ita  essent  ut  Manichaei  libris  continebantur, 
an  certe  vel  par  etiam  inde  ratio  redderetur ,  subtiliter  ex- 
plicare  possejam  non  arbitrabar.  Quae  tamen  ubi  consi- 
deranda  et  discutienda  protuli ,  modeste  sane  ille  nec  au- 
sus  est  subire  ipsam  sarcinam.  Noverat  enim  se  ista  non 
nosse ,  nec  eum  puduit  confiteri.  Non  erat  de  talibus 
quales  multos  loquaces  passus  eram,  conantes  ea  me 
docere,  et  dicentes  nihil.  Iste  vero  cor  habebat,  et  si  non 
rectum  ad  te,  nec  tamen  nimis  incautum  ad  se  ipsum.  Non 
usquequaque  imperitus  erat  imperitiae  suae,  et  noluit  se 
temere  disputando  in  ea  coarctari ,  unde  nec  exitus  ei 
ullus,  nec  facilis  esset  reditus  :  etiam  hinc  mihi  amplius 
placuit.  Pulchrior  est  enim  temperantia  confitentis  ani- 
mi ,  quam  illa  quae  nosse  cupiebam  :  et  eum  in  omnibus 
difficilioribus  et  subtilioribus  quaestionibus  talem  inve- 
niebam. 

7. 

XIII.  Refracto  itaque  studio  quod  intenderam  in  Ma- 
nichaei  litteras,  magisque  deperans  de  cseteris  eorum  doc- 
toribus,  quando  in  multis  quse  me  movebant,  ita  ille  nomi- 
natus  apparuit ;  ccepi  cum  eo  pro  studio  ejus  agere  vitam, 
quo  ipse  flagrabat  in  eas  litteras  ,  quas  tunc  jam  rhetor 
Carthagini  adolescentes  docebam,  et  legere  cum  eo  ,  sive 
quae  ille  audita  desideraret ,  sive  quae  ipse  tali  ingenio 
apta  existimarem.  Caeterum  conatus  omnis  meus ,  quo 
proficerein  illasecta  statueram,  illo  homine  cognito  pror- 
sus  intercidit  :  non  ut  ab  eis  omnino  separarer ,  sed  quasi 
melius  quidquam  non  inveniens,  eo  quojamquoquo  modo 
irrueram,  contentus  interim  esse  decreveram,  nisi  aliquid 
forte  quod  magis  eligendum  esset  eluceret.  Ita  ille  Faus- 
tus,  qui  multis  laqueus  mortis  extitit,  meum  quo  captus 
eram  relaxare  jam  cceperat,  nec  volens  nec  sciens.  Manus 
enim  tuae  ,  Deus  meus  ,  in  abdito  providentiae  tuae  ,  non 
deserebant  animam  meam  ;  et  de  sanguine  cordis  matris 
meae  per  lacrymas  ejus  diebus  ac  noctibus  pro  me  sacrifi- 
cabatur  tibi ;  et  egisti  mecum  miris  modis.  Tu  illud  egisti, 
Deus  meus.  Nam  a  Domino  gressus  hominis  diriguntur  $ 
et  viam  ejus  volet1.  Aut  quce  procuratio  salutis,  praeter 
manum  tuam  reficientem  quae  fecisti  ? 

1  Psal.  xxxvi,  23. 

CAPUT   VIII. 

Proficiscitur  Romam  contra  matris  voluntatem. 

XIV.  Egisti  ergo  mecum  ut  mihi  persuadereturRomam 
pergere,  et  potius  ibi  docere  quod  docebam  Carthagine. 
Et  hoc  unde  mihi  persuasum  est  non  praeteribo  confiteri 
tibi  :  quoniam  et  in  his  altissimi  tui  recessus ,  et  prsesen- 
tissima  in  nos  misericordia  tua  cogitanda  et  praedicanda 
est.  Non  ideo  Romam  pergere  volui,  quod  majores  quses- 
tus  ,  majorque  mihi  dignitas  ab  amicisqui  hoc  suadebant , 
promittebatur ,  quanquam  et  ista  ducebant  animum  tunc 
meum  :  sed  illa  erat  causa  maxima  et  pene  sola ,  quod 
audiebam  quietius  ibi  studere  adolescentes ,  et  ordinatiore 
disciplinoe  coercitione  sedari,  ne  in  ejus  scholam  quo  ma- 
gistro  non  utuntur,  passim  et  proterve  irruant;  nec  eos 
adrnitti  omnino,  nisi  ille  permiserit.  Contra  apud  Cartha- 
ginem  foeda  est  et  intemperans  licentia  scholasticorum. 
Irrumpuntimpudenter,  et  orope  furiosa  fronte  perturbant 
ordinem,  quem  quisque  discipulis  ad  proficiendum  ins- 
tituerit.  Multa  injuriosa  faciunt  mira  hebetudine,  et  pu- 
nienda  legibus,  nisi  consuetudo  patrona  sit  ;  hoc  miserio- 
res  eos  ostendens,  quo  jam  quasi  liceat,  faciunt  quod  pcr 
tuam  aeternam  legem  nunquam  licebit ;  et  impune  se  fa- 
cere  arbitrantur,  cum  ipsa  faciendi  csecitate  puniantur, 
et  incomparabiliter  patiantur  pejora,  quam  faciunt.  Ergo 
quos  mores  ,  cum  studerem,  meos  esse  nolui ;  eos,  cum 
docerem,  cogebar  perpeti  alienos:  et  ideo  placebat  ire  ubi 
talia  nonfieri,omnes  qui  noverant,indicabant.  Verum  au- 

tem  tu,  spes  mea  et  portio  mea  in  terra  viventium  *,  ad  mu- 
tandum  terrarum  locum  pro  salute  animae  meae,  et  Car- 
thagini  stimulos  quibus  inde  avellerer ,  admovebas ,  et 
Romse  illecebras  quibus  attraherer  ,  proponebas  mihi  per 
homines  qui  diligunt  vitam  mortuam ,  hinc  insana  facien- 
tes,  inde  vana  pollicentes  ;  et  ad  corrigendos  gressus  meos 
utebaris  occulte  et  illorum  et  mea  perversitate.  Nam  et 
qui  perturbabant  otium  meum,  foeda  rabie  caeci  erant ;  et 
qui  invitabant  ad  aliud,  terram  sapiebant.  Egoautem  qui 
detestabar  hic  veram  miseriam  ,  illic  falsam  felicitatem 
appetebam. 

XV.  Sed  quare  hinc  abirem  ,  et  illuc  irem,  tu  sciebas, 
Deus  5  nec  indicabas  mihi  nec  matri,  quae  me  profectum 
atrociter  planxit  et  usque  ad  mare  secuta  est.  Sed  fefelli 
eam  violenter  me  tenentem,  ut  aut  revocaret,  aut  mecum 
pergeret  5  et  finxi  me  amicum  nolle  deserere,  donec  vento 
facto  navigaret.  Et  mentitus  sum  matri ,  et  illi  matri,  et 
evasi ;  quia  ethoctu  dimisistimihimisericorditer,  servans 
me  ab  aquis  maris  plenum  execrandis  sordibus  usque  ad 
aquam  gratiae  tuae,  qua  me  abluto  siccarentur  flumina 
maternorum  oculorum  ,  quibus  pro  me  quotidie  tibi  riga- 
bat  terram  sub  vultu  suo.  Ettamen  recusanti  sine  me  re- 
dire  vix  persuasi  ut  in  loco  ,  qui  proximus  nostrae  navi 
erat  memoria  beati  Cypriani,  maneret  ea  nocte.  Sed  ea 
nocte  clanculo  ego  profectus  sum  :  illa  autem  remansit 
orando  et  flendo.  Et  quida  te  petebat,  Deus  meus,  tantis 
lacrymis,  nisi  ut  navigare  me  non  sineres?  Sed  tu  alte 
consulens,  et  exaudiens  cardinem  desiderii  ejus,  noncu- 
rasti  quod  tunc  petebat,  ut  in  me  faceres  quod  semper 
petebat.  Flavit  ventus,  et  implevit  vela  nostra,  et  littus 
subtraxit  aspectibus  nostris  :  in  quo  mane  illa  insaniebat 
dolore  ,  et  querelis  ac  gemitu  implebat  aures  tuas  contem- 

nentis  ista  :  cum  et  me  cupiditatibus  meis  raperes  ad  fi- 
niendas  ipsas  cupiditates,  et  illius  carnale  desiderium  justo 
dolorum  flagelio  vapularet.  Amabat  enim  secum  praesen- 
tiam  meam  more  matrum  ,  sed  multis  multo  amplius  :  et 
nesciebat  quid  tu  illi  gaudiorum  f acturus  esses  de  absentia 
mea.  Nesciebat ,  ideo  flebat  et  ejulabat,  atque  illis  crucia- 
tibus  arguebatur  in  ea  reliquiarium  Evae ,  cum  gemitu 
quaerens  quod  cum  gemitu  pepererat.  Et  tamen  post  accu- 
sationem  fallaciarum  et  crudelitatis  meae ,  conversa  rur- 
sus  ad  deprecandum  te  pro  me ,  abiit  ad  solita ,  et  ego 
Romam. 

CAPUT  IX. 

Febri  correptus  periculose  laborat. 

XVI.  Et  ecce  excipior  ibi  flagello  aegritudinis  corpora- 
lis,  et  ibam  ad  inferos,  portsns  omnia  mala  quae  commi- 
seram  et  in  te  et  in  me  et  in  alios  ,  multa  et  gravia  super 
originalis  peccati  vinculum  quo  omnes  in  Adam  morimur. 
Non  enim  quidquam  eorum  mihi  donaveras  in  Christo  : 
nec  solverat  ille  in  cruce  sua  inimicitias,  quas  tecum  con- 
traxeram  peccatis  meis.  Quomodo  enim  eas  solveret  in 
cruce  phantasmatis,  quod  de  illo  credideram  ?  Quam  ergo 
falsa  mihi  videbatur  mors  carnis  ejus ,  tam  vera  erat  ani- 
mae  meae  :  et  quam  vera  erat  mors  carnis  ejus,  tam  falsa 
vitaanimae  meae,  quae  id  non  credebat.  Et  ingravescenti- 
bus  febribus  jam  ibam  et  peribam.  Quo  enim  irem,  si 
tunc  hinc  abirem,  nisi  in  ignem  atque  tormenta  digna 

factis  meis  in  veritate  ordinis  tui  ?  Et  illa  hoc  nesciebat  -, 
et  tamen  pro  me  orabat  absens.  Tu  autem  ubique  praesens, 
ubi  erat  exaudiebas  eam  :  et  ubi  eram  miserebaris  mei, 
ut  recuperaremsalutemcorporismei,  adhuc  insanus  corde 
sacrilego.  Neque  enim  desiderabam  in  illo  tanto  periculo 
baptismum  tuum  ,  et  melior  eram  puer,  quando  illum  de 
materna  pietate  flagitavi,  sicut  jam  recordatus  atque  con- 
fessus  sum.  Sed  in  dedecus  meum  creveram  _,  et  consilia 
medicinae  tuas  demens  irridebam ,  qui  me  non  sivisti  talem 
bis  mori.  Quo  vulnere  si  feriretur  cor  matris ,  nunquam 
sanaretur.  Non  enim  satis  eloquor  quid  erga  me  habebat 
animi,  et  quanto  majore  sollicitudinc  me  parturiebat  spi- 
ritUj  quam  carne  pepererat. 

XVII.  Non  itaque  video  quomodo  sanaretur,  si  mea 
talis  illa  mors  transverberasset  viscera  dilectionis  ejus.  Et 
ubi  essent  tantae  preces  et  tam  crebrae  sine  intermissione? 
Nusquam  nisi  ad  te.  An  vero  tu,  Deus  misericordiarum, 
sperneres  cor  contritum  et  humiliatum  viduae  castae  ac  so- 
briae,  frequentantis  eleemosynas  _,  obsequentis  atque  ser- 
vientis  sanctis  tuis  ,  nullum  diem  praetermittentis  obla- 
tionem  ad  altare  tuum  :  bis  in  die,  mane  et  vespere  ad 
ecclesiam  tuam  sine  ulla  intermissione  venientis ,  non  ad 
vanas  fabulas  et  aniles  loquacitates ,  sed  ut  te  audiret  in 
tuis  sermonibus ,  et  tu  illam  in  suis  orationibus?  Hujus-ne 
tu  lacrymas,  quibus  non  a  te  aurum  et  argentum  petebat, 
nec  aliquod  nutabile  aut  volubile  bonum ,  sed  salutem 
animae  filii  sui;  tu  cujus  munere  talis  erat_,  contemneres 
et  repelleres  ab  auxilio  tuo?  Nequaquam,  Domine.  Imo 
veroaderas,  et  exaudiebas,  et  faciebas  ordine  quo  praedes- 
linaveras  esse  faciendum.  Absit  ut  tu  falieres  eam  in  illis 
visionibus  et  responsis  tuis,  quae  jam  commemoravi ,  et 
quae  non  commemoravi ,  quae  illa  fideli  pectore  tenebat , 
et  semper  orans  tanquam  chirographa  tua  ingerebat  tibi. 

Dignaris  enim ,  quoniam  in  saeculum  misericordia  tua , 
eis  quibus  omnia  debita  dimiltis  ,  etiam  proraissionibus 
tuis  debitor  fieri. 

CAPUT  X. 

Errores  ante  susceptam  Evangelii  doctrinam. 

XVIII.  Recreasti  ergo  me  ab  illa  segritudine,  et  sal- 
vum  fecisti  filium  ancillse  tuae ,  tunc  interim  corpore  ,  ut 
esset  cui  salutem  meliorem  atque  certiorem  dares.  Et  jun- 
gebar  etiam  tunc  Romae  falsis  iJlis  atque  fallentibussanc- 
tis.  Non  enim  tantum  auditoribus  eorum ,  quorum  e 
numero  erat  etiam  is  in  cujus  domo  segrotaveram  et  con- 
valueram  ;  sed  eis  etiam  quos  electos  vocant.  Adhuc  enim 
mihi  videbatur  non  esse  nos  qui  peccamus,  sed  nescio 
quam  aliam  in  nobis  peccare  naturam;  et  delectabat  su- 
perbiam  meam  extra  culpam  esse-,  et  cum  aliquid  mali 
fecissem,  non  confiteri  me  fecisse,  ut  sanares  animam 
meam,  quoniam  peccabat  tibi  •,  sed  excusare  eam  ama- 
bam  ,  et  accusare  nescio  quid  aliud  quod  mecum  esset  et 
ego  non  essem.  Verum  autem  totum  ego  eram  ,  et  adver- 
sum  me  impietas  mea  me  diviserat  :  et  id  erat  peccatum 
insanabilius,  quo  me  peccatorem  non  esse  arbitrabar  ;  et 
execrabilis  iniquitas  te,  Deus  omnipotens,  te  in  me  ad 
perniciem  meam,  quam  me  a  te  ad  salutem  malle  superari. 
Nondum  ergo  posueras  custodiam  ori  meo,  et  ostium  con- 
tinentiae  circum  labia  mea  ,  ut  non  declinaret  cor  meum 
in  verba  maligna ,  ad  excusandas  excusationes  in  peccatis 

cum  hominibus  operantibus  iniquitatem  ;  et  ideo  adhuc 
combinabam  cum  electis  eorum1. 

XIX.  Sed  tamen  jam  desperans  in  ea  falsa  doctrina  me 
posse  proficere  5  eaque  ipsa  quibus  si  nihil  melius  reperi- 
rem ,  contentus  esse  decreveram ,  jam  remissius  negligen- 
tiusque  retinebam.  Etenim  suborta  est  etiam  mihi  cogitatio, 
prudentiores  caeteris  fuisse  illos  phiJosophos,  quos  Acade- 
micos  appellant,  quod  de  omnibus  dubitandum  esse  cen- 
suerant  5  nec  aliquid  veri  ab  homine  comprehendi  posse 
decreverant.  Ita  enim  et  mihi  liquido  sensisse  videbantur, 
ut  vulgo  habentur ,  etiam  illorum  intenticnem  nondum 
intelligenti.  Nec  dissimulavi  eumdem  hospitem  meum  re- 
primere  a  nimia  fiducia  ,  quam  sensi  eura  habere  de  rebus 
fabulosis ,  quibus  Manichaei  libri  pleni  sunt.  Amicitia  ta- 
men  eorum  familiarius  utebar  ,  quam  caeterorum  homi- 
num  qui  in  illa  haeresi  non  fuissent.  Nec  eam  defendebam 
pristina  animositate;  sed  tamen  familiaritas  eorum,  plures 
enim  eos  Roma  occultat,  pigrius  me  faciebat  aliud  quae- 
rere ,  praesertim  desperantem  in  Ecclesia  tua ,  Domine 
cceli  et  terrae,  creator  omnium  visibilium  etinvisibilium, 
posse  inveniri  verum  ,  unde  me  illi  averterant  •,  multnm- 
que  mihi  turpe  videbatur,  credere  figuram  te  habere  hu- 
manae  carnis,  et  membrorum  nostrorum  lineamentis  cor- 
poralibus  terminari.  Et  quoniam  cum  de  Deomeo  cogitare 
vellem  ,  cogitare  nisi  moles  corporum  non  noveram  ,  ne- 
que  enim  videbatur  mihi  esse  quidquam  quod  tale  non 
esset,  ea  maxima  et  prope  sola  causa  erat  inevitabilis  er- 
roris  mei. 

XX.  Hinc  enira  et  mali  substantiam  quamdam  credebam 
esse  talem  ,  et  habere  suam  molem  tetram  et  deformem, 
sive  crassam,  quam  terram  dicebant,  sive  tenuem  atque 
subtilem,  sicut  est  aeris  corpus,  quam  malignam  mentem 

•  Psal.  cxl,  3,  4. 

per  illam  terram  repentem  imaginantur.  Et  quia  Deum 
bonum,  nullam  malam  naturam  creasse  qualiscumque  pie- 
tas  me  credere  cogebat,  constituebam  ex  adverso  sibi  duas 
moles ,  utramque  infmitam,  sed  malam  angustius,  bonam 
grandius.  Et  ex  hoc  initio  pestilentioso  me  caetera  sacrile- 
gia  sequebantur.  Cum  enim  conaretur  animus  meus  re- 
currere  in  catholicam  fidem,  repercutiebar,  quia  non  erat 
catholica  fides  quam  esse  arbitrabar.  Et  magis  pius  mihi 
videbar,  si  te,  Deus  meus,  cui  confitentur  ex  me  misera- 
tiones  tuae ,  vel  ex  caeteris  partibus  infinitum  crederem  ; 
quamvis  ex  una  qua  tibi  moles  mali  opponebatur,  cogerer 
finitum  fateri  quam  si  ex  omnibus  partibus  in  corporis 
humani  forma  te  opinarer  finiri.  Et  melius  mihi  videbar 
credere  nullum  malum  te  creasse ,  quod  mihi  nescienti 
non  solum  aliqua  substantia  ,  sed  etiam  corporea  videba- 
tur,  quia  et  mentem  cogitarenon  noveram,  nisi  eam  sub- 
tile  corpus  esse,  quod  tamen  per  loci  spatia  diffunderetur, 
quam  credere  abs  te  esse  qualem  putabam  naturam  mali. 
Ipsum  quoque  Salvatorem  nostrum  unigenitum  tuum  , 
tanquam  de  massa  lucidissimae  molis  tuae  porrectum  ad 
nostram  salutem ,  ita  putabam ,  ut  aliud  de  illo  non  cre- 
derem,  nisi  quod  possem  vanitate  imaginari.  Talem  ita- 
que  naturam  ejus  nasci  non  posse  de  Maria  virgine  arbi- 
trabar,  nisi  carni  concerneretur.  Concerni  autem  et  non 
inquinari  non  videbam ,  quod  mihi  tale  figurabam.  Me- 
tuebam  itaque  credere  in  carne  natum,  ne  credere  cogerer 
ex  carne  inquinatum.  Nunc  spiritales  tui  blande  et  aman- 
ter  ridebunt  me,  si  has  confessiones  meas  legerint  :  sed 
tamen  talis  eram. 

CAPUT  XI. 

Qualiter  Augustinus  contulerit  cum  Catholicis. 

XXI.  Deinde  quae  illi  in  Scripturis  tuis  reprehenderant, 
defendi  posse  non  existimabam  :  sed  aliquando  sane  cu- 
piebam  cum  aliquo  illorum  librorum  doctissimo  conferre 
singula,  etexperiri  quid  inde  sentiret.  Jam  enim  Helpidii 
cujusdam  adversus  eosdem  Manichaeos  coram  loquentis  et 
disserentis  sermones,  etiam  apud  Carthaginem  movere  me 
cceperant,  cum  talia  de  Scripturis  proferret,  quibus  resisti 
facile  non  posset ,  et  imbecilla  mihi  responsio  videbatur 
istorum.  Quam  quidem  non  facile  palam  promebant,  sed 
nobis  secretius,  cum  dicerent  Scripturas  Novi  Testamenti 
falsatas  fuisse  a  nescio  quibus,  qui  Judaeorum  legem  in- 
serere  christianae  fidei  voluerunt ,  atque  ipsi  incorrupta 
exemplaria  nulla  proferrent.  Sed  me  maxime  captum  et 
offocatum  quodam  modo  deprimebant  corporaliacogitan- 
tem  moles  illce,  sub  quibus  anhelans  in  auram  tuae  veri- 
tatis  liqnidam  et  simplicem  respirare  non  poteram. 

CAPUT  XII. 

Fraus  discipulorum  Romce  in  prceceptores. 

XXII.  Sedulo  ergo  agere  coeperam  ,  propter  quod  ve- 
neram,  ut  docerem  Romae  artem  rhetoricam,  et  prius 
domi  congregare  aliquos  ,  quibus  et  per  quos  innotescere 
cceperam ;  et  ecce  cognosco  alia  Romae  fieri,  quse  non  pa- 
tiebar  in  Africa.  Nam  revera  illas  eversiones  a  perdiiis  ado- 
lescentibus  ibi  non  fieri  manifestatum  est  mihi.  «  Sed  su- 
bito,  inquiunt,  ne  mercedem  magistro  reddant,  conspirant 
multi  adolescentes ,  et  transferunt  se  ad  alium,  desertores 
fidei  et  quibus  prse  pecuniae  charitate  justitia  vilis  est. 
Oderat  etiam  istos  cor  meum,  quamvis  non  perfecto  odio. 
Quod  enim  ab  eis  passurus  eram,  magis  oderam  fortasse, 
quam  eo  quod  cuilibet  illicita  faciebant.  Certe  tamen  tur- 
pes  sunt  tales,  et  fornicantur  abs  te,  amando  volatica 
ludibria  temporum  et  lucrum  luteum  ,  quod  cum  appre- 
henditur,  manum  inquinat ,  et  amplectendo  mundum 
fugientem  ,contemnendo  te  manentem  et  revocantem,  et 
ignoscentem  redeunti  ad  te  meretrici  animae  humanae.  Et 
nunc  tales  odi  pravos  et  distortos ,  quamvis  eos  corrigen- 
dos  diligam,  ut  pecuniae  doctrinam  ipsam  quam  discunt 
praeferant,  ei  vero  te  Deum  veritatem  et  ubertatem  certi 
boni  et  pacemcastissimam.  Sed  tunc  eos  magis  pati  nole- 
bam  malos  propter  me ,  quam  fieri  propter  te  bonos  vo- 
lebam. 

CAPUT  XIII. 

Docturus  rhetoricam  mittitur  Mediolanum  :  ab  Am- 
brosio  suscipitur. 

XXIII.  Itaqle  posteaquam  missum  est  a  Mediolano 
Romam  ad  praefectum  urbis,  ut  illi  civitati  rhetoricae  ma- 
gister  provideretur,  impertita  etiam  evectione  publica  (2), 
ego  ipse  ambivi  per  eosdem  ipsos  Manichaeis  vanitatibus 
ebrios,  quibus  ut  carerem,  ibam,  sed  utrique  nesciebamus, 
ut  dictione  proposita  me  probatum  praefectus  tunc  Sym- 
machus  mitteret.  Et  veni  Mediolanum  ad  Ambrosium  epis- 
copum  in  optimis  notum  orbi  terrae,  piumcultorem  tuum, 
cujus  tunc  eloquia  strenue  ministrabant  adipem  frumenti 
tui,  et  laetitiam  olei,  et  sobriam  vini  ebrietatem  populo  tuo. 
Ad  eum  autem  ducebar  abs  te  nesciens  ,  ut  per  eum  ad 
te  sciens  ducerer.  Suscepit  me  paterne  ille  homo  Dei,  et 
peregrinationem  meam  satis  episcopaliter  dilexit.  Et  eum 
amare  ccepi ,  primo  quidem  non  tanquam  doctorem  veri, 
quod  in  Ecclesia  tua  prorsus  desperabam ,  sed  tanquam 
hominem  benignum  in  me.  Et  studiose  audiebam  dispu- 
tantem  in  populo,  non  intentione  qua  debui,  sed  quasi 
explorans  ejus  facundiam,  utrum  conveniret  famae  suae, 
an  major  minorve  proflueret  quam  praedicabatur  :  et  ver- 
bis  ejus  suspendebar  intentus,  rerum  autem  incuriosus  et 
contemptor  astabam;  et  delectabar  suavitate  sermonis  , 
quanquam  eruditioris ,  minus  tamen  hilarescentis  atque 
mulcentis  quam  Faustierat,  quod  attinet  addicendi  mo- 

diim  :  caeterum  rerum  ipsarum  nulla  comparatioj  nam 
ille  per  Manichaeas  fallacias  aberrabat,  iste  autem  salu- 
berrime  docebat  salutem.  Sed  longe  est  a  peccatoribus 
salus  qualis  ego  tunc  aderam  :  et  tamen  propinquabam 
sensim  et  nesciens. 

CAPUT  XIV. 

Auditd  Ambrosio  paulatim  ab  erroribus  resipiscit. 

XXIV.  CuMenim  non  satagerem  discere  quae  dicebat, 
sedtantum  quemadmodum  dicebat  audire,  (ea  mihi  quippe 
jam  desperanti  ad  te  viam  patere  homini,  inanis  cura  re- 
manserat,)  veniebant  in  animum  meum  simul  cum  verbis 
quae  diligebam,  res  etiam  quas  negligebam.  Neque  enim 
eadirimerepoteram.  Etdum  cor  aperirera  ad  excipiendum 
quam  diserte  diceret,  pariter  intrabat  et  quam  vere  dice- 
ret :  gradatim  quidem.  Nam  primo  etiam  ipsa  defendi 
posse  mihi  jam  cceperant  videri  ;  et  fidem  catholicam,  pro 
qua  nihil  posse  dici  adversus  oppugnantes  Manichaeos  pu- 
taverara,  jam  non  impudenter  asseri  existimabam,  maxime 
audito  uno  atque  altero,  et  saepius  aenigmate  soluto  de 
scriptis  veteribus  :  ubi  cum  ad  litteram  acciperem,  occi- 
debar.  Spiritaliter  itaqueplerisqueillorum  librorum  expo- 
sitis  locis,  jam  reprehendebam  desperationem  meam,  illam 
duntaxat  qua  credideram,  legem  et  Prophetas  detestanti- 
bus  atque  irridentibus  resisti  omnino  non  posse.  Nec  tamen 
jam  ideo  mihi  catholicam  viam  tenendam  esse  sentiebara, 
quia  et  ipsa  poterat  habere  doctos  assertores  suos  qui  co- 
piose  et  non  absurde  objecta  refellerent  :  nec  ideo  jam 

damnandum  illud  quod  tenebam  quia  defensionis  partes 
aequabantur.  Ita  enim  catholica  non  mihi  victa  videbatur, 
ut  nondum  etiam  victrix  appareret. 

XXV.  Tunc  vero  fortiter  intendi  animum,  si  quo  modo 
possem  certis  aliquibus  documentis  Manichaeos  convincere 
falsitatis.  Quod  si  possem  spiritalem  substantiam  cogitare, 
statim  machinamenta  illa  omnia  solverentur  et  abjiceren- 
tur  ex  animo  meo;  sed  non  poteram.  Verumtamen  de 
ipso  mundi  hujus  corpore  omnique  natura  quam  sensus 
carnis  attingeret,  multa  probabiliora  plcosque  sensisse 
philosophos,  magis  magisqueconsiderans  atque  comparans 
judicabam.  Itaque  academicorum  more,  sicut  existiman- 
tur,  dubitans  de  omnibus  atque  inter  omnia  fluctuans,  Ma- 
nichaeos  quidem  relinquendos  esse  decrevi :  non  arbitrans 
eo  ipso  tempore  dubitationis  meae  in  illa  secta  mihi  per- 
manendum  esse,  cui  jam  nonnullos  philosophos  praepone- 
bam  ;  quibus  tamen  philosophis  quod  sine  nomine  salutari 
Christi  essent,  curationem  languoris  animae  meae  commit- 
tere  omnino  recusabam.  Statui  ergo  tandiu  esse  catechu- 
menus  in  catholica  Ecclesia  mihi  a  parentibus  commen- 
data,  donec  aliquid  certi  eluceret  quo  cursum  dirigerem. 

LIBER  VI. 


CuM  JAM  MONNICA  1PSIUS  MATER  MeDIOLANUM  ADVENISSET,  IPSEQUE  ANNEM  JETATIS 
AGERET  TRIGESIMUM,  AMBROSII  CONCIONIBUS  ADMOMTUS  CATHOLICjE  DOCTR1N.E  VERI- 
TATEM,  QUAM  MaNICH-EI  FALSO  1NSIMULABANT  ,  MAGIS  MAGISQUE  INTELLIGEBAT. 
ALYPII  AMICI  SUI  MORES  PROSEQUITUR.  In  DIVERSA  RAPIEBATUR,  DUM  DE  VITA  ME- 
LIUS  1NST1TUENDA  DELIBERARET  ;  MORTIS  QUOQUE  AC  JUDICII  METU  PERCULSUS,  AD 
VIT/E  CONVERSIONEM  IN  DIES  ACCENDEBATUR. 


CAPUT  I. 

Augustinus  nec  Manichceus,  nec  Catholicus. 

I.  Spes  mea  a  juventute  mea,  ubi  mihi  eras,  et  quo  re- 
cesseras  ?  An  vero  non  tu  feceras  me,  et  discreveras  me  a 
quadrupedibus  et  volatilibus  cceli?  Sapientiorem  me  fece- 
ras,  et  ambulabam  per  tenebras  et  lubricum,  et  quaerebam 
te  foris  a  me,  et  non  inveniebam  Deum  cordis  mei ;  et 
veneram  in  profundum  maris,  et  diflidebam  et  desperabam 
de  inventione  veri.  Jam  venerat  ad  me  mater  pietate  fortis, 
terra  marique  me  sequens,  et  in  periculis  omnibus  de  te 
secura.  Nam  et  per  marina  discrimina  ipsos  nautas  conso- 
labatur,  a  quibus  rudes  abyssi  viatores  cum  perturbantur 
consolari  solent :  pollicens  eis  perventionem  cum  salute, 
quia  hoc  ei  tu  per  visum  pollicitus  eras.  Et  invenit  me 
periclitantem  quidem  graviter  desperatione  indaganda- 
cxxxn.  8 


114  S.     AUGXJaXIM    El'lSCOPI 

veritatis.  Sed  tamen  ei  eum  indicassem,  non  me  quidem 
jam  esse  Manichaeum,  sed  neque  catholicumChristianum, 
non  quasi  inopinatum  aliquid  audierit,  exilivit  laetitia; 
cum  jam  secura  fieret  ex  ea  parte  miseriae  meae,  in  qua 
me  tanquam  mortuum,  sed  resuscitandum  tibi  flebat,  et 
feretro  cogitationis  efferebat,  ut  diceres  filio  viduae  :  «  Ju- 
»  venis,  tibi  dico,  surge  :  »  et  revivisceret  et  inciperet  lo- 
qui,  et  traderes  illum  matri  suae1.  Nulla  ergo  turbulenta 
exultatione  trepidavit  cor  ejus,  cum  audisset  ex  tanta  parte 
jam  factum,  quod  tibi  quotidie  plangebat  ut  fieret,  veri- 
tatem  me  nondum  adeptum,  sed  falsitati  jam  ereptum : 
imovero  quia  certa  erat,  et  quod  restabat  te  daturum,  qui 
totum  promiseras ;  placidissime  et  pectore  pleno  fiduciae 
respondit  mihi,  credere  se  in  Christo,  quod  priusquam  de 
hac  vita  emigraret,  me  visura  esset  fidelem  catholicum. 
Et  hoc  quidem  mihi.  Tibi  autem  fons  misericordiarum 
preces  et  lacrymas  densiores  ut  accelerares  adjutorium 
tuum  et  illuminares  tenebras  meas,  et  studiosius  ad  Ec- 
clesiam  currere,  et  in  Ambrosium  ora  suspendi  ad  fontem 
salientis  aquae  in  vitam  aeternam-.  Uiligebat  autem  illum 
virum  sicut  Angelum  Dei,  quod  per  illum  cognoverat  me 
interim  ad  illam  ancipitem  fluctuationera  jam  esse  perduc- 
tum,  per  quam  transiturum  me  ab  aegritudine  ad  sanita- 
tem,  intercurrente  arctiore  periculo  quasi  per  accessionem 
quam  criticam  medici  vocant,  certa  praesumebat. 

1  Luc.  vu,  i43  i5.  —  J  Joan.  iv,  i4- 

CAPUT  IJ! 

Epulce  et  synaxis  apud  sepulcra  Martyrum. 

II.  Itaque  cum  ad  Memorias  sanctorum,  sicut  in  Africa 
solebat,  pultes  et  panem  et  merum  attulisset,  atque  ab 
ostiario  prohiberetur;  ubi  hoc  episcopum  vetuisse  cogno- 
vit,  tam  pie  atque  obedienter  amplexa  est,  ut  ipse  mirarer 
quam  f acile  accusatrix  potius  consuetudinis  suae  (3),  quam 
disceptatrix  illius  prohibitionis  effecta  sit.  Non  enim  obsi- 
debat  spiritum  ejus  vinolentia,  eamque  stimulabat  in  odium 
veri  amor  vini,  sicut  plerosque  mares  et  fceminas,  qui  ad 
canticum  sobrietatis,  sicut  ad  potionem  aquatam  madidi 
nauseant.  Sed  illa  cum  attulisset  canistrum  cum  solemni- 
bus  epulis  praegustandis  atque  largiendis,  plus  etiam  quam 
unum  pocillum  pro  suo  palato  satis  sobrio  temperatum, 
unde  dignationem  sumeret,  non  ponebat.  Et  si  multae 
essent  quae  illo  modo  videbantur  honorandae  memoriae 
defunctorum,  idem  ipsum  unum,  quod  ubique  poneret 
circumferebat ,  quo  jam  non  solum  aquatissimo  *,  sed 
etiam  tepidissimo  cum  suis  praesentibus  per  sorbitiones 
exiguas  partiretur  :  quia  pietatem  ibi  quaerebat,  non  vo- 
luptalem.  Itaque  ubi  comperit  a  praeclaro  praedicatore 
atque  antistite  pietatis  praeceptum  csse,  ista  non  fieri,  nec 
ab  eis  qui  sobrie  facerent^  ne  ulla  occasio  se  ingurgitandi 
daretur  ebriosis  •,  et  quia  illa  quasi  parentalia  superstitioni 
gentilium  essent  simillima,  abstinuit  se  libentissime ;  et 
pro  canistro  pleno  terrenis  fructibus,  plenum  purgatiori- 

1  Foite  quoJ  jam  non  solutn  aquatissiuium  ,  seJ  etiam  tepidissimum. 

8. 

bus  volis  pectus  ad  Memorias  Martyrum  afferre  didicerat, 
u t  et  quod  posset  daret  egentibus,  et  sic  cotiimunicalio 
dominici  corporis  iliic  celebraretur,  cujus  passionis  imita- 
tione  immolati  et  coronati  sunt  Martyres.  Sed  tamen  vi- 
detur  mihi,  Domine  Deus  meus,  et  ita  est  in  conspectu 
tuo  de  hac  re  cor  meum,  non  faciie  fortasse  de  hac  am- 
putanda  consuetudine  matrem  meam  fuisse  cessuram,  si 
ab  alio  prohiberetur,  quem  non  sicut  Ambrosium  dilige- 
bat,  quem  propter  salutem  meam  maxime  diligebat;  eam 
vero  ille  propter  ejus  religiosissimam  conversationem,  qua 
in  bonis  operibus  tam  fervens  spiritu  frequentabat  eccle- 
siam  ;  ita  ut  saepe  erumperet,  cum  me  videret,  in  ejus 
praedicationem,  gratulans  mihi  quod  talem  matrem  habe- 
rem,  nesciens  qualem  illa  me  filium,  qui  dubitabam 
de  illis  omnibus,  et  inveniri  posse  viam  vitse  minime  pu- 
tabam. 

W  WW  VWV  WW  WW  WVi  IWl  WW  WW  VWl  WW  VW\  UAH  WWWWWWWWWWWWWW 

CAPUT   III- 

Occupationes  et  studia  Ambrosii. 

III.  Nec  jam  ingemiscebam  orando  ut  subvenires  mihi  • 
sed  ad  quaerendum  intentus,  et  ad  disserendum  inquietus 
erat  animus  meus.  Ipsumque  Ambrosium  felicemquemdam 
hominem  secundum  saeculum  opinabar,  quem  sic  tantae 
potestates  honorarent ;  caelibatus  tantum  ejus  mihi  labo- 
riosus  videbatur.  Quid  autem  ille  spei  gereret,  et  adversus 
ipsius  excellentiae  tentamenta  quid  luctaminis  haberet, 
quidve  solaminis  in  adversis,  et  occultum  os  ejus  quod 
erat  in  c^rde  ejus  quam  sapida  gaudia  de  pane  tuo  rumi- 

naret,  nec  conjicere  noveram,  nec  expertus  eram :  nec  ille 
sciebat  aestus  meos,  nec  foveam  periculi  mei.  Non  enim 
quaerere  ab  eo  poteram  quod  volebam  sicut  volebam,  se- 
cludentibus  me  ab  ejus  aure  atque  ore  catervis  negotioso- 
rum  hominum,  quorum  infirmitatibus  serviebat.  Cum 
quibus  quando  non  erat ,  quod  per  exiguum  temporis 
erat,  aut  corpus  reficiebat  necessariis  sustentaculis,  aut 
lectione  animum.  Sed  cum  legebat,  oculi  ducebantur  per 
paginas,  et  cor  intellectum  rimabatur,  vox  autem  et  lin- 
gua  quiescebant.  Saepe  cum  adessemus,  (non  enim  veta- 
batur  quisquam  ingredi,  aut  ei  venientem  nuntiari  mos 
erat)  sic  eum  legentem  vidimus  tacite,  et  aliter  nunquam  : 
sedentesque  in  diuturno  silentio,  (quis  enim  tam  intento 
esse  oneri  auderet?)  discedebamus,  et  conjectabamus  eum 
parvo  ipso  tempore,  quod  reparandae  menti  suae  nancisce- 
batur,  feriatum  ab  strepitu  causarum  alienarum,  nolle  in 
aliud  avocari ;  et  cavere  fortasse  ne  auditore  suspenso  et 
intento,  si  qua  obscurius  posuisset  ille  quem  legeret,  etiam 
exponere  necesse  esset;  aut  de  aliquibus  difficilioribus  dis- 
ceptare  quaestionibus,  atque  huic  operi  temporibus  impen- 
sis,  minus  quam  vellet  voluminum  evolveret ;  quanquam 
et  causa  servandae  vocis,  quae  illi  facillime  obtundebatur, 
poterat  esse  justior  tacite  legendi.  Quolibet  tamen  animo  id 
ageret,  bono  utique  ille  vir  agebat. 

IV.  Sed  certe  mihi  nulla  dabatur  copia  sciscitandi  quae 
cupiebam  de  tam  sancto  oraculo  tuo,  pectore  illius,  nisi 
cum  aliquid  breviter  esset  audiendum.  ^Estus  autem  illi 
mei  otiosum  eum  valde  cui  refunderentur  requirebant, 
nec  unquam  inveniebant.  Et  eum  quidem  in  populo  ver- 
bum  veritatis  recte  tractantem  omni  die  dominico  audie- 
bam ;  et  magis  magisque  mihi  confirmabatur,  omnes  ver- 
sutarum  calumniarum  nodos,  quos  illi  deceptores  nostri 
adversus  divinos  libros  innectebant,  posse  dissolvi.    Uhi 

vero  etiam  comperi  ad  imaginem  tuam  hominem  a  te  fac- 
tum,  a  spiritalibus  filiis  tuis  quos  de  matre  eatholica  per 
gratiam  regenerasti,  non  sic  intelligi  ut  humani  corporis 
forma  te  terminatum  crederent  atque  cogitarent :  quan- 
quam  quomodo  se  haberet  spiritalis  substantia,  ne  quidem 
tenuiter  atque  in  aenigmate  suspicabar ;  tamen  gaudens 
erubui  non  me  tot  annos  adversus  catholicam  fidem ,  sed 
contracarnalium  cogitationum  figmentalatrasse.  Eoquippe 
temerarius  et  lmpius  fueram,  quod  ea  quae  debebam  quae- 
rendo  discere,  accusando  dixeram.  Tu  enim  altissime  et 
proxirae,  secretissime  et  praesentissime,  cui  membra  non 
sunt  alia  majora  et  alia  minora,  sed  ubique  totus  es,  et 
nusquam  locorum  es,  non  es  utique  forma  ista  corporea , 
tamen  fecisti  hominera  ad  imaginem  tuam  :  et  ecce  ipse  a 
capite  usque  ad  pedes  in  loco  est. 

CAPUT   IV. 

Doctrinam  Ecclesice  Ambrosio  concionante 
intelligit. 

V.  Ctjm  ergo  nescirem  quomodo  haec  subsisteret  imago 
tua,  pulsans  proponerem  quomodo  credendum  esset,  non 
insultans  opponerem  quasi  ita  creditum  esset :  tanto  igitur 
acrior  cura  rodebat  intima  mea  quid  certi  retinerem, 
quanto  me  magis  pudebat  tandiu  illusum  et  deceptum 
promissione  certorum  puerili  errore  et  animositate ,  tam 
multa  incerta  quasi  certa  garrisse.  Quod  enim  falsa  essent, 
postea  mihi  claruit.  Certum  tamen  erat  quod  incerta 
essent  •,  et  a  me  aliquando  pro  certis  habita   fuissent , 

cum  catholicam  tuam  csecis  contentionibus  accusarem, 
etsi  nondum  compertam  vera  docentem ,  non  tamen  ea 
docentem  quae  graviter  accusabam.  Itaque  confundebar, 
et  convertebar,  et  gaudebam,  Deus  meus,  quod  Ecclesia 
unica,  corpus  Unici  tui,  in  qua  mihi  nomenChristi  infanti 
est  inditum ,  non  saperet  infantiles  nugas ;  neque  hoc  ha- 
beret  in  doctrina  sua  sana,  quod  te  creatorem  omnium  in 
spatium  loci,  quamvis  surnmum  et  amplum,  tamen  undi- 
que  terminatum  membrorum  humanorum  figura  contru- 
deret. 

VI.  Gaudebam  etiam  quod  vetera  scripta  Legis  et  Pro- 
phetarum  jam  non  illo  oculo  mihilegenda  proponerentur, 
quo  antea  videbantur  absurda,  cum  arguebam  tanquam 
ita  sentientes  sanctos  tuos  ;  verum  autem  non  ita  sentie- 
bant :  et  tanquam  regulam  diligentissime  commendaret, 
sspein  popularibus  sermonibus  suis  dicentem  Ambrosium 
laetus  audiebam  :  «  Littera"  occidit,  spiritus  autem  viviti- 
»  cat1  j  »  cum  ea  quae  ad  litteram  perv^rsitatem  docere  vi- 
debantur,  remoto  mystico  velamento  spiritaliter  aperiret, 
non  dicens  quod  me  ofFenderet,  quamvis  ea  diceret,  quae 
utrum  vera  essent  adhuc  ignorarem7)Tenebam  enim  cor 
meum  ab  omni  assensione,  timens  praecipitiuin,  et  sus- 
pendio  magis  necabar.  Volebam  enim  eorum  quae  non 
viderem  ita  me  certum  fieri,  ut  certus  essem  quod  septem 
et  tria  decem  sint.  Neque  enim  tam  insanus  eram,  ut  ne 
hoc  quidem  putarem  posse  comprehendi :  sed  sicut  hoc, 
ita  caetera  cupiebam  5  sive  corporalia,  quae  coram  sensibus 
meis  non  adessent  5  sive  spiritalia,  de  quibus  cogilare  nisi 
corporaliter  nesciebam.  Et  sanari  credendo  poteram,  ut 
purgatior  acies  mentis  meae  dirigeretur  aliquo  modo  in 
veritatem  tuam  semper  manentem,  et  ex  nullo  deficien- 
tem.  Sed  sicut  evenire  assolet,  ut  malum  medicum  exper- 

T  2  Cov.  nij  6. 

tus  etiam  bono  timeat  se  committere  ;  ita  erat  valetudo 
animse  meae,  quae  utique  nisi  credendo  sanari  non  pote- 
rat ;  et  ne  falsa  crederet,  curari  recusabat,  resistens  mani- 
bus  tuis;  qui  medicamenta  fidei  confecisii,  et  sparsisti  su- 
per  morbos  orbis  terrarum,  et  tantam  illis  auctoritatem 
tribuisti. 

GAPUT  V. 

DesacrorumLibrorumauctoritate  etnecessario  usu. 

VII.  Ex  hoc  tamen  quoque  jam  praeponens  doctrinam 
catholicam,  modestius  ibi  minimeque  fallaciter  sentiebam 
juberi  ut  crederetur  quod  non  demonstrabatur,  (siveesset 
quid,  sed  cui  forte  non  esset  ;  sive  ne  quid  esset1)  quam 
illic  temeraria  pollicitatione  scientiae  credulitatem  irrideri  5 
et  postea  tam  multa  fabulosissima  et  absurdissima,  quia 
demonstrari  non  poterant,  credenda  imperari.  Deinde 
paulatim  tu,  Domine,  manu  mitissima  et  misericordissima 
pertractans  et  componens  cor  meum ,  consideranti  quam 
innumerabilia  crederem  quse  non  viderem,  neque  cum 
gererentur  affuissem  ;  sicut  tam  multa  in  historia  gentium, 
tam  multa  de  locis  atque  urbibus  quae  non  videram,  tam 
multa  amicis,  tam  multa  medicis,  tam  multa  hominibus 
aliis  atque  aliis  5  quae  nisi  crederentur,  omnino  in  hac  vita 
nihil  ageremus  :  postremo  quam  inconcussa  fixum  fide 
retincrem,  de  quibus  parentibus  ortus  essem,  quod  scire 
non  possem,  nisi  audiendo  credidissem  :  persuasisti  mihi 
non  qui  crederent  libris  tuis,  quos  tanta  in  omnibus  fere 

'  Subaudi  quod  demonstraretur. 

gentibus  auctoritate  fundasti ;  sed  qui  non  crederent  esse 
culpandos  ;  nec  audiendos  esse,  si  qui  forte  mihi  dicerent : 
Unde  scis  illos  libros  unius  veri  et  veracissimi  Dei  spiritu 
esse  humano  generi  ministratos  ?  Idipsum  enim  maxime 
credendum  erat,  quoniam  nulla  pugnacitas  calumniosa- 
rum  quaestionum  per  tam  multa  quae  legeram  inter  se 
confligentium  philosophorum  extorquere  mihi  potuit ,  ut 
aliquando  non  crederem  te  esse  quidquid  esses  quod  ego 
nescirem,  aut  administrationem  rerum  humanarum  ad  te 
pertinere. 

VIII.  Sed  id  credebam  aliquando  robustius,  aliquando 
exilius  ;  semper  tamen  credidi  et  esse  te,  et  curam  nostri 
gerere  ;  etiam  si  ignorabam  vel  quid  sentiendum  esset  de 
substantia  tua,  vel  quse  via  duceret  aut  reduceret  ad  te. 
Ideoque  cum  essemus  infirmi  ad  inveniendam  liquida  ra- 
tione  veritatem,  et  ob  hoc  nobis  opus  esset  auctoritate 
sanctarum  Litterarum,  jam  credere  cceperam  nullo  modo 
te  fuisse  tributurum  tam  excellentem  illi  Scripturae  per 
omnes  jam  terras  auctoritatem,  nisi  et  per  ipsam  tibi  credi 
et  per  ipsam  te  quseri  voluisses.  Jam  enim  absurditatem 
quse  me  in  illis  Litteris  solebat  offendere,  cum  multa  ex 
eis  probabiliter  exposita  audissem  ,  ad  sacramentorum 
altitudinem  referebam  :  eoque  mihi  illa  venerabilior  et 
sacrosancta  fide  dignior  apparebat  auctoritas,  quo  et  om- 
nibus  ad  legendum  esset  in  promptu,  et  secreti  sui  digni- 
tatem  in  intellectu  profundiore  servaret,  verbis  apertissi- 
mis  et  humillimo  genere  loquendi  se  cunctis  praebens,  et 
exercens  intentionem  eorum,  qui  non  sunt  leves  corde  : 
ut  exciperet  omnes  populari  sinu,  et  per  angusta  foramina 
paucos  ad  te  trajiceret,  multo  tamen  plures,  quam  si  nec 
tanto  apice  auctoritatis  emineret,  nec  turbas  gremio  sanctse 
humilitatis  hauriret.  Cogitabam  haec,  et  aderas  mihi ;  sus- 

pirabam,  et  audiebas  me;  fluctuabam,  et  gubernabas  me  ^ 
ibam  per  viam  saeculi  latam,  nec  deserebas. 

CAPUT  VT. 

De  miseria  amhitiosorum  adducto  exemplo  mendici 
lcetantis. 

IX.  Inhiabam  honoribus,  lucris,  conjugio ;  et  tu  irride- 
bas.  Patiebar  in  eis  cupidilatibus  amarissimas  difficultates, 
te  propitio  tanto  magis,  quanto  minus  sinebas  mihi  dul- 
cescere  quod  non  eras  tu.  Yide  cor  meum,  Domine,  qui 
voluisti  ut  hoc  recordarer  et  confiterer  tibi.  Nunc  tibi  in- 
haereat  anima  mea,  quam  de  visco  tam  tenaci  mortis 
exuisti.  Quam  misera  erat !  et  sensum  vulneris  tu  punge- 
bas,  ut  relictis  omnibus  converteretur  ad  te  qui  es  super 
omnia,  et  sine  quo  nulla  essent  omnia  ;  converteretur  et 
sanaretur.  Quam  ergo  miser  eram !  et  quomodo  egisti  ut 
sentirem  miseriam  meam  die  illo  quo  cum  pararem  reci- 
tare  imperatori  laudes(4),  quibus  plura  mentirer,  et  men- 
tienti  faveretur  ab  scientibus,  easque  curas  anhelaret  cor 
meum,  et  cogitationum  tabificarum  febribus  aestuaret, 
transiensperquemdamvicumMediolanensem,animadverti 
pauperem  mendicum,  jam  credo  saturum,  jocantem  atque 
laetantem  :  et  ingemui,  et  locutus  sum  cum  amicis  qui 
mecum  erant,  multos  dolores  insaniarum  nostrarum  :  quia 
omnibus  talibus  conatibus  nostris,  qualibus  tunc  labora- 
bam,  sub  stimulis  cupiditatum  trahens  infelicitatis  meae 
sarcinam,  et  trahendo  exaggerans,  nihil  vellemus  aliud  nisi 

ad  securam  laetitiam  pervenire,  quo  nos  mendicus  ille  jam 
praecessisset,  nunquam  fortasse  illuc  venturos.  Quod  enim 
jam  ille  pauculis  et  emendicatis  nummulis  adeptus  erat, 
ad  hoc  ego  tam  aerumnosis  anfractibus  et  circuitibus  am- 
biebam,  ad  laetitiam  scilicet  temporalisfelicitatis.  Non  enim 
verum  gaudium  habebat,  sed  et  ego  illis  ambitionibus 
multo  falsius  quaerebam.  Et  certe  ille  laetabatur,  ego  anxius 
eram;  securus  ille,  ego  trepidus.  Et  si  quisquam  percon- 
taretur  me,  utrum  mallem  exultare  an  metuere  ;  respon- 
derem,  exultare.  Rursus  si  interrogaret ,  utrum  me  talem 
mallem  qualis  ille,  an  qualis  ego  tunc  essem;  me  ipsum 
curis  timoribusque  confectum  eligerem,  sed  perversitate  : 
numquid  veritate?  Neque  enim  eo  me  praeponere  illi  de- 
bebam,  quo  doctior  eram  ;  quoniam  non  inde  gaudebam, 
sed  placere  inde  quaerebam  hominibus  •,  non  ut  eos  doce- 
rem,  sed  tantum  ut  placerem.  Propterea  et  tu  baculo  dis- 
ciplinae  tuae  confringebas  ossa  mea. 

X.  Recedant  ergo  ab  anima  mea  qui  dicunt  ei :  Interest 
unde  quis  gaudeat.  Gaudebat  mendicus  ille  vinolentia,  tu 
gaudere  cupiebas  gloria.  Qua  gloria,  Domine,  quae  non 
est  in  te  ?  Nam  sicut  illud  verum  gaudium  non  erat,  ita 
nec  illa  vera  gloria-,  et  amplius  vertebat  mentem  meam. 
Et  ille  ipsa  nocte  digesturus  erat  ebrietalem  suam;  ego 
cum  mea  dormieram  et  surrexeram,  et  dormiturus  et  sur- 
recturus  eram,  vide  quot  diebus.  Interest  vero  unde  quis 
gaudeat :  scio  •,  et  gaudium  spei  fidelis  incomparabiliter 
distat  ab  illa  vanitate  ;  sed  et  tunc  distabat  inter  nos.  Ni- 
mirum  quippe  ille  felicior  erat,  non  tantum  quod  hilaritate 
perfundebatur,  cum  ego  curis  eviscerarer ;  verumetiam 
quod  ille  bene  optando acquisiverat  vinum,  ego  mentiendo 
quaerebam  typhum.  Dixi  tunc  multa  inhac  sententia  cha- 
ris  meis,  et  saepe  advertebam  in  his  quomodo  mihi  esset, 
et  inveniebam  male  mihi  esse,  et  dolebam  et  conduplica- 

bam  ipsum  male.  Et  si  quid  arrisisset  prosperum,  taedebat 
apprehendere,  quia  pene  priusquam  teneretur,  avolabat. 

CAPUT  VII. 

Alfpiiun  a  Circensium  insania  convertit. 

XI.  Congemiscebamus  in  iis  qui  simul  amice  vivebamus, 
et  maxime  ac  familiarissime  cum  Alypio  et  Nebridio  ista 
colloquebar,  quorum  Alypius  ex  eodem  quo  ego  ortus 
erat  municipio,  parentibus  primatibus  municipalibus,  me 
minor  natu.  Nam  et  studuerat  apud  me,  cum  in  nostro 
docere  coepi  oppido,  et  postea  Carthagini ;  et  diligebat 
me  multum,  quod  ei  bonus  et  doctus  viderer ;  et  ego  illum 
propter  magnam  virtutis  indolem,  quae  in  non  magna 
aetate  satis  eminebat.  Gurges  tamen  morum  Carthaginen- 
sium,  quibus  nugatoria  fervent  spectacula,  absorbuerat 
eum  in  insaniam  Circensium  :  sed  cum  in  eo  miserabiliter 
volveretur,  ego  autem  rhetoricam  ibi  professus  publica 
schola  uterer,  nondum  me  audiebat  ut  magistrum,  propter 
quamdam  simultatem  quae  inter  me  et  patrem  ejus  erat 
exorta  :  et  compereram  quod  Circum  exitiabiliter  amaret; 
et  graviter  angebar ,  quod  tantam  spem  perditurus,  vel  etiam 
perdidisse  mihi  videbatur.  Sed  monendi  eum  et  aliqua 
coercitione  revocandi  nulla  erat  copia,  vel  amicitiae  bene- 
volentia,  vel  jure  magisterii.  Putabam  enim  eum  de  me 
cum  patre  sentire,  ille  vero  non  sic  erat.  Itaque  proposita 
in  hac  re  patris  voluntate,  salutare  me  cceperat,  veniens 
in  auditorium  meum,  et  audire  aliquid  atque  abire. 

XII.  Sed  enim  de  memoria  mihi  lapsum  erat ,  agere 

cum  illo  ne  vanorum  ludorum  cteco  et  prseipiti  stndio 
tam  bonum  interimeret  ingenium.  Yerum  autem.  Do- 
mine  tu.  qni  pnesides  gubernaculis  omnium  quae  creasti. 
non  eum  oblitus  eras  futurum  inter  fijios  tuos  antistitcm 
sacramenti  tui  :  et  ut  aperte  tibi  tribuerctur  cjus  corrcc- 
tio  ,  per  me  quidem  illam  .  sed  nescicntcm  operatus  es. 
Nam  quodam  die  cum  sederem  loco  solito  .  et  coram  me 
adessent  discipuli.  venit.  saiutavit .  sedit .  atque  in  ea 
quae  agebantur  animum  intendit  :  et  forte  lectio  in  mani- 
bus  erat.  quam  durn  exponerem.  et  opportune  mihi  adhi- 
benda  videretur  similitudo  Circensium.  c[uo  iilud  quod 
insinuabam  et  jucundius  et  planius  fieret,  cum  irrisione 
mordaci  eorum  quos  illa  captivasset  insania,  tu  scis.  Deus 
noster,  quod  tunc  de  Alypio  ab  illa  peste  sanando  non 
cogitaverim.  At  ille  in  se  rapuit,  meque  illud  nonnisi 
propter  se  dixisse  credidit.  Et  quod  alius  acciperet  ad  suc- 
censendum  mihi,  accepit  honestus  adolescens  ad  succen- 
sendum  sibi,  et  ad  me  ardentius  diligendum.  Dixeras  enim 
tu  jam  olim ,  et  innexueras  Litteris  tuis  :  «  Corripe  sapitn- 
»  tem ,  et  amabit  te  K  »  At  ego  illum  jam  non  corripue- 
ram  :  sed  utens  tu  omnibus  et  scientibus  et  nesL-ientibiiv 
ordine  quo  nosti ,  et  ille  ordo  justus  est  .  de  corde  et  lin- 
gua  mea  carbones  ardentes  operatus  es .  qoibos  mentem 
spei  bonae  adureres  tabescentem ,  ac  sanares.  Taceat  lau- 
des  tuas  qui  miserationes  tuas  non  considerat  .  qoae  tibi 
de  meduliis  meis  confitentur.  Etenim  llle  post  illa  verba 
proripuit  se  ex  fovea  tam  alta.  c[ua  libenter  demergeba- 
tur,  et  cum  miserabili  voluptate  ctecabatur  :  et  excussit 
animum  forti  temperantia.  et  resiluerunt  omnes  Circen- 
sium  sordes  ab  eo .  ampliusque  illac  non  accessit.  Deinde 
patrem  reluctantem  evicit.  ut  me  magistro  uteretur :  ces- 
sit  ille  atque  concessit.  Et  audire  me  rursus  incipiens,  illa 

mecum  superstitione  involutus  est ,  amans  in  Manichaeis 
ostentationem  continentiae  ,  quam  veram  et  germanam 
putabat.  Erat  autem  illa  vecors  et  seductoria ,  pretiosas 
animas  captans ,  nondum  virtutis  altitudinem  scientes 
tangere ,  et  superficie  decipi  faciles ,  sed  tamen  adum  - 
bratae  simulataeque  virtutis. 

CAPUT  VII!. 

Alypius  capitur  insania  ludorum  gladiatoriorum ,  ci 
quibus  antea  abhorruerat. 

XIII.  Non  sane  relinquens  incantatam  sibi  a  parenti- 
bus  terrenam  viam ,  Romam  praecesserat  ut  jus  disceret , 
et  ibi  gladiatorii  spectaculi  hiatu  incredibili  et  incredibi- 
liter  abreptus  est.  Cum  enim  aversaretur  et  detestaretur 
talia,  quidam  ejus  amici ,  et  condiscipuli ,  cum  forte  de 
prandio  redeuntibus  pervius  esset ,  recusantem  vehemen- 
ter  et  resistentem  ,  familiari  violentia  duxerunt  in  amphi- 
theatrum  crudelium  et  funestorum  ludorum  diebus  ,  haec 
dicentem  :  «  Si  corpus  meum  in  illum  locum  trahitis ,  et 
ibi  constituitis  ,  numquid  et  animum  et  oculos  meos  in 
illa  spectacula  potestis  intendere  ?  Adero  itaque  absens  , 
ac  sic  et  vos  et  illa  superabo.  »  Quibus  auditis  ,  illi  nihilo 
secius  eum  adduxerunt  secum ,  idipsum  forte  explorare 
cupientes,  utrum  posset  eflicere.  Quod  ubi  ventum  est, 
et  sedibus  quibus  potuerunt  locati  sunt,  fervebant  omnia 
immanissimis  voluptatibus.  Ule  clausis  foribus  oculorum  , 
interdixit  animo,  ne  in  tanta  mala  procederet,  atque  uti- 
nam  et  aures  obturavisset.  Nam  quodam  pugnae  casu, 

cum  clamor  ingens  totius  populi  vehementer  eum  pulsas- 
set,  curiositate  victus,  et  quasi  paratus  quidquid  illud 
esset,  etiam  visum  contemnere  et  vincere,  aperuit  oculos, 
et  percussus  est  graviore  vulnere  in  anima,  quam  ille  in 
corpore ,  quem  cernere  concupivit ,  ceciditque  miserabi- 
lius  quam  ille ,  quo  cadente  factus  est  clamor ,  qui  per 
ejus  aures  intravit ,  et  reseravit  eius  lumina,  ut  esset  qua 
feriretur  et  dejiceretur  audax  adhuc  potius  quam  fortis 
animus  ,  et  eo  infirmior  quo  de  se  praesumpserat ,  qui  de- 
buit  de  te.  Ut  enim  vidit  illum  sanguinem  ,  immanitatem 
simul  ebibit,  et  non  se  avertit,  sed  fixit  aspectum,  et  hau- 
riebat  furias ,  et  nesciebat ,  et  delectabatur  scelere  certa- 
minis,  et  cruenta  voluptate  inebriabatur.  Et  non  erat  jam 
ille  qui  venerat,  sed  unus  de  turba  ad  quam  venerat,  et 
verus  eorum  socius  ,  a  quibus  adductus  erat.  Quid  plura  ? 
Spectavit ,  clamavit ,  exarsit ,  abstulit  inde  secum  insa- 
niam  qua  stimularetur  redire ,  non  tantum  cum  illis  a 
quibus  prius  abstractus  est,  sed  etiam  prae  illis  et  alios 
trahens.  Et  inde  tamen  raanu  validissima  et  misericordis- 
sima  eruisti  eum  tu ,  et  docuisti  non  sui  habere  ,  sed  tui 
fiduciam  ;  sed  longe  postea. 

CAPUT  IX. 

Alppius  ut  fur  apprehenditur . 

XIV.  Verumtamen  jam  hoc  ad  medicinam  futuram  in 
ejus  memoria  reponebatur.  Nam  et  illud  quod ,  cum  ad- 
huc  studeret  jam  me  audiens  apudCarthaginem  et  medio 
die  cogitaiet  in  foro  quod  recitaturus  erat,   sicuti  exer- 

ceri  scholastici  solent,  sivisti  eum  comprehendi  ab  sediti- 
mis  fori  tanquam  furem.  Non  arbitror  aliam  ob  causam  te 
permisisse,  Deus  noster,  nisi  ut  ille  vir  tantus  futurus  jam 
inciperet  discere ,  quam  non  facile  in  dignoscendis  causis 
homo  ab  homine  damnandus  esset  temeraria  credulitate. 
Quippe  ante  tribunal  deambulabat  solus  cum  tabulis  ac 
stylo  5  cum  ecce  adolescens  quidam  ex  numero  scholasti- 
corum  fur  verus,  securim  clanculo  apportans,  illo  non 
sentiente  ingressus  est  ad  cancellos  plumbeos  qui  vico 
argentario  desuper  praeminent ,  et  prsecidere  plumbum 
ccepit.  Sono  autem  securis  audito  submurmuraverunt  ar- 
gentarii  qui  subter  erant,  et  miserunt  qui  apprehenderent 
quem  forte  invenissent.  Quorum  vocibus  auditis ,  relicto 
instrumento  ille  discessit ,  timens  ne  cum  eo  teneretur. 
Alypius  autem  qui  non  viderat  intrantem,  exeuntem  sen- 
sit,  et  celeriter  vidit  abeuntem.  Et  causam  scire  cupiens 
ingressus  est  locum ,  et  inventam  securim  stans  atque  ad- 
mirans  considerabat.  Cum  ecce  illi  qui  qui  missi  fuerant, 
reperiunt  eum  solum  ferentem  ferrum  cujus  sonitu  exciti 
venerant ;  tenent ,  attrahunt ,  congregatis  inquilinis  fori , 
tanquam  furem  manifestum  se  comprehendisse  glorian- 
tur ,  et  inde  offerendus  judici  ducebatur. 

XV.  Sed  hactenus  docendus  fuit.  Statim  enim ,  Do- 
mine ,  subvenisti  innocentiae  cujus  testis  eras  tu  solus. 
Cum  enim  duceretur  vel  ad  custodiam ,  vel  ad  suppli- 
cium  ,  fit  eis  obviam  quidam  architectus  cujus  maxima 
erat  cura  publicarum  fabricarum.  Gaudent  illi  eum  po- 
tissimum  occurrisse ,  cui  solebant  in  suspicionem  venire 
ablatarum  rerum  quae  perissent  de  foro,  ut  quasi  tandem 
ille  cognosceret  a  quibus  hsec  fierent.  Verum  autem  vide- 
rat  liomo  ssepe  Alypium  in  domo  cujusdam  senatoris  ad 
quem  salutandum  ventitabat :  statimque  cognitum  manu 
apprehensa  semovit  a  turbis,  et  tanti  mali  causam  quse- 

rens ,  quid  gestum  esset  audivit  5  omnesque  tumultuantes 
qui  aderant  et  minaciter  frementes  jussit  venire  secum. 
Et  venerunt  ad  domum  illius  adolescentis  qui  rem  com- 
miserat.  Puer  vero  erat  ante  ostium  ,  et  tam  parvus  erat 
ut  nihil  exinde  domino  suo  metuens  facile  posset  totum 
indicare  :  cum  eo  quippe  in  foro  fuit  pedissequus.  Quem 
posteaquam  recoluit  Alypius,  architecto  intimavit.  At 
ille  securim  demonstravit  puero,  quaerens  ab  eo  cujus 
esset.  Qui  confestim  :  Nostra,  inquit :  deinde  interroga- 
tus  aperuit  caetera.  Sic  in  illam  domum  translata  causa , 
confusisque  turbis  quae  de  illo  triumphare  jam  cceperant, 
futurus  dispensator  verbi  tui ,  et  multarum  in  Ecclesia 
tua  causarum  examinator,  experientior  instructiorque 
discessit. 

GAPUT  X. 

De  integritate  Atypii  et  adventu  JSebridii. 

XVI.  Hunc  ergo  Romse  inveneram ,  et  adhaesit  mihi 
fortissimo  vinculo,  mecumque  Mediolanum  profectus  est , 
ut  nec  me  desereret ,  et  de  jure  quod  didicerat  aliquid 
ageret  secundum  votum  magis  parentum  quam  suum.  Et 
ter  jam  assederat  mirabili  continentia  caeteris ,  cum  ille 
magis  miraretur  eos  qui  aurum  innocentiae  prseponerent. 
Tentata  est  quoque  ejus  indoles ,  non  solum  illecebra  cu- 
piditatis_,  sed  etiam  stimulo  timoris.  Romae  assidebatCo- 
miti  largitionum  Italicianarum.  Erat  eo  tempore  quidam 
potejitissimus  senator,  cujus  et  beneficiisobstrictimultiet 
terro  ri  subditi  erant.  Vokut  sibi  licere  nescio  quid  ex  more 
cxxxn.  9 

poterrtiae  sure,  quod  esset  per  leges  illicitum  :  restitit  Aiy- 
pius  :  promissum  esi  prsemium  ;  irrisit  animo  :  praetentae 
minae ;  calcavit :  mirantibus  omnibus  inusitatam  animam, 
quae  hominem  tantum ,  et  innumerabilibus  prseslandi  no- 
cendique  modis  ingenti  fama  celebratum,  vel  amicum  non 
optaret,  vel  non  formidaret  inimicum.  Ipse  autemjudex, 
cui  consiliarius  erat,  quamvis  et  ipse  fieri  nollet,  non 
tamen  aperte  recusabat :  sed  in  istum  causarn  transferens, 
ab  eo  se  non  permitti  asserebat  5  quia  et  revera  si  ipse  fa- 
ceret ,  iste  discederet.  Hoc  solo  autem  pene  jam  illectus 
erat  studio  litterario ,  ut  pretiis  praetorianis  codices  sibi 
eonficiendos  curaret:  sed  consulta  justitia  deliberationem 
!n  melius  vertit  $  utiliorem  judicans  aequitatem  qua  pro- 
hibebatur,  quam  potestatem  qua  sinebatur.  Parvum  est 
hoc  :  sed  qui  in  parvo  fidelis  est ,  et  in  magno  frdelis  est. 
Nec  ullo  modo  erit  inane,  quod  de  tuae  veritatis  ore  pro- 
cessit :  «  Siin  injusto  mammona  frdeles  nonfuistis  :  quod 
»  verum  est  quis  credet  vobis  ?  Et  si  in  alieno  frdeles  non 
»  fuistis :  quod  vestrum  est  quis  dabit  vobis l  ?  »  Talis  ille 
tunc  inhaerebat  mihi  ,  mecumque  nutabat  in  consilio , 
quisnam  esset  tenendus  vitae  modus. 

XVII.  Nebridius  etiam ,  qui  relicta  patria  vicina  Car- 
thagini,  atque  ipsa  Carthagine  ubi  frequentissimus  erat, 
relicto  rure  paterno  optimo ,  relicta  domo  et  non  secu- 
tura  matre,  nullam  ob  aliam  causam  Mediolanum  vene- 
rat ,  nisi  ut  mecum  viveret  in  flagrantissimo  studio  veri- 
Jatis  atque  sapientiae  :  pariter  suspirabat ,  pariterque 
fluctuabat ,  beataevitae  inquisitor  ardens,  et  quaestionum 
ditficillimarum  scrutator  acerrimus.  Et  erant  ora  trium 
egentium,  et  inopiam  suam  sibimet  invicem  anhelantium, 
et  a  te  expectantium ,  ut  dares  eis  escam  in  tempore  op- 
portuno.  Et  in  omni  amaritudine  quae  nostros  saeculares 

'  Luc.  xvi,  10-12. 

actus  de  misericordia  tua  sequebatur ,  intuentibus  nobis 
finem  cur  ea  pateremur,  oceurrebant  tenebrae ,  et  adver- 
sabamur  gementes,  et  dicebamus  :  Quandiu  haec  ?  Et  hoc 
crebro  dicebamus  ;  et  dicentes  non  relinquebamus  ea  •, 
quia  non  elucebat  certum  aliquid ,  quod  illis  relictis  ap- 
prehenderemus. 

CAPUT  XI. 

Anxius  Augustinus  de  instituenda  vita  dehberat. 

XVII 1.  Et  ego  maxime  mirabar  satagens  et  recolens 
quam  longuvn  tempus  esset  ab  undevigesimo  anno  aetatis 
meae,  quo  fervere  cceperam  studio  sapientiae  ;  disponens,  ea 
inventa,relinquere  omnes  vanarum  cupiditatum  spes  ina- 
nes  et  insanias  mendaces  :  et  ecce  jam  tricenariam  aeta- 
tem  gerebam  ,  in  eodem  luto  haesitans  aviditate  fruendi 
praesentibus ,  fugientibus  et  dissipantibus  me,  dum  dico: 
Cras  inveniara ;  ecce  manifestum  apparebit ,  et  tenebo  : 
ecce  Faustus  veniet,  et  exponet  omnia.  0  magni  viri  aca- 
demici,  nihil  adagendam  vitam  certicomprehendi  potest. 
Imo  quaeramus  diligentius,  et  non  desperemus.  Ecce  jam 
non  sunt  absurda  in  libris  ecclesiasticis  quae  absurda  vi- 
debantur,  et  possunt  aliter  atque  honeste  intelligi.  Figam 
pedes  in  eo  gradu  in  quo  puer  a  parentibus  positus  eram  , 
douec  inveniatur  perspicua  veritas.  Sed  ubi  quaeretur  ? 
quando  quaeretur?  Non  vacat  Ambrosio ,  non  vacat  le- 
gere.  Ubi  ipsos  codices  quserimus?  unde,  aut  quando 
comparamus?  a  quibus  sumimus  ?  Deputentur  tempora  , 
distribuantur  horse  pro  salute  animae.  Magna  spes  oborta 

9. 

est :  non  docet  catholica  fides  quod  putabamus,  et  vani 
accusabamus  :  nefas  habent  docti  ejus  credere  Deum  fi- 
gura  humani  corporis  terminatum  ;  et  dubitamus  pulsare 
quo  aperiantur  caetera?  Antemeridianis  horis  discipuli  oc- 
cupant :  caeteris  quid  facimus  ?  cur  non  id  agimus?  Sed 
quando  salutamus  amicos  majores  quorum  suffragiis  opus 
habemus?  Quando  praeparamus  quod  emant  scholastici? 
Quando  reparamus  nos  ipsos ,  animum  relaxando  ab  in- 
tentione  curarum  ? 

XIX.  Pereant  omnia,  et  dimittamus  haec  vana  et  ina- 
nia  :  conferamus  nos  ad  solam  inquisitionem  veritatis. 
Vita  haec  misera  est ,  mors  incerta.  Si  subito  obrepat , 
quomodo  hinc  exibimus  ;  et  ubi  nobis  discenda  sunt  quae 
hic  negleximus?  An  non  potius  hujus  negligentiae  supplicia 
luenda  sunt?Quid,  si  mors  ipsa  omnem  curam  cum  sensu 
amputabit  et  finiet?  Ergo  et  hoc  quaerendum.  Sed  absit 
ut  ita  sit.  Non  vacat ,  non  est  inane  quod  tam  eminens 
culmen  auctoritatis  christianae  fidei  toto  orbc  diffundi- 
tur.  Nunquam  tanta  et  talia  pro  nobis  divinitus  ageren- 
tur  ,  si  morte  corporis  etiam  vita  animae  consumeretur. 
Quid  cunctamur  igitur,  relicta  spe  saeculi ,  conferre  nos 
totos  ad  quaerendum  Deum  et  vitam  beatam  ?  Sed  expec- 
ta  :  jucunda  sunt  etiam  ista  :  habent  non  parvam  dulce- 
dinem  suam  :  non  facile  ab  eis  praecidenda  est  intentio  , 
quia  turpe  est  ad  ea  rursum  redire.  Ecce  jam  quantum 
est  ut  impetretur  aliquis  honor?  Et  quid  amplius  in  his 
desiderandum  ?  Suppetit  amicorum  majorum  copia  :  ut 
nihil  aliud ,  et  multum  festinemus  ,  vel  praesidatus  dari 
potest ;  et  ducenda  uxor  cum  aliqua  pecunia,  ne  sump- 
tum  nostrum  gravet,  et  ille  erit  modus  cupiditatis.  Multi 
magni  viri  et  imitatione  dignissimi,  sapientiae  studio  cum 
conjugibus  dediti  fuerunt. 

XX.  Cum  haec  dicebam ,   et  alternabant  hi  venti  et 

impellebant  huc  atque  illuc  cor  meum  ;  transibant  tem- 
pora ,  et  tardabam  converti  acl  Dominum ,  et  differebam 
de  die  in  diem  vivere  in  te ,  et  non  differebam  quotidie 
in  memetipso  mori.  Amans  beatam  vitam,  timebam  illam 
in  sede  sua,  et  ab  ea  fugiens  quaerebam  eam.  Putabam 
enim  me  miserum  fore  nimis ,  si  fceminag  privarer  am- 
plexibus  ;  et  medicinam  misericordise  tuae  ad  eamdem  in- 
firmitatem  sanandam  non  cogitabam ,  quia  expertus  non 
eram ;  et  propriarum  virium  credebam  esse  continen- 
tiam  ,  quarum  mihi  non  eram  conscius ,  cum  tam  stultus 
essem  ut  nescirem,  sicut  scriptum  est :  «  Neminem  posse 
)>  esse  continentem,  nisi  tu  dederis1.  »  Utique  dares,  si 
gemitu  interno  pulsarem  aures  tuas ,  et  fide  solida  in  te 
jactarem  curam  meam. 

GAPUT  XII. 

Contentio  inter  Alypium  et  Augustinum  de  matri- 
monio  et  ccelibatu. 

XXI.  Prohibebat  me  sane  Alypius  ab  uxore  ducenda, 
causans  nullo  modo  nos  posse  securo  otio  simul  in  amore 
sapientise  vivere,  sicut  jam  diu  desideraremus ,  si  id  fe- 
cissem.  Erat  enim  ipse  in  ea  re  etiam  tunc  castissimus, 
ita  ut  mirum  esset ;  quia  vel  experientiam  concubitus 
coeperat  in  ingressu  adolescentiae  suse  ,  sed  non  haeserat  5 
magisque  doluerat  et  spreverat,  et  deinde  jam  continen- 
tissime  vivebat.  Ego  autem  resistebam  illi ,  exemplis  eo- 
rum  qui  conjugati  coluissent  sapientiam,  et  promeruissent 

'  Sap.  viii,  2i. 

Deum ,  et  habuissent  fideliter  ac  dilexissent  amicos.  A 
quorum  ego  quidem  granditate  animi  longe  aberam  :  et 
deligatus  morbo  carnis  mortifera  suavitate  trahebam  ca- 
tenam  meam  ;  solvi  timens  ,  et  quasi  concusso  vulnere 
repellens  verba  bene  suadentis  tanquam  manum  solven- 
tis.  Insuper  etiam  per  me  ipsi  quoque  Alypio  loquebatur 
serpens,  et  innectebat  atque  spargebat  per  linguam  meam 
dulces  laqueos  in  via  ejus ,  quibus  illi  honesti  et  expediti 
pedes  implicarentur. 

XXII.  Cum  enim  me  ille  miraretur ,  quem  non  parvi- 
penderet ,  ita  hserere  visco  illius  voluptatis  ,  ut  me  aflir- 
marem  quotiescumque  inde  inter  nos  quaereremus ,  cse- 
libem  vitam  nuilo  modo  posse  degere ,  atque  ita  me 
defenderem  cum  illum  mirantem  viderem ,  ut  dicerem 
multum  interesse  inter  illud  quod  ipse  raptim  et  furtim 
expertus  esset ,  quod  pene  jam  ne  meminisset  quidem , 
atque  ideo  nulla  molestia  facile  contemneret ,  et  delecta- 
tiones  consuetudinis  meae ,  ad  quas  si  accessisset  hones- 
tum  nomen  matrimonii,  non  eum  mirari  oportere,  cur 
ego  illam  vitam  nequirem  spernere  :  cceperat  et  ipse  de- 
siderare  conjugium ,  nequaquam  victus  libidine  talis  vo- 
luptatis,  sed  curiositatis.  Dicebat  enim  scire  se  cupere 
quidnam  esset  illud ,  sine  quo  vita  mea  quse  iili  sic  pla- 
cebat,  non  mihi  vita,  sed  pcena  videretur.  Stupebat  enim 
liber  ab  illo  vinculo  animus  servitutem  meam,  et  stu- 
pendo  ibat  in  experiendi  cupidinem ,  venturus  in  ipsam 
experientiam  atque  inde  fortasse  lapsurus  in  eam  quam 
stupebat  servitutem  •,  quoniam  sponsionem  volebat  facere 
cum  morte ;  et  qui  amat  periculum,  incidet  in  iliud1. 
Neutrum  enim  nostrum ,  si  quod  est  conjugale  decus  in 
ofiieio  regendi  matrimonii  et  suscipiendorum  iiberorum , 
ducebat,  nisi  tenuiter.  Magna  autem  ex  parte  atque  vehe- 

'  Eccli.  111,  27. 


CONFESSIONUM  ,    LIB.    YI.  135 

menter  consuetudo  satiandse  insatiabilis  concupiscentise 
me  captum  excruciabat  :  illum  autem  admiratio  capien- 
dum  trahebat.  Sic  eramus,  donec  tu,  Altissime,  non  dese- 
rens  humum  nostram ,  miseratus  miseros ,  subvenires 
miris  et  occultis  modis. 

CAPUT  XIII. 

XJxor  quceritur  Augustino. 

XXIII.  Ex  instabatur  impigre  ut  ducerem  uxorem.  Jam 
petebam  ,  jam  promittebatur  ,  maxime  matre  dante  ope- 
ram,quo  me  jam  conjugatum  baptismus  salutaris  ablueret, 
quo  me  in  dies  gaudebat  aptari ,  et  vota  sua  ac  promissa 
tua  in  mea  fide  compleri  animadvertebat.  Cum  sane  et 
rogatu  meo  et  desiderio  suo  forti  clamore  cordis  abs  te 
deprecaretur  quotidie ,  ut  ei  per  visum  ostenderes  aliquid 
de  futuro  matrimonio  meo ,  nunquam  voluisti.  Et  vide- 
bat  qusedam  vana  et  phantastica ,  quo  cogebat  impetus 
de  hac  re  satagentis  humani  spiritus,  et  narrabat  mihi , 
non  cum  fiducia  qua  solebat ,  cum  tu  demonstrares  ei , 
sed  contemnens  ea.Dicebat  enim  discernere  se  nescio  quo 
sapore  quem  verbis  explicare  non  poterat,  quid  interesset 
inter  revelantem  te  et  animam  suam  somniantem.  Insta- 
batur  tamen ,  et  puella  petebatur,  cujus  setas  ferme  bien- 
nio  minus  quam  nubilis  erat ,  et  quia  ea  placebat ,  expec- 
tabatur. 

CAPUT  XIV. 

De  vita  communi  agenda  cum  amicis  deliberat. 

XXIV.  Et  multi  amici  agitaveramus  animo ,  et  collo- 
quentes  ac  detestantes  turbulentas  humanse  vitae  moles- 
tias,  pene  jara  firmaveramus  remoti  a  turbis  otiose  vivere  : 
id  otiura  sic  moliti ,  ut  si  quid  habere  possemus  ,  confer- 
remus  in  medium,  unamque  rem  familiarem  conflaremus 
ex  omnibus  :  ut  per  amicitiae  sinceritatem  non  esset  aliud 
hujus  et  aliud  illius,  sed  quod  ex  cunctis  fieret  unum  ,  et 
universum  singulorum  esset ,  et  omnia  oranium  :  cum  vi- 
deremur  nobis  esse  posse  decem  ferme  homines  in  eadem 
societate ,  essentque  inter  nos  praedivites ,  Romanianus 
maxirae  communiceps  noster ,  quem  tunc  graves  aestus 
negotiorum  suorum  ad  comitatum  attraxerant,  ab  ineunte 
retate  mihi  familiarissimus  :  qui  maxime  instabat  huic  rei, 
et  magnam  in  suadendo  habebat  auctoritatem  ,  quod  am- 
pla  res  ejus  multum  cseteris  anteibat  :  et  placuerat  nobis 
ut  bini  annui  tanquam  magistratus  omnia  necessaria  cu- 
rarent,  caeteris  quietis.  Sed  posteaquam  ccepit  cogitari , 
utrum  hoc  mulierculae  sinerent ,  quas  et  alii  nostrum  jam 
habebant ,  et  nos  habere  volebamus ,  totura  illud  placi- 
tum  quod  bene  formabamus ,  dissiluit  in  manibus,  atque 
confractum  et  abjectum  est.  Inde  ad  suspiria  et  gemitus, 
et  gressus  ad  sequendas  latas  et  tritas  vias  saeculi :  quo- 
niam  multae  cogitationes  erant  in  corde  nostro,  consilium 
autem  tuum  manet  in  aeternum1.  Ex  quo  consilio  deri- 

1  P*al    xxxii,  ii. 

tlebas  nostra  ,  et  tua  prreparabas  ,  nobis  daturus  escam  in 
opportunitate,  et  aperturus  manum  tuam  atque  imple- 
turus  animas  nostras  benedictione1. 

CAPUT  XV. 

In  locum  discedentis  concubince  alia  succedit. 

XXV.Interea  peccata  mea  multiplicabantur,  et  avulsa 
a  latere  meo  tanquam  impedimento  conjugii ,  cum  qua 
cubare  solitus  eram ,  cor  ubi  adbserebat ,  concisum  et 
vulneratum  mihi  erat,  et  trahebat  sanguinem.  Et  illa  in 
Africam  redierat ,  vovens  tibi  alium  se  virum  nescituram , 
relicto  apud  me  naturali  ex  illa  filio  meo.  At  ego  infelix  , 
nec  fceminse  imitator ,  dilationis  impatiens,  tanquam  post 
biennium  accepturus  eam  quam  petebam,  quia  non  ama- 
tor  conjugii,  sed  libidinis  servus  eram,  procuravi  aliam , 
non  utique  conjugem,  quo  tanquam  sustentaretur  et  per- 
duceretur  vel  integer  vel  auctior  morbus  animse  meae  sa- 
tellitio  perdurantis  consuetudinis  in  regnum  uxorium.  Nec 
sanabatur  vulnus  illud  meum  quod  prioris  praecisione 
factum  fuerat,  sed  post  fervorem  doloremque  acerrimum 
putrescebat,  et  quasifrigidius,  sed  desperatius  dolebat. 

>  Psal.  cxuv,  i5,  16. 

CAPUT    XVI. 

Mortis  etjuciicii  metum  nunquam  deposuit. 

XXVI.  Tibi  laus,  tibi  gloria,  fons  misericordiarum. 
Ego  fiebam  miserior,  et  tu  propinquior.  Aderat  jam  jam- 
que  dextera  tua  raptura  me  de  cceno ,  et  ablutura  me ,  et 
ignorabam.  Nec  me  revocabat  a  profundiore  voluptatum 
carnalium  gurgite  ,  nisi  metus  mortis  et  futuri  judicii  tui, 
qui  per  varias  quidem  opiniones,  nunquam  tamen  reces- 
sitde  pectore  meo.  Et  disputabam  cum  amicis  meis  Aly- 
pio  et  Nebridio  de  finibus  bonorum  et  malorum,  Epicu- 
rum  accepturum  fuisse  palmam  in  animo  meo ,  nisi  ego 
credidissem  post  mortem  restare  animae  vitam  ,  et  tractus 
meritorum,  quod  Epicurus  credere  noluit.  Et  quserebam, 
si  essemus  immortales  et  in  perpetua  corporis  voluptate 
sine  ullo  amissionis  terrore  viveremus ,  cur  non  essemus 
beati ,  aut  quid  aliud  quaereremus  ?  Nesciens  idipsum  ad 
magnam  miseriam  pertinere,  quod  ita  demersus  et  csecus 
cogitare  non  possem  lumen  honestatis  et  gratis  amplec- 
tendae  pulchritudinis  ,  quam  non  videt  oculus  carnis,  et 
videtur  ex  intimo.  Nec  considerabam  miser  ,  ex  qua  vena 
mihi  manaret,  quod  ista  ipsa ,  fceda  tamen,  cum  amicis 
dulciter  conferebam  ;  nec  esse  sine  amicis  poteram  bea- 
tus,  etiam  secundum  sensum  quem  tunc  habebam  in 
quantalibet  affluentia  carnalium  voluptatum.  Quos  uti- 
que  amicos  gratis  diligebam  ,  vicissimque  ab  eis  me  diligi 
gratis  sentiebam.  0  tortuosas  vias !  Vae  animae  audaci 

quae  speravit ,  si  a  te  recessisset ,  se  aliquid  melius  habi- 
turam.  Versa  et  reversa  in  tergum  et  in  latera ,  et  in  ven- 
trem ,  et  dura  sunt  omnia.  Et  tu  solus  requies.  Et  ecce 
ades  5  et  liberas  a  miserabilibus  erroribus ,  et  constituis 
nos  in  via  tua,  et  consolaris,  et  dicis  :  Gurrite  ,  ego  fe- 
ram  ,  et  ego  perducam,  et  ibi  ego  feram. 

LIBER  VII. 


EXORDICM  SC.E  JCVENTCTIS  ,  ID  EST  ,  AXNCM  .ETATIS  TRIGESIMUM-PRIMCM  ,  OB 
MENTIS  OCULOS  REDUCIT.  NaRRAT  SE  1LLA  .ETATE  DEXSIORIBUS  ADnUC  1GXORAXTI.E 
TEXEBRIS  IXVOLUTEM,  ATQUE  ERRANTEM  CIRCA  Dei  NATURAM,  NECNON  CIRCA  ORl- 
GINEM  MALI  ,  1N  CUJUS  1NQUISITIONE  SE  MIRLM  IX  MODCM  AXGEBAT  ,  PERVF.Ms^F. 
TAXDEM  AD  COGXITIONEM  DEl  SINCERAM  J  QI  AMVIS  NOXDUM  DIGXE  DE  DOMINO 
Christo  SENTIRET. 


CAPUT  T. 

Deum   cogitat  tanquam  aliquid  corporeum  per  infi- 
nita  spatia  diffusum. 

I.  Jam  mortua  erat  adolescentia  mea  mala  et  nefanda, 
et  ibam  in  juventutem,  quanto  aetate  major ,  tanto  vani- 
tate  turpior.  Qui  cogitare  aliquid  substantiae  nisi  tale  non 
poteram,  quale  per  hos  oculos  videri  solet,  non  te  cogi- 
tabam,  Deus,  in  figura  corporis  humani  :  ex  quo  audire 
aliquid  de  sapientia  ccepi,  semperhoc  fugi;  et  gaudebam 
me  hoc  reperisse  in  fide  spiritalis  matris  nostrae  Catholicae 
tuse.  Sed  quid  te  aliud  cogitarem  non  occurrebat ;  et  co- 
nabar  cogitare  te  homo,  et  talis  homo,  summum  et  so- 
lum  et  verum  Deum  :  et  te  incorruptibilem  et  inviolabilem 
etincommutabilem  totismedulliscredebam  :  quia  nesciens 
unde  et  quomodo,  plane  tamen  videbam  et  certus  eram , 

id  quod  corrumpi  potest,  deterius  essequam  id  quod  non 
potest :  et  quod  violari  non  potest ,  incunctanter  prsepo- 
nebam  violabili  :  et  quod  nullam  patitur  mutationem , 
melius  esse  quam  id  quod  mutari  potest.  Clamabat  vio- 
lenter  cor  meum  adversus  omnia  phantasmata  mea  :  et 
hoc  uno  ictu  conabar  abigere  circumvolantem  turbam 
immunditise  ab  acie  mentis  meae  :  et  vixdimota  in  iclu 
oculi,  ecce  conglobata  rursus  aderat,  et  irruebat  in  aspec- 
tum  meum  ,  et  obnubilabat  eum,  ut  quamvis  non  forma 
humani  corporis ,  corporeum  tamen  aliquid  cogitare  co- 
gerer  per  spatia  locorum,  sive  infusum  mundo ,  sive  etiam 
extra  mundum  per  infinita  diffusum  ,  etiam  ipsum  incor- 
ruptibile  et  inviolabile  et  incommutabile,  quod  corrup- 
tibili  et  violabili  et  commutabili  prseponebam  :  quoniam 
quidquid  privabam  spatiis  talibus  ,  nihil  mihi  esse  videba- 
tur.  Sed  prorsus  nihil,  ne  inane  quidem ,  tanquam  si  cor- 
pus  auferatur  loco,  et  maneat  locus  omni  corpore  vacua- 
tus  ,  et  terreno  et  humido  et  aereo  et  coelesti ,  sed  tamen 
sit  locus  inanis  tanquam  spatiosum  nihil. 

II.  Ego  itaque  incrassatus  corde  ,  nec  mihimetipsi  vel 
ipse  conspicuus ,  quidquid  non  per  aliquanta  spatia  tende- 
retur ,  vel  diffunderetur ,  vel  conglobaretur,  vel  tumeret, 
vel  tale  aiiquid  caperet,  aut  capere  posset,  nihil  prorsns 
esse  arbitrabar,  Per  quales  enim  formas  ire  solent  oculi 
mei ,  per  tales  imagines  ibat  cor  meum  :  nec  videbam  hanc 
eamdem  intentionem  qua  illas  ipsas  imagines  formabam, 
non  esse  tale  aliquid  ;  quae  tamen  ipsas  non  formaret,  nisi 
esset  magnum  aliquid.  Ita  etiam  te  vita  vitse  meae  grandem 
per  infinita  spatia  undique  cogitabam  penetrare  totam 
muridi  molem,  et  extra  eam  quaquaversum  per  immensa 
sine  termino,  ut  haberet  te  terra,  haberet  ccelum ,  habe- 
rent  omnia,  et  illa  fmirentur  in  te,  tu  autem  nusquam. 
Sicutautem  luci  solis  nonobsisteret  corpus  aeris  hujus  qa[ 

supra  terram  est,  quominus  per  eum  trajiceretur  penetrans 
eum ,  non  dirumpendo  aut  concidendo,  sed  implendo 
eum  totum :  sic  tibiputabam  non  solum  cceli  et  aeris  et  ma- 
ris,  sed  etiam  terrae  corpus  pervium ,  et  ex  omnibus 
maximis  minimisque  partibus  penetrabile  ad  capiendam 
prsesentiam  tuam ,  occulta  inspiratione  intrinsecus  et 
extrinsecus  administrantem  omnia  quae  creasti.  Ita  suspi- 
cabar ,  quia  cogitare  aliud  non  poteram,  nam  falsum  erat. 
Illo  enim  modo  major  pars  terrae  majorem  tui  partem 
haberet ,  et  minorem  minor  ;  atque  ita  te  plena  essent 
omnia  ,  ut  amplius  tui  caperet  elephanti  corpus  quam  pas- 
seris ,  quo  esset  isto  grandius ,  grandioremque  occuparet 
locum  ;  atque  ita  frustatim  partibus  mundi ,  magnis  mag- 
nas  ,  brevibus  breves  partes  tuas  praesentes  faceres. 
Non  est  autem  ita.  Sed  nondum  illuminaveras  tenebras 
meas. 


CAPUT  II. 

Momentum  quo  Nebiidius  confutarat  Manichceos. 

III.  SATeratmihi,  Domine,  adversus  deceptos  illos  etde- 
ceptores,  et  loquaces  mutos,  quoniam  non  ex  eis  sonabat 
verbumtuum  :  saterat  ergo  illud  quod  jamdiu  ab  usque 
Carthagine  a  Nebridio  proponi  solebat ,  et  omnes  qui 
audieramus  concussi  sumus.  Quid  erat  tibi  factura  nescio 
quae  gens  tenebrarum,  quam  exadversa  mole  solentoppone- 
re,  si  tu  cum  ea  pugnarenoluisses  ?  Si  enim  responderetur  , 
aliquid  fuisse  nocituram,  violabilis  tu  et  corruptibilis  fores. 
Si  autem  nihil  ea  nocere  potuisse  diceretur ,  nulla  alfer- 

retur  causa  pugnandi,  et  ita  pugnandi  ut  qusedam  portio 
tua  et  membrum  tuum  vel  proles  de  ipsa  substantia  tua 
misceretur  adversis  potestatibus  et  non  a  te  creatis 
naturis,  atque  in  tantum  ab  eis  corrumperetur  et  commu- 
taretur  in  deterius,  uta  beatitudine  in  miseriam  verteretur 
et  indigeret  auxilio  quo  erui  purgarique  posset  :  et  hanc 
esse  animam ,  cui  tuus  sermo  servienti  liber ,  et  contami- 
natae  purus  ,  et  corruptae  integer  subveniret  :  sed  et  ipse 
corruptibilis ,  quia  ex  una  eademque  substantia.  Itaque  si 
te  quidquid  es,  id  est,  substantiam  tuam  qua  es,  incor- 
ruptibilem  dicerent  :  falsa  esse  illa  omnia  et  execrabiJia  : 
si  autem  corruptibilem :  idipsum  jam  falsum  et  prima  voce 
abominandum.  Satergo  eratistud  adversus  eosomni  modo 
evomendos  a  pressura  pectoris ,  quia  non  habebant  qua 
exirent  sinehorribilisacrilegiocordis  et  linguae,  sentiendo 
de  te  ista  etloquendo. 

CAPUT  III. 

Liberum  arbitrium  causa  peccati. 

IV.  Sed  et  ego  adhuc,  quamvis  incontaminabilem  et 
inconvertibilem ,  et  nulla  ex  parte  mutabilem  dicerem , 
firmeque  sentirem  Dominum  nostrum  Deum  verum  ,  qui 
fecisti  non  solum  animasnostras,  sed  etiam  corpora  ,  nec 
tantum  animas  nostras  et  corpora,  sed  omnes  et  omnia , 
non  tenebam  explicitam  et  enodatam  causam  mali  :  quse- 
cumque  tamen  esset,  sic  eam  quaerendam  videbam,  ut 
non  per  illam  constringerer  Deum  incommutabilem  muta- 
bilem  credere ,  ne  ipse  fierem  quod  quserebam.  Itaque 

securus  earaquaerebam,  et  certus  non  esse  verum  quod 
illi  dicerent ,  quos  toto  animo  fugiebam  :  quia  videbam 
quaereudo  undemalum,  repletosmaiitia,  qua  opinarentur 
tuam  potius  substantiam  male  pati  quam  suam  male 
facere. 

V.  Et  intendebam  ut  cernerem  quod  audiebam ,  libe- 
rum  voluntatis  arbitrium  causam  esse  ut  male  faceremus, 
et  rectum  judicium  tuum  ut  pateremur  ;  et  eam  liquidam 
cernere  non  valebam.  Itaque  aciem  mentis  de  profundo 
educere  conatus  ,  mergebar  iterum-  et  saepe  conatus, 
mergebar  iterum  atque  iterum.  Sublevabat  enim  me  in 
lucemtuam,  quod  tam  me  sciebam  habere  voluntatem, 
quam  me  vivere.  Itaque  cum  aliquid  vellem  aut  nollem  , 
non  alium  quam  me  velle  ac  nolle  certissimus  eram,  etibi 
esse  causam  peccati  mei  jam  jamque  aniraadvertebam. 
Quod  autem  invitus  facerem ,  pati  me  potius  quam  facere 
videbam  ;  et  id  non  culpam ,  sed  pcenam  esse  judicabam  , 
qua  me  noninjuste  plecti,  te  justum  cogitans,  citofatebar. 
Sed  rursus  dicebara  :  Quis  fecit  me  ?  Nonne  Deus  meus  , 
non  tantum  bonus,  sed  ipsum  bonum?  Unde  igitur  mihi 
male  velle  et  bene  nolle,  ut  esset  cur  juste  pcenasluerem? 
Quis  in  me  hoc  posuit,  et  insevit  mihi  plantarium  amari- 
tudinis,  cum  totus  fierem  a  dulcissimo  Deo  meo?  Si  dia- 
bolus  auctor,  unde  ipse  diabolus?  Quod  si  et  ipse  per- 
versa  voluntate  ex  bono  Angelo  diabolus  factus  est;  unde 
et  in  ipso  voluntas  mala  qua  diabolus  fieret,  quando  totus 
Angelus  a  conditore  optimo  factus  esset  bonus  ?  His  cogi- 
tationibus  deprimebar  iterum  et  suffocabar  :  sed  non  usque 
ad  illum  infernum  subducebar  erroris,  ubi  nemo  confi- 
tetur  tibi ,  dum  tu  potius  mala  pati ,  quam  homo  facere 
putatur. 

CAPUT  IV. 

Deum  incorruptibilem  esse  oportet. 

VI.  Sicenim  nitebar  caetera  invenire,  ut  jam  inveneram 
melius  esse  incorruptibile,  quam  corruptibile ;  etideo  te, 
quidquid  esses,  esse  incorruptibilem  confitebar.  Neque 
enim  ulla  anima  unquam  potuit,  poteritve  cogitare  aliquid 
quod  sit  te  melius,  qui  summum  et  optimum  bonum  es. 
Cum  autem  verissime  atque  certissime  incorruptibile  cor- 
ruptibili  praeponatur,  sicut  jam  ego  praeponebam ;  poteram 
j  am  cogitatione  aliquid  attingere  quod  esset  melius  Deo  meo, 
nisi  tu  esses  incorruptibilis.  Ubi  igilur  videbam  incorrup- 
tibile  corruptibili  esse  praeferendum ,  ibi  te  quaerere  debe- 
bam,  atqueinde  advertere  unde  sit  malum,  id  est,  unde  sit 
ipsa  corruptio,  qua  violari  substantia  tua  nullo  modo 
potest.  Nullo  enim  prorsus  modo  violat  corruptio  Deum 
nostrum ;  nulla  voluntate ,  nulla  necessitate  ,  nullo  impro- 
viso  casu  ;  quoniam  ipse  est  Deus ,  et  quod  sibi  vult 
bonum  est,  et  ipse  est  idem  bonum.  Corrumpi  autem  non 
est  bonum.  Nec  cogeris  invitus  ad  aliquid ,  quia  voluntas 
tua  non  est  major  quam  potentia  tua.  Esset  autem  major, 
si  te  ipso  tu  ipse  major  esses  :  voluntas  enim  et  potentia 
Dei ,  Deus  ipse  est.  Et  quid  improvisum  tibi  qui  nosti 
omnia ,  et  nulla  natura  est ,  nisi  quia  nosti  eam  ?  Et  ut 
quid  multa  dicimus,  cur  non  sit  corruptibilis  substantia 
quae  Deus  est,  quando  si  hoc  csset,  non  esset  Deus? 

cxxxn.  10 

CAPUT  V. 

Qucerit  iterum  unde  malum,  et  quce  radix  ejus. 

VII.  ET.quaerebam  unde  malum  ,  et  male  quaerebam  j 

et  in  ipsa  inquisitione  mea  non  videbam  malum.  Et  cons- 

tituebam  in  conspectu  spiritus  mei  universam  creaturam, 

quidquid  in  ea  cernere  possumus;  sicuti  estterra,  et  mare, 

et  aer ,  et  sidera ,  et  arbores ,  et  animalia   mortalia  5  et 

quidquid  in  ea  non  videmus ,  sicut  firmamentum  cceii , 

insuper  et  omnes  Angelos  et  cuncta  spiritalia  ejus  •,  sed 

etiam  ipsa,  quasi  corpora  essent,  locis  et  locis  ordinavit 

imaginatio  mea  :   et  feci  unam  massam  grandem  distinc- 

tam  generibus  eorporum  creaturam  tuam  ;  sive  quae  vera 

corpora  erant ,  sive  quae  ipse  pro  spiritibus  finxeram  :  et 

eam  feci  grandem ,  non  quantum  erat  quod  scire  non  pote- 

ram  5  sed  quantum  iibuit  undiqueversum  sane   finitam. 

Te  autem,    Domine,    ex  omni  parte  ambientem  eam  et 

penetrantem ,  sed  usquequaque  infinitum  :   tanquam  si 

mare  esset  ubique  et  undique  per  immensa  spatia  infmitum 

solummare,  et  haberet  intra  se  spongiam  quamlibet  mag- 

nam ,  sed  finitam  tamen :  plena  esset  utique  spongia  illa 

ex  omni  sua  parte  ex  immenso  mari  :  sic  creaturam  tuam 

finitam,  et  infinito  plenam  putabam,  et  dicebam  :  Ecce 

Deus ,  et  ecce  quae  creavit  Deus ,  et  bonus  est  Deus ,  atque 

his  validissime   longissimeque  praestantior  5   sed   tamen 

bonusbona  creavit,  et  ecce  quomodo  ambitatque  implet 

ea.  Ubi  ergomalum,  et  unde,  et  qua  huc  irrepsit?  Quae 

radix  ejus,  et  quod  semen  ejus?  An  oninino  non  est?  Gur 

ergo  timemus  et  cavemus  quod  non  est?  Aut  si  inaniter 
timemus ,  certe  vel  timor  ipse  malum  est ,  quo  incassum 
stimulatur,  et  excruciatur  cor.  Et  tanto  gravius  malum  , 
quanto  non  est  quod  timeamus,  et  timemus.  Idcirco  aut 
est  malum  quod  timemus ,  aut  hoc  malum  est  quia  time- 
mus.  Unde  est  igitur ,  quoniam  Deus  fecit  haec  omnia  , 
bonus  bona?  Majus  quidem  et  summum  bonum,  minora 
fecit  bona  :  sed  tamen  et  creans  et  creata ,  bona  sunt 
omnia.  Unde  estmalum?  An  unde  fecit  ea,  materies  al 
qua  mala  erat ,  et  formavit  atque  ordinavit  eam  5  sed  reli- 
quit  aliquid  in  illa  ,  quod  in  bonum  non  converteret?  Cur 
et  hoc?  An  impotens  erat  totam  vertere  et  commutare, 
ut  nihil  maliremaneret,  cum  sit  omniapotens?  Postremo 
cur  inde  aliquid  facere  voluit ,  ac  non  potius  eadem  omni- 
potentia  fecit,  ut  nulla  esset  omnino?  Aut  vero  existere 
poterat  contra  ejus  voluntatem?  Aut  si  aeterna  erat,  cur 
tam  diu  per  infinita  retro  spatia  temporum  sic  eam  sivit 
esse,  ac  tanto  post  placuit  aliquid  ex  ea  facere  ?  Aut  jam  si 
aliquid  subito  voluit  agere  ;  hoc  potius  ageret  omnipotens 
ut  iLla  non  esset ,  atque  ipse  solus  esset  totum ,  verum  et 
summum  et  infinitum  bonum.  Aut  si  non  erat  bene  ut 
non  aliquid  boni  etiam  fabricaretur ,  et  conderet  qui  bo- 
nus  erat ,  illa  sublata  et  ad  nihilum  redacta  materia  quse 
mala  erat,  bonam  ipse  institueret  unde  omnia  crearet. 
Non  enim  esset  omnipotens ,  si  condere  non  posset  aii- 
quid  boni,  nisi  ea  ,  quam  ipse  non  condiderat ,  adju- 
varetur  materia.  Talia  volvebam  pectore  misero,  ingra- 
vidato  curis  mordacissimis  de  timore  mortis,  et  non  in- 
venta  veritate  :  stabiliter  tamen  hserebat  in  corde  meo , 
in  catholica  Ecclesia  fides  Christi  tui  Domini  et  Salvaloris 
nostri ,  in  multis  quidem  adhuc  informis ,  et  praeter  doc- 
trinse  normam  fluitans  ,  sed  tamen  eam  non  relinquebat 
animus,  imoin  diesmagis  magisque  imbibebat. 

10. 

GAPUT  VI. 

Matkematicorum  dwinationes  rejicit. 

VIII.  Jam  etiam  Math&maticorum  fallaces  divinationes, 
et  impia  deliramenta  rejeceram.  Confiteantur  etiam  hinc 
tibi  de  intimis  visceribus  animse  meae  miserationes  tuae, 
Deus  meus.  Tu  enim,  tu  omnino  5  nara  quis  alius  a  morte 
omnis  erroris  revocat  nos ,  nisi  vita  quae  mori  nescit ,  et 
sapientia  mentes  indigentes  iiluminans ,  nullo  indigens 
lumine ,  qua  mundus  administratur  usque  ad  arborum 
volatica  folia?  Tu  procurasti  pervicaciae  meae  qua  ob- 
luctatus  sum  Vindiciano  acuto  seni ,  et  Nebridio  adoles- 
centi  mirabilis  animse  :  iili  vehementer  atlirmanti,  huic 
cum  dubitatione  quidem  aliqua,  sed  tamen  crebro  di- 
centi,  non  esse  ullam  artem  futura  pnevidendi;  conjec- 
turas  autem  hominum  habere  saepe  vim  sortis ,  et  multa 
dicendo  dici  pleraque  ventura,  nescientibus  eis  qui  dice- 
rent ,  sed  in  ea  non  tacendo  incurrentibus.  Procurasti 
ergo  tu  hominem  amicum ,  non  quidem  segnem  consul- 
torem  Mathematicorum ,  nec  eas  litteras  bene  callentem, 
sed  (ut  dixi)  consultorem  curiosum,  et  tamen  scientem 
aliquid  quod  a  patre  suo  se  audisse  dicebat ,  quod  quan- 
tum  valeret  ad  illius  artis  opinionem  evertendam  ignora- 
bat.  Is  ergo  vir  nomine  Firminus,  liberaliter  institutus  et 
excultus  eloquio ,  cum  me  tanquam  charissimum  de  qui- 
busdam  suis  rebus  in  quas  saecularis  spes  ejus  intumuerat, 
consuleret  quid  mihi  secundum  suas  quas  constellationes 
appellant ,  videretur  :  ego  autem  qui  jam   de  hac  re  in 

Nehridii  sententiam  flecti  cceperam  ,  non  quidem  abnue- 
rem  conjicere  ac  dicere  quod  nutanti  occnrrebat  :  sed  ta- 
men  subjicerem ,  prope  jam  esse  mihi  persuasum  ridicula 
esse  illa  et  inania.  Tum  ille  mihi  narravit  patrem  suum 
fuisse  librorum  talium  curiosissimum,  ethabuisse  amicum 
aeque  illa  simulque  sectantem ,  qui  pari  studio  et  colla- 
tione  flatabant  in  eas  nugas  ignem  cordis  sui ,  ita  ut  mu- 
torum  quoque  animalium^  si  quae  domi  parerent,  obser- 
varent  momenta  nascentium,  atque  ad  ea  positionem  cceli 
notarent,  unde  illius  quasi  artis  experimenta  colligerent. 
Itaque  dicebat  audisse  se  a  patre  suo,  quod  cum  eumdem 
Firminum  praegnans  mater  esset ,  etiam  illius  paterni 
amici  famula  quaedam  pariter  utero  grandescebat  •,  quod 
latere  non  potuit  dominum,  qui  etiam  canum  suarum 
partus  examinatissima  diligentia  nosse  curabat.  Atque  ita 
factum  esse,  ut  cum  iste  conjugis,  ille  autem  ancillae  dies 
et  horas ,  minutioresque  horarum  articulos  cautissima 
observatione  numerarent,  enixae  essent  ambae  simul ,  ita 
ut  easdem  constellationes  usque  ad  easdem  minutias  utri- 
que  nascenti  facere  cogerentur,  iste  filio ,  ille  servnlo. 
Nam  cum  mulieres  parturire  ccepissent,  indicaverunt  sibi 
ambo  quid  in  sua  cujusque  domo  ageretur,  et  paraverunt 
quos  ad  se  invicem  mitterent .  simul  ut  natum  quod  par- 
turiebatur  esset  cuique  nuntiatum  ;  quod  tamen  ut  con- 
tinuo  nuntiaretur,  tanquam  inregno  suo  facile  effecerant. 
Atque  ita  qui  ab  alterutro  missi  sunt ,  tam  ex  paribus  do- 
morum  intervallis  sibi  obviam  factos  esse  dicebat,  ut  aliam 
positionem  siderum,  aliasque  particulas  momentorum , 
neuter  eorum  notare  sineretur  :  et  tamen  Firminus  amplo 
apud  suos  loco  natus ,  dealbatiores  vias  saeculi  cursitabat , 
augebatur  divitiis,  sublimabatur  honoribus  :  servns  au- 
tem  ille  conditionis  jugo  nullatenus  relaxato  dominis  ser- 
viebat .  ipso  indicante  qui  noverateum. 

IX.  His  itaque  auclitis  et  creditis ,  talis  quippe  narrave- 
rat,  omnis  illa  reluctatio  mea  resoluta  concidit :  et  primo 
Firminum  ipsum  conatus  sum  ab  illa  curiositate  revoca- 
re ,  cum  dicerem  constellationibus  ejus  inspectis  ut  vera 
pronuntiarem ,  debuisse  me  utique  videre  ibi ,  parentes 
inter  suos  esse  primarios  ,  nobilem  familiam  proprise  ci- 
vitatis,  natales  ingenuos,  honestam  educationem ,  libe- 
ralesque  doctrinas.  At  si  me  ille  servus  ex  eisdem  cons- 
tellationibus ,  quia  et  illius  ipsae  essent  consuluisset ,  ut 
eidem  quoque  vera  proferrem  ,  debuisse  me  rursum  ibi 
videre  abjectissimam  familiam  ,  conditionem  servilem  , 
et  caetera  longe  a  prioribus  aliena,  longeque  distantia. 
Unde  autem  fieret  ut  eadem  inspiciens  diversa  dicerem  , 
si  vera  dicerem  ;  si  autem  eadem  dicerem,  falsa  dicerem  : 
inde  certissime  colligi  ea  quae  vera  consideratis  constella- 
tionibus  dicerentur  ,  non  arte  dici ,  sed  sorte  ,  quae  autem 
falsa ,  non  artis  imperitia ,  sed  sortis  mendacio. 

X.  Hinc  autem  accepto  aditu  ,  ipse  mecum  talia  rumi- 
nando ,  ne  quis  eorumdem  delirorum  qui  talem  quaestum 
sequerentur,  quos  jam  jamque  invadere  atque  irrisos  re- 
fellere  cupiebam  ,  mihi  ita  resisteret ,  quasi  aut  Firminus 
mihi  aut  illi  pater  falsa  narraverit,  intendi  consideratio- 
nem  in  eos  qui  gemini  nascuntur  :  quoruin  plerique  ita 
post  invicem  funduntur  ex  utero ,  ut  parvum  ipsum  tem- 
poris  intervallum  quantamlibet  vim  in  rerum  natura  ha- 
bere  contendant,  colligi  tamen  humana  observatione  non 
possif,  litterisque  signari  omnino  non  valeat,  quas  mathe- 
maticus  inspecturus  est  ut  vera  pronuntiet.  Et  non  erunt 
vera^  quia  easdem  litteras  inspiciens,  eadem  debuit  di- 
cere  de  Esaii  et  Jacob  ;  sed  non  eadem  utrique  accide- 
runt.  Falsa  ergo  diceret  :  aut  si  vera  diceret,  non  eadem 
diceret,  etiamsi  eadem  inspiceret.  Non  ergo  arte,  sed 
sorte  vera  diceret.  Tu  enim  ,  Domine  justissime  modera- 

tor  universitatis ,  consulentibus  consultisque  nescientibus 
occulto  instinctu  agis  ,  ut  dura  quisque  consulit ,  hoc  au- 
diat  quod  eum  oportet  audire  occultis  meritis  animarum 
ex  abysso  justi  judicii  tui,  cui  non  dicat  homo  :  Quid  est 
hoc  ?  Ut  quid  hoc?  Non  dicat,  non  dicat :  homo  est  enim. 

CAPUT  VTI. 

Misere  torquetur  inquirens  unde  sit  malum. 

XI.  Jam  itaque  me,adjutor  meus,illis  vinculis  solveras, 
et  quserebam  unde  malum ,  et  non  erat  exitus.  Sed  me 
non  sinebas  ullis  fluctibus  cogitationis  auferri  ab  ea  fide 
qua  credebam  et  esse  te,  et  esse  incommutabilem  subs- 
tantiam  tuam,  et  esse  de  hominibus  curam  et  judicium 
tuum,  et  in  Christo  filio  tuo  Domino  nostro,  atque  in 
Scripturis  sanctis  quas  Ecclesiae  tuse  catholicae  commen- 
daret  auctoritas,  viam  te  posuisse  salutis  humanae,  ad  eam 
vitam  quae  post  hanc  mortem  futura  est.  His  itaque  sal- 
vis,  atque  inconcusse  roboratis  in  animo  meo,  quaerebam 
aestuans  unde  sit  malum.  Quae  illa  tormenta  parturientis 
cordis  mei ,  qui  gemitus  ,  Deus  meus  !  Et  ibi  erant  aures 
tuae  nesciente  me.  Et  cum  in  silentio  fortiter  quaererem, 
magnae  voces  erant  ad  misericordiam  tuam  tacitae  contri- 
tiones  animi  mei.  Tu  sciebas  quid  patiebar,  et  nullusho- 
minum.  Quantum  enim  erat  quod  inde  digerebatur  per 
linguam  meam  in  aures  familiarissimorum  meorum?  Num- 
quid  totus  tumultus  animae  meae ,  cui  nec  tempora ,  nec 
os  meum  sufliciebat ,  sonabat  eis  ?  Tolum  tamen  ibat  in 
auditum  tuum  ,  quod  rugiebam  a  gemitu  cordis  mei ,  et 

ante  te  erat  desiderium  meum,  et  lumen  oculorum  meo- 
rum  non  erat  mecum1.  Intus  enim  erat,  ego  autem  foris. 
Nec  in  loco  illud  :  at  ego  intendebam  in  ea  quse  locis 
continentur,  et  non  ibi  inveniebam  locum  ad  requiescen- 
dum  :  nec  recipiebant  me  ista  ut  dicerem  :  Sat  est ,  et 
bene  est :  nec  dimittebant  redire,  ubi  mihi  satis  esset  be- 
ne.  Superior  enim  eram  istis,  te  vero  inferior,  et  tu  gau- 
dium  verum  mihi  subdito  tibi,  et  tu  mihi  subjeceras  quse 
inframe  creasti.  Et  hoc  erat  rectum  temperamentum  ,  et 
mediaregio  salutis  mese,ut  manerem  ad  imaginem  tuam, 
et  tibi  serviens  dominarer  corpori.  Sed  cum  superbe  con- 
tra  te  surgerem ,  et  currerem  adversus  Dominum  in  cer- 
vice  crassa  scuti  mei  - ,  etiam  ista  infima  supra  me  facta 
sunt,  etpremebant,  et  nusquam  erat  laxamentum  et  res- 
piramentum.Ipsa  occurrebant  undique  acervatim  et  con- 
globatim  cernenti ,  cogitanti  autem  imagines  corporum  , 
ipsse  opponebantur  redeunti ,  quasi  diceretur  :  Quo  is , 
indigne  et  sordide  ?  Et  hsec  de  vulnere  meo  creverant , 
quia  humiliasti  tanquam  vulneratum  superbum 3  :  et  tu- 
more  meo  separabar  abs  te  ,  et  nimis  inflata  facies  clau- 
debat  oculos  meos. 

1  Psal.  xxxvm,  9-11.  —  *  Job.  xv,  26.  — 3  Psal.  lxxxvm,  ii. 

CAPUT  VIII. 

Quomodo  clwina  misericorclia  subvenerit 
Augustino. 

XII.  Tu  vero  ,  Domine ,  in  aeternum  manes  ,  et  non  in 
geternum  irasceris  nobis ,  quoniam  miseratus  es  terram  et 
cinerem  ,  et  placuit  in  conspectu  tuo  reformare  deformia 
mea  ;  et  stimulis  internis  agitabas  me ,  ut  impatiens  es- 
sem,  donec  mihi  per  interiorem  aspectum  certus  esses. 
Et  residebat  tumor  meus  ex  occulta  manu  medicinae  tuae, 
aciesque  conturbata  et  contenebrata  mentis  meae  acri 
collyrio  salubrium  dolorum  de  die  in  diem  sanabatur. 

GAPUT  IX. 

In  Platonicorum  libris  Verbi  ceterni  Dwinitalem , 
non  incarnati  liumilitatem  iiwenit. 

XIII.  Et  primo  volens  ostendere  mihi ,  quam  resistas 
superbis ,  humilibus  autem  des  gratiam * ,  et  quanta  mi- 
sericordia  tua  demonstrata  sit  hominibus  via  humilitatis , 
quod  Verbum  tuum  caro  factum  est ,  et  habitavit  inter 
homines  ;  procurasti  mihi  per  quemdam  hominem  imma- 

1  i  Petr.  v,  5. 

nissimo  typho  turgidum  ,  quosdam  Platonicorum  libros 
ex  graeca  lingua  in  latinam  versos  :  et  ibi  legi ,  non  qui- 
dem  his  verbis  ,  sed  hoc  idem  omnino  multis  et  multipli- 
cibus  suaderi  rationibus  5  quod  «  In  principio  erat  Ver- 
»  bum  ,  et  Verbum  erat  apud  Deum ,  et  Deus  erat  Ver- 
»  bum  :  hoc  erat  in  principio  apud  Deum  5  omnia  per 
)>  ipsum  facta  sunt,  et  sine  ipso  factum  est  nihil  :  quod 
»  factum  est  in  eo  ,  vita  est  •,  et  vita  erat  lux  hominum , 
»  et  lux  in  tenebris  lucet ,  et  tenebrae  eam  non  compre- 
»  henderunt.  »  Et  quia  hominis  anima  quamvis  testimo- 
nium  perhibeat  de  lumine ,  non  est  tamen  ipsa  lumen  5 
sed  Verbum  Dei,  «  Deus  est  lumen  verum,  quod  illumi- 
»  nat  omnem  hominem  venientem  in  hunc  mundum.  Et 
»  quia  in  hoc  mundo  erat,  et  mundus  per  ipsum  factus 
»  est ,  et  mundus  eum  non  cognovit.  "Quia  vero  in  sua 
»  propria  venit ,  et  sui  eum  non  receperunt :  quotquot 
»  autem  receperunt  eum ,  dedit  eis  potestatem  filios  Dei 
»  fieri,  credentibus  in  nomine  ejus  :  »  non  ibi  legi. 

XIV.  Item  ibi  legi ,  quia  Deus  Verbum,  non  ex  carne, 
non  ex  sanguine ,  non  ex  voluntate  viri ,  neque  ex  volun- 
tate  carnis,  sed  ex  Deo  natus  est.  «  Sed  quia  Verbum  caro 
»  factum  est ,  et  habitavit  in  nobis '  5  »  non  ibi  legi.  In- 
dagavi  quippe  in  illis  litteris  varie  dictum  et  multis  mo- 
dis,  quod  sit  Filius  in  forma  Patris,  non  rapinam  arbi- 
tratus  esse  sequalis  Deo,  quia  naturaliter  idipsum  est.  «  Sed 
»  quia  semetipsum  exinanivit  formam  servi  accipiens,  in 
»  similitudinem  hominum  factus,  et  habitu  inventus  ut 
»  homo,  humiliavit  sefactus  obediens  usque  ad  mortem. 
»  mortem  autem  crucis  :  propter  quod  Deus  eum  exalta- 
»  vit  a  mortuis,  et  donavit  ei  nomen  quod  est  super  omne 
»  nomen ;  ut  in  nomine  Jesu  omne  genu  flectatur ,  cce 
»  lestium,  et  terrestrium,  et  infernorum ;  et  omnis  lingua 

•  Joan.  1,  1-14 


C0NFESSI0NTJM  ,    LIB.    VII.  155 

»  confiteatur ,  quia  Dominus  Jesus  Christus  in  gloria  est 
»  Dei  Patris  *  :  »  non  habent  illi  libri.  Quod  enim  ante 
omnia  tempora,  et  supra  omnia  tempora  incommutabiliter 
manet  unigenitus  Filius  tuus  coaeternus  tibi ,  et  quia  de 
plenitudine  ejus  accipiunt  animse  ut  beatae  sinta,  et  quia 
participatione  manentis  in  se  sapientiae  renovantur  ut  sa- 
pientes  sint  :  est  ibi.  Quod  autem  secundum  tempus  pro 
impiis  mortuus  est 3 ;  et  Filio  unico  tuo  non  pepercisti,sed 
pro  nobis  omnibus  tradidisti  eum 4  •  non  est  ibi.  Abscondisti 
enim  haec  a  sapientibus,  et  revelasti  ea  parvulis :  ut  venirent 
ad  eum  laborantes  et  onerati ,  et  reficeret  eos  :  quoniam 
mitis  est  et  humilis  corde  ,  et  dirigit  mites  in  judicio,  et 
docet  mansuetos  vias  suas  5  videns  humilitatem  nostram  , 
et  laborem  nostrum ,  et  dimittens  omnia  peccata  nostra  5. 
Qui  autem  cothurno  tanquam  doctrinae  sublimioris  elati 
non  audiunt  dicentem  :  «  Discite  a  me  quia  mitis  sum  et 
»  humilis  corde ,  et  invenietis  requiem  animabus  ves- 
»  tris 6  5  »  etsi  cognoscunt  Deum  ,  non  sicut  Deum  glori- 
ficant  aut  gratias  agunt ;  sed  evanescunt  in  cogitationibus 
suis  ,  et  obscuratur  insipiens  cor  eorum  •  dicentes  se  esse 
sapientes ,  stuhi  fiunt. 

XV.  Et  ideo  legebam  ibi  etiam  immutatam  gloriam 
incorruptionis  tuae  in  idola  et  varia  simulacra,  in  simili- 
tudinem  imaginis  corruptibilis  hominis  et  voiucrum  et 
quadrupedum  et  serpentum  7 ,  videlicet  JiLgyptium  cibum 
quo  Esaii  perdidit  (5)  primogenita  sua 8 ;  quoniam  caput 
quadrupedis  pro  te  honoravit  populus  primogenitus , 
conversus  corde  in  ^Egyptum,  et  curvans  imaginem  tuam, 
animam  suam  ante  imaginem  vituli  manducantis  fce- 
num9.  Inveni  haec  ibi ,  et  non  manducavi.  Placuit  enim 

T  Philip.  u,  6-1 1.  —  '  Joan.  i,  16.  —  3  Rom.  v,  6.  —  *  Id.  vni,  32.  — 
5  Psal.  xxiv,  9  et  iS.  —  6  Matth.  xi,  25,  28  et2g.  —  7  Rom.  r,  ?*-7.3.- 
8  Gen.  xxv,  33,  34.  —  9  Exod.  xxxu,  1-6,  et  Psal.  cv,  19,20. 

tibi,  Domine,  auferre  opprobrium  diminutionis  ab  Ja- 
cob,  ut  major  serviret  minori1,  et  vocasti  gentes  in  hse- 
reditatem  tuam.  Et  ego  ad  te  veneram  ex  gentibus ,  et 
intendi  in  aurum  quod  ab  iEgypto  voluisti  ut  auferret 
populus  tuusa,  quoniam  tuum  erat  ubicumque  erat.  Et 
dixisti  Atheniensibus  per  Apostolum  tuum  :  «  Quod  in  te 
•»  vivimus  et  movemur  et  sumus  :  sicut  et  quidam  secun- 
»  dum  eos  dixerunt3  :  »  et  utique  inde  erant  illi  libri.Et 
non  attendi  in  idola  iEgyptiorum,  quibus  de  auro  tuo 
ministrabant,  qui  transmutaverunt  veritatem  Dei  in  men- 
dacium,  et  coluerunt  et  servierunt  creaturae  potius  quam 
Creatori 4. 

GAPUT  X. 

Clarius  innotescunt  jam  Augustino  divina. 

XVI.  Et  inde  admonitus  redire  ad  memetipsum  ,  in- 
travi  in  intima  mea  duce  te  :  et  potui,  quoniam  factus  es 
adjutor  meus.  Intravi  et  vidi  qualicumque  oculo  animae 
meae,  supra  eumdem  oculum  animae  meae,  supra  mentem 
meam  lucem  incommutabilem ,  non  hanc  vulgarem  et 
conspicuam  omni  carni,  nec  quasi  ex  eodem  genere  gran- 
dior  erat,  tanquam  si  ista  multo  multoque  clarius  clares- 
ceret_,  totumque  occuparet  magnitudine.  Non  hoc  illa 
erat,  sed  aliud  ,  aliud  valde  ab  istis  omnibus.  Nec  ita  erat 
supra  mentem  meam  sicut  oleum  super  aquam ,  nec 
sicut  ccelum  super  terram  •,  sed  superior  ,  quia  ipsa  fecit 

1  Rom.  ix,  1 3.  —  '  Esod.  m,  27,  et  xi,  i.  —  3  Act.  *vu,  28.  — 
4  Rom.  v,  25. 

me ;  et  ego  inferior,  quia  factus  sum  ab  ea.  Qui  novit 
veritatem ,  novit  eam  :  et  qui  novit  eam ,  novit  aeter- 
nitatem.  Charitas  novit  eam.  O  seterna  veritas,  et  vera 
charitas  ,  et  chara  seternitas.  Tu  es  Deus  meus.  Tibi 
suspiro  die  ac  nocte.  Et  cum  te  primum  cognovi ,  tu 
assumpsisti  me  ut  viderem  esse  quod  viderem  >  et  non- 
dum  me  esse  qui  viderem.  Et  reverberasti  infirmita- 
tem  aspectusmei,  radians  in  me  vehementer,  et  con- 
tremui  amore  et  horrore ,  et  inveni  longe  me  esse  a  te  in 
regione  dissimilitudinis ,  tanquam  audirem  vocem  tuam 
de  excelso  :  Gibus  sum  grandium  ;  cresce  et  manducabis 
me.  Nec  tu  rae  in  te  mutabis  sicut  cibum  carnis  tuse,  sed 
tu  mutaberis  in  me.  Et  cognovi  quoniam  pro  iniquitate 
erudisti  hominem,  et  tabescere  fecisti  sicut  araneam  ani- 
mam  meam 1 ;  et  dixi  :  Numquid  nihil  est  veritas ,  quo- 
niam  neque  per  fmita  ,  neque  per  infinita  locorum  spatia 
diifusa  est?  Et  clamasti  de  longinquo  :  Imovero-,  «  Ego 
»  sum  qui  sum 2.  »  Et  audivi  sicut  auditur  in  corde  $  et 
non  erat  prorsus  unde  dubitarem  ;  faciliusque  dubitarem 
vivere  me ,  quam  non  esse  veritatem  quee  per  ea  quce 
facta  sunt  intellecta  conspicitur 3. 

T  Psal.  xxxviu,  12.  —  3  Exod.  iu,  i4«  —  3  Rom.  1,  20. 

CAPUT  XI. 

Quomodo  creaturce  sunt  et  non  sunt. 

XVII.  Et  inspexi  caetera  infra  te  ,  et  vidi  nec  omnino 
esse,  nec  omnino  non  esse.  Esse  quidem,  quoniam  abs  te 
sunt :  non  esse  autem ,  quoniam  id  quod  es  non  sunt.  Id 
enim  vere  est ,  quod  incommutabiliter  manet.  «  Mihi  au- 
»  tem  inhaerere  Deo  bonum  est1  $  »  quia  si  non  manebo  in 
illo ,  nec  in  me  potero.  Ille  autem  in  se  manens  innovat 
omnia-.  «  Et  Dominus  Deus  meus  es,  quoniam  bonorum 
»  meorum  non  eges 3.  » 

CAPUT  XII. 

Omnia  bona  qucBCumque  sunt. 

XVIII.  Et  manifestatum  est  mihi ,  quoniam  bona  sunt 
quae  corrumpuntur  ,  quae  neque  si  summa  bona  essent, 
neque  nisi  bona  essent,  corrumpi  possent :  quia  si  summa 
bona  essent ,  incorruptibilia  essent :  si  autem  nulla  bona 
essent,  quod  in  eis  corrumperetur  non  esset.  Nocet  enim 
corruptio ,  et  nisi  bonum  minueret,  non  noceret.  Aut 
igitur  nihil  nocet  corruptio ,  quod  fieri  non  potest  :  aut , 

1  Psal.  lxxij,  20.  —  J  Sap.  vu,  27.  —  3  Psal.  xv,  2. 

quod  certissimum  est ,  omnia  quae  corrumpuntur ,  pri- 
vantur  bono.  Si  autem  omni  bono  privabuntur,  omnino 
non  erunt.  Si  enim  erunt,  et  corrumpi  jam  non  poterunt, 
meliora  erunt,  quia  incorruptibiliter  permanebunt.  Et 
quid  monstruosius  quam  ea  dicere  omni  bono  amisso 
facta  meiiora  ?  Ergo  si  omni  bono  privabuntur  ,  omnino 
nulla  erunt  :  ergo  quandiu  sunt ,  bona  sunt :  ergo  quae- 
cumque  sunt ,  bona  sunt.  Malumque  illud  quod  quaere- 
bam  unde  esset ,  non  est  substantia  :  quia  si  substantia 
esset ,  bonum  esset.  Aut  enim  esset  incorruptibilis  sub- 
stantia  ,  magnum  utique  bonum  :  aut  substantia  corrup- 
tibilis  esset ,  quae  nisi  bona  esset ,  corrumpi  non  posset. 
Itaque  vidi  et  manifestatum  est  mihi,  quia  omnia  bona 
tu  fecisti ,  et  prorsus  nullae  substantiae  sunt  quas  tu  non 
fecisti.  Et  quoniam  non  aequalia  omnia  fecisti ,  ideo  sunt 
omnia  ;  quia  singula  bona  sunt  5  et  simui  omnia  valde 
bona  ,  quoniam  fecit  Deus  noster  omnia  bona  valde ' . 

GAPUT  XIII. 

Omnia  fondita  laudant  Deum. 

XIX.  Et  tibi  omnino  non  est  malum  ,  non  solum  tibi , 
sed  nec  universae  creaturae  tuae ,  quia  extra  non  est  ali- 
quid  quod  irrumpat  et  corrumpat  ordinem  quem  posuisti 
ei.  In  partibus  autem  ejus  quaedam,  quibusdam  quia  non 
conveniunt ,  mala  putantur  :  et  eadem  ipsa  conveniunt 
aliis  et  bona  sunt ,  et  in  semetipsis  bona  sunt.  Et  omnia 
haec  quae  sibimet  invicem  non  conveniunt ,   conveniunt 

1  Gen.  1,  et  Eccli.  xxxix,  21. 

inferiori  parti  rerum,  quam  terram  dicimus,  habentem 
ccelurn  suum  nubilosum  atque  ventosum  congruum  sibi. 
Et  absit  jam  ut  dicerem  :  Non  essent  ista  :  quia  et  si  sola 
ista  cernerem  ,  desiderarem  quidem  meliora ,  sed  jam 
etiam  de  solis  istis  laudare  te  deberem  :  quoniam  lau- 
dandum  te  ostendunt  de  terra  dracones  et  omnes  abyssi : 
ignis  ,  grando ,  nix ,  glacies  ,  spiritus  tempestatis ,  quae 
faeiunt  verbum  tuum  :  montes  et  omnes  colles,  ligna 
fructifera  et  omnes  cedri  :  bestiae  et  omnia  pecora ,  rep- 
tilia  et  volatilia  pennata  :  reges  terrae  et  omnes  populi, 
principes  et  omnes  judices  terrae  :  juvenes  et  virgines, 
seniores  cum  junioribus  laudant  nomen  tuum.  Cum  vero 
etiam  de  ccelis  te  laudent ,  laudent  te ,  Deus  noster ,  in 
excelsis  omnes  Angeli  tui,  omnes  Virtutes  tuae,  sol  et 
luna  :  omnes  stellae  et  lumen,  cceli  ccelorum  et  aquae 
quae  super  ccelos  sunt ,  laudent  nomen  tuum x  :  non  jam 
desiderabam  meliora  ,  quia  omnia  cogitabam  5  et  meliora 
quidem  superiora  quam  inferiora  5  sed  meliora  omnia 
quam  sola  superiora  judicio  saniore  pendebam. 

CAPUT  XIV. 

Sance  mentis  liomini  nihil  displicet  inter  creataras 

Dei. 

XX.  Non  est  sanitas  eis  quibus  displicet  aliquid  crea- 
turae  tuae  ,  sicut  mihi  non  erat  cum  displicerent  multa 
quae  fecisti.  Et  quia  non  audebat  anima  mea  ut  ei  displi- 
ceret ,  Deus  meus  ,  nolebat  esse  tuum  ,  quidquid  ei  dis- 

1    Psal.  CSLVIII,    I-I2. 

plicebat.  Et  inde  ierat  in  opinionem  duarum  substantia- 
rum,  et  non  requiescebat,  et  aliena  loquebatur.  Et  inde 
rediens  fecerat  sibi  Deum  per  infinita  spatia  locorum  om- 
nium ,  et  eum  putaverat  esse  te ,  et  eum  collocaverat  in 
corde  suo,  et  facta  erat  rursus  templum  idoli  sui  abomi- 
nandum  tibi.  Sed  posteaquam  fovisti  caput  nescientis,  et 
clausisti  oculos  meos  ne  viderent  vanitatem ,  cessavi  de 
me  paululum ,  et  consopita  est  insania  mea  :  et  evigilavi 
in  te  ,  et  vidi  te  infinitum  aliter  ;  et  visus  iste  non  a  carne  * 
trahebatur. 

CAPUT  XV. 

Quomodo  veritas  etfalsitas  in  creaturis. 

XXI.  Et  respexi  alia ,  et  vidi  tibi  debere  quia  sunt ,  et 
in  te  cuncta  finita :  sed  aliter,  non  quasi  in  loco,  sed  quia 
tu  es  omnitenens  manu  veritate  ;  et  omnia  vera  sunt  in 
quantum  sunt :  nec  quidquam  est  falsitas  nisi  cum  puta- 
tur  esse  quod  non  est.  Et  vidi  quia  non  solum  locis  sua 
quaeque  suis  conveniunt ,  sed  etiam  temporibus  :  et  quia 
tu ,  qui  solus  aeternus  es ,  non  post  innumerabilia  spalia 
temporum  coepisti  operari ;  quia  omnia  spatia  temporum, 
et  quae  praeterierunt ,  et  quae  praeteribunt ,  nec  abirent 
nec  venirent ,  nisi  te  operante  et  manente. 

CAPUT  XVI. 

Omnia  bona,  licet  quibusdam  non  apta. 

XXII.  Et  sensi  et  expertus  sum  non  esse  mirum,  quod 
palato  non  sano  pcena  est  panis,  qui  sano  suavis  est ;  et 
oculis  segris  odiosa  lux,  quae  puris  amabilis.  Et  justitia  tua 
displicet  iniquis  :  nedum  vipera  et  vermiculus  quae  bona 
creasti,  apta  inferioribus  creaturse  tuse  partibus,  quibus 
et  ipsi  iniqui  apti  sunt,  quanto  dissimiliores  sunt  libij  apti 
autem  superioribus,  quanto  similiores  fiunt  tibi.  Et  quse- 
sivi  quid  esset  iniquitas,  et  non  inveni  substantiam  :  sed  a 
summa  substantia  te  Deo  detortae  in  infima  voluntatis 
perversitatem,  projicientis  intima  sua1,  et  tumescentis 
foras. 

CAPUT  XVII. 


hice  retardent  a  cognitione  dwinorum. 


XXIII.  Et  mirabar,  quod  jam  te  amabam,  non  pro  te 
pbantasma.  Et  non  stabam  frui  Deo  meo,  sed  rapiebar  ad 
te  decore  tuo  ;  moxque  deripiebar  abs  te  pondere  meo, 
et  ruebam  in  ista  cum  gemitu  :  et  pondus  hoc,  consuetudo 
carnalis.  Sed  mecum  erat  memoria  tui,  neque  ullo  modo 

t  Eccli.  x,  10. 

dubitabam  esse  cui  cohaererem ,  sed  nondum  esse  me  qui 
cohaererem :  «Quoniam  corpus  quod  corrumpitur,  aggravat 
»  animam,  et  deprimit  terrena  inhabitatio  sensum  multa 
»  cogitantem  *.  »  Eramque  certissimus,  quod  invisibilia 
tua  a  constitutione  mundi  per  ea  quae  facta  sunt,  intellecta 
conspiciuntur,  sempiterna  quoque  virtus  et  divinitas  tua -. 
Quaerens  enim  unde  approbarem  pulchritudinem  corpo- 
rum  sive  ccelestium  sive  terrestrium ;  et  quid  mihi  praesto 
esset  integre  de  mutabilibus  judicanti  et  dicenti :  Hoc  ita 
esse  debet,  illud  non  ita;  hoc  ergo  quaerens  unde  judica- 
rem  cum  ita  judicarem,  inveneram  incommutabilem  et 
veram  veritatis  aeternitatem  supra  mentem  meam  commu- 
tabilem.  Atque  ita  gradatim  a  corporibus  ad  sentientem 
per  corpus  animam ;  atque  inde  ad  ejus  interiorem  vim 
cui  sensus  corporis  exteriora  annuntiaret,  et  quousque 
possunt  besriae  ;  atque  inde  rursus  ad  ratiocinantem  po- 
tentiam  ad  quam  refertur  judicandum,  quod  sumitur  a 
sensibus  corporis.  Quae  se  quoque  in  me  comperiens  mu- 
tabilem,  erexit  se  ad  intelligentiam  suam ;  et  abduxit  co- 
gitationem  a  consuetudine,  subtrahensse  contradicentibus 
turbis  phantasmatum,  ut  inveniretquolumine  aspergere- 
tur  cum  sine  ulla  dubitatione  clamaret  incommulabile 
praeferendum  esse  mutabili ;  unde  nosset  ipsum  incommu- 
tabile,  quod  nisi  aliquo  modo  nosset,  nullo  modo  illud 
mutabili  certo  praeponeret.  Et  pervenit  ad  id  quod  est  in 
ictu  trepidantis  aspectus.  Tunc  vero  invisibilia  tua  per  ea 
quae  facta  sunt,  intellecta  conspexi,  sed  aciem  figere  non 
evalui  •,  et  repercussa  infirmitate  redditus  solitis,  non  me- 
cum  ferebam  nisi  amantem  memoriam,  et  quasi  olfacta 
desiderantem  quae  comedere  nondum  possem. 

T  Sap.-  ix,  i5.  —  Rom.  1,  20. 

GAPUT  XVIII. 

Solus  CJvistus  via  ad  salutem. 

XXIV.  Et  quoerebam  viam  comparandi  roboris  quod 
esset  idoneum  ad  fruendum  te  :  nec  inveniebam  donec 
amplecterer  mediatorem  Dei  et  hominum  hominem  Chris- 
tum  Jesum1,  qui  est  super  omnia  Deus  benedictus  in  sae- 
cula  ~,  vocantem  et  dicentem  :  «  Ego  sum  via,  veritas  et 
»  vita 3.  »  Et  cibum,  cui  capiendo  invalidus  eram,  miscen- 
tem  carni-,  quoniam  Verbum  caro  factum  est,  ut  infantise 
nostrae  latesceret  sapientia  tua  per  quam  creasti  omnia. 
Non  enim  tenebam  Dominum  meum  Jesum,  humilis  hu- 
miiem  :  nec  cujus  rei  magistra  esset  ejus  infirmitas  nove- 
ram.  Verbum  enim  tuum  aeterna  veritas,  superioribus 
creaturae  tusepartibus  supereminens,  subditos  erigit  adse 
ipsam  :  in  inferioribus  autem  aedificavit  sibi  humilem  do- 
mum  de  limo  nostro,  per  quam  subdendos  deprimeret  a 
se  ipsis,  et  ad  se  trajiceret,  sanans  tumorem,  et  nutriens 
amorem,  ne  fiducia  sui  progrederentur  longius,  sed  potius 
infirmarentur  videntes  ante  pedes  suos  infirmam  Divinita- 
tem  ex  participatione  tunicae  pelliceae  nostrae ,  et  lassi 
prosternerentur  in  eam,  iila  autem  surgens  levaret  eos. 

1  i  Tim.  u,  5.  —  2  Rom.  ix,  5.  —  3  Joan.  xiv,  6. 

CAPUT  XIX. 

Quid  senserit  de  Christi  incamatione. 

XXV.  Ego  vero  aliud  putabam,  tantumque  sentiebam 
de  Domino  Christo  meo,  quantum  de  excellentis  sapien- 
tise  viro,  cui  nullus  posset  aequari  ;  praesertim  quia  mira- 
biliter  natus  ex  Virgine,  ad  exemplum  contemnendorum 
temporalium  pro  adipiscenda  immortalitate,  divina  pro 
nobis  cura  tantam  auctoritatem  magisterii  meruisse  vide- 
batur.  Quid  autem  sacramenti  haberet :  «  Verbum  caro 
»  factum  est1,  »  ne  suspicari  quidem  poteram.  Tantum 
cognoveram  ex  iis  quse  de  illo  scripta  traderentur,  quia 
manducavit  et  bibit,  dormivit,  ambulavit,  exhilaratus  est, 
contristatus  est,  sermocinatus  est;  non  haesissecarnem  illam 
Verbo  tuo,  nisi  cum  anima  et  mente  humana.  Novit  hoc 
omnis  qui  novit  incommutabilitatem  Verbi  tui,  quam  ego 
jam  noveram  quantum  poteram,  nec  omnino  quidquam 
inde  dubitabam.  Etenim  nunc  movere  membra  corporis 
per  voluntatem,  nunc  non  movere  :  nunc  aliquo  affectu 
affici,  nunc  non  afnci :  nunc  proferre  per  signa  sapientes 
sententias,  nunc  esse  in  silentio  :  propria  sunt  mutabilitatis 
animae  et  mentis.  Quse  si  falsa  de  illo  scripta  essent,  etiam 
omnia  periclitarentur  mendacio,  neque  in  illis  litteris  ulla 
fidei  salus  generi  humano  remaneret.  Quia  itaque  vera 
scripta  sunt,  totum  hominem  in  Christo  agnoscebam ; 
non  corpus  tantum  hominis,  aut  cum  corpore  sine  mento 

T  Joan.  1,  i4- 

animum,  sed  ipsnm  hominem  :  non  persona  veritatis,  sed 
magna  quadam  naturae  humanse  excellentia,  et  perfectiore 
participationesapientiaepraeferricaeterisarbitrabar.Alypius 
autem  Deum  carne  indutum  ita  putabat  credi  aCatholicis, 
ut  praeter  Deum  et  carnem  non  esset  in  Christo  anima, 
mentemque  hominis  non  existimabat  in  eo  praedicari.  Et 
quoniam  bene  persuasum  tenebat  ea  quae  de  illo  memoriae 
mandata  sunt,  sine  vitali  et  rationali  creatura  non  fieri,  ad 
ipsam  christianam  fidem  pigrius  movebatur.  Sed  postea 
haereticorum  Apollinaristarum  hunc  errorem  esse  cognos- 
cens,  catholicae  fidei  collaetatus  et  contemperatus  est.  Ego 
autem  aliquanto  posterius  didicisse  me  fateor,  in  eo  quod 
Verbum  caro  factum  est,  quomodo  catholica  veritas  a 
Photini  falsitate  dirimatur.  Improbatio  quippe  haeretico- 
rum  facit  eminere  quid  Ecclesia  tua  sentiat,  et  quid  ha- 
beat  sana  doctrina.  Oportuit  enim  et  haereses  esse,  ut 
probati  manifesti  fierent  inter  infirmos1. 

CAPUT   XX. 

Ex  Platonicis  libris  peritior,  sed  inflatior  evaserat. 

XXVI.  Sed  tunc  lectis  Platonicorum  illis  libris,  postea- 
quam  inde  admonitus  quaerere  incorpoream  veritatem, 
invisibilia  tua  per  ea  quae  facta  sunt  intellecta  conspexi; 
et  repulsus  sensi  quid  per  tcnebras  animae  meae  contem- 
plari  non  sineret,certus  esse  te  et  infinitum  esse,  nec  tamen 
per  locos  finitos  infinitosve  diilundi  ;  et  vere  te  esse  qui 
semper  idem  ipse  esses,  ex  nulla  parte  nulloque  motu  ali- 

1  1  Cor.  xi,  ig. 

ter  aut  aliter ;  caetera  vero  ex  te  esse  omnia,  hoc  solo  fir- 
missimo  documento,  quia  sunt  :  certus  quidem  in  istis 
eram,  nimis  tamen  infirmus  ad  fruendum  te.  Garriebam 
plane  quasi  peritus  ;  et  nisi  in  Ghristo  Salvatore  nostro 
viam  tuam  quaererem,  non  peritus,  sed  periturus  essem. 
Jam  enim  cceperam  velle  videri  sapiens,  plenus  pcena  mea ; 
et  non  flebam  •,  insuper  et  inflabar  scientia.  Ubi  enim  erat 
iJla  sedificans  charitasa  fundamento  humilitatis,  quod  esl 
Christus  Jesus?  Aut  quando  illi  libri  docerent  me  eam? 
In  quos  me  propterea,  priusquam  Scripturas  tuas  consi- 
derarem,  credo  voluisti  incurrere;  ut  imprimeretur  memo- 
riae  meae  quomodo  ex  eis  affectus  essem  :  et  cum  postea  in 
libris  tuis  mansuefactus  essem,  et  curantibus  digitis  tuis 
contrectarentur  vulnera  mea,  discernerem  atque  distin- 
guerem  quid  interesset  inter  prsesumptionem  et  confessio- 
nem ;  inter  videntes  quo  eundum  sit  nec  videntes  qua,  et 
viam  ducentem  ad  beatificam  patriam,  non  tantum  cer- 
nendam,  sed  et  habitandam.  Nam  si  primo  sanctis  tuis 
Litteris  informatus  essem,  et  in  earum  familiaritate  obdul- 
cuisses  mihi,  et  postea  in  illa  volumina  incidissem,  fortasse 
aut  abripuissent  me  a  solidamento  pietatis ;  aut  si  in  af- 
fectu  quem  salubrem  imbiberam  perstitissem ,  putarem 
etiam  ex  illis  libris  eum  posse  concipi,  si  eos  solos  quisquam 
didicisset. 

CAPUT  XXI. 

Quicl  in  saciis  Libris  invenerit,  non  inventum  in 
Platonicis. 

XXVII.  Itaqtje  avidissime  arripui  venerabilem  stylum 
spiritus  tui,  et  prse  caeteris  apostolum  Paulum  :  et  perierunt 
illae  qusestiones  in  quibus  mihi  aliquando  visus  est  adver- 
sari  sibi,  et  non  congruere  testimoniis  Legis  et  Propheta- 
rum  textus  sermonis  ejus.  Et  apparuit  mihi  una  facies 
eloquiorum  castorum,  et  exultare  cum  tremore  didici.  Et 
ccepi,  et  inveni  quidquid  illac  verum  legeram,  hac  cum 
commendatione  gratiae  tuoe  dici,  ut  qui  videt  non  sic  glo- 
rietur  quasi  non  acceperit,  non  solum  id  quod  videt,  sed 
etiam  ut  videat.  (Quid  enim  habet  quod  non  accepit  *  ?)  Et 
ut  tequi  es  semperidem,  nonsolum  admoneatur  ut  videat, 
sed  etiam  sanetur  ut  teneat.  Et  qui  de  longinquo  videre 
non  potest,  viam  tamen  ambulet  qua  veniat,  et  videat,  et 
teneat;  quia  et  si  condelectetur  hornolegi  Dei,  secundum 
interiorem  hominem,  quid  faciet  de  alia  lege  in  membris 
suis,  repugnante  legi  mentis  suae,  et  se  captivum  ducente 
in  lege  peccati,  quse  estin  membris  ejus?  Quoniam  justus 
es,  Domine,  nos  autem  peccavimus,  inique  fecimus,  im- 
pie  gessimus,  etgravata  est  super  nos  manus  tua,  etjuste 
traditi  sumus  ~  antiquo  peccatori  prceposito  mortis ;  quia 
persuasit  voluntati  nostrae  similitudinem  voluntatis  suae, 
qua  in  veritate  tua  non  stetit3.  Quid  faciet  miser  homo? 
Quis  eum  Kberabit  de  corpore  mortis  hujus,  nisi  gratia 

1  i  Cor.  iv,  7.  — ^a  Dan.  111,  27-32.  —  3  Joan.  vm,  44- 

tua  per  Jesum  Christum  Dominum  nostrum1,  quem  ge- 
nuisti  coaeternum,  et  creasti  in  principio  viarum  tuarum2  , 
in  quo  princeps  hujus  mundi  non  invenit  quidquam  morte 
dignum3,  et  occiditeum;  et  evacuatum  est  chirographnm 
quod  erat  contrarium  nobis4  ?  Hoc  illae  litterae  non  habent. 
Non  habent  illae  paginae  vultum  pietatis  hujus  :  Lacrymas 
confessionis,  Sacrificium  tuum,  Spiritum  contribulatum, 
Corcontritum  et  humiliatum5,  Populi  salutem,  Sponsam, 
Civitatem6,  Arrham  Spiritus  sancti7,  Poculum  pretii  nos- 
tri.  Nemo  ibi  cantat :  « Nonne  Deo  subdita  erit  anima 
»  mea?  ab  ipso  enim  salutare  meum.  Etenim  ipse  Deus 
»  meus,  et  salutaris  meus,  susceptor  meus,  non  movebor 
»  amplius 8.  »Nemo  ibi  audit  vocantem : « Venite  ad  me,  qui 
)>  laboratis.  »  Dedignantur  ab  eo  discere,  quoniam  mitis 
est  ethumilis  corde.  Abscondisti  enim  haec  a  sapientibus 
etprudentibus,et  revelasti  ea  parvulis 9.  Et  aliudest  desyl- 
vestri  cacumine  videre  patriam  pacis  ,  et  iter  ad  eam  non 
invenire,  et  frustra  conari  per  invia,  circum  obsidentibus 
et  insidiantibus  fugitivis  desertoribus  cum  principe  suo 
leone  et  dracone  :  et  aliud  tenere  viam  illuc  ducentem 
curia  ccelestis  Imperatoris  munitam,  ubi  non  latrocinantur 
qui  ccelestem  militiam  deseruerunt :  vitant  enim  eam  sicut 
supplicium.  Haec  mihi  inviscerabantur  miris  modis,  cum 
minimum  Apostolorum  tuorum  legerem,  et  consideraveram 
opera  tua  et  expaveram. 

1  Rom.  vu,  23-25.  —  3  Prov.  viii,  22.  —  3  Joan.  xiv,  3o.  —  4  Coloss. 
i),  14.  —  5  Psal.  l,  19.  —  6  Apoc.  xxi,  2.  —  7  2  Cor.  v,  5.  —  s  Psal.  lxi, 
2,  3.  —  9  Matth.  xi,  25,  28,  29. 

LIBER  VIII. 


VlT.£  IPSIUS  PARTEM  ATTIXGIT  CELEBERRIMAM  ,  AXNUM  JETATIS  TRIGESIMUM-SECUN- 
DUM,  QUO  NEMPE  CCM  SlMPLlCIANUM  CONSULUISSET  ,  AB  EOQUE  DIDICISSET  VlCTO- 
RINl  C0NVERS10NEM  ,  CUM  AnTONII  .EgyPTII  HONACHI  VITAM  EX  PONTITIAM  RE- 
LATIONE  COGNOVISSET  ,  POST  VEHEMENTEM  LUCTAM  CARNEM  INTER  ET  ANIHUM  , 
CODICEM  APOSTOLI  COELESTI  ADMONITUS  ORACULO  lNSPEflT  ;  MOSQUE  E\  1LL1US 
LECT10NE  AD  MELIOREM  FRUGEM  TOTO  AN1M0  IMMUTATUS  i TIT  ,  PLENEQUE  AD 
DEUM   CilNVERSUS. 


CAPUT   [. 

Studio  vitce  melius  instituendce  ad  Simplicianum  ire 
statuit. 

I.  Deus  meus,  recorder  in  gratiarum  actione  tibi,  et 
confitear  misericordias  tuas  super  me.  Perfundantur  ossa 
meadilectionetua,  et  dicant :  «  Domine,  quis  similis  tibi  ^? 
»  Dirupisti  vincula  mea,  sacrificem  tibi  sacrificium  laudis  -. » 
Quoraodo  dirupisti  ea,  narrabo^  et  dicent  omnes  qui  ado- 
rant  te,  cum  audient  haec  :  Benedictus  Dominus  in  ccelo 
et  in  terra :  magnum  et  mirabile  nomen  ejus.  Inhaeserant 
praecordiis  meis  verba  tua,  et  undique  circumvallabar  abs 
te.  De  vita  tua  aeterna  certus  eram  :  quamvis  eam  in  senig- 
mate  et  quasi  per  speculum  videram3;  dubitatio  tamen 
omnis  de  incorruptibili  substantia,  quod  ab  illa  esset  om- 
nis  substantia,  ablata  mihi  erat :  nec  certior  de  te,  sed 

1  Psal.  xxxiv,  io.  —  '  Id.  cxv,  17.  —  3  1  Cor.  xm,  12. 


COJSFESSIONTJM  ,    LIB.     VIII.  171 

stabiliorin  te  esse  cupiebam.  De  mea  vero  temporali  vita 
nutabant  omnia,  et  mundandum  erat  cor  a  fermento  ve- 
teri,  et  placebat  via  ipse  Salvator  ;  et  ire  per  ejus  angus- 
tias  adhuc  pigebat.  Et  immisisti  in  mentem  meam,  visum- 
que  est  bonum  in  conspectu  meo  pergere  ad  Simplicianum 
qui  mihi  bonus  apparebat  servus  tuus,  etlucebat  in  eo  gratia 
tua.  Audieram  etiam  quod  a  juventute  sua  devotissime  tibi 
viveret :  jam  vero  tunc senuerat,  et  longa  aetate  in  tam  bono 
studio  sectandae  vise  tuae,  multa  expertus,  multa  edoctus 
mihi  videbatur,  et  vere  sic  erat.  Unde  mihi  ut  profer- 
ret  volebam,  conferenti  secum  aestus  meos,quis  esset  aptus 
modus  sic  affecto,  ut  ego  eram,  ad  ambulandum  in  via  tua. 
II.  Videbam  enim  plenam  Ecclesiam,  et  alius  sic  ibat, 
alius  autem  sic.  Mihi  autem  displicebat  quod  agebam  in 
sseculo,  et  oneri  mihi  erat  valde,  non  jam  inflammantibus 
cupiditatibus,  ut  solebant,  spe  honoris  et  pecuniae,  ad  to- 
lerandam  illam  servitutem  tam  gravem.  Jam  enim  me  illa 
non  delectabant  prse  dulcedine  tua  et  decore  domus  tuoe 
quam  dilexi l,  sed  adhuc  tenaciter  colligabar  ex  fcemina  : 
nec  me  prohibebat  Apostolus  conjugari,  quamvis  exhorta- 
retur  ad  melius,  maxime  volens  omnes  homines  sic  esse  ut 
ipse  erat2.  Sed  ego  infirmior  eligebam  molliorem  locum, 
et  propter  hoc  unum  volvebar  in  caeteris  languidus,  et  ta- 
bescens  curis  marcidis,  quod  et  in  aliis  rebus  quas  nole- 
bam  pati,  coagruere  cogebar  vitae  conjugali,  cui  deditus 
obstringebar.  Audieram  ex  ore  veritatis,  esse  spadones  qui 
se  ipsos  absciderunt  propter  regnum  ccelorum  :  «  Sed,  qui 
»  potest,  inquit,  capere,  capiat3.  »  Vani  sunt  certe  omnes 
homines  quibus  non  inest  Dei  scientia  •,  nec  de  iis  quae  vi- 
dentur  bona,  potuerunt  invenire  eumquiest4.  At  ego 
jam  non  eram  in  illa  vanitate.  Transcenderam  eam,  et 
contestante  universa  creatura  tua,  inveneram  te  creatorem 

'  Psal.  xxv,  8.  —  a  i  Cor.  vir.  —  3  Matth.  xix,  12.  —  4  Sap.  xih,  1. 

nostrum,  et  Verbum  tuum  apud  te  Deum,  tecumque  cum 
Spiritu  sancto  unum  Deum  per  quod  creasti  omnia.  Est 
et  aliud  genus  impiorum,  qui  cognoscentes  Deum,  non 
sicut  Deum  glorificaverunt,  aut  gratias  egerunt.  In  hoc 
quoque  incideram,  et  dextera  tua  suscepit  me1,  et  inde 
ablatum  posuisti  ubi  convalescerem,  quia  dixisti  homini : 
«  Ecce  pietas  est  sapientia  2 :  »  et,  «  Noli  velle  videri  sa- 
»  piens3,  quoniam  dicentes  se  esse  sapientes,  stulti  facti 
»  sunt4.  »  Et  inveneram  jam  bonam  margaritam ,  et 
venditis  omnibus  quae  haberem,  emenda  erat,  et  dubita- 
bam  5. 

CAPUT  II. 

De  Victorino  rhetore  adfidem  converso. 

III.  Peurexi  ergo  ad  Simplicianum,  patrem  in  acci- 
pienda  gratia  tua  tunc  episcopi  Ambrosii.,  et  quem  vere 
ut  patrem  diligebat.  Narravi  ei  circuitus  erroris  mei.  Ubi 
autem  commemoravi  legisse  me  quosdam  libros  Platoni- 
corum,  quos  Victorinus  quondam  rhetor  urbis  Romae, 
quemChristianum  defunctum  esse  audieram,  in  latinam 
linguam  transtulisset,  gratulatus  est  mihi  quod  non  in 
aliorum  philosophorum  scripta  incidissem,  plena  fallacia- 
rum  et  deceptionum  secundum  elementa  hujus  mundi 6  : 
in  istis  autem  omnibus  modis  insinuari  Deum  et  ejus  Ver- 
bum.  Deinde  ut  me  exhortaretur  ad  humilitatem  Christi, 
sapientibus  absconditam  et  revelatam  parvulis1,  Victori- 
num  ipsum  recordatus  est,  quem,  Romse  cum  esset,  fami- 

1  Psal.  xvu,  36. —  2  Job.  xxvui,  28. —  3  Prov.  m,  7.-4  Rom,  1,  21 ,  22. 
—  5  Matth.  xm,  46.-6  Coloss.  11,  8.  —  7  Matlli.  xi,  25. 

liarissime  noverat :  deque  illo  mihi  narravit  quod  non 
silebo.  Hahet  enim  magnam  laudem  gratiae  tuae  confiten- 
dam  tibi,  quemadmodum  ille  doctissimus  senex,  et  om- 
nium  liberalium  doctrinaruin  peritissimus  ;  quique 
philosophorum  tam  multa  legerat  et  dijudicaverat  et 
dilucidaverat,  doctor  tot  nobilium  senatorum  ,  qui  etiam 
ob  insigne  praeclari  magisterii,  quod  cives  hujus  mundi 
eximium  putant ,  statuam  in  Romano  foro  meruerat  et 
acceperat ;  usque  ad  illam  aetatem  venerator  idolorum, 
sacrorumque  sacrilegorum  particeps,  quibus  tunc  tota 
fere  Romana  nobilitas  inflata  inspirabat  populo  jam  et 
omnigenum  deum  monstra,  et  Anubem  latratorem,  quse 
aliquando  contra  Neptunum  et  Venerem,  contraque  Mi- 
nervam  tela  tenuerant2,  et  a  se  victis  jam  Roma  supplica- 
bat,  quae  iste  senex  Victorinus  tot  annos  ore  terricrepo 
defensitaverat :  non  erubuerit  esse  puer  Christi  tui,  et  in- 
fans  fontis  tui,  subjecto  collo  ad  humilitatis  jugum,  et 
edomita  fronte  ad  crucis  opprobrium. 

IV.  O  Domine,  Domine,  qui  inclinasti  ccelos,  et  descen- 
disti :  tetigisti  montes,  et  fumigaverunt3 :  quibus  modis  te 
insinuasti  illi  pectori?  Legebat,  sicut  ait  Simplicianus, 
sanctam  Scripturam,  omnesque  christianas  Litteras  inves- 
tigabat  studiosissime  et  perscrutabatur;  et  dicebat  Simpli- 
ciano  non  palam,  sed  secretius  et  familiarius  :  «  Noveris 
»  me  jam  esse  Christianum.  »  Et  respondebat  ille :  «  Non 
»  credam,  nec  deputabo  te  inter  Christianos,  nisi  in  ec- 
»  clesia  Christi  te  videro.  »  Ille  autem  irridebat  dicens : 
«  Ergo  parietes  faciunt  Christianos  ?  »  Et  hoc  saepe  dicebat, 
jam  se  esse  Christianum  ;  et  Simplicianus  illud  saepe  res- 
pondebat,  et  ssepe  ab  illo  parietum  irrisio  repetebatur. 
Amicos  enim  suos  reverebatur  offendere  superbos  daemo- 
nicolas,  quorum  ex  culmine  Babylonicae  dignitatis,  quasi 

1  /Eneid.  Virgil.  vm,  698-700.  —  2  Psal.  cxun,  5. 

ex  cedris  Libani  quas  nondum  contriverat  Dominus1, 
graviter  ruituras  in  se  inimicitias  arbitrabatur.  Sed  postea- 
quamlegendo  etinhiando  hausit  firmitatem,  timuitque  ne- 
garia  Ghristo  coram  Angelis  sanctis,  si  eum  timeret  coram 
hominibusconfiteri2,  reusque  sibi  magni  criminis  apparuit 
erubescendo  de  sacramentis  humilitatis  Verbi  tui,  et  non 
erubescendo  de  sacris.saerilegis  superborum  daemoniorum, 
quae  imitator  superbus  aceeperat;  depuduit  vanitati  et 
erubuit  veritati,  subitoque  et  inopinatus  ait  Simpliciano, 
ut  ipse  narrabat :  «  Eamus  in  ecclesiam,  Christianus  volo 
»  fieri.  »  At  ille  non  se  capiens  laetitia,  perrexit  cum  eo. 
Ubi  autem  imbutus  est  primis  instructionum  sacramentis, 
non  multo  post  etiam  nomen  dedit,  ut  per  baptismum 
regeneraretur,  mirante  Roma,  gaudente  Ecclesia.  Superbi 
videbant,  et  iraseebantur;  dentibus  suis  stridebant  et  ta- 
bescebant3 :  servo  autem  tuo  Dominus  Deus  erat  spes 
ejus,  et  non  respiciebat  in  vanitates  et  in  insanias  men- 
daces4. 

V.  Denique  ut  ventum  est  ad  horam  profitendoe  fidei, 
quae  verbis  certis  conceptis,  retentisque  memoriter,  de 
loco  eminentiore  in  conspectu  populi  fidelis  Romae  reddi 
solet  ab  eis,  qui  aceessuri  sunt  ad  gratiam  tuam,  oblatum 
esse  dicebat  Victorino  a  presbyteris,  ut  secretius  redderet, 
sicut  nonnullis  qui  verecundia  trepidaturi  videbantur, 
oflerri  mos  erat^  illum  autcm  maluisse  salutem  suam  in 
conspectu  sanctae  multitudinis  profiteri.  Non  enim  erat 
salus  quam  docebat  in  rhetorica,  et  tamen  eam  publice 
professus  erat.  Quanto  minus  ergo  vereri  debuit  mansue- 
tum  gregem  tuum  pronuntians  verbum  tuum,  qui  non 
verebatur  in  verbis  suis  turbas  insanorum?  Itaque  ubi 
ascendit  ut  redderet,  omnes  sibimet  invicem,  quisque  ut 
eum  noverat,  instrepuerunt  nomen  ejus  strepitu  gratula- 

1  Psal.  xxviu,  5.  —  »  Matth.  x,  33. —  3  Psal.  bsi,  to,  —  4  Id.  xmx,  5. 

tionis.  Quis  autem  ibi  non  eum  noverat?  Et  sonuit  presso 
sonitu  per  ora  cunctorum  collsetantium  :  Victorinus,  Vic- 
torinus.  Cito  sonuerunt  exultatione,  quia  videbant  eum  5 
et  cito  siluerunt  intentione,  ut  audirent  eum.  Pronuntia- 
vit  ille  fidem  veracem  praeclara  fiducia,  et  volebant  eum 
omnes  rapere  intro  in  cor  suum ;  et  rapiebant  amando  et 
gaudendo :  hae  rapientium  manus  erant. 

CAPUT  III. 

Quocl  Deus  et  Angeli  magis  gaudent  in  peccatorum 
conversione. 

VI.  Deus  bone,  quid  agitur  in  homine  ut  plus  gaudeat 
de  salute  desperatae  animae,  et  de  majore  periculo  liberatae, 
quam  si  spes  ei  semper  affuisset,  aut  periculum  minus 
fuisset?  Etenim  tu  quoque  misericors  Pater  plus  gaudes 
de  uno  pcenitente  quam  de  nonaginta-novem  justis,  qui- 
bus  non  est  opus  pcenitentia.  Et  nos  cum  magna  jucun- 
ditate  audimus,  cum  audimus  quam  exultantibus  Angelis, 
pastoris  humeris  reportetur  ovis  quae  erraverat ;  et  drachma 
referatur  in  thesauros  tuos,  collaetantibus  vicinis  mulieri 
quae  invenit :  et  lacrymas  excutit  gaudium  solemnitatis 
domus  tuae,  cum  legitur  in  domo  tua  de  minore  filio  tuo, 
«  Quoniam  mortuus  erat,  et  revixit;  perierat,  et  inventus 
»  est1.  »  Gaudes  quippe  in  nobis,  et  in  Angelis  tuis  sancta 
charitate  sanctis.  Nam  tu  semper  idem,  qui  ea  quae  non 
semper  nec  eodem  modo  sunt,  eodem  modo  semper  nosti 
omnia. 

VII.  Quid  ergo  agitur  in  anima,  cum  amplius  delectatur 

'  Luc.  xv,  3i. 

inventis  aut  redditis  rebus  quas  diligit,  quam  si  eas  sem- 
perhabuisset?  Contestantur  enim  et  caetera,  et  plena  sunt 
omnia  testimoniis  clamantibus :  Ita  est.  Triumphat  victor 
imperator,  et  non  vicisset  nisi  pugnavisset  :  et  quanto 
majus  periculum  fuit  in  praelio,  tanto  est  gaudium  majus 
in  triumpho.  Jactat  tempestas  navigantes,  minaturque 
naufragium ;  omnes  futura  morte  pallescunt :  tranquilla- 
tur  ccelum  et  mare,  et  exultant  nimis,  quoniam  timuerunt 
nimis.  iEger  est  charus,  et  vena  ejus  malum  renuntiat; 
omnes  qui  eum  salvum  cupiunt,  aegrotant  simul  animo  : 
fit  ei  recte,  et  nondum  ambulat  pristinis  viribus,  etfit  jam 
tale  gaudium,  quale  non  fuit  cum  antea  salvus  et  fortis 
ambularet.  Easque  ipsas  voluptates  humanae  vitae  etiam 
non  inopinatis  et  praeter  voluntatem  irruentibus,  sed 
inslitutis  et  voluntariis  molestiis  homines  acquirunt. 
Edendi  et  bibendi  voluptas  nulla  est,  nisi  praecedat  esu- 
riendi  et  sitiendi  molestia.  Et  ebriosi  quaedam  salsiuscula 
comedunt,  quo  fiat  molestus  ardor,  quem  dum  extinguit 
potatio,  fit  delectatio.  Et  institutum  est  ut  jam  pactae 
sponsae  non  tradantur  statim,  ne  vilem  habeat  maritus 
datam,  quam  non  suspicaverit  sponsus  dilatam. 

VIII.  Hoc  in  turpi  et  execranda  laetitia  :  hoc  in  ea,  quae 
concessa  et  licita  est :  hoc  in  ipsa  sincerissima  honestate  ami- 
citiae :  hoc  in  eo  qui  mortuus  erat,  et  revixit-,  perierat,  et  in- 
ventus  est.  Ubique  majus  gaudium  molestia  majori  prae- 
ceditur.  Quid  est  hoc,  Domine  Deus  meus,  cum  tu  aeternum 
tibi  tu  ipse  sis  gaudium,  et  quaedam  de  te  circa  te  semper 
gaudeant?  Quid  est  quod  heec  rerum  pars  alternat  defectu 
et  profectu,  oilensionibus  et  conciliationibus?  An  is  est 
modus  earum,  et  tantum  dedisti  eis,  cum  a  suramis  ccelo- 
rum  usque  ad  ima  terrarum,  ab  initio  usque  in  finem  sae- 
culorum,  ab  Angelo  usque  ad  vermiculum,  a  motu  primo 
usque  ad  extremum,  omnia  genera  bonorum,  et  omnia 

justa  opera  tua,  suis  quseque  sedibus  locares,  et  suis  quae- 
que  temporibus  ageres?  Heu  mihi,  quam  excelsus  es  iu  ex- 
celsis,  etquamprofundus  in  profundis !  etnusquamrecedis, 
et  vix  redimus  ad  te. 

CAPUT    IV. 

Quare  plus   lcetandum  sit  in  conversione 
nobilium. 

IX.  Age_,  Domine ,  fac  ;  excita,  et  revoca  nos  ;  accende, 
et  rape  •,  flagra ,  dulcesce  :  amemus ,  curramus.  Nonne 
multi  ex  profundiore  tartaro  caecitatis  quam  Victorinus, 
redeunt  ad  te ,  et  accedunt ,  et  illuminantur  recipientes 
lumen ,  quod  si  qui  recipiunt ,  accipiunt  a  te  potestatem 
ut  filii  tui  fiant1  ?  Sed  si  minus  noti  sunt  populis,  minus 
de  illis  gaudent  etiam  qui  noverunt  eos.  Quando  enim 
cummultis  gaudetur,  et  in  singulis  uberius  est  gaudium, 
quia  fervefaciunt  se  et  inflammantur  ex  alterutro.  Deinde 
quod  multis  noti ,  multis  sunt  auctoritati  ad  salutem  ,  et 
multis  praeeunt  secuturis.  Ideoque  multum  de  illis,  et 
qui  eos  praecesserunt  laetantur ,  quia  non  de  solis  lsetan- 
tur.  Absit  enim  ut  in  tabernaculo  tuo  prae  pauperibus  ac- 
cipiantur  personae  divitum ,  aut  prae  ignobilibus  nobiles  : 
quando  potius  infirma  mundi  elegisti  ut  confunderes  for- 
tia  5  et  ignobilia  hujus  mundi  elegisti  et  contemptibilia ,  et 
ea  quae  non  sunt  tanquam  sint ,  ut  ea  quae  sunt  evacua- 
res  -.  Et  tamen  idem  ipse  minimus  Apostolorum  tuorum3, 
per  cujus  linguam  tua  ista  verba  sonuisti ,  cum  Paulus 
proconsul  per  ejus  militiam  debellata  superbia  ,  sub  lene 

1  Joan.  1,  9  et  12.  —  2  1  Cor,  1,  27,  2o\  —  3  Id    xv,  9. 

jugum  Christi  tui  missus  esset,  regis  magni  provincialis 
effectus  *,  ipse  quoque  ex  priore  Saulo  Paulus  vocari  ama- 
vit,  ob  tam  magnae  insigne  victoriae.  Plus  enim  hostis 
vincitur  in  eo  quem  plus  tenet,  et  de  quo  plures  tenet. 
Plus  autem  superbos  tenet  nomine  nobiiitatis  ,  et  de  his 
plures  nomine  auctoritatis.  Quanto  igitur  gratius  cogita- 
batur  Victorini  pectus,  quod  tanquam  inexpugnabile  re- 
ceptaculum  diabolus  obtinuerat ,  et  Victorini  lingua,  quo 
telo  grandi  et  acutomultos  peremerat;  tanto  abundantius 
exultare  oportuit  filios  tuos,  quia  Rex  noster  alligavit  for- 
tem,  et  videbant  vasa  ejus  erepta  mundari*  et  aptari 
in  honorem  tuum ,  et  fieri  utilia  Domino  ad  omne  opus 
bonum3. 

CAPUT   V. 

Quce  remorabantur  eum  a  conversione. 

X.  Sed  ubi  mihi  homo  tuus  Simplicianus  de  Victorino 
ista  narravit ,  exarsi  ad  imitandum.  Ad  hoc  enim  et  ille 
narraverat.  Posteaquam  vero  et  illud  addidit ,  quod  Im- 
peratoris  Juliani  temporibus  lege  data  prohibiti  sunt  Ghris- 
tiani  docere  litteraturam  e-t  oratoriam,  quam  legem  ille 
amplexus  ,  loquacem  scholarn  deserere  maluit ,  quam  ver- 
bum  tuum  quo  linguas  infantium  facis  disertas4  :  non 
mihi  fortior  quam  felicior  visus  est,  quia  invenit  occasio- 
nem  vacandi  tibi.  Gui  rei  ego  suspirabam  ligatus,  non 
^  ferro  aiieno  ,  sed  mea  ferrea  voluntate.  Velle  meum  tene- 
bat  inimicus,  et  inde  mihi  catenam  fecerat,  et  constrinxe- 
rat  me.  Quippe  ex  voluntate  perversa  ,  facta  est  libido.  Et 

1  Act.  xui,  7  etia. —  a  Matth.  xu,  29. —  3  2  Tim.  11,  21. —  4  Sap.  x,  21. 

dum  servitur  libidini ,  facta  est  consuetudo.  Et  dura  con- 
suetudini  non  resistitur,  facta  est  necessitas.  Quibus  quasi 
ansulis  sibimet  innexis ,  unde  catenam  appellavi ,  tenebat 
me  obstrictum  dura  servitus.  Voluntas  autem  nova  quae 
mihi  esse  cceperat  ut  te  gratis  colerem  ,  fruique  te  vellem, 
Deus  sola  certa  jucunditas,  nondum  erat  idonea  ad  supe- 
randam  priorem  vetustate  roboratam.  Ita  duae  voluntates 
mese  ,  una  vetus  ,  alia  nova ;  illa  carnalis,  illa  spiritalis, 
confligebant  inter  se,  atque  discordando  dissipabant  ani- 
mam  meam. 

XI.  Sic  intelligebam,  me  ipso  experimento,  id  quodle- 
geram,  quomodo  «  Caro  concupisceret  adversus  spiritum, 
»  et  spiritus  adversus  carnem ' .  »  Ego  quidem  in  utroque  ; 
sed  magis  ego  in  eo  quod  in  me  approbabam  ,  quam  in  eo 
quod  in  me  improbabam.  Ibi  enim  magis  jam  non  ego ; 
quia  ex  magna  parte  id  patiebar  invitus,  quam  faciebam 
volens.  Sed  tamen  consuetudo  adversus  me  pugnatior  ex 
me  facta  erat,  quoniam  volens  qno  nollem  perveneram. 
Et  quis  jure  contradiceret ,  cum  peccantem  justa  poena 
sequeretur?  Et  non  eratjam  illa  excusatio,  qua  videri 
mihi  solebam  propterea  nondum  me  contempto  saeculo 
servire  tibi ,  quia  incerta  mihi  esset  perceptio  veritatis  : 
jam  enim  et  ipsa  certa  erat.  Ego  autem  adhuc  terra  obli- 
gatus  militare  tibi  recusabam ,  et  impedimentis  omnibus 
sic  timebam  expediri,  quemadmodum  impediri  timen- 
dum  est. 

XII.  Ita  sarcina  sseculi ,  velut  somno  assolet,  dulciter 
premebar  ;  et  cogitationes  quibus  meditabar  in  te,  similes 
erant  conatibus  expergisci  volentium,  qui  tamen  superati 
soporis  altitudine  remerguntur.  Et  sicut  nemo  est  qui 
dormire  semper  velit,  omniumque  sano  judicio  vigilare 
praestat  :  differt  tamen  plerumque  homo  somnum  excu- 

«  Galat.  v,  17. 

12. 

tere,  eum  gravis  torpor  in  membris  est,  eumque  jam  dis- 
plicentem  carpit  libentius ,  quamvis  surgendi  tempus  ad- 
venerit.  Ita  certum  habebam  esse  melius  tuae  charitati  me 
dedere  ,  quam  meae  cupiditati  cedere.  Sed  illud  placebat, 
et  vincebat,  hoc  libebat  et  vinciebat.  Non  enim  erat  quod 
tibi  responderem  dicenti  mihi  :  «  Surge ,  qui  dormis ,  et 
»  exurge  a  mortuis,  et  illuminabit  te  Christus1  :  »  et 
undique  ostendenti  vera  te  dicere,  non  erat  omnino  quod 
responderem  veritate  convictus ,  nisi  tantum  verba  lenta 
et  somnolenta  :  Modo,  ecce  modo  :  Sinepaululum.  Sed, 
modo,  et  modo,  non  habebant  modum  :  et,  Sine  paulu- 
lum  ,  in  longum  ibat.  Fruslra  condelectabar  legi  tuse  se- 
cundum  interiorem  hominem  ,  cum  lex  alia  in  membris 
meis  repugnaret  legi  mentis  meae,  et  captivum  me  duceret 
in  legem  peccati ,  quae  in  membris  meis  erat.  Lex  enim 
peccati  est  violentia  consuetudinis,  qua  trahitur  et  tenetur 
eliam  invitus  animus  ,  eo  merito ,  quo  in  eam  volens  ilia- 
bitur.  Miserum  ergo  me  quis  liberaret  de  corpore  mortis 
hujus ,  nisi  gratia  tua  per  Jesum  Christum  Dominum  nos- 
trum  '2  ? 

CAPUT   VI. 

Pontitianus  narrat  Antonuvitam. 

XIII.  Et  de  vinculo  quidem  desiderii  concubitus ,  quo 
arctissimo  tenebar ;  et  ssecularium  negotiorum  servitute 
quemadmodum  me  exemeris  narrabo,  etconfitebor  nomini 
tuo,  Domine,  adjutor  meus  et  redemptor  meus.  Agebam 
soliia,  crescente  anxietudine,  etquotidie  suspirabam  tibi  5 

1  Epbes.  v,  14.  —  3  Rom.  vu,  22-25. 

frequentabara  ecclesiam  tuara,  quantum  vacabat  ab  eis  ne- 
gotiis  sub  quorum  pondere  geraebam.  Mecum  erat  Alypius 
otiosus  ab  operejurisperitorum  post  assessionem  tertiam, 
expectans  quibus  iterum  consilia  venderet,  sicut  egoven- 
debam  dicendi  facultatem ,  si  qua  docendo  praestari  po- 
test.  Nebridius  autem  aniicitiae  nostrae  cesserat ,  ut  orn- 
nium  nostrum  familiarissimo  Verecundo  Mediolanensi 
civi  et  grammatico  subdoceret,  vehementer  desideranti  et 
familiaritatis  jure  flagitanti  de  nuraero  nostrofidele  adju- 
torium ,  quo  indigebat  nimis.  Non  itaque  Nebridium  cu- 
piditas  commodorum  eo  traxit-,  majora  enim  posset  si  vel- 
let  de  litteris  agere,  sed  officio  benevolentias  petitionem 
nostram  contemnere  noluit  amicus  dulcissimus  et  mitis- 
simus.  Agebat  autem  illud  prudentissime,  cavens  innotes- 
cere  personis  secundum  hoc  saeculum  majoribus,  devitans 
in  eis  omnem  inquietudinem  animi,  quem  volebat  habere 
liberum  et  quam  multis  posset  horis  feriatum  ad  quaeren- 
dum  aliquid,  vel  legendum,  vel  audiendum  de  sapientia. 
XIV.  Quodam  igitur  die  ,  non  recolo  causam  qua  erat 
absens  Nebridius ,  cum  ecce  ad  nos  domum  venit,  ad  me 
et  Alypium  ,  Pontitianus  quidam  civis  noster  in  quantum 
Afer ,  prseclare  in  palatio  militans  :  nescio  quid  a  nobis 
volebat.  Et  consedimus  ut  colloqueremur,  et  forte  supra 
mensam  lusoriam  quae  ante  nos  erat,  attendit  codicem  , 
tulit,  aperuit,  invenit  apostolum  Paulum,  inopinate  sane  : 
putaverat  enim  aliquid  de  libris,  quorum  professio  me  con- 
terebat.  Tum  vero  arridens  meque  intuens ,  gratulatorie 
miratus  est,  quod  eas  et  solas  prae  oculis  meislitteras  re- 
pente  comperisset.  Christianus  quippe  et  fidelis  erat,  et 
saspe  tibi  Deo  nostro  prosternebatur  in  ecclesia  crebris  et 
diuturnis  orationibus.  Cui  ego  cum  indicassem  illis  me 
Scripturis  curam  ma^imam  impendere,  ortus  est  sermo  , 
ipso  narrante  de  Antonio  ^Egvptio  monacho,  cujns  noraen 

excellenter  clarebat  apud  servos  tuos,  nos  autem  usque  in 
illam  horam  latebat.  Quod  ille  ubi  comperit,  immoratus 
est  in  eo  sermone ,  insinuans  tantum  virum  ignorantibus, 
et  admirans  eamdem  nostram  ignorantiam.  Stupebamus 
autem  audientes  tam  recenti  memoria  ,  et  prope  nostris 
temporibus  testatissima  mirabilia  tua  in  fide  recta  et  catho- 
lica  Ecclesia.  Omnes  mirabamur ,  et  nos  quia  tam  magna 
erant ,  ille  quia  inaudita  nobis  erant. 

XV.  Inde  sermo  ejus  devolutus  est  ad  monasteriorum 
greges,  et  mores  suaveolentiae  tuae,  etubera  deserta  ere- 
mi,  quorum  nos  nihil  sciebamus.  Et  erat  monasterium 
Mediolani  plenum  bonis  fratribus  extra  urbis  mcenia  sub 
Ambrosio  nutritore,  et  non  noveramus.  Pertendebat  ille 
et  loquebatur  adhuc,  et  nos  intenti  tacebamus.  Undein- 
cidit  ut  diceret,  nescio  quando  se  et  tres  alios  contubernales 
suos,  nimirum  apud  Treveros,  cum  Imperator  pomeridiano 
Circensium  spectaculo  teneretur,  exisse  deambulatum  in 
hortos  muris  contiguos,  atque  illic  ut  forte  combinati  spa- 
tiabantur,  unum  secum  seorsum,  et  alios  duositidem  seor- 
sum  pariterque  digressos  :  sed  illos  vagabundos  irruisse  in 
quamdam  casam,  ubi  habitabant  quidam  servi  tui,  spiritu 
pauperes ,  qualium  est  regnum  ccelorum1,  et  invenisse  ibi 
codicem  in  quo  scripta  erat  vita  Antonii.  Quam  legere  cce- 
pit  unus eorum,  et  mirari, et  accendi,  et interlegendum  me- 
ditari  arripere  talem  vitam  ,  et  relicta  militia  saeculari  ser- 
viretibi.  Erantautem  exeis  quos  dicunt  Agentes  in  rebus. 
Tunc  subito  repletus  amore  sancto  et  sobrio  pudore ,  iratus 
sibi  conjecit  oculos  in  amicum,  etait  illi :  «  Dic,  quaeso  te, 
»  omnibus  istis  laboribus  nostris  quo  ambimus  perve- 
»  nire?  Quid  quaerimus?  cujus  rei  causa  militamus?  Ma- 
»  jor-ne  esse  poterit  spes  nostra  in  palatio,  quam  ut  amici 
»  Imperatoris  simus  ?  Et  ibi  quid  non  fragile,  plenumque 

«  Matth.  v,  3, 

»  periculis?  Et  per  quot  pericula  pervenitur  ad  grandius 
»  periculum?  Et  quando  istuc  erit?  Amicus  autem  Dei 
)>  si  voluero,  ecce  nunc  fio.  »  Dixithoc,  et  turbidus  par- 
turitione  novae  vitae,  reddidit  ocidos  paginis,  et  legebat 
et  mutabatur  intus  ubi  tu  videbas  ,  et  exuebatur  mundo 
mens  ejus,  ut  mox  apparuit.  Namque  dum  legit  et  volvit 
fluctus  cordis  sui ,  infremuit  aliquando  et  discrevit ,  de- 
crevitque  meliora  ;  jamque  tuus,  ait  amico  suo  •,  «Ego  jam 
»  abrupi  me  ab  illa  spe  nostra  ,  et  Deo  servire  statui ,  et 
»  hoc  ex  hora  hac  in  hoc  loco  aggredior.  Te  si  piget  imi- 
»  tari,  noli  adversari.»Respondit  ille,  adhaerere  se  socium 
tantae  mercedis  tantaeque  militiae.  Et  ambo  jam  tui  sedi- 
ficabant  turrim  sumptu  idoneo  relinquendi  omnia  sua  et 
sequendi  te1.  Tum  Pontitianus ,  et  qui  cum  eo  per  alias 
horti  partes  deambulabant ,  quaerentes  eos  devenerunt  in 
eumdem  locum,  et  invenientes  admonuerunt  ut  redirent, 
quod  declinasset  dies.  At  illi  narrato  placito  et  proposito 
suo ,  quoque  modo  in  eis  talis  voluntas  orta  esset  atque 
firmata,  petiverunt  ne  sibi  molesti  essent,  si  adjungi  re- 
cusarent.  Isti  autem  nihilo  mutati  a  pristinis,  fleverunt  se 
tamen,  ut  dicebat ,  atque  illis  pie  congratulati  sunt  et 
commendaverunt  se  orationibus  eorum,  et  trahentes  cor 
in  terra ,  abierunt  in  palatium  •,  illi  autem  aftigentes  cor 
ccelo,  manserunt  in  casa.  Et  ambo  habebant  sponsas.  Quae 
posteaquam  hoc  audierunt ,  dicaverunt  etiam  ipsae  virgi- 
nitatem  tibi. 

1  Luc.  xiv,  26-35. 

CAPUT  VII. 

Rodebatur  intus  audito  Pontitiano. 

XVI.  Narrabat  hsec  Pontitianus.  Tu  autem,  Domine, 
inter  verba  ejus  retorquebas  me  ad  me  ipsum,  auferens 
me  a  dorso  meo  ubi  me  posueram ,  dum  nollem  me  atten- 
dere  _,  et  constituebas  rae  ante  faciem  meara  ,  ut  viderem 
quam  turpis  essem,  quam  distortus  et  sordidus,  maculo- 
sus  et  ulcerosus.  Et  videbam  et  horrebam,  et  quo  a  me 
fugerem  non  erat.  Et  si  conabar  a  me  avertere  aspectum, 
narrabat  ille  quod  narrabat;  et  tu  me  rursus  opponebas 
mihi ,  et  impingebas  me  in  oculos  meos ,  ut  invenirem 
iniquitatem  raeam  et  odissem.  Noveram  eam  ,  sed  dissi- 
mulabam,  et  connivebam,  et  obliviscebar. 

XVII.  Tunc  vero  quanto  ardentins  amabam  illos  de 
quibus  audiebam  salubres  afFectus,  quod  se  totos  tibi 
sanandos  dederant,  tanto  execrabilius  me  comparatum 
eis  oderam.  Quoniam  multi  mei  anni  mecura  efftuxe- 
rant ,  forte  duodecim  anni ,  ex  quo  ab  undevigesimo 
anno  setatis  meae ,  lecto  Ciceronis  Hortensio ,  excita- 
tus  eram  studio  sapientiae  ,  et  differebam  contempta  feli- 
citate  terrena  ad  eam  investigandam  vacare  ,  cujus  non 
inventio,  sed  vel  sola  inquisitio  jam  praeponenda  erat , 
etiam  inventis  thesauris  regnisque  gentium  ,  et  ad  nutum 
circumfluentibus  corporis  voluptatibus.  At  ego  adolescens 
miser ,  valde  miser,  in  exordio  ipsius  adolescentiae  etiam' 
petieram  a  te  castitatem  ,  et  dixeram  :  Da  mihi  castitatem 
et  continentiam ,  sed  noli  modo.  Timebam  enim  ne  me 

cito  exaudires ,  et  cito  sanares  a  morbo  concupiscenliae, 
quam  malebam  expleri  quam  extingui.  Et  ieram  per  vias 
pravas  superstitione  sacrilega  ,  non  quidem  certus  in  ea , 
sed  quasi  praeponens  eam  caeteris ,  quse  non  pie  quaere- 
bam,  sed  inimice  oppugnabam. 

XVIII.  Et  putaveram  me  propterea  differre  de  die  in 
diem,  contempta  spe  saeculi,  te  solum  sequi,  quia  non  mihi 
apparebat  certum  aliquid  quo  dirigerem  cursum  meum. 
Et  venerat  dies  quo  nudarer  mihi ,  et  increparet  in  me 
conscientia  mea  :  Ubi  estlingua?  Nempe  tu  dicebas  prop- 
ter  incertum  verum  nolle  te  abjicere  sarcinam  vanitatis. 
Eccejam  certum  est,  etilla  te  adhuc  premit,  humerisque 
liberioribus  pennas  recipiunt ,  qui  neque  ita  inquirendo 
attriti  sunt,  nec  decennio  et  amplius  ista  meditati.  Ita 
rodebar  intus  et  confundebar  pudore  horribili  vehemen- 
ter,  cum  Pontitianus  talia  loqueretur.  Terminato  au- 
tem  sermone  et  causa  qua  venerat,  abiit  ille.  Et  ego  ad 
me,  quae  non  inmedixiPQuibus  sententiarum  verberibus 
non  flagellavi  animam  meam,  utsequeretur  me  conantem 
post  te  ire?  Et  renitebatur,  recusabat,  et  non  se  excusa- 
bat.  Consumpta  erant  et  convicta  argumenta  omnia  ,  re- 
manserat  muta  trepidatio,  et  quasi  mortem  reformidabat 
restringi  a  fluxu  consuetudinis  quo  tabescebat  in  mortem. 

caput  vm. 

In  horium  secedit;  quid  ibi  egerit. 

XIX.  Tum  in  illa  grandi  rixa  interioris  domus  meae  , 
qnam  fortiter  excitaveram  cum  anima  mea  in  cubiculo 
nostro  corde  meo  ,  tam  vultu  quam  mente  turbatus  ,  in- 
vado  Alypium,  et  exclamo  :  Quid  patimur  ?  quid  est  hoc  ? 
quid  audisti  ?  Surgunt  indocti  et  ccelum  rapiunt ,  et  nos 
cum  doctrinis  nostris  sine  corde ,  ecce  ubi  volutamur  in 
carne  et  sanguine?  An  quia  praecesserunt,  pudet  sequi,  et 
non  pudet  nec  saltem  sequi  ?  Dixi  nescio  quaetalia,  et  abri- 
puit  me  ab  illo  aestus  meus ,  cum  taceret  attonitus  intuens 
me.  Neque  enim  solita  sonabam  ,  plusque  loquebantur 
animum  meum  frons ,  genae,  oculi,  color,  modus  vocis  , 
quam  verba  quae  promebam.  Hortulus  quidam  erat  hos- 
pitii  nostri  quo  nos  utebamur  sicut  tota  domo  :  nam  hos- 
pes  ibi  non  habitabat  dominus  domus.  Illuc  me  abstule- 
rat  tumultus  pectoris,  ubi  nemo  impediret  ardentem 
litem  quam  mecum  aggressus  eram,  donec  exiret  qua 
tu  sciebas  :  ego  autem  non ,  sed  tantum  insaniebam  sa- 
lubriter,  et  moriebar  vitaliter  gnarus  quid  mali  essem, 
et  ignarus  quid  boni  post  paululum  futurus  essem.  Abs- 
cessi  ergo  in  hortum  ,  et  Alypius  pede  post  pedem.  Ne- 
que  enim  secretum  meum  non  erat ,  ubi  ille  aderat.  Aut 
quando  me  sic  affectum  desereret?  Sedimus  quantum 
potuimus  remoti  ab  aedibus  :  ego  fremebam  spiritu  indig- 
nans  turbulentissima  indignatione  ,  quod  non   irem  in 

placitum  et  pactum  tecum  ,  Deus  meus,  in  quod  eundum 
esse  omnia  ossa  mea  clamabant ,  et  in  ccelum  tollebant 
laudibus  ,  et  non  illuc  ibatur  navibus ,  aut  quadrigis,  aut 
pedibus  ,  quantum  saltem  de  domo  in  eum  locum  ieram , 
ubi  sedebamus.  Nam  non  solum  ire ,  verum  etiam  per- 
venire  illuc,  nibil  erat  aliud  quam  velle  ire,  sed  velle 
fortiter  et  integre ;  non  semisauciam  hac  atque  hac  versare 
et  jactare  voluntatem  ,  parte  assurgente  cum  alia  parte 
cadente  luctantem. 

XX.  Denique  tam  multa  faciebam  corpore  in  ipsis  cunc- 
tationis  aestibus,  quse  aliquando  volunt  homines,  et  non 
valent ,  si  aut  ipsa  membra  non  habeant ,  aut  ea  vel  col- 
ligata  vinculis ,  vel  resoluta  languore ,  vel  quoquo  modo 
impedita  sint.  Si  vulsi  capillum ,  si  percussi  frontem  ,  si 
consertis digitis  amplexatus  sum  genu ■  quia  volui,  feci.  Po» 
tui  autem  velle  et  non  facere,  si  mobilitas  membrorum  non 
obsequeretur.  Tam  multa  ergo  feci,  ubi  non  hoc  erat  velle 
quod  posse  :  et  non  faciebam ,  quod  et  incomparabili 
affectu  amplius  mihi  placebat ,  et  mox  ut  vellem  possem  , 
quia  mox  ut  vellem  utique  vellem.  Ibi  enim  facultas  ea 
quse  voluntas,  et  ipsum  velle  jam  facere  erat,  ettamen  non 
fiebat  :  faciliusque  obtemperabat  corpus  tenuissimae  vo- 
luntati  animae ,  ut  ad  nutum  mentis  membra  moverentur, 
quam  ipsa  sibi  anima  ad  voluntatem  suam  magnam  in  sola 
voluntate  perficiendam. 


188  S.    AUGUSTINI    EPISCOPI 

*VWVWW  WW  WW  VIH  WVVW/VV VW%  WW  VWV  WW  WM IU»  WM  WW  VWV  VWV  WV\  VWV V"» 

CAPUT  IX. 

Undejit  ut  animus  imperet  sibi  et  resistatur. 

XXI.  Unde  hoc  monstrum,  et  quare  istud  ?  Luceat  miseri- 
cordia  tua,  et  interrogem  si  forte  mihi  respondere  possint 
latebrse  pcenarum  hommum,  et  tenebrosissimae  contritio- 
nes  filiorum  Adam.  Unde  hoc  monstrum ,  el  quare  istud  ? 
Imperat  animus  corpori ,  et  paretur  statim  •  imperat  ani- 
mus  sibi,  et  resistitur.  Imperat  animus  ut  moveatur  ma- 
nus,  et  tanta  est  facilitas  ut  vix  a  servitio  discernatur  im- 
perium  :  et  animus  animus  est ,  manus  autem  corpus  est. 
Imperat  animus  ut  velit  animus  ,  nec  alter  est ,  nec  facit 
tamen.  Unde  hoc  monstrum  ,  et  quare  istud?  Imperat, 
inquam  ,  ut  velit,  qui  non  imperaret  nisi  vellet ,  et  non 
fit  quod  imperat.  Sed  non  ex  toto  vult  5  non  ergo  ex  toto 
imperat.  Nam  intantum  imperat,  in  quantum  vult;  et  in 
tantum  non  fit  quod  imperat,  in  quantum  non  vult.  Quo- 
niam  voluntas  imperat  ut  sit  voluntas ,  nec  alia  ,  sed  ipsa. 
Non  utique  plena  imperat,  ideo  non  est  quod  imperat. 
Nam  si  plena  esset,  nec  imperaret  ut  esset,  quia  jam  esset. 
Non  igitur  monstrum  partim  velle,  partim  nolle ;  sed  aegri- 
tudo  animi  est,  quia  non  totus  assurgit  veritate  sublevatus , 
consuetudine  praegravatus.  Et  ideo  sunt  duae  voluntates, 
quia  una  earum  tota  non  est,  et  hoc  adest  alteri  quod  deest 
alteri. 

GAPUT  X. 

Adversus  Manichceos  qui  ex  duabus  contrariis 
voluntatibus  duas  contrarias  naturas  asseve- 
rant. 

XXII.  Pereant  afacietua,  Deus  ,  sicuti  pereunt  vanilo- 
qui  et  raentis  seductores,  qui  cum  duas  voluntates  in  deiibe- 
rando  animadverterint,  duasnaturasduarum  mentium  esse 
asseverant,  unam  bonam  ,  alteram  malam.  Ipsi  vere  mali 
sunt ,  cum  ista  mala  sentiunt ;  et  iidem  ipsi  boni  erunt  si 
vera  senserint,  verisque  consenserint ,  ut  dicat  eis  Apos- 
tolustuus  :  «  Fuistis  aliquando  tenebrae,  nunc  autem  lux 
»  in  Domino1.  »  Isti  enim  dum  volunt  esse  lux,  non  in 
Domino ,  sed  in  se  ipsis,  putando  animae  naturam  hoc  essc 
quod  Deus  est ;  ita  facti  sun.t  densiores  tenebrse  :  quoniam 
longius  a  te  recesserunt  horrenda  arrogantia ,  a  te  vero 
lumine  illuminante  omnem  hominem  venientem  in  hunc 
mundum  z.  Attendite  quid  dicatis ,  et  erubescite ;  et  ac- 
cedite  ad  eum  et  illuminamini,  et  vultus  vestri  non  eru- 
bescent3.  Ego  cum  deliberabam  ut  jam  servirem  Domino 
Deo  meo  ,  sicut  diu  disposueram  ,  ego  eram  qui  volebam, 
ego  qui  nolebam,  ego  ego  eram.  Nec  plene  volebam,  nec 
plene  nolebam.  Ideo  mecum  contendebam  ,  et  dissipabar 
a  me  ipso.  Et  ipsa  dissipatio  me  invito  quidem  fiebat,  nec 
tamen  ostendebat  naturam  mentis  alienae ,  sed  pcenam 
meae.  Et  ideo  non  jam  ego  operabar  illam,  sed  quod  ha- 

1  Ephes.  v,  8.  —  * Joan.  i,  19   —  3  Psal.  xx\i;i,  6. 

bitabat  in  me  peccatum  *  de  supplicio  liberioris  peccati , 
quia  eram  filius  Adam. 

XXIII.  Nam  si  tot  sunt  contrariae  naturae ,  quot  volun- 
tates  sibi  resistunt  j  non  jam  duae,  sed  plures  erunt.  Si  de- 
liberet  quisquam  utrum  ad  conventiculum  eorum  pergat, 
an  ad  theatrum  :  clamant  isti.  Ecce  duae  naturae,  una  bona 
hac  ducit ,  altera  maia  illac  reducit.  Nam  unde  ista  cunc- 
tatio  sibimet  adversantium  voluntatum  ?  Ego  autem  dico 
ambas  malas ,  et  quae  ad  illos  ducit ,  quae  ad  theatrum 
reducit.  Sed  non  credunt  nisi  bonam  esse  qua  itur  ad  eos. 
Quid  si  ergo  quisquam  nostrum  deliberet,  et  secum  alter- 
cantibus  duabus  voluntatibus  fluctuet ,  utrum  ad  thea- 
trumpergat,  an  ad  ecclcsiam  nostram,  nonne  et  istiquid 
respondeant  fluctuabunt  ?  Aut  enim  fatebuntur ,  quod 
nolunt ,  bona  voluntate  pergi  in  ecclesiam  nostram,  sicut 
in  eam  pergunt  qui  sacramentis  ejus  imbuti  sunt  atque 
detinentur  i  aut  duas  malas  naturas,  et  duas  malas  men- 
tes  in  uno  homine  confligere  putabunt;  et  non  erit  veruni 
quod  solent  dicere,  unam  bonam  et  alteram  malam  :  aut 
convertentur  ad  verum ,  et  non  negabunt  cum  quisque 
deliberat  animam  unara  diversis  voluntatibus  aestuare. 

XXIV.  Jam  ergo  non  dicant,  cum  duas  voluntates  in 
homine  uno  adversari  sibi  sentiunt ,  duas  contrarias  men- 
tes  de  duabus  contrariis  substantiis  et  de  duobus  contra- 
riis  principiis  contendere ,  unam  bonam,  alteram  malam. 
Nam  tu,  Deus  verax,  improbas  eos,  et  redarguis  atque  con- 
vincis  eos ,  sicut  in  utraque  mala  voluntate,  cum  quisque 
deliberat  utrum  horainem  veneno  interimat  an  ferro :  utrum 
fundura  alienum  illum ,  an  illum  invadat ,  quando  utrum- 
que  non  potest  :  utrumemat  voluptatem  luxuria  ,  an  pe- 
cuniam  servet  avaritia  :  utrum  ad  circum  pergat ,  an  ad 
theatrura ,  si  uno  die  utruraque  exhibeatur  :  addo  etiam 

1  Rom.  vu,  17. 

tertium,  an  ad  furtum  de  domo  aliena,  si  subest  occasio  : 
addo  et  quartum ,  an  ad  committendum  adulterium  ,  si 
et  inde  simul  facultas  aperitur,  si  omnia  concurrant  in 
unum  articulum  temporis ,  pariterque  cupiantur  omnia 
quae  simul  agi  nequeunt.  Discerpunt  enim  animum  sibimet 
adversantibus  quatuor  voluntatibus,  vel  etiam  pluribus 
in  tanta  copiarerum  quae  appetuntur,  nec  tamentantam 
multitudinem  diversarum  substantiarum  solent  dicere  : 
ita  et  in  bonis  voluntatibus.  Nam  quaero  ab  eis,  utrum  bo- 
num  sit  delectari  lectione  Apostoli ,  et  utrum  bonum  sit 
delectari  psalmo  sobrio  ,  et  utrum  bonum  sit  Evangelium 
disserere.  Respondebunt  ad  singula  :  Bonum.  Quid  si 
ergo  pariter  delectent  omnia  simulque  uno  tempore? 
Nonne  diversae  voluntates  distendunt  cor  hominis ,  cum 
deliberatur  quid  potissimum  arripiamus?  Et  omnes  bonae 
sunt,  et  certant  secum  donec  eligatur  unum  ,  quo  feratur 
tota  voluntas  una ,  quae  in  plures  dividebatur.  Ita  etiam 
cum  aeternitas  delectat  superius ,  et  temporalis  boni  vo- 
luptas  retentat  inferius,  eadem  anima  est  non  tota  volun- 
tate  illud  aut  hoc  volens  •,  et  ideo  discerpitur  gravi  mo- 
lestia  dum  illud  veritate  praeponit ,  hoc  familiaritate  non 
ponit. 

CAPUT  XI. 

Lucta  spiritus  et  carnis  in  Augustino. 

XXV.  Sic  segrotabam,  et  excruciabar  accusans  memet- 
ipsum  solito  acerbius  nimis ,  ac  volvens  et  versans  me  in 
vinculo  meo  ,  donec  abrumperetur  totumquo  jam  exiguo 
tenebar,  sed  tenebar  tamen.  Et  instabas  tu  in  occultis  meis, 
Domine,  severa  misericordia,  flagella  ingeminans  timoris  et 
pudoris,  ne  rursuscessarem,  etnon  abrumperetur  idipsum 
exiguum  et  tenue  quod  remanserat ;  et  revalesceretiterum, 
et  jne  robustius  alligaret.  Dicebam  enim  apud  me  intus  : 
Ecce  modo  fiat,  modo  fiat.  Et  cum  verbo  jam  ibam  in 
placitum.  Jam  penefaciebam,  et  non  faciebam  :  nec  relabe- 
bar  tamen  in  pristina,  sed  de  proximo  stabam ,  et  respira- 
bam.  Et  item  conabar,  et  paulo  minus  ibi  eram,  et  paulo 
minus  jamjamque  attingebam  et  tenebam  ;  et  non  ibi  eram, 
nec  attingebam ,  nec  tenebam ,  haesitans  mori  morti ,  et 
vitse  vivere ;  plusque  in  me  valebat  deterius  inolitum  quam 
melius  insolitum  :  punctumque  ipsum  temporis  quo  aliud 
futurus  eram,  quanto  propius  admovebatur,  tanto  am- 
pliorem  incutiebat  horrorem  ;  sed  non  recutiebat  retro, 
nec  avertebat,  sed  suspendebat. 

XXVI.  Retinebant  nugae  nugarum  ,  et  vanitates  vani- 
tatum  antiquae  amicae  meae  5  et  succutiebant  vestem 
meam  carneam,  et  submurmurabant:  Dimittis-ne  nos ;  et 
a  momento  isto  non  erimus  tecum  ultra  in  aeternum ,  et 
a  momento  isto  non  tibi  licebit  hoc  et  illud ,  ultra  in 
aeternum?  Et  quae  suggerebant  in  eo  quod  dixi,  hoc  et 

illud,  quae  suggerebant ,  Deus  meus?  Avertat  ab  anima 
servi  tui  misericordia  tua.  Quas  sordes  suggerebant?  quse 
dedecora?  Et  audiebam  eas  jam  longe  minus  quam  dimi- 
dius,  non  tanquam  libere  contradicentes  eundo  in  obviam, 
sed  veluti  a  dorso  mussitantes  ,  et  discedentem  quasi  fur- 
tim  vellicantes,  ut  respicerem.  Retardabant  tamen  eunc- 
tantem  me  abripere  atque  exeutere  ab  eis  et  transilire  quo 
vocabar,  cum  diceret  mihi  consuetudo  violenta  :  Putas-ne 
sine  istis  poteris  ? 

XXVII.  Sedjam  tepidissime  hoc  dicebat.  Aperiebatur 
enim  ab  ea  parte  qua  intenderam  faciem  et  quo  transire 
trepidabam  ,  casta  dignitas  continentiae ,  serena  et  non 
dissolute  hilaris ,  honeste  blandiens  ut  venirem  neque 
dubitarem,  et  extendens  ad  me  suscipiendum  et  amplecten- 
dum  pias  manus  plenas  gregibus  bonorum  exemplorum. 
Ibi  tot  pueri  et  puellae  ;  ibi  juventus  multa  et  omnis  aetas, 
et  graves  viduae ,  et  virgines  anus  5  et  in  omnibus  ipsa  con- 
tinentia  nequaquam  sterilis  ;  sed  fcecunda  mater  filiorum 
gaudiorum  de  marito  te,  Domine.  Et  irridebat  me  irrisione 
hortatoria ,  quasi  diceret :  Tu  non  poteris  quod  isti,  quod 
istae  ?  An  vero  isti  et  istae  in  semetipsis  possunt ,  ac  non  in 
Domino  Deo  suo?  Dominus  Deus  eorum  me  dedit  eis.  Quid 
in  te  stas ,  et  non  stas  ?  Projice  te  in  eum  5  noli  metuere  ; 
non  se  subtrahet  ut  cadas  :  projice  te  securus,  excipiet  et  sa- 
nabit  te.  Et  erubescebam  nimis ,  quia  illarum  nugarum 
murmur  adhuc  audiebam,  et  cunctabundus  pendebam.  Et 
rursus  illa,  quasi  diceret  :  Obsurdesce  adversus  immunda 
illa  membra  tua  s  u  per  terram,  ut  mortificentur.  Narrant 
tibi  delectationes,  sed  non  sicut  lexDomini  Deitui1.  Ista 
controversia  in  corde  meo ,  non  nisi  de  me  ipso  adversus 
me  ipsum.  At  Alypius  aflixus  lateri  meo  ,  inusitati  motus 
mei  exitum  tacitus  opperiebatur. 

1  Psal.  civiii,  85. 

CAPUT  XII. 

Vocis  admonitu  quomodo  totus  conversus. 

XXVIII.  Ubi  veroafundo  arcano  alta  consideratio  con- 
traxit,  et  congessit  totam  miseriam  meam  in  conspectum 
cordis  mei,  oborta  est  procella  ingens  ferens  ingentem 
imbrem  Jacrymarum.  Et  ut  totum  efFunderem  cum  vo- 
cibus  suis,  surrexi  ab  Alypio.  Solitudo  mihi  ad  negotium 
flendi  aptior  suggerebatur.  Et  secessi  remotius  quam  ut 
posset  mihi  onerosa  esse  etiam  ejus  praesentia.  Sic  tunc 
eram,  et  ille  sensit  :  nescio  quid  enim  puto  dixeram  in 
quo  apparebat  sonus  vocis  meae  jam  fletu  gravidus,  et  sic 
surrexeram.  Mansit  ergo  ille  ubi  sedebamus,  nimie  stu- 
pens.  Ego  sub  quadam  fici  arbore  stravi  me  nescio  quo- 
modo,  et  dimisi  habenas  lacrymis,  et  proruperunt  flumina 
oculorum  meorum,  accepfabile  sacrificium  tuum.  Et  non 
quidem  his  verbis,  sed  in  hac  sententia  multa  dixi  tibi  : 
«  Ettu,  Domine^usquequo1?  Usquequo,  Domine,  irasceris 
»  in  finem  ?  Ne  memor  fueris  iniquitatum  nostrarum  anti- 
»  quarum2.  »  Sentiebam  enim  eis  me  teneri.  Jactabam 
voces  miserabiles  :  Quandiu?  quandiu?  Gras  et  cras? 
Quare  non  modo  ?  quare  non  hac  hora  fmis  turpitudinis 
mese? 

XXIX.  Dicebam  haec  et  flebam  amarissima  contritione 
cordis  mei.  Et  ecce  audio  vocem  de  vicina  domo  cum  cantu 
dicentis  etcrebro  repetentis,  quasi  pueri  an  puelloe,  nes- 
cio  :  Tolle,  lege;  tolle,  lege.  Statiraque  mutato  vultu  in- 

1  Psal    vi,  !\.  —  3  Id  Lxxvin,  5  et  8. 

tentissimus  cogitare  ccepi,  utrumnam  soJerent  pueri  in 
aliquo  genere  ludendi  cantitare  tale  aliquid  :  nec  occur- 
rebat  omnino  audivisse  me  uspiam.  Repressoque  impetu 
lacrymarum  surrexi,  nihilaliud  interpretans,  nisi  divinitus 
mihi  juberi,  ut  aperirem  codicem  et  legerem  quod  primum 
caput  invenissem.  Audierara  enim  de  Antonio ,  quod  ex 
evangelica  lectione,  cui  forte  supervenerat ,  admonitus 
fuerit  tanquam  sibi  diceretur  quod  legebatur.  Vade,  vende 
»  omnia  quse  habes,  et  da  pauperibus,  et  habebis  the- 
»  saurum  in  ccelis;  et  veni,  sequere  me1  ;  »  et  tali  ora- 
culo  confestim  ad  te  esse  conversum.  Itaque  concitus  redii 
ad  eum  locum  ubi  sedebat  Alypius  :  ibi  enim  posueram 
codicem  Apostoli,  cum  inde  surrexeram.  Arripui,  aperui, 
et  legi  in  silentio  capitulum ,  quo  primum  conjecti  sunt 
oculi  mei  :  «  Non  in  comessationibus  et  ebrietatibus,  non 
»  in  cubilibus  et  impudicitiis,  non  in  contentione  et  aemu- 
»  latione  :  sed  induite  Dominum  Jesum  Christum,  et  car- 
»  nis  providentiam  ne  feceritis  in  concupiscentiis  -.  »  Nec 
ultra  volui  legere ,  nec  opuserat.  Statim  quippe  cum  fine 
hujusce  sententiae  quasi  luce  securitatis  infusa  cordi  meo, 
omnes  dubitationis  tenebrae  difTugerunt. 

XXX.  Tum  interjecto  aut  digito  aut  nescio  quo  alio 
signo,  codicem  clausi,  et  tranquillo  jam  vultu  indicavi 
Alypio.  At  ille  quid  in  se  ageretur,  quod  ego  nesciebam  , 
sic  indicavit.  Petit  videre  quid  legissem  :  ostendi  ;  et  at- 
tendit  etiam  ultra  quam  ego  legeram  ,  et  ignorabam  quid 
sequeretur.  Sequebatur  vero  :  «  Infirmum  autem  in  fide 
»  recipite3.  »  Quod  ille  ad  se  retulit,  mihique  aperuit. 
Sed  tali  admonitione  firmatus  est ,  placitoque  ac  propo- 
sito  bono  et  congruentissimo  suis  moribus ,  quibus  a  me 
in  melius  jam  olim  valde  longeque  distabat,  sine  ulia  tur- 
bulenta  cunctatione  conjunctus  est.  Inde  ad  matrem  in- 

*  Matth.  xix,  21  .  — J  Rom.   xm,  i3,  14.  —  3  Id.  xiv,  1. 

dicamus ;  gaudet.  Narramus  quemadmodum  gestum  sit ; 
exultat  et  triumphat ;  et  benedicebattibi,  qui  potens  es  ultra 
quam  petimus  aut  inteiligimus  facere1,  quia  tanto  amplius 
sibi  a  te  concessum  de  me  videbat  quam  petere  solebat 
miserabilibus  flebilibusque  gemitibus.  Convertisti  enim  me 
ad  te,  ut  nec  uxorem  qusererem,  nec  aliquam  spem  ssecuii 
hujus,  stans  in  ea  regula  fidei  in  qua  me  ante  tot  annos  ei 
revelaveras.  Et  convertisti  luctumejus  in  gaudium  -  multo 
uberius  quam  voluerat ,  et  multo  charius  atque  castius 
quam  de  nepotibus  carnis  meae  requirebat. 

1  Ephcs.  m,  20.  —  2  Psal.  xsix,  12. 

DlCIT  DE  CAPTO  A  SE  C0NS1LI0  RHETORlC.r.  PR0FESS10NF.M  ABHCIENDl,  NON  TAMEN 
ANTEQLAM  VJNDEMIALUM  FERIARDM  ,  QCOD  PROXIME  INSTARAT,  TF.MPIS  ADVF.NIS- 
SET.  TlM  DE  SCO  1N  VeRECLNDI  AMICI  VILLAM  SECESSl',  DE  SDO  BAPTISMATF.  ,  AC 
DF.  MONNIC X.  MATRIS  VIRTCTIBIS  ATQCE  OBITD  ,  QUl  BAPTI7.ATO  1PSO  1NC1D1T  IN 
El'MDEM  HUNCCE  ANNUM  ,  JETATIS  VIDELICF.T   ArC.ISTlNI    TRIGESIMIM-TERTIIM. 


CAPUT  I. 

Laudat  Dei  bonitatem  agnoscens  suani  miseriam. 

I.  ODomiive,  ego  servus  tuus,  ego  servustuus,  et  filius 
ancillae  tuae.  Disrupisti  vinculamea,  tibi  sacrificabo  sacri- 
fieium  laudis1.  Laudet  te  cor  meum  et  lingua  mea,  et  om- 
nia  ossa  meadicant  :  «  Domine,  quis  similis  tibi?  »  Dicant 
et  responde  mihi ,  et  «  Dic  animae  mese  :  Salus  tua  ego 
»  sum  a. »  Quis  ago,  et  qualis  ego?  Quid  non  mali  aut  facta 
mea ;  aut  si  non  facta,  dicta  mea  :  aut  si  non  dicta,  vo- 
luntasmeafuit?  Tu  autem,  Domine,bonus  et  misericors, 
et  dextera  tua  respiciens  profunditatem  mortis  meae^  et 
a  fundo  cordis  mei  exhauriens  abyssum  corruptionis.  Et 
hoc  erat  totum  nolle  quod  volebam ,  et  velle  quod  vole- 
bas.   Sed  ubi  erat  tam  annoso  tempore,  et  de  quo  imo 

r  Psal.  cxv,  16,  17.  —  »  Id.  xxtiv,  3  et  10. 

altoque  secreto  evocatum  est  in  momento  liberum  arbi- 
trium  meum,  quo  subderem  cervicem  letii  jugo  tuo,  et 
humeros  levi  sarcinae  tuae  l.  Christe  Jesu  ,  adjutor  meus 
et  redemptor  meus?  Quam  suave  mihi  subito  factum  est 
carere  suavitatibus  nugarum  !  et  quas  amittere  metus  fue- 
rat,  jam  diraittere  gaudium  erat.  Ejiciebas  enim  eas  a  me, 
vera  tu  et  summa  suavitas  ,  ejiciebas  et  intrabas  pro  eis 
omni  voluptate  dulcior ,  sed  non  carni  et  sanguini  :  omni 
luce  clarior,  sed  omni  secreto  interior  ;  omni  honore  su- 
blimior,  sed  non  sublimibus  inse.  Jamliber  erat  animus 
meus  a  curis  mordacibus  ambiendi,  et  acquirendi,  et 
volutandi  atque  scalpendi  scabiem  libidinum  ;  et  garrie- 
bam  tibi  claritati  meae;  et  divitiis  meis,  et  saluti"meae, 
Domino  Deo  meo. 

CAPUT  II. 

Deserere  rhetorices  professionem  differt  usque  ad 
v  indem  iales  ferias . 

II.  Et  placuit  mihi  in  conspectu  tuo  non  tumultuose 
abripere ,  sed  leniter  subtrahere  ministerium  linguae  meae 
nundinis  loquacitatis ,  ne  ulterius  pueri  meditantes  non 
legem  tuam,  non  pacem  tuam  ,  sed  insanias  mendaces  et 
bella  forensia,  mercarentur  ex  ore  meo  arma  furori  suo. 
Et  opportune  jam  paucissimi  dies  supererant  ad  vinde- 
miales  ferias ,  etstatui  tolerare  illos  ut  solemniter  absce- 
derem,  et  redemptusa  te  jam  non  redirem  venalis.  Consi- 

'  Mattli.  xi,  3o. 

lium  ergo  nostrum  erat  coram  te;  coramhominibus  autem, 
nisi  nostris  ,  non  erat.  Et  convenerat  inter  nos  ne  passim 
cuiquam  effunderetur;  quanquam  tu  nobis  a  convalle  plo- 
rationis  ascendentibus1,  et  cantantibuscanticumgraduum, 
dederas  sagittas  acutas ,  et  carbones  vastatores  adversus 
linguam  subdolam 2 ,  velut  consulendo  contradicentem , 
et,  sicut  cibum  assolet  amando  consumentem. 

III.  Sagittaveras  tu  cor  nostrum  charitate  tua,  et  ges- 
tabamus  verba  tua  transfixa  visceribus  ;  et  exempla  ser- 
vorum  tuorum ,  quos  de  nigris  lucidos,  et  de  mortuis  vivos 
feceras ,  congesta  in  sinum  cogitationis  nostrse  urebant 
et  absumebant  gravem  torporem,  ne  in  ima  vergeremus; 
et  accendebant  nos  vahde ,  ut  omnis  ex  lingua  subdola 
contradictionis  flatus  inflammare  nos  acrius  posset ,  non 
extinguere,  Verumtamen  quia  propter  nomen  tuum,  quod 
sanctificasti  per  terras ,  etiam  laudatores  utique  haberet 
votum  et  propositum  nostrum  ,  jactantise  simile  videbatur 
non  opperiri  tam  proximum  feriarum  tempus ,  sed  de 
publica  professione  atque  ante  oculos  omnium  sita  ante 
discedere,  ut  conversa  in  factum  meum  ora  cunctorum  in- 
tuentium ,  quam  vicinum  vindemialium  diem  prsevenire 
voluerim,  multa  dicerent ,  quod  quasi  appetissem  magnus 
videri.  Et  quo  mihi  eratistud,  ut  putaretur  et  disputa- 
retur  de  animo  meo  ,  et  blasphemaretur  bonum  nostrum? 

IV.  Quin  etiam  quod  ipsa  aestate  litterario  labori  ni- 
mio  pulmo  meus  cedere  cceperat ,  et  difficulter  trahere 
suspiria,  doloribusque  pectoris  testari  se  saucium,  vocem- 
que  clariorem  productioremve  recusare,  primo  perturba- 
verat  me,  quia  magisterii  illius  sarcinam  pene  jam  neces- 
sitate  deponere  cogebat,  aut  si  curari  et  convalescere 
potuissem,  certe  intermittere.  Sed  ubi  plena  voluntas 
vacandi ,  et  videndi  quoniam  tu  es  Dominus ,  oborta  mihi 

1  Psal.  lxxxiii,  6,  7.  —  2  IJ.  cxix,  3-5. 

est  atque  firmata;  nosti,  Deus  meus,  etiam  gaudere  ccepi, 
quod  haec  quoque  suberat  non  mendax  excusatio ,  quse 
offensionem  hominum  temperaret  ,  qui  propter  liberos 
suos  meliberumessenunquam  volebant.  Plenus  igiturtali 
gaudio  tolerabam  illud  intervallum  temporis,  donec  decur- 
reret :  nescio  utrum  vel  viginti  dies  erant ,  sed  tamen  for- 
titer  tolerabantur,  quia  recesserat  cupiditas  quae  mecum 
solebat  ferre  grave  negotium,  et  ego  premendus  reman- 
seram  ,  nisi  patientia  succederet.  Peccasse  me  in  hoc 
quisquam  servorum  tuorum  fratrum  meorum  dixerit , 
quod  jam  pleno  corde  militia  tua,  passus  me  fuerim  vel 
una  hora  sedere  in  cathedra  mendacii.  At  ego  non  con- 
tendo.  Sed  tu,  Domine  misericordissime ,  nonne  et  hoc 
peccatum  cum  caeteris  horrendis  et  funereis  in  aqua  sancta 
ignovisti  et  remisisti  mihi  ? 

CAPUT   III. 

Verecundus  concedit  illi  rus  suum. 

V.  Macerabatur  anxietudine  Verecundus  de  isto  nos- 
tro  bono,  quod  propter  vincula  sua,  quibus  tenacissime 
tenebatur ,  deseri  se  nostro  consortio  videbat,  nondum 
Christianus  conjuge  fideli  5  ea  ipsa  tamen  arctiore  prae 
caeteris  compede,  ab  itinere  quod  aggressi  eramus  retarda- 
batur.  Nec  Christianum  esse  alio  modo  se  velle  dicebat 
quam  illo  quo  non  poterat.  Benigne  sane  obtulit,  ut 
quandiu  ibi  essemus  ,  in  rure  ejus  essemus.  Retribues  illi, 
Domine,  in  resurrectione  justorum,  quia  jam  ipsam  sortem 
retribuisti  e\.  Quamvis  enim  absentibus  nobis ,  cum  Rom?e 

jam  essemus,  corporali  aegritudine  correptus ,  et  in  ea 
Christianus  et  fidelis  factus ,  ex  hac  vita  emigravit  :  ita 
misertus  es  non  solum  ejus,  sed  etiam  nostri,  ne  cogitan- 
tes  egregiam  erga  nos  amici  humanitatem,  nec  eum  in 
grege  tuo  numerantes,  dolore  intolerabili  cruciaremur. 
Gratias  tibi,  Deus  noster,  tui  sumus,  indicant  hortationes 
et  consolationes  tuae :  fidelis  promissor ,  reddes  Verecundo 
pro  rure  illo  ejus  Cassiciaco,  ubi  ab  aestu  saeculi  requie- 
vimus  in  te,  amcenitatem  sempiterne  virentis  paradisi  tui, 
quoniam  dimisisti  ei  peccata  super  terram ,  in  monte  in- 
caseato,  monte  tuo ,  monte  uberi  *. 

VI.  Angebatur  ergo  tunc  ipse ;  Nebridius  autem  colloe- 
tabatur.  Quamvis  enim  et  ipse  nondum  Christianus  in 
illam  foveam  perniciosissimi  erroris  inciderat ,  ut  Veritatis 
Filii  tui  carnem  phantasmacrederet,  tamen  inde  emergens 
sic  sibi  erat ,  nondum  ullis  Ecclesiae  tuae  sacramentis  im- 
butus ,  sed  inquisitor  ardentissimus  veritatis.  Quem  non 
multo  post  conversionem  nostram  et  regenerationem  per 
baptismum  tuum  ,  ipsum  etiam  fidelem  catholicum  casti- 
tate  perfecta  atque  continentia  tibi  servientem  in  Af rica 
apud  suos,  cum  tota  domus  ejus  per  eum  Christiana  facta 
esset,  carne  solvisti ,  et  nunc  ille  vivit  in  sinu  Abraham. 
Quidquid  illud  est  quod  illo  significatur  sinu  (6),  ibi  Ne- 
bridius  meus  vivit,  dulcis  amicus  meus,tuus  autem, 
Domine,  adoptivus  ex  liberto  filius,  ibi  vivit.  Nam  quis  alius 
tali  animae  locus?  Ibi  vivit ,  unde  me  multa  interrogabat 
homuncionem  inexpertum.  Jam  non  ponit  aurem  ad  os 
meum,  sed  spiritale  os  ad  fontem  tuum,  et  bibit  quantum 
potest  sapientiam  pro  aviditate  sua  sine  fine  felix.  Nec  sic 
eum  arbitror  inebriari  ex  ea,ut  obliviscatur  mei,  cum  tu, 
Domine,  quem  potat  ille,  nostri  sis  memor.  Sic  ergo  eramus 
Verecundum  consolantes  tristem  ,  salva  amicitia  ,  de  tali 

1  Psal.  lxvii,  16. 

conversione  nostra  ;  et  exhortantes  ad  fidera  gradus  sui , 
vitae  scilicet  conjugalis  :  Nebridiurn  autem  opperientes 
quando  sequeretur,  quod  de  tam  proximo  poterat ,  et  erat 
jam  jamque  facturus  :  cum  ecceevoluti  surtt  dies  illi  tan- 
dem,  nam  longi  etmulti  videbantur  prae  amore  libertatis 
otiosae ,  adcantandum  de  medullis  omnibus  :  «  Tibi  dixit 
»  cor  meum :  Quaesivi  vultum  tuum  ;  vultum  tuum,  Domi- 
»  ne,  requiram1.  » 

CAPUT  IV. 

Libri  apud  Cassiciacum  scripti.  Epistolce  ad  Nebri- 
dium,  quibus  dwinitus  gratiis  perfusus,  et  quam 
vivido  pietatis  sensu,  dum  Psalmos  evolvit.  Accer- 
rimo  dolore  dentium  subito  liberatur. 

VII.  Et  venit  dies  in  quo  etiam  actu  solverer  a  pro- 
fessione  rhetorica ,  unde  jam  cogitatu  solutus  eram.  Et 
factum  est,  et  eruisti  linguam  meam,  undejam  erueras 
cor  meum ,  et  benedicebam  tibi  gaudens ,  profectus  in 
viliam  cum  meis  omnibus.  Ibi  quid  egerim  in  litteris, 
jam  quidem  servientibus  tibi,  sed  adhuc  superbiae  scholam 
tanquam  in  pausatione  anhelantibus2,  testantur  libri  dis- 
putati  cum  praesentibus,  et  cum  ipso  me  solo  coram  te  : 
quae  autem  cum  absente  Nebridio,  testantur  Epistolae.  Et 
quando  mihi  sufficiat  tempus  commemorandi  omnia  magna 
erga  nos  beneficia  tua  in  illo  tempore ,  praesertim  ad  alia 

1  Psal.  xxvi,  8.  —  2  Ad  illud  Augustinus  alludit ,  quod  accidit  fugientibus, 
qui  cum  primum  pausant,  aliquandiu  anhelant.  Libri  porro  quos  hic  dicit  in 
villa  scriptos ,  ii  sunt  qui  recensentur  in  lib.  i  Retract.  cap.  i~4- 

majora  properanti  ?  Revocat  eniro  me  recordatio  mea,  et 
dulce  mihi  fit ,  Domine,  confiteri  tibi  quibus  internis  me 
stimulis  perdomueris,  et  quemadmodum  me  complana- 
veris  humiliatis  montibus  et  collibus  cogitationum  mea- 
rum  ,  et  tortuosa  mea  direxeris ,  et  aspera  lenieris ,  quo- 
que  modo  ipsum  etiam  Alypium  fratrem  cordis  mei 
subegeris  nomini  unigeniti  tui  Domini  et  Salvatoris  nostri 
Jesu  Christi ,  quod  primo  dedignabatur  inseri  litteris  nos- 
tris.  Magis  enim  eas  volebat  redolere  gymnasiorum  cedros 
quas  jam  contrivit  Dominus  ,  quam  salubres  herbaseccle- 
siasticas  adversasserpentibus. 

VIII.  Quas  tibi ,  Deus  meus,  voces  dedi,  cum  legerem 
Psalmos  David  ,  cantica  fidelia ,  et  sonos  pietatis  exclu- 
dentes  turgidum  spiritum,  rudis  in  germano  amore  tuo , 
catechumenus  in  villa  cum  catechumeno  AJypio  feriatus , 
matre  adhaerente  nobis  muliebri  habitu,  virili  fide  ,  anili 
securitate,  materna  charitate,  Christiana  pietate?  Quas  tibi 
voces  dabam  in  Psalmis  illis,  et  quomodo  in  te  inflam- 
mabar  exeis,  et  accendebar  eos  recitare  si  possem  toto 
orbe  terrarum ,  adversus  typhum  generis  humani.  Et 
tamen  toto  orbe  cantantur ,  et  non  est  qui  se  abscon- 
dat  a  calore  tuo.  Quam  vehementi  et  acri  dolore  indigna- 
bar  Manichaeis ,  et  miserabar  eos  rursus ,  quod  illa  sacra- 
menta ,  illa  medicamenta  nescirent  :  et  insani  essent 
adverus  antidotum  quo  sani  esse  potuissent.  Vellem  ut 
alicubi  juxta  essent  tunc,  et  me  nesciente  quod  ibi 
essent  ,  intuerentur  faciem  meam  ,  et  audirent  vo- 
ces  meas  ,  quando  legi  quartum  Psalmum  ,  in  illo 
tunc  otio,  quid  de  me  fecerit  ille  Psalmus.  «  Cum  invoca- 
»  rem ,  exaudivit  me  Deus  justitiae  meae  :  in  tribulatione 
»  dilatasti  mihi  :  miserere  mei,  Domine,  et  exaudi  oratio- 
»  nem  meam  ' .  »  Audirent ,  ignorante  me  utrum  audi- 

1  Explicatio  Psalmi  quarti  :  Cum  invocarem. 

rent,  ne  me  propter  se  illa  dicere  putarent,  quae  inter 
haec  verba  dixerim.  Quia  et  revera  nec  ea  dicerem  ,  nec 
sic  ea  dicerem ,  si  me  ab  eis  audiri  viderique  sentirem  : 
nec,  si  dicerem,  sic  acciperent  quomodo  mecum  et  mihi 
coram  te  de  familiari  affectu  animi  mei. 

IX.  Inhorrui  timendo,  ibidemque  inferbui  sperando  et 
exultandoin  tua  misericordia,  Pater.  Et  haec  omnia  exi- 
bant  per  oculos  meos  et  vocem  meam,  cum  conversus  ad 
nos  Spiritus  tuus  bonus  aitnobis  :  «  Filiihominum,  quous- 
)>  quegraves  corde? Ut quiddiligitis  vanitatem, et  quaeritis 
»  mendacium?  »  Dilexeram  enim  vanitatem,  etquaesieram 
mendacium.  Et  tu,  Domine,  jam  magnificaveras  sanctum 
tuum,  suscitans  eum  a  mortuis,  et  collocans  ad  dexteram 
tuam  ',  unde  mitteret  ex  aito  promissionem  suam  Paracle- 
tum  Spiritum  veritatis- :  et  miserat  eum  jam3,  sed  ego 
nesciebam.  Miserat  eum,  quia  jam  magnificatus  erat,  re- 
surgens  a  mortuis,  et  ascendens  in  coelum.  Ante  autem 
Spiritus  nondum  erat  datus,  quia  Jesus  nondum  erat  cla- 
rificatus 4 :  et  clamabat  prophetia :  «  Quousque  graves 
»  corde?  Ut  quid  diligitis  vanitatem,  et  quaeritis  menda- 
»  cium?  Etscitote  quoniamDorainusmagnificavit  Sanctum 
»  suum.  »  Clamat:  «  Quousque,  )>  clamat:  «  Scitote.  »  Et 
ego  tandiu  nesciens  vanitatem  dilexi,  et  mendacium  quae- 
sivi ;  et  ideo  audivi  et  contremui,  quoniam  talibus  dicitur 
qualem  me  fuisse  rerainiscebar.  In  phantasmatibus5  enim 
qure  pro  veritate  tenueram,  vanitas  erat  et  mendacium. 
Et  insonui  multa  graviter  et  fortiter  in  dolore  recordatio- 
nis  meae.  Quae  utinam  audissent  qui  adhuc  usque  diligunt 
vanitatem  et  quaerunt  mendacium.  Forte  conturbarentur, 

1  Marc.  xvi,  19.  —  2  Joan.  xiv,  16.  17.  —  3  Act.  11,  1-4.  —  4  Joan. 
vn,  3y.  —  5  Augustinus  in  hujus  opevis  lib.  111,  cap.  6,  phantasias  vocat  eo- 
vum  quae  omnino  non  sunt  corporum  imagines,  quasi  ipse  Manichwis  olini 
adhrevens  pvo  vevitate  amplexabatuv. 

et  evomuissent  illud  -,  et  exaudires  eos,  cum  clamarent  ad 
te  :  quoniam  vera  morte  carnis  mortuus  est  pro  nobis,  qui 
te  interpellat  pro  nobis. 

X.  Legebam  :  « Irascimini,  etnolite  peccare.  »  Et  quo- 
modo  movebar,  Deus  meus,  qui  jam  didiceram  irasci  mihi 
de  praeteritis,  ut  de  caetero  non  peccarem?  Et  merito  irasci, 
quia  non  alia  natura  genlis  tenebrarum  de  me  peccabat, 
sicut  dicunt  qui  sibi  non  irascuntur,  et  thesaurizant  sibi 
iram  in  die  irae  et  revelationis  justi  judicii  tui  *.  Nec  jam 
bona  mea  foris  erant,  nec  oculis  carneis  in  isto  sole  quee- 
rebantur.  Volentes  enim  gaudcre  forinsecus  facile  evanes- 
cunt ;  et  eflfunduntur  in  ea  quae  videntur  et  temporalia 
sunt ;  et  imagines  eorum  famelica  cogitatione  lambunt. 
Et  o  si  fatigentur  inedia,  et  dicant :  «  Quis  ostendet  nobis 
»  bona  ?  »  Et  dicamus,  et  audiant :  «  Signatum  est  in  nobis 
»  lumen  vultus  tui;  Domine. »  Non  enim  lumen  nos  sumus 
quod  illuminat  omnem  hominem2,  sed  illuminamur  a  te, 
ut  qui  fuimus  aliquando  tenebrae,  simus  lux  in  te3.  O  si 
viderent  internum  aeternum,  quod  ego  quia  gustaveram, 
frendebam,  quoniam  non  eis  poteram  ostenderc,  si  ailer- 
rent  ad  me  cor  in  oculis  suis  foris  a  te,  et  dicerent :  «  Quis 
»  ostendet  nobis  bona?  »  Ibi  enim  ubi  mihi  iratus  eram 
intus  in  cubiii,  ubi  compunctus  eram,  ubi  sacrificaveram 
mactans  vetustatem  meam,  et  inchoata  meditatione  reno- 
vationis  meee  sperans  in  te,  ibi  mihi  dulcescere  cceperas  et 
dederas  laetitiam  in  corde  meo.  Et  exclamabam  legens 
hsec  foris,  et  agnoscens  intus  ;  nec  volebam  multiplicari 
terrenis  bonis,  devorans  tempora,  et  devoratus  tempori- 
bus,  cum  haberem  in  aeterna  simplicitate  aliud  frumentum 
et  vinum  et  oleum. 

XI.  Et  clamabam  in  consequenti  versu  clamore  alto 
cordis  mei:  «  0  in  pace  !  o  in  idipsum!  »  o  quid  dixit: 

1  Rom.  i!,  5.  —   2  Joan.  1,  9.  —  3  Ephes.  v,  8. 

«  Obdormiam  et  somnum  capiam !  »  Quoniam  quis  resis- 
tet  nobis,  cum  fiet  sermo  qui  scriptus  est :  «  Absorpta  est 
»  mors  in  victoriara  *  ?  »  Et  tu  es  idipsum  valde  qui  non 
mutaris ;  et  in  te  requies  obliviscens  laborum  omnium, 
quoniam  nullus  ahus  tecum  nec  ad  alia  multa  adipiscenda 
quae  non  sunt  quod  tu;  sed:  «  Tu,  Domine,  singulariter  in 
»  spe  constituisti  me.  »  Legebam  et  ardebam  $  nec  inve- 
niebam  quid  facerem  surdis  mortuis,  ex  quibus  fueram 
pestis,  latrator  amarus  et  caecus  adversus  litteras  de  melle 
cceli  melleas,  et  de  lumine  tuo  luminosas  :  et  super  inimicis 
Scripturae  hujus  tabescebam. 

XII.  Quando  recordabor  omnia  dierum  illorum  feria- 
torum?  Sed  nec  oblitus  sum,  nec  silebo  flagelli  tui  aspe- 
ritatem,  et  misericordiae  tuae  mirabilem  celeritatem.  Do- 
lore  dentiura  tunc  excruciabas  me ;  et  cum  in  tanlum 
ingravesceret  ut  non  valerem  loqui_,  ascendit  in  cor  meum 
admonere  omnes  meos  qui  aderant,  ut  deprecarentur  te 
pro  me,  Deum  salutis  omnimodae.  Et  scripsi  hoc  in  cera, 
et  dedi  ut  eis  legeretur.  Mox  ut  genua  supplici  aifectu 
fiximus,  fugit  dolor  ille.  Sed  quis  dolor,  aut  quomodo 
fugit?  Expavi,  fateor,  Domine  meus,  Deus  meus,  nihil 
enim  tale  ab  ineunte  aetate  expertus  fueram.  Et  insinuati 
sunt  mihi  in  profundo  nutus  tui :  et  gaudens  in  fide  laudavi 
nomen  tuum.  Et  ea  fides  me  securum  esse  non  sinebat  de 
praeteritis  peccatis  meis,  quae  mihi  per  baptismum  tuum 
remissa  nondum  erant. 

1  i  Cor.  xv,  54. 

CAPUT  V. 

Ambrosium  consulit  quid  legendum . 

XIII.  Renuntiavi  peractis  vindemialibus,  ut  scholasti- 
cis  suis  Mediolanenses  venditorem  verborum  alium  provi- 
derent,  quod  et  tibi  ego  servire  delegissem,  et  illi  profes- 
sioni  prae  difficultate  spirandi  ac  dolore  pectoris  non 
sufiicerem.  Et  insinuavi  per  litteras  antistiti  tuo,  viro 
sancto  Ambrosio  pristinos  errores  meos,  et  prsesens  votum 
meum,  ut  moneret  quid  potissimum  mihi  de  libris  tuis  le- 
gendum  esset,  quo  percipiendae  tantae  gratiae  paratior 
aptiorque  fierem.  At  ille  jussit  Isaiam  prophetam  ;  credo, 
quod  prae  caeteris  Evangelii  revocationisque  Gentium  sit 
praenuntiator  apertior.  Verumtamen  ego  primam  hujus 
lectionem  non  intelligens,  totumque  talem  arbitrans,  dis- 
tuli  repetendum  exercitatior  in  dominico  eloquio. 

CAPl  T  VI. 

Mediolani  baptizatur  cum  Alypio  et  Adeodato. 

XIV.  Inde  ubi  tempus  advenit,  quo  me  nomen  dare 
oporteret,  relicto  rure,  Mediolanum  remeavimus.  Placuit 
et  Alypio  renasci  in  te  mecum,  jam  induto  humilitate  sa- 
cramentis  tuis  congrua,  et  fortissimo  domitori  corporis, 

usque  ad  Italicum  solum  giaciale  nudo  pede  obterendum 
insolito  ausu.  Adjunximus  etiam  nobis  puerum  Adeoda- 
tum  ex  me  natum  carnaliter  de  peccato  meo.  Tu  bene  fe- 
ceras  eum.  Annorum  erat  ferme  quindecim,  et  ingenio 
prseveniebat  multos  graves  et  doctos  viros.  Munera  tua 
tibi  confiteor,  Domine  Deus  meus,  creator  omnium,  et 
multum  potens  reformare  nostra  deformia,  nam  ego  in  illo 
puero  praeter  delictum  nihil  habebam.  Quod  enim  enu- 
triebatur  a  nobis  in  disciplina  tua^  tu  inspiraveras  nobis, 
nullus  alius  :  munera  tua  tibi  confiteor.  Est  liber  noster 
qui  inscribitur  de  Magistro  -.  ipse  ibi  mecum  loquitur.  Tu 
scis  illius  esse  sensa  omnia  quae  inseruntur  ibi  ex  persona 
collocutoris  mei,  cumesset  in  annis  sexdecim.  Multa  ejus 
alia  mirabiliora  expertus  sum.  Horrori  mihi  erat  illud  in- 
genium,  et  quis  praeter  te  talium  miraculorum  opifex  ? 
Cito  de  terra  abstulisti  vitam  ejus,  et  securior  eum  recor- 
dor,  non  timens  quidquam  pueritiae,  nec  adolescentiae, 
nec  omnino  homini  illi.  Sociavimus  eum  coaevum  nobis 
in  gratia  tua,  educandum  in  disciplina  tua,  et  baptizati 
sumus,  et  fugit  a  nobis  sollicitudo  vitae  praeteritae.  Nec 
satiabar  illis  diebus  dulcedine  mirabili,  considerare  altitu- 
dinem  consilii  tui  super  salutem  generis  humani.  Quan- 
tum  flevi  in  hymnis  et  canticis  tuis,  suave  sonantis  Eccle- 
siae  tuae  vocibus  commotus  acriter  !  Voces  illae  influebant 
auribus  meis,  et  eliquabatur  veritas  in  cor  meum,  et 
exaestuabat  inde  aflectus  pietatis,  et  currebant  lacrymae, 
etbene  mihi  erat  cum  eis. 


COJNFESSIONUM  ,    LIB.     IX.  209 


\W\  VV\\\VV»\VX\V\V«\VV»\\\\\VV%\\V»\V\VVV«VV\\\VM\Y\%\V\<V\\%\\VA\\\\\\\\\\ 

CAPUT  VII. 

Ecclesiastici  cantus  institutio  Mediolani.  hwentio 
corporum  sanctorum  Protasii  et  Gervasii. 

XV.  Non  longe  coeperat  Mediolanensis  Ecclesia  genus 
bec  consolationis  et  exhortationis  celebrare,  magno  stu- 
dio  fratrum  concinentium  vocibus  et  cordibus.  Nimirum 
annus  erat,  aut  non  multo  amplius,  cum  Justina  Valenti- 
niani  regis  pueri  mater,  hominem  tuum  Ambrosium  per- 
sequeretur  haeresis  suae  causa,  qua  fuerat  seducta  ab 
Arianis.  Excubabat  pia  plebs  in  Ecclesia,  mori  parata  cum 
episcopo  suo,  servo  tuo.  Ibi  mater  mea,  ancilla  tua,  sol- 
licitudinis  et  vigiliarum  primastenens,  orationibusvivebat. 
Nos  adhuc  frigidi  a  calore  Spiritus  tui,  excitabamur  tamen 
civitate  attonita  atque  turbata.  Tunc  hymni  et  psalmi  ut 
canerentur  secundum  morem  Orientalium  partium,  ne 
populus  mosroris  taedio  contabesceret,  institutum  est;  et 
ex  illo  in  hodiernum  retentum,  multis  jam  ac  pene  omni- 
bus  gregibus  tuis,  et  per  caetera  orbis  imitantibus. 

XVI.  Tunc  memorato  antistiti  tuo  per  visum  aperuisti, 
quo  loco  laterent  Martyrum  corpora  Protasii  et  Gervasii, 
quae  per  tot  annos  incorrupta  in  thesauro  secreti  tui  re- 
condideras,  unde  opportune  promeres  ad  coercendam  ra- 
biem  fcemineam,  sed  regiam.  Cum  enim  propalata  et  ef- 
fossa  digno  cum  honore  transferrentur  ad  Ambrosianam 
basiJicam,  non  solum  quos  immundi  vexabant  spiritus, 
confessis  eisdem  doemonibus  sanabantur ,  verum  etiam 
quidam  plures  annos  csecus  civis  civitatique  notissimus, 

CXXXTI.  14 

cura  populi  tumultuantis  Iaetitiae  causam  qusesisset  atque 
audisset,  exilivit,  eoque  se  ut  duceret,  suum  ducem  roga- 
vit.  Quoperductus  impetravit  admitti,  ut  sudario  tangeret 
feretrum  pretiosse  in  conspectu  tuo  mortis  sanctorum  tuo- 
rum1.  Quod  ubi  fecit,  atque  admovit  oculis,  confestim 
aperti  sunt.  Inde  fama  discurrens,  inde  laudes  tuae  fer- 
ventes  lucentes,  inde  illius-  inimicae  animus  etsi  ad  cre- 
dendi  sanitatem  non  ampliatus,  a  persequendi  tamen  fu- 
rore  compressus  est.  Gratias  tibi,  Deus  meus.  Unde  et  quo 
duxisti  recordationem  meam,  ut  h£ec  etiam  confiterer  tibi 
quae  niagua  oblitus  praeterieram?  Et  tamen  tunccum  ita 
fragraretodorunguentorum  tuorum,  non  currebamuspost 
te3,  et  ideo  plus  flebam  inter  cantica  hymnorum  tuorum, 
olim  suspirans  tibi,  et  tandem  respirans,  quantum  patet 
aura  in  domo  fcenea. 

CAPUT  VIII. 

Evodii  cojwersio.  Matris  obitus ,  ejusque  a  teneris 
annis  educatio. 

XVII.  Qui  habitarefacis  unanimes  in  domo4,conso- 
ciasti  nobis  et  Evodium  juvenem  ex  nostro  municipio. 
Qui  cum  agens  in  rebus  militaret,  prior  nobis  ad  te  con- 
versus  est  et  baptizatus,  et  relicta  militia  saeculari ,  ac- 
cinctus  in  tua.  SimuJ  eramus ,  simul  habitaturi  placito 
saucto.  Quaerebamus  quisnam  locus  nos  utilius  baberet 
servientes  tibi ;  pariter  remeabamus  in  Africam.  Et  cum 
apud  ostia  Tiberina  essemus  ,  mater  defuncta  est.  Multa 

1  P  al    «v.   i5.    -  '  Juttinas   —  3  Cant.  1,  3.  —  S  Psal.  lsvii,  7 

praetereo,  quia  multum  festino.  Accipe  confessiones  meas 
et  gratiarum  actiones,  Deus  meus,  de  rebus  innumerabili- 
bus  etiam  iri  silentio.  Sed  non  praeteribo  quidquid  mihi 
anima  parturit  de  illa  famula  tua ,  quae  me  parturivit ,  et 
carne  ut  in  hanc  temporalem  ,  et  corde  ut  in  aeternam  lu- 
cem  nascerer.  Non  ejus,  sed  tua  dicam  dona  in  ea,  neque 
enim  se  ipsam  fecerat  aut  educaverat  se  ipsam.  Tu  creasti 
cam,  necpater  nec  mater  sciebat  qualis  ex  eis  fieret.  Et 
erudivit  eam  in  timore  tuo  virga  Christi  tui,  regimen  unici 
Filii  tui  in  domo  fidei ,  bono  membro  Ecclesiae  tuae.  Nec 
tantam  erga  suam  disciplinam  diiigentiam  matris  praedi- 
cabat,  quantam  famulae  cujusdam  decrepitae,  quae  patrem 
ejus  infantem  portaverat,  sicut  dorso  grandiuscularum 
puellarum  parvuli  portari  solent.  Cujus  rei  gratia  et  prop- 
ter  senectam  ac  mores  optimos  in  domo  Christiana  satis  a 
dominis  honorabatur.  Unde  etiam  curam  dominicarum 
filiarum  commissam  sibi  diligenter  gerebat ,  et  erat  in  eis 
coercendis ,  cum  opus  esset ,  sancta  severitate  vehemens  , 
atquein  docendis  sobria  prudentia.  Nam  eas  praeter  ilJas 
horas  quibus  ad  mensam  parentum  moderatissime  ale- 
bantur,  etiamsi  exardescerent  siti ,  nec  aquam  bibere  si- 
nebat ,  pnecavens  consuetudinem  malam  ,  et  addens  ver- 
bum  sanum.  «  Modo  aquam  bibitis,  quia  in  potestate 
»  vinum  non  habetis;  cum  autem  ad  maritos  veneritis , 
»  factae  dominae  apothecarum  et  cellariorum,  aqua  sor- 
»  debit ,  sed  mos  potandi  praevalebit.  »  Hac  ratione  prae- 
cipiendi  et  auctoritate  imperandi  frenabat  aviditatem  te- 
nerioris  aetatis ,  et  ipsam  puellarum  sitim  formabat  ad 
honestum  modum,  ut  jam  nec  liberet  quod  non  deceret. 
XVIII.  Et  surrepserat  tamen ,  sicut  mihi  filio  famula 
tua  narrabat,  surrepserat  ei  vinolentia.  Nam  cum  de  more 
tanquam  puella  sobria  juberetur  a  parentibus  de  cuppa 
vinum  depromere  ,  submisso  poculo  qua  desuper  patet, 

pnusquam  in  lagunculam  funderet  merum ,  primoribus 
labris  sorbebat  exiguum  ,  quia  non  poterat  amplius,  sensu 
recusante.  Non  enim  ulla  temulenta  cupidine  faciebat  hoc, 
sed  quibusdam  superfluentibus  setatis  excessibus  ,  qui  lu- 
dicris  motibus  ebulliunt ,  et  in  puerilibus  animis  majorum 
ponderepremi  solent.  Itaque  ad  illud  modicum  quotidiana 
niodica  addendo ,  quoniam  qui  modica  spernit,  paulatim 
decidit ' ,  in  eam  consuetudinem  lapsa  erat,  ut  prope  jam 
plenos  mero  caliculos  inhianter  hauriret.  Ubi  tunc  sagax 
anus  ,  et  vehemens  illa  prohibitio  ?  Numquid  valebat  ali- 
quid  adversus  latentem  morbum  ,  nisi  tua  medicina  ,  Do- 
mine  ,  vigilaret  super  nos  ?  Absente  patre  et  matre  et  nu- 
tritoribus  tu  praesens  qui  creasti,  qui  vocas  ;  qui  etiam  per 
praepositos  homines  boni  aliquid  agis  ad  animarum  salu- 
tem  ,  quid  tunc  egisti,  Deus,  meus?  unde  curasti  ?  unde 
sanasti?  Nonne  protulisti  durum  et  acutum  ex  alteraanima 
convicium  tanqnam  medicinale  ferrum  ex  occultis  provi- 
sionibus  tuis ,  et  uno  ictu  putredinem  iliam  praecidisti  ? 
Ancilla  enim  cum  qua  solebat  accedere  ad  cuppain ,  liti- 
gans  cum  domina  minore  ,  ut  fit ,  sola  cum  sola  ,  objecit 
hoc  crimen ,  amarissima  insultatione  vocans  meribibulam. 
Quo  illa  stimulo  percussa,  respexit  fceditatem  suam  ,  con- 
festimque  damnavit  atque  exuit.  Sicut  amici  adulantes 
pervertunt,  sic  inimici  litigantes  plerumque  corrigunt. 
Nec  tu  quod  per  eos  agis ,  sed  quod  ipsi  voluerunt  retri- 
buis  eis.  Illa  enim  irata ,  exagitare  appetivit  minorem 
dominam  ,  non  sanare ,  et  ideo  clanculo  ;  aut  quia  ita  eas 
invenerat  locus  et  tempus  litis  ;  aut  ne  forte  et  ipsa  peri- 
clitaretur  quod  tam  seroprodidisset.  Attu,  Dominerector 
ccelitum  et  terrenorum ,  ad  usus  tuos  contorquens  pro- 
funda  torrentis ,  fluxum  saeculorum  ordinans  turbulen- 
inm  :  etiam  dealterius  animae  insania  sanasti  alteram;  ne 

quisquam  cum  hoc  advertit  potentiae  suae  tribuat,  si  verbo 
ejus  alius  corrigatur  quem  vult  corrigi. 

CAPUT  IX. 

Laudabiles  matris  sua?  mores  prosequitur. 

XIX.  Educata  itaque  pudice  ac  sobrie ,  potiusque  a  te 
subdita  parentibus,  quam  a  parentibus  tibi,  ubi  plenis  an 
nis  nubilis  facta  est ,  tradita  viro  servivit  veluti  domino  , 
et  sategit  eum  lucrari  tibi,  loquens  te  illi  moribus  suis,  qui- 
bus  eam  pulchram  faciebas,  etreverenter  amabilem  atque 
mirabilem  viro.  Ita  autem  toleravit  cubilis  injurias ,  ut 
nullam  dehac  re  cum  maritohaberet  unquamsimultatem, 
Expectabat  enim  misericordiam  tuam  super  eum  ,  ut  in 
te  credens  castificaretur.  Erat  vero  ille  prseterea  sicut 
benevolentia  praecipuus,  ita  ira  fervidus.  Sed  noverat 
haec  non  resistere  irato  viro  ,  non  tantum  facto  ,  sed  ne 
verbo  quidem.  Jam  vero  refracto  et  quieto,  cum  op- 
portunum  videret,  rationem  facti  sui  reddebat,  si  forte 
ille  inconsideratius  commotus  fuerat.  Denique  cum  ma- 
tronse  multae  quarum  viri  mansuetiores  erant,  plaga- 
rum  vestigia,  etiam  dehonestata  facie  gererenl,  inter 
amica  colloquia  illae  arguebant  maritorum  vitam  ,  haec 
earum  linguam,  veluti  per  jocum  graviter  admonens,  ex 
quo  illas  tabulas  quae  Matrimoniales  vocantur  ,  recitari 
audissent,  tanquam  instrumenta ,  quibus  ancillas  factae 
essent,  deputare  debuisse  5  proinde  memores  conditionis, 
superbire  adversus  dominos  non  oportere.  Cumque  mira- 
rentur  illae,  scientes  quam  ferocem  conjugem  sustineret, 

nunquam  fuisse  auditum  ,  aut  aliquo  indicio  claruisse  , 
quod  Patricius  ceciderit  uxorem,  aut  quod  a  se  invicem 
vel  unum  diem  domestica  lite  dissenserint ,  et  causam 
familiariter  quaererent ,  docebat  illa  institutum  suuni, 
quod  supra  memoravi.  Quae  observabant,  experte  gratu- 
labantur  ;  quae  non  observabant,  subjectae  vexabantur. 

XX.  Socrum  etiam  suam  primo  susurris  maJarum  an- 
cillarum  adversus  se  irritatam  ,  sic  vicit  obsequiis ,  perse- 
verans  tolerantia  et  mansuetudine,  ut  illa  uJtro  filio  suo 
medias  linguas  famularum  proderet ,  quibus  inter  se  et 
nurum  pax  domestica  turliabatur,  expeteretque  vindic- 
tam.  Itaque  posteaquam  ille  et  matri  obtemperans,  et  cu- 
rans  farniliae  disciplinam,  et  concordiae  suorum  consulens, 
proditas  ad  prodentis  arbitrium  verberibus  coercuit,  pro- 
misit  illa  talia  de  se  praemia  sperare  debere  ,  qusecumque 
de  sua  nuru  sibi ,  quo  placeret ,  mali  aliquid  loqueretur  ; 
nullaque  jam  audente,  memorabili  inter  se  benevolentiae 
suavitate  vixerunt. 

XXI.  Hoc  quoque  illi  bono  mancipio  tuo,  in  cujus  utero 
me  creasti,  Deus  meus,  misericordia  mea,  munus  grande 
donaveras,  quodinter  dissidentes  atque  discordes  quasli- 
bet  animas,  ubipoterat,  tam  se  praebebat  pacificam,  ut 
cum  ab  utraque  multa  de  invicem  audiret  amarissima , 
qualia  solet  eructare  turgens  atque  indigesta  discordia , 
quando  praesenti  amicae  de  absente  inimica  per  acida  col- 
loquia  cruditas  exhalatur  odiorum  ,  nihil  tamen  alteri  de 
altera  proderet,  nisi  quod  ad  eas  reconciliandas  valeret. 
Parvum  hoc  bonum  mihi  videretur ,  nisi  turbas  innume- 
rabiles  tristis  experirer ,  nescio  qua  horrenda  pestilentia 
peccatorum  Jatissime  pervagante  ,  non  solum  iratorum 
inimicorum  iratis  inimicis  dicta  prodere ,  sed  etiam  quas 
non  dicta  sunt  addere  ;  cum  contra  homini  humano  pa- 
rum  esse  debeat  inimicitias  hominum  nec  excitare  nec 

augere  male  loquendo  ,  nisi  eas  etiam  extinguere  bene 
loquendo  studuerit ,  qualis  illa  erat ,  docente  te  magistro 
intimo  in  schola  pectoris. 

XXII.  Denique  etiam  virum  suum  jam  in  extrema  vita 
temporali  ejus  lucrata  est  tibi,  nec  ineo  jam  fideli  planxit, 
quod  in  nondum  fideli  toleraverat.  Erat  etiam  serva  ser- 
vorum  tuorum.  Quisquis  eorum  noverat  eam,  multum  in 
ea  laudabat  et  honorabat  et  diligebat  te;  quia  sentiebat 
praesentiam  tuam  in  corde  ejus  sanctse  conversationis  fruc- 
tibus  testibus.  Fuerat  enim  unius  viri  uxor,  mutuam  vi- 
cem  parentibus  reddiderat,  domum  suam  pie  tractaverat, 
in  operibus  bonis  testimonium  habebat.  Nutrierat  filios, 
toties  eos  parturiens,  quoties  abs  te  deviare  cernebat.  Pos- 
tremo  nobis,  Domine,  omnibus,  quia  ex  munere  tuo  sinis 
loqui  servis  tuis ,  qui  ante  dor  mitionem  ejus  in  te  jam 
consociati  vivebamus  percepta  gratia  baptismi  tui,  ita  cu- 
ram  gessit,  quasi  omnes  genuisset;  ita  servivit  quasiab 
omnibus  genita  fuisset. 

CAPUT   X. 

Colloquium  cum  matre  de  regno  ccelorum. 

XXIII.  Impendente  autem  die,  quo  ex  hac  vita  erat  exi- 
tura  ,  quem  diem  tu  noveras  ignorantibus  nobis ,  prove- 
verat  (ut  credo)  procurante  te  occultis  tuis  modis,  ut  ego 
et  ipsa  soli  staremus  incumbentes  ad  quamdam  fenestram . 
unde  hortus  intra  domum  quae  nos  habebat  prospectaba- 
tur ,  illic  apud  ostia  Tiberina ,  ubi  remoti  a  turbis  post 
longi  itineris    laborem   instaurabamus   nos   navigationis 

Golloquebamur  ergo  soli  valde  dulciter,  et  prseterita  obli- 
viscentes ,  in  ea  quse  ante  sunt  extenti  * ,  quaerebamus 
inter  nos  apud  praesentem  veritatem  quod  tu  es ,  qualis 
futura  esset  vita  aeterna  sanctorum ,  quam  nec  oculus 
vidit ,  nec  auris  audivit,  nec  in  cor  hominis  ascendit  ~.  Sed 
inhiabamus  ore  cordis  in  superna  fluenta  fonlis  tui,  fontis 
vitae  qui  est  apud  te3 ,  ut  inde  pro  captu  nostro  aspersi, 
quoquo  modo  rem  tantam  cogitaremus. 

XXTV.  Cumque  ad  eum  finem  sermo  perduceretur ,  ut 
carnalium  sensuum  delectatio  quantalibet,  in  quantalibet 
luce  corporea  ,  prae  illius  vitaejucunditate,  non  compara- 
tione,  sed  necommemoratione  quidem  dignavideretur ;  eri- 
gentes  nos  ardentiore  affectu  in  idipsum ,  perambulavimus 
gradatim  cuncta  corporalia ,  et  ipsum  ccelum ,  unde  sol 
et  luna  et  stellae  lucent  super  terram.  Et  adhuc  ascende- 
bamus  interius  cogitando ,  et  loquendo,  et  mirando  opera 
tua  et  venimus  in  mentes  nostras  ,  et  transcendimus  eas , 
ut  attingeremus  regionem  ubertatis  indeficientis ,  ubi  pas- 
cis  Israel  in  aeternum  veritatis  pabulo ,  et  ubi  vita  sapien- 
tia  est ,  per  quam  fiunt  omnia  ista,  et  quae  fuerunt ,  et  quae 
futura  sunt  5  et  ipsa  non  fit ,  sed  sic  est  ut  fuit ,  et  sic  erit 
semper  ;  quin  potius  fuisse ,  et  futurum  esse  non  est  in  ea, 
sed  esse  solum ,  quoniam  aeterna  est.  Nam  fuisse  et  futu- 
rum  esse  non  estaeternum.  Et  dum  loquimur  etinhiamus 
illi ,  attigimus  eam  modice  toto  ictu  cordis ,  et  suspiravi- 
mus  et  reliquimus  ibi  religatas  primitias  spiritus,  et  re- 
meavimus  adstrepitum  orisnostri,  ubiverbum  etincipitur 
et  finitur.  Et  quid  simile  Verbo  tuo  Domino  nostro  in  se 
permanenti  sine  velustate  ,  atque  innovanti  omnia 4  ? 

XXV.  Dicebamus  ergo  :  Si  cui  sileat  tumultus  carnis, 
sileant  phantasiae  terrae,  et  aquarum,  et  aeris,  sileant,  et 
poli ,  et  ipsa  sibi  anima  sileat ,  et  transeat  se  non  se  cogi- 

1  Philip.  111,  i3.  —  J  1  Cor.  n,  9.  —  3  Psal.  xxxv,  10.  —  <  Kop.  vii,  27. 

tando,  sileant  somnia  et  imaginariae  revelationes  ,  omnis 
lingua  et  omne  signum ,  et  quidquid  transeundo  fit ,  si 
cui  sileat  omnino;  quoniam  si  quis  audiat,  dicunt  haec 
omnia  :  Non  ipsa  nos  fecimus ,  sed  fecit  nos  qui  manet  in 
aeternum1.  His  dictis  si  jam  taceant,  quoniam  erexerunt 
aurem  in  eum  qui  fecit  ea ,  et  loquatur  ipse  solus  ,  non 
per  ea ,  sed  per  se  ipsum,  ut  audiamus  verbum  ejus ,  non 
per  linguam  carnis,  neque  per  vocem  Angeli,  nec  per  so- 
nitum  nubis,  nec  per  aenigma  similitudinis ,  sed  ipsum 
quem  in  his  amamus  ,  ipsum  sine  his  audiamus ,  sicut 
nunc  extendimus  nos,  et  rapida  cogitatione  attigimus  aeter- 
nam  sapientiam  super  omnia  manentem ;  si  continuetur 
hoc,  et  subtrahantur  aliae  visiones  longe  imparis  generis, 
et  hsec  una  rapiat  et  absorbeat ,  et  recondat  in  interiora 
gaudia  spectatorem  suum ,  ut  talis  sic  sempiterna  vita , 
quale  fuithoc  momentum  intelligentiae,  cui  suspiravimus  ; 
nonne  hoc  est  :  «  Intra  in  gaudium  Domini  tui  ~  ?  »  Et 
istud  quando  ?  An  cum  omnes  resurgemus  ,  sed  non  om- 
nes  immutabimur 3  ? 

XXVI.  Dicebam  talia,  et  si  non  isto  modo  et  his  verbis, 
tamen,  Domine,  tu  scis  quod  illo  die  cum  talia  loqueremur, 
et  mundus  iste  nobis  inter  verba  vilesceret  cum  omnibus 
delectationibus  suis,  tunc  ait  illa  :  «  Fili,  quantum  ad  me 
»  attinet,  nulla  jam  re  delector  in  hac  vita.  Quid  hic 
»  faciam  adhuc ,  et  cur  hic  sim  nescio ,  jam  consumpta 
»  spe  hujus  saeculi.  Unum  erat  propter  quod  in  hac  vita 
»  aliquantum  immorari  cupiebam ,  ut  te  Christianum 
»  catholicum  viderem  prius  quam  morerer.  Cumulatius 
»  hoc  mihi  Deus  meus  praestitit ,  ut  te  etiam  ,  contempta 
»  felicitate  terrena  ,  servum  ejus  videam  :  quid  hic 
»  facio  ?  » 

'  Psal.  xcix,  3  et  5.  —  *  Matth.  xxv,  21.  —  3  1  Cor.  xv,  5i. 


218  S.    AUGUSTINI    EPISCOPI 

/\\^ \i\\ \v\u\i\ \\\^ vwi vvu wuvw \v\\ \v\, \vv  mu \v    i\V\\\V\\  VVV\\-\V\VVV\  VVV» 

CAPDT  XI. 

De  extasi  et  morte  matris. 

XXVII.  Ad  haec  ei  quid  responderim,  non  satis  recolo. 
Cum  interea  vix  intra  quinque  dies ,  aut  non  multo  am- 
plius  decubuit  febribus.  Et  cum  aegrotaret  quodam  die 
defectum  animae  passa  est,  et  paululum  subtracta  a  prae- 
sentibus.  Nos  concurrimus;  sed  cito  reddita  estsensui,  et 
aspexit  astantes  me  ,  et  fratrem  meum  ,  et  ait  nobis  quasi 
quaerenti  similis  :  «  Ubi  eram  ?  Deinde  nos  intuens  mce- 
»  rore  attonitos  :  Ponetis  hic,  inquit,  matrem  vestram?  » 
Ego  silebam,  et  fletum  frenabam.  Frater  autem  meus 
quiddam  locutus  est,  quo  eam  non  peregre,  sed  in  patria 
defungi  tanquam  felicius  optaret.  Quo  audito,  illa  vultu 
anxio  reverberans  eum  oculis  quod  taiia  saperet,  atque 
inde  me  intuens  :  «  Vide,  ait,  quid  dicit.  »  Et  mox  am- 
bobus  :  «  Ponite,  inquit,  hoc  corpus  ubicumque;  nihil 
»  vos  ejus  cura  conturbet^  tantum  illud  vos  rogo,  ut  ad 
»  Domini  altare  memineritis  mei  ubi  ubi  fueritis.  »  Cum- 
que  hanc  sententiam  verbis  quibus  poterat  explicasset , 
conticuit,  et  ingravescente  morbo  exercebatur. 

XXVIII.  Ego  vero  cogitans  dona  tua,  Deus  invisibilis, 
quse  immittis  in  corda  fidelium  tuorum ,  et  proveniunt 
inde  fruges  admirabiles,  gaudebam  et  gratias  agebam  tibi, 
recolens  quod  noveram  quanta  cura  semper  aestuasset  de 
sepulcro,  quod  sibi  providerat  et  praeparaverat  juxta  corpus 
viri  sui.  Quiaenim  valde  concorditer  vixerant,  id  etiam  vo* 

lebat,  ut  est  animns  humanus  minus  capax  divinorum ,  ad- 
jungi  ad  illam  felicitatem,  et  commemorari  ab  hominibus, 
concessum  sibi  esse  post  transmarinam  peregrinationem , 
ut  conjuncta  terra  amborum  conjugum  terra  tegeretur. 
Quando  autem  ista  inanitas  plenitudine  bonitatis  tuae  cce- 
perat  in  ejus  corde  non  esse,  nesciebam ,  et  laetabar  ad- 
mirans  quod  sic  mihi  aperuisset  ;  quanquam  et  in  illo 
sermone  nostro  ad  fenestram  cum  dixit  :  «  Jam  quid  hic 
»  facio?  non  apparuit  desiderare  in  patria  mori.  »  Audivi 
etiam  postea ,  quod  jam  cum  Ostiis  essemus,  cum  qui- 
busdam  amicis  meis  materna  fiducia  colloquebatur  quo- 
dam  die  de  contemptu  vitae  hujus  et  bono  mortis ,  ubi  ipse 
non  aderam;  illisque  stupentibus  virtutem  fceminas,  quam 
tu  dederas  ei,  quaerentibusque  utrum  non  formidaret 
tam  longe  a  sua  civitate  corpus  relinquere  ;  «  NihiJ ,  in- 
»  quit,  longe  est  Deo,  neque  timendum  est  ne  ille  non 
»  agnoscatin  finesaeculi,  unde  me  resuscitet.  »  Ergodie 
nono  aegritudinis  suae,  quinquagesimo  et  sexto  anno  aeta- 
tis  suae l ,  trigesimo  et  tertio  aetatis  meae ,  anima  illa  reli- 
giosa  et  pia  corpore  soluta  est. 

1  Hunc  numeruiu  omnes  ad  unum  codices  cum  editi ,  tum  scripti  assig- 
nant ;  unde  intelligitur  locum  minime  corruptum  esse ,  quod  suspicatus  est 
Ccesar  Baronius  ad  an.  388  n.  71  et  in  Not.  ad  Mart.  die  5  Maii. 

CAPUT  XII. 

Quomodo  luxerit  mortem  jnatris.> — Sacrificiumpro 
defunctis. 

XXIX.  Premebam  oculos  ejus,  et  confluebat  in  praecor- 
dia  mea  moestitudo  ingens,  et  transfluebat  in  lacrymas  , 
ibidemque  oculi  mei  violento  animi  imperio  resorbebant 
fontem  suum  usque  ad  siccitatem,  et  in  tali  luctamine 
valde  male  mihi  erat.  Tum  vero  ubi  efflavit  extremum 
spiritum  ,  puer  Adeodatus  exclamavit  in  planctum  atque 
ab  omnibus  nobiscoercitus  tacuit.  Hoc  modo  etiam  meum 
quiddam  puerile  quod  labebatur  in  fletus  juvenili  voce 
cordis ,  coercebatur  et  tacebat.  Neque  enim  decere  arbi- 
trabamur  funus  illud  quaestibus  lacrymosis  gemitibusque 
celebrare;  quia  his  plerumque  solet  deplorari  quaedam 
miseria  morientium,  aut  quasi  omnimoda  extinctio.  At  illa 
nec  misere  moriebatur,  nec  omnino  moriebatur.  Hoc  et 
documentis  morum  ejus ,  et  fide  non  ficta ,  rationibusque 
certis  tenebamus. 

XXX.  Quid  ergo  erat  quodintus  mihi  graviter  dolebat, 
nisi  ex  consuetudine  simul  vivendi  dulcissima  et  charissima 
repente  disrupta  vulnus  recens  ^.Gratulabar  quidem  testi- 
monio  ejus,  quod  in  ea  ipsa  ultima  segritudine  obsequiis 
meis  interblandiens  appellabat  me  pium ,  et  commemo- 
rabat  grandi  dilectionis  affectu  nunquam  se  audisse  ex  ore 
meojaculatum  in  se  'durum  aut  contumeliosum  sonum. 
Sed  tamen  quid  tale,  Deus  meus,  qui  fecisti  nos,  quid  com- 
parabile  habebat  honor  a  me  delatus  illi .  et  servitus  ab  illa 

raihi?  Quoniam  itaque  deserebar  tam  magno  ejus  solatio, 
sauciabatur  animamea,  et  quasi  dilaniabatur  vita,  quse 
una  facta  erat  ex  mea  et  illius. 

XXXI.  Coliibito  ergo  a  fletu  illopuero,  Psalterium  ar- 
ripuit  Evodius,  et  cantare  ccepit  Psalmum.  Cui  respon- 
debamus  omnis  domus  :  «  Misericordiam  et  judicium  can- 
»  tabo  tibi,  Domine1.  »  Audito  autem  quid  ageretur , 
convenerunt  multi  fratres  ac  religiosse  fceminae;  et  de 
more  illis  quorura  officium  erat  funus  curantibus  ,  ego  in 
parte  ubi  decenter  poteram  ,  cum  eis  qui  me  non  dese- 
rendum  esse  censebant ,  quod  erat  tempori  congruum 
disputabam,  eoque  fomento  veritatis  mitigabam  crucia- 
tum  tibi^iotum ,  illis  ignorantibus  et  intente  audientibus, 
et  sine  sensu  doloris  me  esse  arbitrantibus.  At  ego  in  au- 
ribus  tuis,  ubi  eorura  nullus  audiebat,  increpabam  mol- 
litiem  affectus  mei,  et  constringebam  fluxum  mceroris, 
cedebatque  milii  paululum  ,  rursusque  impetu  suo  fere- 
batur,  non  usque  ad  eruptionem  lacrymarum  ,  nec  usque 
ad  vultus  mutationem ,  sed  ego  sciebam  quid  corde  pre- 
merem.  Et  quia  mihi  vehementer  displicebat  tantum  in 
me  posse  haec  humana  ,  quae  ordine  debito  et  sorte  condi- 
tionis  nostrae  accidere  necesse  est,  alio  dolore  dolebam 
dolorem  meum  ,  et  duplici  tristitia  macerabar. 

XXXII.  Cum  ecce  corpus  elatum  est,  imus,  redimus 
sine  lacrymis.  Nam  neque  in  eis  precibus  quas  tibi  fudi- 
mus  ,  cum  offerretur  pro  ea  sacrificium  pretii  nostri ,  jam 
juxta  sepulcrum  posito  cadavere  ,  priusquam  deponere- 
tur,  sicut  illic  fieri  solet,  nec  in  eis  precibus  ego  flevi, 
sed  toto  die  graviter  in  occulto  mcestus  eram ,  et  mente 
turbata  rogabam  te  ut  poteram ,  quo  sanares  dolorem 
meum  ;  nec  faciebas,  credo  commendans  memoriae  mese  , 
vel  hoc  uno  documento  omnis  consuetudinis  vinculum  , 

•  Psal    c,  i. 

etiam  adversus  mentem  ,  quae  jam  non  fallaci  verbo  pas- 
citur.  Visum  etiam  mihi  est  ut  irem  lavatum ,  quod  au- 
dieram  inde  balneis  nomen  inditum ,  quia  Graeci  St&oMlM 
dixerint ;  quod  anxietatem  pellat  ex  animo.  Ecce  et  hoc 
confiteor  misericordiae  tuae ,  Pater  orphanorum ,  quoniam 
lavi ,  et  talis  eram  qualis  priusquam  lavissem.  Neque 
enim  exsudavitde  corde  meo  mceroris  amaritudo.  Deinde 
dormivi  et  evigilavi ,  et  non  parva  ex  parte  mitigatum 
inveni  dolorem  meum  :  atque  ut  eram  in  lecto  meo  solus, 
recordatus  sum  veridicos  versus  Ambrosii  tui  :  tu  es  enim 

Deus  creator  omnium, 
Polique  rector,  vestiens 
Diem  decoro  lumine  ; 
Noctem  sopora  gratia, 

Artus  solutos  ut  quies 
Reddat  laboris  usui, 
Mentesque  fessas  allevet , 
Luctusque  solvat  anxios. 

XXXIII.  Atque  inde  paulatim  reducebam  in  pristinum 
sensum  ancillam  tuam,  conversationemque  ejus  piam  in 
te,  et  sancte  in  nos  blandam  atque  morigeram,  qua  su- 
bito  destitutus  sum  ;  et  libuit  flere  in  conspectu  tuo  de 
illa  et  pro  illa ,  de  me  et  pro  me.  Et  dimisi  lacrymas  quas 
continebam  ,  ut  eiHuerent  quantum  vellent ,  substernens 
eas  cordi  meo  ;  et  requievit  in  eis  ,  quoniam  ibi  erant  au- 
res  tuae  ,  non  cujusquam  hominis  superbe  interpretantis 
ploratum  meum.  Et  nunc,  Domine  ,  confiteor  tibi  in  lit- 
teris.  Legat  qui  volet ,  et  interpretetur  ut  volet ,  et  si 
peccatum  invenerit  flevisse  me  matrem  exigua  parte  ho- 
rae ,  matrem  oculis  meis  interim  mortuam ,  quae  me  mul- 
tos  annos  fleverat  ut  oculis  tuis  viverem ,  non  irrideat  ; 

sed  potius,  si  est  grandi  eharitate,  pro  peccatis  meis  fleat 
ipse  ad  te  Patrem  oranium  fratrum  Christi  tui. 

CAPUT  XIII. 

Oratpro  matre  defuncta. 

XXXIV.  Ego  autem  jam  sanato  corde  ab  illo  vulnere 
in  quo  poterat  redargui  carnalis  affectus,  fundo  tibi,  Deus 
noster,  pro  illa  famula  tua  longe  aliud  lacrymarum  genus, 
quod  manat  de  concusso  spiritu  consideratione  periculo- 
rum  omnis  animae  quae  in  Adara  moritur.  Quanquam  illa 
in  Christo  vivificata  * ,  etiam  nondum  a  carne  resoluta  sic 
vixerit,  ut  laudetur  nomen  tuum  in  fide  moribusque  ejus; 
non  taraen  audeo  dicere  ,  ex  quo  eam  per  baptismum  re- 
generasti,  nullum  verbum  exisse  ab  ore  ejus  contia  prae- 
ceptum  tuura.  Et  dictum  est  a  Veritate  Filio  tuo  :  «  Si 
»  quisdixerit  fratri  suo:  Fatue,  reus  erit  gehennse  ignis2.» 
Et  vae  etiam  laudabili  vitae  hominura ,  si  reraota  miseri- 
cordia  discutias  eam.  Quia  vero  non  exquiris  delicta  vehe- 
menter ,  fiducialiter  speramus  aliquera  apud  te  locum 
invenire  indulgentiae.  Quisquis  autem  tibi  enuraerat  vera 
merita  sua,  quid  tibi  enuraerat  nisi  munera  tua?Osi 
cognoscant  se  homines  horaines  ;  «  Et  qui  gloriatur  ,  in 
»  Dornino  glorietur  3 !  » 

XXXV.  Ego  itaque,  laus  mea  et  vita  raea  ,  Deus  cordis 
mei_,  sepositis  paulisper  bonis  ejus  actibus ,  pro  quibus 
tibi  gaudens  gratias  ago ,  nunc  pro  peccatis  matris  meae 
deprecor  te  ,  exaudi  me  per  medicinam  vulnerum  nostro- 

1   i  Cor.  xv,  22.  —  2  Matth.  v,  22.  —  3  1  Cor.  x,  17. 

rum  quse  pependit  in  ligno  ;  et  sedens  ad  dexteram  tuam, 
te  interpellat  pro  nobis1.  Scio  misericorditer  operatam , 
et  ex  corde  dimisisse  debita  debitoribus  suis ;  dimitte  illi 
et  tu  debita  sua  - ,  si  qua  etiam  contraxit  per  tot  annos 
post  aquam  salutis.  Dimitte,  Domine  ,  dimitte  obsecro  , 
ne  intres  cum  ea  in  judicium  3.  Superexaltet  misericordia 
judicium  4 ,  quoniam  eloquia  tua  vera  sunt,  et  promisisti 
misericordiam  misericordibus  5.  Quod  ut  essent  tu  dedisti 
eis ,  qui  misereberis  cui  misertus  eris ,  et  misericordiam 
praestabis  cui  misericors  fueris6. 

XXXVI.  Et  credo  jam  feceris  quod  te  rogo  ,  sed  volun- 
taria  oris  mei  approba  ,  Domine7.  Namque  illa  imminente 
die  resolutionis  suac  non  cogitavit  suum  corpus  sump- 
tuose  contegi,  aut  condiri  aromatibus,  aut  monumentum 
electum  concupivit,  aut  curavit  sepulcrum  patrium.  Non 
ista  mandavit  nobis  ,  sed  tantummodo  memoriam  sui  ad 
altare  tuum  fieri  desideravit ,  cui  nullius  diei  prsetermis  ■ 
sione  servierat,  unde  sciret  dispensari  victimam  sanctam, 
qua  deletum  est  chirographum  quod  erat  contrarium  no- 
bis 8 ,  qua  triumphatus  est  hostis  computans  delicta  nos- 
tra,  et  quaerens  quid  objieiat,  et  nihil  inveniens  in  illo  in 
quo  vincimus.  Quis  ei  refundet  innocentem  sanguinem? 
Quis  ei  restituet  pretium  quo  nos  emit,  ut  nos  auferat  ei? 
Ad  cujus  pretii  nostri  sacramentum  ligavit  ancilla  tua 
animam  suam  vinculo  fidei.  Nemo  a  protectione  tua  dis- 
rumpat  eam.  Non  se  interponat  nec  vi,  nec  insidiis  leo 
et  draco  j  neque  enim  respondebit  illa  nihil  se  debere,  ne 
convncatur  et  obtineatur  ab  accusatore  callido  ;  sed  res- 
pondebit  dimissa  debita  sua  ab  eo,  cui  nemo  reddet  quod 
pro  nobis  non  debens  reddidit. 

1  Rom.  vni,  34.  — 2  Mattb.  vi,  12. —  ?  Psal.  cxlii,  2. —  4  Jacob.  11,  i3. 
— 5  R3attb.v,7. —  6  Exod.  xxxm,  19,  et  Rom.  ix,  i5. —  7  Psal.cxvm,  108. 
—  8  Coloss.  11,  14- 

XXXVII.  Sit  ergo  in  pace  cum  viro,  ante  quem  nulli 
et  post  quem  nulli  nupta  est ,  cui  servivit  fructum  tibi 
afferens  cum  tolerantia1 ,  ut  eum  quoque  lucraretur  tibi. 
Et  inspira,  Domine  meus ,  Deus  meus  ,  inspira  servis  tuis 
fratribus  meis ,  filiis  tuis  dominis  meis  quibus  et  voce  et 
corde  et  litteris  servio ,  ut  quotquot  haec  legerint ,  memi- 
nerint  ad  altare  tuum  Monnicse 2  famulae  tuae ,  cum  Pa- 
tricio  quondam  ejus  conjuge ,  per  quorum  carnem  intro- 
duxisti  me  in  hanc  vitam  ,  quemadmodum  nescio.  Merci- 
nerint  cum  affectu  pio  parentum  meorum  in  hac  luce 
transitoria,  et  fratrum  meorum  sub  te  patre  in  matre 
catholica ,  et  civium  meorum  in  aeterna  Jerusalem  ,  cui 
suspirat  peregrinatio  populi  tui  ab  exitu  usque  ad  redi- 
tum ,  ut  quod  a  me  illa  poposcit  extremum  ,  uberius  iJli 
praestetur  in  multorum  orationibus  per  confessiones , 
quam  per  orationes  meas. 

1  Luc.  vin,  i5.  —  2  Imitari  visum  est  vetustos  codices ,  qui  cum  gemina 
littera  nn  prceferunt ,  Monnicce  .  quo  pacto  etiam  scriptum  reperitur  in 
oratione,  quam  Wuillelmus  Abbas  piis  Augustini  votis  obtemperandi  studio 
composuit  sub  lns  verbis  :  «  Memento,  Domine ,  animse  famuli  tui  Patricii , 
et  famula?  tuaj  Monnicae ;  et  si  quid  pro  anima  filii  ipsorum  doniini  mei  Au- 
gustini ,  dilectissimi  Confessoris  lui ;  milii  misero  peccatori  licet  vel  intimo 
cordis  affectu  desiderare  ,  etc.  »  qua;  oratio  integra  habetur  in  veterum 
Analectorum  tom.  i. 


oxxxu.  15 

LIBER  X. 


SCRCTATCR  DEINCEPS ,  AC  PALAM  CONTESTATCR  ,  MH  QCALIS  ANTEA  ESSET ,  SED 
QCALIS  NCNC.  DECM  QCEM  DILIGIT  STCDET  1ND1CAUE  J  DCMQCE  PEU  SLNGCLA  DCCIT 
RERCM  GENERA  ,  MCLTIS  EXPLICAT  MEM0R1.E  VIM  PLAXE  STCPENDAM  ,  El  QUOD  SUA 
1N  MEMORIA  LOCCM  DECS  HABEAT  GRATCLATCR.  I.NQC.RIT  )N  ACTCS  ,  1N  SENSC:>, 
ET  AFFECTCS  SCOS  EX  TRIPL1C1  TENTATIONE  T70LCPTAT1S,  CCRIOSITATIS  ,  AC  SCPER- 
BI.E.  DOMINCM  ChRISTCM  CNCM  MEDIATOEEJl  Df.I  CT  HOMINCM  CONl  ITETCR,  EJCS- 
QCE   OPE  AMMl  SCI  LANGCORES  OM.NES  SANANDOS    ESSE  CONl  IDIT. 


CAPUT   I. 

In  Deo  solo  spes  et  gaudium. 

I.  Cognoscam  te,  cognitor  meus,  cognoscam  sicut  et  cog- 
nitus  sum1.  Virtus  animae  meae,  intra  in  eam,  et  coapta 
tibi,  ut  habeas  et  possideas  sine  macula  et  ruga  ~.  Hsec 
est  spes  raea ,  ideo  loquor ,  et  in  ea  spe  gaudeo  ,  quando 
sanum  gaudeo.  CEetera  vero  vitae  hujus  tanto  rainus  flen- 
da,  quanto  magis  fletur  ;  et  tanto  magis  llenda,  quanto 
minus  fletur  in  eis.  Ecce  enim  veritatem  dilexisti3,  quo- 
niam  qui  facit  eam,  venit  ad  lucem  4.  Volo  eam  facere  in 
corde  meo  coram  te  in  confessione  ;  in  stylo  autem  meo 
coram  multis  testibus. 

7  1  Cor.  xni,  12.  —  2  Ephes.  v,  2;.  —  3  Psal.  l,  8.  —  4  Joan.  m.  21. 

CAPUT  II. 

Cum  Deo  nota  sint  arcana  3  quid  est  confiteri  illi. 

II.  Et  tibi  quidem ,  Domine,  cujus  oculis  nuda  est 
abyssus  humanae  conscientiae,  quid  occultum  esset  in  me, 
etiam  si  nollem  confiteri  tibi?  Te  enim  mihi  absconderem, 
non  me  tibi.  Nunc  autem  quod  gemitus  meus  testis  est 
displicere  me  mihi ,  tu  refuJges  et  places  ,  et  amaris  ,  et 
desideraris ,  ut  erubescam  de  me ,  et  abjiciam  me  atque 
eligam  te,  et  nec  tibi  nec  mihi  placeam  nisi  de  te.  Tibi 
ergo  ,  Domine,  manifestus  sum  quicumque  sim  ,  et  quo 
fructu  tibi  confitear  dixi.  Neque  enim  id  ago  verbis  car- 
nis  et  vocibus ,  sed  verbis  animae  et  clamore  cogitationis 
quem  novit  auris  tua.  Cum  enim  malus  sum,  nihil  est 
aliud  confiteri  tibi,  quam  displicere  mihi ;  cum  vero  pius, 
nihil  est  aliud  confiteri  tibi,  quam  hoc  non  tribuere  mihi : 
quoniam  tu ,  Domine,  benedicis  justum  * ,  sed  prius  eum 
justificas  impium  ~.  Confessio  itaque  mea  ,  Deus  meus  ,  in 
conspectu  tuo  tibi  tacite  fit,  et  non  tacite.  Tacet  enim  stre- 
pitu,  clamat  affectu.  Neque  enim  dico  recti  aliquid  homi- 
nibus ,  quod  non  a  me  tu  prius  audieris,  aut  etiam  tu  ali- 
quid  tale  audis  a  me ,  quod  non  mihi  tu  prius  dixeris. 

:    r  Psal.  v,  i3.  —  2  Rom.  iv,  5. 

CAPUT  III. 

Quo  fructu  conjitebitur  deinceps  quis  sit,  non  quis 
fuerit. 

III.Quid  mihi  ergo  est  cum  hominibus  ut  audiant  con- 
fessiones  meas  ,  quasi  ipsi  sanaturi  sint  omnes  languores 
meos  ?  Curiosum  genus  ad  cognoscendam  vitam  alienam , 
desidiosum  ad  corrigendam  suam.  Quid  a  me  quaerunt 
audire  qui  sim ,  qui  nolunt  a  te  audire  qui  sint  ?  Et  unde 
sciunt  cum  a  me  ipso  de  me  ipso  audiunt,  an  verum  di- 
cam,  quandoquidem  nemo  scithominum  quid  agatur in 
homine  ,  nisi  spiritus  hominis  qui  in  ipso  est  *  ?  Si  autem 
a  te  audiant  de  se  ipsis ,  non  poterunt  dicere ,  mentitur 
Dominus.  Quid  est  enim  a  te  audire  de  se,  nisi  cognoscere 
se  ?  Quis  porro  cognoscit  et  dicit,  falsum  est,  nisi  ipse 
mentiatur?  Sed  quia  charitas  omnia  credit-,  inter  eos 
utique  quos  connexos  sibimet  unum  facit ,  ego  quoque , 
Domine ,  etiam  sic  tibi  confiteor ,  ut  audiant  homines, 
quibus  demonstrare  non  possum  an  vera  confitear ,  sed 
credunt  mihi  quorum  mihi  aures  charitas  aperit. 

IV,  Verumtamen  tu ,  medice  meus  intime  ,  quo  fructu 
ista  faciam  ,  eliqua  mihi  :  nam  confessiones  praeteritorum 
malorum  meorum ,  quse  remisisti  et  texisti  ut  beares  me 
in  te3,  mutans  animam  meam  fide  et  sacramento  tuo , 
cum  leguntur  et  audiuntur ,  excitant  cor  ne  dormiat  in 
desperatione  etdicat  :Non  possum  ;  sed  evigilet  in  amore 

i   i  Cor.  lr,  1 1 .  —  2  Id.  nn,  7.  —  3  Psal.  xxxi,  1. 

misericordiae  tuae  et  dulcedine  gratiae  tuae ,  qua  potens 
est  omnis  infirmus  ,  qui  sibi  per  ipsam  fit  conscius  infir- 
mitatis  suae.  Et  delectat  bonos  audire  praeterita  mala  eo- 
rum  qui  jam  carent  eis,  nec  ideo  delectat  quia  mala  sunt, 
sed  quia  fuerunt  et  non  sunt.  Quo  itaque  fructu,  Domine 
meus  ,  cui  quotidie  confitetur  conscientia  niea  ,  spe  mise- 
ricordiae  tuae  securior  quam  innocentia  sua  ;  quo  fructu, 
quaeso,  etiam  hominibus  coram  te  confiteor  per  has  litteras 
adhuc  quis  ego  sim ,  non  quis  fuerim  ?  Nam  illum  fruc- 
tum  vidi  et  commemoravi.  Sed  quis  adhuc  sim  ,  ecce  in 
ipso  tempore  confessionum  mearum ,  et  multi  hoc  nosse 
cupiunt  qui  me  noverunt ,  et  non  me  noverunt ,  qui  ex 
me  vel  de  me  aliquid  audierunt ;  sed  auris  eorum  non 
est  ad  cor  meum  ;  ubi  ego  sum  quicumque  sum.  Volunt 
ergo  audire  confitentem  me  quid  ipse  intus  sim ,  quo  nec 
oculum ,  nec  aurem ,  nec  mentem  possunt  intendere  ; 
credituri  tamen  volunt ,  numquid  cognituri  ?  Dicit  enim 
eis  charitas  qua  boni  sunt ,  non  mentiri  me  de  me  confi- 
tentem,  et  ipsa  in  eis  credit  mihi. 

CAPUT    TV- 
Quod  magni  sint  fructus  liujuscemodi  confessionis. 

V.  Sed  quo  fructu  id  voJunt?  An  congratulari  mihi 
cupiunt  cum  audierint  quantum  ad  te  accedam  munere 
tuo,  et  orare  pro  me  cum  audierint  quantum  retarder 
pondere  meo?  Indicabo  me  talibus.  Non  enim  parvus  est 
fructus,  Domine  Deus  meus,  ut  a  multis  tibi  gratiae  agan- 
tur  de  nobis,  et  a  multis  rogeris  pro  nobis.  Amet  in  me 

fraternus  animus  quod  amandum  doces  ,  et  doleat  in  me 
quod  dolendum  doces.  Animus  ille  hoc  faciat  fraternus , 
non  extraneus  ,  non  filiorum  alienorum,  quorum  os  lo- 
cutum  est  vanitatem,  et  dextera  eorum  dextera  iniquita- 
tis1-,  sed  fraternus  ille  qui  cum  approbat  me;  gaudet  de 
me  5  cum  autem  improbat  me,  contristatur  pro  me ;  quia 
sive  approbet  me,  sive  improbet,  diligit  me.  Indicabo 
me  talibus,  respirent  in  bonis  meis  ,  suspirent  in  malis 
meis.  Bona  mea  instituta  tua  sunt  et  dona  tua  ;  mala  mea 
delicta  mea  sunt  et  judicia  tua.  Respirent  in  illis  et  suspi- 
rent  in  his,  et  hymnus  et  fletus  ascendant  in  conspectum 
tuum  de  fraternis  cordibus  thuribulis  tuis  -.  Tu  autem,  Do* 
roine ,  delectatus  odore  sancti  templi  tui ,  miserere  mei 
secundum  magnam  misericordiam  tuam 3,  propter  nomen 
tuum,  et  nequaquam  deserens  ccepta  tua,consummaim- 
perfecta  mea. 

VI.  Hic  est  fructus  confessionum  mearum  ,  non  qualis 
fuerim ,  sed  qualis  sim ;  ut  hoc  confitear ,  non  tantum 
coram  te  secreta  exultatione  cum  tremore  et  secreto  mce- 
rore  cum  spe4 ,  sed  etiam  in  auribus  credentium  filiorum 
hominum  sociorum  gaudii  mei  et  consortium  morlalitatis 
meae ,  civium  meorum  et  mecum  peregrinorum  ,  prsece- 
dentium  et  consequentium ,  et  comitum  vise  mese.  Hi 
sunt  servi  tui  fratres  mei  quos  filios  tuos  esse  voluisti, 
dominos  meos  quibus  jussisti  ut  serviam,  si  volo  tecum 
de  te  vivere.  Et  hoc  mihi  verbum  tuum  parum  erat,  si 
loquendo  praeciperet,  nisi  et  faciendo  praeiret.  Et  ego  id 
ago  factis  et  dictis ,  id  ago  sub  alis  tuis  nimis  cum  ingenti 
periculo  5  nisi  quia  sub  alis  tuis  tibi  subdita  est  anima 
mea,  et  infirmitas  mea  tibi  nota  est.  Parvulus  sum  ,  sed 
vivit  semper  Pater  meus,  et  idoneus  est  mihi  tutor  meus. 
Idem  ipse  e3t  enim  qui  genuitme,  et  tueturme  ;  et  tuipse 

1  Psal.  cxLin,  8.  —  *  Apoc.  vin,  3.  —  3  Psal.  1,1.  —  4  Philip.  11,  12. 

es  omnia  bona  mea ,  tu  omnipotens  qui  mecum  es  ,  et 
priusquam  tecum  sim.  Indicabo  ergo  talibusqualibusju- 
bes  ut  serviam ,  non  jquis  fuerim ,  sed  quis  jam  sim  ,  et 
quis  adhuc  sim  ;  sed  neque  me  ipsum  dijudico  *  :  slc  itaque 
audiar. 

GAPUT    V. 
Homo  sese  totum  non  novit. 

VII.  Tuenim,  Domine,  dijudicas  me,  quia  etsi  nemo 
scit  hominum  quae  sunt  hominis,  nisi  spiritus  hominis  qui 
\\\  ipso  est  5  tamen  est  aliquid  hominis ,  quod  nec  ipse 
scit  spiritus  hominis  qui  in  ipso  est 2  $  tu  autem ,  Domine , 
scis  ejus  omnia ,  qui  fecisti  eum.  Ego  vero  quamvis  prse 
tuo  conspectu  me  despiciam ,  et  aestimem  me  terram  et 
cinerem,  tamen  aliquid  de  te  scio  quod  de  me  nescio. 
Et  certe  nunc  videmus  per  speculum  in  aenigmate,  non- 
dum  facie  ad  faciem 3  :  et  ideo  quandiu  peregrinor  abs 
te,  mihi  sum  praesentior  quam  tibi,  et  tamen  te  novi 
nullo  modo  posse  violari ;  ego  vero  quibus  tentationibus 
resistere  valeam,  quibusve  non  valeam,  nescio.  Et  spes 
est,  quia  fidelis  es,  qui  nos  non  sinis  tentari  supra  quam 
possumus  ferre,  sed  facis  cum  tentatione  etiam  exitum  ut 
possimus  sustinere.  Confitear  ergo  quid  de  me  sciam,  confi- 
tear  et  quid  de  me  nesciam.  Quoniam  et  quod  de  me 
scio ,  te  mihi  lucente  scio  ;  et  quod  de  me  nescio ,  tan- 
diu  nescio ,  donec  fiant  tenebrae  meae  sicut  meridies  in 
vultu  tuo4. 

1  1  Cor.  iv,  3.  —  J  Id.  li,  n.  —  3  Id.  xm,  21.  —4  Isai,  Lvuij  10. 

CAPFT   VT. 


Quid  amat  cum  Deum  amat,  et  quomodo  ex  crea- 
turis  Deus  cognoscitur. 


VIII.  Non  dubia ,  sed  certa  conscientia  ,  Domine,  amo 
te.  Percussisti  cor  meum  verbo  tuo ,  et  amavi  te.  Sed  et 
ccelum  ,  et  terra,  et  omnia  quae  in  eis  sunt,  ecce  undique 
milii  dicunt  ut  te  amem,  nec  cessant  dicere  omnibus  ut 
sint  inexcusabiles1.  Altius  autem  tu  misereberis  cui  mi- 
sertus  eris ,  et  misericordiam  pnestabis  cui  misericors 
fueris  :  alioquin  ccelum  et  terra  surdis  loquuntur  laudes 

N»  tuas.  Quid  autem  amo  cum  te  amo  ?  Non  speciem  corpo- 
ris  ,  nec  decus  temporis ,  nec  candorem  lucis  ecce  istis 
amicum  oculis,  non  dulces  melodias  cantiienarum  omni- 
modarum,  non  florum  et  unguentorum  et  aromatum 
suaveolentiam  ,  non  manna  et  mella ,  non  membra  ac- 
ceptabilia  carnis  amplexibus.  Non  hsec  amo  cum  amo 
Deum  meum  ,  et  tamen  amo  quamdam  lucem  ,  et  quam- 
dam  vocem ,  et  quemdam  odorem ,  et  quemdam  cibum  , 
et  quemdam  amplexum  ,  cum  amo  Deum  meum  ,  lucem, 
vocem,  odorem,  cibum ,  amplexum  interioris  hominis 
mei ;  ubi  fulget  animse  mese  quod  non  capit  locus,  et  ubi 
sonat  quod  non  rapit  tempus ,  et  ubi  olet  quod  non  spar- 
git  flatus,  et  ubi  sapit  quod  non  minuit  edacitas,  et  ubi 
haeret  quod  non  divellit  satietas.  Hoc  est  quod  amo,  cum 
Deum  meum  amo. 

IX.  Et  quid  est  hoc  ?  Interrogavi  terram,  et  dixi*  ;  Non 

rRom.  i,  20. 

sum  ;  et  quaeeumque  in  eadem  sunt ,  idem  confessa  sunt. 
Interrogavi  mare  et  abyssos  ,  et  reptilia  animarum  viva- 
rum ,  et  responderunt  :  Non  sumus  Deus  tuus ,  quaere 
super  nos.  Interrogavi  auras  flabiles,  et  inquit  universus 
aer  cum  incolis  suis:  Fallitur  Anaximenes,  non  sum  Deus. 
Interrogavi  coelum,  solem,  lunam  stellas  :  Neque  nos  sumus 
Deus  quem  quaeris,  inquiunt.  Et  dixi  omnibus  iis  quae 
circumstant  fores  carnis  meae  :  Dixistis  mihi  de  Deo  meo 
quod  vos  non  estis,  dicite  mihi  de  illo  aliquid.  Et  excla- 
maverunt  voce  magna  :  Ipse  fecit  nos1.  Interrogatio  mea, 
intentiomea,  et  responsio  eorum ,  species  eorum.  Et  di- 
rexi  me  ad  me  ,  et  dixi  mihi  :  Tu  quis  es  ?  Et  respondi  : 
Homo.  Et  ecce  corpus  et  anima  in  me  mihi  praesto  sunt ; 
unum  exterius,  et  alterum  interius.  Quid  horum  est  unde 
quaerere  debui  Deum  meum ,  quem  jam  quaesiveram  per 
corpus  a  terra  usque  ad  ccelum  ,  quousque  potui  mittere 
nuntios.  radios  oculorum  meorum  ?  Sed  melius  quod  in- 
terius.  Ei  quippe  renuntiabant  omnes  nuntii  corporales 
praesidenti  et  judicanti  de  singulis  responsionibus  cceli  et 
terrae  et  omnium  quae  in  eis  sunt  dicentium  :  Non  sumus 
Deus ,  sed  ipse  fecit  nos ;  homo  interior  cognovit  haec 
per  exterioris  ministerium  ;  ego  interior  cognovi  haec  , 
ego  ,  ego  animus  per  sensus  corporis  mei.  Interrogavi 
mundi  molem  de  Deo  meo  ,  et  respondit  mihi  :  Non  ego 
sum  ,  sed  ipse  me  fecit. 

X.  Nonne  omnibus  quibus  integer  sensus  est,  apparet 
haec  species?Cur  non  omnibus  eadem  loquilur?  Animalia 
pusilla  et  magna  vident  eam,  sed  interrogare  nequeunt  : 
non  enim  praeposita  est  in  eis  nuntiantibus  sensibus  judex 
ratio.  Homines  autem  possunt  interrogare  ,  ut  invisibilia 
Dei  per  ea  quae  facta  sunt  intellecta  conspiciantur-  :  sed 
amore  subduntur  eis,  et  subditi  judicare  non  possunt. 

'  Psal.  xcxix,  3.  —  2  liom.  i,  20. 

Nec  respondent  ista  interrogantibus  nisi  judicantibus , 
nec  vocem  suam  mutant,  id  est,  speciem  suam,  si  alius 
tantum  videat,  alius  autem  videns  interroget,  ut  aliter 
illi  appareat ,  aliter  huic  ;  sed  eodem  modo  utrique  ap- 
parens,  illi  muta  est,  huic  loquitur ;  imovero  omnibus 
loquitur  ;  sed  illi  intelligunt  qui  ejus  vocem  acceptam 
foris ,  intus  cum  veritate  conferunt.  Veritas  enim  dicit 
mihi :  Non  est  Deus  tuus  ccelum  et  terra  ,  neque  omne 
corpus.  Hoc  dicit  eorum  natura  videnti  :  Moles  est,  mo- 
les  minor  est  in  parte  quam  in  toto.  Jam  tu  melior  es , 
tibidico,  anima  5  quoniam  tu  vegetas  molem  corporis  tui, 
praebens  ei  vitam  ,  quod  nullum  corpus  praestat  corpori. 
Deus  autem  tuus  etiam  tibi  vitae  vita  est. 

CAPUT  VII. 

Corporea  aut  sensitiva  virtute  Deus  non  invenitur. 

XI.  Quid  ergo  amo ,  cum  Deum  meum  amo?  Quis  est 
ille  super  caput  animae  meae?  Per  ipsam  animam  meam 
ascendam  ad  illum.  Transibo  vim  meam  qua  haereo  cor- 
pori ,  et  vitaliter  compagem  ejus  repleo.  Non  ea  vi  repe- 
rio  Deum  meum,  nam  reperiret  et  equus  et  mulus  quibus 
non  est  intellectus J ,  quia  est  eadem  vis  qua  vivunt  etiam 
eorum  corpora.  Est  alia  vis  non  solum  qua  vivifico  ,  sed 
etiam  qua  sensifico  carnem  meam  quam  mihi  fabricavit 
Dominus,  jubens  oculo  ut  non  audiat,  et  auri  ut  non 
videat  $  sed  illi  per  quem  videam ,  huic  per  quam  au- 
diam  :  et  propria  singillatim  cseteris  sensibussedibus  suis 

et  officiis  suis,  quae  diversa  per  eos  ago,  unus  ego  animus. 
Transibo  et  istam  vim  meam  :  nam  et  hanc  habet  equus 
et  mulus  ,  sentiunt  enim  etiam  ipsi  per  corpus. 

CAPUT   VIII. 

Memorice  vis. 

XII.  Transibo  ergo  et  istam  vim  naturae  mese  ,  gradi- 
bus  ascendens  ad  eum  qui  fecit  me  •  et  venio  in  campos 
et  lata  praetoria  memoriae  ,  ubi  sunt  thesauri  innumera- 
bilium  imaginum  de  cujuscemodi  rebus  sensis  invecta- 
rum.  Ibi  reconditum  est  quidquid  etiam  cogitamus  ,  vel 
augendo  vel  minuendo ,  vel  utcumque  variando  ea  quae 
sensus  attigerit  :  et  si  quid  aliud  commendatum  et  repo- 
situm  est,  quod  nondum  absorbuit  et  sepelivit  oblivio. 
Ibi  quando  sum  ,  posco  ut  proferatur  quidquid  volo  ,  et 
quaedam  statim  prodeunt ;  quaedam  requiruntur  diutius 
et  tanquam  de  abstrusioribus  quibusdam  receptaculis 
eruuntur  5  quaedam  catervatim  se  proruunt,  et  dum  aliud 
petitur  et  quaeritur,  prosiliunt  in  medium  quasi  dicen- 
tia  :  Ne  forte  nos  sumus  ?  Et  abigo  ea  manu  cordis  a  facie 
recordationis  meae  ,  donec  enubiletur  quod  volo ,  atque 
in  conspectum  prodeat  ex  abditis.  Alia  faciliter  atque  im- 
perturbata  serie,  sicut  poscuntur  suggeruntur  ;  et  cedunt 
praecedentia  consequentibus  5  et  cedendo  conduntur,  ite- 
rum  cum  voluero  processura.  Quod  totum  fit ,  cum  ali- 
quid  narro  memoriter. 

XIII.  Ibi  sunt  omnia  distincte  generatimque  servata, 
quae  suo  quaeque  aditu  in  gesta  sunt  sicut  luxatque ,  om- 

nes  colores  formaeque  corporum  per  ocalos ;  per  aures 
autem  omnia  genera  sonorum  ;  omnesque  odores  per  adi- 
tum  narium  5  omnes  sapores  per  oris  aditum ;  a  sensu 
autem  totius  corporis ,  quid  durum,  quid  molle,  quid 
calidum  frigidumve  ,  lene  aut  asperum ,  grave  seu  leve  , 
sive  extrinsecus  ,  sive  intrinsecus  corpori  :  haec  omnia  re- 
cipit  recolenda  cum  opus  est  et  retractanda  grandis  me- 
moriae  recessus ,  et  nescio  qui  secreti  atque  ineffabiles 
sinus  e}us ,  quae  omnia  suis  quaeque  foribus  intrant  ad 
eam  ,  et  reponuntur  in  ea.  Nec  ipsa  tamen  intrant,  sed 
rerum  sensarum  imagines  illic  praesto  sunt  cogitationi 
reminiscenti  eas.  Quae  quomodo  fabricatae  sint  quis  dicit, 
cum  appareat  quibus  sensibus  raptae  sint  interiusque  re- 
conditae?  Nam  et  in  tenebris  atque  in  silentio  dum  ha- 
bito ,  in  memoria  mea  profero  si  volo  colores ,  et  discerno 
inter  album  et  nigrum  ,  et  inter  quos  alios  volo  :  nec  in- 
currunt  soni  atque  perturbant,  quod  per  oculos  haustum 
considero  cum  et  ipsi  ibi  sint,  et  quasi  seorsum  repositi  la- 
teant.  Nam  et  ipsos  posco  si  placet ,  atque  adsunt  illico. 
Et  quiescente  lingua  ac  silente  gutture  canto  quantum 
volo,  imaginesque  illae  colorum  quae  nihilominus  ibi  sunt 
non  se  interponunt ,  neque  interrumpunt,  cum  thesaurus 
alius  retractatur  qni  influxit  ab  auribus.  Ita  caetera  quae 
per  sensus  caeteros  ingesta  atque  congesta  sunt  recordor 
proutlibet:  et  auram  liliorum  discerno  a  violis  nihil  olfa- 
ciens  ;  et  mel  de  fruto ,  lene  aspero  nihil  tunc  gustando 
neque  contrectando  ,  sed  reminiscendo  antepono. 

XIV.  Intus  haec  ago  in  aula  ingenti  memoriae  meae.  Ibi 
enim  mihi  ccelum  et  terra  et  mare  praesto  sunt,  cum  om- 
nibus  quae  in  eis  sentire  potui ,  prseter  illa  quae  oblitus 
sum.  Ibi  et  ipse  mihi  occurro ,  meque  recolo,  quid , 
quando ,  et  ubi  egerim ,  quoque  modo  cum  agerem  af- 
fectus  fuerim.  Ibi  sunt  omnia  quae  sive  experta  a  me  sive 

eredita  memini.  Ex  eadem  copia  etiam  similitudines  re- 
rum  vel  expertaium  ,  vel  ex  eis  quas  expertus  sum  cre- 
ditarum  alias  atque  alias,  et  ipse  contexto  praeteritis; 
atque  ex  his  etiam  futuras  actiones  et  eventa  et  spes  et 
haec  omnia  rursus  quasi  pracsentia  meditor.  Faciam  hoc 
aut  illud ,  dico  apud  me  in  ipso  ingenti  sinu  animi  mei, 
pleno  tot  et  tantarum  rerum  imaginibus.  Et  hoc  aut  illud 
sequetur.  O  si  esset  hoc  aut  illud  !  Avertat  Deus  hoc  aut 
illud.  Dico  apud  me  ista  :  et  cum  dico  ,  proesto  sunt  ima- 
gines  omnium  quae  dico  ex  eodem  thesauro  memorias  ; 
nec  omnino  aliquid  eorum  dicerem,  si  defuissent. 

XV.  Magna  ista  vis  est  memoriae,  magna  nimis,  Deus 
meus ,  penetrale  amplum  et  infinitum.  Quis  ad  fundum 
ejus  pervenit  ?  Et  vis  est  haec  animi  mei ,  atque  ad  meam 
naturam  pertinet ,  nec  ego  ipse  capio  totum  quod  sum. 
Ergo  animus  ad  habendum  se  ipsum  angustus  est.  Et  ubi 
sit ,  quod  sui  non  capit  ?  Numqnid  extra  ipsum  ac  non  in 
ipso?  Quomodo  ergo  non  capit?  Multa  mihi  super  hcc 
oboritur  admiratio  ,  stupor  apprehendit  me.  Et  eunt  ho- 
mines  admirari  alta  montium  ,  et  ingentes  fluctus  maris , 
et  latissimos  lapsus  fluminum,  etOceani  ambitum,  et  gy- 
ros  siderum  ,  et  relinquunt  se  ipsos ,  nec  mirantur,  qucd 
haec  omnia  cum  dicerem  ,  non  ea  videbam  oculis,  nec 
tamen  dicerem  nisi  montes  et  fluctus  et  flumina  et  sidera 
quae  vidi ,  et  Oceanum  quem  credidi ,  intus  in  memoria 
mea  viderem  spatiis  tam  ingentibus  quasi  foris  viderem  : 
nec  ea  tamen  videndo  absorbui  quando  vidi  oculis  5  nec 
ipsa  sunt  apud  me,  sed  imagines  eorum.  Et  novi  quid  ex 
quo  sensu  corporis  impressura  sit  mihi. 

GAPUT  IX. 

Memoria  disciplinarum. 

XVI.  Sed  non  ea  sola  gestat  immensa  ista  capacitnb 
memoriae  meae.  Hic  sunt  et  iila  omnia  quse  de  doctrinis 
liberalibus  percepta  nondum  exciderunt :  quasi  remota 
interiore  loco,  non  loco ,  nec  eorum  imagines,  sed  res 
ipsas  gero.  Nam  quid  sit  litteratura ,  quid  peritia  dispu- 
tandi ,  quot  genera  quaestionum ,  quidquid  horum  scio , 
sic  est  in  memoria  mea ,  ut  non  retenta  imagine  rem  foris 
reliquerim ,  aut  sonuerit  et  prseterierit,  sicut  vox  im- 
pressa  per  aures  vestigio  quo  recoleretur  quasi  sonaret 
cum  jam  non  sonaret  :  aut  sicut  odor  dum  transit  et  eva- 
nescit  in  ventos  olfactum  atHcit ,  unde  trajieit  in  memo- 
riam  imaginem  sui  quam  reminiscendo  repetamus  :  aut 
sicut  cibus  qui  certe  in  ventre  jam  non  sapit,  et  tamen  in 
memoria  quasi  sapit  :  aut  sicut  aliquid  quod  corpore  tan- 
gendo  sentitur,  quod  etiam  separatum  a  nobis  imaginatur 
memoria.  Istae  quippe  res  non  intromittuntur  ad  eam  , 
sed  earum  solae  imagines  mira  celeritate  capiuntur,  et 
miris  tanquam  ceilis  reponuntur ,  et  mirabiliter  recor- 
dando  proferuntur. 

CAPUT  X. 

Disciplince  in  memoriam  non  introducuntur  per 
sensus ,  sed  ex  ejus  abditione  sinu  eruuntur. 

XVII.  At  vero  cum  audio  tria  genera  esse  quaestio- 
num,  an  sit,  quid  sit,  quale  sit,  sonorum  quidem  quibus 
haec  verba  confecta  sunt  imagines  teneo,  et  eos  per  auras 
cum  strepitu  transisse  ac  jam  non  esse  scio.Res  vero  ipsas 
quas  illis  significantur  sonis  neque  ullo  sensu  corporis  at- 
tigi ,  nec  uspiam  vidi  praeter  animum  meum  ,  et  in  me- 
moria  recondidi  non  imagines  earum ,  sed  ipsas  :  quae 
unde  ad  me  intraverint,  dicant  si  possunt.  Nam  percurro 
januas  omnes  carnis  meee  ,  nec  invenio  qua  earum  ingres- 
soe  sint.  Quippe  oculi  dicunt  :  Si  coloratse  sunt ,  nos  eas 
nuntiavimus.  Aures  dicunt  :  Si  sonuerunt ,  a  nobis  indi- 
catae  sunt.  Nares  dicunt  :  Si  oluerunt ,  per  nos  transie- 
runt.  Dicit  etiam  sensus  gustandi :  Si  sapor  non  est,  nihil 
me  interroges.  Tactus  dicit  :  Si  corpulentum  non  est, 
non  contrectavi.  Si  non  contrectavi ,  non  indicavi.  Unde 
et  qua  haec  intraverunt  in  memoriam  meam  ?  Nescio  quo- 
modo  5  nam  cum  ea  didici ,  non  credidi  alieno  cordi ,  sed 
in  meo  recognovi ,  et  vera  esse  approbavi ,  et  commen- 
davi  ei,  tanquam  reponens  unde  proferrem  cum  vellem. 
Ibi  ergo  erant  et  antequam  ea  didicissem ,  sed  in  memo- 
ria  non  erant.  Ubi  ergo?  aut  quare  cum  dicerentur  agnovi, 
et  dixi :  Ita  est  5  verum  est ;  nisi  quia  jam  erant  in  memo- 
ia  ,  sed  tam  remota  et  retrusa  quasi  in  caveis  abditiori- 

CAPUT  XI. 

Quid  sit  discere. 

XVIII.  Quocirca  invenimus  nihil  esse  aliud  discere  isla, 
quorum  non  per  sensus  haurimusimagines,  sed  sine  ima- 
ginibus  sicuti  sunt  per  se  ipsa  intus  cernimus,  nisi  ea  quae 
passim  atque  indisposite  memoria  continebat ,  cogitando 
quasi  colligere  ,  atque  animadvertendo  curare ,  ut  tan- 
quam  ad  manum  posita  in  ipsa  memoria,ubi  sparsa  prius 
et  neglecta  latitabant ,  jam  familiari  intentioni  facile  oc- 
currant.  Et  quam  multa  hujusmodi  gestat  memoria  mea 
quae  jam  inventa  sunt,  et  sicut  dixi ,  quasi  ad  manum  po- 
sita ,  quae  didicisse  et  nosse  dicimur  !  Quae  si  modestis 
temporum  intervallis  recolere  desivero,  ita  rursus  demer- 
guntur,  et  quasiinremotiora  penetralia  dilabuntur,  ut  de- 
nuo  velut  nova  excogitanda  sint  indidem  iterum  ,  (neque 
enim  est  alia  regio  eorum ),  te  cogenda  rursus  ut  sciri  pos- 
sint,  id  est,  velut  ex  quadam  dispersione  colligenda,  unde 
dictum  est  cogitare.  Nam  cogo  et  cogito,  sic  est  ut  ago  et 
agito ,  facio  et  factito.  Verumtamen  sibi  animns  hoc  ver- 
bum  proprie  vindicavit ,  ut  non  quod  alibi ,  sed  quod  in 
animo  colligitur ,  id  est,  cogitur ,  cogitari  proprie  jam 
dicatur. 

CAPUT  XII. 

Rerum  matheniaticarum  memoria. 

XIX.  Item  continet  memoria  numerorum  dimensio- 
numque  rationes  et  leges  innumerabiles  ,  quarum  nullam 
corporis  sensus  impressit  •,  quia  nec  ipsae  coloratae  sunt , 
aut  sonant,  aut  olent,  aut  gustatse,  aut  contrectatae  sunt. 
Audivi  sonos  verborum,  quibus  significantur,  cum  dehis 
disseritur  :  sed  illi  alii,  istae  autem  aliae  sunt.  Nam  i!li 
aliter  graece ,  aliter  latine  sonant ;  istae  vero  nec  graecae  , 
nec  latinae  sunt,  nec  aliud  eloquiorum  genus.  Vidi  lineas 
fabrorum,  vel  etiam  tenuissimas,  sicut  filum  araneae , 
sed  illae  aliae  sunt ;  non  sunt  imagines  earum  quas  mihi 
nuntiavit  carnis  oculus.  Novit  eas  quisquis  sine  ulla  cogi- 
tatione  qualiscumque  corporls ,  intus  agnovit  eas.  Sensi 
etiam  numeros  omnibus  corporis  sensibus  quos  numera- 
mus  :  sed  illi  alii  sunt  quibus  numeramus,  nec  imagines 
istorum  sunt ;  et  ideo  valde  sunt.  Rideat  me  ista  dicentem 
qui  eos  non  videt;  et  ego  doleam  ridentem  me. 

CAPUT  XIII. 

Memoria  meminisse  nos  meminimus. 

XX.  ILec  orania  memoria  teneo ;  et  quomodo  ea  didi- 
cerim,  memoria  teneo.  Multa  etiam  quse  adversus  haec 
falsissime  disputantur  audivi ,  et  memoria  teneo  ,  quae 
tametsi  falsa  sunt ,  tamen  ea  meminisse  me  non  est  fal- 
sum  ,  et  discrevisse  me  inter  illa  vera  et  haec  falsa  quas 
contradicuntur  :  et  hoc  memini.  Aiiterque  nunc  video 
discernere  me  ista  ,  alter  autem  memini  saepe  me  discre- 
visse  cum  ea  saepe  cogitarem.  Ergo  et  intellexisse  me  sae- 
pius  ista  memini ;  et  quod  nunc  discerno  et  intelligo , 
recondo  in  memoria  ,  ut  postea  me  nunc  intellexisse  me- 
minerim.  Ergo  et  meminisse  me  memini,  sicut  postea 
quod  haec  reminisci  nunc  potui  si  recordabor ,  utique  per 
vim  memoriae  recordabor. 

CAPUT  XIV. 

/.   Quomodo  memoria  continet  ajfecius  animi.  — 
//.  Lceta  non  lceti  quomodo  recordamur. 

XXI.  Affectiones  quoque  aninri  mei  eadem  memoria 
continet ;  non  illo  modo  quo  eas  habet  ipse  animus  cum 
patitur  eas ,  sed  alio  multum  diverso  ;  sicut  sese  habet 
vis  memoriae.  Nam  et  laetatum  me  fuisse  reminiscor  non 
Jaetus  ;  et  tristitiam  meam  praeteritam  recordor  non  tris- 
tis  ;  et  me  aliquando  timuisse  recolo  sine  timore;  et  pris- 
tinae  cupiditalis  sine  cupiditate  sum  memor  :  aliquando  e 
contrario  tristitiam  meam  transactam  laetus  reminiscor, 
et  tristis  laetitiam.  Quod  mirandum  non  est  de  corpore  : 
aiiud  enim  animus  ,  aliud  corpus.  Itaque  si  praeteritum 
dolorem  corporis  gaudens  memini,  non  ita  mirum  est. 
Hic  vero ,  cum  animus  sit  etiam  ipsa  memoria  ;  nam  et 
cum  mandamus  aiiquid  ut  memoriter  habeatur,  dicimus  : 
Vide  ut  illud  in  animo  habeas ;  et  cum  obliviscimur  dici- 
mus  :  Non  fuit  in  animo  ;  et,  Elapsum  est  animo  :  ipsam 
memoriam  vocantes  animum.  Cum  ergo  ita  sit,  quid  est 
hoc  quod  cum  tristitiam  meam  praeteritam  lsetus  memini , 
animus  habet  laetitiam ,  et  memoria  tristitiam  ;  laetusque 
est  animus  ex  eo  quod  inest  ei  laetitia  ,  memoria  vero  ex 
eo  quod  inest  ei  tristitia,  tristis  non  est?  Num  forte  non 
pertinet  ad  animum?  Quis  hoc  dixerit?  Nimirum  ergo 
memoria  quasi  venter  est  animi ,  lsetitia  vero  atque  tris- 
titia  quasi  cibus  dulcis  et  amarus  :  cum  memorice  com- 

16. 

mendantur,  quasi  trajecta  in  ventrem  recondi  iilic  pos- 
sunt ,  sapere  non  possunt.  Ridiculum  est  haec  illis  simi- 
lia  putare,  nec  tamen  sunt  omni  modo  dissimilia. 

XXII.  Sed  ecce  de  memoria  profero,  cum  dico  qua- 
tuor  esse  perturbationes  animi  ,  cupiditatem  ,  Isetitiam  , 
metum  ,  tristitiam  :  et  quidquid  de  his  disputare  potuero, 
dividendo  singula  per  species  sui  cujusque  generis  et  de- 
finiendo  ,  ibi  invenio  quid  dicam ,  atque  inde  profero  : 
nec  tamen  ulla  earum  perturbatione  perturbor  ,  cum  eas 
reminiscendo  commemoro  ,  et  antequam  recolerentur  a 
me  et  retractarentur ,  ibi  erant ;  propterea  inde  per  re- 
cordationem  potuere  depromi.  Forte  ergo,,  sicut  de  ven- 
t.re  cibus  ruminando,  sic  ista  de  memoria  recoidando 
proferuntur.  Cur  igitur  in  ore  cogitationis  non  sentitur  a 
disputante ,  hoc  est,  a  remiuiscente  ,  laetitise  dulcedo  vel 
amaritudo  mcestitiae  ?  An  in  hoc  dissimile  est ,  quod  non 
undique  simile  est?  Quis  enim  talia  volens  loqueretur  ,  si 
quoties  tristitiam  metumve  nominamus ,  toties  moerere 
vel  timere  cogeremur?  Et  tamen  non  ea  loqueremur,  nisi 
in  memoria  nostra  non  tantum  sonos  nominum  secun- 
dum  imagines  impressas  sensibus  corporis ,  sed  etiam 
rerum  ipsarum  notiones  inveniremus  ,  quas  nulla  janua 
carnis  accepimus,  sed  eas  ipse  animus  per  experientism 
passionum  suarum  sentiens  memorioe  commendavit ,  aut 
ipsa  sibi  hsec  etiam  non  commendata  retinuit. 

CAPUT  XV. 

Etiam  quce  absunt  meminimus . 

XXIIT.  Sed  utrum   per  imagines,  annon  ,  quis  facile 
dixerit?  Nomino  quippe  lapiclem  ,  nomino  solem  ,  cum 
res  ipsse  non  ndsunt  sensibus  meis,  in  memoria  sane  mea 
prsesto  sunt  imagines  earum.  Nomino  doJorem  corporis, 
nec  mihi  adest  dum  nihil  dolet  5  nisi  tamen  adesset  imago 
ejus  in  memoria  mea  ,  nescirem  quid  dicerem  ,  nec  eum 
in  disputando  a  voluptate  discernerem.  Nomino  salutem 
corporis,  cum  salvus  sum  corpore  :  adest  mihi  quidem 
res  ipsa  ;  verumtamen  nisi  et  imago  ejus  inesset  in  memo- 
ria  mea ,  nullo  modo  recordarer  quid  hujus  nominis  sig- 
nificaret  sonus.  Nec  segrotantes  agnoscerent  salute  nomi- 
nata  quid  esset  dictum  ,  nisi  eadem  imago  vi  memoriae 
teneretur ,  quamvis  ipsa  res  abesset  a  corpore.  Nomino 
numeros  quibus  numeramus ,  et  adsunt  in  memoria  mea 
non  imagines  eorum ,  sed  ipsi.  Nomino  imaginem  solis , 
et  haec  adest  in  memoria  mea  :   neque  enim  imaginem 
imaginis  ejus ,  sed  ipsam  recolo  :  ipsa  mihi  reminiscenti 
prasto  est.  Nomino  memoriam^  et  agnosco  quod  nomino. 
Et  ubi  agnosco  nisi  in  ipsa  memoria  ?  Num  et  ipsa  per 
imaginem  suam  sibi  adest ,  ac  non  per  se  ipsam? 

CAPUT  XVI- 

Et  oblivionis  memoria  est. 

XXIV.  Quid  cum  oblivionem  nomino ,  atque  itidem 
agnosco  quod  nomino ,  unde  agnoscerem  nisi  meminis- 
sem  ?  Non  eumdem  sonum  nominis  dico ,  sed  rem  quam 
significat ;  quam  si  oblitus  essem,  quid  ille  valeret  sonus, 
agnoscere  utique  non  valerem.  Ergo  cum  memoriam  me- 
mini ,  per  se  ipsam  sibi  prsesto  est  ipsa  memoria  :  cum 
vero  memini  oblivionem ,  et  memoria  praesto  est  et  obli- 
vio ,  memoria  qua  meminerim ,  oblivio  quam  memine- 

"Ni  rim.  Sed  quid  est  oblivio,  nisi  privatio  memorire?  Quo- 
modo  ergo  adest  ut  eam  meminerim  ,  quando  cum  adcst 
meminisse  non  possum?  At  si  quod  meminimus  memoria 
retinemus;  oblivionem  autem  nisi  meminissemus ,  nequa- 
quam  possemus  audito  isto  nomine ,  rem  quae  illo  signifi- 
catur  agnoscere  :  memoria  retinetur  oblivio.  Adest  ergo 
ne  obliviscamur,  quae  cum  adest  obliviscimur.  An  ex  hoc 
inteiligitur  non  per  se  ipsam  inesse  memoriae  cum  eam 
\.  meminimus,  sed  per  imaginem  suam?quia  si  per  se  ipsam 
praesto  esset  oblivio  ,  non  ut  meminissemus ,  sed  ut  obli- 
visceremur  efficeret.  Et  hoc  quis  tandem  indagabit,  quis 
comprehendet  quomodo  sit? 

XXV.  Ego  certe,  Domine,  laboro  hic,  et  laboro  in 
me  ipso  :  factus  sum  mihi  terra  diflicultatis ,  et  sudoris 
nimii.  Neque  enim  nunc  scrutamur  plagas  cceli,  aut  side- 
rum  intervalla  demetimur ,  vel  terra  libramenta  quaeri- 

mus  :  ego  sum  qui  memini ,  ego  animus.  Non  ita  mirum, 
si  a  me  longe  est  quidquid  ego  non  sum.  Quid  autem  pro- 
pinquius  me  ipso  mihi  ?  Et  ecce  memoriae  mese  vis  non 
comprehenditur  a  me  ,  cum  ipsum  me  non  dicam  praeter 
illam.  Quid  enim  dicturus  sum  ,  quando  mihi  certum  est 
meminisse  me  oblivionem  ?  An  dicturus  sum  non  esse  in 
memoria  mea  quod  memini  ?  An  dicturus  sum  ad  hoc 
inesse  oblivionem  in  memoria  mea ,  ut  non  obliviscar  ? 
utrumque  absurdissimum  est.  Quid  illud  tertium,  quo 
pacto  dicam  imaginem  oblivionis  teneri  memoria  mea, 
non  ipsam  oblivionem  cum  eam  memini  ?  Quo  pacto  et 
hoc  dicam  ,  quandoquidem  cum  imprimitur  rei  cujusque 
imago  in  memoria  ,  prius  necesse  est  ut  adsit  res  ipsa 
undeilla  imago  possit  imprimi?  Sic  enim  Carthaginis  me- 
mini ,  sic  omnium  iocorum  quibus  interfui ,  sic  facies 
hominum  quas  vidi,  et  coeterorum  sensuum  nuntiata,  sic 
ipsius  corporis  salutem,  sive  dolorem.  Cum  praesto  essent 
ista,  cepit  ab  eis  imagines  memoria  ,  quas  intuerer  prae- 
sentes ,  et  retractarem  animo  cum  illa  et  absentia  remi- 
niscerer.  Si  ergo  per  imaginem  suam  non  per  seipsam  in 
memoria  tenetur  oblivio,  ipsa  utique  aderat  ut  ejusimago 
caperetur.  Cum  autem  adesset,  quomodo  imaginem  suam 
in  memoria  conscribebat ,  quando  id  etiam  quod  jam  no- 
tatum  invenit ,  praesentia  sua  deJet  oblivio  ?  Et  tamen 
quocumque  modo,  licet  sit  modus  iste  incomprehensibilis 
et  inexplicabilis ,  etiam  ipsam  oblivionem  meminisse  me 
certus  sum,  qua  id  quod  meminerimusobruitur. 

CAPUT  XVII. 

Magna  memorice  vis ,  sed  ultra  progrediendum  ut 
attingatur  Deus. 

XXVI.  Magna  vis  est  memoriae ,  nescio  quid  horren- 
dum  ,  Deus  meus  ,  profunda  et  infinita  multiplicitas  ;  et 
hoc  animus  est ,  et  hoc  ego  ipse  sum.  Quid  ergo  sum  , 
Deus  meus?  Quae  natura  sum?  Varia,  multimoda  vita,  et 
immensa  vehementer.  Ecce  in  memoriae  meae  campis  et 
antris  et  cavernis  innumerabilibus ,  atque  innumerabiliter 
plenis  innumerabilium  rerum  generibus ,  sive  per  imagi- 
nes ,  sicut  omnium  corporum  5  sive  per  praesentiam  ,  si- 
cut  artium  ;  sive  per  nescio  quas  notiones  vel  notationes , 
sicut  arlectionum  animi,  quas  et  cum  animus  non  patitur, 
memoria  tenet,  cum  in  animo  sit  quidquid  est  in  memo- 
ria.  Per  haec  omnia  discurro  et  volito  hac  illac ;  penetro 
etiam  quantum  possum  ,  et  finis  nusquam ;  tanta  vis  est 
memoriae ,  tanta  vitae  vis  est  in  homine  vivente  mortali- 
ter.  Quid  igitur  agam  ,  tu  vera  mea  vita ,  Deus  meus  ? 
Transibo  et  hanc  vim  meam  quae  memoria  vocatur,  tran- 
sibo  eam  ut  pertendam  ad  te,  dulce  lumen.  Quid  dicis 
mihi?  Ecce  ego  ascendens  per  animum  meum  ad  te  qui 
desuper  mihi  manes.  Transibo  et  istam  vim  meam  ,  quae 
memoria  vocatur ,  volens  teattingere  unde  attingi  potes, 
et  inhaerere  tibi  unde  inhaerere  tibi  potest.  Habent  enim 
memoriam  et  pecora  et  aves,  alioquin  non  cubiha  nidosve 
repeterent,  non  alia  multa  quibus  assuescunt,  neque  enim 

et  assuescere  valerent  ullis  rebus  nisi  per  memoriam. 
Transibo  ergo  et  memoriam ,  ut  attingam  eum  qui  sepa- 
ravit  me  a  quadrupedibus ,  et  volatilibus  cceli  sapientio- 
rem  me  fecit.  Transibo  et  memoriam  ;  et  ubi  te  inveniam, 
vere  bona  et  secura  suavitas  ?  et  ubi  te  inveniam? 
(Si  praeter  memoriam  meam  te  invenio ,  immemor  tui 
sum.Etquomodojaminveniam  te,  simemor  non  sum  tui? 

CAPT  T  XVIII. 

Non  inveniretur  ea  res  quce  excidit ,  nisi  memoria 
teneretur. 

XXVII.  Perdiderat  enim  mulier  dfachmam,  et  quaesi- 
vit  eam  cum  lucerna  ' ,  et  nisi  memor  ejus  esset ,  non  in- 
veniret  eam.  Cum  enim  esset  inventa  ,  unde  sciret  utrum 
ipsa  esset,  si  memor  ejus  non  esset?  Multa  memini  me 
perdita  qusesisse  atque  invenisse.  Inde  istud  scio ,  quia 
cum  quaererem  aliquid  eorum,  et  diceretur  mihi ,  num 
forte  hoc  est ,  num  forte  illud?  tandiu  dicebam  :  Non 
est,  donec  id  offerretur  quod  quaerebam.  Cujns  nisi  me- 
mor  essem  ,  quidquid  illud  esset,  etiam  si  mihi  offerre- 
tur  non  invenirem  ,  quia  non  agnoscerem.  Et  semper  ila 
fit ,  cum  aliquid  perditum  quaerimus  et  invenimus.  Vc- 
rumtamen  si  forte  aliquid  ab  oculis  perit,  non  a  memo- 
ria,  veluti  corpus  quodlibet  visibile  ,  tenetur  intus  imago 
ejus ,  et  quseritur  donec  reddatur  aspectui.  Quod  cum 
inventum  fuerit ,  ex  imagine  quee  intus  est  recognoscitur. 
Nec  invenisse  nos  dicimus  quod  perierat ,  si  non  agnosci- 

1  Luc.  xv, 8 

mus;  nec  agnoscere  possumus,  si  non  meminimus  !  sed 
hoc  perierat  quidem  oculis,  memoria  tenebatur. 

CAPUT  XIX. 

Quid  sit  reminisci. 

XXVIII.  Qvid  cum  ipsa  memoria  perdit  aliquid ,  sicut 
fit  cum  obliviscimur ,  et  quaerimus  ut  recordemur?  Ubi 
tandem  quaerimus,  nisi  in  ipsa  memoria  ?  Et  ibi  si  aliud 
pro  alio  forte  ofleratur ,  respuimus ,  donec  illud  occur- 
rat  quod  quaerimus  ,  et  cum  occurrit  dicimus  :  Hoc  est ; 
quod  non  diceremus  nisi  agnosceremus;  nec  agnoscere- 
mus,  nisi  meminissemus.  Certe  ergo  obliti  fueramus.  An- 
non  totum  exciderat?  sed  ex  parte  qua  tenebatur ,  pars 
alia  quaerebatur ,  quia  sentiebat  se  memoria  non  simul 
volvere  quod  simul  solebat ,  et  quasi  detruncata  consue- 
tudine  claudicans ,  reddi  quod  deerat  flagitabat.  Tan- 
quam  si  homo  notus  sive  conspiciatur  oculis,  sive  cogite- 
tur,  et  nomen  ejus  obliti  requiramus ,  quidquid  aliud 
occurrerit  non  connectitur  :  quia  non  cum  illo  cogitari 
consuevit,  ideoque  respuitur,  donec  illud  adsit ,  ubi  si- 
mul  assuefacta  notitia  non  inaequaliter  acquiescat.  Et 
unde  adest ,  nisi  ex  ipsa  memoria  ?  Nam  et  cum  ab  alio 
commonitirecognoscimus,inde  adest.Non  enim  quasi  no- 
vum  credimus,  sed  recordantes  approbamus  hoc  esse 
quod  dictum  est.  Si  autem  penitus  aboleatur  ex  animo , 
nec  admoniti  reminiscimur.  Neque  enim  omnimodo  ad- 
huc  obliti  sumus,  quod  vel  oblitos  nos  esse  meminimus. 

Hoc  ergo  nec  amissura  quserere  poterimus ,  quod  omnino 
obliti  fuerimus. 

GAPUT  XX. 

Ut  beatitudinem  omnes  appetant  3  oportet  eam 
noyerint. 

XXIX.  Quomodo  ergo  te  quaero,  Domine?  Cum  enim 
te  Deum  meum  quaero ,  vitam  beatam  quaero.  Quaeram 
te  ,  ut  vivat  anima  mea.  Vivit  enim  corpus  meum  de  ani- 
ma  mea,  et  vivit  anima  meade  te.  Quomodo  ergo  quaero 
vitam  beatam  ?  quia  non  est  mihi  donec  dicam  :  Sat  est , 
illic  ubi  oportet  ut  dicam  ?  Quomodo  eam  qu9ero?Utrum 
per  recordationem  tanquam  eam  oblitus  sim,  oblitumque 
me  esse  adhuc  teneam  ;  an  per  appetitum  discendi  incog- 
nitam,  sive  quam  nunquam  scierim,  sive  quam  sic  oblitus 
fuerim  ut  me  nec  oblitum  esse  meminerim  ?  Nonne  ipsa 
est  beata  vita  quam  omnes  volunt ,  et  omnino  qui  nolit 
nemo  est  ?  Ubi  noverunt  eam  ,  quod  sic  volunt  eam  ?  Ubi 
viderunt,  ut  amarent  eam  ?  Nimirum  habemus  eam  nescio  ^ 
quomodo.  Et  est  alius  quidam  modus,  quo  quisque  cum 
habet  eam  ,  tunc  beatus  est  :  et  sunt  qui  spe  beati  sunt. 
Inferiore  modo  isti  habent  eam  quam  illi  qui  jam  re  ipsa 
beati  sunt ;  sed  tamen  meliores  quam  illi  qui  nec  re  nec 
spe  beati  sunt.  Qui  tamen  etiam  ipsi  nisi  aliquo  modo  ha- 
berent  eam,  non  ita  vellent  beati  esse,  quod  eos  velle  cer- 
lissimum  est.  Nescio  quomodo  noverunt  eam,  ideoque 
habent  eam  in  nescio  qua  notitia,  de  qua  satago  utrum  in 
memoria  sit :  quia  si  ibi  est ,  jam  beati  fuimus  aliquando  ; 

utriim  singillatim  omnes ,  an  in  illo  homine  qni  primns 
peceavit,  in  quo  et  omnes  mortui  sumus,  et  de  quo  om- 
nes  cum  miseria  nati  sumus,  non  quaeronunc,  sed  qusero 
utrum  in  memoria  sit  beata  vita^Neque  enim  arnaremus 
eam  nisi  nossemus.  Audimus  nomen  hoc  ,  et  rem  ipsam 
omnes  nos  appetere  fatemur,  non  enim  sono  delectamur. 
Nam  hoc  cum  latine  audit  Graecus,  non  delectatur,  quia 
ignorat  quid  dictum  sit  :  nos  autem  delectamur,  sicut 
etiam  ille  si  graece  hoc  audierit  :  quoniam  res  ipsa  nec 
grseca  nec  latina  est ,  cui  adipiscendae  Graeci  Latinique 
inhiant,  caeterarumque  linguarum  homines.\Nota  est  igi- 
tur  omnibus,  qui  una  voce  si  interrogari  possent,  utrum 
beati  esse  vellent ,  sine  ulla  dubitatione  ,  velle  responde- 
rent.  Quod  non  fieret,  nisi  res  ipsa,  cuius  hoc  nomen  est, 
eorum  memoria  teneretur.^ 


CAPUT  XXI. 

Quomodo  memoria  beatam  vitam  continet. 

XXX.  Numquid  ita  ut  meminit  Carthaginem  qui  vidit? 
Non.  Vita  enim  beata  non  videtur  oculis ,  quia  non  est 
corpus.  Numquid  sicut  meminimus  numeros?  Non.  Hos 
enim  qui  habet  in  notitia ,  non  adhuc  quaerit  adipisci  : 
vitam  vero  beatam  habemus  in  notitia,  ideoque  amamus 
eam  ,  et  tamen  adhuc  adipisci  eam  volumus  ut  beati  si- 
mus.  Numquid  si.cut  meminimus  eloquentiam?  Non. 
Quamvis  enim  hoc  nomine  audito  recordentur  ipsam  rem, 
4ui  etiam  nondum  sunt  eloquentes,  multique  esse  cu- 

piant ,  unde  apparet  eam  esse  in  eorum  notitia  •  tamen 
per  corporis  sensus  alios  eloquentes  animadverterunt  et 
delectati  sunt ,  et  hoc  esse  desiderant  :  (  quanquam  nisi 
ex  interiore  notitia  non  delectarentur ,  neque  hoc  esse 
vellent  nisi  delectarentur  :  )  beatam  vero  vitam  nullo 
sensu  corporis  in  aliis  experimur.  Numquid  sicut  memi- 
nimus  gaudium?Fortasse  ita.  Nam  gaudium  meum  eliam 
tristis  memini,  sicut  vitam  beatarn  miser  :  neque  unquam 
eorporis  sensu  gaudiura  meum  vel  vidi ,  vel  audivi ,  vel 
odoratus  sum,  vel  gustavi,  vel  tetigi ,  sed  expertus  sum 
in  animo  meo  quando  laetatus  sum  ;  et  adhsesit  ejus  notitia 
memoriae  meae ,  ut  id  reminisci  valeam  aliquando  cum 
aspernatione  ,  aliquando  cum  desiderio,  pro  earum  rerum 
diversitate  de  quibus  me  gavisum  esse  memini.  Nam  et  de 
turpibus  gaudio  quodam  perfusus  sum  ,  quod  nunc  re- 
cordans  detestor  atque  execror  :  aliquando  de  bonis  et 
honestis,  quod  d^siderans  recolo,  tametsi  forte  non  ad- 
sunt,  et  ideo  tristis  gaudium  pristinum  recolo. 

XXXI.  Ubi  ergo  et  quando  expertus  sum  vitam  meam 
beatam  ut  recorder  eam ,  et  amem  et  desiderem?  Nec  ego 
tantum  ,  aut  cum  paucis,  sed  beati  prorsus  omnes  esse 
volumus.  Quod  nisi  certa  notitia  nossemus,  non  tam  certa 
voluntale  vellemus.  Sed  quid  est  hoc  quod  si  quaeratnr 
a  tluobus,  ulrum  militare  velint ,  fleri  posset  ut  alter  eo- 
rum  velle  se,  alter  nolle  respondeat  ?  Si  autem  ab  eis  quae- 
ratur,  utrum  beati  esse  velint,  fieri  possit,  ut  uterque 
statim  se  sine  ulla  dubitatione  dicat  optare ;  nec  ob  aliud 
velit  ille  militare ,  nec  ob  aliud  iste  nolit ,  nisi  ut  beati 
sint  ?  Nam  forte  quoniam  alius  hinc  ,  alius  inde  gaudet  : 
itase  omnesbeatos  esse  velle  consonant ,  quemadmodum 
consonarent  si  hoc  interrogarentur  se  velle  gaudere  ,  at- 
que  ipsum  gaudium  vitam  beatam  vocant  ?  Quod  et  si  alius 
hinc,  alius  illinc  assequitur,  unum  est  tamen  quo  pervc- 

nire  omnes  nituntur  ut  gaudeant.  Quae  quoniam  res  est 
quam  se  expertum  non  esse  nemo  potest  dicere,  propterea 
reperta  in  memoria  recognoscitur ,  quando  beatse  vitae 
nomen  auditur. 

CAPUT  XXII. 

Beata  vita  quce  et  ubi. 

XXXII.  Absit,  Domine,  absit  a  corde  servi  tui,  qui 
confitetur  tibi  :  absit  ut  quocumque  gaudio  gaudeam, 
beatum  me  putem.  Est  enim  gaudium  quod  non  datur 
impiis1,  sed  eis  qui  te  gratis  colunt,  quorum  gaudium  tu 
ipse  es.  Et  ipsa  est  beata  vita  gaudere  ad  te.,  dete,  propter 
te;  ipsa  est  et  non  est  altera.  Qui  autem  aliam  putant 
esse  ,  aliud  sectantur  gaudium  ,  neque  ipsum  verum.  Ab 
aliqua  tamen  imagine  gaudii  voluntas  eorum  non  aver- 
titur. 

'  Isai.  xlviHj  22. 

CAPUT  XXIII. 

Item  prosequitur  quce  sit  beata  vita  et  ubi. 

XXXIII.  Non  ergo  certum  est  quod  omnes  esse  beati 
volunt ,  quoniam  qui  non  de  te  gaudere  volunt ,  qua; 
sola  vita  beata  est ,  non  utique  vitam  beatam  volunt.  An 
omnes  hoc  volunt  ?  Sed  quoniam  caro  concupiscit  adver- 
sus  spiritum,  et  spiritus  adversus  carnem  ut  non  faciant 
quod  volunt  * ,  cadunt  in  id  quod  valent ,  eoque  contenti 
sunt :  quia  illud  quod  non  valent ,  non  tantum  volunt , 
quantum  sat  est  ut  valeant.  Nam  quaero  ab  omnibus 
utrum  malint  de  veritate  quam  de  falsitate  gaudere  :  tam 
non  dubitant  dicere  de  veritate  se  malle ,  quam  non  du- 
bitant  dicere  beatos  esse  se  velle.  Beata  quippe  vita  est 
gaudium  de  veritate.  Hoc  est  enim  gaudium  de  te  qui 
veritas  es~,  Deus  illuminatio  mea,  salus  faciei  meae,  Deus 
meus3.  Hanc  vitam  beatam  omnes  volunt,  hanc  vitam 
quae  sola  beata  est  omnes  volunt,  gaudium  de  veritate 
omnes  volunt.  Multos  expertus  sum  qui  vellent  fallere , 
qui  autem  falli  neminem.  Ubi  ergo  noverunt  hanc  vitam 
beatam  ,  nisi  ubi  noverunt  etiam  veritatem  ?  Amant  enim 
et  ipsam  quia  falli  nolunt.  Et  cum  amant  beatam  vitam 
quod  non  est  aliud  quam  de  veritate  gaudium ,  utique 
amant  etiam  veritatem  :  nec  amarent  nisi  esset  aliqua 
notitia  ejus  in  memoriaeorum.  Gur  ergo  non  de  illa  gau- 
dent  ?  cur  non  beati  sunt?  Quia  fortius  occupantur  in  aliis 
quae  potius  eos  faciunt  miseros  ,  quam  illud  beatos  quod 

1  Galat.  v,  17.  —  5  Joan.  xiv,  6.  —  3  Psal.  xxvi,  1. 

tenuiter  meminerunt.  Adhuc  enim  modicum  iumen  est 
in  hominibus  :  ambulent ,  ambulent ,  ne  eos  tenebrae 
comprehendant1. 

XXXIV.  Cur  autem  veritas  parit  odium ,  et  inimicus 
eis  factus  est  homo  tuus  verum  praedicans ,  cum  ametur 
beata  vita ,  quae  non  est  nisi  gaudium  de  veritate  :  nisi 
quia  sic  amatur  veritas ,  ut  quicumque  aliud  amant,  hoc 
quod  amant  velint  esse  veritatem  :  et  quia  falli  nolunt , 
nolunt  convinci  quod  falsi  sint?  Itaque  propter  eam  rem 
oderunt  veritatem  quam  pro  veritate  amant.  Amant  eam 
lucentem ,  oderunt  eam  rcdarguentem.  Quia  enim  falli 
noiunt  et  fallere  volunt  ,  amant  eam  cum  se  ipsa  indicat, 
et  oderunt  eam  cum  eos  ipsos  indicat.  Inde  retribuet  eis, 
ut  qui  se  ab  ea  manifestari  nolunt,  et  eos  nolentes  mani- 
festet,et  eis  ipsa  non  sit  manifesta.  Sic  sic  etiam,  sic  ani- 
mus  humanus  etiam  ,  sic  caecus  et  languidus  ,  turpis  at- 
que  indecens  latere  vult,  se  autem  utlateat  aliquid  non 
vult.  Contra  illi  redditur  ut  ipse  non  lateat  veritatem , 
ipsum  autem  veritas  lateat.  Tamen  etiam  sic  dum  miser 
est,  veris  mavult  gaudere  qiiam  falsis.  Beatus  ergo  erit, 
si  nulla  interpellante  molestia  ,  de  ipsa  per  quam  vera 
sunt  omnia ,  sola  veritate  gaudebit. 

1  Jo.iu.  sii,  35. 

CAPLT  XXIV 


Graiulatur  quod  sua  in  memoria  Deus  lucuni 
liabeat. 


XXXV.  Ecce  quantum  spatiatus  surn  ,  in  raemoria 
mea ,  quserens  te  ,  Domine  ,  et  non  te  inveni  extra  eam. 
Neque  enim  aliquid  cle  te  inveni  quod  non  meminissem  ex 
quo  didiei  te.  Xam  ex  quo  didici  te,  non  sum  oblitus  tui. 
Ubi  enim  inveni  veritatem,  ibiinveni  Deum  meum  ipsam 
veritatem,  quam  ex  quo  didici  non  sum  oblitus.  Itaque 
ex  quo  didici  te,  manes  in  memoria  mea,  et  illic  te  inve- 
nio,  cum  veminiseor  tui  et  deleclor  in  le.  Hte  sunt  sanctte 
delieke  meie,  quas  donasti  mihi  misericordia  Lua  respi- 
ciens  paupertatem  meam. 

CAPLT  XXV. 

ln  quo  memorice  gradu  reperiatur  Deus. 

XXXVI.  Sed  ubi  manes  in  memoria  mea  ,  Domine, 
ubi  illic  manes  ?  Quale  cubile  fabricasti  illie  tibi  ?  Quale 
sanctu-  ;ium  aedificasti  iibi?  Tu  dedisti  hanc  dignationem 
memorice  meae  ut  maneas   in  ea ;  sed  in  qua  ejus  parte 

maneas  hoc  considero.  Transcendi  enira  partes  ejus,  quas 
habent  et  bestiae  ,  cum  te  recordarer  •  quia  non  ibi  te  in- 
veniebam  inter  imagines  rerum  corporalium  :  et  veni  ad 
partes  ejus ,  ubi  commendavi  affectiones  animi  mei  ;  nec 
illic  inveni  te :  et  intravi  ad  ipsius  animi  raei  sedem  ,  quae 
illi  est  in  raemoria  raea,  quoniam  sui  quoque  raeminit 
animus  •,  nec  ibi  tu  eras  :  quia  sicut  non  es  imago  corpo- 
ralis  ,  nec  aflectio  viventis  ,  quaiis  est  cum  laetamur,  con- 
tristamur,  cupimus,  metuimus,  meminimus ,  oblivisci- 
mur,  et  quidquid  hujusmodi  est  :  ita  nec  ipse  animus 
est;  quia  Dominus  Deus  animi  tu  es  :  et  commutantur 
haec  omnia ,  tu  autem  incommutabilis  manes  super  om- 
nia  5  et  dignatus  es  habitare  in  memoria  mea  ex  quo  te 
didici.  Et  quid  quaero  quo  loco  ejus  habites  ?  quasi  vero 
loca  ibi  sint.  Habitas  certe  in  ea ,  quoniam  tui  meraini 
ex  quo  te  didici ,  et  in  ea  te  invenio  cum  recordor  te. 


CAPUT  XXVI 

Ubi  invenitur  Deus. 

XXXVII.  Ubi  ergo  te  inveni  ut  discerem  te?  Neque 
enim  jam  eras  in  memoria  mea  prius  quam  te  discerem. 
Ubi  ergo  inveni  te  ut  discerem  te,  nisi  in  tc  supra  me?  Et 
nusquam  locus,  et  recedimus,  et  accedimus,  et  nusquam 
locus.  Ubique  veritas  praesides  omnibus  consulentibus  le, 
simulque  respondes  omnibus  etiam  diversa  consulentibus. 
Liquide  tu  respondes,  sed  non  liquide  omnes  audiunt. 
Omnes  unde  volunl  eonsulunt;  sed  non  semper  quod  vo- 

lunt  audiunt.  Optimus  minister  tuus  est,  qui  non  magis 
intuetur  hoc  a  te  audire  quod  ipse  voluerit,  sed  potius  boc 
velle  quod  a  te  audierit. 

CAPUT   XXVII. 
Quomodo  hominem  rapiat  Dei  pulcliritudo. 

XXXVIII.  Sero  te  amavi,  pulchritudo  tam  antiqua  et 
tam  nova,  sero  te  amavi.  Et  ecce  intus  eras,  et  ego  foris, 
et  ibi  te  quaerebam  •,  et  in  ista  formosa  quse  fecisli  defor- 
mis  irruebam.  Mecum  eras,  et  tecum  non  eram.  Ea  me 
tenebant  longe  a  te,  quae  si  in  te  non  essent,  non  essent. 
Vocasti,  etclamasti,  et  rupisti  surditatem  meam.  Corus- 
casti,  splenduisti  et  fugasti  caecitatem  meam.  Fragrasti,  et 
duxi  spiritum,  et  anheio  tibi.  Gustavi,  et  esurio,  et  sitio. 
Tetigisti  me,  ct  exarsi  in  pacem  tuam. 

CAPUT  XXVIII. 

Miserice  hujus  vitre. 

XXXIX.  CuMinhaesero  tibi  ex  omni  me,  nusquam  erit 
mihi  dolor  etlabor;  et  viva  erit  vita  mea,  tota  plena  te. 
Nunc  autem  quoniam  quem  tu  imples,  sublevas  eum ; 
quoniam  tui  plenus  non  sum,  oneri  mihi  sum.  Contendunt 
laetitiae  mete  flendae  cum  laetandis  moeroribus  ;  et  ex  qua 

17. 


'260  3.    AUGUSTIMI    EVISCOPJ 

parle  stet  vietoria  nescio.  Hei  mihi !  Domine,  miserere 
mei.  Contendunt  mcerores  mei  mali  cum  gaudiis  bonis;  ct 
ex  qua  parte  stet  victoria  nescio.  Hei  milii !  Domine,  mi- 
serere  mei  :  liei  mihi !  Ecce  vulnera  mea  non  abscondo. 
Medicus  es,  oeger  sum  :  misericors  es,  miser  sum.  Numquid 
non  tentatio  est  vita  liumana  super  terram1.  Quis  velit 
molestias  et  dillicuitates?  Tolerari  jubes  eas,  non  amari. 
Nemo  quod  tolerat  amat,  etsi  tolerare  amat.  Quarnvis  enim 
gaudeat  se  tolerare  ,  mavult  tamen  non  esse  quod  toleret. 
Prospera  in  adversis  desidero,  -adversa  in  prosperis  timeo. 
Quis  inter  haec  medius  locus,  ubi  non  sit  humana  \ila 
tentatio.  Vag  prosperitatibus  sseculi,  semei  et  Herum,  a 
timore  adversitatis,  et  a  corr  uptione  laetitiae.  Vae  advcrsi- 
tatibus  saeculi  semel  et  iterum  et  tertio,  a  desiderio  prospe- 
ritatis,  et  quia  ipsa  adversitas  dura  est,  et  naufragat  lole- 
rantia.  Numquid  non  tentatio  est  vita  humana  super  terram 
sine  ullo  interstitio. 

CAPUT  XXiX. 

In  Deo  spes  tota. 

XL.  Et  tota  spes  mea  non  nisi  in  magna  valde  miseri- 
cordia  tua.  Da  quod  jubes,  et  jube  quod  vis.  Imperas 
nobis  continentiam.  «  Et  quod  scirem,  ait  quidam,  quia 
»  nemo  potest  esse  continens  nisi  Deus  det :  et  hoc  ipsum 
»  erat  sapientiae,  scire  cujus  esset  hoc  donum -.  »  Pcr 
continentiam  quippe  colligimur  et  redigimur  in  uuum,  a 

1  Job.  vii.  i.  —  7  Sa{>.  vin,  2i. 

quo  in  multa  delluximus.  Minus  enim  le  amat  qui  teeum 
aliquid  amai,  quod  non  propter  te  amat.  O  amor  qui  sem- 
per  ardes  et  nunquam  extingueris,  eharitas,  Deus  meus, 
accende  me.  Continentiam  jubes.  Da  quod  jubes,  et  jube 
quod  vis. 

CAPlTT   XXX. 

Confitetar  ut  se  habet  ad  tentationes  carnalis 
libidinis. 

XLl.  Jtjbes  certe  ut  contineam  a  concupiscentia  carnis, 
et  concupiscentia  oculorum,  et  ambitione  saecnii '.  Jus- 
sisli  a  concubitu  ;  et  de  ipso  eonjugio  melius  aliquid  quam 
eoneessisti  monuisti.  Et  quoniam  dedisti,  factum  est  et 
autequam  dispensator  Sacramenti  tui  fierem.  Sed  adhuc 
vivuut  in  memoria  mea,  de  qua  multa  locutus  sum,  talium 
rerum  imagines,  quas  ibi  consuetudo  mea  fixit,  et  occur- 
sant  mihi  vigilanti  quidem  carentes  viribus ,  in  somnis  | 
autem  non  solum  usque  ad  delectationem,  sed  etiam  us- 
que  ad  consensionem  factumque  simillimum.  Et  tantum 
valet  imaginis  illusio  in  anima  mea  et  in  carne  mea,  ut 
dormienli  falsa  visa  persuadeant  quod  vigilanti  vera  non 
possunt.  Numquid  tunc  ego  non  sum,  Domine  Deus  meus? 
Et  tamen  tantum  interest  inter  me  ipsnm  et  me  ipsum, 
intra  momentum  quo  hinc  ad  soporem  transeo,  vel  huc 
inde  retranseo.  Ubi  est  tunc  ratio,  quae  talibus  suggestio- 
nibus  resistit  vigilans?  Et  si  res  ipspe  ingerantur,  incon- 
cussus  maneo.  Numquid  ciauditur  cnm  ocnlis?  numquid 

1  i  Joan.  i 

sopitur  cum  sensibus  corporis?  Et  unde  saepe  etiam  in 
somnis  resistimus,  nostrique  propositi  memores,  atque  in 
eo  castissime  permanentes,  nullum  talibus  illecebris  adhi- 
bemus  assensum?  Et  tamen  tantum  interest,  ut  cum  aliter 
accidit ,  evigilantes  ad  conscientiae  requiem  redeamus  5 
ipsaque  distantia  reperiamus  nos  non  fecisse,  quod  tamen 
in  nobis  quoquo  modo  factum  esse  doleamus. 

XLII,  Numquid  non  potens  est  manus  tua,  Deus  omni- 
potens,  sanare  omnes  languores  animae  meae,,  atque  abun- 
dantiore  gratia  tua  lascivos  motus  etiam  mei  soporis  ex- 
tinguere?  /Augebis,  Domine,  magis  magisque  in  me 
munera  tua,  ut  anima  mea  sequatur  me  ad  te  concupis- 
1  centias  visco  expedita,  ut  non  sit  rebellis  sibi,  atque  ut  in 
somnis  etiam  non  solum  non  perpetret  istas  corruptelarum 
turpitudinesper  imagines  animales  usque  ad  carnis  fluxum, 
sed  ne  consentiat  quidem^Nam  ut  nihil  tale  vel  tantillum 
libeat  quantulum  possit  nutn  cohiberi  etiam  in  casto  dor- 
mientis  affectu,  non  tantum  in  hac  vita,  sed  etiam  in  hac 
setate,  non  magnum  est  omnipotenti,  qui  vales  faceresu- 
pra  quam  petimus  et  intelligimus1.  Nunc  tamen  quidad- 
huc  sim  in  hoc  genere  mali  mei,  dixi  Domino  bono  meo, 
exultans  cum  tremore  ~  in  eo  quod  donasti  mihi,  et  lugens 
in  eo  quodinconsummatussum,  sperans  perfecturum  te  in 
me  misericordias  tuas  usque  ad  pacem  plenariam,  quam 
tecum  habebunt  interiora  et  exteriora  mea,  cum  absorpta 
fuerit  mors  in  victoriam3. 

«  Ephes.  lii,  20.  —  a  Psal.  n,  n.  —  3  i  Cor  xv,  5^. 

GAPUT  XXXI. 


XJt  se  gerit  ad  tentationes  gulce, 


XLIII.  Est  alia  malitia  cliei,  quae  utinam  sufliciat  ei. 
Reficimus  enira  quotidianas  ruinas  corporis  edendoetbi- 
bendo,  priusquam  escas  et  ventrem  destruas,  cum  occideris 
indigentiam  meam  satietate  mirifica,  et  corruptibile  hoc 
indaerisincorruptionesempiterna1.  Nuncautem  suavisest 
mihi  necessitas  ;  et  adversus  istam  suavitatem  pugno  ne 
capiar;  et  quotidianum  belium  gero  in  jejuniis  saepius  in 
servitutem  redigens  eorpus  meum~;  et  doloresmei  volup- 
tate  pelluntur.  Nam  fames  et  sitis  quidam  dolores  sunt : 
urunt  et  sicut  febris  necant,  nisi  alimentorum  medicina 
succurrat.  Quae  quoniam  praesto  est,ex  consolatione  mune- 
rum  tuorum,  in  quibus  nostrae  infirmitatijerra  et  aqua  et 
cceium  serviunt,  calamitas  deliciae  vocantur. 

XLIV.  Hoc  me  docuisti  ut  quemadmodum  medica- 
menta,  sic  alimenta  sumpturus  accedam.  Sed  dum  ad 
quietern  satietatis  ex  indigentiae  molestia  transeo,  in  ipso 
transitu  mihi  insidiaturlaqueusconcupiscentiae.  Ipseenim 
transitus  voluptas  est,  et  non  est  alius  qua  transeatur  quo 
transire  cogit  necessitas.  Et  cum  salus  sit  causa  edendi  et 
bibendi,  adjungit  se  tanquam  pedissequa  periculosa  jn- 
cunditas,  et  plerumque  proeire  conatur,  ut  ejus  causa  fiat, 
quod  salutis  causa  me  facere  vel  dico  vel  voio  •  nec  idem 
raodus  utriusque  est.  Nam  quod  saiuti  satis  est,  delectationi 

1  1  Cor.  xv,  53.  —  5  IJ.  ix,  27. 

parum  est.  Et  saepe  incertum  fit,  utrum  adhuc  necessaria 
corporis  cura  subsidium  petat ;  an  voluptaria  cupiditatis 
fallacia  ministerium  suppetat.  Ad  hoc  incertum  hilarescit 
infelix  anima ,  et  in  eo  praeparat  excusationis  patrocinium, 
gaudens  apparere  quid  satis  sit  moderationi  valetudinis, 
ut  obtentu  salutis  obumbret  negotium  voluptatis.  His  ten- 
tationibus  quotidie  conor  resistere,  et  invoco  dexteram 
tuam  ad  salutem  meam,  et  ad  te  refero  aestus  meos,  quia 
consilium  mihi  dehac  re  nondum  stat. 

XLV.  Audio  vocem  jubentis  Dei  mei :  «  Non  graventur 
»  corda  vestra  in  crapula  et  ebrietate1.  »  Ebrietas  longe 
est  a  me  :  misereberis  ne  appropinquct  mihi.  Crapula  au- 
tem  nonnunquam  subrepit  servo  tuo  :  misereberis  ut 
longe  fiat  a  me.  Nemo  enim  potest  esse  continens,  nisi  tu 
des.  Multa  nobis  orantibus  tribuis  ;  et  quidquid  boni  an- 
tequam  oraremus  accepimus,  a  te  accepimus;  et  ut  hoc 
postea  cognosceremus,  ateaccepimus.  Ebriosus  nunquam 
fui;  sed  ebriosos  a  te  sobrios  factos,  ego  novi.  Ergo  a  te 
factum  est  ut  hoc  non  essent  qui  nunquam  fuerunt,  a  quo 
factum  est  ut  hoc  non  semper  essent,  qui  fuerunt,  a  quo 
etiam  factum  est  ut  scirent  utrique  a  quo  factum  est.  Au- 
divi  aliam  vocem  tuam  :  «  Post  concupiscentias  tuas  non 
»  eas,  etavoluntate  tua  avertere2.  »  Audivi  et  illam  ex 
munere  tuo  quam  multum  amavi :  «  Neque  si  manducave- 
»  rimus,  abundabimus  5  neque  si  non  manducaverimus, 
)>  deerit  nobis3.  »  Hoc  est  dicere :  Nec  illa  res  me  copio- 
sum  faciet,  nec  illa  aerumnosum.  Audivi  et  alternm  :  «  Ego 
»  enim  didici  in  quibus  sum  sufficiens  esse:  et  abundare 
»  novi ;  et  penuriam  pati  novi.  Omnia  possum  in  eo  qui 
»  me  confortat4.  »  Ecce  miles  castrorum  ccelestium,  non 
pulvis  quod  nos  sumus.  Sed  memento,  Domine_,  quia  pul- 

1  Liic.  xti.  34.  —  2  Eccli.  xvnr.  3o.  —  ?    1  Cor.  v:ir,  8.    —  ^   Pliilip. 
iv.  ii-i3. 

vis  sumus,  ct  de  pulvere  fecisti  hominem1,  et  perierafc,  et 

inventus  est-.  Nec  ilie  in  se  potuit,  quia  idem  pulvis  fuit  ; 
quem  talia  dicentem  alllatu  ture  inspirationis  adamavi. 
«  Omnia  possum,  inquit,  in  co  qui  me  qonfortat,  »  Con- 
forta  me  ut  possim.  Da  quod  jubes,  et  jube  quod  vis.  Iste 
se  accepisse  confitetur,  et  quod  gloriatur,  in  Domino  gio- 
riatur 3.  Audivi  alium  rogantem  ut  accipiat :  «  Aufer  a  me, 
»  inquit,  concupiscentias  ventris 4.  »  Unde  apparct,  sanele 
Dcus  meus,  te  dare,  cum  fit  quod  imperas  fieri. 

XLVI.  Docuisti  me,  Paler  bone:  «  Omnia  munda  mun- 
>i  dis  ;  sed  malum  esse  homini  qui  per  oflensionem  man- 
»  ducat 5 ;  »  et,  «  Omnem  creaturam  tuam  bonam  esse, 
»  nihilque  abjiciendum  quod  cum  gratiarum  actionc  per- 
»  cipituri6;  »  et,  «  Quia  csca  nos  non  eommendat  Deo  7 ;  » 
et,  «  Ut  nemo  nos  judicet  in  cibo  ant  in  potu8 ;  »  et,  «  Ut 
»  qui  manducat  non  manducantem  non  spernal;  et  qui 
»  non  manducat,  manducautem  non  judicel9.  »  Didici 
haec,  gratias  tibi  laudes  tibi,  Deo  mco,  magistro  meo,  pul- 
satori  aurium  mearum,  illustratori  cordis  mei  :  eripe  me 
ab  omni  tentatione.  Non  ego  immunditiam  obsonii  timco. 
sed  immunditiam  cupiditatis.  Scio,  Noe  omnc  carnis  ge- 
nus  quod  cibo  essetusui,  manducare  permissum  10  ;Eliam 
cibo  carnis  refectum11;  Joannem  mirabili  abstineniia  prae- 
ditum,  animalibus,  hoc  est,  locustis,  in  cscam  cedentibus 
non  fuisse  pollutum1-.  Et  scio  Esaii  lenticulse  concupis- 
centia  deceptum 13,  et  David  propter  aquae  desiderium  a  so 
ipso  rcprehensum  u,  et  regem  noslrum  non  de  carne,  seci 
de  pane  esse  tentatum  15.  Ideoque  et  populus  in  cremo  , 

'  Psal.  cn,  l^,  efc  Gen.  m,  ig.  —  5  Luc.  \v,  2^,  3i.  —  3  i  Cor.  i,  3o,  3r . 

-  4  Eccli.  xxni,  6  —  5  Rom.  xiv,  20.  —  6  i  Tim    iv,  4-  —  7  '  Cor.  vm,  8. 

—  s  Colo?s.  n,  16.  —  'i  Rom.  xiv,  3.  —  ,0  Gen.  \x ,  2,  3.  —  ,l  3  Re£j. 
xvn,  6.  —  '2  Matth.  lii,  :'|.  —  '3  Gen.  xxv,  ?>\,  —  '4  Reg.  wiii,  i5-i^.  — 
'5  Mattli.  iv,  3. 

non  quia  carnes  desideravit,  sed  quia  escae  desiderio  ad- 
versus  Dominum  murmuravit,  meruitimprobari1. 

XLVII.  In  his  ergo  tentationibus  positus,  certo  quotidie 
adversus  concupiscentiam  manducandi  et  bibendi.  Non 
enim  est  quod  semel  praecidere  et  ulterius  non  attingere 
decernam  :  sicut  de  concubitu  potui.  Itaque  freni  guttu- 
ris  temperata  relaxatione  et  constrictione  tenendi  sunt.  Et 
quis  est,  Domine,  qui  non  rapiatur  aliquantulum  extra 
metas  necessitatis?  Quisquis  est,  magnus  est,  magnificet 
nomen  tuum.  Ego  autem  non  sum,  quia  peccator  homo 
sum.  Sed  et  ego  magnifico  nomen  tuum-  et  interpellat  te 
pro  peccatis  meis2  qui  vicit  saeculum3,  numeransmeinter 
infirma  membra  corporis  sui,  quia  et  imperfeetum  ejus 
viderunt  oculi  tui,  et  in  libro  tuo  omnes  scribentur4. 

CAPUT  XXXII 


Ut  se  gerit  ad  odorum  dlecebras. 


XLVIII.  De  illecebra  odorum  non  satago  nimis.  Gum 
absunt  non  requiro;  cum  adsunt  non  respuo ,  paratus 
etiam  eis  semper  carere.  Ita  mihi  videor;  fortasse  fallor. 
Suntenim  et  istae  plangendae  tenebrae,  in  quibus  me  latet 
faeuhas  mea  quae  in  me  est,  lUanimus  meusde  viribus  suis 
ipse  se  interrogans  non  facile  sibi  credendum  existimet  , 
quia  et  quod  inest,  plerumque  occultum  est,  nisi  expe- 
rientia  manifestetur.  Et  nemo  securus  esse  debet  in  ista 
vita,  quae  tota  tentatio  nominatur5,  utrum  qui  fieri  po- 

1  Kum.  xi.  —  2  Rom.  vm,  34- —  3  Joan.  xvi,  33.  — »  4  Psal.  cxxxvm,  i6. 
—  s  Joli.  VII,  i. 

tuit  ex  deteriore  melior,  non  fiat  etiam  ex  meliore  dete- 
rior.  Una  spes,  una  fiducia  ,  una  firma  promissio,  miseri- 
cordia  tua. 

CAPUT  XXXIU- 

Ut  segerit  ad  voluptates  aurium. 

XLIX.  Voltjptates  aurium  tenacius  me  implicaverant 
et  subjugaverant ,  sed  resolvisti  et  liberasti  me.  Nunc  in 
sonis  quos  animant  eloquia  tua,  cum  suavi  et  artificiosa 
voce  cantantur,  fateor,  aliquantulum  acquiesco,  non  qui- 
dem  ut  haeream  ,  sed  ut  surgam  cum  volo.  Attamen  cum 
ipsis  sententiis  quibus  vivunt,  ut  admittantur  adme  quae- 
runt  in  corde  meo  nonnullius  dignitati*  Jocum ,  et  vix  eis 
prgebeocongruentem.  Aliquando  enim  plus  mihi  videor 
honoris  eis  tribuere  quam  decet,  dnm  ipsis  sanctis  dictis 
religiosius  et  ardentius  sentio  moveri  animos  nostros  in 
flammam  pietatis  ,  cum  ita  cantantur ,  quam  si  non  ita 
cantarentur ;  et  omnes  aflectus  spiritus  nostri  pro  sui  diver- 
sitate  habere  proprios  modos  in  voce  atque  cantu,  quo- 
rum  nescio  qua  occulta  familiaritale  excitentur.  Sed  de- 
lectatio  carnis  meae,  cui  mentem  enervandam  non  oportet 
dari,  ssepe  me  fallit,  dum  rationem  sensus  non  ita  comi- 
tatur  ut  patienter  sit  posterior  5  sed  tantum  quia  propter 
iliam  meruit  admitti ,  etiam  praecurrere  ac  ducere  cona- 
tur.  Ita  in  his  pecco  non  sentiens  ,  sed  postea  sentio. 

L.  Aliquando  autem  hanc  ipsam  fallaciam  immodera- 
tius  cavens  erro  nimia  severitate  5  sed  valde  interdum,  ut 
melos  omne   cantilenarum   suavium  quibus  Davidicum 

Psalterium  frequentatur , ab  auribus  meis  removeri  velim 
atque  ipsius  Ecelesiae;  tutiusque  mihi  videtttr  quod  de 
Alexandrino  episcopo  Athanasio  siepe  mihi  dictum  com- 
memini,  qui  tam  modico  flexu  vocis  faciebat  sonare  lec- 
lorem  Psalmi,  ut  pronuutianti  vicinior  esset  quam  canenti. 
Yerumtamencum  reminiscor  lacrymas  meas  quas  fudi  ad 
cantus  Ecelesi?e  tuae  in  primordiis  recuperatae  fidei  meae, 
et  nunc  ipso  quod  moveor,  non  cantu ,  sed  rebus  quae 
cantantur,  cum  liquida  voce  et  convenientissima  modu- 
latione  cantantur,  magnam  institutihujus  utilitatem  rur- 
susagnosco.  Ita  fluctuo  inter  perieulum  voluptatisetexpe- 
rimetitum  salubritatis »  magisque  adducor,  non  quidem 
irretractabilem  sententiamproferens,  cantandi  consuetu- 
dinem  approbare  in  Ecclesia-,  utper  oblectamenta  aurium 
infirmior  animus  in  affectum  pietatis  assurgat.  Tamen 
cum  mihi  accidit  ut  me  amplius  cantus  quam  res  quse 
canitur  moveat ;  pcenaliter  me  peccare  confiteor,  et  tunc 
mailemnon  audirecantantem.  Ecceubisum,  fletemecum 
et  pro  me  flete,  qui  aliquid  boni  vobiscum  intus  agitis 
mide  facta  procedunt.  Nam  qui  non  agitis  ,  non  vos  hasc 
movent.  Tu  autem,  Domine  Deus  meus ,  exaudi,  respice, 
etvide,  et  miserere,  et  sana  me  ,  in  cujus  oculis  mihi 
quasstio  factus  sum,  et  ipse  est  languor  meus. 

CAPUT  XXXIV. 
Ut  se  gerit  ad  oculorum  illecebras. 

LL  IIestat  volnptas  oculorum  istorum  carnis  meac 
de  qua  loquar  confessiones,  quas  audiantaures  templi  tui, 
aures  fraternae  ac  piae,  ut  concludamus  tentationes  eon- 
cupiscentiae  carnis,  quae  me  adhue  pulsant  ingemiscentem 
et  habilacuiummeum  quoddecceloest,superinduicupien- 
tem4.  Pulchrastbrmaset  varias,nitidos  etamcenos  colores 
amant  oculi.  Non  teneant  haec  animam  meam  :  teneat 
eam  Deus  qui  fecithaec,  boiia  quidem  valde ;  sed  ipse  est 
bonum  meum,  non  haec.  Et  tangunt  me  vigilantem  totis 
diebus,  nec  requies  ab  eis  datur  mihi,  sicut  datur  a  voci- 
bus  canoris,  aliqnando  ab  omnibus,  in  silentio.  Ipsa  enim 
regina  colorum  lux  ista  perfundens  cuncta,  quae  cernimus, 
ubi  ubi  per  diem  fuero,  multi  modoallapsu  blanditurmihi 
aliud  agenti,  et  eam  non  advertenti.  Insinuat  autem  se 
ita  vehementer,  ut  si  repente  subtrabatur,  cum  desi- 
derio  requiratur  •  et  si  diu  absit,  contristat  animum. 

LIL  0  lux  quam  videbat  Tobias,  cum  clausis  oculis 
istis  iilium  docebatvitaeviam,  elei  prseibat.pede  eharitatis 
nusquam  errans'2.  Aut  quam  videbat  Isaac  praegravatis  et 
opertis  senectute  carneis  iuminibus,  cumfiiios  non  agnos- 
cendo  benedicere,  sed  benedicendo  agnoseere  meruit  ° , 
Aut  quam  videbat  Jacob,  cum  et  ipse  prae  grandi  aelate 
captus  oeulis,  in  filiis  praesignata  futUri  populi  generalumi- 

1  2  Cor.  v,  '.>.  —  '  Tob.  iv.     •  3  Gen.  xwr. 

nosocorde  radiavit ;  et  nepotibus  suis  ex  Joseph  divexas 
\-  mystice  manus,  non  sicut  pater  eorum  foris  corrige- 
bat,  sed  sicut  ipse  intus  discernebat  imposuit l.  Ipsa  est 
lux,  una  est,  et  unum  omnes  qui  vident  et  amant  eam. 
At  ista  corporalis  de  qua  loquebar,  illecebrosa  ac  pericu- 
losa  dulcedine  condit  vitam  saeculi  caecis  amatoribus.  Qui 
autem  et  de  ipsa  laudare  te  norunt,  Deus  creator  omnium, 
assumunt  eam  in  hymno  tuo,  non  absumuntur  ab  ea  in 
somno  suo  :  sic  esse  cupio.  Resisto  seductionibus  oculo- 
rum,  ne  iraplicentur  pedes  mei  quibus  ingredior  viam 
tuam  :  eterigoad  te  invisibiles  oculos,  ut  tu  evellas  de 
laqueo  pedesmeos*.  Tu  subinde  evelliseos,  nam  illa- 
queantur.  Tu  non  cessas  evellere,  ego  autem  crebro  hae- 
reoin  ubiquesparsisinsidiis  5  quoniam  nondormies.  neque 
dormitabis,  qui  custodis  Israel 3. 

LIII.  Quam  innumerabilia  variis  artibuset  opificiis,  in 
veslibus,  calceamentis,  vasis,  et  cujuscemodi  fabrieatio- 
nibus,  picturis  etiam  diversisque  figmentis,  atque  his 
usum  necessarium  atque  moderatum,  et  piam  significa- 
tionem  longe  transgredientibus,  addiderunt  homines  sd 
iliecebras  ocujorum  ,  foras  sequentes  quod  faciunt,  intus 
relinquentes  a  quo  facti  sunt,  et  exterminantes  quod  faeti 
sunt.  At  ego,  Deus  meus  et  decus  meum,  etiam  hincdico 
tibi  hymnum,  et  sacrifico  laudem  sacrificalori  meo  :  quo- 
niam  pulchra  trajecta  per  aniinasin  manus  artificiosas,  ab 
illa  pulchritudineveniunt,  quaesuperanimas  est,  cuisuspi- 
rat  anima  mea  die  ac  nocte.  Sed  pulchritudinum  exteriorum 
operatoreset  sectatores  inde  trahuntapprobandi  modum, 
nonautem  indetrahunt  utendi  modum.  Et  ibi  est,  et  non 
vident  eum,  ut  non  eant  longius,  et  fortitudinem  suarn  ad  te 
custodiant4,neceam  spargant  in  deliciosas  lassitudines.Ego 

1  Gen.  XLvih  et  xnx.  —  J  Psal.  xxiv,  i5.  —  3  Id.  uxx,  !\.  —  4  P?al. 
LVlll,    10. 

autem  hsec  loquens  atque  discernens,  etiam  istis  pulchris 
gressum  innecto;  sed  tu  evellis,  Domine  ,  evellis  tu,  quo- 
niam  misericordia  tua  ante  oculos  meos  est1.  Nam  et  ego 
capior  miserabiliter,  et  tu  evellis  misericorditer  ;  aliquan* 
do  non  sentientem,  quia  suspensius  incideram;  aliquando 
cum  dolore,  quia  jam  inhaeseram. 

\VM^VMVWWHWMVWIVi«WMWMWMmiWWWMVVMVVV\WW\*UiW%VU»M 

CAPUT  XXXV. 

Ut  se  habet  ad secundum  tentationis  genus,  quod  est 
curiositatis. 

LIV.  Huc  accedit  alia  forma  tentationis  multiplicius 
periculosa.  Prseter  eam  enim  concupiscentiam  carnis,  quae 
inest  in  delectatione  omnium  sensuum  et  vohiptatum ,  cui 
servientes  depereunt ,  qui  longe  se  faciunt  a  te  ,  inest 
animse  per  eosdem  sensus  corporis  quaedam  non  se  oblec- 
tandi  in  carne,  sed  experiendi  per  carnem  vana  et  curiosa 
cupiditas,  nomine  cognitionis  et  scientiae  paliiata.  Quce 
quoniam  in  appetitu  noscendi  est ,  oculi  autem  sunt  ad 
cognoscendum  in  sensibus  principes  :  «  Concupiscentia 
»  oculorum  »  eloquio  divino  appellata  est  -.  Ad  oculos 
enim  proprie  videre  pertinet.  Utimur  autem  hoc  verbo 
etiam  m  caeteris  sensibus,  cum  eos  ad  cognoscendum 
intendimus.  Neque  enim  dicimus:  Audi  quid  rutilet;  aut, 
Olfac  quam  niteat ;  aut,  Gusta  quam  splendeat ;  aut, 
Palpa  quam  fulgeat  :  videri  enim  dicuntur  hsec  omnia. 
Dicimus  autem  non  solum  :  Vide  quid  luceat,  quod  soli 

'  Psal.  xxv.  3.  —  J  i  Joau.  n,  iG. 

oculi  sentire  possunt ;  sed  etiam,  Vide  quid  sonet,  Vide 
quid  oleat;  Vide  quid  sapiat,  Vide  quamdurum  sit.  Ideo- 
(jue  generalis  experientia  sensuum,  concupiscentia  i  sicut 
dictum  est)  oculorum  vocatur  ;  quia  videndi  otiicium  in 
quo  primatum  oculi  tenent,  etiam  cseteri  sensus  sibi  de 
simiiitudine  usurpant,  cum  aliquid  cognitionis  'explorant. 

LV.  Ex  hoc  autem  evidentius  discernitur  quid  volup- 
tatis,  quid  curiositatis  agatur  per  sensus;  quod  voiuptas 
pulchra,  canora,  suavia,  sapida,  lenia  sectatur  :  curiositas 
autem  etiam   his  contraria  tentandi  causa,  non  ad  su- 

lundammolestiam,  sed  experiendi  noscendiquelibidine. 
Quid  enim  voluptatis  habet  videre  in  laniato  cadavere 
qttod  exhovreas :  et  tamen  sicubi  jaceat,  concurrunt  ut 
coutristentur,  ut  palleant.  Timent  etiam  ne  in  somnis 
hoc  videant;  quasi  quisquam  eos  vigiiantes  videre  coege- 
ri.t,  aut  pulchritudinisuiia  fama  persuaserit.  Ita  et  in  cse- 
teris  sensihus,  quae  persequi  longum  est.  Ex  hoc  morbo 
cupiditatis  in  spectaculis  exhibentur  quaeque  miracula. 
Hinc  ad  perscrutauda  naturae  (  quse  praeter  nos  est  ) 
operta  proceditur,  quas  scire  nihil  prodest,  et  nihil  aliud 
({uam  scire  homines  cupiunt.  Hinc  etiam,  si  quid  eodem 
perversae  scientise  fine  per  artes  magicas  quaeritur.  Hinc 
etiam  in  ipsa  religione  Deus  tentatur,  cum  signa  et  pro- 
digia  flagitantur,  non  ad  aiiquam  salutem,  sed  ad  solam 
experientiam  desiderata. 

LVI.  In  hac  tam  immensa  sylva  plena  insidiarum  et  peri- 
culorum,  ecce  multa  praeciderim  et  a  meo  corde  dispuie- 
rim,  sicuti  donasti  me  facere,  Deus  salutismese  :  attamen. 
quando  audeo  dicere,  cum  circumquaque  quolidianam 
vitam  nostram  tam  multa  hujus  generis  rerum  circum- 
strepant,  quando  audeo  dicere  nulia  re  tali  me  intentum 
fieri  ad  spectandum ,  et  vana  cura  capiendum  ?  Sane  mc 
iam  theatra  non  rapiunt,  nec  curo  nosse  transitus  side- 

liim ,  nee  anima  mea  unquam  responsa  queesivit  umbra- 
rum ;  omnia  sacrilega  sacramenta  detestor.  A  te,  Domine 
Deus  meus,  cui  humilem  famulatum  ac  simplicem  de- 
heo,  quantis  mecum  suggestionum  machinationihus  agit 
inimicus  ut  signum  aliquod  petam?  Sed  ohsecro  te  per 
Regem  nostrum  ,  et  patriam  Jerusalem  ,  simplicem ,  cas- 
tam ,  ut  quemadmodum  a  me  longe  est  ista  consensio , 
ita  sit  semper  longe  atque  longius.  Pro  salute  autem  cu- 
jusquam  cum  te  rogo,  alius  multum  differens  finis  est 
intentionis  mese ,  et  te  facientem  quod  vis  das  mihi ,  et 
dabis  lihenter  sequi. 

LVII.  Verumtamen  in  quam  multis  minutissimis  et 
contemptihilihus  rebus  curiositas  quotidie  nostra  tenta- 
tur ,  et  quam  ssepe  lahamur,  quis  enumerat  ?  Quoties 
narrantes  inania  ,  primo  quasi  toleramus  ne  offendamus 
infirmos ,  deinde  paulatim  libenter  advertimus.  Canem 
currentem  post  leporem  jam  non  specto  cum  in  circo  fit : 
at  vero  in  agro  si  casu  transeam  ,  avertit  me  fortassis ,  et 
ab  aliqua  magna  cogitatione  ,  atque  ad  se  convertit  illa 
venatio,  non  deviare  cogens  corpore  jumenti,  sed  cordis 
inclinatione.  Et  nisi  jam  mihi  demonstrata  infirmitate 
mea ,  cito  admoneas ,  aut  ex  ipsa  visione  per  aliquam 
considerationem  ,  in  te  assurgere  ,  aut  totum  contemnere 
atque  transire _,  vanus  hehesco.  Quid  cum  me  domi  se- 
dentem  stellio  muscas  captans ,  vel  aranea  retibus  suis 
irruentes  implicans ,  saepe  intentum  facit  ?  Num  quia 
parva  sunt  animalia ,  ideo  non  res  eadem  geritur  ?  Pergo 
inde  ad  laudandum  te  creatorem  mirificum  atque  ordina- 
torem  rerum  omnium  ,  sed  non  inde  intentus  esse  inci- 
pio.  Aliud  est  cito  surgere ,  aliud  est  non  cadere.  Et  tali- 
bus  vita  mea  plena  est ,  et  una  spes  mea  magna  valde 
miscricordia  tua.  Cum  enim  hujuscemodi  rerum  concep- 
laculum  fit  cor  nostrum  ,  et  portat  copiosae  vanitatis  ca- 
cxxxii.  18 

tervas ,  hinc  et  orationes  nostrae  saepe  interrumpuntur 
atque  turbantur,  et  ante  conspectum  tuum  dum  ad  aures 
tuas  vocem  cordis  intendimus,  nescio  unde  irruentibus 
nugatoriis  cogitationibus  res  tanta  preeciditur. 

CAPUT  XXXV!. 

Ut  se  liabet  ad  tertium  tentationis  ge/ias,  (juod  est 
superbice. 

LVIII.  Numquid  etiam  hoc  inter  contemnenda  deputa- 
bimus,  aut  aliquid  nos  reducet  in  spem  nisi  tota  miseri- 
cordia  tua,  quoniam  ccepisti  mutare  nos?  Et  tu  scis  quauta 
ex  parte  mutaveris ,  qui  me  primitus  sanas  a  iibidine 
vindicandi  me,  ut  propitius  fias  etiam  caeteris  omnibus 
iniquitatibus  meis,  et  sanes  omnes  languores  meos,  et 
redimas  de  corruptione  vitam  meam,  et  corones  me  in 
miseratione  et  misericordia,  et  saties  in  bonis  desiderium 
meum1;  qui  compressisti  a  timore  tuo  superbiam  meam, 
et  mansuefecisti  jugo  tuo  cervicem  meam.  Et  nunc  porto 
illud,  et  lene  est  mihi,  quoniam  sic  promisisti  et  fecisti  *j 
et  vere  sic  erat,  et  nesciebam  quando  id  subire  metuebara. 
Sed  numquid,  Domine,  qui  solus  sine  typho  dorninaris, 
quia  solus  verus  Dominus  es  qui  non  habes  dominum ; 
numquid  hoc  quoque  tertium  tentationis  genus  cessavit  a 
me,  aut  cessare  in  hac  tota  vita  potest? 

LIX.  Timeri  et  amari  velle  ab  hominibus,  non  propter 
ahud,  sed  ut  inde  sit  gaudium  quod  non  est  gaudium, 
misera  vita  est,  et  fceda  jactantia.  Hinc  fit  vel  maxime 

1  Psal.  cii,  3-5.  —  3  Matth.  xi,  3o. 

non  amare  te,  nec  caste  timere  te.  Ideoque  tu  superbis 
resistis,  humilibus  autem  das  gratiam1,  et  intonas  super 
ambitiones  saeculi,  et  contremunt  fundamenta  montium. 
Itacjue  nobis,  quoniam  propter  quaedam  humanse  societa- 
tis  oflicia  necessarium  est  amari  et  timeri  ab  hominibus, 
instat  adversarius  verae  beatitudinis  nostrae,  ubique  spar- 
gens  in  laqueis  :  Euge,  euge  :  ut  dum  avide  coliigimus, 
incaute  capiamur,  et  a  veritate  tua  gaudium  nostrum  de- 
ponamus,  atque  in  hominum  faliaeia  ponamus;  libeatque 
nos  amari  et  timeri,  non  propter  le,  sed  pro  te;  atque 
islo  modo   sui  similes  factos  secum  habeat,  non  ad  con- 
cordiam  charitatis,  sed  ad  consortium  supplicii,  qui  statuit 
sedem  suam  ponere  in  Aquilone,  ut  te  perversa  et  distorta 
via  imitanti-,  tenebrosi  frigidique  servirent.  iSos  autem, 
Domine,  pusiJlus  grex  tuus  ecce  sumus3;  tu  nos  posside, 
Praetende  alas  tuas,  et  fugiamus  sub  eas.  Gloria  nostra  tu 
esto-,  propter  te  amemur,  et  verbum  tuum  timeatur  m 
nobis.  Qui  laudari  vult  ab  hominibus  vituperante  te,  non 
defendetur  ab  hominibus  judicante  te,  nec  eripietur  dam- 
nante  te.  Cum  autem  non  peccator  laudatur  in  desideriis 
animae  suae,  nec  qui  iniqua  gerit  benedicitur4,  sed  "lan- 
datur  homo  propter  aliquod  donum  quod  dedisti  ei,  at 
ille  plus  gaudet  sibi  laudari  se,  quam  ipsum  donum  habere 
unde  laudatur;  ctiam  iste  te  vituperante  iaudatur  ;  et  me- 
lior  jam  ilie  qui  Jaudavit,  quam  iste  qui  laudatus  est.  Ilii 
enim  placuit  in  liomine  donum  Dei,  huic  amplius  piacuit 
donum  hominis  quam  Dei. 

1  i  Petr.  v,  5.  —  J  Isai.  xiv,  i3-i5.  —  3  Luc.  xn,  3'2.  —  4  Psal.  x,  3. 

CAPTJT  XXXYTl. 
i  t  movetur  laudibus  humanis. 

LX.  Tentamur  his  tentationibus  quotidie,  Domine  , 
sine  cessatione  tentamur.  Quotidiana  fornax  nostra  est 
humana  lingua.  Tmperas  nobis  et  in  hoc  genere  conti- 
ncntiam :  Da  quod  jubes,  et  jube  quod  vis.  Tu  nosti  de 
hac  re  ad  te  gemitum  cordis  mei,  et  flumina  oculorum 
meorum.  Neque  enim  facile  colligo  quam  sim  ab  ista  peste 
mundatior,  et  multum  timeo  occulta  mea1,  quse  norunt 
oculi  tui,  mei  autem  non.  Est  enim  quahscumque  in  aliis 
generibus  tentationum  mihi  facultas  explorandi  me :  in  hoc 
pene  nulla  est.  Nam  et  a  voluptatibus  carnis,  et  a  curio- 
sitate  supervacanea  cognoscendi,  video  quantum  assecu- 
tus  shn  posse  refrenare  animum  meum,  cum  eis  rebus 
careo  j  vel  voluntate ,  vel  cum  absunt.  Tunc  enim  me 
interrogo  quam  magis  minusve  mihi  molestum  sit  non  ha- 
bere.  Divitise  vero  quae  ob  hoc  expetuntur  ut  alicui  istarum 
trium  cupiditatum,  vel  duabus  earum,  vel  omnibus  ser- 
viant,  si  persentiscere  non  potest  animus  utrum  eas  habens 
contemnat,  possunt  et  dimitti  ut  se  probet.  Laude  vero 
ut  carearous ,  atque  in  eo  experiamur  quid  possumus , 
numquid  male  vivendum  est,  et  tam  perdite  atque  imma- 
niter  ,  ut  nemo  nos  noverit  qui  non  detestetur?  Quoe  ma- 
jor  dementia  dici  aut  cogitari  potest?  At  si  bonae  vitye 
bonoi  umque  operum  comes  et  solet,  et  debet  esse  lauda- 

'  P&al.  S.VJH,  i3. 

tio,  tam  comitatum  ejus,  quam  ipsam  bonam  vitafli  deseri 
non  oportet.  Non  autem  sentio  sine  quo  esse  aut  aequo 
animo,  autaegre  possim,  nisi  eum  abfuerit. 

LXI.  Quid  igitur  tibi  in  hoc  genere  tentationis,  Domine, 
confiteor?  Quid?  nisi  delectari  me  laudibus ;  sed  amplius 
ipsa  veritate  quam  laudibus?  Nam  si  mihi  proponatur, 
utrum  malim  furens,  aut  in  omnibus  rebus  errans,  ab  om- 
nibus  hominibus  laudari,  an  constans,  et  in  veritate  cer- 
tissimus,   ab   omnibus  vituperari ,    video  quid   eligam. 
Verumtamen  nollem,  ut  vel  augeret  mihi  gaudium  cujus- 
libet  boni  mei  sufFragatio  oris  alieni.  Sed  auget,  fateor ; 
non  solum,  sed  et  vituperatio  minuit.  Et  cum  ista  miseria 
mea  perturbor,   subintrat  roihi  excusatio,  quae  qualis  sit, 
tu  scis_,   Deus,  nam  me  incertum  facit.  Quia  enim  nobis 
imperasti  non  tantum  continentiam,  id  est,  a  quibus  re- 
bus  amorem  cohibeamus,  verum  etiam  justitiam,  id  est, 
quo  eum  conferamus  :  nec  te  tantum  voluisti  a  nobis, 
verum  etiam  proximum  diJigi  ;  saepe  mihi  videor  de  pro- 
fectu  aut  spe  proximi  delectari,  cum  bene  intelligentis 
laude  delector;  et  rursus  ejus  malo  contristari,  cum  eum 
audio  vituperare  quod  aut  ignorat,  aut  bonum  est.  Nam 
et  contristor  aliquando  laudibus  meis,  cum  vel  ea  laudan- 
tur  in  me,  in  quibus  ipse  mihi  displiceo;   vel  etiam  bona 
minora  et  levia  pluris  aestimantur  quam  aestimanda  sunt. 
Sed  rursus  unde  scio,  an  propterea  sic  africior,  quia  nolo 
de  me  ipso  a  me  dissentire  laudatorem  meum  ;  non  quia 
illius  utilitate  moveor,  sed  quia  eadem  bona  quae  mihi  in 
me  placent,  jucundiora  mihi  sunt  cum  et  alteri  placent? 
Quodam  modo  enim  non  ego  laudor,  cum  de  me  senten- 
tia  mea  non  laudatur,    quandoquidem  aut  illa  laudantur 
quae  mihi  displicent,  aut  illa  amplius  quae  mihi  minus  pla- 
cent.  Ergo-ne  de  hoc  incertus  sum  mei  ? 

LXII.  Ecce  in  te,  Veritas,  video  non  me  laudibns  meis 

propteF  me,  sed  propter  proximi  utilitatem  moveri  opor- 
tere.  Et  utrum  ita  sit  nescio.  Minus  mihi  in  hac  re  notus 
sum  ipse  quam  tu.  Obsecro  te,  Deus  meus,  et  me  ipsum 
mihi  indica,  ut  confitear  oraturis  pro  me  fratribus  meis 
quod  in  me  saucium  comperero.  Iterum  me  diligentius 
interrogem.  Si  utilitate  proximi  moveor  in  laudibus  meis, 
cur  minus  moveor,  si  quisquam  alius  injuste  vituperetur, 
quam  si  ego ?  cur  ea  contumelia  magis  mordeor  quae  in  rae, 
quam  quae  in  alium  eadem  iniquitate  coram  me  jacitur  ? 
An  et  hoc  nescio?  Etiam-ne  id  restat  ut  ipse  me  seducam, 
et  verum  non  faciam  coram  te  in  corde  et  lingua  mea? 
Insaniam  istam,  Domine,  longe  fac  a  me,  ne  oleum  pec- 
catoris  mihi  sit  os  meum  ad  impinguandum  caput 
meum1. 

caput  xxxyin. 

Et  virtuti  periculum  a  vana  gloria. 

-  LXIII.  Egenus  et  pauper  ego  sum,  et  melior  in  occulto 
gemitu  displicens  mihi,  et  quaerens  misericordiam  tuam 
donec  reficiatur  defectus  meus,  et  perfieiatur  usque  in 
pacem  quam  nescit  arroganlis  oculus.  Sermo  autem  ore 
procedens,  et  facta  quae  innotescunt  hominibus,  habent 
tentationem  periculosissimam  ab  amore  landis,  qui  ad 
privatam  quamdam  excellentiam  contrahit  emendicata 
suffragia;  tentat  et  cum  a  me  in  me  arguitur,  eo  ipso  quo 
arguitur,  et  saepe  homo  de  ipso  vanae  glorise  contemplu 
vanius  gloriatur;  ideoque  non  jam  de  ipso  contemptu 

1  Psal.  cl,  5. 

alorire  gloriatur.  Non  cnira  oam  contemnit,  cum  gloriatur 


intus. 


Amoris  propriivis  et  natura. 

LXIV.  Etiam  intus  est  aliud  in  eodem  genere  tentatio- 
nis  malum,  quo  inanescunt  quiplacent  sibi  dese,  quamvis 
aiiis  vel  non  placeant,  vel  displiceant,  nec  placere  atlec- 
tent  cseteris.  Sed  sibi  placenles  multum  tibi  displicent, 
non  tantum  de  nou  bonis  quasi  bonis^  verum  etiam  de 
bonis  tuis  quasi  suis  :  aut  etiam  sicutde  tuis,  sed  tanquam 
ex  meritis  suis  :  aut  etiam  sicut  ex  tua  gratia,  non  tamen 
socialiter  gaudentes,  sed  aliis  invidentes  ea.  In  his  omni- 
bus  atque  hujuscemotli  periculis  et  laboribus  vides  tre- 
morem  cordis  mei  5  et  vulnera  mea  magis  subinde  a  te 
sanari,  quam  mihi  non  infligi  sentio. 


280  S.    AUGU3TINI    EPISCOPI 

CAPUT  XL. 

Quod  in  se  et  cceteris  rebus  Deum  investigavit. 

LXV.  Ubi  non  mecum  ambulasti,  Veritas,  docens  quid 
caveam  et  quid  appetam,  cum  ad  te  referrem  inferiora 
visa  mea  quae  potui  teque  consulerem?  Lustravi  mundum 
foris  sensu  quo  potui,  et  attendi  vitam  corporis  mci  de  me, 
sensusque  ipsos  meos.  Inde  ingressus  sum  in  recessus 
memoriae  meae  multiplices  amplitudines  plenas  miris  mo- 
dis  copiarum  innumerabilium,  et  consideravi,  et  expavi, 
et  nihil  eorum  discernerepotui  sine  te,  et  nihil  eorum  esse 
te  inveni.  Nec  ego  ipse  inventor  qui  peragravi  omnia,  et 
distinguere  et  pro  suis  quseque  dignitatibus  aestimare  co- 
natus  sum,  excipiens  alia  nuntiantibussensibus,  et  inter- 
rogans  alia  mecum  commixta  sentiens,  ipsosque  nuntios 
dignoscens  atque  dinumerans,  jamqne  in  memoriae  latis 
opibus  alia  pertractans  alia  recondens,  alia  eruens.  Nec 
ego  ipse  cum  haec  agerem,  id  est,  vis  mea  qua  id  agebam, 
nec  ipsa  eras  tu,  quia  lux  es  tu  permanens  quam  de  om- 
nibus  consulebam  an  essent,  quid  essent,  quanti  pendenda 
essent.  Et  audiebam  docentem  ac  jubentem  5  et  snepe  istud 
facio.  Hoc  me  delectat,  et  ab  actionibus  necessitatis  quan- 
tum  relaxari  possum,  adistam  voluptatem  refugio.  Neque 
in  his  omnibus  quae  percurro  consulens  te,  invenio  tutum 
Jocum  animae  meae  nisi  in  te,  quo  colligantur  sparsa  mea, 
nec  a  te  quidquam  recedat  ex  me.  Et  aliquando  intromittis 
me  in  affectum  multum  inusitatum  introrsus  ad  nescio 
quam  dulcedinem,  quae  si  perficiatur  in  me,  nescio  quid 

erit  quod  vita  ista  non  erit.  Sed  recido  in  haec  aerumnosis 
ponderihus,  et  resorbeor  solitis,  et  teneor,  et  multum  fleo, 
sed  multum  teneor.  Tantum  consuetudinis  sarcina  degra- 
vat.  Hic  esse  valeo,  nec  volo;  illic  volo,  nec  valeo^  miser 
utrobique. 

CAPUT  XU. 

Triplex  cupiditas. 

LXVI.  Ideoque  consideravi  languores  peccatoruin  meo- 
rum  in  cupiditate  triplici,  et  dexteram  tuam  invocavi  ad 
salutem  meam.  Vidi  enim  splendorem  tuum  corde  sancio, 
et  repercussus  dixi  <  Quis  illuc  potest?  Projectus  sum  a  fa- 
cie  oculorum  tuorum1.  Tu  es  Veritas  super  omnia  prnesi- 
dens  :  at  ego  per  avaritiam  meam  non  amittere  le  volui, 
sed  volui  tecum  possidere  menclacium-  sicut  nemo  vult 
ita  falsum  dicere,  ut  nesciat  ipse  quid  verum  sit.  Ttaque 
amisi  te,  quia  nondignaris  cum  mendacio  possidcri. 

T  Psal.  xix,  23. 

CAPIT  XLJ! 

Nonnulli  acl  dcemones  tanquam  redeundi  ad  Deum 
mediatores  infeliciter  recurrerunt. 

LXVII.  Quem  invenirem  qui  me  reconciliaret  tibi? 
Ambiendum  mihi  fuit  ad  Angelos?  Qua  prece?  quibus 
sacramentis?  Multi  conantes  ad  te  redire,  neque  per  se 
ipsos  valentes,  sicut  audio,  tentaverunt  haec,  et  inciderunt 
in  desiderium  curiosarum  visionum,  et  digni  habiti  sunt 
illnsionibus.  Elati  enim  te  quaerebant  doctrinae  fastu, 
exerentes  potiusquam  tundentes  pectora,  et  adduxerunt 
sibi  per  similitudinem  cordis  sui,  conspirantes  et  socias 
superbiae  suae  potestates  aeris  hujus1,  a  quibus  per  po- 
tentias  magicas  deciperentur,  quaerentes  mediatorem  per 
quem  purgarentur,  et  non  erat.  Diabolus  enim  erat  trans- 
figurans  se  in  Angelurn  lucis2.  Et  multum  illexit  super- 
bam  carnem,  quod  carneo  corpore  ipse  non  esset.  Erant 
enim  illi  mortales  et  peccator  es;  tu  autem,  Domine,  cui 
reconciliari  superbe  quaerebant,  immortalis  et  sine  pec- 
cato.  Mediator  autem  inter  Deum  et  homines3,  oportebat 
ut  haberet  aliquid  simile  Deo,  aliquid  simile  hominibus  ; 
ne  in  utroque  hominibus  similis,  longe  esset  a  Deo  ;  aut 
in  uiroque  Deo  similis,  longe  esset  ab  hominibus,  atque 
ita  mediator  non  esset.  Fallax  itaque  ille  mediator,  quo 
per  secreta  judicia  tua,  superbia  mereretur  illudi,  unum 
cum  hominibus  habet,  id  est,  peccatum  •,  aliud  videri  vult 
habere  cum  Deo,  ut  quia  carnis  mortalitate  non  tegilur, 

1  Eplies.  ii,  2.  —  2  2  Cor.  xi,  i^-  —  3  i  Tim.  n,  o. 

pro  immortali  se  ostentet.  Sed  quia  stipendium  peccati 
mors  est,  hoc  habet  commune  cum  hominibus,  unde  simul 
damuetur  in  mortem. 

CAPUT  XLIIT. 

Christus  verus  mediator. 

LXVIII.  Verax  autem  mediator  quem  secreta  tua  mi- 
sericordiademonstrastihumilibus,  et  misisti  utejus  exem- 
plo  etiam  ipsam  discerent  humilitatcm,  mediator  ille  Dei 
et  hominum  homo  Ghristus  Jesus,  inter  mortales  pecca- 
tores  et  immortalem  justum  apparuit 5  mortalis  cum  ho- 
minibus,  justus  cum  Deo.  Ut  quoniam  stipendium  justitise 
vita  et  pax  est,  per  justitiam  conjunctam  Deo  evacuaret 
mortem  justificatorum  impiorum,  qnam  cum  illis  voluit 
habere  communem.  Hic  demonstratus  est  antiquis  sanctis, 
ut  ita  ipsi  per  fidem  futurse  passionis  eius,  sicut  nos  per 
fidem  praeteritse  salvi  fierent.  In  quantum  enim  homo,  in 
tantum  mediator ;  in  quantum  autem  Verbum  non  medius, 
q uia  aequalis  Deo,  et  Deus  apud  Deum,  et  simul  cum  Spiritu 
sancto  unus  Deus. 

LXIX.  Quomodo  nos  amasti,  Pater  bone,  qui  Filio  tuo 
unico  non  pepercisti,  sed  pro  nobis  impiis  tradidisti  eum1  ? 
Quomodo  nos  amasti  pro  quibus  ille,  non  rapinam  arbi- 
tratus  esse  sequalis  tibi,  factusest  subditus  usque  ad  mor- 
tem  crucis2,  unus  ille  in  mortuis  liber3,  potestatem  habens 
ponendi  animam  suam,  et  potestatem  habens  iterum  su- 

1  Rom.  vni,  32.  —  2  Philip.  h,  6.  —  3  Psal.  i.xxxvn,  G-8. 

mendi  eam ' ;  pro  nobis  tibi  victor  et  victima ;  et  ideo  vic- 
tor,  quia  victima  :  pro  nobis  libi  sacerdos  et  saerificium  ; 
et  ideo  sacerdos,  quia  sacrificium  :  faeiens  tibi  nos  de  ser- 
vis  filios,  de  te  nascendo,  nobis  serviendo.  Merito  mihi 
spes  valida  in  illo  est,  quod  sanabis  omnes  languores  meos, 
per  cum  qui  sedet  ad  dexteram  tuam  et  te  interpellat  pro 
nobis  - ;  alioquin  desperarem.  Multi  enim  et  magni  sunt 
iidem  languores  mei,  multi  sunt  et  magni,  sed  amplior 
est  medicina  tua.  Potuimus  putare  Verbum  tuum  remo- 
tum  esse  a  conjunctione  hominis,  et  desperare  de  nobis, 
nisi  caro  fieret  et  habitaret  in  nobis. 

LXX.  Conterritus  peccatis  meis  et  mole  miseria?  mere 
agitaveram  in  corde  meditatusque  fueram  fugam  insolitu- 
dinem  :  sed  prohibuisti  me,  et  confirmasti  me,  dicens  : 
«  Ideo  pro  omnibus  Christus  mortuus  est,  ut  qui  vivunt, 
»  jam  non  sibi  vivant,  sed  ei  qui  pro  ipsis  mortuus  est3 .  » 
Ecce,  Domine,  jacto  in  te  curam  meam  ut  vivam,  et  con- 
siderabo  mirabilia  de  lege  tua4.  Tu  scis  imperitiam  meam 
et  infirmitatem  meam  :  doce  me,  et  sana  me.  Ille  luus 
Unicus  in  quo  sunt  omnes  thesauri  sapientiae  et  scientiae 
absconditi5,  redemit  me  sanguine  suo.  Non  calumnientur 
mihi  superbi :  quoniam  cogito  pretium  meum,  et  man- 
duco,  et  bibo,  et  erogo,  et  panper  cupio  saturari  ex  eo 
inter  illos  qui  edunt  et  saturantur,  et  iaudant  Dominum 
qui  requirunt  eum6. 

1  Toan.  x,  18.  —  2  Rora.  vm,  34-  —  3  2  Cov.  v,  i5.  —  4  Psal.  cxvm,  18. 
—  5  Coloss.  n,  3.  —  G  Psal.  xxi,  27. 

primum  illustrat  isth.ec  verba  :  In  principio  fecit  Deus  ccelum  ct  ter- 
ram.  Occurrit  obtrectantibus  ,  quid  faceret  Deus  antequam  coelum  et 
terram  conderet  ;  ET  unde  ei  in  mfntem  venerit  tandem  adquando  ea  fa- 

CERE,  CUM  ANTEA  NOH  FECISSET.  DuM  VERO  11S  REFELLENDIS  INSISTIT  ,  C0P10SAM 
DE  TEMPORE  CONSCRIBIT  DISPUTATIONEM. 


CAPCT   I. 

Cur  confitemur  Deo  scienti. 

I.  Numquid,  Domine,  cum  tuasitseternitas,  ignorasqiue 
tibi  dico,  aut  ad  tempus  vides  quod  fit  in  tempore?  Cur 
ergo  tibi  tot  rerum  narrationes  digero?  Non  utique  ut  per 
me  noveris  ea,  sed  affectum  meum  excito  in  te,  et  eorum 
qui  hsec  legunt ,  ut  dicamus  omnes  :  Magnus  Dominus 
et  laudabiJis  valde1.  Jam  dixi  et  dicam  :  Amore  amoris 
tui  facio  istud.  Nam  et  oramns,  et  tamen  Veritas  ait  : 
cc  Novit  Pater  vester  quid  vobis  opus  sit,  priusquam  pe- 
»  tatis  ab  eo2.  »  Aiiectum  ergo  nostrum  patefacimus  in 
te,  confitendo  tibi  miserias  nostras  et  misericordias  luas 

1  Psal,  xcv,  4.-2  Mallh.  VI,  8. 

super  nos,  ut  liberes  nos  omnino,  quoniam  ccepisti,  ut 
desinamus  esse  miseri  in  nobis,  et  beatificemur  in  te,  quo- 
niam  vocasti  nos  ut  simus  pauperes  spiritu,  et  mites,  et 
lugentes,  et  esurientes  ac  sitientes  justitiam,  et  misericor- 
des,  et  mundicordes,  et  pacifici1.  Ecce  narravi  tibi  multa 
quae  potui,  et  quae  volui,  quoniam  tu  prior  voluisti,  ut 
confiterer  tibi  Domino  Deo  meo,  quoniam  bonus  es,  quo- 
niam  in  saeculum  misericordia  tua  2. 

GAPUT  II. 

Petit  a  Deo  Scripturarum  sanctarum 

intelligentiam. 

II.  Quando  autem  sulticio  lingua  calami  enuntiare  om- 
nia  hortamenta  tua,  et  omnes  terrores  tuos,  etconsolatio- 
nes,  et  gubernationes  quibus  me  perduxisti  praedicare 
verbum,  et  sacramentum  tuum  dispensarepopulo  tuo?  Et 
si  sufiicio  hsec  enuntiare  ex  ordine,  caro  mihi  valent  stillae 
temporum.  Et  olim  inardesco  meditari  in  lege  tua,  et  in 
ea  tibi  confiteri  scientiam  et  imperitiain  mcam,  primordia 
illuminationis  tuae,  et  reJiquias  tenebrarum  mearum,  quo 
usque  devoretur  a  fortitudine  infirrnitas,  et  noio  in  aliud 
horae  diitiuant,  quas  invenio  liberas  a  nccessitatibus  refi- 
ciendi  corporis,  et  intentionis  animi,  et  servitutis  quam 
debemus  hominibus,  et  quam  non  debemus,  et  tamen  red- 
dimus. 

III.  Domine  Deus  meus,  intende  orationi  meae,  et  mi- 
sericordia  tua  exaudiat  desiderium  meum,  quoniam  non 

1  Matth.v,  3-g.  —  *  Psal.  cxvn,  1. 

mihi  soli  aestuat,  sed  usui  vult  esse  fraternae  charitati :  et 
vides  in  corde  meo  quia  sic  est.  Sacrificem  tibi  famulatum 
cogitationis  et  linguae  meae  ;  et  da  quod  otFeram  tibi.  Inops 
emm  et  pauper  sum;  tu  dives  in  omnes  invocantes  te1, 
qui  securus  curam  nostri  geris.  Circumcide  ab  omni  te- 
meritate  omnique  mendacio  interiora  et  exteriora  labia 
mea.  Sint  castae  deliciae  meae  Scripturae  tuae;  nec  fallar  in 
eis,  nec  fallam  ex  eis.  Domine  attende,  et  miserere,  Do- 
mine  Deus  meus,  lux  caecorum  et  virtus  infirmorum ;  sta- 
timque  lux  videntium  et  virtus  fortium,  attende  animam 
meam,  et  audi  clamantem  de  profundo.  Nam  nisi  adsint 
et  in  profundo  aures  tuae,  quo  ibimus?  quo  clamabimus? 
Tuus  es  dies,  et  tua  est  nox2.  Ad  nutum  tuum  momenta 
transvolant.  Largire  inde  spatium  meditationibus  nostris 
in  abdita  Legis  tuae,  neque  adversus  pulsantes  claudas  eam . 
Neque  enim  frustra  scribi  voluisti  tot  paginarum  opaca 
secreta.  Aut  non  habent  illae  sylvae  cervos  suos  recipientes 
se  in  eas,  et  resumentes,  ambulantes,  et  pascentes,  recum- 
bentes,  et  ruminantes?  O  Domine,  perfice  me,  et  revela 
mihi  eas.  Ecce  vox  tua  gaudium  meum,  vox  tua  super  af- 
flueutiam  voluptatum.  Da  quod  amo  :  amo  eninv,  et  hoc 
tu  dedisti.  Ne  dona  tua  deseras,  nec  herbam  tuam  spernas 
sitientem.  Confitear  tibi  quidquid  invenero  in  libris  tuis  ; 
et  audiam  vocem  laudis3,  et  te  bibam,  et  considerem  mi- 
rabilia  de  Lege  tua,  ab  usque  principio  in  quo  fecisti  cce- 
lum  et  terram,  usque  ad  regnum  tecum  perpetuumsanctae 
civitatis  tuae. 

IV.  Domine,  miserere  mei,  et  exaudi  desiderium  meum. 
Puto  enim  quod  non  sit  de  terra,  non  de  auro  et  argento 
et  de  lapidibus,  aut  decoris  vestibus,  aut  honoribus  et  po- 
testatibus,  aut  voluptatibus  carnis,  neque  de  necessariis 
corpori,  et  huic  vitae  peregrinationis  nostrae,  quae  omnia 

1  Rom.  x,  12.  —  »  Psal.  lxsiii,  16.  —  3Id.  xxv,  7. 

nobis  apponuntur  quaerentibus  regnum  et  justitiam  tuam. 
Vide,  Domine  Deus  meus,  unde  sit  desiderium  meum. 
Narraverunt  mihi  injusti  delectationes,  sed  non  sicut  lex 
tua,  Domine1.  Ecce  unde  est  desiderium  meum.  Vide, 
Pater,  aspice,  et  vide,  et  approba,  et  placeat  in  conspectu 
misericordiae  tuoe  invenire  me  gratiam  ante  te,  ut  aperian- 
tur  pulsanti  mihi  interiora  sermonum  tuorum.  Obsecro 
per  Dominurn  nostrum  Jesum  ChristumFilium  tuum,  vi- 
rum  dexterae  tuae1,  filium  hominis,  quem  confirmasti  tibi 
mediatorem  tuum  et  nostrum,  per  quem  nos  quaesisti  non 
quaerentes  te,  quaesisti  autem  ut  quaereremus  te-,  Verbum 
tuum  per  quod  fecisti  omnia,  in  quibus  et  rae;  Unicum 
tuum  per  quem  vocasti  in  adoptionem  populum  creden- 
lium,  in  quo  et  me  :  per  eum  te  obsecro  qui  sedet  ad 
dexteram  tuam  et  te  interpellat  pro  nobis,  in  quo  sunt 
omnes  thesauri  sapientiae  et  scientiae  absconditi3.  Ipsum 
quaero  iu  libris  tuis.  Moyses  de  illo  scripsit4.  Hoc  ipse  ait : 
hoc  Veritas  ait. 

1  Psal.  cxvm,  85.  —  3  IJ   lsxu,  18.  —  3  Qoloss.  n,  3.  —  4  Joan.  v,  4^- 

CAPUT  III. 

Quce  scripsit  Moyses  de  creatione  coeli  et  terrce, 
intelligere  non  potest  nisi  donante  Deo. 

Y.  Audiam  et  intelligam  quomodo  in  principio  feeisti 
ccelum  et  terram  l.  Scripsit  hoc  Moyses,  scripsit  et  abiit, 
transivit  hinc  a  te  ad  te;  neque  nunc  ante  me  est :  nam  si 
esset,  tenerem  eum,  et  rogarem  eum,  et  per  te  obsecrarem 
ut  mihi  ista  panderet;  et  prasberem  aures  corporis  mei 
sonis  erumpentibus  ex  ore  ejus.  Et  si  hebraea  voce  loque- 
retur,  frustra  pulsaret  sensum  meum,  nec  inde  mentem 
meam  quidquam  tangeret :  si  autem  latine,  scirem  quid 
diceret.  Sed  unde  scirem  an  verum  diceret?  Quod  si  el 
hoc  scirem,  ijum  ab  illo  scirem?  Intus  utique  mihi,  intus 
in domicilio  cogitationis,  nec hebrsea, nec  graeca,  nec  Jatina, 
nec  barbara  veritas,  sine  oris  et  linguae  organis,  sine  stre- 
pitu  syllabarum  diceret :  Verum  dicit  ;  et  ego  statim  certus 
confidenter  illi  homini  tuo  dicerem  ;  Verum  dicis.  Cum 
ergo  illum  interrogare  non  possim,  te,  quo  pleuus  vera 
dixit :  Veritas,  rogo,  te,  Deus  meus,  rogo,  parce  peccatis 
meis-,  et  qui  illi  servo  tuo  dedisti  haec  dicere,  da  et  mihi 
haec  intelligere. 

1  GeD.  1,  1. 

CAPUT  IV. 

Crealura  clamat  creatorem  Deum. 

VI.  Ecce  sunt  coelura  et  terra :  clamant  ({uod  facta  sint : 
mutantur  enim  atque  variantur.  Quidquid  autem  factum 
non  est,  et  tamen  est,  non  est  in  eo  quidquam  quod  ante 
non  erat,  quod  est  mutari  atque  variari.  Clamant  etiam 
quod  se  ipsa  non  fecerint :  Ideo  sumus,  quia  facta  sumus  : 
non  ergo  eramus  antequam  essemus,  nt  fieri  possemus  a 
nobis.  Et  vox  dicentium  est  ipsa  evidentia.  Tu  ergo  ,  Do- 
mine,  fecisti  ea  qui  pulcher  es,  pulchra  sunt  enim  5  qui 
bonus  es,  bona  sunt  enim ;  qui  es,  sunt  enim.  Nec  ita  pul- 
chra  sunt,  nec  ita  bona  sunt,  nec  ita  sunt,  sicut  tu,  condi- 
tor  eorum;  cui  comparata,  nec  pulchra  sunt,  nec  bona 
sunt,  nec  sunt.  Scimus  haec,  gratias  tibi.  Et  scientia  nostra 
scientiEe  tuae  comparata,  ignorantia  est. 

CAPUT  V. 

Ex  nikilo  conditus  mundus. 

VII.  Quomodo  autem  fecisti  ccelum  et  terram  ,  et  cjuae 
machina  tam  grandis  operationis  tuae  ?  Non  enim  sicut 
homo  artifex  formans  corpus  de  corpore  ,  arbitratu  animae 
valentis  imponere  utcumque  speciem  quam  cernit  in  se- 
metipsa  interno  ocuJo.  Et  unde  hoc  valeret ,  nisi  quia  tu 
fecisti  eam  ?  Et  imponit  speciem  jam  existenti  et  habenti 
ut  esset;  veluti  terrae,  aut  lapidi,  aut  ligno  ,  aut  auro  , 
aut  id  genus  rerum  cuilibet.  Et  unde  ista  essent ,  nisi  tu 
instituisses  ea?  Tu  fabro  corpus,  tu  animum  membris 
imperitantem  fecisti :  tu  materiam  unde  facit  aliquid  :  tu 
ingenium  quo  artem  capiat,  et  videat  intus  quid  faciat 
foris  :  tu  sensum  corporis  quo  interprete  trajiciat  ab  animo 
ad  materiam  id  quod  facit ,  et  renuntiet  animo  quid  fac- 
tum  sit;  ut  ille  intus  consulat  praesidentem  sibi  veritatem, 
an  bene  factum  sit.  Te  laudant  haec  omnia  creatorem  om- 
nium  :  sed  tu  quomodo  facis  ea?  quomodo  fecisti ,  Deus, 
ccelum  et  terram  ?  Non  utique  in  ccelo  neque  in  terra  fe- 
cisti  ccelum  et  terram  :  neque  in  aere  aut  in  aquis ,  quo- 
niam  et  haec  pertinent  adccelum  et  terram.  Neque  in  uni- 
verso  mundo  fecisti  universum  mundum ,  quia  non  erat 
ubi  fieret  antequam  fieret  ut  esset.  Nec  manu  tenebas  ali- 
quid  unde  faceres  ccelum  et  terram;  nam  unde  tibi  hoc 
quod  tu  non  feceras,  unde  aliquid  faceres  ?  Quid  enim  est, 

19. 

nisi  quia  lu  cs?  Ergo  dixisti,  et  factasunt,  atquc  in  verbo 
tuo  fecisti  eal. 

GAPUT  VI. 

Quomodo  Deus  diccit,  utjieret  mundus. 

VIII.  Sed  quomodo  dixisti?  Numquid  illo  modo  quo 
facta  est  vox  de  nube,  dicens :  «  Hic  est  filius  meus  dilec- 
»  tus -?  »  Illa  enim  vox  acta  atque  transacta  est,  ccepta  et 
finita.  Sonuerunt  syllabae  atque  transierunt,  secunda  post 
primam  ,  tertia  post  secundam ,  atque  inde  ex  ordine,  do- 
nec  ultima  post  caeteras ,  silentiumquepostultimam.  Unde 
claret  atque  eminet ,  quod  creaturae  motus  expressit  eam, 
serviens  aeternae  volnntati  tuae  ipseteraporalis.  Et  haec  ad 
tempus  facta  verba  tua  nuntiavit  auris  exterior  menti  pru- 
denti,  cujus  auris  interior  posita  est  ad  aeternum  Verbum 
tuum.  At  illa  comparavit  haec  verba  temporaliter  sonantia, 
cum  aeterno  in  silentio  Verbo  tuo ,  et  dixit  :  Aliud  est , 
longe  aliud  est.  Haec  longe  infra  me  sunt;  nec  sunt,  quia 
fugiunt  et  praetereunt :  Verbum  autem  Domini  mei  supra 
me  manet  in  aeternum.  Si  ergo  verbis  sonantibus  et  proe- 
tereuntibus  dixisti  ut  fieret  ccelum  et  terra,  atque  ita  fe- 
cisti  ccelum  et  terram ,  erat  jam  creatura  corporalis  ante 
ccelum  et  terram  ,  cujus  motibus  temporalibus  temporali- 
ter  voxilla  percurreret.  Nullum  autem  corpus  ante  ccelum 
et  terram  :  aut  si  erat ,  id  certe  sine  transitoria  voce  fece- 
ras,  unde  transitoriam  vocem  faceres,  qua  diceres  ut  fieret 
ccelum  et  terra.  Quidquid  enim  illud  esset  unde  talis  vox 

1  Psal.  xxxin,  6-Q.  —  2  Matth.  hi,  17,  et  s.vii,  5 

fieret ,  nisi  abs  te  factum  esset,  omnino  non  esset.  Ut  ergo 
ti.Tet  eorpus  unde  ista  verba  fierent,  quo  verbo  a  te  dic- 
tum  estr 

CAPUT  VII. 

Verbum  Dei  coceternum  Deo. 

IX.  Vocas  itaque  nos  ad  intelligendum  Verbum  Deum 
apud  te  Deum,  quod  sempiterne  dicitur,  et  eo  sempi- 
terne  dicuntur  omnia.  Neque  enim  finitur  quod  diceba- 
tur,  et  dicitur  aliud  ut  possint  dici  omnia;  sed  simul  ac 
sempiterne  omnia.  Alioquin  jam  tempus  et  mutatio,  et 
non  vera  aeternitas,  nec  vera  immortalitas./Hoc  novi, 
Deus  meus,  et  gratias  ago.  Novi ,  confiteor  tibi ,  Domine  $ 
mecumque  novit  et  benedicit  te  quisquis  ingratus  non 
est  certe  ventati.  Novimus ,  Domine,  novimus,  quo- 
niam  in  quantum  quidquid  non  est  quod  erat,  et  est 
quod  non  erat ,  in  tantum  moritur  et  oritur.  Non  ergo 
quidquam  Verbi  tui  cedit  atque  succedit,  quoniam  vere 
immortale  atque  aeternum  est.  Et  ideo  Verbo  tibi  coae- 
terno  ,  simul  et  sempiterne  dicis  omnia  quae  dicis ,  et  fit 
quidquid  dicis  ut  fiat ;  nec  aliter  ,  quam  dicendo  ,  facis  : 
nec  tamen  et  simul  et  sempiterne  fiunt  omnia  quae  dicendo 
facis. 

CAPUT  VIII. 

Verbum   Dei  ipsum  est  principium  quo  docemur 
omnem  veritatem. 

X.  Cun  quaeso,  Domine  Deus  meus?  Utcumque  video  ; 
sed  quomodo  id  eloquar  nescio ,  nisi  quia  omne  quod  esse 
incipit  etesse  desinit,  tuncesseincipit  et  tunc  esse  desinit, 
quando  debuisse  incipere  vel  desinere  in  seterna  ratione 
cognoscitur,  ubi  nec  incipit  aliquid  nec  desinit.  Ipsum  est 
Verbum  tuum,  quod  et  «  Principium  est,  quia  et  loqui- 
»  tur  nobis  H  »  Sic  in  Evangelio  per  carnem  ait 3  et  hoc 
insonuit  fo^is  auribus  hominum ,  ut  crederetur ,  et  intus 
quaereretur,  et  inveniretur  in  aeterna  veritate ,  ubi  omnes 
Discipulos  bonus  et  solus  magister  docet.  Ibi  audio  vocem 
tuam ,  Domine ,  dicentem  mihi ,  quoniam  ille  loquitur 
nobis  qui  docet  nos.  Qui  autem  non  docet  nos  ,  etiam  si 
loquitur,non  nobis  loquitur.  Quis  porro  nos  docet,  nisi 
stabTlis  veritas  ?  Quia  et  per  creaturam  mutabilem  cum 
admonemur,  ad  veritatem  stabilem  ducimur  •  ibi  vere  dis- 
cimus  cum  stamus  et  audimus  eum ,  et  gaudio  gaudemus 
propter  vocem  sponsi%  reddentes  nos  unde  sumus.  Et 
ideo  Principium,  quia  nisimaneret,  cum  erraremus  non 
esset  quo  rediremus.  Cum  autem  redimus  ab  errore,  cognos- 
cendoutique  redimus.  Ut  autem  cognoscamus,  docet  nos, 
quia  Principium  est,  et  loquitur  nobis. 

1  Joan.  vw,  25.  —  2  Id.  m,  29. 

CAPUT  IX. 

Quomodo  Verbum  Dei  loquatur  cordi. 

XI.  In  hoc  Principio  ,  Deus,  fecisti  ccelum  et  terrara , 
in  Verbo  tuo ,  in  Filio  tuo ,  in  Virtute  tua ,  in  Sapientia 
tua ,  in  Veritate  tua,  rairo  modo  dicens ,  et  miro  modo 
faciens.  Quis  comprehendet?  quis  enarrabit?  Quid  est 
illud  quod  interlucet  mihi ,  et  percutit  cor  meum  sine 
laesione  ;  et  inhorresco ,  et  inardesco  ?  Inhorresco  in  quan- 
tum  dissimilis  ei  sum ;  inardescoin  quantum  similis  ei  sum. 
Sapientia ,  sapientia  ipsa  est ,  quae  interlucet  mihi ,  dis- 
cindens  nubilum  meum,  quod  me  rursus  cooperit  defi- 
cientem  ab  ea_,  caligine  atque  aggere  pcenarum  mearum  ; 
quoniam  sic  infirmatus  est  in  egestate  vigor  meus ' ,  ut 
non  sufferam  bonum  meum ,  donec  tu ,  Domine,  qui  pro- 
pitius  factus  es  omnibus  iniquitatibus  meis ,  etiam  sanes 
omnes  languores  meos ;  quia  et  redimes  de  corruptione  vi- 
tam  meam ,  et  coronabis  me  in  miseratione  et  misericor- 
dia ,  et  satiabis  in  bonis  desiderium  meum ;  quoniam  re- 
novabitur  juventus  mea  sicut  aquilae2.  Speenim  saJvi  facti 
sumus  ,  et  promissa  tua  per  patientiam  expectamus 3.  Au- 
diat  te  intus  sermocinantem  qui  potest  :  ego  fidenter  ex 
oraculo  tuo  clamabo  :  «  Quam  magnificata  sunt  opera 
»  tua ,  Domine ,  omnia  in  Sapientia  fecisti 4 !  »  et  illa 
Principium ,  et  in  eo  Principio  fecisti  ccelum  et  terram. 

1  Psal.  xxx,  ii.  —  *  Id.  cii,  3-5.  —  3  Rom.  vm,  34,  35.  —  4  Psal. 
cm,  24. 

CAPUT  X. 

Ohtrectantes  quid  faceret  Deus ,  antequam  coehun 
et  terram  conderet. 

XII.  Nonne  ecce  pleni  sunt  vetustatis  suse  qui  nobis 
dicunt  :  «  Qnid  faciebat  Deus,  antequam  faceret  ccelum 
et  terram?  Si  enimvacabat,  inquiunt,  et  non  operabatur 
aliquid,  cur  non  sic  semper  et  deinceps,  quemadmodum 
retro  semper  cessavit  ab  opere?  Si  enim  ullus  motus  in 
Deo  novns  extitit,  et  voluntas  nova  ut  creaturam  conde- 
ret  quam  nnnquam  ante  condiderat-  quomodo  jam  vera 
peternitas,  ubi  oritur  voluntas  quse  non  erat  ?  Neque  enim 
voluntas  Dei  creatura  est,  sed  ante  creaturam;  quia  non 
crearetur  aliquid ,  nisi  Creatoris"  voluntas  prsecederet.  » 
Ad  ipsam  ergo  Dei  substantiam  pertinet  voluntas  ejus. 
Quod  si  exortum  est  aliquid  in  Dei  sub>tantia  quod  prius 
non  erat,  non  veraciter  dicitur  neterna  illa  substantia.  Si 
autem  voluntas  Dei  sempiterna  erat  ut  esset  creatura  :  cur 
non  sempiterna  et  creatura  ? 

CAPUT  XI- 

Objectioni  respondet  quod  ceternitas  Dei  nescit 
tempora . 

XIII.  Qm  haec  dicunt,  nondum  te  intelligunt,  o  Sa- 
pientia  Dei,  lux  mentium;  nondum  intelligunt  quomodo 
fiant  quae  per  te  ,  atque  in  te  fiunt,  et  conantur  aeterna 
sapere  :  sed  adhuc  in  prseteritis  et  futuris  rerum  motibus 
cor  eorum  volitat,  et  adhuc  vanum  est.  Quis  tenebit  illud, 
et  figet  illud  ut  pauluJum  stet,  et  paululum  rapiat  splen- 
dorem  semper  stantis  aeternitatis ,  et  comparet  cum  tem- 
poribusnunquam  stantibus,etvideatesseincomparabilem; 
et  videat  longum  tempus,  nisi  ex  multis  praetereuntibus 
motibus,  qui  simul  extendi  non  possunt,  longum  non 
fieri  •  non  autem  praeterire  quidquam  in  aeterno ,  sed  to- 
tum  esse  praesens  j  nullum  vero  tempus  totum  esse  prae- 
sens-,  et  videat  omne  praeteritum  propelli  ex  futuro,  et 
omne  futurum  ex  praeterito  consequi,  et  omne  praeteri- 
tum  ac  futurum  ab  eo  quod  semper  est  praesens  ,  creari 
et  excurrere?  Quis  tenelrit  cor  hominis,  ut  stet,  et  vi- 
deat  quomodo  stans  dictet  futura  et  praeterita  tempora, 
nec  futura  nec  praeterita  aeternitas  ?  Numquid  manus  mea 
valet  hoc,  aut  manus  oris  mei  per  loquelas  agit  tam  gran- 
dem  rem  ? 

GAPUT  XII. 

Quid  Deus  fecerit  ante  mundi  creationem. 

XIV.  Ecce  respondeo  dicenti :  Quid  faciebat  Deus  ante- 
quam  faceret  ccelum  et  terram  ?  respondeo  non  illud  quod 
quidam  respondisse  perhibetur  joculariter,  eludens  quses- 
tionis  violentiam  :  Alta ,  inquit,  scrutantibus  gehennas 
parabat.  Aliudest  videre,  aliud  ridere  :  haec  non  respon- 
deo.  Libentius  enim  responderim,  Nescio,  quod  nescio  ; 
quam  illud  unde  irridetur  qui  alta  interrogavit,  et  laudatur 
qui  falsa  respondit.  Sed  dico  te ,  Deus  noster,  omnis  crea- 
turae  creatorem.  Et  si  cceJi  et  terrae  nomine  omnis  creatura 
intelligitur,  audenter  dico :  Antequam  faceret  Deusccelum 
et  terram,  non  faciebat  aliquid;  si  enim  faciebat,  quid 
nisi  creaturam  faciebat?  Et  utinam  sic  sciam,  quidquid 
utiJiterscire  cupio,  quemadmodum  scio  quod  nulJa  fiebat 
creatura,  antequam  fieret  uJla  creatura. 

GAPUT  XIII. 

Quod  ante  tempora  a  Deo  creata  nullurn  ternpus 
fuerit. 

XV.  At  si  cujusquam  volatilis  sensus  vagatur  per  ima- 
gines  retro  temporum  ,  et  te  Deum  omnipotentem  et  om- 
nicreantem  et  omnitenentem  ,  cceli  et  terrae  artificem  ,  ab 
opere  tanto ,  antequam  id  faceres ,  per  innumerabilia 
saecula  cessasse  miratur ;  evigilet  atque  attendat ,  quia 
falsa  miratur.  Nam  unde  poterant  innumerabilia  saecula 
praeterire ,  quae  ipse  non  feceras ,  cum  sis  omnium  S3ecu- 
lorum  auctor  et  conditor  ?  Aut  quae  tempora  fuissent  quae 
abs  te  condita  non  essent?  Aut  quomodo  praeterirent ,  si 
nunquam  fuissent?  Cum  ergo  sis  operator  omnium  tem- 
porum ,  si  fuit  aliquod  tempus  antequam  faceres  ccelum  et 
terram,  cur  dicitur  quod  ab  opere  cessabas  ?  Idipsum  enim 
tempus  tu  feceras,  nec  praeterire  potuerunt  tempora  ante- 
quam  faceres  tempora.  Si  autem  ante  ccelum  et  terram 
nullum  erat  tempus ,  cur  quaeritur  quid  tunc  faciebas  ? 
Non  enim  erat  Tunc,  ubi  non  erat  tempus. 

XVI.  Nec  tu  tempore  tempora  praecedis,  alioquin  non 
omnia  tempora  praecederes.  Sed  praecedis  omnia  praete- 
rita  celsitudine  semper  praesentis  aeternitatis  \  et  superas 
omnia  futura  ;  quia  illa  futura  sunt ,  et  cum  venerint , 
praeterita  erunt  5  tu  autem  idem  ipse  es  ,  et  anni  tui  non 
deficiunt1.  Anni  tui  nec  euntnec  veniunt  :  isti  autem  nos- 
tri  et  eunt  et  veniunt ,  ut  omnes  veniant.  Anni  tui  omnes 
simul  stant ,  quoniam  stant ;  nec  euntes  a  venientibus  ex- 

'  Psal.  ci,  28. 

cluduntur,  quia  non  transeunt  :  isti  autem  nostri  otnnes 
erunt,  cumomnes  non  erunt.  Anni  tui  dies  unus;  et  dies 
tuus  non  quotidie,  sed  hodie;  quia  hodiernus  tuus  non 
cedit  crastino  5  neque  enim  succedit  hesterno.  Hodiernus 
tuus  aeternitas  ;  ideo  coaeternum  genuisti ,  cui  dixisti  : 
«  Ego  hodie  genui  te1.  »  Omnia  tempora  tu  fecisti,  et 
ante  omnia  tempora  tu  es;  nec  aliquo  tempore  non  erat 
tempus. 

CAPUT   XIV. 

Temporis  differentice  tres. 

XYIl.  Nullo  ergo  tempore  non  feceras  aliquid ,  quia 
ipsum  tempus  tu  feceras.  Et  nulla  tempora  tibi  coasterna 
sunt,  quia  tu  permanes  :  at  illa  si  permanerent,  non  es- 
sent  tenjpora.  Quid  enim  est  tempus?  Quis  hoc  facile 
bieviterque  expiicaverit  ?  Quis  hocad  verbum  de  ilio  pro- 
ferendum  vel  cogitatione  comprehenderil  .  ?  Quid  autem 
farailiarius  et  notius  in  loquendo  commemoramus  quam 
ttmpus?  Et  inteJligiuius  ulique  cum  id  loquimur,  intelli- 
gimus  etiam  cum  alio  loquente  id  audimus.  Quid  est  ergo 
lempus?  Si  nemo  ex  me  quserat,  scio  5  si  quaerenti  expli- 
care  velim ,  nescio ;  fidenter  tamen  dico  scire  me  quod  si 
nihil  prseteriret ,  non  esset  praeteritum  tempus ,  et  si  nihil 
adveniret ,  non  esset  futurum  tempus  5  et  si  nihil  esset , 
non  esset  praesens  tempus.  Duo  ergo  iila  tempora,  prae- 
teritum  et  futurum  quomodo  sunt  ,  quando  et  praeteri- 

T  Psal.  H,  7,  et  Hebr.  v,  7. 

tum  jam  non  est,  et  futurum  nondum  est?  Praesens  autcm 
si  semper  esset  praesens,  nec  in  praeteritum  transiret ,  jam 
non  esset  tempus,  sed  aeternitas.  Si  ergo  praesens  ut  tem- 
pus  sit,  ideo  fit  quia  in  prseteritum  transit ,  quomodo  et 
hoe  esse  dicimus,  cui  causa  ut  sit  iila  est,  quia  non  erit; 
ut  scilicet  non  vere  dicamus  tempus  esse,  nisi  quia  tendit 
non  esse? 

CAPUT  W. 

Mensura  temporis  in  quo. 

XVIII.  Et  tamen  dieimus  longum  tempus,  et  breve 
tempus;  neque  hoc  nisi  de  praeterito  aut  futuro  dicimus. 
Prseteritum  tempus  longum ,  verbi  gratia,  vocamus  ante 
centum  annos,  futurum  itidem  longum  post  centum  an- 
nos.  Breve  autem  praeteritum ,  sicut  puta,  dicimus  ante 
decem  dies,  et  breve  futurum  post  decem  dies.  Sed  quo 
paeto  longum  est,  aut  breve,  quod  non  est?  Praeterituui 
enim  jam  non  est ,  et  futurum  nondum  est.  Non  itaque 
dicamus  :  Longumest;  sed  dicamus  de  praeterito  :  Lon- 
gum  fuit ,  et  de  futuro  :  Longum  erit.  Domine  Deus 
meus,  lux  mea,  nonne  et  hic  veritas  tua  deridebit  homi- 
nem  ?  Quod  enim  longum  fuit  praeteritum  tempus ,  cum 
jam  esset  praeteritum  longum  fuit ,  an  cum  adhuc  prse- 
sens  esset?  Tunc  enim  poterat  esse  longum ,  quando 
erat  quod  esset  longum  ;  praeteritum  vero  jam  non 
erat ;  unde  nec  longum  esse  poterat ,  quod  omnino 
non  erat.   Non  ergo  dicamus  :  Longum  fuit  praeteritum 

tempus,  neque  enim  inveniemus  c[uid  fuerit  longum, 
quando  ex  quo  praeteritum  est,  non  est.  Sed  dicamus  : 
Longum  fuit  iJlud  praesens  tenipus;  quia  cum  praesens 
esset,  longum  erat.  Nondum  enim  praeterierat  ut  non  esset, 
et  ideo  erat  quod  Jongum  esse  posset.  Postea  vero  quam 
praeteriit,  simul  et  longum  esse  destitit,  quod  esse  des- 
titit. 

XIX.  Videamus  ergo,  o  anima  humana,  utrum  praesens 
tempus  possit  esse  longum  :  datum  enim  tibi  est^  sentire 
moras  atque  metiri.  Quid  respondebis  milii?  an  centum 
anni  praesentes  longum  tempus  est?  vide  priusutrumpos- 
sint  praesentes  esse  centum  anni.  Si  enim  primus  eorum 
annus  agitur,  ipse  praesens  est-,  nonaginta  vero  et  novem 
futuri  sunt,  et  ideo  nondum  sunt  :  si  autem  secundus 
annus  agitur,  jam  unus  est  prseteritus,  alter  praesens^  cae- 
teri  futuri.  A.tque  ita  si  mediorum  quemlibet  centenarii 
hujus  numeri  annum  praesentem  posuerimus,  ante  illum 
praeteritierunt,  postillum  futuri  :  quocirca  centum  anni 
praesentes  esse  non  poterunt.  Vide  saltem  utrum  qui  agi- 
tur  unus,  ipse  sit  praesens.  Et  ejus  enim  si  primus  agitur 
mensis  ,  futuri  sunt  caeteri  :  si  secundus,  jam  et  primus 
praeteriit,  et  reliqui  nondum  sunt.  Ergo  nec  annus  qui 
agitur,  totus  est  praesens  :  et  si  non  totus  est  praesens,  non 
est  annus  praesens.  Duodecim  enim  menses  annus  est, 
quorumquilibet  unus  mensis  qui  agitur,  ipse  praesens  est : 
caeteri  autem,  praeteriti  aut  futuri.  Quanquam  neque 
mensis  qui  agitur,  praesens  est,  sed  unus  dies  :  si  primus, 
futuris  caeteris  :  si  novissimus,  praeteritis  caeteris-,  si  me- 
diorum  quilibet,  inter  praeteritos  et  futuros. 

XX.  Ecce  praesens  tempus  quod  solum  inveniebamus 
iongum  appellandum,  vix  ad  unius  diei  spatium  contrac- 
tum  est.  Sed  discutiamus  etiam  ipsum ,  quia  nec  unus  dies 
totus  est  praesens.  Nocturnis  enira  et  diurnis  horis  omni- 

bus  viginti-quatuor  expletur,  quarum  prima  caeteras  fu- 
turas  habet ,  novissima  praeterrtas ,  aliqua  vero  interjec- 
tarura  ante  se  praeteritas,  post  se  futuras,  Et  ipsa  una  hora 
fugitivis  particulis  agitur  :  quidquid  ejus  avolavit ,  pnete- 
ritum  est;  quidquid  ejus  restat,  futurum.  Si  quidintelli- 
gitur  temporis,  quod  in  nullas  jam  vel  in  minutissimas 
momentorum  partes  dividi  possit,  id  solum  est  quod  prae- 
sens  dicatur.  Quod  tamen  ita  raptim  a  futuro  in  praeteri- 
tum  transvolat,  ut  nulla  morula  extendatur.  Nam  si 
extenditur ,  dividitur  in  praeteritum  et  futurum  :  praesens 
autem  nullum  habet  spatium.  Ubi  est  ergo  tempus  quod 
longum  dicamus?  An  futurum?  Non  quidem  dicimus  : 
Longum  est,  quia  nondum  est  quod  longum  sit  ;  sed  dici- 
mus  :  Longum  erit.  Quando  igitur  erit?  Si  enim  et  tunc 
cum  adhuc  futurum  erit,  non  erit  longum  5  quia  quod  sit 
longum,  nondum  erit  :  si  autem  tunc  erit  longum  cum 
ex  futuro,  quod  nondum  est,  esse  jam  cceperit ,  et  prae- 
sens  factum  erit,  ut  possit  esse  quod  longum  sit;  jam 
superioribus  vocibus  clamat  praesens  tempus,  longum  se 
esse  non  posse. 

CAPUT  X\T. 

Quale  tempus  metiri  liceat }  et  quale  non. 

XXI.  Et  tamen,  Domine,  sentimus  intervalla  tempo- 
rum,  et  comparamus  sibimet,  et  dicimus  alia  longiora,  et 
aHa  brcviora.  Metimur  etiam  quanto  sit  brevius  aut  lon- 
gius  illud  tempus  quam  illud,  et  respondemus  duplum 
esse  hoc  vel  triplum,  illud  autem  simplum,  aut  tanlum 
hoc  esse  quantum  illud.  Sed  prcetereuntia  metimur  tem- 
pora  cum  sentiendo  metimur  •,  praeterita  veroquaejam  non 
sunt ,  aut  futura  quse  nondum  sunt,  quis  metiri  potest? 
nisi  forte  audebit  quis  dicere  metiri  posse  quod  non  est. 
Cum  ergo  praeterit  tempus,  sentiri  et  metiri  potest;  cum 
autem  prseterierit,  quoniamnon  est,  non  potest. 

CAPUT  XVII. 

Ubi  tempus  prceteritum  et  futurum. 

XXII.  Qujero,  Pater,  non  allirmo:  Deus  meus,  praeside 
mihi  et  rege  me.  Quisnam  est  qui  dicat  mihi  non  esse 
tria  tempora,  sicut  pueri  didicimus,  puerosque  docuimus, 
praeteritum  ,  praesens  et  futurum;  sed  tantum  praesens, 
quoniam  illa  duo  non  sunt?  An  et  ipsa  sunt,  sed  ex  aii- 
quo  procedit  occulto ,  cum  ex  futuro  fit  praesens ;  et  in 
aliquod  recedit  occultum,  cum  ex  praesenti  fit  praeteritum  ? 
Nam  ubi  ea  viderunt  qui  fulura  cecinerunt,  si  nondum 
sunt  ?  Neque  enim  potest  videriid  quod  non  est.  Et  qui 
narrant  praeterita,  non  utique  vera  narrarent,  si  aniuio 
illa  non  cernerent.  Quae  si  nulla  essent,  cerni  omnino  non 
possent.  Sunt  ergo  et  futura  et  praeterila. 


cxxx.ii.  20 

CAPUT  XVIII. 

Quomodo  prceterita  etfutura  tempora  sint  prce- 
sentia. 

XXIII.  Sine  rae,  Domine,  amplius  quaercre,  spes  mea, 
nou  conturbetur  intentio  mea.  Si  enim  sunt  futura  et 
praeterita,  volo  scire  ubi  sint.  Quod  si  nondum  valeo  , 
scio  tamen  ubicumque  sunt,  non  ibi  ea  futura  esse,  aut 
praeterita,  sed  praesentia.  Nam  si  et  ibi  futura  sunt,  non- 
dum  ibi  sunt;  si  etibi  praeterita  sunt,  jara  non  ibi  sunt. 
Ubicumque  ergo  sunt  quaecumque  sunt,  non  sunt  nisi 
praesentia.  Quanquam  praeterita  cum  vera  narrantur  ;  ex 
memoria  proferuntur  non  res  ipsae  quae  praeterierunt,  sed 
verba  concepta  ex  imaginibus  earum,  quaein  animo  velut 
vestigia  per  sensus  praetereundo  fixerunt.  Pueritia  quippe 
mea  quae  jam  non  est,  in  tempore  praeterito  est  quod  jam 
non  est  j  imaginem  vero  ejus  cum  eam,  recolo  et  narro,  in 
praesenti  tempore  intueor,  quia  est  adhuc  in  memoria  mea. 
Utrum  similis  sit  causa  etiara  praedicendorum  futurorum, 
ut  rerum,  quaenondum  sunt,  jam  existentes  praesentian- 
tur  imagines  5  confiteor,  Deus  meus,  nescio.  Iliud  sane  scio 
nos  plerumque  praemeditari  futuras  actiones  nostras,  eam- 
que  praemeditationem  esse  praesentem  ,  actionem  autem 
quam  praetneditamur  nondum  esse,  quia  futura  est  5  quam 
cum  aggressi  fuerimus ,  et  quod  praemeditabaraur  agere 
coeperimus,  tunc  erit  illa  actio,  quia  tunc  nonfutura,  sed 
praesens  est. 


COKFESSIO^UM  ,     LIB.     XI.  307 

XXIV.  Quoquo  modo  se  itaque  habeat  arcana  prsesen- 
sio  futurorum,  videri  nisi  quod  est  non  potest.  Quod  autem 
jam  est,  non  futurum  sed  praesens  est.  Cum  ergo  videri 
dicuntur  futura,  non  ipsa  quse  nondum  sunt,  id  est,  quae 
futura  sunt,  sed  eorum  causse,  vel  signa  iorsitan  viden- 
tur,  quae  jam  sunt ;  ideo  non  futura,  sed  praesentia  sunt 
jam  videntibus,  ex  quibus  futura  praedicantur  animo  con- 
cepta.  Quae  rursus  conceptiones  jam  sunt,  et  eas  praesen- 
tes  apud  se  intuentur  qui  illa  praedicunt.  Loquatur  mihi 
aliquod  exemplum  tanta  rerum  numerositas ,  Intueor 
auroram,  oriturum  solem  praenuntio  ;  quodintueor,  prae- 
sens  est^quod  praenuntio,  futurum  :  non  sol  futurus  qui 
jam  est,  sed  ortus  ejus  qui  nondum  est;  tamen  etiam  or- 
tum  ipsum  nisi  anirao  imaginarer,  sicut  modo  cum  id  lo- 
quor,  non  eum  possem  praedicere.  Sed  nec  illa  aurora, 
quam  in  ccelo  video ,  solis  ortus  est,  quamvis  eum  praece- 
dat;  necillaimaginatio  in  animo  meo,  quae  duopraesentia 
cernuntur,  ut  futurus  ille  ante  dicatur.  Futura  ergo  non- 
dum  sunt  :  et  si  nondum  sunt,  non  sunt :  et  si  non  sunt , 
videri  omnino  nonpossunt;  sedpraedici  possunt  expraesen- 
tibus,  quae  jara  sunt,  et  videntur. 


20. 


308  S.   Augustiki  EPiscon 

CAPIJT  XIX. 

JSon  capit  mocfum ,  quo  Deus  docet  futura. 

XXV.  Tu  itaque,  regnator  creaturae  tuae,  quis  est  mo- 
dus  quo  doces  animas  ea  quae  futura  sunt?  docuisti  enim 
Prophelas  tuos.  Quisnam  ille  modus  esi  quodoces  futura, 
cui  futurum  quidquam  non  est ;  vel  potius  de  futuris 
doces  praesentia  ?  Nam  quod  non  esl,  nec  doceri  utiquc 
potest.  Nimis  longe  est  modus  iste  ab  acie  mea  ;  invaiuit 
ex  me ,  non  potero  ad  ilium ! ;  potero  autem  ex  te  ,  cum 
dederis  tu,  dulce  lumen  occultorum  oculorum  meorum. 

CAPUT   XX. 

Differentice  temporis  quomodo  nominancLv . 

XXVI.  Quod  autem  nuncliquet  et  ciaret ,  nec  futura 
sunt ,  nec  proeterita.  Nec  proprie  dicitur  :  Tempora  sunt 
tria,  prseteritum,  praesens  et  futurum-,  sed  fortasse  pro- 
prie  diceretur  :  Tempora  sunt  tria,  praesens  de  praeteritis, 
praesens  de  praesentibus,  praesens  de  futuris.  Sunt  enim 
haec  in  anima  tria  quaedam,  et  alibi  ea  non  video.  Proesens 
de  praeteritis  memoria,  praesens  de  praesentibus  contuitus, 

'  Psal.  cxsviu,  6, 

praesensde  futuris  expectatio.  Si  hrec  permittimur  dicere, 
tria  tempora  video,  fateorque  tria  sunt.  Dicatur  etiam  : 
Tempora  sunt  tria,prseteritum,  praesens,  et  futurum  ;  sicut 
abutitur  consuetudo,  dicatur  :  eccenon  curo,  necresisto, 
nec  reprehendo  ;  dum  tamen  intelligatur  quod  dicitur, 
neque  id  quod  futurum  est ,  esse  jam ,  neque  id  quod 
praeteritum  est.  Pauca  sunt  enim  quae  proprie  loquimur , 
plura  non  proprie;  sed  agnoscitur  quid  velimus. 

CAPIT  \\1. 

Quomodo  tempus  liceat  metiri. 

XXVTI.  Dixt  ergo  paulo  ante,  quod  prsetereuntia  tem- 
pora  metimur,  ut  possimusdicere  duplum  essehoc  lerapo- 
ris  ad  iilud  simplum  ,  aut  tantum  hoc  quantum  illud,  et 
si  quid  aliud  de  partibus  temporum  possumus  renuntiare 
metiendo.  Quocirca,  ut  dicebam,  praetereuntia  metimur 
tempora.  Etsi  quis  mihi  dicat  :  Unde  scis?  Respondeam  , 
Scio  quia  metimur,  nec  metiri  quae  non  sunt  possumus, 
et  non  sunt  praeterita  vel  futura.  Praesens  vero  tempus 
quomodo  metimur,  quando  non  habet  spatium?  Metimur 
ergo  cum  praeterit  ;  cum  autem  praeterierit,  nonmetimur: 
quid  enim  metiamur  ,  non  erit.  Sed  unde  et  qua  et  quo 
praeterit ,  cum  metimur?  unde,  nisi  ex  futuro?  qua  ,  nisi 
per  praesens?  quo,  nisi  in  praeteritum?  Ex  illo  ergo  quod 
nondum  est  per  illudquodspatiocaret,  in  illudquod  jam 
non  est.  Quid  autem  metimur,  nisi  tempus  in  aliquo  spa- 
tio?  Neque  enim  dicimus  simpla,  et  dupla  ;  et  tripla,  et 
;equalia  ,  et  si  quid  hoc  modo  in  tempore  dicimus,  nisi 

spatia  temporum.  In  quo  ergo  spatio  metimur  tempus  prae- 
teriens?  Utrum  infuturo,  unde  prseterit?  Sed  quod  non- 
dum  est,  non  metimur.  An  in  prsesenti,  quae  praeterit? 
Sednullum  spatium  non  metimur.  An  in  praeterito,  quo 
praeterit?  Sed  quodjam  non  est,  non  metimur. 

GAPUT  XXII. 

Petit  cenigmatis  istius  solutionem  a  Deo. 

XXVIII.  Exarsit  animus  meus  nosse  istud  implicatissi- 
mum  aenigma.  Noli  claudere,  Domine  Deus  meus  bone 
Pater ,  per  Ghristum  obsecro,  noli  claudere  desiderio  meo 
ista,  et  usitata,  et  abdita,  quominus  in  ea  penetret,  et 
dilucescant  allucente  misericordia  tua,  Domine.  Quem 
percontabor  de  his;  et  cui  fructuosius  confitebor  imperi- 
tiam  meam ,  nisi  tibi  cui  non  sunt  molesta  studia  mea 
flammantia  vehementer  in  Scripturasluas?  Da  quod  amo  : 
amo  enim  5  et  hoc  tu  dedisti.  Da,  Pater,  qui  vere  nosti  data 
bona  dare  filiis  tuis1.  Da,  quoniam  suscepi  cognoscere  , 
et  labor  est  ante  me  2,  donec  aperias.  Per  Christum  obse- 
cro,  innomineejus  sancti  sanctorum  nemomihiobstrepat. 
Et  ego  credidi,  propter  quod  et  loquor  3.  Haec  est  spes 
mea-,  ad  hancvivo,  utcontempler  delectationem  Domini. 
Ecce  veteres  posuisti  dies  meos  4,  et  transeunt,  et  quomo- 
do  nescio.  Et  dicimus  tempus  et  tempus,  tempora  et  tem- 
pora.  Quandiu  dixit  hoc  ille,  quandiu  fecit  hoc  ille  ,  et 
et  quam  longo  tempore  illud  non  vidi.  Et  duplum  tem- 

1  Matth.  vn,  11. —  3  Psal.  lxxh,  16. —  3  Id.  cxv,  i.  —  4  Id.  xxxvm,  G. 

poris  habet  h?ec  syllaba  ad  illam  simplam  brevem.  Dici- 
mus  haec,  et  audimus  haec,  et  intelligimur  etintelligimus. 
Manifestissima  el  usitatissima  sunt  ;  et  eadem  rursus  nimis 
latent ,  et  nova  est  inventio  eorum. 

GAPUT  XXIII. 
Quid  sit  tempus. 

XXIX.  Audivi  a  quodam  homine  docto,  quod  solis  et 
lunae  ac  siderum  motus,  ipsa  sint  tempora^  et  nil  annui. 
Cur  enim  11011  potius  omnium  corporum  motus  sint  tem- 
pora?  An  vero  si  cessarent  cceli  lumina,  et  moveretur  rota 
figuli,  non  esset  tempus  quo  metiremur  eos  gyros,  et  dice- 
remus  aut  aequalibus  morulis  agi,  aut  si  alias  tardius, 
alias  velocius  moveretur,  alios  magis  diuturnos  esse,  alios 
minus?  Aut  cum  hoc  diceremus,  non  et  nos  in  tempore 
loqueremur,  aut  essent  in  verbis  nostris  aliae  longe  syllabae 
aliae  breves,  nisi  quia  illae  longiore  tempore  sonuissent , 
istae  breviore.  Deus  dona  hominibus  videre  in  parvo  com- 
munes  notitias  rerum  parvarum  atque  magnarum.  Sunt  et 
sidera  et  luminaria  cceli  in  signis,  et  in  temporibus,  et  in 
amiis,  et  in  diebus  '  :  sunt  vero,  sed  nec  ego  dixerim  cir- 
cuitum  illius  ligneolae  rotae  diem  esse,  nec  tamen  ideo 
tempus  non  esse  ille  dixerit. 

XXX.  Ego  scire  cupio  vim  naturamque  temporis,  quo 
metimur  corporum  motus,  et  dicimus  illum  motum,  ver- 
bi  gratia,  tempore  duplo  esse  diuturniorem  quam  istum. 

1  Gen.  1,  14 

Nam  quaero,  quoniam  dies  dicitur ,  non  tantum  mora  so- 
lis  super  terram  ;  secundum  quod  aliud  est  dies  ,  aliud 
nox,  sed  etiam1  totius  ejus  circuitus  ab  Oriente  usque  ad 
Orientem,  secundum  quod  dicimus  :  Tot  dies  transierunt  5 
cum  suis  enim  noctibus  dicuntur  tot  dies,  nec  extra  re- 
putantur  spatia  noctium.  Quoniam  ergo  dies  expletur 
molu  solis,  atque  circuitu  ab  Oriente  usque  ad  Orientem  ; 
quaero  utrum  motus  ipse  sit  dies,  an  mora  ipsa  quanta  per- 
agitur,  an  utrumque.  Si  enim  primum  dies  esset;  dies 
ergo  esset,  etiamsi  tanto  spatio  temporis  sol  cursum  illum 
peregisset ,  quantum  est  horae  unius.  Si  secundum  •  non 
ergo  esset  dies,  si  ab  ortu  solis  usque  in  ortum  aherum, 
tam  brevis  mora  esset  quam  est  horae  unius,  sed  vicies  et 
quater  circumiret  sol  ut  expleret  diem.  Si  utrumque,  nec 
ille  appellaretur  dies,  si  horae  spatio  sol  totum  suum  gv- 
rum  circumiret ,  nec  ille  si  sole  cessante  tantum  temporis 
praeteriret ,  quanto  peragere  sol  tolum  ambitum  de  mane 
in  mane  assolet.  Non  itaque  nunc  quaeram  ,  quid  sit  illud 
quod  vocatur  dies,  sed  quid  sit  tempus  quo  metientes 
solis  circuitum ,  diceremus  eum  dimidio  spatio  temporis 
peractum  minus  quam  solet,  si  tanto  spatio  temporis 
peractus  esset ,  quanto  peraguntur  horae  duodecirn.  Et 
utrumque  tempus  comparantos  diceremus  illud  simplum, 
hoc  duplum  ,  etiamsi  aliquando  illo  simplo.  aliquando 
isto  duplo  sol  abOriente  usque  ad  Orienfem  circumiret. 
Nemo  ergo  mihi  dicat  ccelestium  corporum  motus  esse 
tempora ,  quia  et  cujusdam  voto  cum  sol  stetisset-,  ut 
victoriosum  praelium  perageretsol  stabat,sed  tempns  ibat. 
Per  suum  quippe  spatium  temporis,  quod  ei  sufnceret , 
illa  pugna  gesta  atque  finita  est.  Video  igitur  tempus 
quamdam  esse  distentionem.  Sed  video  an  videre  mihi 
videor?  Tu  demonstrabis,  Lux  ,  Veritas. 

•  Subaudi  mora:  —  2  .Tocui".  \-:  i3. 

CAPUT  XXIV. 

Tempus  est  quo  metimur  motum  corporis. 

XXXI.  Jubes  ut  approbem  si  quis  dicat  tempns  esse 
motum  corporis?  non  jubes.  Nam  corpus  nullum  nisi  in 
tempore  moveri  audio  :  tu  dicis.  Ipsum  autem  corporis 
motum  tempus  esse  non  audio  :  non  tu  dicis.  Cum  enirn 
movetur  corpus,  tempore  metior  quandiu  moveatur,  ex 
quo  moveri  incipit  donec  desinat.  Et  si  non  vidi  ex  quo 
crjepit,  et  perseverat  moveri  ut  non  videam  cum  desinit, 
non  valeo  metiri ,  nisi  forte  ex  quo  videre  incipio  donec 
desinam.  Quod  si  diu  video  .  tantummodo  longum  tem- 
pus  esse  renuntio  ,  non  autem  quantum  sit  ;  quia  et 
quantum  cum  dicimus,  collatione  dicimus,  velut  tantum 
hoc  quantum  illud,  aut  duplum  hoc  adillud,  et  si  quid 
aliud  isto  modo.  Si  autem  notare  potuerimus  locorum 
spatia  ,  unde  et  quo  veniat  corpus  quod  movetur ,  vel 
partes  ejus,  si  tanquam  in  torno  movetur  •  possumus  di- 
cere  quantum  sit  temporis,  ex  quo  ab  illo  loeo  usque  ad 
illum  locum  motus  corporis  vel  partis  ejus  effectus  est. 
Cum  itaque  aliud  sit  motus  corporis,  aliud  quo  metimur 
quandiu  sit,  quis  non  "sentiat  quid  horum  potius  tempus 
dicendum  sit?Nam  etsi  varie  corpus  aliquando  movetur, 
aliquando  stat,  non  solum  motum  ejus ,  sed  etiam  stalum 
tempore  metimur,  et  dicimus  :  Tantum  stetit,  quantum 
motum  est ,  aut  duplo  vel  triplo  stetit,  ad  id  quod  mo- 
tum  est;  et  si  quid  aliud  nostra  dimensio  sive  comprehen- 

derit  sive  existimaverit,  ut  dici  solet  plus  minus.  Non  est 
ergo  tempus  corporis  motus. 

.    CAPUT  XXV. 

Rursus  Deum  interpellat. 

XXXII.  Et  confitebor  tibi,  Domine,  ignorare  me  ad- 
huc  quid  sit  tempus  •,  et  rursus  confiteor  tibi ,  Domine , 
scire  me  in  tempore  ista  dicere  ,  et  diu  me  jam  loqui  de 
tempore,  atque  ipsum  diu  non  esse  diu  nisi  mora  tempo- 
ris.  Quomodo  igitur  hoc  scio ,  quando  quid  sit  tempus 
nescio  ?  An  forte  nescio  quemadmodum  dicam  quod  scio  ? 
Hei  mihi  qui  nescio  saltem  quid  nesciam  !  Ecce,  Deus 
meus,  coram  te,  quia  non  mentior :  sicut  loquor,  ita  est  cor 
meum.  Tu  illuminabis  lucernam  meam ,  Domine  Deus 
meus ,  illuminabis  tenebras  meas  l. 

1  Psal.  xvn,  a5. 


CONF£SSiONXJM,    LIB.    XI.  315 

CAPUT  XXVI. 

Quomodo  tempus  metimur. 

XXXIII.  Nonne  tibi  confitetur  anima  mea  confessione 
veridica  raetiri  me  tempora  ?  Ita-ne,  Deus  meus,  metior , 
et  quid  raetiar  nescio?  Metior  motum  corporis  tempore  ; 
item  ipsum  tempus  non  metior  ?  An  vero  corporis  motum 
metirer  quandiu  sit,  et  quancliu  hinc  illuc  perveniat,  nisi 
tempusin  quo  movetur  metirer?  Ipsum  ergo  tempusunde 
metior  ?  An  tempore  breviore  metimur  longius ,  sicut  spa- 
tio  cubiti  spatium  transtri?  Sic  enim  videmur  spatio  bre- 
vis  syllabae  metiri  spatium  longae  syllabse,  atque  id  du- 
plum  dicere.Ita  metimur  spatia  carminum  spatiis  versuum, 
etspatia  versuum  spatiis  pedum  ,  et  spatia  pedum  spatiis 
syllabarum ,  et  spatia  longarum  spatiis  brevium ,  non  in 
paginis;  (nam  eo  modo  loca  metimur,  non  tempora,  ) 
tsed  cum  voces  pronuntiando  transeunt,  etdicimus  :  Lon- 
gum  carmen  est,  nam  tot  versibus  contexitur  :  Longi  ver- 
sus ,  nam  tot  pedibus  constant  :  Longi  pedes ,  nam  tot 
syllabis  tenduntur  :  Longa  syllaba ,  nam  dupla  est  ad 
brevem.  Sed  neque  ita  comprehenditur  certa  mensura 
temporis,  quandoquklem  fieri  potest  ut  ampliori  spatio 
temporis  personet  versus  brevior  si  productius  pronuntie- 
tur,  quam  longior  si  correptius.  Ita  carmen  ,  ita  pes  ,  ita 
syllaba.  Inde  mihi  visum  est,  nihil  esse  aliud  tempus 
quam  distentionem  ;  sed  cujus  rei  nescio ;  et  mirum  si 
non  ipsius  animi.  Quid  enim  metior,  obsecro,  Deus  meus, 
et  dico  aut  indefinke  :  Longius  est  hoc  tempus  quam  illud  ; 


316  S.    AtJGUSTlNI    EPISCOPI 

aut  etiam  definite  :  Duplnm  est  hoc  ad  illud?  Tempus  me- 
lior,  scio;  sed  non  metior  fnturum,  quia  nondum  est.  Non 
metior  praesens ,  quia  nullo  spatio  tenditur.  Non  metior 
praeteritum,  quia  jam  non  est.  Quid  ergo  metior  ?  An  prae- 
tereuntia  tempora,  non  praeierita?  sic  enim  dixeram. 

CAPUT  XXVII. 

Quomodo  metimur  tempus  permanens  in  animo. 

XXXIV.  Insiste,  animemeus,  et  attende  fortiter  :  Deus 
adjutor  noster  ,  ipse  fecit  nos  ,  et  non  ipsi  nos1.  Attende 
ubi  albescit  veritas.  Ecce  puta,  vox  corporis  incipit  so- 
nare  ,  et  sonat ,  et  adhuc  sonat ,  et  ecce  desinit ,  jamque 
siJentium  est,  et  vox  illa  praeterita  est,  non  est  etjam  vo\. 
Futura  erat  antequam  sonaret ,  et  non  poterat  metiri, 
cruia  nondum  erat ,  et  nunc  non  potest,  quia  jam  non  est. 
Tonc  ergo  poterat  cum  sonabat ,  quia  tunc  erat  quae  me- 
liri  posset.  Sed  et  tunc  non  stabat ;  ibat  enim  et  praeteribat.  « 
An  ideo  magis  poterat?  Praeteriens  enim  tendebatnr  in 
aliquod  spalium  temporis  quo  metiri  posset,  quoniam 
praesens  nuJlum  habet  spatium.  Si  ergo  tunc  poterat  , 
ecceputa,  altera  ccepit  sonare,  et  adhuc  sonat,  conti- 
nuato  tenore  sine  ulla  distinctione,  metiamur  eam  dum 
sonat;  cum  enim  sonarecessaverit,  jam  praeterita  erit ,  et 
non  erit  quae  possit.  metiri ;  metiamur  plane  et  dicamus 
quanta  sit.  Sed  adhucsonat,  nec  metiri  potest  nisi  ab  ini- 
tio  sui  quo  sonare  coepit,  usque  ad  finem  quo  desinit. 
[psum  quippe  intervallum  metimur  ab  aliquo  initio  nsque 

1  Psal.  xcxk,  3. 

ad  aliquem  finem.  Quapropter  vox  quae  nondum  finila 
est,  metiri  non  potest,  ut  dicatur  quam  longa  vel  brevis 
sit ;  nec  dici  aut  sequalis  alicui ,  aut  ad  aliquam  simpla 
vel  dupla_,  vel  quid  aliud.  Gum  autem  finita  fuerit,  jam 
non  erit.  Quo  pacto  igitur  metiri  poterit?  Et  metimur  ta- 
men  tempora ,  nec  ea  quae  nondum  sunt,  nec  ea  quse  jam 
non  sunt,  necea  quae  nulJa  mora  extenduntur,  nec  ea  quse 
terminos  non  habent.  Nec  futura  ergo,  nec  praeterita,  nec 
prsesentia  ,  nec  praetereuntia  tempora  metimur  ;  et  meti- 
mur  tamen  tempora. 

XXXV.  «  Deus  creator  omnium  5  »  versus  iste  octo 
syllabarum  ,  brevibus  et  longis  alternat  syllabis.  Quatuor 
itaque  breves  5  prima ,  tertia,  quinta,  septima,  simpke 
sunt  adquatuorlongas;  secundam,  quartam,  sextam,  oc~ 
tavam.  Hae  singulse  ad  illas  singulas  duplum  habent  tem- 
poris;  pronuntio,  renuntio,  et  ita  est  quantum  sentitur 
sensu  manifesto.  Quantum  sensus  manifestus  est,  brevi 
syllaba  Jongam  metior,  eamque  habere  bis  tantum  sentio 
Sed  cum  altera  post  alteram  sonat,  si  prior  brevis,  longa 
posterior,  quomodo  tenebo  brevem ,  et  quomodo  eam 
longse  metiens  appJicabo ,  ut  inveniam  quod  bis  tantum 
habeat,  quandoquidem  Jonga  sonare  non  incipit,  nisi 
l^revis  sonare  destiterit?  Ipsam  quoque  longam  non  prae- 
sentem  metior ,  quando  nisi  finitam  non  metior.  Ejus  au- 
tem  finitio ,  praeteritio  est.  Quid  ergo  est  quod  metiar  ? 
Ubi  est,  qua  metior,  larevis?  Ubi  est  longa  quam  metior? 
Ambae  sonuerunt,  avolaverunt,  prseterierunt ,  jam  non 
sunt;  et  ego  metior,  fidenterque  respondeo,  quantum 
exercitato  sensu  fiditur,  illam  simpJam  esse,  illam  duplam, 
in  spatio  scilicet  temporis.  Neque  hoc  possum ,  nisi  quia 
praeterierunt  et  finitae  sunt.  Non  ergo  ipsas  quae  jam  non 
sunt,  sed  aliquid  in  memoria  mea  metior  quod  infixum 
manet. 

XXXVI.  In  te,  anime  meus,  tempora  metior;  noli 
^4  mihi  obstrepere  :  Quod  est?  Noli  tibi  obstrepere  turbis 
afFectionum  tuarum.  In  te,  inquam,  tempora  metior, 
\  affectionem  quam  res  praetereuntes  in  te  faciunt,  et 
cum  illae  praeterierint  manet,  ipsam  metior  praesenlern , 
non  eas  quae  praeterierunt  ut  fieret  :  ipsam  metior  ,  cum 
tempora  metior.  Ergo  aut  ipsa  sunt  tempora,  aut  non 
tempora  metior.  Quid  cum  metimur  silentia ,  et  dicimus 
illud  silentium  tantum  tenuisse  temporis,  quantum  illa 
vox  tenuit?  Nonne  cositationem  tendimus  ad  mensu- 
ram  vocis,  quasi  sonaret,  ut  aliquid  de  intervallis  silcn- 
tiorum  in  spatio  temporis  renuntiare  possimus  ?  Nam  et 
voce  atque  ore  cessante,  peragimus  cogitando  carmina 
etversus,  et  quemque  sermonem,  motionumque  dimen- 
siones  quaslibet ,  et  de  spatiis  temporum ,  quantum  illud 
ad  illud  sit  renuntiamus ,  non  aliter  ac  si  ea  sonando  di- 
ceremus.  Si  voluerit  aliquis  edere  longiusculam  vocem,  et 
constituerit  praemeditando  quam  longa  futura  sit ;  egit 
utique  iste  spatium  temporis  in  silentio,  memoriaeque 
comraendans  ccepit  edere  illam  vocem  quae  sonat ,  donec 
ad  propositum  terminum  perducatur  ;  imo  sonuit  et  so- 
nabit.  Nam  quod  ejus  jam  peractum  est ,  utique  sonuit ; 
quod  autem  restat,  sonabit ;  atqueita  peragitur,  dum  prae- 
sensintentio  futurum  in  pneteritum  trajicit,  diminutione 
futuri  crescente  praeterito,  donec  consuraptione  futuri  sit 
totum  prseteritum. 

CAPUT  XXVIII. 

Animo  metimur  tempora. 

XXXVII.  Sed  quomodominuiturautconsumitur  futu- 
rum,  quod  nondum  est?  Aut  quomodo  crescit  prseteritum 
quod  jam  non  est ,  nisi  quia  in  animo  qui  illud  agit  tria  < 
sunt?  Nam  et  expectat  et  attenditet  meminit,  ut  id  quod 
expectat,  per  id  quod  attendit ,  transeat  in  id  quod  me- 
minerit.  Quis  igitur  negat  futura  nondum  esse?  Sed  tamen 
jamest  in  animo  expectatio  futurorum,  Et  quis  negat  proe- 
terila  jam  non  esse?  Sed  tamen  adhuc  est  in  animo  me- 
moria  praeteritorum.  Et  quis  negat  prsesens  tempus  carcre 
spatio ,  quia  in  puncto  prseterit  ?  Sed  tamen  perdurat  at« 
tentio  per  quam  pergat  abesse  quod  aderit.  Non  igitur 
longum  tempus  futurum  quod  non  est,  sed  longum  futu- 
rum  longa  expectatio  futuri  est.  Neque  longum  prseteri- 
tum  tempus  quod  non  est,  sed  longum  prseteritum  longa 
memoria  praeteriti  est. 

XXXVIII.  Dicturus  tum  canticum  quod  novi;  ante- 
quam  incipiam  ,  in  totum  expectatio  mea  tenditur;  cum 
autem  ccepero,  quantum  ex  illa  in  prseteritum  decerpsero, 
tenditur  in  memoria  mea  5  atque  distenditur  vita  hujus 
actionis  meae  in  memoriam ,  propter  quod  dixi  5  et  in  ex- 
pectationem,  propter  quoddicturus  sum  :  prtesens  tamen 
adest  attentio  mea ,  per  quam  trajiciatur  quod  erat  futu- 
rum  ut  fiat  prseteritum.  Quod  quanto  magis  agitur  et  agi- 
tur ,  tanto  breviata.  expectatione  prolongatur  memoria  , 
donec  tota  expcctatio  consumatur,  cum  tota  illa  actio  fi- 

nita  transierit  in  memoriam.  Etquod  in  totocantico,  hoc 
in  singulis  particulis  ejus  fit ,  atque  in  singulis  syllabis 
ejus;hoc  in  actione  longiore,  cujus  forte  particula  est  il- 
lud  canticum;  hoc  in  tota  vita  hominis,  cujus  partes  sunt 
omnes  actiones  hominis  j  hoc  in  toto  saeculo  filioram  ho- 
minum ,  cujus  partes  sunt  omnes  vitae  hominum. 

CAPUT    XXIX. 
Se  in  temporalia  distentum  cupit  in  Deum  colligi. 

XXXIX.  Sed  quoniam  melior  est  miserieordia  tua  super 
vitas  l,  ecce  distentio  est  vita  mea ,  et  me  suscepit  dextera 
tua  in  Domino  meo  mediatoreFilio  hominis  inter  te  unum 
etnosmultos,  inmultispermulta,utpereumapprehendam 
in  quo  et  apprehensus  sum ,  etaveteribus  diebus  colligar 
sequens  unum,  praeterita  oblitus;  non  in  ea  quae  futura  et 
transitura  sunt,  sed  in  ea  quae  ante  sunt,  non  distentus, 
sed  extentus ;  non  secundum  distentionem ,  sed  secundum 
intentionem  sequor  ad  palmam  supernae  vocationis  -,  ubi 
audiam  vocem  laudis  tuae,  et  contempler  delectationem 
tuam ,  nec  venientem,  nec  praetereuntem.  Nunc  vero  anni 
mei  in  gcmitibus.  Et  tu  solatmm  meum  ,  Domine,  pater 
mcus  aeternus  es  :  at  ego  in  tempora  dissilui,  quorum  or- 
dinem  nescio;  et  tumultuosis  varietatibus  dilaniantur  co- 
gitationes  meae ,  intima  viscera  animae  meae ,  donec  in  te 
confluam  purgalus  et  liquidus  igne  amoris  tui. 

1  Psal.  Lxii,  4>  —  a  Philip-  m,  i3,  14. 

CAPUT  XXX. 

Coarguit  rursum   obtrectantes ,  quid  fecerit  Deus 
ante  mundi  creationem. 

XL.  Et  stabo  atque  solidabor  in  te,  in  forma  mea  , 
veritate  tua  ,  nec  patiar  qusestiones  hominum  ,  qui  pcenali 
morbo  plus  sitiunt  quam  capiunt;  et  dicunt :  Quid  facie 
bat  Deus  antequam  faceret  ccelum  et  terram?  Aut  quid 
ei  venit  in  mentem  ,  ut  aliquid  faceret,  cum  antea  nun- 
quam  aliquid  fecerit  ?  Da  illis,  Domine,  benecogitare  quid 
dicant ,  et  invenire  quia  non  dicitur,  Nunquam,  ubi  non 
est  tempus.  Quod  ergo  dicitur,  nunquam  fecisse,  quid 
aliud  dicitur  nisi  nullo  tempore  fecisse?  Videant  itaque 
nullum  tempus  esse  posse  sine  creatura,  et  desinant  istam 
vanitatem  loqui.  Extendantur  etiam  in  ea  quae  ante  sunt, 
et  intelligant  te  ante  omnia  tempora  seternum  creatorem 
omnium  temporum  ,  neque  ulla  tempora  tibi  esse  coae- 
terna ,  nec  ullam  creaturam ,  etiam  si  est  aliqua  supj  a 
tempora. 


sxxxn.  21 

CAPl  1. 

Quomodo  cognoscit  Deus,  quomodo  creatura. 

XLI.  Domine  Deus  meus  ,  quis  ille  sinus  est  alti  secreti 
tui ,  et  quam  longe  inde  me  projeeerunt  consequentia  de- 
lictorum  meorum  ?  Sana  oculos  meos ,  et  congaudeam  luci 
tuae.  Gerte  si  est  tam  grandi  seientia  et  praescientia  pollens 
animus ,  cui  cuncta  praeterita  et  futura  ita  notasint,  sicut 
mihi  unum  canticum  notissimum  5  nimium  mirabilis  est 
animus  iste ,  atque  ad  horrorem  stupendus,  quippe  quem 
ita  non  lateat  quidquid  peractum  ,  et  quidquid  reliquum 
saeculorum  est,  quemadmodum  me  non  latet  cantantern 
illud  canticum ,  quid  et  quantum  ejus  abierit  ab  exordio  , 
quid  et  quantum  restet  adfinem.  Sed  absit  uttu  conditor 
universitatis,  conditor  animarum  et  corporum,  absit  ut  ita 
noveris  omnia  futura  et  praeterita.  Longe  tu ,  longe  mira- 
bilius  ,  longeque  secretius.  Neque  enim  sicut  nota  cantan- 
tis  ,  notumve  canticum  audientis ,  expectatione  vocum 
futurarum  ,  et  memoria  praeteritarum  variatur  atleetus , 
sensusque  distenditur ,  ita  tibi  aliquid  accidit  incommu- 
tabiliter  aeterno  ,  hoc  est ,  vere  aeterno  creatori  mentium. 
Sicut  ergo  nosti  inprincipio  ccelumet  terramsine  varietate 
notitiae  tuae ,  ita  fecisti  in  principio  ccelum  et  terram  sine 
distentione  actionis  tuae.  Qui  inteliigit,  confiteatur  tibi  5 
etqui  non  inteiligit,  confiteatur  tibi.  0  quam  excelsm'  es, 
et  humiies  corde  sunt  domus  tua!  Tu  enim  erigis  elisos1, 
et  non  cadunt,  quorum  celsitudo  tu  es. 

:  Psal.  txLV,  8. 

LIBER  XII. 


Prosequitur  interpretationem  hujosce  versicdli  :  Tn  principio  fecit  Deus 
ccclum  et  terram     Illic  nomine  cceii  significatam  pctat  spiritalem  vel 

INTELLECTCALEM    ll.LAM  CREATURAM  ,    QU.E  SEMPER  FACIEM  DEI     CONTEMPLATUR  : 

terraz  autem    vocabulo    ixformem   kateriam  ,  Et  qua  rerum  corpouearcm 

SPECIES  FUEUUNT  POSTHAC  FORMAT.E.  VerUM  ALIAS  1NTERPRJ2TANDI  RATIONES 
HACDQUAQUAM  IMPROBANDAS  ESSE  ;  1M0  EX  SCRlPTURjE  DIVIN/E  PROFUNDITATE  ML  L- 
TIPLICEM  POSSE  ERUl  SENSUM    CONFITETUR. 


GAPUT  1. 

Dijjicilis  inquisitio  veri. 

I.  Multa  satagit  cor  raeum ,  Domine ,  in  hac  inopia 
vitae  meae  pulsatum  verbis  sanctae  Scripturae  tuse  :  et  ideo 
plerumque  in  sermone  copiosa  est  egestas  humanse  intel- 
ligentiae,  quia  plus  loquitur  inquisitio  quam  inventio,  et 
longior  est  petitio  quam  impetratio,  et  operosior  est  ma- 
nus  pulsans  quam  sumens.  Tenemus  promissum,  quis 
corrumpet  illud?  Si  Deus  pro  nobis,  quis  contra  nos1? 
«  Petite  et  accipietis ,  quaerite  et  invenietis  ,  pulsate  et 
»  aperietur  vobis.  Omnis  enim  qui  petit  accipit ,  et  quse- 
»  rens  invenit,  et  pulsanti  aperietur 2. »  Promissa  tua  sunt ; 
et  quis  falli  timeat ,  cum  promittit  Veritas  ? 

1  Rom.  vin,  3x.  —  J  Matth.  vn,  7,  8. 

CAPUT  II. 

De  duplici  coelo  et  terra. 

II.  Confttetur  allitudini  tuae  humilitas  linguae  meae , 
quoniam  tu  fecisti  ccelum  et  terram  ;  hoc  coelum  quod 
video ,  terramque  quam  calco  ,  unde  est  haec  terra  quam 
porto  ,  tu  fecisti.  Sed  ubi  est  ccelum  cceli ,  Domine  ,  de 
quo  audivimus  in  voce  Psaimi,  «  Ccelum  cceli  Domino, 
»  terram  autem  dedit  filiis  hominum x  ?  »  Ubi  est  coslum 
quod  non  cernimus,  cui  terra  est  hoc  omne  quod  cerni- 
mus  ?  Hoc  enim  totum  corporeum;  non  ubique  totum, 
ita  accepit  speciem  pulchram  in  novissimis,  cujus  fundus 
est  terra  nostra ;  sed  ad  iliud  ccelum  cceli ,  etiam  terrae 
nostrae  ccelum  terra  est.  Et  hocutrumque  magnum  corpus 
non  absurde  terra  est,  ad  illud  nescio  quale  ccelum  quod 
Domino  est ,  non  filiis  hominum. 

T  Psal.  cxiu,  16. 

CAPITT   lil. 

Quid  tenebrce  super  faciem  abyssi. 

W\.  Et  nimirum  haec  «  Terra  erat  invisibilis  et  incom- 
»  posita  ,  »  et  nescio  quae  profunditas  abyssi  super  quam 
non  erat  Jux-,  quia  nulla  species  erat  illi  ;  unde  jussisti  ut 
scriberetur ,  quod  «  Tenebrae  erant  super  abyssum1,  » 
quid  aliud  quam  lucis  absentia  ?/Cbi  enim  lux  esset,  si 
esset ,  nisi  superesset  eminendo/et  illustrando?  Ubi  ergo 
lux  nondum  erat ,  quid  erat  adesse  tenebras ,  nisi  abesse 
Jucem  ?  Super  itaque  erant  tenebrae  ,  quia  lux  super  abe- 
rat  :  sicut  sonus  ubi  non  est,  silentium  est.  Et  quid  est 
esse  ibi  silentium,nisi  sonumibi  non  esse?  Nonne  tu,  Do- 
mine,  docuisti  hanc  animam  quae  tibi  confitetur?  Nonne 
tu,  Domine,  docuisti  me,  quod  priusquam  istam  informem 
materiam  formares  atque  distingueres ,  non  erat  aliquid, 
non  color,  non  figura,  non  corpus,  non  spiritus?  non 
tamen  omnino  nihil,  erat  quaedam  informitas  sine  ulJa 
specie. 

1  ficn.  1,  2. 

CAPUT  IV. 

Quid  terra  invisibilis  et  incomposita. 

IV.  Quid  ergo  vocaretur,  quo  etiam  sensu  tardioribus 
utcumque  insinuaretur ,  nisi  usitato  aliquo  vocabulo  ? 
Quid  autem  in  omnibus  mundi  partibus  reperiri  potest 
propinquius  informitaii  omnimodae,  quam  terra  et  abys- 
sus  ?  Minus  enim  speciosa  sunt ,  pro  suo  gradu  infimo  , 
quam  csetera  superiora  perlucida  etluculenta  omnia.  Gur 
ergo  non  accipiam  informitatem  materise ,  quam  sine  spe- 
cie  feceras,  unde  speciosum  mundum  faceres ,  ita  com- 
modehominibusintimatam,  ut  appellaretur  terra  invisi- 
bilis  et  incomposita? 

CAPUT  V. 

Cur  sic  appellata  videtur  materia  informis. 

V.  Ut  cum  in  ea  quaerit  cogitatio  quid  sensus  attingat, 
et  dicit  sibi  :  Non  est  intelligibilis  forma  sicut  vita,  sicut 
justitia ,  quia  materies  est  corporum;  neque  sensibilis, 
quoniam  quod  videatur  et  quod  sentiatur  in  invisibili  et 
incomposita   non  est  :  dum  sibi  haec  dicit  humana  co- 

gitatio ,  conetur  eam  vel  nosse  ignorando ,  vel  ignorare 
noscendo. 

CAPIiT  VI. 

Quid  olun  cum  Manichceis  senserit  de  materia 
informi,  quidmodo. 

VI.  Ego  vero.  Domine,  si  totum  confitear  tibi  ore  meo 
et  caJamo  meo  ,  quidquid  de  ista  materia  docuisti  me , 
cujus  antea  nomen  audiens  et  non  inteiligens  narrantibus 
mihi  eis  qui  non  intelligerent,  eam  cum  speciebus  innu- 
meris  et  variis  cogitabam;  et  ideo  non  eam  cogitabam  5 
fcedas  et  horribiles  formas  perturbatis  ordinibus  volvebat 
animus ,  sed  formas  tamen;  et  informe  appellabam  ,  non 
quod  careret  forma ,  sed  quod  talem  haberet ,  ut  si  appa- 
reret ,  insolitum  et  incongruum  aversaretur  sensus  meus  , 
et  conturbaretur  infirmitas  hominis.  Verum  autem  illud 
quod  cogitabam  ,  non  privatione  omnis  formse,  sed  com- 
paratione  formosiorum  erat  infbrme  :  et  suadebat  vera 
ratio,  ut  omnis  formse  qualescumque  reliquias  omnino 
detraherem ,  si  vellem  prorsus  informe  cogitare  -,  et  non 
poteram.  Citius  enim  non  esse  censebam,  quod  omni 
forma  privaretur,  quam  cogitabam  quiddam  inter  forma- 
tum  et  nihil  _,  nec  formatum  nec  nihil ,  informe  prope 
nihil.  Et  cessavit  mens  mea  interrogare  hinc  spiritum 
meum  plenum  imaginibus  formatorum  corporum  ,  et  eas  ' 
pro  arbitrio  mutantem  ,  atque  variantem  $  et  intendi  in 
ipsa  corpora ,  eorumque  mutabilitatem  altius  inspexi ,  qua 
desinunt  esse  quod  fuerant ,  et  incipiunt  esse  cjuod  non 

erartt;  onmdemqne  tfansitum  de  forma  in  fbrtrfam  per 
informe  quiddam  fieri  suspicatus  sum,  non  per  omnino 
nihil  5  sed  nosse  cupiebam  ,  non  suspicari.  Et  si  tolum  tibi 
confiteatur  vox  et  stylusmeus,  quidquid  de  ista  qraaestkme 
enodasti  mihi ,  quis  legentium  capere  durabit?  Nec  ideo 
tamen  cessabit  cor  meum  dare  tibi  honorem  et  canticum 
laudis  de  iis  quae  dictare  non  suflicit.  Mutabilitas  enim 
rerum  mutabilium  ipsa  capax  est  formarum  omnium  in 
quas  mutantur  res  mutabiles.  Et  haec  quid  est?  Numquid 
animus?  numquid  corpus?  numquid  species  animi  vel  cor- 
poris?  Si  dici  posset ,  nihil  aliquid,  et,  Est  non  est,  hoc 
eam  diccrem  $  et  tamen  jam  utcumque  erat ,  ut  species 
caperet  istas  visibiles  et  compositas. 

GAPUT  VII. 

1.  Deus  fecit  de  nihilo  coelum ,  id  est ,  Angelos  ;  et 
terrani,  id  est,  informem  materiam.  —  11.  Trini- 
las,  unitas. 

VII.  Et  unde  utcumque  erat  nisi  esset  abs  te,  a  quo 
sunt  omnia  in  quantumcumque  sunt?  Sed  tanto  a  te  lon- 
gius,  qnanto  dissimilius  :  neque  enim  locis. "Itaque  tu,  Do- 
mine ,  qui  non  es  alias  aliud  et  alias  aliter ,  sed  idipsum 
et  idipsum  et  idipsum,  Sanctus,  Sanctus  ,  Sanctus ,  Do- 
minus  Deus  omnipotens1,  in  Principio  quod  esl  de  te,  in 
Sapientia  tua  quae  nata  est  de  substanlia  tua ,  fecisti  ali- 
quid  et  de  nihilo.  Fecisti  enim  ccelum  et  terram  ,  non  de 
te;  nam  esset  fequale  Unigenito  tuo,  ac  per  hoc  et  tibi :  et 

1  T-al.  vi,  3. 

nnllo  modo  justnm  esset,  ut  nequale  tibi  esset ,  quod  de 
lo  non  esset.  Et  aliud  prseter  te  non  erat  unde  faceres  ea, 
Deus  una  Trinitas,  et  trina  Unitas  •,  et  ideo  de  nihilo  fecisti 
ccelum  etterram,  magnum  quiddam  et  parvum  quiddam  ; 
quoniam  omnipotens  etbonus  es  ad  facienda  omnia  bona, 
magnum  ccelum  et  parvam  terram.  Tu  eras  ,  et  aliud  ni- 
hil  unde  fecisti  ccelum  et  terram,  duo  qusedam  :  unum 
prope  te ,  alterum  prope  nihil ;  unum  quo  superior  tu 
esses ,  alterum  quo  inferius  nihil  esset. 

CAPUT   VIII. 


Materia  informis  ex  nihilo  :  ex  hac  omnia 
visibilia. 


VIII.  Sed  illud  ccelum  cceli  tibi ,  Domine  ;  terra  autem 
quam  dedisti  filiis  hominum l  cernendam  atque  tangendam, 
non  erat  talis  qualem  nunc  cernimus  et  tangimus.Invisibilis 
enim  erat  et  incomposita,  et  abyssus  erat  super  quam  non 
erat  lux  •,  aut  «  Tenebrse  erant  super  abyssum2,  »  id  est, 
magis  quam  in  abysso.  Ita  quippe  abyssus  aquarum  jam 
visibilium  etiam  in  profundis  suis  habetspeciei  suse  lucem 
utcumque  sensibilem  piscibus,  et  repentibus  in  suo  fundo 
animantibus  :  illud  autem  totum  prope  nihil  erat ,  quo- 
niam  adhuc  omnino  informe  erat ;  jam  tamen  erat  quod 
formari  poterat.  Tu  enim,  Domine,  fecisti  mundum  de  ma- 
teria  informi ,  quam  fecisti  de  nulla  re  penenuliam  rem, 
unde  faceres  magna  quae  miramur  filii  hominum.  Valde 
enim  mirabilehoc  ccelumcorporeum,  quod  firmamentum 

1  Psal.  cxm,  i5.  —  *  Gen.  1,  2. 

inter  aquam  et  aquam  secrnido  die  post  eonditionem  lucis 
dixisti  :  «  Fiat;  »  et  sic  factum  est1.  Quod  firmamentum 
vocasti  ccelum  ,  sed  ccelum  terrae  hujus  et  maris  quae  fe- 
cisti  tertio  die ,  dando  speciem  visibilem  informi  materiae 
quam  fecisti  ante  omnem  diem.  Jam  enim  feceras  et  cce- 
lum  ante  omnem  diem ,  sed  ccelum  cceli  hujus ,  quia  in 
principio  feceras  ccelum  et  terram.  Terra  autemipsa  quam 
feceras,  informis  materies  erat,  quia  invisibilis  eratetin- 
cornposita,  et  tenebrae  super  abyssum.  De  qua  terra  in- 
visibili  et  incomposita ,  de  qua  informitate  ,  de  quo  pene 
nihilo  faceres  haec  omnia  quibus  iste  mutabilis  mundus 
constat ,  et  non  constat,  in  quo  ipa  mutabilitas  apparet, 
in  qua  sentiri  et  dinumerari  possunt  tempora,  quia  rcrum 
mutationibus  fiunt  tempora  dum  variantur  et  vertuntur 
species,  quarum  materies  prsedicta  est  terra  invisibilis. 

%vvvvvvvvvvvvvvvvvvvvv\%vvvvvvvvvvvvvvvvvvvvv\^  v» 

CAPUT  1\. 

Cur  absque   dierum  mentione  scriptum  est  Deum 
fecisse  in  principio  ccelum  et  terram. 

IX.  Ideoque  Spiritus  doctor  famuli  tui ,  cum  te  com- 
memorat  fecisse  in  principio  ccelum  et  terram,  tacet  de 
temporibus,  silet  de  diebus.  Nimirum  enim  ccelum  cceli 
quod  in  principio  fecisti ,  creatura  est  aliqua  intellectua- 
lis  \  quanquam  nequaquam  tibi  Trinitati  coseterna ;  parti- 
ceps  tamen  seternitatis  tuae ,  valde  mutabilitatem  suam 
prse  dulcedine  felicissimae  contemplationis  tuae  cohibet, 
et  sineullo  lapsu  ex  quo  iacta  est  inhaerendo  tibi ,  excedit 

•  Gen.  1,  6,  7. 

omnem  volubilem  vicissitudinem  temporum.  Ista  vero 
informitas,  terra  invisibilis  et  incomposita,  nec  ipsa  in  die- 
bus  numerata  est.  Ubi  enim  nulla  species,  nullus  ordo , 
nec  venit  quidquam ,  nec  praeterit  :  et  ubi  hoc  non  fit, 
non  sunt  utique  dies  ,  nec  vicissitudo  spatiorum  tempo- 
ralium. 

GAPUT  X. 

A  Deo  cupit  edoceri. 

X.  0  Veritas  lumen  cordis  mei ,  non  tenebrse  meae  lo- 
quantur  mihi.  Defluxi  ad  ista,  etobscuratus  sum  ;  sed  hinc 
etiam,  hinc  adamavi  te.  Erravi,  et  recordatus  sum  tui. 
Audivi  vocem  tuam  postmeut  redirem,  et  vixaudivi  prop- 
ter  tumultus  impacatorum.  Et  nunc  ecce  redeo  aestuans  et 
anhelans  ad  tbntem  tuum.  Nemo  me  prohibeat,  hunc  bi- 
bam  et  hinc  vivam.  Non  ego  vita  mea  sim;  male  vixi  ex 
me ,  mors  mihi  fui  •,  in  te  revivisco.  Tu  me  alloquere,  tu 
mihi  sermocinare.  Credidi  Libris  tuis ,  et  verba  eorum 
arcana  valde. 

CAPUT  XI. 

Quid  a  Deo  didicerit. 

XI.  Jam  dixisti  milii,  Domine,  voce  forti  in  aurem  inte- 
riorem  ,  quia  tu  seternus  es,  solus  habens  immorlalita- 
tem1;  quoniam  ex  nulla  specie  motuve  mutaris,  nec  tem- 
poribus  variatur  voluntas  tua  ;  quia  non  est  immortalis 
voluntas,  quae  alia  et  alia  est.  Hoc  in  conspectu  tuo  claret 
mihi,  et  magis  magisque  clarescatoro  te,  atque  inea  ma- 
nifestatione  persistam  sobrius  sub  alis  tuis.  Item  dixisti 
mihi,  Domine,  voce  forti  ki  aurem  interiorem,  quod  omnes 
naturas  atque  substantias  quae  non  sunt  quod  tu  es ,  et 
tamensunt,  tu  fecisti;  et  hoc  solum  a  te  non  est  quod  non 
est,  motusque  voluntatisate  qui  eslad  id  quod  minus  est; 
quia  talis  motus  delictum  atque  peccatum  est.  Et  quod 
nullius  peecatum  aut  tibi  nocet ,  aut  perturbat  ordinem 
imperii  tui  vel  in  primo  vel  in  imo.  Hoc  in  conspectu  tuo 
claret  rnihi ,  et  magis  magisque  clarescat  oro  te,  atque  in 
ea  manifestatioue  persistam  sobrius  sub  alis  tuis. 

XII.  Item  dixisti  mihi  voce  forti  in  aurem  interiorem  , 
quod  nec  illa  creatura  tibi  coaeterna  est,  cujus  voluntas  tu 
solus  es ,  teque  perseverantissima  castitate  hauriens  ,  mu- 
tabilitatem  suam  nunquam  et  nusquam  exerit ,  et  te  sibi 
semper  praesente  ad  quem  toto  affectu  se  tenet ,  non  ha- 
bens  futurum ,  quod  expectet  nec  in  praeteritum  trajiciens 
quod  meminerit,  nulla  vice  variatur,  nec  in  tempora  ulla 
distenditur.O  beata,  si  qua  ista  est,inhnerendo  beatitudini 

'  i  Tira.  vi,  16. 

tiue  ,  beala  sempiterno  inhabitatore  te  atque  illustratore 
suo  !  Nec  invenio  quid  libentius  appellandum  existimem 
coelum  coeli  Domino,  quam  domum  luam  contemplantem 
delectationem  tuam  sine  ullo  defectu  egrediendi  in  aliud, 
mentem  puram  concordissime  unam  stabilimento  pacis 
sanctorum  spirituum,  civium  civitatis  tuse  in  coelestibus 
super  istacoelestia. 

XIII.  Unde  intelhgat  anima  cujus  peregrinatio  longin- 
qua  facta  est,  si  jam  sitit  tibi-  si  jam  factae  sunt  ei  la- 
crymaesuoe  panis ,  dum  dicitur  ei  per  singulos  dies  :  ubi 
est  Deus  tuus1 ;  si  jam  petit  a  te  unam  et  hanc  requirit,  ut 
inhabitet  in  domo  tua  per  omnes  dies  vitee  suae  -.  (  Et  quse 
vita  ejus  nisi  tu?  Et  qui  dies  tui  nisi  aeternilas  tua  ,  sicut 
anni  tui  qui  non  deficiunt,  quia  idem  ipse  es3?)Hinc 
ergo  intelligat  anima  quse  potest ,  quam  longe  super  om- 
nia  tempora  sis  aeternus :  quando  tua  domus  quae  pere- 
grinata  non  est ,  quamvis  non  sit  libi  coaeterna  ,  tamen 
indesinenter  et  indefieienter  tibi  cohaerendo  nullam  patitur 
vicissitudinem  temporuin.  Hoc  in  conspectu  tuo  claret 
mihi ,  et  magis  magisque  flarescat  oro  te,  atque  in  hac 
manifestatione  persistam  sobrius  sub  alis  tuis. 

XIV.  Ecce  nescio  quid  informe  in  istis  mutationibus 
rerum  extremarum  atque  infirmarum.  Et  quis  dicet  mihi, 
nisi  quisquis  per  inania  cordis  sui  cum  suis  phantasmatibus 
vagatur  et  volvitur  :  quis  nisi  talis  dicet  mihi ,  quod  di- 
minuta  atque  consumpta  omni  specie,  si  sola  remaneat 
informitas  ,  per  quam  de  specie  in  speciem  res  mutabatur 
et  vertebatur  ,  possit  exhibere  vices  temporum  ?  Omnino 
enim  non  potest  :  quia  sine  varietate  motionum  non  sunt 
tempora  ;  et  nulla  varietas  ,  ubi  nulla  species. 

1  Psal.  xli,  3,  4  et  ll-  —  3  *d.  xxvi,  4-  —  3  Id.  ci,  28. 

CAPUT  XII. 

Creatura  duplex  carens  tempore. 

XV.  Quibxjs  consideratis  quantura  donas,  Deus  raeus , 
quantum  me  ad  pulsandum  excitas,  quantumque  pulsanli 
aperis  :  duo  reperio  quae  fecisti  carentia  temporibus,  cum 
tibi  neutrum  coaeternum  sit.  Unum  quod  ita  formatum 
est ,  ut  sine  ullo  defectu  contemplationis ,  sine  ullo  inter- 
vallo  mutationis,  quamvis  mutabile,  tamen  non  mutatum, 
tua  aeternitate  atque  incommutabilitate  perfruatur.  Alte- 
rum  quod  ita  informe  erat ,  ut  ex  qua  forraa,  in  quam  for- 
mam  vel  motionis  vel  stationis  mutaretur  ,  quo  tempori 
subderetur ,  non  haberet.  Sed  hoc  ut  informe  esset  non 
reliquisti ,  quoniam  fecisti  ante  omnem  diem,  in  principio 
ccelum  et  terram,  hsec  duo  quse  dicebara.  «  Terra  autem 
»  invisibilis  erat  et  incomposita ,  et  tenebrae  super  abys- 
\>  »  sum.  »  Quibus  verbis  insinuatur  informitas,  ut  grada- 
tim  excipiantur  qui  omnimodam  speciei  privationem ,  nec 
tamen  ad  nihil  perventionem  ,  cogitare  non  possunt,  unde 
fieret  alterum  ccelum  ,  ct  terra  visibilis  atque  composita  , 
et  aqua  speciosa  ,  et  quidquid  deinceps  in  constitutione 
hujus  mundi  non  sine  diebus  factum  commemoratur,  quia 
talia  sunt  ut  iu  eis  agantur  vicissitudines  temporum  , 
propter  ordinatas  commutatioues  motionum  atque  for- 
marum. 

CAPUT  XIII. 

Cur  sine  dieram  commemoratione  dicit  Scriptura , 
quod  in  principio  fecit  Deus  ccelum  et  terram. 

XVI.  Hoc  interim  sentio,  Deus  meus,  cum  audio  lo- 
quentem  Scripturam  tuam  :  «  In  principio  fecit  Deus 
»  ccelum  et  terram  5  terra  autem  erat  invisibilis  et  incom- 
»  posita,  et  tenebrse  erant  super  abyssum1  :  »  neque  com- 
memorantem  quoto  die  feceris  hrec.  Sic  interim  sentio  , 
propter  illud  ccelum  cceli,  ccelum  intellectuale,  ubi  est 
inteilectus  nosse  simul ,  non  ex  parte,  non  in  aenigmate  , 
non  per  speculum  ;  sed  ex  toto,  in  manifestatione,  facie  ad 
faciem  -  :  non  modo  hoc,  modo  illud,  sed  quod  dictum 
est ,  nosse  simul  sine  ulla  vicissitudine  temporum  :  et 
propter  invisibilem  atque  incompositam  terram  sine  ulla 
vicissitudine  temporum,  quse  solet  habere  modo  hoc  et 
modo  illud;  quia  ubinulla  species,  nusquam  est  hoc  etil- 
lud.  Propter  duo  haec  primitus  formatum  et  penitus  infor- 
me  •,  illud  ccelum,  sed  ccelum  cceii ;  hoc  vero,  terram,  sed 
terram  invisibilem  et  incompositam  :  piopter  duo  haecinte- 
rim  sentio  sine  commemoratione  dierum  dicere  Scriptu- 
ram  tuam  :  «  In  principio  fecit  Deus  ccelum  et  terram.  » 
Statim  quippe  subjecit  quam  terram  dixerit.  Et  quod  se- 
cundo  die  commemoratur  factum  firmamentum,  etvoca- 
tum  ccelum,  insinuat  de  quo  ccelo  prius  sine  diebus  sermo 
iocutus  sit. 

1  Gen.  1,1.  —  2  1  Cor.  xiu,  12. 

CAPUT  XIY. 

Scriptura  profunditas 

XVII.  Mira  profunditas  Eloquiorum  tuorum,  quorum 
ecce  ante  nos  superficies  blandiens  parvulis ,  sed  mira 
profunditas,  Deus  meus,  mira  profunditas.  Horror  est  in- 
tendere  in  eam  ,  horror  honoris ,  et  tremor  amoris.  Odi 
hostes  ejus  vehementer.  Osioccidas  eos  de  gladio  bis  acuto 
et  non  sint  hostes  ejus!  Sic  enim  amo  eos  occidi  sibi,  ut 
vivant  tibi.  Ecce  autcm  alii  non  reprehensores,  sedlauda- 
tores  libri  Geneseos :  «  Non,  inquiunt,  hoc  voluit  in  his  ver- 
bis  intelligi  Spiritus  Dei ,  qui  per  Moysen  famulum  ejus 
ista  conscripsit;  nonhoc  voluit  inteiligi  quod  tudicis,  sed 
aliud  quod  nos  dieimus)X)uibus  cgo,  te  arbitro ,  Deus  , 
omnium  nostrorum,  ita  respondeo. 


CONFESSIOJMUM  ,     LIB.    XII.  337 


CAPUT  XV. 

Quce  de  Deo ,  deque  Angelis  et  informi  materia 
sentit  Augustinus,  nonpossunt  oblocutores  negare. 

XVIII.  Num  dicetis  falsa  esse,  quae  mihi  Veritas  voce 
forti  inaurem  interiorem  dicit  de  vera  setemitate  Creato- 
ris,  quodnequaquam  ejus  substantia  per  tempora  varietur, 
nec  ejus  voluntas  extra  ejus  suhstantiam  sit?  Unde  non 
eum  modo  velle  hoc,  modo  velle  illud,  sed  semel  et  simul 
et  semper  velle  omnia  quae  vult,  non  iterum  et  iterum  , 
neque  nunc  ista,  nunc  illa  ,nec  velle  postea  quod  nolebat 
aut  nolle  quod  prius  volebat ;  quia  talis  voluntas  mutabi- 
lis  est ,  et  omne  mutabile  aeternum  non  est  :  Deus  autem 
noster  aeternusest.  Item  quod  mihi  dicit,  dicit  in  aurem 
interiorem  :  expectatio  rerum  venturarum  fit  contuitus 
cum  venerint^idemquecontuitus  fit  memoria  cum  praete- 
rierint  :  omnis  porro  intentio  quae  ita  variatur  mutabilis 
est,  et  omne  mutabile  aeternum  non  est  :  Deus  autem 
noster  seternus  est.  Haec  colligo  atque  conjungo  et  inve- 
nioDeum  meum  Deum  aeternum,  non  aliquanova  volun- 
tate  condidisse  creaturam ,  nec  scientiam  ejus  transito- 
rium  aliquid  pati. 

XIX.  Quid  ergo  dicetis,  contradictores?  Anfalsa  sunt 
ista?  Non,  inquiunt.  Quid  illud?  Num  falsum  est  omnem 
naturam  formatam  materiamve  formabilem  non  esse,  nisi 
ab  illo  qui  summe  bonus  est,  quia  summe  est?  Neque  hoc 
negamus,  inquiunt.  Quid  igitur?  Au  illud  negatis,  subli- 
mem  quamdam  esse  creaturam  lam  caslo  amore  cohaeren- 

cxxxu.  22 

tem  Deo  vero  et  vere  aeterno,  ut  quamvis  ei  coaeterna  non 
sit,  in  nullam  tamen  temporum  varietatem  et  vicissitudi- 
nem  ab  illo  se  resolvat  ac  defluat  ;  sed  in  ejus  solius  vera- 
cissima  contemplatione  requiescat?  Quoniam  tuDeus  dili- 
genti  te  quantum  praecipis,  ostendis  ei  te,  et  sufficis  ei, 
et  ideo  non  declinat  a  te  nec  ad  se.  Haec  est  domus  Dei 
non  terrena ,  neque  ulla  ccelesti  mole  corporea ,  sed  spiri- 
talis  et  particeps  aeternitatis  tuae,  quia  sine  labe  in  aeter- 
num.  Statuisti  enim  eam  insaeculum  etin  saeculum  saeculi 
praeceptum  posuisti  et  non  praeteribit l.  Nec  tamen  tibi  Deo 
coaeterna ,  quoniam  non  sine  initio  j  facta  est  enim. 

XX.  Nam  etsi  noninvenimus  tempusante  iilam  :  «  Prior 
»  quippe  omnium  creata  est  sapientia  2  ?,  »  nec  utiqueilla 
Sapientia  tibi,  Deus  noster,  Patri  suo  plane  coaeterna,  et 
aqualis,  et  per  quam  creata  sunt  omnia ,  et  in  quo  Prin- 
cipio  fecisti  coelum  et  terram ;  sed  profecto  sapientia  quae 
creata  est  •,  intellectualis  natura  scilicet,  quae  contempla- 
tione  lumiuis  lumen  est  j  dicitur  enim  et  ipsa ,  quamvis 
creata,  sapientia.  Sed  quantum  interest  inter  lumen  quod 
illuminat  et  quod  illuminatur ,  tantum  inter  sapientiam 
qu£e  creat  et  istam  quae  creata  est  ;  sicut  inter  justitiam 
justificantem,  et  justitiam  quae  justificatione  facta  est. 
Nam  et  nos  dicti  sumus  justitia  tua.  Ait  enim  quidam  ser- 
vus  tuus  :  «  Ut  nos  simus  justitia  Dei  in  ipso3.  »  Ergo 
quia  prior  omnium  creata  est  quaedam  sapientia  quae  creata 
~\  est,  mens  rationalis  et  intellectualis  castae  civitatis  tuae, 
matris  nostrae  quae  sursum  est ,  et  libera  est 4,  et  aeterna 
in  ccelis,  (quibus  ccelis  nisi  qui  te  laudantcceli  ccelorum; 
quiahocest  et  ccelum  cceli  Domino5, )  etsinon  invenimus 
tempus  ante  illam  ,  quia  et  creaturam  temporis  antecedit, 
quaE  prioromnium  creataest  :  ante  illam  tamenest  ipsius 

!  1'feal.  cxLvni,  b.  —  *  Eccli    i,  4 .  —  2  i.  Coi.   v,  ai.  —  *  Galal.  iv,  i(i. 
~  5  psal.  cxLvni,  4- 

Creatoris  peternitas,  a  quo  factasumpsitexordium,  quam- 
vis  non  temporis,  quia  nondum  erat  tempus,  ipsius  tamen 
eonditionis  suae. 

XXI.  Unde  ita  est  abs  te  Deo  nostro,  ut  aliud  sit  plane 
quam  tu;  et  non  idipsum.  Quoniam  et  si  non  solum  ante 
illam  ,  sed  nec  in  illa  invenimus  tempus ,  quia  est  idonea 
faciem  tuarn  semper  videre,  nec  uspiam  deflectitur  ab  ea 
quo  fit  ut  nulla  mutalione  varietur  :  inest  ei  tamen  ipsa 
mutabilitas  unde  tenebresceret ,  et  frigesceret,  nisi  amore 
granditibi  cohserens  tanquam  semper  meridies  luceret  et 
ferveretexte.  Odornusluminosaetspeeiosa!  dilexidecorem 
tuum,  et  locum  habitationis  gloriae  Domini  mei  fabricatoris 
et  possessoris  tui1.  Tibi  suspiret  peregrinatio  mea,  et  dico 
ei  qui  fecit  te,  ut  possideat  et  me  in  te,  quia  fecit  et  me. 
Erravi  sicut  ovis  perdita2,  sed  in  humeris  pastoris  mei, 
structoris  tui ,  spero  me  reportari  tibi 3. 

XXII.  Quid  dieitis  mihi  quos  alloquebar  contradictores, 
qui  tamen  et  Moysen  pium  famulum  Dei,  et  libros  ejus 
oracula  sancti  Spiritus  creditis?  Est-ne  ista  domus  Dei , 
non  quidem  Deo  coaeterna,  sed  tamen  secundum  modum 
suum  aeterna  in  ccelis,  ubi  vices  temporum  frustra  quae- 
ritis,  quia  non  invenietis?  Supergreditur  enim  omnem 
distentionem,  et  oinne  spatium  aetatis  volubile,  cui  sem- 
per  inhaerere  Deobonum  est4.  Est,  inquiunt.  Quid  igitur 
ex  iis  quoe  clamavit  cor  meum  ad  Deum  meum  ,  cum  au- 
diret  interius  vocem  laudis  ejus,  quid  tandem  falsum  esse 
contenditis?  An  quia  erat  informis  materies,  ubi  propter 
nuliam  formam  nullus  ordo  erat?  L'bi  autem  nullus  ordo 
erat ,  nulla  esse  vicissitudo  temporum  poterat  5  et  tamen 
hoc  pene  nihil,  in  quantum  non  omnino  nihil  erat,  ab  illo 
utique  erat  a  quo  est  quidquid  est ,  quod  utcumque  ali- 
quid  est.  Hoc  quoque,  aiuut,  non  negamus. 

«  Psat.  xxv,  8.  —  J  Id.  cxriii,  176.  —  3  Luc.  xv,  5—4  Psal,  Lxu,  ^8 

CAPIT    XVI. 

Rem  liabere  non  vult  cum  iis,  qui  contradicunt  veri- 
rati  diviruB. 

XXIII.  CcMhis  enim  volo  coram  te  aliquid  colloqui, 
Deus  meus,  qui  haec  omnia ,  quae  intus  in  mente  mea  non 
tacet  veritas  tua ,  vera  esse  concedunt.  Nam  qui  haec  ne- 
gant ,  iatrent  quantum  volunt  et  obstrepant  sibi  :  persua- 
dere  conabor  ut  quiescant,  et  viam  prsebeant  ad  se  verbo 
tuo.Quod  si  noluerint  et  repulerint  me,  obsecro,Deusmeus, 
ne  tu  siieas  a  me1.  Tuloquerein  corde  meo  veraciter,  so- 
lus  enim  sic  loqueris  ;  et  dimittam  eos  foris  sulrlantes  in 
pulverem,  et  excitantes  terram  in  oculos  suos^  et  intrem 
in  cubile  meum,  et  cantem  tibi  amatoria,  gemensinenar- 
rabiles  gemitus  in  peregrinatione  mea ,  et  recordans  Jeru- 
salem  ,  extento  in  eam  sursum  corde ,  Jerusalem  patriam 
meam,  Jerusalem  matrem  meam,teque  super  eam  regna- 
torem ,  iilustratorem ,  patrem ,  tutorem,  maritum  ,  et 
castas  et  fortes  delicias,  et  solidum  gaudium ,  et  omnia 
bona  jnefiabilia  simul  omnia;  quia  unum  summum  et  ve- 
rum  bonum  ;  et  non  avertar  donec  in  ejus  pacem  matris 
charissimae,  ubi  sunt  primitiae  spiritus  mei,  unde  mihi  ista 
certa  sunt,  colligas  totum  quod  sum,  a  dispersione  et  de- 
formitatc  hac,  et  conformes  atque  confirmesin  seternum, 
Deus  meus,  misericordia  mea.  Cum  his  autem  qui  cuncta 
illa  quae  vere  sunt ,  falsa  esse  non  dicunt,  honoranles  et 

1  Psal.  xxvn,  1. 

in  calmine  sequendre  auctoritatis  nobiscum  constituentes 
illam  per  sanctum  Moysen  editam  sanctam  Scripturam 
tuam,  et  tamen  nobis  aliquid  contradicunt,  ita  loquor  : 
Tu  esto,  Deus  noster ,  arbiter  inter  confessiones  meas  et 
contradictiones  eorum. 

GAPUT  XVII. 

TJt  cceli  et  terrce  nominibus  aliud  et  aliud  intelligi 
potest. 

XXIV.  Dicunt  enim  :  Quamvis  vera  sint  haec,  non  ea 
tamen  duoMoyses  intuebatur,  cum  Spiritu  revelante  dice« 
ret  :  «  In  principio  fecit  Deus  coelum  etterram  *.  Non  coeli 
nomine  spiritalem  vel  intellectualem  illam  creaturam  , 
semper  iaciem  Dei  contemplantem  significavit ;  nec  terrae 
nomine  informem  materiam.  Quid  igiturPQuod  nos  dici- 
mus,  inquiunt,  hoc  ille  vir  sensit,  hoc  verbis  istiselocutus 
est.  Quid  est  iilud?  Nomine,  aiunt,  cceli  et  terrae  ,  tolum 
istum  visibilem  mundum  prius  universaliter  et  breviter 
significare  voluit,ut  posteadigereret  dierum  enumeratione_, 
quasi  articulatim,  universa  quae  sancto  Spiritui  placuit 
sic  enuntiare.  Tales  quippe  homines  erant  rudis  ille  at- 
que  carnalis  populus  cui  loquebatur,  ut  eis  opera  Dei  non 
nisi  sola  visibilia  commendanda  judicaret.  Terram  vero 
invisibilem  et  incompositam ,  tenebrosamque  abyssum  , 
unde  consequenter  ostenditur  per  illos  dies  facta  atque 
disposita  essecuncla  ista  visibilia  quae  nota  sunt  omnibus, 

1  Grn.  1,  1. 

non  incongruenter  informem  istam  materiam  intelligen- 
dam  esse  consentiunt. 

XXV.  Quid  sidicat  alius,eamdem  infornilatemconfusio' 
nemque  materiae,  cceli  et  terrae  nomine  prius  insinuatam, 
quod  ex  ea  mundus  iste  visibilis  cum  omnibus  naturis  quae 
ineomanifestissimeapparent,  qui  ccelietterrsenominesae- 
pe  appellari  solet,  conditus  atque  perfectus  est?  Quid  si  di- 
cat  et  alius,  ccelum  et  terram  quidem  invisibilem  visibi- 
lemque  naturam  non  indecenter  appellatam ;  ac  per  hoc 
universam  creaturam,  quamfecitin  Sapientia ,  id  est,  in 
Principio,  Deus,  hujuscemodi  duobus  vocabulis  esse  com- 
prehensanv,  verumtamen  quia  non  de  ipsa  substantia  Dei, 
sed  ex  nihilo  cuncta  facta  sunt,  quia  non  sunt  idipsum 
quod  Deus,  et  inest  quaedam  mutabilitas  omnibus,  sive 
maneant,  sicut  aeterna  domus  Dei;  sive  mutentur,  sicut 

"~x  anima  hominis  et  corpus  ,  communem  omnium  rerum  in- 
visibilium  visibiliumque  materiem  adhuc  informem,  sed 
certe  formabilem,  unde  fieret  ccelum  et  terra,  id  est,  invi- 
sibilis  atque  visibilis  jam  utraque  formata  creatura,  his  no- 
minibus  enuntiatam,  quibus  appellaretur  «  Terra  invisi- 
»  bilis  et  incomposita ,  »  et  «  Tenebrae  super  abyssum,  » 
ea  distinctione  ut  «  Terra  invisibilis  et  incomposita  »  in- 
telligatur   materies  corporalis  ante   qualitatem    formae  ; 

V»  «  Tenebrae  autem  super  abyssum,  »  spiritalis  materies 
ante  cohibitionem  quasi  fluentis  immoderationis,  et  ante 
illuminationem  Sapientiae. 

XXVI.  Estadhucquod  dicatsi  quis  alius  velit,  non  sci- 
licet  jam  perfectas  atque  formatas  invisibiles  visibilesque 
naturas,  cceli  et  terrae  nomine  significari  cum  legitur  :  « In 
»  principio  fecit  Deus  ccelum  et  terram  ;  »  sed  ipsam  ad- 
huc  informem  inchoationem  rerum  formabilem  creabi- 
lemque  materiam  his  nominibus  appellatam,  quod  111  ea 
jam  essent  ista  confusa,  nondum   qualilalibus  formisque 

clistincta ,  quae  nunc  jam  digesta  suis  ordinibus  vocantur 
ccelum  et  terra  ;  illa  spiritalis,  haec  corporalis  creatura. 

CAPUT  XYIII. 

Qiiis  error  innoxius  in  Scripturis. 

XXVII.  Quibus  omnibus  auditis  et  consideralis,  nolo 
verbis  contendere  ;  ad  nihil  enim  utile  est,  nisi  ad  subver- 
sionem  audientium1.  Ad  aedificationem  autem  bona  est 
lex,  siquisea  legitime  utatur;  quia  finis  ejus  est  charitas  de 
corde  puro,  et  conscientia  bona,  et  fide  non  ficta 2.  Et  novit 
Magister  noster  in  quibus  duobus  praeceptis  totam  Legem 
Prophetasque  suspenderit3.  Quae  mihi  ardenter  confitenti, 
Deus  meus,  lumen  oculorum  meorum  in  occullo,  quid  mihi 
obest,  cum  diversa  in  his  verbis  intelJigi  possint,  quae  ta- 
men  vera  sint,  quid,  inquam,  mihi  obest,  si  aliudego  sen- 
sero,  quam  sensit  alius  eum  sensisse  qui  scripsit?  Omnes 
quidem  qui  legimus,  nitimur  hoc  indagare  atque  compre- 
hendere,  quod  voluit  ille  quem  legimus.  Et  cum  eum  veri- 
dicum  credimus,  nihil  quod  falsum  esse  vel  novimus  vel 
putamus,  audemuseum  existimare  dixisse.  Dum  ergo  quis- 
que  conatur  id  sentire  in  Scripturis  sanctis,  quod  in  eis 
sensit  ille  qui  scripsit;  quid  mali  est  si  hoc  sentiat,  quod  tu, 
luxomnium  veridicarum  mentium,  ostendis  verum  esse, 
etiamsi  hoc  non  sensit  ille  quem  legit;  cum  et  iile  verum,  t/" 
nec  tamenhoc  senserit? 

1  i  Tim.  n,  ii  -  '  i  Tim.  i,  5,  8.  —  3  Mattli.  xxv,  4o. 

CAPUT  XIX. 

Quce  liquido  vera. 

XXVIII.  Vermjm  est  enim,  Domine,  fecisse  te  ccelum 
et  terram;  et  verum  est  Principium  esse  Sapientiam  tuam 
in  qua  fecisti  omnia  l.  Item  verum  est,  quod  mundus  isto 
visibilis  habet  magnas  partes  suaiiccelum  et  terram,  brevi 
complexione  factarum  omnium  conditarumque  natura- 
rum.  Et  verum  est,  quod  omne  mutabile  insinuat  notitiae 
nostrae  quamdam  informitatem,  qua  formam  capit,velqua 
mutatur  et  verlitur.  Verum  est,  nulla  tempora  perpeli 
quod  ita  cobaeret  formae  incommutabili,  ut  quamvis  sit 
mutabile,  non  mutetur.  Verum  est,  informitatem,  quse 
prope  nibil  est,  vices  temporum  habere  non  posse.  Verum 
est,  quod  unde  fit  aliquid,  potest  quodam  genere  locutio- 
nis  habere  jam  nomen  ejus  rei  quae  inde  fit;  unde  potuit 
vocari  ccelum  et  terra  quselibet  informitas,  unde  factum 
estccelum  et  terra.  Verum  est.  omnium  formatorum  nihil 
esse  informi  vicinius  quam  terram  et  abyssum.  Verum 
est,  quod  non  solum  creatum  atque  formatum,  sed  etiam 
quidquid  creabile  atque  formabile  est ,  tu  fecisti  ex  quo 
sunt  omnia.  Verum  est,  omne  quod  ex  informi  formatur, 
priusesseinforme,  deinde  formatum. 

1  Psnl .  mr,  il\. 

CAPUT  XX. 

In  principio  creavit ,  etc,  varie  intellectum. 

XXIX.  Ex  his  omnibus  veris  ,  de  quibus  non  debitant 
quorum  interiori  oculo  talia  videre  donasti,  et.  qui  Moy- 
sen  famulum  tuum  in  Spiritu  veritatis  locutum  esse  im- 
mobiliter  credunt ;  ex  his  ergo  omnibus  aliud  sibi  tollit 
qui  dicit  :   «  In  principio  fecit  Deus  ccelum  et  terram,  » 
id  est,  In  Verbo  suo  sibi  coaeterno  fecit  Deus  intelligibi- 
lem  atque  sensibilem,  vel  spiritalem  corporalemque  crea- 
turam.  Aliud  qui  dicit  :  «  In  principio  fecit  Deus  ccelum 
»  et  terram,  »  id  est,  In  Verbo  suo  sibi  coseterno  fecit 
Deus  universam  istam  molem  corporei  mundi  hujus,  cum 
omnibus  quas  continet  manifestis  notisque  naturis.  Aliud 
qui  dieit  :  «  In  principio  fecit  Deus  coelum  et  terram,  »  id 
est,  In  Verbo  suosibi  coseterno  fecit  Deus  informem  ma- 
teriam  creaturse  spiritalis  et  corporalis.  Aliud  qui  dicit  : 
«  In  principio  fecit  Deus  ccelum  etterram,  »  id  est,  In 
Verbo  suo  sibi  coaeterno  fecit  Deus  informem  materiam 
creaturae  corporalis  ubi  confusum  adhuc  erat  ccelum  et 
terra,  quae  nunc  jam  distincta   atque  formata  in  istius 
mundi  mole  sentimus.  Aliud  qui  dicit  :  «  In  principio  fe- 
»  cit  Deus  ccelum  et  terram  ,  »  id  est,  In  ipso  exordio 
faciendi  atque  operandi,  fecit  Deus  informem  materiam 
confuse  habentem  ccelum  et  terram  ;  unde  formata  nunc 
eminent  et  apparent ,  cum  omnibus  quae  in  eis  sunt. 

CAPUT  XXI. 

Terra  erat  invisibilis  etc.  .varie  intellectum, 

« 

XXX.  Item  quod  attinet  ad  intellectum  verborum  se- 
quentium ,  ex  illis  omnibus  verbis ,  aliud  sibi  tollit  qui 
dicit  :  «  Terra  autem  erat  invisibilis  et  incomposita,  et 
»  tenebrae  erant  super  abyssum ,  »  id  est,  Corporale  illud 
quod  fecit  Deus  ,  adhuc  materies  erat  corporearum  rerum 
informis,  sine  ordine  ,  sine  luce.  Aliud  qui  dicit  :  «  Terra 
»  autem  erat  invisibilis  et  incomposita ,  et  tenebrae  erant 
»  super  abyssum ,  »  id  est ,  Hoc  totum  qupd  coelum  et 
terra  appellatum  est ,  adhuc  informis  et  tenebrosa  mate- 
ries  erat,  unde  fieret  ccelum  corporeum  et  terra  corporea, 
cum  omnibus  qu?e  in  eis  sunt  corporeis  sensibus  nola. 
Aliud  qui  dicit  :  «  Terra  autem  erat  invisibilis  et  incom- 
»  posita,  et  tenebrse  erant  super  abyssum,»id  est,  Hoc  to- 
tum  quod  ccelum  et  terra  appellatum  est,  adhuc  informis 
et  tenebrosa  materies  erat,  unde  fieretccelumintelligibile 
quod  alibi  dicitur  ccelum  coeli  *,  et  terra  ,  scilicet  omnis 
natura  corporea ,  sub  quo  nomine  intelligatur  etiam  hoc 
coelum  corporeum^  id  est,  unde  fieret  omnis  invisibilis 
visibilisque  creatura.  Aliud  qui  dieit  :  «  Terra  autem  erat 
»  invisibilis  et  incomposita,  et  tenebrse  erant  super  abys- 
»  sum  5  »  non  illam  informitatem  n omine  cceli  et  terrae 
Scriptura  appellavit ;  sed  jam  erat,  inquit,  ipsa  infor- 
mitas  quam  terram  invisibilem  et  incompositam  tenebro- 

1  Psal.  cun,  16. 

samque  abyssum  nominavit,  de  qua  ccelum  et  terram 
Deum  fecisse  prsedixerat ,  spiritalemque  scilicet ,  corpo- 
ralemque  creaturam.  Aliud  qui  dicit  :  «  Terra  autemerat 
»  invisibilis  et  incomposita,  et  tenebrae  erant  super  abys- 
»  sum  ;  »  id  est ,  Informitas  quaedam  jam  materies  erat, 
unde  ccelum  et  terram  Deum  fecisse  Scriptura  prae- 
dixit ;  totam  scilicet  corpoream  mundi  molem  ,  in  duas 
maximas  partes,  superiorem  atque  inferiorem  distributam, 
cum  omnibus  quae  in  eis  sunt  usitatis  notisque  creaturis. 

CAPUT  XXII. 

Aliquid  esse  a  Deo  conditum,  de  quo  sileat   liber 
Genesis,  nihil  repugnat. 

XXXI.  Cum  enimduabus  illis  extremis  sententiisresis- 
tere  quisquam  ita  tentaverit  :  Si  non  vultis  hanc  informi- 
tatem  materiae  coeli  et  terrae  nomine  appellatam  videri ; 
erat  ergo  aliquid  quod  non  fecerat  Deus  ,  unde  ccelum  et  u 
terram  faceret ;  neque  enim  Scriptura  narravit  qnod  istam 
materiem  Deus  fecerit,  nisi  intelligamus  eam  cceli  et  terrae, 
aut  solius  terrae  vocabulo  significatam  cum  diceretur : «  In 
*»  principio  fecit  Deus  ccelum  et  terram  5  »  ut  id  quod 
sequitur,  «  Terra  autem  erat  invisibilis  et  incomposita,  » 
quamvis  informem  materiam  sic  placuerit  appellare,  non 
tamen  intelligamus  nisi  eam  quam  fecit  Deus  in  eo  quod 
praescriptum  est  :  «  Fecit  Deus  ccelum  et  terram.  »  Res- 
pondebunt  assertores  duarum  istarum  sententiarum  quas 
extremas  posuimus,  aut  illius,  aut  illius  ,  cum  haec  audie- 
rint,  et  dicent  :  Informem  quidem  istam  materiam  non 


348  S.    AUGUSTINI    EPISCOPI 

negamus  aDeo  factam,  Deo  a  quo  sunt  omnia  bona  valde  : 
quia  sicut  dicimus  amplius  bonum  esse  quod  creatum 
atque  formatum  est ,  ita  fatemur  minus  bonum  esse  quod 
factum  est  creabile  atque  formabile ,  sed  tamen  bonum  : 
non  autem  commemorasse  Scripturam,  quod  hanc  infor- 
mitatem  fecerit  Deus  ,  sicut  alia  multa  non  commemora- 
vit,  ut  Cherubim  et  Seraphim1,  et  quse  Apostolus  dis- 
tincte  ait :  «  Sedes,  Dominationes,  Principatus  ,  Potesta- 
»  tes2,  »  quae  tamen  omnia  Deum  fecisse  manifestum  est. 
Aut  si  in  eo  quod  dictum  est :  «  Fecit  ccelum  et  terram,  » 
comprehensa  sunt  omnia;  quid  de  aquis  dicimus ,  super 
quas  ferebatur  Spiritus  Dei?  Si  enim,  terra  nominata,  si- 
mul  inteiliguntur ,  quomodo  jam  terrae  nomine  materies 
informis  accipitur ,  quando  tam  speciosas  aquas  videmus  ? 
Aut  si  ita  accipitur ,  cur  ex  eadem  informitate  scriptum 
esl  factumfirmamentum  et  vocatum  ccelum,  neque  scrip- 
tum  est  factas  esse  aquas?  Nonenim  adhuc  informessunt 
etinvisae,  quas  ita  decora  specie  fluere  cernimus.  Aut  si 
tunc  acceperunt  istam  speciem  cum  dixit  Deus :  «  Con- 
»  gregetur  aqua  quae  est  sub  firmamento 3 ,  »  ut  congre- 
gatio  sitipsa  formatio;  quid  respondebitur  de  aquis  quae 
super  firmamentum  sunt?  quia  neque  informes  tam  hono- 
rabilem  sedem  accipere  meruissent,  nec  scriptum  est  qua 
voce  formatae  sint.  Unde  si  aliquid  Genesis  tacuit  Deum 
fecisse,  quod  tamen  Deum  fecisse  nec  sana  fides,  nec 
certus  ambigit  intellectus  ;  nec  ideo  ulla  sobria  doctrina 
dicere  audebit  istas  aquas  coaeternas  Deo ,  quia  in  libro 
Geneseos  commemoratas  quidem  audivimus,  ubi  autem 
factae  sint  non  invenimus  :  cur  non  informem  quoque 
iilam  materiem  ,  quam  Scriptura  haec  terram  invisibilem 
et  incompositam  ,  tenebrosamque  abyssum  appellat ,  do- 
cente  veritate  inteliigamus  a  Deo  factam  esse  de  niliilo , 

1  [sai,  vi,  9.,  et  xxxvn.  t6.  —  »  Coloss.  1,  16.  —  3  Gen.  1,  9. 

ideoque  iili  non  csse  coaeternam,  quaravis  ubi  factasit, 

omiserit  enuntiare  ista  narratio? 

CAPUT  XXIII. 

Duo  dissensionum  genera  in  Scripturis  inter- 
pretandis. 

XXXII.  His  ergo  auditis  atque  perspectis  pro  eaptu 
infirmitatis  rae.T ,  quam  tibi  confiteor  scienti  Deo  meo , 
duo  video  dissensionum  genera  oboriri  posse,  cum  aliquid 
a  nuntiis  veracibus  per  signa  enuntiatur  ;  unum  si  de  vc- 
ritatererum,  alterum  si  de  ipsius  qui  enuntiat  voluntate 
dissensio  est.  Aliter  enim  quaerimus  de  creaturae  conditionc 
quid  verum  sit ;  aliter  autem  quid  in  his  verbis  Moyses, 
egregius  domesticus  fidei  tuae,  intelligere  lectorem  audito- 
remque  voluerit.  Inillo  primo  genere  discedant  a  me  om- 
nes,  qui  ea  quae  falsa  sunt,  se  scire  arbitrantur.  In  boc 
item  altero  discedant  a  me  omnes ,  qui  ea  quae  falsa  sunt, 
Moysen  dixisse  arbitrantur.  Conjungar  autem  illis  ,  Do- 
mine  ,  in  te ,  et  delecter  cum  eis  in  te  ,  qui  veritate  tua 
pascuntur  in  latitudine  charitatis;  et  accedamus  simul  ad 
verba  Libri  tui,  et  quaeramus  in  eis  voluntatem  tuam  per 
voluntatem  famuli  tui,  cujus  calamo  dispensasti  ea. 


350  S.     AUGUSTim    EPISCOFI 


<WW  i>  V\  W  V\  WW  WW  WW  WM  WW  VW%  W/W  IH^  WW  \^MWMWMWUVWIVVW\WWM 

CAPUT  XXIV. 

Ex  multis  veris  non  debet  fidenter  asseri  hoc  aut 
illud  sensisse  Moysen. 

XXXIII.  Sed  quis  nostrum  sic  invenit  eam  inter  tam 
multa  vera  ,  quae  in  illis  verbis  aliter  atque  aliter  intellec- 
tis  occurrunt  quaerentibus,  ut  tam  fidenter  dicat  hoc  sen- 
sisse  Moysen  ,  atque  hoc  in  illa  narratione  voluisse  intel- 
ligi,  quam  fidenter  dicit  hoc  verum  esse,  sive  ille  hoc 
senserit,  sive  aliud?  Ecce  enim,  Deus  roeus,  ego  servus 
tuus  qut  vovi  tibi  sacrificium  confessionis  in  his  litteris,  et 
oro  ut  ex  misericordia  tua  reddam  tibi  vota  mea ;  ecce  ego 
quam  fidenter  dicoin  tuo  Verbo  incommutabili  omnia  te 
fecisse ,  invisibilia  etvisibilia,  numquid  tamfidenter  dico 
non  aliud  quam  hoc  attendisse  Moysen  cum  scriberet  : 
«  In  principio  fecit  Deus  ccelum  et  terram  ?  »  Quia  non 
sicut  in  tua  veritate  hoc  certum  video,  ita  in  ejus  mente 
video  id  eum  cogitasse  cum  haec  scnberel.  Potuit  enim  co- 
gitare  in  ipso  faciendi  exordio ,  cum  aiceret  :  «  In  prin- 
»  cipio  :  »  potuit  et  ccelum  et  terram  hoc  loco,  nullam 
jam  formatam  perfectamque  naturam  sive  spiritalem  sive 
corporalem,  sed  utramque  inchoatam  et  adhuc  informem 
velle  intelligi.  Video  quippe  verepotuisse  dici,  quidquid 
horum  diceretur  ;  sed  quid  horum  in  his  verbis  ille  cogi- 
taverit,  non  ita  video  :  quamvis  sive  aliquid  horum  ,  sive 
aliquid  aliud  quod  a  me  commemoratum  non  est ,  tantus 
vir  ilie  mente  conspexerit ,  cum  haec  verba  promeret , 
verum  eum  vidisse  apteque  id  enuntiasse  non  dubitem. 

CAPUT  XXV. 

Adversus  eos   qui  alioiiim  interpretandi  rationem 
temere  rejiciunt. 

XXXIV.  Nemo  mihi  jam  molestus  sit  dicendo  mihi  : 
Non  hoc  sensit  Moyses  quod  tu  dicis  ;  sed  hoc  sensit  quod 
ego  dico.  Si  enim  mihi  diceret  :  Unde  scis  hoc  sensisse 
Moysen  _,  quod  de  his  verbis  ejus  eloqueris  ?  aequo  animo 
ferre  deberem ,  et  responderem  fortasse  quae  superius 
respondi ,  vel  aliquanto  uberius ,  si  esset  durior.  Cum 
vero  dicit  :  Non  hoc  ille  sensit  quod  tu  dicis,  sed  quod 
ego  dico ;  neque  tamen  negat,  quod  uterque  nostrum  dicit, 
utrumque  verum  esse  :  o  vita  pauperum  Deus  meus ,  in 
cujus  sinu  non  est  contradictio,  plue  mihi  mitigationes  ^ 
in  cor ,  ut  patienter  tales  feram  qui  non  mihi  hoc  dicunt, 
quia  divini  sunt ,  et  in  corde  famuli  tui  viderunt  quod 
dicunt;  sed  quia  superbi  sunt,  nec  noverunt  Moysi  sen- 
tentiam  ,  sed  amant  suam  ;  non  quia  vera  est ,  sed  quia 
sua  est.  Alioquin  et  aliam  veram  pariter  amarent ,  sicut 
ego  amo  quod  dicunt,  quando  verum  dieunt;  non  quia 
ipsorum  est,  sed  quia  verumest;  etideo  jam  nec  ipsorum 
est„  quiaverumest.  Si  auteinideo  amentillud  quia  verum 
est,  jam  etipsorum  est  et  meum  est :  quoniam  in  commune 
omnium  est  veritatis  amatorum.  Illud  autem  quod  conten- 
dunt  non  hoc  sensisse  Moysen  quod  ego  dico,  sed  quod 
ipsi  dicunt;  nolo,  non  amo  :  quia  etsi  ita  est,  tamen  ista 
temeritas  non  scientue,  sed  audaciae  est ;  nec  visus,  sed  ty- 

phus  eam  peperit.  Ideoque,  Domine,  tremenda  suntju- 
dicia  tua,  quoniam  veritas  tuanec  mea  est,  nec  illius  aut 
illius  ,  sed  omnium  nostrum  quos  ad  ejus  communionem 
publice  vocas,  terribiliter  admonens  nos  ,  ut  nolimus  eam 
habere  privatam,  ne  privemur  ea.  Nam  quisquis  id  quod 
tu  omnibus  ad  fruendum  proponis,  sibi  proprie  vindicat, 
et  suum  vult  esse  quod  omnium  est  5  et  a  communi  pro- 
pellitur  ad  sua ,  hoc  est,  a  veritate  ad  mendacium.  Qui 
enim  loquitur  mendacium  ,  de  suo  loquitur ' . 

XXXV.  Attende,  judex  oplime,  Deus  ipsa  veritas,  attende 
quid  dicam  contradictori  huic,  attende,  coram  te  enim 
dico,  et  coram  fratribus  meis,  qui  legitime  utuntur  Lege 
usque  ad  finem  charitatis  2 ;  attende,  et  vide  quid  ei  di- 
cam,  si  placet  tibi.  Hanc  enim  vocem  huic  refero  frater- 
nam  et  pacificam  :  Si  ambo  videmus  verum  esse  quod  di- 
cis  ,  et  ambo  videmus  verum  esse  quod  dico ,  ubi,  quaeso, 
id  videmus  ?  Nec  ego  utique  in  te  ,  nec  tu  in  me  ,  sed 
ambo  in  ipsa ,  quae  supra  mentes  nostras  est ,  incommu- 
tabili  Veritate.  Cum  ergo  de  ipsa  Domini  Dei  nostri  luce 
non  contendamus  ,  ctir  de  proximi  cogitatione  contendi- 
mus,  quam  sic  videre  non  possumus  ut  videtur  incommu- 
tabiiis  Veritas ;  quando  si  ipse  Moyses  apparuisset  nobis 
atque  dixisset :  Hoc  cogitavi  5  nec  sic  eam  videremus,  scd 
crederemus?  Non  itaque  supra  quam  scriptum  est,  nnus 
pro  altero  infletur  adversus  alterum  3.  Diligamus  Domi- 
num  Deum  nostrum  ex  toto  corde ,  et  ex  lcla  anima,  et 
ex  tota  mente  nostra ,   et  proximum  nostrum  sicut  nos- 
metipsos4.  Propter  quse  duo  piaecepta  charitatis  sensisse 
Moysen ,  quidquid  in  illis  Libris  sensit,  nisi  crediderimus , 
rnendacem  faciemus  Dominum ,  cum  de  animo  conservi 
aliter  quam  ille  docuit  opinarnur.  Jam  vide  quam  stul- 

1  Joan.  vni,  44-  —  '  *  T>m-  i,  8.  —  3  i  Cor.  iv,  6.-4  Deut.  vi,  5,  et 
Matth,  xxn,  37. 

tum  sit  in  lanla  copia  verissimarum  sententiarum ,  quse 
de  illis  verbis  erui  possunt ,  temere  affirmare  quam  ea- 
rum  Moyses  potissimum  senserit,  et  perniciosis  conten- 
tionibus  ipsam  oflendere  charitatem  ,  propter  qnam  dixit 
omnia  ,  cujus  dicta  conamur  exponere. 

MVUlVVHUH\ll\U\l\«HlViUVUlHlV«WHU\Hll\\KnHHn\H\nn\«Vl 

CAPUT  XXVI 

Qui  sermo  deceat  Scripturam. 

XXXVI.  Et  tamen  ego,  Deus  meus,  celsitudo  humilita- 
tis  mese,  et  requies  laboris  mei ,  qui  audis  confessiones 
meas,  et  dimittis  peccata  mea,  quoniam  lu  mihi  praecipis 
ut  diligam  proximum  meum  sicut  me  ipsum,  non  possum 
minus  credere  de  Moyse  fidelissimo  famulo  tuo ,  quam 
mihi  optarem  ac  desiderarem  abs  te  dari  muneris,  si  tem- 
pore  illo  natus  essem  quo  ille,  eoque  loco  me  constituis- 
ses,  ut  per  servitutem  cordis  ac  linguae  meae,  litterae  illse 
dispensarentur.  quse  tanto  post  essent  omnibus  gentibus 
profuturse,  et  per  universum  orbem  tanto  auctoritatis  cul- 
mineomnium  falsarum  superbarumque  doctrinarum  verba 
superaturae.  Vellem  quippe ,  si  tunc  ego  essem  Moyses , 
(  ex  eadem  namque  massa  omnes  venimus ;  et  quid  est 
homo  nisi  quia  memor  es  ejus1  ? )  Vellem  ergo  si  tunc  ego 
essem  quod  ille ,  et  mihi  abs  te  Geneseos  liber  scribendus 
injungeretur ,  talem  mihi  eloquendi  facultatem  dari ,  et 
eum  texendi  sermonis  modum  ,  ut  neque  illi  qui  nondum 
queunt  intelligere  quemadmodum  Deus  creat,  tanquam 
excedentia  vires  suas  dicta  recusarent  ;  et  illi  qui  hoc  jam 

1  Psal.  vni,  5. 

cxxxii.  23 

possunt ,  in  quamiibet  veram  sententiam  cogitando  ve- 
nissent ,  eam  non  praetermissam  in  paucis  verbis  tui  fa- 
muli  reperirent;  et  si  alius  aliam  vidisset  in  luce  veritatis, 
nec  ipsa  in  eisdem  verbis  intelligenda  deesset. 

GAPUT  XXYII. 

Scripturam  decet  humile  simplexque  verborum 
genus. 

XXXVII.  Sicut  enim  fons  in  parvo  ioco  uberior  est , 
pluribusque  rivis  in  ampliora  spatia  iluxum  ministrat , 
quam  quilibet  eorum  rivorum,  qui  per  multa  locorum  ab 
eodem  fonte  deducitur  •,  ita  narratio  dispensatoris  tui  ser- 
mocinaturis  pluribus  profutura ,  parvo  sermonis  modulo 
scatet  fluenta  liquidae  veritatis ,  unde  sibi  quisque  verum 
quod  de  his  rebus  potest ,  hic  iliud  ,  ille  illud  ,  per  lon- 
giores  loquelarum  anfractus  trahat.  Alii  enim  cum  haec 
verba  legunt  vel  audiunt,  cogitant  Deum  quasi  homi- 
nem,  aut  quasi  aliquam  molem  immensa  praeditam  po- 
testate,  novo  quodam  et  repentino  placito,  extra  se  ipsam, 
tanquam  locis  distantibus  fecisse  ccelum  et  terram ,  duo 
magna  corpora  supra  et  infra ,  quibus  omnia  contineren- 
tur.  Et  cum  audiunt :  Dixit  Deus  :  Fiat  illud,  et  factum 
est  illud ,  cogitant  verba  ccepta  et  finita ,  sonantia  tempo- 
ribus  atque  transeuntia ,  post  quorum  transitum  statim 
existeret  quod  jussum  est  ut  existeret :  et  si  quid  forte  aiiud 
hoc  modo  ex  familiaritate  carnis  opinantur.  In  quibus 
adhuc  parvuiis  animalibus  dum  isto  humilissimo  genere 
verborum  tanquam  materno  sinu  eorum  gestatur  infirmi- 

tas,  salubriter  aedificatur  tides,  qua  certum  habeant  et 
teneant  Deura  fecisse  omnes  naturas ,  quas  eorum  sensus 
mirabili  varietate  circumspicit.Quorum  si  quispiam  quasi 
vilitatem  dictorum  aspernatus ,  extra  nutritorias  cunas 
superba  imbecillitate  se  extenderit,  heu  !  cadet  miser.  Et, 
Domine  Deus ,  miserere ,  ne  implumem  pullum  concul- 
cent  qui  transeunt  viam ,  et  raitte  Angelum  tuum  qui 
eum  reponat  in  nido,  ut  vivat  donec  volet. 

CAPUT  XXVIII. 
Ut  varie  intelligitur  ab  eruditis  Scriptura. 

XXXVIII.  Alii  vero  quibus  haec  verba  non  jam  nidus, 
sed  opaca  fruteta  sunt ,  vident  in  eis  latentes  fructus  et 
volitant  laetantes,  et  garriunt  scrutantes,  et  carpunt  eos. 
Vident  enim  cum  haec  verba  legunt  vel  audiunt ,  tua , 
Deus  ,  aeterna  et  stabili  permansione  cuncta  praeterita  et 
futura  tempora  superari;  nec  tamen  quidquam  esse  tem- 
poralis  creaturae,  quod  tu  non  feceris  5  cujus  voluntas 
quia  id  est  quod  tu,  nullo  modo  mutata,  vel  quae  antea 
non  fuisset,  exorta  voluntate  fecisti  omnia  5  non  de  te  si- 
militudinem  tuam  formam  omnium ,  sed  de  nihilo  dissi- 
militudinem  informem,  quaeformaretur  per  simiJitudinem  \/ 
tuam  ,  recurrens  in  te  unum  pro  captu  ordinato  ,  quan- 
tum  cuique  rerum  in  suo  genere  datura  est  5  et  fierent 
omnia  bona  valde ,  sive  maneant  circa  te  ,  sive  gradatim 
remotiori  distantia  per  tempora  et  locos  pulchras  varia- 
tiones  facianl  aut  patiantur.  Vident  haec ,  et  gaudent  in 
luce  veritatis  tuae ,  quantulum  hic  valent. 

23. 

XXXIX.  Et  alius  eorum  intendit  in  id  quod  diclum 
est :  «  In  principio  fecit  Deus ,  »  et  respicit  Sapientiam 
Principium ,  quia  etloquitur  ipsa  nobis.  Alius  itidem  in- 
tendit  in  eadem  verba  ,  et  principium  intelligit  exordium 
rerum  conditarum ,  et  sic  accipit  :  «  In  principio  fecit  3  » 
ac  si  diceretur ;  Primo  fecit.  Atque  in  eis  qui  inteliigunt : 
«  In  principio  ,  »  quod  in  Sapientia  fecisti  ccelum  et  ter- 
ram,  alius  eorum  ipsum  ccelum  et  terram,  creabilem  ma- 
teriam  cceli  et  terra:,  sic  esse  credit  cognominatam  :  alius 
jani  formatas  distinctasque  naturas ;  alius  unam  forroa- 
tam ,  camdemquespiritalem  cceli  nomine;  aliam  infbrmem 
corporalis  materiae,  terrae  nomine.  Qui  autem  intelligunt 
in  nominibus  cceii  et  terne ,  adhuc  informem  materiem  , 
de  qua  formaretur  ecelum  et  terra ,  nec  ipsi  uno  modo  id 
intelligunt  ;  sed  alius  unde  consummaretur  intelligibilis 
sensibilisque  creatura  ;  alius  tantum  unde  sensibilis  mo- 
les  ista  corporea,  sinu  grandi  continens  perspicuas  promp- 
tasque  naturas.  Nec  illi  uno  modo  qui  jam  dispositas  di- 
gestasque  creaturas  ccelum  et  terram  vocari  hoc  loco 
credunt  ;  sed  alius  invisibilem  atque  visibilem  ;  alius  so- 
iam  visibilem  ,  in  qua  luminosum  ccelum  suspicimus,  et 
terram  caliginosam  ,  quaeque  in  eis  sunt. 

CAPUT  XXIX. 

Quot  modis  dicitur  aliquid  prius. 

XL.  At  ille  qui  non  aliter  accipit :  «  In  principio  fecit,  » 
quam  si  diceretur :  Primo  fecit ,  non  habet  quomodo  ve- 
raciter  intelligat  ccelum  et  terram  ,  nisi  materiam  cceli  el 
terrse  intelligat ,  videlicet  universas,  id  est ,  intelligibilis 
corporalisque  creaturae.  Si  enim  jam  formatam  velit  uni- 
versam  ;   recte  ab  eo  quaeri  poterit ,  si  hoc  primo  fecit 
Deus,  quid  fecerit  deinceps ;  et  post  universitatem  non  in- 
veniet;  ac  per  hoc  audiet  invitus  :  Quomodo  illud  primo, 
si  postea  nihii?  Cum  vero  dicit  primo  informem  ,  deinde 
formatam,   non  est  absurdus,  si  modo  est  idoneus  dis- 
cernere  quid  praecedat  aeternitate,   quid  tempore,  quid 
electione  ,  quid  origine.  jEternitate ,  sicut  Deus  omnia ; 
tempore  ,  sicut  flos  fructum  •  electione  ,  sicut  fructus  flo- 
rem  ;  origine ,  sicut  sonus  cantum.  In  his  quatuor  pri- 
mnm  et  ultimum  quae  commemoravi ,  ditncillime  intelli- 
guntur ;  dno  media  facillime.  Namque  rara  visio  est  et 
nimis  ardua  conspicere  ,  Domine,   aeternitatem  tuam  in- 
commutabiliter  mutabilia  facientem,  ac  perhoc  priorem. 
Quis  deinde  sic  acutum  cernat  animo ,   ut  sine  labore 
magno  dignoscere  valeat,  quomodo  sit  prior  sonus  quam 
cantus ,  ideo  quia  cantus  est  formatus  sonus,  et  esse  uti- 
qne  aliquid  non  formatum  potest ,  formari  autem  quod 
non  est,  non  potest?  Sicest  prior  materies,  quam  id  quod 
ex  ea  fil  :  non  ideo  prior  quia  ipsa  efficil ,   cum  potins 

fiat ;  nec  prior  intervallo  temporis.  Neque  enim  priore 
tempore  sonos  edimus  informes  sine  cantu  ,  et  eos  poste- 
riore  tempore  in  formam  cantici  coaptamus  aut  fingimus , 
sicut  ligna  quibus  arca^  vel  argentum  quo  vasculum  fa- 
bricatur.  Tales  quippe  materiae  tempore  etiam  praecedunt 
formas  rerum  quae  fiunt  ex  eis  :  at  in  cantu  non  ita  est. 
Cum  enim  cantatur ,  auditur  sonus  ejus  ;  non  prius  in- 
formiter  sonat,  et  deinde  fbrmatur  in  cantum.  Quod  enim 
primo  utcumque  sonuerit ,  praeterit ,  nec  ex  eo  quidquam 
reperies  ,  quod  resumptum  arte  componas  :  et  ideo  can- 
tus  in  sono  suo  vertitur,  qui  sonus  ejus,  materies  ejus 
est.  Idem  quippe  formatur  ut  cantus  sit ;  et  ideo,  sicut 
dicebam ,  prior  materies  sonandi  quam  forma  cantandi : 
non  per  faciendi  potentiam  prior ;  neque  enim  sonus  est 
cantandi  artifex ,  sed  cantanti  animae  subjacet  ex  corpore, 
de  quo  cantum  faciat.  Nec  tempore  prior ;  simul  enim 
cum  cantu  editur.  Nec  prior  electione  ;  non  enim  potior 
sonus  quamcantus,  quandoquidem  cantusest  nontantum 
sonus,  verum  etiam  sonus  speciosus.  Sed  prior  est  ori- 
gine,  quia  non  cantus  formatur  ut  sonus  sit,  sed  sonus 
formatur  ut  cantus  sit.  Hoc  exemplo  qui  potest  intelligat 
materiam  rerurii  primo  factam  ,  et  appellatam  coelum  et 
terram ,  quia  inde  facta  sunt  ccelum  et  terra  •,  nec  tem- 
pore  primo  factam  ,  quia  formas  rerum  exerunt  tempora  , 
illa  autem  erat  informis,  jamque  in  temporibus  simul  ani- 
madvertitur,  nec  tamen  de  illa  narrari  aliquid  potest,  nisi 
velut  tempore  prior  sit,  cum  pendatur  extremior ,  quia 
profecto  meliora  sunt  formata  quam  informia,  et  praece- 
datur  aeternitate  Creatoris ,  ut  esset  de  nihiJo ,  unde  ali- 
quid  fierct. 

CAPUT  XXX. 

Tractatores   Scripturce  diversa  sentientes   concor- 
dent  invicem  charitate  et  studio  veritatis. 

XLT.   In  hac   diversitate  sententiarum  verarum  con- 
cordiam  pariat  ipsaVeritas,  et  Deus  noster  misereatur 
nostri,  ut  legitime  legeutamur,  praecepti  fine,  pura  chari- 
tate.  Ac  per  hoc  si  quis  quaerit  ex  me,  quid  horum  Moyses 
ille  tuus  famulus  senserit,  non  sunt  hi  sermones  confes- 
sionum  mearum  ;  si  tibi  non  confiteor,  nescio^  et  scio  ta- 
men  iJlas  veras  esse  sententias,  exceptis  carnalibus  dequi- 
bus  quantum  existimavi  locutus  sum  :  quos  tamen  bonae 
spei  parvuloshaec  verba  Libri  tui  non  territant,  alta  humi- 
liter,  et  pauca  copiose.  Sed  omnes  quos  in  eis  verbis  vera 
cernere  ac  diceie  fateor,  diligamus  nos  invicem,  pariter- 
que  dilrgamus  te  Deum  nostrum  fontem  veritatis,  si  non 
vana,   sed  ipsam  sitimus  5   eumdemque   famulum  tuum 
Scripturae  hujus  dispensatorem,  Spiritu  tuo  plenum  ita 
honoremus,  ut  hoc  eum  te  revelante  cum  hsec  scriberet 
attendisse  credamus,  quod  in  eis  maxime  et  luce  veritatis, 
et  fruge  utilitatis  excellit. 

CAPUT  XXXI. 

Sensisse  putandus  est  Moyses  quidquid  veri  potest 
in  ipsius  verbis  inveniri. 

XLII.  Ita.  cum  alius  dixerit :  Hoc  sensit  quod  ego  ;  et 
alius,  Irao  illud  quod  ego 5  religiosius  me  arbitror  dicere  : 
Gur  non  ntrumque  potius,  si  utruraque  verum  est?  Et  si 
quid  tertium,  et  si  quid  quartum,  et  siquid  omnino  aliud 
verum  quispiam  in  his  vejrbis  videt,  cur  non  illa  omnia 
vidisse  credatur,  per  quem  unus  Deus  sacr2s  Litteras  vera 
et  diversa  visuris  multorum  sensibus  temperavit?  Ego 
certe,  quod  intrepidus  de  corde  meo  pronuntio,  si  ad 
culmen  auctorilatis  aliquid  scriberem,  sic  mallem  scri- 
bere,  ut  quod  veri  quisque  de  his  rebus  capere  posset, 
mea  verba  resonarent,  quam  ut  unam  veram  sententiam 
ad  hoc  apertius  ponerem,ut  excluderem  cseteras,  quarum 
falsitas  me  non  posset  otfendere.  Nolo  itaque,  Deus  meus, 
lam  praeceps  esse,  ut  hoc  illum  virum  de  te  meruisse  non 
credara.  Sensit  ille  omnino  in  his  verbis,  atque  cogitavit 
cum  eascriberet,  quidquid  hic  veri  potuimus  invenire,  et 
quidquid  nos  non  potuimus,  aut  nondum  possumus,  et 
tamen  in  eis  inveniri  potest. 

CAPUT  xxxn. 

Veri  Scripturce  sejisus  a  Spiritu  sancto  revelantur. 

XLIII.  Postremo,  Domine  qui  Deus  es,  et  non  caro  et 
sanguis,  si  quid  horao  minus  videt,  numquid  et  Spiritum 
tuum  bonum  qui  deducet  me  in  terram  rectam1,  latere 
potuit,  quidquid  eras  in  eis  verbis  tu  ipse  revclaturus  le- 
gentibus  posteris,  etiam  si  ille  perquem  dicta  sunt,  unam 
fortassis  ex  multis  veris  sententiam  cogitavit  ?  Quod  si  ita 
est,  sit  igitur  illa  quam  cogitavit  caeteris  excelsior.  Nobis 
autem,  Domine,  aut  ipsam  demonstra,  aut  quam  placet 
alteram  veram  5  ut  sive  nobis  hoc  quod  etiam  illi  homini 
tuo,  sive  aliud  ex  eorumdem  verborum  occasione  patefa- 
cias,  tu  tamen  pascas,  non  error  illudat.  Ecce,  Domine 
Deus  meus,  quam  muita  de  paucis  verbis,  quam  multa, 
orote,  scripsimus?  Quae  nostraevires,  quae  tempora  omni- 
bus  Libris  tuisadistum  modum  suihcient?Sineitaque  me 
brevius  in  eis  confiteri  tibi,  et  eligere  unum  aliquid  quod 
tu  inspiraveris  verum,  certum  et  bonum,  etiam  si  multa 
occurrerint,  ubi  multa  occurrere  poterunt ;  ea  fide  con- 
fessionis  mese,  ut  si  hoc  dixero  quod  sensit  minister  tuus, 
recte  atque  optime  5  id  enim  conari  me  oporiet  :  quod  si 
assecutus  non  fuero ,  id  tamen  dicam  quod  mihi  per  ejus 
verba  Veritas  tua  dicere  voluerit,  quae  illi  quoque  dixit 
(juod  voluit. 

'  Psal.  cx1.11,  10. 

LIBER  XIII. 


DEl  BONITATEM  IN  RERCM  PRODCCTIONE  AC  PERFECTIONE  RELVCERE  J  TCM  ETIAM 
DECM  TlUNITATEM  ,  IPSICSQCE  PROPr.lETATEM  SPIRITCS  SAXCTl  PRIMIS  GeNESFOS 
VERBIS  1NS1NCARI  OSTENDIT.  POSTMODCM  V"ERO  TOTAM  CONDITI  MCNDl  HISTORIAM 
ALLEGORICA  INTERPRETATIONE  TEANSFERT  AD  EA  ,  QC.E  DECS  )N  EcCLESIA  AD  HO- 

CAPUT   I. 


Invocat  Deum  cujus  bonitate  se  pr&ventum 
agnoscit. 


I.  Iwvocote,  Deus  meus  raisericordia  mea,  qui  fecisti 
me,  et  oblitum  tui  oblitus  non  es.  Invoco  te  in  animam 
meam ,  quajn  prseparas  ad  capiendum  te  ex  desiderio  quod 
inspiras  ei  5  nunc  invocantem  te  ne  deseras ,  qui  prius 
quam  invocarem  praevenisti  et  institisti  crebrescens  multi- 
modis  vocibus ,  ut  audirem  de  longinquo  et  converterer, 
et  vocantem  me  invocarem  te.  Tu  enim,  Domine,  delevisti 
omnia  mala  merita  mea ,  ne  retribueres  manibus  meis  in 
quibus  a  te  defeci  5  et  praevenisti  omnia  bona  merita  mea , 
ut  retribueres  manibus  tuis  quibus  me  fecisti  :  quia  et 
prius  quam  essem  tu  eras ,  nec  eram  cui  pnestares  ut  es- 
sem  5  et  tamen  ecce  sum  ex  bonitate  tua  praeveniente  to- 

tum  hoc  quod  me  fecisti,  et  unde  me  fecisti.  Neque  enim 
eguisti  me,aut  ego  tale  bonum  sum  quo  tu  adjuveris,  Do- 
mine  meus  et  Deus  meus  ;  non  ut  tibi  sic  serviam  qnasi  ne 
fatigeris  in  agendo ,  aut  ne  minor  sit  potestas  tua  carens 
o  bsequio  meo  ;  neque  ut  sic  te  colam  quasi  terram ,  ut  sis 
incultus  si  non  te  colam  •,  sed  ut  serviam  tibi  et  colam  te, 
ut  de  te  mihi  bene  sit ,  a  quo  mihi  est  ut  sim  cui  bene  sit.  \^ 

CAPUT  II. 

Creaturce  ex  Dei  bonitate  subsistunt  et  per- 
jiciuntur. 

II.  Ex  plenitudine  quippe  bonitatis  tuse  creatura  tua 
subsistit,  ut  bonum  quod  tibi  nihil  prodesset,  nec  de  te 
sequale  tibi  esset,  tamen  quia  ex  te  fieri  potuit,  non  dees- 
set.  Quid  enim  te  promeruit  «  Ccelum  et  terra,  quse  fecisti 
»  in Principio  ?  »  Dicantquid  tepromerueruntspiritalis  cor- 
poralisque  natura ,  quas  fecisti  in  Sapientia  tua ,  ut  inde 
penderent  etiam  inchoata  et  informia  quseque  in  genere 
suo ,  vel  spiritali  vel  corporali ,  euntia  in  immoderationem , 
et  in  longinquam  dissimilitudinem  tuam ,  spiritale  informe 
prsestantius ,  quam  si  formatum  corpus  esset;  corporale 
autem  informe  prsestantius ,  quam  si  omnino  nihil  esset  : 
atque  ita  penderent  in  luo  verbo  informia  ,  nisi  per  idem 
verbum  revocarentur  ad  unitatem  tuam,  et  formarentur,  et l' 
essent  ab  uno  te  summo  bono  universa  bona  valde.  Quid 
te  promeruerant  ut  essent  saltem  informia ,  quae  neque  hoc 
essent ,  nisi  ex  te  ? 

TTI.  Quid  te  promeruitmateries  corporalis ,  ut  esset  sal- 
tem  «  Invisibilis  et  incomposita?  »  Quia  neque  hoc  esset, 
nisi  quia  fecisti  eam  :  ideoque  te,  quia  non  erat,  prome- 
reri  ut  esset  non  poterat.  Aut  quid  te  promeruit  inchoatio 
creaturae  spiritalis ,  ut  saltem  tenebrosa  fluitaret  similis 
abysso,  tui  dissimilis ,  nisi  per  idem  verbum  convertere- 
tur  ad  idem  a  quo  facta  est,  atque  ab  eo  illuminata  lux 
fieret,  quamvis  non  aequaliter,  tamen  conformis  formae 
£  aequali  tibi?  Sicut  enim  corpori  non  hoc  est  esse  quod  pul- 

chrum  esse,  alioquin  deforme  esse  non  posset :  ita  etiam 
creato  spiritui,  non  id  est  vivere,  quod  sapienter  vivere, 
alioquin  incommutabiliter  saperet.  Bonum  autem  illi  est 
haerere  tibi  semper,  ne  quod  adeptus  est  conversione, 
aversione  lumen  amittat,  et  relabatur  in  vitam  tenebrosae 
abysso  similem.  Nam  et  nos  qui  secundum  animam  crea- 
tura  spiritalissumus,  aversi  a  te  nostrolumine  ,in  ea  vita 
fuimus  aliquando  tenebrae2,  et  in  reliquiis  obscuritatis 
nostrae  laboramus ,  donec  simus  justitia  tua  in  Unico  tuo 
sicut  montes  Dei.  Nam  iudicia  tua  fuimus,  sicut  abyssus 
nvulta  3. 

1  Gen.  1,1.  —  *  Ephes.  v,  8.  —  3  Psal.  xxxv,  7. 

CAPUT  III. 

Ex  Dei  gratia  omnia. 

IV.  Quod  autem  in  primis  conditionibus  dixisti,  «  Fiat 
»  lux,et  factaestlux1, »  nonincongruenterhoc  intelligo  in 
creatura  spiritali ;  quia  erat  jam  qualiscumque  vita  quam 
illuminares.  Sed  sicut  non  te  promeruerat  ut  esset  talis  vita 
quse  iJluminari  posset,  ita  nec  cum  jam  esset,  promeruit  te 
ut  illuminaretur.  Neque  enim  ejus  informitas  placeret 
tibi,  si  non  lux  fieret,  non  existendo,  sed  intuendo  illu- 
minantem  lucem  eique  cohaerendo;  ut  et  quodcumque 
vivit,  et  quod  beate  vivit,  non  deberet  nisi  gratioe  tuae, 
conversa  per  commutationem  meliorem  ad  id  quod  neque 
in  melius,  neque  in  deterius  mutari  potest;  quod  tu  solus 
es,  quia  solus  simpliciter  es ,  cui  non  est  aliud  vivere , 
aliud  beate  vivere,  quia  tua  beatitudo  tu  es. 

'  Gen.  i,  3. 

CAPUT  IV. 

Deus  non  eget  rebus  conditis. 

V.  Quid  ergo  tibi  deesset  ad  bonum  quod  tu  tibi  es, 
etiamsi  ista  vel  omnino  nulla  essent,  vel  informia  remane- 
rent ,  quae  non  ex  indigentia  fecisti ,  sed  ex  plenitudine 
honitatis  tuae ,  cohibens  atque  convertens  ad  formam ,  non 
ut  tanquam  tuum  gaudium  compleatur  ex  eis?  Perfecto 
enim  tibi  displicet  eorum  imperfectio,  utex  te  perfician- 
tur  et  tibi  placeant,  non  autem  imperfecto  tanquam  et  tu 
eorum  perfectione  perficiendus  sis.  «  Spiritus  enim  tuus 
»  bonus  superferebatur  super  aquas  x,  »  non  ferebatur  ab 
eis  tanquam  in  eis  requiesceret.  \\\  quibus  enim  requiescere 
dicitur  Spiritus  tuus  bonus2,  hos  in  se  requiescere  facit. 
Sed  superferebatur  incorruptibilis  et  incommutabilis  vo- 
luntas  tua,  ipsa  in  se  sibi  sufficiens,  super  eam  quamfe- 
ceras  vitam,  cui  non  est  hoc  vivere  quod  beate  vivere, 
quia  vivitetiam  fluitans  in  obscuritatesua  5  cui  restatcon- 
verti  ad  eum  a  quo  facta  ect$  et  magis  magisque  vivere 
apud  fontem  vitae,  et  in  lumine  ejus  videre  lumen3,  et 
perfici  ,  et  illustrari ,  et  beari. 

1  Gen.  1,  2.  —  2  Isai.  xi,  2.  —  3  Psal.  xxxv,  10. 

CAPUT   V. 

Trinitas  qui  Deus  est  ex  primis  verbis  Geneseos 
intelligitur. 

VI.  Ecce  apparet  mihi  in  aenigraate  Trinitas  quod  es  v" 
Deus  meus,  quoniam  tu  Pater  «  in  Principio  »  sapientiae 
nostrae  quod  est  tua  Sapientia  de  te  nata^  aequalis  tibi  et 
coaeterna,  id  est,  in  Filio  tuo  «  Fecisti  ccelum  et  terram.  » 
Et  multa  diximus  de  «  Ccelo  cceli,  et  de  terra  invisibili 
»  et  incomposita,  et  de  abysso  tenebrosa ,  »  secundum 
spiritalis  informitatis  vagabunda  deliquia,  nisi  converte- 
retur  ad  eura  a  quo  erat  qualiscumque  vita ,  et  illumina- 
tionefieret  speciosa  vita  ,  et  essetccelum  cceli  ejus,  quod 
inter  aquam  et  aquam  postea  factum  est.  Et  tenebam 
jam  Patrem  in  Dei  nomine  qui  fecit  haec,  et  Filium 
in  Principii  nomine  in  quo  fecit  haec  :  et  Trinitatem 
credens  Deum  meumsicuti  credebam ,  quaerebam  in  elo- 
quiis  sanctis  ejus  ,  et  ecce  «  Spiritus  tuus  superferebatur 
»  super  aquas.  »  Ecce  Trinitas  Deus  meus  ,  Pater  et  Fi- 
lius  et  Spiritus  sanctus ,  creator  universae  creaturae. 

CAPUT   VI. 

Cur  dictus  est  Spiritus  superferri  super  aquas. 

VII.  Sed  quae  causa  fuerat,  o  iumen  veridicum,  tibi 
admoveo  cor  meum,  ne  me  vana  doceat,  discute  tene- 
bras  ejus,  et  dic  mihi,  obsecro  te  per  matrem  charitatem , 
obsecro  te ,  dic  mihi  quoe  causa  f uerat ,  ut  post  nomina- 
tum  «  Ccelum,et  terram  invisibilem  et  incompositam,  et 
»  tenebras  super  abyssum  ,  »  tum  demum  Scriptura  tua 
nominaret  «  Spiritum  tuum?  »  An  quia  oportebat  sic  eum 
insinuari,  ut  diceretur  superferri,  et  non  posset  hoc 
dici  nisi  prius  illud  commemoraretur ,  cui  superferri  Spi- 
ritus  tuus  posset  inteiligi  ?  Nec  Patri  enim,  nec  Filio  su- 
perferebatur  •  nec  superferri  recte  diccretur,  si  nulli  rei 
superferretur?  Prius  ergo  dicendum  erat  cui  superferre- 
tur,  et  deinde  ille  quem  non  oportebat  aliter  commemo- 
rari,  nisi  ut  superferri  diceretur.  Gur  ergo  aliter  eum  in- 
sinuari  non  oporlebat,  nisi  ut  superferri  diceretur? 

CAPUT  VII. 

Effectus  Spiritus  sancti. 

VIII.  Jam  hinc  sequatur  qui  potest  inlellectu  Aposto- 
lum  tuum  dicentem ,  quia  «  Charitas  lua  diffusa  est  in 
»  cordibus  nostris  per  Spiritum  sanctum ,  qui  datus  est 
»  nobis  * ;  »  et  de  spiritalibus  docentem ,  et  demonstrau- 
tem  supereminentem  viam  charilatis ,  et  flectentem  ge- 
nua  pro  nobis  ad  te ,  ut  cognoscamus  supereminentem 
scientiam  charitatisChristi2.  Ideoque  ab  initio  superemi- 
nens  superferebatur  super  aquas.  Cui  dicam  ?  quomodo  di- 
cam  de  pondere  cupiditatis  in  abruptam  abyssum  _,  et  de 
sublevatione  charitatisper  Spiritumtuum,qui  superfereba- 
tursuper  aquas?  Cui  dicam?  quomodo  dicam  ?  Mergimur* 
et  emergimus?  Neque  enim  loca  sunt  quibus  mergimur  et 
emergimus.  Quid  similius ,  et  quid  dissimilius?  Aflectus 
sunt ,  amores  sunt ,  immunditia  spiritus  nostri  defluens 
inferius  amore  curarum,  et  sanctitas  tui  attollens  nos  su- 
perius  amore  securitatis  ,  ut  sursum  cor  habeamus  ad  te, 
ubi  Spiritus  tuus  superfertur  super  aquas,  et  veniamus  ad 
supereminentem  requiem,  cum  pertransierit  anima  nostra 
aquas  quae  sunt  sine  substantia3. 

T  Roin.  v,  5.  —  »  Ephes.  itt,  i4-i9-  ~~  3  Psal-  cxxm,  5. 

CAPUT   Vlli. 

Intellectuali  creaturce  ad  beatam  requiem  non  sujfi- 
cit  quidquid  Deo  minus  est. 

IX.  Defluxit  Angelus ,  defluxit  anima  hominis ,  et 
et  indicaverunt  abyssum  universae  spiritalis  creaturae  in 
profundo  tenebroso,  nisi  dixissesab  initio,  «  Fiat  lux,  et 
»  facta  esset  lux  :  »  et  inhaereret  tibi  omnis  obediens  in- 
telligentia  ccelestis  civitatis  tuae,  et  requiesceret  in  Spiritu 
tuo,  qui  superfertur  incommutabiliter  super  omne  muta- 
bile.  Alioquin  et  ipsum  ccelum  cceli  tenebrosa  abyssus 
esset  in  se  5  nunc  autem  lux  est  in  Domino.  Nam  et  in  ipsa 
misera  inquietudine  defluentium  spirituum  et  indicantium 
tenebras  suas  nudatas  veste  luminis  tui ,  satis  ostendis 
quam  magnam  creaturam  rationalem  feceris ,  cui  nullo 
modo  sutlicit  ad  beatam  requiem  quidquid  te  minus  est , 
ac  per  hoc  nec  ipsa  sibi.  Tu  enim  ,  Deus  noster ,  illumi- 
nabis  tenebras  nostras  l  :  ex  te  oriuntur  vestimenta  nos- 
tra,  ettenebrae  nostrae  sicut  meridies  erunt-.  Da  mihi  te, 
Deus  meus,  redde  te  mihi  :  te  enim  amo,  et  si  parum 
est,  amem  validius.  Non  possum  metiri  ut  sciam  quan- 
tum  desit  mihi  amoris  ad  id  quod  sat  est,  ut  curr?.t  viia 
mea  in  amplexus  tuos ,  nec  avertatur  donec  abscondatur 
in  abscondito  vultustui3.  Hoc  tantum  scio ,  quia  male 
mihi  est  praeier  te,  non  solura  extra  me ,  sed  etin  roe  ipso, 
et  omnis  mihi  copia  quae  Deus  meus  non  est ,  egestas  est. 

1  l^al    x&vn,  29.  —  2  Id.  cxxxviii,  12.  —  3  Id.  xxx,  21 . 

CAPUT   IX. 

Cur  solus  Spiritus  sanctus  superferebatur  super 
aquas. 

X.  Numquid  aut  Pater  aut  Filius  non  superferebatur 
super  aquas  ?  Si  tanquam  loco  sicut  corpus ,  nec  Spiritus 
sanctus.  Si  autem  incommutabilis  Divinitatis  eminentia 
super  omne  mutabile,  etPater  et  Filius  et  Spiritus  sanc* 
tus  superferebatur  super  aquas,  cur  ergo  tantum  de  Spiritu 
tuo  dictum  est  hoc?  cur  de  illo  tantum  dictum  est  ?  Quasi 
locus  ibi  esset  qui  non  est  locus  ,  de  quo  solo  dictum  est 
quod  sit  donum  tuum.  In  dono  tuo  requiescimus ;  ibi  te 
fruimur.  Requies  nostra  locus  noster.  Amor  illuc  attollit 
nos ,  et  Spiritus  tuus  bonus  exaltat  humilitatem  nostram 
de  portis  mortis1.  In  bona  voluntate  pax  nobis  est  -.  Cor- 
pus  pondere  suo  nititur  ad  locum  suum.  Pondus  non  ad 
ima  tantum  est,  sed  ad  locum  suum.  Ignis  sursum  tendit, 
deorsum  lapis.  Ponderibus  suis  aguntur,  loca  sua  petunt. 
Oleum  infra  aquam  fusum ,  supra  aquam  attolJitur;  aqua 
supra  oleum  fusa  ,  infra  oleum  demergitur  ;  ponderibus 
suis  aguntur  ,  loca  sua  petunt.  Minus  ordinata,  inquieta 
sunt ,  ordinantur  et  quiescunt.  Pondus  meum  amor  meus, 
eo  feror  quocumque  feror.  Dono  tuo  accendimur ,  et  sur- 
sum  ferimur.  Inardescimus ,  et  imus.  Ascendimus  ascen- 
siones  in  corde3 ,  et  cantamus  canticum  graduum.  Igne 
tuo  ,  igne  tuo  bono  inardescimus  et  imus,  quoniaro  sur- 

*  Psal.  ix,  i5.  —  *  Luc  u,  j4>  —  3  ^sal.  lxxxui,  6. 

24. 

sum  imus  ad  pacem  Jerusalem  ,  «  Quoniam  jucundatus 
»  sum  in  liis  qui  dixerunt  mihi,  in  domum  Domini  ibi- 
»  mus  '.  »  Ibi  nos  collocavit  voluntas  bona  ,  ut  nihil  ve- 
limus  aliud  quam  permanere  iliic  in  aeternum. 

CAPUT  X. 

Ex  dono  Dei  omnia. 

XI.  Beata  creatura  quse  non  novit  aliud,  cum  esset  lpsa 
aliud,  nisi  dono  tuo  quod  superfertur  super  omne  muta- 
bile,  mox  ut  facta  est,  attolleretur  nullo  intervallo  tem- 
poris  in  ea  vocatione  qua  dixisti  ;  «  Fiat  iux  -,  »  et  fieret 
lux.  In  nobis  enim  distinguitur  tempore,  quod  tenebrse 
luimus,  et  lux  eflicimur3.  In  illa  vero  dictum  est  quid  es- 
set  nisi  iiluminaretur  ^  et  ita  dictum  est ,  quasi  prius  fue- 
rit  iluxa  et  tenebrosa  •,  ut  appareret  causa  qua  factum  est 
ut  aliter  esset,  idest,  ut  ad  lumen  indeficiens  conversa  lux 
esset.  Qui  potest,  intelligat ,  et  qui  non  potest ,  a  te  pe- 
tat.  Ut  quid  mihi  molestus  est,  quasi  ego  illuminem  om- 
nem  hominem  venientem  in  hunc  mundum  4  ? 

1  Psal.  cxxi,  i.  —   2  Gen.  i,  3.  —  3  Ephes.  v?  8.  —  4  Joan.  j,  9. 

GAPUT  XI. 

Simbola  Trinitatis  in  liomine. 

XII.  Trinitatem  omnipotentem  quis  intelligit?  Et  quis 
non  loquitur  eam  ,  si  tamen  eam  ?  Rara  anima,  quae  cum 
de  illa  loquitur ,  scit  quid  loquitur.  Et  contendunt  et  di- 
micant,  et  nemo  sine  pace  videt  istam  visionem.  Vellem 
ut  haec  tria  cogitarent  homines  in  se  ipsis.  Longe  aliud 
sunt  ista  tria  quam  illa  Trinitas  :  sed  dico  uhi  se  exerceant, 
et  prohent,  et  sentiant  quam  longe  sunt.  Dico  autem  hapc 
tria,  esse  ,  nosse  ,  velle.  Sum  enim  ,  et  novi,  et  volo,  sum 
sciens,  et  volens;  et  scio  esse  me,  et  velle-,  et  volo  esse, 
et  scire.  In  his  igitur  tribus  quam  sit  inseparabiiis  vita  , 
et  una  vita  ,  et  una  mens  ,  et  una  essentia  ,  quam  deni- 
que  inseparabilis  distinctio ,  et  tamen  distinctio  ,  videat , 
qui  potest.  Gerte  coram  se  est ,  attendat  in  se  ,  et  videat , 
et  dicat  mihi.  Sed  cum  invenerit  in  his  aliquid  et  dixerit , 
non  jam  se  putet  invenisse  illud  quod  supra  ista  est  incom- 
mutabile  ,  quod  est  incommutabiliter,  et  sit  incommuta- 
biliter  et  vult  incommutabiliter  ;  et  utrum  propter  tria  haec 
et  ibi  Trinitas  5  an  in  singulis  haec  tria ,  ut  terna  singulo- 
rum  sint  ;  an  utrumque  miris  modis  simpliciter  et  multi- 
pliciter  infinito  in  sesibi  fine  quo  est,  et  sibi  notum  est,  et 
sibi  sufficit  incommutabiliter  idipsum  copiosa  unitatis  mag- 
nitudine  ,  quisfacile  cogitaverit?  quis  ullo  modo  dixerit  ? 
quis  quolibetmodo  temere  pronuntiaverit? 


s 

CAPUT  XII. 

Mundi  creatio  formationem  Ecclesice  prcefigurat. 

XIII.  Procede  in  confessione  ,  fides  mea  •,  dic  Domino 
Deo  tuo  ,  Sancte,  Sancte,  Sancte  Domine  Deus  meus ,  in 
nomine  tuo  baptizati  sumus,  Pater  et  Fili  et  Spiritus 
sancte  •,  in  nomine  tuo  baptizamus ,  Pater  et  Fili  et  Spi- 
ritus  sancte  ;  quia  et  apud  nos  in  Christo  suo  «  Fecit  Deus 
»  ccelum  et  terram,  »  spiritales  et  carnales  Ecclesiae  suaB  ; 
et  terra  nostra  antequam  acciperet  formam  doctrinae, 
«  Invisibilis  erat  et  incomposita  ;  »  et  ignorantiae  tenebris 
tegebamur  ;  quoniam  pro  iniquitate  erudisti  hominem ' , 
et  judicia  tua  sicut  abyssus  multa 2.  Sed  quia  «  Spi- 
»  ritus  tuus  superferebatur  super  aquam 3 ;  »  non  reliquit 
miseriam  nostram  misericordia  tua,  et  dixisti  :  «  Fiat  lux. 
»  Pcenitentiam  agite  ,  appropinquavit  enim  regnum  cce- 
»  lorum 4 .  Pcenitentiam  agite,  Fiat  lux. »  Et  quoniam  con- 
turbata  erat  ad  nos  ipsos  anima  nostra,  commemorati 
sumus  tui,  Domine,  deterra  Jordanis,  etde  monte  aequali 
tibi ,  sed  parvo  propter  nos s ;  et  displicuerunt  nobis  te- 
nebrae  nostrae ,  et  conversi  sumus  ad  te ,  «  Et  facta  est 
»  lux.  »  Et  ecce  fuimus  aliquando  tenebrae,  nunc  autem 
lux  in  Domino6. 

1  Psal.  xxxviii,  12.  —  a  Id.  xxiv,  7.  —  3  Gen.  1,  2. —  4  Matth.  ui,  12. 
—  5  Psal.  xli,  7.  —  6  Ephes.  v,  8. 

CAPUT  XIII. 

Renovatio  hominis  dum  hic  vwit  nondum 
perfecta. 

XIV.  Et  taraen  adhuc  per  fidem ,  nondum  per  spe- 
ciera  *.  Spe  enim  salvi  facti  sumus.  Spes  autem  quae  vi- 
detur  non  est  spes  2.  Adhuc  abyssus  abyssum  invocat, 
sedinvoce  cataractarum  tuarum3.  Adhuc  etille  quidicit  : 
«  Non  potui  vobis  loqui ,  quasi  spiritalibus ,  sed  quasi 
»  carnalibus 4,  »  etiam  ipse  nondum  se  arbitratur  com- 
prehendisse  ;  et  quae  retro  oblitus,  in  ea  quae  ante  sunt , 
extenditur 5,  et  ingemiscit  gravatus  ,  et  sitit  anima  ejusad 
Deum  yivum,  quemadmodum  cervus  ad  fontes  aquarum, 
et  dicit  :  «  Quando  veniam 6  ?  »  habitaeulum  suum  quod 
decceloest,  superindui  cupiens  7 ,  et  invocat  inferiorem 
abyssum  dicens  :  «  Nolite  conforraari  huic  saeculo,  sed 
»  reformamini  in  novitate  mentis  vestrae8-,  »  et  «  Nolite 
»  pueri  eftici  mentibus ,  sed  malitia  parvuli  estote,  ut 
»  mentibus  perfecti  sitis9  ;  »  et  «  0  stulti  Galatae,  quis 
»  vos  fascinavit10?  »  Sed  jam  non  in  voce  sua  •,  in  tua 
enim  quimisisti  Spiritum  tuum  de  excelsis  u,  per  eum  qui 
ascendit  in  altum12,  et  aperuit  cataractas  donorum  suo- 
rum  ,  ut  fluminis   impetus  laetificaret  civitatem  tuam 13. 

1  2  Cor.  v,  7.  —  a  Rom.  vm,  l\.  —  3  Psal.  xli,  8.  —  4  i  Cor.  m,  i.  — 
5  Philip.  ui,  i3.  —  6  Psal.  xli,  2,  3.  —  7  2  Cor.  v,  2.  —  8  Rom.  xh,  2.  — 
9  i  Cor.  xiv,  20.  —  IO  Galat.  iu,  i.  —  "'  Act.  n,  2.  —  ,J  Psal.  lxvii,  19. 
—  *3  Id.  xlv,  5. 

Illi  enim  suspirat  sponsi  amicus  ,  habens  jam  spirilus  pri- 
mitias  penes  eum ,  sed  adhuc  in  semetipso  ingemiscens, 
adoptionem  expectans  redemptionem  corporis  sui1;  iili 
suspirat,  membrum  est  enim  sponsse  ;  et  illi  zelat,  amicus 
est  enim  sponsi;  illi  zelat  non  sibi^,  quia  in  voce  cata- 
ractarum  tuarum  ,  non  in  voce  sua  invocat  alteram  abys- 
sum3,  cui  zelans  timet,  ne  sicut  serpens  Evam  decepit 
astutia  sua ,  sic  et  eorum  sensus  corrumpantur  a  castitate, 
quae  est  in  sponso  nostro  Unico  tuo4.  Quae  est  illa  spe- 
ciei  lux?  Gum  videbimus  eum  sicuti  est5 ,  et  transierint 
lacryraae  quae  mihi  factae  sunt  panis  die  ac  nocte ,  dum 
dicitur  mihi  quotidie ,  «  Ubi  est  Deus  tuus c  ?  » 

CAPUT  XIV. 

Fide  et  spe  corroboramur. 

XV.  Et  ego  dieo,  Deusmeus,  ubi  es?  Ecce  ubi  es.  Res- 
piro  in  te  paululum,  cum  effundo  super  me  animam  meam 
in  voce  exultationis  et  confessionis  soni  festivitatem  cele- 
brantis  ' .  Et  adhuc  tristis  est,  quia  relabitur  et  fit  abys- 
sus ,  vel  potius  sentit  adhuc  se  esse  abyssum.  Dicit  ei 
fides  mea  quam  accendisti  in  nocte  ante  pedes  meos ; 
«  Quare  tristis  es  ,  anima  mea ,  et  quare  conturbas  me  ? 
»  Spera  in  Domino 8 ;  lucerna  pedibus  tuis  verbum  ejus9. » 
Spera,  et  persevera,  donec  transeatnox  mater  iniquorum, 

1  Rom.  vui,  23.  —  «  .Toan.  m,  19.  —  3  Psal.  xli,  8.  —  4  2  Cor.  11,  3. 
—  *  1  Joan.  111,  1.  —  6  Psal.  xi.i,  \.  —  :  IbiJ.  5.  —  8  Id.  xr.n,  5,  8.  --  "Td. 
CXVIH,  10.V 

donec  transeat  ira  Domini ,  cujus  filii  et  nos  fuinrus  ali- 
quando  tenebroe ,  quarum  residua  trahimus  in  corpore 
propter  peccatum  mortuo  ' ,  donec  aspiret  dies,  et  remo- 
veantur  umbrce  -.  Spera  in  Domino ;  mane  astabo ,  et  con- 
lemplabor ,  semper  confitebor  illi.  Mane  astabo ,  et  vi- 
debo  3  salutare  vultus  mei 4 ,  Deum  meum  qui  vivificabit 
et  mortalia  corpora  nostra  ,  propter  Spiritum  qui  habitat 
in  nobis  5 ;  quia  «  Super  interius  nostrum  tenebrosum 
»  et  fluidum  misericorditer  superferebatur.  »  Unde  inhac 
peregrinatione  pignus  accepimus c ,  ut  jam  simus  «  lux7,  » 
dum  adhucspesalvifactisumus8,  etfilii  lucis,  et  filiidiei, 
non  filii  noctis  neque  tenebrarum9,  quod  tamen  fuimus. 
Inter  quos  et  nos  in  isto  adhuc  incerto  humanae  notitise, 
tu  solus  dividis  qui  probas  corda  nostra ,  et  vocas  lu- 
»  cem  diem  ,  et  tenebras  noctem  10.  »  Quis  enim  nos 
discernit  nisi  tu?  quid  autem  habemus  quod  non  accepi- 
mus  a  te  n ,  ex  eadem  massa  vasa  in  honorem ,  ex  qua  sunt 
et  alia  facta  in  contumeliam  w  ? 

1  Rom.  vin,  10.  —  *  Cant.  n,  17.  —  3  Psal  v,  5.  -»  4  M.  xui,  5.  — 
5  Roni.  vm,  11.  —  6  2  Cor.  1,  11.  —  7  Ephes.  v,  8  —  8  Rom.  vm,  l!\.  — 
9  1  Thess  v,  5.  —  ta  Gen.  1,  5.  —  "  1  Cor.  iv,  7.  —  ,2  Rom.  ix,  21. 

GAPUT  XV. 

Fiat  firmamentum  etc.  Gen.  i,  19.  Quid  firmamentum, 
quid  superiores  aquae. 

XVI.  AtiTquis  nisitu,  Deus  noster,  fecisti  nobis  «  Fir- 
»  mamentum  »  auctoritatis  super  nos  in  Scriptura  tua 
divina?  «Ccelum  enim  plicabitur  utliber  *,  »  et  nunc  si- 
cut  pellis  extenditur  super  nosa.  Sublimioris  enim  auc- 
toritatis  est  tua  divina  Scriptura,  cum  jam  obierunt  istam 
mortem  illi  mortales  ,  per  quos  eam  dispensasti  nobis.  Et 
tu  scis,  Domine,  tu  scis  quemadmodum  pellibus  indueris 
homines,  cum  peccato  mortales  fierent3.  Unde  sicut  pel- 
lem  extendisti  firmamentum  Libri  tui^  concordes  utique 
sermones  tuos  ,  quos  per  mortalium  ministerium  superpo- 
suisti  nobis.  Namque  ipsa  eorum  morte  solidamentum 
auctoritatis  in  eloquiis  tuis  per  eos  editis  sublimiter  ex- 
tenditur  super  omnia  quae  subter  sunt  :  quod  cum  hic 
viverent,  non  ita  sublimiter  extentum  erat.  Nondum  sicut 
pellem  ccelum  extenderas ,  nondum  mortis  eorum  famam 
usquequaque  dilataveras. 

XVII.  Videamus,  Domine,  ccelos  opera  digitorum  tuo- 
rum  :  disserena  oculis  nostris  nubilum  quo  sublexisti  eos. 
Ibi  est  testimonium  tuum,  sapientiam  praestans  parvulis4. 
Perfice,  Deus  meus,  laudem  tuam  ex  ore  infantium  et 
lactentium.  Nequeenim  novimus  alioslibrosita  destruen- 
tessuperbiam,  ita  destruentes  inimicum  et  defensorem5, 

1  Isai.  xxiv,  4.  —  ■>  Psal.  cin,  2.  —  3  Gen.  111,  21.  —  4  Psal.  xvin,  8.  — 
5  Id.  viu,  3,  4- 

resistentera  reconciliationi  tuae  defendendo  peccata  sua. 
Non  novi  Domine ,  non  novi  alia  tam  casta  eloquia ,  quae 
sic  mihi  persuaderent  confessionem ,  et  lenirent  cervicem 
meam  jugo  tuo,  et  invitarent  colere  te  gratis.  Intelligam 
ea ,  Pater  bone  :  da  mihi  haec  subterposito ,  quia  subter- 
positis  solidasti  ea. 

XVIII.  Sunt  aliae  aquae  super  hoc  firmamentum,credo 
immortales,  et  a  terrena  corruptione  secretae.  Laudent 
nomen  tuum,  laudent  te  super  coslestes  populi  An- 
gelorum  tuorum,  qui  non  opus  habent  suspicere  firma- 
mentum  hoc,  et  legendo  cognoscere  verbum  tuum.  Vident 
enim  faciem  tuam  semper1,  et  ibi  legunt  sine  syllabis 
temporum  quid  velitaeterna  voluntas  tua.  Legunt,  eligunt, 
et  diligunt ;  semper  legunt,  et  nunquam  praeterit  quod 
legunt.  Eligendo  enim  et  diligendo  legunt  ipsam  incom- 
mutabilitatem  consilii  tui.  Non  clauditur  codex  eorum, 
nec  plicatur  liber  eorum,  quia  tu  ipse  illis  hoc  es,  et  es  in 
aeternum,  quia  super  hoc  firmamentum  ordinasti  eos, 
quod  firmasti  super  infirmitatem  inferiorum  populorum, 
ubi  suspicerent  et  cognoscerent  misericordiam  tuam , 
temporaliter  enuntiantem  te,  qui  fecisti  tempora.  In  coelo 
enim,  Domine,  misericordia  tua,  et  veritas  tua  usque  ad 
nubes-.  Transeuntnubes,  coelum  autemmanet :  transeunt 
praedicatores  verbi  tui  ex  hac  vita  in  aJiam  vitam  •,  Scrip- 
tura  vero  tua  usque  in  fmem  saeculi  super  populos  exten- 
ditur.  Sed  et  ccelum  et  terra  transibunt ;  sermones  autem 
tui  non  transibunt3,  quoniam  et  pellis  plicabitur,  et  foe- 
num  super  quod  extendebatur,  cum  claritate  sua  prae- 
teriet ;  verbum  autem  tuum  manet  in  aeternum 4  ;  quod 
nunc  in  aenigmate  nubium  et  per  speculum  coeli 5,  non 
sicuti  est  apparet  nobis;  quia  et  nos  quamvis  Filio  tuo  di- 

T  Matth.  xvm,  10.  —  J  Psal.  xxxv,  6.  —  3  Matth.  xxiv,  35.  —  4  Isai. 
xl,  6.  —  5  r  Cor.  xni.  12. 

lecti  simus,  nondum  apparuit  quod  erimus.  Attendit  per 
retia  carnis,  et  blanditus  est,  et  inflammavit,  et  cucurri- 
mus,  post  odorem  ejus.  Sed  cum  apparuerit,  similes  ei 
erimus,  quoniam  videbimus  eum  sicuti  est1  ;  sicuti  est , 
Domine,  videre  nostrum,  quod  nondum  est  nobis. 

CAPUT  XVI. 

Sohis  Deus  se  scit  omnino  sieuti  est. 

XIX.  Nam  sicut  omnino  tu  es ,  tu  scis  solus ,  qui  es 
incommutabiliter,  et  scis  incommutabiliter,  et  vis  incom- 
mutabiliter.  Etessentia  tua  scit  et  vult  incommutabiliter, 
et  scientia  tua  est  et  vult  incommutabiliter,  et  voluntas 
tua  est  et  scit  incommutabiliter.  Nec  videtur  justum  esse 
coram  te,  ut  quemadmodum  se  scit  lumen  incommutabile, 
ita  sciatur  ab  illuminato  commutabili.  Ideoque  anima  mea 
tanquam  terra  sine  aqua  tibi-;  quiasicut  seilluminare  de 
se  non  potest,  ita  se  satiare  de  se  non  potest.  Sic  enim 
apud  te  fons  vitae,  quomodo  in  lumine  tuo  videbimus  lu- 
men3. 

1  i  Joan.  111,2.  —  3  Psal.  cxlii,  6.  —  3  IJ.  xxxv,  io. 

CAPUT  XVII. 

Congregentur  aquce,  etc.  Gen.  i,  9.  Quid  mare,  cjuid 
arida.  —  Explicatur  versiculura :  Germinet  terra,  elc. 
Gen.  i,  11. 


XX.  Quis  congregavit  amaricantes  in  societatem  unam  ? 
Idem  namque  illis  finis  est  temporalis  et  lerrenae  feli- 
citatis ,  propter  quam  faciunt  omnia  ;  quamvis  innurae- 
rabili  varietate  curarum  fluctuent.  Quis,  Domine,  nisi  tu 
qui  dixisti  ut  congregarentur  aquae  in  congregationem 
unam  :  «  Et  appareret  arida  sitiens  tibi?»  Quoniam  tuum 
est  et  mare,  et  tu  fecisti  illud,  et  aridam  terram  manus 
tuae  formaverunt1  ;  neque  enim  amaritudo  voluntatum, 
sed :  «  Gongregatio  aquarum  vocatur  mare.  »  Tu  enim 
coerces  etiam  malas  cupiditates  animarum  et  figis  limites 
quousque  progredi  sinantur,  atque  ut  in  se  comminuanlur 
fluctus  earum  - :  atque  ita  facis  mare  ordine  imperii  tui  su- 
per  omnia. 

XXI.  At  animas  sitientes  tibi,  et  apparentes  tibi  alio  fine 
distinctas  a  societate  maris,  occulto  et  dulci  fonte  irrigas, 
ut  et  terra  det  fructum  suum ;  et  dat  fructum  suum , 
et  te  jubente  Domino  Deo  suo  germinat  anima  nostra 
opera  misericordiae :  «  Secundum  genus,  »  diligens  proxi- 
mum  in  subsidiis  necessitatum  carnalium  :  «  Habens  in  se 
»  semen  secundum  similitudinera ;  »  quoniam  ex  nostra 

1  Psal,  xuv.  5.  —  '  Job.  xxxvm,  10,  11. 

infirmitate  compatimur  ad  subveniendum  indigentibus, 
similiter  opitulantes  quemadmodum  nobis  vellemus  opem 
ferri,  si  eodem  modo  indigeremus;  non  tantum  in  facili- 
bus  tanquam  in  herba  seminali ,  sed  etiam  in  protectione 
adjutorii  forti  robore,  sicut  lignum  fructiferum,  id  est, 
beneficum  ad  eripiendum  eum  qui  injuriam  patitur,  de 
manu  potentis,  et  praebendo  protectionis  umbraculum  va- 
lido  robore  justi  judicii. 

CAPIjT  XYIli. 

Fiant  huninaria,  etc.  Gen.  1,   14.  Quse  luminaria 
dividentia  inter  diem  et  noctem. 

XXII.  Ita,  Domine,  ita  oro  te,  oriatur  sicuti  facis,  sicuti 
das  hilaritatem  et  facultatem,  oriatur  de  terra  veritas,  et 
justitia  de  coelo  respiciat1,  et:  «  Fiant  in  firmamento  lumi- 
»  naria.  »  Frangamus  esurienti  panem  nostrum,  et  egenum 
sine  tecto  inducamus  in  domum  nostram  :  nudum  vestia- 
mus,  et  domesticos  seminis  nostri  non  despiciamus.  Qui- 
bus  in  terra  natis  fructibus,  vide  quia  bonum  est ;  et  erum- 
pat  temporanea  iux  nostra2,  et  de  ista  inferiori  fruge 
actionis  iii  delicias  contemplationis  verbum  vitae  superius 
obtinentes,  appareamus  sicut  luminaria  in  mundo  co- 
hserentes  firmamento  Scripturse  tuse.  lbi  enim  nobis- 
cum  disputas ,  ut  dividamus  inter  intelligibilia  et  sensi- 
bilia,  tanquam  « Inter  diem  et  noctem  •,  »  velinteranimas 
alias  intelligibilibus,  alias  sensibilibus  deditas-,  ut  jam  non 

1  Psal.  Lxs.iiv,  12.  —  '  Lsai.  lyui,  7,  8. 

tu  solus  in  abdito  dijudicationis  tuae,  sicut  ante  quam  fie- 
ret  firmamentum  :  «  Dividas  inter  lucem  et  tenebras  5 »  sed 
etiam  spiritales  tui  in  eodem  firmamento  positi  atque  dis- 
tincti,  manifestata  per  orbem  gratia  tua  : «  Luceant  super 
»  terram,  et  dividant  inter  diem  et  noctem,  et  significent 
»  tempora ;  »  quia  vetera  transierunt ,  ecce  facta  sunt 
nova  5  et  quia  propior  est  nostra  salus  quam  cum  credidi- 
mus  J  5  et  quia  nox  preecessit,  dies  autem  appropinquavit  5 
et  quia  benedicis  coronam  anni  tui  -,  mittens  operarios  in 
messem  tuam3,  inqua  seminanda  alii  laboraverunt,  mit- 
tens  etiam  in  aliam  sementem4,  cujus  messis  in  fine5.  Ita 
das  vota  optanti,  et  benedicis  annos  justi;  tu  autem  idem 
ipse  es,  et  in  annis  tuis  qui  non  deficiunt 6,  horreum  prae- 
paras  annis  transeuntibus.  vEterno  quippe  consilio  pro- 
priis  temporibus  bona  ccelestia  das  super  terram. 

XXIII.  Quoniam  quidem  alii  datur  per  Spiritum  sermo 
sapientiae  tanquam  «  Luminare  majus,  »  propter  eos  qui 
perspicuae  veritatis  luce  delectantur  tanquam  in  principio 
diei  •,  alii  autem  sermo  scientiae  secundum  eumdem  Spiri- 
tum,  tanquam  «  Luminare  minus  ;  »  alii  fides,  alii  donatio 
curationum,  alii  Qperationes  virtutum,  alii  prophetia,  alii 
dijudicatio  spirituum,  alteri  genera  linguarum ;  et  haec 
omnia  tanquam  «  Stellae.  »  Omnia  enim  haec  operatur  unus 
atque  idem  Spiritus,  dividens  propria  unicuique  prout 
vult,  et  faciens  apparere  sidera  in  manifestatione  ad  utili- 
tatem7.  Sermo  autem  scientiae  qua  continentur  omnia 
sacramenta,  quae  variantur  temporibus  tanquam  «  Luna,  » 
et  caeterae  notitiae  donorum ,  quae  deinceps  tanquam 
«  Stellae  »  commemorata  sunt,  quantum  differunt  ab  illo 
candore  sapientiae,  quo  gaudet  pnedictus  dies,  tantum  « In 
»  principio  noctis  sunt.  »  His  enim  sunt  necessaria,  quibus 

T  Roni.  xiu,  11.  —  *  Psal.  lxiv,  12.—  3  Matth.  ix,  38.  —  4  Joan.  iv,  38. 
—  5  jiatth.  xiii,  3g.  —  6  Psal.  ci,  28.  —  7  1  Cor.  xii,  7-11. 

ille  prudentissimus  servus  tuus  non  potuit  loqui  quasi 
spiritalibus,  sed  quasi  carnalibus  l,  ille  qui  sapientiam  lo- 
quitur  inter  perfectos  *.  Animalis  autem  homo  tanquam 
parvulus  in  Christo  lactisque  potator,  donec  roboretur  ad 
soiidum  cibum,  et  aciem  firmet  ad  solis  aspectum,  non 
habeat  desertam  noctem  suam,  sed  luce  lunae  steilarum- 
que  contentus  sit.  Haec  nobiscum  disputas,  sapientissime 
Deus  noster,  in  libro  tuo  firmamento  tuo,  ut  discernamus 
omnia  contemplatione  mirabili,  quamvis  adhuc  «  In  signis, 
»  et  in  temporibus,  etin  diebus,  etin  annis.  » 


CAPUT  XIX. 

Tractat  eumdem  versiculum  :  Fiant  huninaria,  ctc. 

XXIV.  Sed  prius  lavamini,  mundi  estote ;  auferte  ne- 
quitiam  ab  animis  vestris,  atque  a  conspectu  oculorum 
meorum,  ut  «  Appareat  arida. »  Discite  bonum  facere,  ju- 
dicate  pupilJo,  et  justificate  viduam  :  «  Ut  germinet  terra 
»  hcrbam  pabuli  et  lignum  fructiferum  :  »  et  venite  dis* 
putemus,  dicit  Dominus  :  «  Ut  fiant  luminaria  in  firma- 
»  mento  cceli,  et  luceant  super  terram.  »  Quaerebat  dives 
ille  a  magistro  bono,  quid  faceret  ut  vitam  aeternam  con- 
sequeretur  :  dicat  ei  magister  bonus,  quem  putabat  homi- 
nem,  ct  nihil  amplius  ;  bonus  est  autem,  quia  Deus  est : 
dicat  ei  ut  si  vult  venire  ad  vitam,  servet  mandata  :  sepa- 
paret  a  se  amaritudinem  malitiae  atque  nequitiae  ;  non 
occidat,  non  mcechetur,  non  furetur,  non  falsum  testi- 

1  i  Cor.  ni,  i.  —  2  ld.  ii,  6. 

monium  dicat,  ut  «  Appareat  arida  ;  et  germinet  »  hono- 
rem  patris  et  matris,  et  dilectionem  proximi.  Feci,  inquit, 
haec  omnia.  Unde  ergo  tantae  spinae,  si  terra  fructifera  est? 
Vade,  extirpa  sylvosa  dumeta  avaritiae ;  vende  quae  possi- 
des,  et  implere  frugibus  dando  pauperibus,  et  habebis 
thesaurum  in  ccelis,  et  sequere  Dominum,  si  vis  esse  per- 
fectus,  eis  sociatus  inter  quos  loquitur  sapientiam  ille  qui 
novit  quid    distribuat   diei    et    nocti ,    ut  noris  et  tu  : 
«  Ut  fiant  et  tibi  luminaria  in  firmamento  cceli  ;  »  quod 
non  fiet,  nisi  fuerit  iUic  cor  tuum;  quod  item  non  fiet, 
nisi  fuerit  illic  thesaurus  tuus,  sicut  audisti  a  magistro 
bono  l.  Sedcontristata  est  terra  sterilis,  et  spinse  offocave- 
runt  verbum3. 

XXV.  Vos  autem  genus  eleclum,  infirma  mundi,  qui 
dimisistis  omnia,  ut  sequeremini  Dominum,  ite  post  eum, 
et  confundite  fortia;  ite  post  eum,  speciosi  pedes  :  «  Et 
»  lucete  in  firmamento3;  »  ut  cceli  enarrent  gloriamejus 
«  Dividentes  inter  lucem  perfectorum,  »  sed  nondum  sicut 
Angelorum;  «  Et  tenebras  parvulorum,  »  sed  non  despec- 
torum  $  lucete  super  omnem  terram  •,  et  dies  sole  can  * 
dens  eructet  diei  verbum  sapientiae  ,  et  nox  luna  lu- 
cens  annuntiet  nocti  verbum  scientiae4.  Luna  et  stellae 
nocti  lucent ;  sed  nox  non  obscurat  eas-,  quoniam  ipsae 
illuminant  eam  pro  modulo  ejus.  Ecce  enim  tanquam  Deo 
dicente :  «  Fiant  luminaria  in  firmamento  cceli,  »  factus  est 
subito  de  ccelo  sonus,  quasi  ferretur  flatus  vehemens,  et 
visae  sunt  linguae  divisae  quasi  ignis,  qui  et  insedit  super 
unumquemque  illorum%  et  facta  sunt  luminaria  in  fnnia- 
mento  cceli6,  verbum  vitae  habentia.  Ubique  discurrite, 
ignes  sancti,  ignes  decori.  Vos  enim  estis  lumen  mundi, 

T   Mattfa.  vi.  21. —  '  Id.  xix,  16-22.—   3  1  Petr.  n,  9.—  4  Psal.  xvm,  2. 

—  5  Ac!.  11,  2,  3.  —  G  Matth.  v,  14. 

nec  estis  sub  modio.  Exaltatus  est  cui  adhaesistis,  et  exal- 
tavit  vos.  Discurrite,  et  innotescite  omnibus  gentibus. 

GAPUT    XX. 

Producant  aquce  reptilia,  etc.  Gen.  i,  20.  Quae  reptilia, 
quae  volatilia. 

XXVI.  Cokcipiat  et  mare,  et  pariat  opera  vestra,  «  Et 
»  producant  aquae  reptilia  animarum  vivarum.  »  Separan- 
tes  enim  pretiosum  a  vili,  facti  estis  os  Dei,  per  quod  di- 
ceret :  «  Producant  aquae,  »  non  animam  vivam  quam 
terra  producit,  sed,  «  Reptilia  animarum  vivarum,  et  vo- 
»  latilia  volantia  super  terram.  »  Repserunt  enim  sacra- 
menta  tua,  Deus,  per  opera  sanctorum  tuorum  inter  rae- 
dios  fluctus  tentationum  saeculi,  ad  imbuendas  gentes 
nomine  tuo,  in  baptismo  tuo.  Et  inter  haec  facla  sunt 
magnalia  mirabilia  tanquam  ceti  grandes,  et  voces  nun- 
tiorum  tuorum  volitantes  super  terram  juxta  firmamen- 
tum  Libri  tui,  praeposito  illo  sibi  ad  auctoritatem,  sub  quo 
volitarent  quocumque  irent.  Neque  enim  sunt  loquelae, 
neque  sermones,  quorum  non  audiantur  voces  eorum, 
quando  in  omnem  terram  exiit  sonus  eorum,  et  in  fines 
orbis  terrae  verba  eorum1-,  quoniam  tu,  Domine,  benedi- 
cendo  multiplicasti  haec. 

XXVII.  Numquid  mentior,  aut  mixtione  misceo,  ne- 
que  distinguo  lucidas  cognitiones  harum  rerum  in  fir- 
mamento  cceli,    et  opera  corporalia  in  undoso    rnari  et 

1  Psal.  xvui,  3,  4- 

sub  firmamento  coeli?  Quarum  enim  rerum  notitiae  sunt 
solidae  et  terminatae  sine  incrementis  generationum,  tan- 
quam  lumina  sapientiae  et  scientiae,  earumdem  rerum 
sunt  operationes  corporales  multae  ac  variae ,  et  aliud  ex 
alio  crescendo  multiplicatur  in  benedictione  tua ,  Deus, 
qui  consolatus  es  fastidia  sensuum  mortalium,  ut  in  cogni- 
tione  animi  res  una  multis  modis  per  corporis  motiones 
figuretur  atque  dicatur  :  «  Aquae  produxerunt  haec;  » 
sed  in  verbo  tuo.  Necessitates  alienatorum  ab  aeter- 
nitate  veritatis  tune  populorum  produxerunt  haec  ;  sed  in 
Evangelio  tuo;  quoniam  ipsae  aquae  ista  ejecerunt ,  qua- 
rum  amarus  languor  fuit  causa,  ut  in  tuo  verbo  ista  pro- 
cederent. 

XXVIII.  Et  pulchra  sunt  omnia  faciente  te,  et  ecce  tu 
inenarrabiliter  pulchrior  qui  fecisti  omnia ;  a  quo  si  non 
esset  lapsus  Adam,  non  dirTunderetur  ex  utero  ejus  sal- 
sugo  maris,  genus  humanum  profunde  curiosum ,  et 
procellose  tumidum,  et  instabiliter  fluidum  •  atque  ita  non 
opus  esset  ut  in  aquis  multis  corporaliter  et  sensibiliter 
operarentur  dispensatores  tui  mystica  facta  et  dicta.  Sic 
enim  nunc  mihi  occurrerunt  reptilia  et  volatilia,  qui- 
bus  imbuti  et  initiati  homines  corporalibus  sacramentis 
subditi,  non  ultra  proficerent,  nisi  spiritaliter  vivesceret 
anima  gradu  alio,  et  post  initii  verbum  in  consummatio- 
nem  respiceret. 


25. 

CAPUT  XXL 

Producat  terra  animam  vwam  etc.  Gen.  i,  24. 

XXIX.  Ac  per  hoc  in  verbo  tuo  non  maris  profunditas, 
sed  ab  aquarura  amaritudine  terra  discreta  ejecit ,  non 
reptiliaanimarum  vivarum  etvolatilia,  sedanimam  vivam. 
Neque  enim  jam  opus  habet  baptismo,  quo  gentibus  opus 
est,  sicutopus  habebat  cum  aquis  tegeretur.  Non  enim  in- 
tratur  aliter  in  regnum  ccelorum  ex  illo,  quo  instituisti  ut 
sic  intretur  :  nec  magnalia  quaerit  mirabilium  quibus  fiat 
fides.  Neque  enim  nisi  signa et  prodigia  viderit,  non  credit1, 
cum  jam  distincta  sit  terra  fidelis  ab  aquis  maris  infidelitate 
amaris,  et  linguae  in  signo  sunt  non  fidelibus,  sed  infi- 
delibus2.  Nec  isto  igitur  genere  volatiii,  quod  verbo  tuo 
produxerunt  aquae,  opus  habet  terra  quam  fundasti  su- 
per  aquas.  Imrnitte  in  eam  verbnm  tuum  per  nuntios 
tuos.  Opera  enim  eorum  narramus,  sed  tu  es  qui  operaris 
in  eis,  ut  operentur  animam  vivam.  Terra  producit  eam, 
quia  terra  causa  est  ut  haec  agant  in  ea ;  sicut  mare  fnit 
causa  ut  agerent  rcptilia  animarum  vivarum  ,  et  vola- 
tilia  sub  fmnamento  cceli,  quibus  jam  terra  non  indi- 
get;  quamvis  piscem  manducet3  levatum  de  profundo  in 
ea  mensa  quam  parasti  in  conspeetu  credentium4  :  ideo 
enim  de  profundo  levatus  est  ut  alat  aridam.  Et  aves  ma- 
rina  progenies ,  sed  tamen  super  terram  multiplicantur. 
Primarum  enim  vocum  evangelizantium  infidtlifas  homi 

•  Joau.  iv,  48.  —  »  1  Cor.  xiv,  22. —  3  Luc.  xxiv,  43.  —  4  Psal.  xtii,  5. 

nuni  causa  extitit,  sed  et  fideles  exhortantur,  et  benedi- 
euntur  ab  eis  mullipliciter  de  die  in  diem.  At  vero  anima 
viva  de  terra  sumpsit  exordium,  quia  non  prodest  jam  nisi 
fidelibus  continere  seabamore  hujus  saeculi,  ut  anima 
eorum  tibi  vivat,  quae  mortua  erat  indeliciis  vivens,  de- 
liciis,  Domine ,  mortiferis  *-,  nam  tu  puri  cordis  vitales 
deliciae. 

XXX.  Operentur  ergo  iam  in  terra  ministri  tui,  non  si- 
cut  in  aquis  infidelitatis  annuntiando  et  loquendo  per 
miracula  et  sacramenta  et  voces  mysticas,  ubi  intenta  sit 
ignorantia  mater  admirationis  in  timore  occultorum  signo- 
rum  :  talis  enim  est  inlroitus  ad  fidem  fdiis  Adam  oblitis 
tui,  dum  abscondunt  se  a  facie  tua  2  et  fiuntabyssus  :  sed 
operentur  etiam  sicut  in  arida  discreta  agurgitibus  abyssi 
et  sint  formafidelibus  vivendo  coram  eis,  et  escitando  ad 
imitationem.  Sic  enim  non  tantum  ad  audiendum ,  sed 
etiam  ad  faciendum  audiunt.  «  Quaerite  Dominum  et  vivet 
»  anima  vestra3,  ut  producat  terra  animam  viventem. 
»  Nolite  conformari  huic  saeculo4,  »  continete  vos  abeo. 
Evitando  vivitanima,  quae  appetendo  moritur.  Continete 
vos  ab  immani  feritate  superbiae,  ab  inerti  voluptate  lu- 
xuriae,  et  a  fallaci  nomine  scientiae,  ut  sint  bestiae  man- 
suetae,  et  pecora  edomita,  et  innoxii  serpentes.  Motus 
enim  animae  sunt  isti  in  allegoria  :  sed  fastus  elationis,  l/ 
et  delectatio  libidinis,  et  venenum  curiositatis  motus  sunt 
animae  mortnae  5  quia  non  ita  moritur  ,  ut  omni  motu  ca- 
reat*,  quoniam  discedendca  fonte  vitae,  moritur  atque  ita 
suscipitur  a  praetereunte  saeculo  ,  et  conformatur  ei. 

XXXI.  Verbum  autem  tuum,  Deus,  fons  vitae  aeternae 
est,  et  non  praeterit  :  ideoque  in  verbo  tuo  cohibetur  ille 
discessus,  dum  dicitur  nobis  :  Nolite  conformari  huic  sae- 
culo  :  ut  producat  terra  in  fonte  vitse   animam  viven- 

1  1  Tim   v.  G.    -  7  Gen.  m,  8.  —  3  P<al.  lxvmi.  33.  —  4  fiom    nii    t. 

tem  :  m  verbo  tuo  per  Evangelistas  tuos  animam  conti- 
nentem,  imitando  imitatorcs  Christi  tui.  Hoc  est  enim 
secundum  genus,  quoniam  aemulatio  viri  ab  amico  est. 
«  Estote  ,  inquit,  sicut  ego  $  quia  et  ego  sicut  vos  *.  Ita 
erunt  in  anima  viva  bestire  bonae  in  mansuetudine  ac- 
tionis.  Mandasti  enim,  dicens  :  «  In  mansuetudine  opera 
»  tua  perfice  ,  et  ab  omni  homine  diligeris*.  »  Et  pecora 
bona  neque  si  manducaverint,  abundantia-,  neque  si  non 
manducaverint ,  egentia ,  et  serpentes  boni ,  non  per- 
niciosi  ad  nocendum,  sed  astuti  ad  cavendum,  et  tan- 
tum  explorantes  temporalem  naturam,  quantum  sufficit, 
utpereaquae  facta  sunt,  intellectaconspiciaturaeternitas3. 
Serviunt  enim  rationi  hsec  animalia ,  cum  a  progressu 
mortifero  cohibita  vivunt  et  bona  sunt, 

CAPUT  XXII. 

Faciamus  hominem  ad  imaginem  etc.  Gen.  1,  26. 
Renovatio  mentis. 

XXXII.  EccEenim,  Domine  Deusnoster,  creatornoster, 
cum  cohibitae  fuerint  affectiones  ab  amore  saeculi,  quibus 
moriebamur  male  vivendo,  et  cceperit  esse  anima  vivens 
bene  vivendo ,  completumque  fuerit  verbum  tuum,  quod 
per  Apostolum  tuum  dixisti :  »  Nolite  conformari  liuic  sae- 
»  culo4  :  »  consequituret  lllud  quod  adjunxisti  statim,  et 
dixisti :  «  Sed  reformamini  in  novitate  mentis  vestrae  :  » 
non  jam  secuudum  genus  tanquam  imitantes  praeceden- 

1  Gaht    iv,  12.  —  '  Eccli.  ur,  19    —  3  Rom.  1,  70    —  m  IJ.  xii,  1. 

tera  proximum ,  nec  ex  hominis  melioris  auctoritate  vi- 

ventes.  Neque  enim  dixisti :  Fiat  homo  secundum  genus : 

sed,  «  Faciamus  hominem  ad  imaginem  et  similitudinem 

»  nostram  ',  »  ut  nos  probemus  quae  sit  voluntas  tua.  Ad 

hoc  enim  dispensator  ille  tuus  generans  per  Evangelium 

filios-,  ne  semper  parvulos  haberet  quos  lacte  nutriret , 

et  tanquam  nutrix  foveret3:  k  Reformamini,  inquit,  in 

»  novitate  mentis  vestrae,  ad  probandum  vos  quae  sit  vo- 

»  luntas  Dei ,   quod  bonum  et  beneplacitum  et  perfee- 

»  tum  4.  » Ideoque  non  dicis  :  Fiat  homo,  sed,  «  Faciamus 

»  hominem.  »  Nec  dicis  :  Secundum  genus  :  sed,    «  Ad 

»  imaginem  et  similitudinem  nostram.  »  Mente  quippe 

renovatus,  et  conspiciens  intellectam  veritatem  tuam ,  ho- 

mine  demonstratore  nonindiget,  ut  suum  genus  imitetur  j 

sed  demonstrante  te  probat  ipse  quae  sit  voluntas  tua,  quod 

bonum  et  beneplacitum  et  perfectum  :  et  doces  eum  jam 

capacem  videre   Trinitatem  unitatis,  et  unitatem  Trini- 

tatis.  Ideoque  pluraliter  dicto  :  «  Faciamus  hominem  ;  » 

singulariter  tamen  infertur  :  «  Et  fecit  Deus  hominem  :  » 

et  pluraliter  dicto  :  «  Ad  imaginem  nostram  ;  »  singulari- 

ter  infertur :  «  Ad  imaginem  Dei.  »  Ita  homo  renovatur  in 

agnitionem   Dei ,  secundum  imaginem   ejus  qui   creavit 

eura5  :  et  spiritalis  effectus  judicat  omnia ,  quae  utique 

judicanda  sunt  ;  ipse  autem  a  nemine  judicatur. 

1  Gen.  1,  26.  —  J  1  Cor.  iv,  5.   —  3  1  Thess.  n,  7.  —  4  Rom.  xu,  7.  — 
5  Gen.  i,  27,  et  Coloss.  in,   10. 

CAPUT  XXIII. 

Et  prcesit  piscibus  maris ,  etc.  Gen.  i,  26.  De  quibus 
Christianus  judicet. 

XXXIII.   Qcod  autem  judicat  omnia  ,  hoe  est  quod 

«  Habet  potestatem  piscium  mari-s,  et  volatiiium  cceli,  et 

»  omnium  pecorum  et  ferarum  ,  et  omnis  terrse,  et  ora- 

»  nium  repentium  quae  repunt  super  terram.  »  Hoc  enim 

agit  per  mentis  intellectum  ,  per  quem  percipit  quac  sunt 

Spiritus  Dei l,  Alioqui  homo  in  honore  positus,  non  intel- 

lexit :  comparatus  est  jumentis  insensatis,  et  similis  factus 

est  illis  -.  Ergo  in  Ecclesia  tua  ,  Deus  noster  ,  secundum 

gratiam  tuam  quam  dedisti  ei ,  quoniam  tuum  sumus  fig- 

mentum,  creati  in  operibus  bonis 3,  non  solum  qui  spirita- 

liter  praesunt ,  sed  etiam  ii  qui  spiritaliter  subduntur  eis 

qui  prsesunt.  (  «  Masculum  enim  et  fceminam  fecisti  ho- 

»  minem4,  »  hoc  modo  in  gratia  tua  spiritali,  ubi  se- 

cundum  sexum  corporis  non  est  masculus  et  fceraina  ;  quia 

neque  Judseus,  neque  Graecus ,  neque  servus  ,  neque  li- 

ber5.)  Spiritales  ergo,  sive  qui  praesunt,  sive  qui  obtem- 

perant,  spiritaliter  judicant G  :  non  de  cognitionibus  spi- 

ritalibus  ,  quae  lucent  in  firmamento  ;  non  enim  oportet 

detam  sublimi  auctoritate  judicare;  neqne  de  ipso  Libro 

tuo ,  etiamsi  quid  ibi  non  lucet  ;  quoniam  submittimus 

ei  nostrum  intellectum,  certumque  habemus  etiam  quod 

1  i  Cor.  H,  i4-  —  2  Psal.  xlviii,  i3.  —  3  Eplies.  »,  10.  —  4  Qen.  i,  27. 
—  5  Galat.  111.  28.  —  6  1  Cor.  11,  i5. 

clausum  est  aspectibus  nostris  ,  recte  veraciterque  dictum 
esse.  Sic  enim  homo  ,  licet  jam  spiritalis  et  renovatus  in 
agnitionem  Dei ,  secundum  imaginem  ejus  qui  creavit 
eum1,  factor  tamen  legis  debetesse,  non  judex  -.  Neque 
de  illa  distinctione  judicat ,  spiritalium  videlicet  atque 
carnalium  hominum  ,  qui  tuis ,  Deus  noster ,  oculis  noti 
sunt,  et  nullis  adhuc  nobis  apparuerunt  operibus ,  ut  ex 
fructibus  eorum  cognoscamus  eos 3 :  sed  tu,  Domine,  jam 
scis  eos,  et  divisisti ,  et  vocasti  in  occulto,  antequam  fieret 
firmamentum.  Neqne  de  turbiuis  hujus  soeculi  populis 
quanquam  spiritalis  homo  judicat.  Quid  enim  ei  de  iis  qui 
foris  sunt  judicare4 ,  ignoranti  quis  inde  venturus  sit  in 
dulcedinem  gratise  tuse  ,  et  quis  in  perpetua  impietatis 
amaritudine  remansurus? 

XXXIV.  Ideoque  homo  quem  fecisti  ad  imaginem 
tuam,  non  accepit  potestatem  luminarium  cceli  ,  neque 
ipsius  occulti  cceli ,  neque  diei  et  noctis  ,  quae  ante  cceli 
constitutionem  vocasti ,  neque  congregationis  aquarum 
quod  est  mare.  Sed  accepit  «  Potestatem  piscium  maris , 
»  et  volatilium  cceli ,  et  omnium  pecorum,  et  omnis  ter- 
»  rse,  et  omnium  repentium  quae  repunt  super  terram.  » 
Judicat  enim_,  etapprobat  quod  recte  ,  improbat  autem 
quod  perperam  invenerit  ;  sive  in  ea  solemnitate  sacra- 
mentorum  quibus  initiantur ,  quos  pervestigat  in  aquis 
multis  misericordia  iua  :  sive  in  ea  qua  ille  Piscis  exhibe- 
tur,  quem  levatum  de  profundo  terra  pia  comedit ;  sive 
in  verborum  signis  vocibusque  subjectis  auctoritati  Libri 
tui  tanquam  «  Sub  firmamento  »  volitantibus  ,  interpre- 
tando,  exponendo,  disserendo,  disputando,  benedicendo 
atque  invocando  te  ,  ore  erumpentibus  atque  sonantibus 
signis  ,  ut  respondeat  populus ,  Amen.  Quibus  omnibus 

T  Coloss.  111,  io.  —  '  Jacob.  iv,  11.  —  3  Matth.  vu,  20.  — 4  1  Cor. 
v ,  12. 

vocibus  corporaliter  enuntiandis  ,  causa  est  abyssus  sse- 
culi,  et  caecitas  carnis,  qua  cogitata  non  possunt  videri, 
utopussit  instrepere  in  auribus  :  ita  quamvis  «  Multipli- 
»  centur  volatilia  super  terram ,  ex  aquis  »  tamen  origi- 
nem  ducunt.  Judicat  etiam  spiritalis,  approbando  quod 
rectum  ,  improbando  autem  quod  perperam  invenerit  in 
operibus  moribusque  fidelium ,  eleemosynis  tanquam 
terra  fructifera  ,  et  de  anima  viva  mansuefactis  affectio- 
nibus  ,  in  castitate,  in  jejuniis,  in  cogitationibus  piis , 
de  iis  quoe  per  sensum  corporis  percipiuntur.  De  hisenim 
judicare  nunc  dicitur,  in  quibus  et  potestatem  eorrigendi 
habet. 

CAPUT  XXIV. 

Et  benedixit  eos  Deus  dicens:  Crescite ,  etc, 
Gen.  1.  28. 

XXXV.  Sed  quid  est  hoc,  et  quale  mysterium  est? 
»  Ecce  benedicis  homines,  o  Domine,  ut  crescant  et 
»  impleant  terram.  »  Nihil-ne  nobis  ex  hoc  innuis,  ut  in- 
telligamus  aliquid?  Gur  non  ita  benedixeris  lucem  quam 
vocasti  diem,  nec  firrnamentum  cceli,  nec  luminaria  -,  nec 
sidera,  nec  terram,  nec  mare?  Dicerem  te,  Deus  noster 
qui  nos  ad  imaginem  tuam  creasti,  dicerem  te  hoc  donum 
benedictionis  homini  proprie  voluisse  largiri  5  nisi  hoc  mo- 
do  benedixisses  pisces et cetos ,  ut  crescerent,  et multipli- 
carentur,  et  implerent  aquas  maris,  et  volatilin  *  multipli- 

1  Forte  addendam  est  ut. 

carentur  super  terram.  Item  dicerem  ad  ea  rerum  genera 
pertinere  benedictionem  hanc,  quae  gignendo  ex  semet- 
ipsis  propagantur-  si  eam  reperirem  in  arbustis,  et  fru- 
tetis,  et  in  pecoribus  terrae.  Nunc  autem  nec  herbis  et 
lignis  dictum  est,  nec  bestiis  et  serpentibus:  «  Crescite,  et 
»  multiplicamini;  »  cum  haec  quoque  omnia,  sicut  pisces 
etaves  ethomines,  gignendo  augeantnr,  genusque  custo- 
diant. 

XXXVI.  Quidigiturdicam,  lumen  meum  Veritas?  quia 
vacat  hoc ,  quia  inaniter  ita  dictum  est?  Nequaquam ,  Pater 
pietatis-,  absit  ut  hoc  dicat  servus  Verbi  tui.  Et  si  ego  non 
intelligo  quid  hoc  eloquio  significes ,  utantur  eo  melius  me- 
4iores,  id  est,  intelligentiores  quam  ego  sum,  unicuique 
quantum  sapere  dedisti,  Deus  meus.  Placeat  autem  et  con- 
fessio  mea  coram  oculis  tuis,  qua  tibi  confiteor  credere  me, 
Domine,  non  incassum  te  ita  locutum  esse,  neque  silebo 
quod  mihilectionis  hujus  occasio  suggerit.  Verum  estenim , 
nec  video  quid  impediatita  me  sentire  dicta  figurata  libro- 
rumtuorum.  Novienim  multipliciter  significaripercorpus, 
quod  uno  modo  mente  intelligitur,  et  multipliciter  mente 
intelligi ,  quod  uno  modo  per  corpus  significatur .  Ecce  sim- 
pJex  dilectio  Dei  et  proximi ,  quam  multiplicibus  sacramen- 
tis  ,et  innumerabilibus  linguis ,  et  in  unaquaque  lingua  in- 
numerabilibuslocutionum  modis,  corporaliter  enuntiatur? 
ita  crescunt  et  multiplicantur  fcetus  aquarum.  Attende 
iterum  quisquis  haec  legis :  ecce  quod  uno  modo  Scriptura 
effert ,  et  vox  personat  :  «  In  principio  fecit  Deus  ccelum 
»  et  terram1;  »  nonne  multipliciter  intelligitur,  non  erro- 
rum  fallacia,  sed  verarum  intelligentiarum  generibus?  ita 
crescunt  et  multiplicantur  fcetus  hominum. 

XXXVII.  Itaque  si  naturas  ipsas  rerum  non  allegorice , 
sed   proprie   cogitemus ,   ad   omnia   quae  de  seminibus 

1  Gen.  i.  r. 

gignuntur,  convenit  Verbum : «  Crescite,  et  multiplica- 
»  mini.1  »  Si  autem  figurate  posita  ista  tractemus,  quod 
potius  arbitror  intendisse  Scriptnram ,  quae  utique  non 
supervacuesolis  aquatilium  ethominum  fcetibusistam  be- 
nedictionem  attribuit  5  invenimus  quidem  multitudines  et 
in  creaturis  spiritalibus  atque  corporalibus  ,  tanquam  in 
ccelo  et  in  terra  5  et  in  animis  justis  et  iniquis ,  tanquam  in 
luce  et  tenebris ;  et  \n  sanctis  auctoribus,  per  quos  lex 
ministrata  est ,  tanquam  in  firmamento  quod  solidatum 
est  inter  aquam  et  aquam  ;  et  in  societate  amaricantium 
populorum,  tanquam  in  mari;  et  in  studio  animaurm 
piarum ,  tanquam  in  arida-,  et  in  operibus  misericor- 
diae  secundum  praesentem  vitam,  tanquam  in  herbis  se- 
minalibus  et  lignis  fructiferis ;  et  in  spiritalibus  donis 
manifestatis  ad  utilitatem,  sicut  in  luminaribus  cceli; 
et  in  atfectibus  formatis  ad  temperantiam,  tanquam  in 
anima  viva.  In  his  omnibus  nanciscimur  multitudi- 
nes,  et  ubertates,  et  incrementa  :  sed  quod  lta  crescat  et 
multiplicetur,  ut  una  res  multis  modis  enuntietur,  et  una 
enuntiatio  multis  modis  inteJligatur,  non  invenimus,  nisi 
in  signis  corporaliter  editis  ,  et  rebus  intelligibiliter  exco- 
gitalis.  Signa  corporaliter  edita,  generationes  aquarum 
propter  necessarias  causas  carnalis  profunditatis  :  res  au- 
tem  intelligibiliter  excogitatas ,  generationes  humanas 
propter  rationis  fcecunditatem  intelligimus.  Etideo  crcdi- 
mus  utrique  horum  generi  dictum  esse  abs  te,  Domine : 
»  Crescite,  et  inultiplicamini.  » In  hac  enim  benedictione 
concessam  nobis  a  te  potestatem  et  facultatern  accipio ,  et 
multis  modis  enuntiare  quod  unomodo  intellectum  tenue- 
rimus;  et  muitis  modis  intelligere,  quod  obscure  uno 
modo  enuntiatum  legerimus.  Sic  implentur  aquae  maris, 
qure  non  moventur  nisi  a  variis  signifidtionibus  :  sic  et 
1  Gen.  i,q8. 

fcetibus  humanis  impJetur   et  terra  ;  cujus  ariditas  ap- 
paret  in  studio,et  dominatur  ei  ratio. 

GAPUT  XXV. 

JEcce  dedi  vobis  omnem  lierbam...  in  escam,  etc. 
Gen.  1.  29. 

XXXVIII.  Volo  etiam  dicere,  Domine  Deus  meus , 
quod  me  consequens  tua  Scriptura  commonet;  et  dicam  , 
nec  verebor.  Verum  enim  dicam  ,  te  mihi  inspirante, 
quod  ex  eis  verbis  voluisti  ut  dicerem.  Neque  enim  alio 
prceter  te  inspirante  credo  me  verum  dicere ,  cum  tu  sis 
veritas  '  :  omnis  autem  homo  mendax2.  Et  ideoqui  loqui- 
tur  mendacium,  de  suo  loquitur3.  Ergo  utverum  loquar, 
de  tuo  loquar.  «  Ecce  dedistinobisin  escamomne  foenum 
»  sativum ,  seminans  semen  quod  est  super  omnem  terram , 
»  et  omne  lignum  quod  habet  in  se  fructum  seminis  sa- 
»  tivi.  »  Nec  nobis  solis,  sed  et  omnibus  avibus  cceli ,  et 
bestiis  terrae ,  atque  serpentibus  :  piscibus  autem  et 
cetis  magnis  non  dedisti  hsec.  Dicebamus  enim  eis  fructi- 
bus  terrae  significari ,  et  in  allegoria  figurari  opera  miseri- 
cordiae,  quae  hujus  vitae  necessatibus  exhibentur  ex  terra 
fructifera.  Talis  terra  erat  pius  Onesiphorus,  cujus  domui 
dedisti  misericordiam,  quia  frequenter  Paulum  tuum  re- 
frigeravit,  et  catenamejus  nonerubuit4.  Hocfecerunt  et 
fratres,  et  tali  fruge  fructificaverunt ,  qui  quod  ei  deerat, 
suppleverunt    ex    Macedonia  5.   Quomodo    autem   dolet 

1  Joan.  xiv,  6.  —  2  Psal.  cxv,  n._ —  3  Joan.  viii,  44-  —  ^  2  i\m.  ,?  jfi 
—  5  2  Cor.  xi,  9. 

quaedam  ligna ,  quae  fructum  ei  debitum  non  dederunt, 
ubi  ait :  «  In  prima  mea  defensione  nemo  mihi  affuit,  sed 
»  omnes  me  dereliquerunt;  non  illis  imputetur1?  »  Ista 
enim  debentur  eis  qui  ministrant  doctrinam  rationalem 
per  inteliigentias  divinorum  mysteriorum  ,  et  ita  eis  deben- 
tur,  tanquam  hominibus.  Debentur  autem  eis  sicut  animae 
vivae,  praebentibus  se  ad  imitandum  in  omni  continentia . 
Item  debentur  eis  tanquam  volatilibus  ,  propter  benedic- 
tiones  eorum  quae  multiplicantur  super  terram ,  quoniam 
in  omnem  terram  exivit  sonus  eorum 2. 

CAPtT  XXVI. 


J'  oluptas  et  utilitas  ex  benejicio  in  proximum 
c&llato. 


XXXIX.  Pascuhtur  autem  his  escis  qui  laetantur  eis; 
nec  illi  laetantur  eis  quorum  Deus  venter  est.  Neque  enim 
etin  illis  qui  praebent  ista,  ea  quae  ddiit  fructus  esl ;  sed 
quo  animo  dant.  Itaque  ille  qui  Deo  serviebat,  non  suo 
ventri ,  video  planeunde  gaudeat ;  video,  et  congratulor  ei 
vakle.  Acceperat  enim  a  Philippensibus,  quae  per  Epa- 
phroditum  miserant^sed  tamenundegaudeatvideo.  Unde 
autem  gaudet,  inde  pascitur;  quia  in  veritate  loquens  : 
»  Gavisus  sum ,  inquit ,  magnificein  Domino ,  quia  tandem 
»  aliquando  repullulastis  sapere  pro  me,  in  quo  et  sapie- 
»  batis;  taedium  autem  habuislis.  »  Isti  ergo  diuturno  tae- 
dio  marcuerant ,  et  quasi  exaruerant  ab  isto  fructu  boni 

1  i  Tim.  iv,  16.  —  2  Psal.  xvm,  5. 

operis  :  et  gaudet  eis  quia  repullularunt,  non  sibi  quia 
ejus  indigentiae  subvenerunt.  Ideo  secutus  ait :  «  Non  quod 
»  desit  aliquid  dico  :  egoenim  didici^  inquibus  sum  sufh- 
»  ciens  esse;  scio  et  minus  habere,  scio  et  abundare  •,  in 
)>  omnibus  et  in  omnia  imbutus  sum ,  et  satiari ,  et  esurire , 
»  et  abundare,  et  penuriam  pati  :  omnia  possum  in  eo  qui 
»  me  confortat l.  » 

XL.  Unde  ergo  in  omnibus  gaudes,  o  Paule  magne  ? 
Unde  gaudes,  unde  pasceris,  homo  renovatein  agnitionem 
Dei  secundum  imaginem  ejus  qui  creavit  te,  et  anima  viva 
tanta  continentia ,  et  lingua  volatilis  loquens  mysteria  ?  Ta- 
libus  quippe  animantibus  esca  ista  debetur.  Quid  est  quod 
te  pascit  ?  Laetitia.  Quod  sequitur  audiamus.  «  Verumta- 
»  men,  inquit,  bene  fecistis  ,  communicantes  tribulationi 
»  meae.  »  Hinc  gaudet,  hinc  pascitur,  quia  ilh  bene  fece- 
runt ,  non  quia  ejus  angustia  relaxata  est ,  qui  dicit  tibi , 
»  In  tribulatione  dilatasti  mihi  -  :  »  quia  et  abundare  et 
penuriam  pati  novit  in  te  qui  confortas  eum.  «  Scitis  enim  , 
»  inquit,  et  vos  Philippenses,  quoniam  in  principio  Evan- 
»  gelw,  cum  ex  Macedonia  sum  profectus,  nulla  mihi 
»  Ecclesia  communicavit  in  ratione  dati  et  accepti ,  nisi 
»  vos  soli,  quia  et  Thessalonicam,  et  semel  et  iterum, 
»  usibus  meis  misistis  3.  »  Ad  haec  bona  opera  eos  rediisse 
nunc  gaudet,  et  repullulasse  laetatur  tanquam  revirescente 
fertilitate  agri. 

XLI.  Numquid  propter  usus  suos ,  quia  dixit  :  Usibus 
meis  misistis?numquid  propterea  gaudet  :  Non  propterea. 
Et  hoc  unde  scimus?  Quoniam  ipse  sequitur  dicens  :  «  Non 
»  quia  quaero  datum,  sed  requiro  fructum4.  «Didici  a  te, 
Deus  meus,  inter  datum  et  fructum  discernere.  Datum  est 
res  ipsa  quam  dat,  qui  imperlitur  haec  necessaria  ,  veluti 
est  nummus,  cibus ,  potus ,  vestimentum  ,  tectum,  adju- 

T  Philip.  iv,  io-i3.  —  2  Psal.  iv,  1.  —  3  Philip .  iv,  i4~i6.  —  <S  Ibid.  17. 

torium.  Fructns  autem  bona  et  recta  voluntas  datoris  est. 
Non  enim  ait  magister  bonus,  «  Qui  susceperit  prophe- 
»  tam ,,  »  tantum  :  sed  addidit ,  «  In  nomine  prophetae.  » 
Neque  ait  tantum  ,  «  Qui  susceperit  justum  :  »  sed  addidit , 
»  in  nomine  justi.  »  Ita  quippe  ille  mercedem  prophetoe  , 
iste  mercedem  justi  accipiet.  Necsolum  ait,  «  Qui  calicem 
»  aquse  frigidae  potum  dederit  uni  ex  minimis  meis  :  »  sed 
addidit,  «  tantum  in  nomine  discipuli.  »  Etsic  adjunxit  : 
»  Amen  dico  vobis,  non  perdet  mercedem  suam1.  »  Da- 
tum  est,  suscipere  prophetam,  suscipere  justum,  porri- 
gere  calicem  aquse  frigidae  discipulo  :  fructus  autem  ,  no- 
mine  prophetae  ,  in  nomine  justi ,  in  nomine  discipuli  hoc 
facere.  Fructu  pascitur  Elias  a  vidua  sciente  quod  horoi- 
nem  Dei  pasceret,  et  proper  hoc  pasceret  :  per  corvum 
autem  dato  pascebatur.  Nec  interior  Elias,  sed  dexterior 
pascebatur,  qui  posset  etiam  talis  cibi  egestate  corrumpi. 

GAPUT  XXVII. 

Quid  per  pisces  et  cetos  significetur. 

XLII.Ideoque  dicam  quod  verum  est  coram  te,  Domi- 
ne  :  cum  homines  idiotae  atque  infidejes,  quibus  initian- 
dis  atque  lucrandis  necessaria  sunt  sacramenta  initio- 
rum,  et  magnalia  miraculorum  ,  quae  nomine  piscium  et 
"S  cetorum  significari  credimus,  suscipiunt  corporaliter  re- 
ficiendos,  aut  in  aliquo  praesentis  vitae  usu  adjuvandos 
pueros  tuos ,  cum  id  quare  faciendum  sit,  et  quo  pertineat 

1  Matjli.  x,  4i ,  42-  —  3  3  Reg.  xvn,  6. 

ignorent ,  nec  illi  istos  pascunt ,  nec  isti  ab  illis  pascun- 
tur  :  quia  nec  illi  hsec  sancta  et  recta  voluntate  operan- 
tur,  nec  isti  eorum  datis,  ubi  fructum  nondum  vident, 
laetantur.  Inde  quippe  animus  pascitur,  unde  laetatur.  Et 
ideo  pisces  et  ceti  non  vescuntur  escis  quas  non  germinat 
nisi  jam  terra  ab  amaritudine  marinorum  fluctuum  dis- 
tincta  atque  discreta. 

CAPLT  XXVIII. 

Et  vidit  Deus  omnia  quce  fecit,  et  ecce  bona 
valde ,  etc.  Gen.  l.  31. 

XLIII.  «  Et  vidisti ,  Deus ,  omnia  quae  fecisti ,  et  ecce 
»  bona  valde  ;  »  quia  et  nos  vidimus  ea,  et  ecce  omnia 
bona  valde.  In  singulis  generibus  operum  tuorum ,  cum 
dixisses  ut  fierent  et  facta  essent.  illud  atque  illud  vi- 
disti  quia  bonum  est.  Septies  numeravi  scriptum  esse, 
te  vidisse  quia  bonum  est  quod  fecisti  :  et  hoc  octavum 
est,  «  Quia  vidisti  omnia  quae  fecisti :  ct  ecce,  »  non  so- 
lum  bona ,  sed  etiam  «  valde  bona ,  »  tanquam  simul 
omnia.  Nam  singula  tantum  bona  erant,  simul  autem 
omnia  et  bona ,  et  valde.  Hoc  dicunt  etiam  quaeque  pul- 
chra  corpora,  quia  longe  multo  pulchrius  estcorpus  quod 
exmembris  pulchrisomnibusconstat.  quam  ipsa  membra 
singula ,  quorum  ordinatissimo  conventu  completur 
universum,  quamvis  et  illa  etiam  singiUatim  pulchra  sint. 

CAPUT  XXJX. 

Quomodo  intelligendiim  quod  Deus  octies  vidit  bona 
esse  opera   sua. 

XLIV.  Et  attendi  ut  invenirem,  utrum  septies  vel  oc- 
ties  videris  quia  bona  sunt  opera  tua ,  cum  tibi  placue- 
runt :  et  in  tua  visione  non  inveni  tempora,  per  quae  intel- 
ligerem,  quod  toties  videris  quae fecisti.  Et  dixi :  0  Domine, 
nonne  ista  Scriptura  tua  vera  est ,  quoniam  tu  verax  et 
veritas  edidisti  eam  ?  Cur  ergo  tu  mihi  dicis  non  esse  in. 
tua  visione  tempora  $  et  ista  Scriptura  tua  mihi  dicit  per 
singulos  dies  ,  ea  quae  fecisti  te  vidisse  quia  bona  sunt  ?  Et 
cum  ea  numerarem,  inveni  quoties.  Ad  haec  tu  dicis  mihi, 
qupnjam  tu  es  Deus  meus ,  et  dicis  voce  forti  in  aure  in- 
teriore  servo  tuo  perrumpens  meam  surditatem  ,  et  cla- 
mans  :  0  homo ,  nempe  quod  Scriptura  mea  dicit ,  ego 
dico.  Et  tamen  illa  temporaliter  dicit ,  Verbo  autem  meo 
tempus  non  accidit,  quia  aequali  mecum  aeternitate  con- 
sistit.  Sic  ea  quae  vos  per  Spiritum  meum  videtis ,  ego 
video;  sicut  ea  quae  vos  per  Spiritum  meum  dicitis,  ego 
dico.  Atque  itacum  vos  temporaliter  eavideatis,  non  ego 
temporaliter  video ;  quemadmodum  cum  vos  temporaliter 
ea  dicatis,  non  ego  temporaliter  dico. 

GAPUT  XXX. 

Manichceorum  deliria. 

XLV.  Et  audivi,  Domine  Deus  meus  ,  et  elinxi  stillam 
dulcedinis  ex  tua  veritate  ,  et  intellexi  quoniam  sunt  qui- 
dam  quibus  displicent  opera  tua  5  et  multa  eorum  dicunt 
te  fecisse  necessitate  compulsum  ,  sicut  fabricas  ccelorum 
et  compositiones  siderum  :  et  haec  non  de  tuo  ,  sed  jam 
fuisse  alibi  creata  et  aliunde,  quae  tu  contraheres  et  com- 
paginares  atque  contexeres ,  cum  de  hostibus  victis  mun- 
dana  mcenia  molireris  ,  ut  ea  constructione  devincti ,  ad- 
versus  te  iterum  rebellare  non  possent.  Alia  vero  nec  fe- 
cisse  te  ,  nec  omnino  compegisse ,  sicut  omnes  carnes  et 
minutissima  quseque  animantia,  et  quidquid  radicibus 
terram  tenet  :  sed  hostilem  mentem  naturamque  aliam , 
non  abs  te  conditam,  tibique  contrariam,  in  inferioribus 
mundi  locis  ista  gignere  atque  formare.  Insani  dicunt  haec, 
quoniam  non  per  Spiritum  tuum  vident  opera  tua ,  nec  te 
cognoscunt  in  eis. 


•26. 

CAPUT  WXI. 

Piis  idem  probatuv  quod  Deo  placuit. 

XLVI.  Qui  autem  per  Spiritum  tuum  vident  ea,  tu  vides 
in  eis.  Ergo  cum  vident  quia  bonasunt,  tu  vides  quia  bona 
sunt :  et  quaecumque  propter  te  placent ,  tu  in  eis  places ; 
et  quae  per  Spiritum  tuum  placent  nobis,  tibi  placent  in  no- 
obis.  «  Quis  enim  scit  hominum  quae  sunt  hominis,  nisi  spi- 
»  ritus  hominis  qui  in  ipso  est?  sic  et  quae  Dei  sunt  nemo 
»  scitnisi  Spiritus  Dei.  Nos  autem  ,  inquit ,  non  spiritum 
»  hujus  mundi  accepimus,  sed  spiritum  qui  ex  Deo  est,  ut 
»  sciamus  quae  a  Deo  donata  sunt  nobis ' .  »  Et  admoneor  ut 
dicam  :  Certe  nemo  scit  quae  Dei  sunt ,  nisi  spiritus  Dei. 
Quomodo  ergo  scimus  et  nos  quae  a  Deo  donata  sunt  no- 
bis?  Respondetur  mihi  :  quoniam  quae  per  ejus  Spiritum 
scimus  ,  etiam  sic  nemo  scit  nisi  Spiritus  Dei.  Sicut  enim 
recte  dictum  est ,  «  Non  enim  vos  estis  qui  Joquimini  - ,  » 
eis  qui  in  Spiritu  Dei  ioquerentur  :  sic  recte  dicitur  :  Non 
vos  estis  qui  scitis,  eis  qui  in  Dei  Spiritu  sciunt.  Nihilo- 
minus  igitur  recte  dicitur  :  Non  vos  estis  qui  videtis ,  eis 
qui  in  Spiritu  Dei  vident  :  ita  quidquid  in  Spiritu  Dei  vi- 
dent  quia  bonum  est ,  non  ipsi ,  sed  Deus  videt  quia  bo- 
num  est.  Aliud  ergo  est ,  ut  putet  quisque  malum  esse 
quod  bonum  est,  quales  supradicti  sunt.  Aliud ,  ut  quod 
bonum  est,  videat  homo  quia  bonum  est ;  sicut  multis 

1  i  Cor.  u,  ii ,  t2.  —  *  Matth.  x,  20. 

tua  creatura  placet  quia  bona  est,  quibus  taraen  non  tu 
places  in  ea  ,  unde  frui  magis  ipsa  quam  te  volunt.  Aliud 
autem ,  ut  cum  aliquid  videt  homo  quia  bonum  est,  Deus 
in  illo  videat  quia  bonum  est,  ut  scilicet  ilJe  ametur  in  eo 
quod  fecit ,  qui  non  amaretur  nisi  per  spiritum  sanctum 
quem  dedit  ;  quoniam  charitas  Dei  diffusa  est  in  cordibus 
nostris  per  Spiritum  sanctum  qui  datus  est  nobis1,  per 
quem  videmus  quia  bonum  est  quidquid  aliquo  modo  est. 
Ab  illo  enim  est,  qui  non  aliquo  modo  est ,  sed  quod 
est,  est. 

CAPUT  X\XTT. 

Compendio  enarrat  opera  Dei. 

XLVII.  Gratias  tibi,  Domine.  Videmus  ccelum  et  ter- 
ram,  sivecorporalem  partem  superiorem  atque  inferiorem, 
sive  spiritalem  corporalemque  creaturam  :  atquein  ornatu 
harum  partium  quibus  constatvel  universa  mundi  moles, 
vel  universa  omnino  creatura  ;  videmus  lucem  factam  di- 
visamque  a  tenebris.  Videmus  firmamentum  cceli ,  sive 
inter  spiritales  aquas  superiores  et  corporales  inferiore5% 
primarium  corpus  mundi;  sive  hoc  spatium  aeris ,  quia  et 
hoc  vocatur  ccelum ,  per  quod  vagantur  volatilia  cceli  in- 
ter  aquas,  quae  vaporaliter  eis  superferuntur  et  serenis 
etiam  noctibus  rorant,  et  has  quaein  terris  graves  fluitant. 
Videmus   congregatarum  aquarum  speciem  per  campos 

'  Rom.  v,  5.  —  '  Vide  lib.  u,  Retract.  cap.  vi,  n.  2. 

maiis  et  aridam  terram  vel  nudatam  vel  formatam  ut 
esset  visibilis  et  composita,  herbarumque  atque  arborum 
materiem.  Videmus  luminaria  fulgere  desuper,  solem  sufli- 
cere  diei,  lunam  et  stellas  consolari  noctem,  atque  his  om- 
nibus  notari  et  significari  tempora.  Videmus  humidam 
usquequaque  naturam,  piscibus  et  belluis  et  alitibus  fce- 
cundatam  ,  quod  aeris  corpulentia,  quae  volatus  avium 
portat,  aquarum  exhalatione  concrescit.  Videmus  terrenis 
animalibus  faciem  terrae  decorari ;  hominemque  ad  ima- 
ginem  et  similitudinem  tuam  cunctis  irrationabilibus  ani- 
mantibus  ipsa  tua  imagine  ac  similitudine,  hoc  est ,  ratio- 
nis  et  intelligentiae  virtute  praeponi.  Et  quemadmodum  in 
ejus  anima  aliud  est  quod  consulendo  dominatur,  aliud 
quod  subditur  ut  obtemperet  :  sic  viro  factam  esse  etiam 
corporaliter  fceminam ,  quae  haberet  quidem  in  mente  ra- 
tionalis  intelligentiae  parem  naturam  •,  sexu  tamen  corporis 
ita  masculino  sexui  subjiceretur ,  quemadmodum  subjici- 
citur  appetitus  actionis  ad  concipiendam  de  ratione  mentis 
recte  agendi  solertiam.  Videmus  haec  et  singula  bona ,  et 
omnia  bona  valde. 

CAPUT  XXXIIL 

Omnia  de  nihilo  swe  de  concreata  materia. 

XLVIII.  Laudent  te  opera  tua,  ut  amemus  te,  et  ame- 
mus  te  ut  laudent  te  opera  tua ,  quae  habent  initium  et 
finem  ex  tempore,  ortum  et  occasum,  proiectum  et  de- 
fectum,  speciem  et  privationem.  Habent  ergo  consequen- 
quentia  mane  et  vesperam,  partim  latenter  ,  partim  evi- 
denter.  De  nihilo  enim  a  te  ,  non  de  te  facta  sunt ,  non  de 
aliqua  non  tua,  vel  quaeantea  fuerit^  sed  de  concreata,  id 
est,  simulate  creata  materia,  quia  ejus  informitatem  sine 
ulla  temporis  interpositione  formasti.  Nam  cum  aliud  sit 
cceli  et  terrae  materies,  aliud  cceli  et  terrae  species ;  ma- 
teriem  quidem  de  omnino  nihilo  ,  mundi  autem  speciem 
de  informi  materia ,  simul  tamen  utrumque  fecisti ,  ut 
materiam  forma  nulla  morae  intercapedine  sequeretur. 

CAPUT  XXXIV. 

Totius  creationis  mundi  allegorica  expositio. 

XLIX.  Inspeximtjs  etiam  propter  quorum  figurationem 
ista  vel  tali  ordine  fieri ,  vel  tali  ordine  scribi  voluisti ,  et 
vidimus  quia  bona  sunt  singula  ,  et  omnia  bona  valde  ,  in 
Verbo  tuo ,  in  Unico  tuo  ccelum  et  terram  ,  caput  et  cor- 
pus  Ecclesiae ,  in  praedestinatione  ante  omnia  tempora  , 
sine  mane  et  vespera.  Ubi  autem  ccepisti  praedestinata 
temporaliter  exequi,  ut  occulta  manifestares,  et  incom- 
posita  nostra  componeres  ;  quoniam  super  nos  erant  pec- 
cata  nostra_,  et  in  profundum  tenebrosum  abieramus  abs 
te,  et  Spiritus  tuus  bonus  superferebatur  ad  subvenien- 
dum  nobis  in  tempore  opportuno  5  et  justificasti  impios  , 
et  distinxisti  eos  ab  iniquis ,  et  solidasti  auctoritatem  Li- 
bri  tui  inter  superiores  qui  tibi  docibiles  essent,  et  in- 
feriores  qui  eis  subderentur  :  et  congregasti  societatem 
infidelium  in  unam  conspirationem  ,  ut  apparerent  studia 
ndelium ,  et  tibi  opera  misericordiae  parerent ,  distri- 
buentes  etiam  pauperibus  terrenas  facultates  ad  acqui- 
renda  ccelestia.  Et  inde  accendisti  quaedam  luminaria  in 
firmamento ,  verbum  vitae  habentes  sanctos  tuos  ,  et  spi- 
ritalibus  donis  praelata  sublimi  auctoritate  fulgentes  :  et 
inde  ad  imbuendas  infideles  gentes  sacramenta  et  miracula 
visibilia,  vocesque  verborum  secundum  firmamentum  Li- 
bri  tui ,  quibus  etiam  ficleles  benedicerentur ,  ex  materia 
corporali  produxisti  •  et  deinde  fidelinm  animam  vivam  per 

alFectus  ordinatos  continentiae  vigore  formasti.  Atque 
inde  tibi  soli  mentem  suhditam ,  et  nullius  auctoritatis  hu- 
manae  ad  imitandum  indigentem  ,  renovasti  ad  imaginem 
et  similitudinem  tuam  ;  praestantique  intellectui  rationa- 
bilem  actionem  tanquam  viro  fceminam  subdidisti ,  omni- 
busque  tuis  ministeriis  ad  perficiendos  fideles  in  hac  vita 
necessariis,  ab  eisdem  fidelibus  ad  usus  temporales,  fruc- 
tuosa  in  futurum  opera  praeberi  voluisti.  Haec  omnia  vi- 
demus ,  et  bona  sunt  valde ,  quoniam  tu  ea  vides  in  nobis, 
qui  Spiritum  quo  ea  videremus  et  in  eis  te  amaremus  de- 
disti  nobis. 

CAPUT  XXXV. 

Optat  pacem. 

L.  Domine  Deus,  pacem  da  nobis  ,  omnia  enim  praes- 
titisti  nobis,  pacem  quietis ,  pacem  sabbati,  sabbati  sine 
vespera.  Omnis  quippe  iste  ordo  pulcherrimus  rerum  valde 
bonarum  modis  suis  peractis  transiturus  est ,  et  mane 
quippe  in  eis  factum  est ,  et  vespera. 


/ 

CAPUT  XXXVI 

Diem  septimum  vespera  quare  non  sequatur. 

LI.  Dies  autem  septimus  sine  vespera  est ,  nec  habet 
occasum,  quia  sanctificasti  eum  ad  permansionem  sempi- 
ternam ,  ut  id  quod  tu  post  opera  tua  bona  valde ,  quam- 
vis  ea  quietus  feceris,  requiesvisti  septimo  die,  hoc  praslo- 
quatur  nobis  vox  Libri  tui  quod  et  nos  post  opera  nostra, 
ideo  bona  valde ,  quia  tu  nobis  ea  donasti ,  sabbato  vitoe 
aeternae  requiescamus  in  te. 

iVV\VVV\\Vl\VVVVVW\VV\\VVV\VW\^iVV\MV\ 

CAPUT  XXXV 11. 

Deus  in  nobis  quando  quiescet. 

LII.  Etiam  tunc  enim  sic  requiesces  in  nobis,  quemad- 
modum  nunc  operaris  in  nobis  ;  et  ita  erit  illa  requies 
tua  per  nos,  quemadmodum  sunt  ista  opera  tua  per  nos. 
Tu  autem ,  Domine ,  semper  operaris  et  semper  requies- 
cis.  Nec  vides  ad  tempus ;  nec  moveris  ad  tempus  ;  nec 
quiescis  ad  tempus,  et  tamen  facis  et  visiones  temporales, 
et  ipsa  tempora  ,  et  quietem  ex  tempore. 

GAPUT  XXXVIII. 

Aliter  Deus,  aliter  homo  videt  creata. 

LIII.  Nos  itaque  ista  quae  fecisti  videmus,  quia  sunt : 
tu  autem  quia  vides  ea ,  sunt.  Et  nos  foris  videmus  quia 
sunt ,  et  intus  quia  bona  sunt  :  tu  autem  ibi  vidisti  facta, 
ubi  vidisti  facienda.  Et  nos  alio  tempore  moti  sumus 
ad  benef aciendum ,  posteaquam  concepit  de  Spiritu  tuo 
cor  nostrum.  Priore  autem  tempore  ad  male  faciendum 
movebamur  deserentes  te.  Tu  vero,  Deus  une,  bone,  nun- 
quam  cessasti  benefacere.  Et  sunt  quaedam  bona  opera 
nostra  ex  munere  quidem  tuo ,  sed  non  sempiterna  :  post 
illa  nos  requieturos  in  tua  grandi  sanctificatione  spera- 
mus.  Tu  autem  bonum  nullo  indigens  bono,  semper  quie- 
tus  es,  quoniam  tua  quies  tu  ipse  es.  Et  hoc  intelligere 
quis  hominum  dabit  homini?  quis  Angelus  Angelo?  quis 
Angelus  homini  ?  A  te  petatur ,  in  te  quaeratur,  ad  te  pul- 
setur  :  sic,  sic  accipietur,  sic  invenietur,  sic  aperietur1, 
Amen. 

«  Matth.  vii,  8. 

I.NSTITUIT  SE  1PSE  AuGUSTlXUS  AD  CAPESSENDAM  DEl  ET  AMM  .E  SClENTtAM  j  AC  II  i- 
MUM  DLVINAM  OPEM  1MPLORAT  ,  TLM  AGNiTA  1LLII  S  ,  OLAM  cONCUPiSCIT  ,  SCIENTI.L 
PK.ECELLENTIA  ,  COLLOQUITI IR  SECTjH  LlE  AMIHI  SOI  SANITATE  PI.OMOVE.NDA  ,  UT  AD 
CO.NTEMPLANDUM  Deu.M  TOTO  DEMUM  ASSLKGAT.  Ad  EXTKEMUM  LlBl.l  COLLIGiT  EA 
«JU.E  VEKE  Sl.NT  ,    IUMORTAUA  ESSE. 


CAPIT  1. 

Precatio  ad  Deum 

I.  Volventi  mihi  multa  ac  varia  mecum  diu  ,  ac  per 
multos  dies  sedulo  quaerenti  memetipsum  ac  bonnm 
meum  ,  quidve  mali  evitandum  esset  :  ait  mihi  subito  , 

1  Scripli  sub  initium  anni  Chiisti  387. 

sive  ego  ipse ,  sive  alius  quis  extrinsecus  sive  intrinsecus , 
nescio.  Nam  hoc  ipsum  est  quod  magnopere  scire  molior. 
Ait  ergo  mihi ,  Ratio  ,  Ecce ,  fac  te  invenisse  aliquid,  cui 
commendabis  ut  pergas  ad  alia?  A.  Memoriae  scilicet. 
R.  Tanta-ne  illa  est  ut  excogitata  omnia  bene  servet? 
A.  Diflicile  est,  imo  non  potest.  R.  Ergo  scribendum  est. 
Sed  quid  agis,  quod  valetudo  tua  scribendi  laborem  re- 
cusat?Nec  ista  dictari  debent ,  nam  solitudinem  meram 
desiderant.  A.  Verum  dicis.  Itaque  prorsus  nescio  quid 
agam.  R.  Ora  salutem  et  auxilium,  quo  ad  concupita  per- 
venias,  et  hoc  ipsum  litteris  manda,  ut  prole  tua  fias  ani- 
mosior.  Deinde  quod  invenis  paucis  conclusiunculis  bre- 
viter  coilige.  Nec  modo  cures  invitationem  turbse  legen- 
tium,  paucis  ista  sat  erunt  civibus  tuis.  A.  Ita  faciam. 

II.  Deus  universitatis  conditor,  praesta  mihi  primum  ut 
bene  te  rogem  ,  deinde  ut  me  agam  dignum  quem  exau- 
dias  ,  postremo  ut  liberes.  Deus  per  quem  omnia ,  quae 
per  se  non  essent ,  tendunt  esse.  Deus  qui  ne  id  quidem 
quod  se  invicem  perimit,  perire  permittis.  Deus  qui  de 
nihilo  mundum  istum  creasti ,  quem  omnium  oculi  sen- 
tiunt  pulcherrimum.  Deus  qui  malum  non  facis,  et  facis 
esse  ne  pessimum  fiat.  Deus  qui  paucis  ad  id  quod  vere 
est  refugientibus ,  ostendis  malum  nihil  esse.  Deus  per 
quem  universitas  etiam  cum  sinistra  parte  perfecta  est. 
Deus,  a  quo  dissonantia  usque  in  extremum  nulla  est,  cum 
deteriora  melioribus  concinunt.  Deus  quem  amat  omne 
quod  potest  amare,  sive  sciens  ,  sive  nesciens.  Deus  in 
quo  sunt  omnia,  cui  tamen  universae  creaturae  ,  nec  tur- 
pitudo  turpis  est ,  nec  malitia  nocet,  nec  error  erat.  Deus 
qui  nisi  mundos  verum  scire  noluisti1.  Deus  pater  veri- 
tatis,  pater  sapientiae,  pater  verae  summaeque  vitae,  pa- 
ter  beatitudinis  ,  pater  boni  et  pulchri,  pater  intelligibilis 

1  Vide  Retract.  lib.  i,  cap.  4- 

lucis  ,  pater  evigilationis ,  atque  illuminationis  nostrse , 
pater  pignoris  quo  admonemur  redire  ad  te. 

III.  Te  invoco,  Deus  veritas ,  in  quo  et  a  quo  et  per 
quem  vera  sunt ,  quse  vera  sunt  omnia.  Deus  sapientia  , 
in  quo  et  a  quo  et  per  quem  sapiunt ,  quae  sapiunt  om- 
nia.  Deus  vera  et  summa  vita  ,  in  quo  et  a  quo  et  per 
quem  vivunt,  quae  vere  summeque  vivunt  omnia.  Deus 
beatitudo  ,  in  quo  et  a  quo  et  per  quem  beata  sunt ,  quae 
beata  sunt  omnia.  Deus  bonum  et  pulchrum ,  in  quo  et 
a  quo  et  per  quem  bona  et  pulchra  sunt ,  quae  bona  et 
pulchra  sunt  omnia.  Deus  intelligibilis  lux ,  in  quo  et  a 
quo  et  per  quem  intelligibiliter  lucent,  quae  intelligibiliter 
lucent  omnia.  Deus,  cujus  regnum  est  totus  mundus, 
quem  sensus  ignorat.  Deus,  de  cujus  regno  lex  etiam  in 
ista  regna  describitur1.  Deus,  a  quo  averti,  cadere  :  in 
quem  converti  resurgere  :  in  quo  manere  consistere  est. 
Deus,  a  quo  exire  ,  emori  i  in  quem  redire  reviviscere  :  in 
quo  habitare  ,  vivere  est.  Deus,  quem  nemo  amittit ,  nisi 
deceptus  :  quem  nemo  quserit,  nisi  admonitus  :  quem 
nemo  invenit  nisi  purgatus.  Deus,  quem  relinquere,  hoc 
est  quod  perire  :  quem  attendere,  hoc  est  quod  amare  : 
quem  videre ,  hoc  est  quod  habere.  Deus,  cui  nos  fides 
excitat ,  spes  erigit,  charitas  jungit.  Deus,  per  quem  vin- 
cimus  inimicum,  te  deprecor.Deus,  per  quem  accepimus, 
ne  omnino  periremus.  Deus,  a  quo  admonemur  ut  vigile- 
mus.  Deus,  per  quem  a  malis  bona  separamus.  Deus,  per 
quem  mala  fugimus,  et  bona  sequimur.  Deus ,  per  quem 
non  cedimus  adversitatibus.Deus,  per  quem  bene  servimus 
et  bene  dominamur.  Deus,  per  quem  discimus  aliena  esse 
quae  aliquando  nostra  ,  et  nostra  esse  quae  aliquando 
aliena  putabamus.  Deus,  per  quem  malorum  escis  atque 
illecebris  non  haeremus.  Deus,  per  quem  nos  res  minulae 

1  i  Rehact.  cap.  i,  n.  2. 

non  minuunt.  Deus,  per  quem  melius  nostrum  deteriori 
subjectum  non  est.  Deus,  per  quem  mors  absorbetur  in 
victoriam.  Deus,  qui  nos  convertis.  Deus,  qui  nos  eo  quod 
non  est  exuis  ,  et  eo  quod  est  induis.  Deus,  qui  nos  exau- 
dibiles  facis.  Deus,  qui  nos  muuis.  Deus,  qui  nos  in  om- 
nem  veritatem  inducis.  Deus  ,  qui  nobis  omnia  bona  io- 
queris,  nec  insanos  facis,  nec  a  quoquam  fieri  sinis.  Deus, 
qui  nos  revocas  in  viam.  Deus,  qui  nos  deducis  ad  ja- 
nuam.  Deus,  qui  facis  ut  pulsantibus  aperiatur.  Deus  , 
qui  nobis  das  panem  vitae.  Deus,  per  quem  sitimus  potum, 
quo  hausto  nunquam  sitiamus.  Deus,  qui  arguis  sseculum 
de  peccato,  de  justitia,  et  de  judicio.  Deus,  per  quem  nos 
non  movent  qui  minime  credunt.  Deus ,  per  quem  im- 
probamus  eorum  errorem,  qui  animarum  merita  nulla 
esse  apud  te  putant.  Deus ,  per  quem  non  servimus  infir- 
mis  et  egenis  elementis.  Deus,  qui  nos  purgas,  et  ad  divina 
pneparas  prsemia,  adveni  mihi  propitius  tu. 

IV.  Quidquid  a  me  dictum  est,  unus  Deus  tu  ,  tu  veni 
mihi  in  auxiiium,  una  aeterna  vera  subslantia  ,  ubi  nulla 
discrepantia  ,  nulla  confusio  ,  nulla  transitio  ,  nuJJa  indi- 
gentia ,  nulia  mors.  Ubi  summa  concordia  ,  summa  evi- 
dentia,  summa  constantia ,  summa  pk-nitudo,  summa 
vita.  Ubi  nihil  deest,  nihil  redundat.  Ubi  qui  gignit ,  et 
quem  gignit  unum  est1.  Deus,  cuiserviunt  oninia  ,  quee 
serviunt,  cui  obtemperat  omnis  bona  anima.  Cujus  legi- 
bus  rotantur  poli ,  cursus  suos  sidera  peragunt,  sol  exer- 
cet  diem,  iuna  temperat  noctem  :  omnisqae  mundus  per 
dies  vicissitudine  lucis  et  noctis,  per  menses  incrementis 
decrementisque  lunaribus,  per  annos  veris,  aestatis ,  au- 
tumni  et  hyemis  successionibus,  per  lustra  perfectione 
cursus  solaris ,  per  magnos  qrbes  recursu  in  ortus  suos 
siderum,  magnam  rerum  constantiam  quantum  sensibilis 

1  detract.  cap.  iv,  n.  3. 

malevia  patitur ,  temporum  ordinibus  replicationibusqne 
custodit.  Deus,  cujus  legibus  in  sevo  stantibus,  motus 
instabilis  rerum  mutabilium  perturbatus  esse  non  sinitur, 
frenisque  circumeuntium  saeculorum  semper  ad  similitu- 
dinem  stabilitatisrevocatur  :  cujus  legibus  arbitrium  ani- 
mse  liberum  est,  bonisque  praemia  et  malis  pcense,  fixis 
per  omnia  necessitatibus  distributae  sunt.  Deus  ,  a  quo 
manant  nsque  ad  nos  omnia  bona ,  a  quo  coercentur  a 
nobis  omnia  raala.  Deus,  supra  quem  nihil ,  extra  quem 
nihil,  sine  quo  nihil  est.  Deus,  sub  quo  totum  est,  in  quo 
totum  est ,  cum  quo  totum  est.  Qui  fecisti  hominem  ad 
imaginem  et  similitudinem  tuam  ,  quod  qui  se  ipse  novit, 
agnoscit.  Exaudi ,  exaudi,  exaudi  me,  Deus  meus,  Domine 
meus,  rex  meus  ,  pater  meus  ,  causa  mea ,  spes  mea  ,  res 
mea,  honor  meus ,  domus  mea,  patria  mea,  salus  mea, 
lux  mea,  vita  mea.  Exaudi ,  exaudi,  exaudi  me  more  illo 
tuo  paucis  notissimo. 

V.  Jam  te  solum  amo,  te  solum  sequor,  te  solum 
quaero,  tibi  soli  servire  paratus  sum  ,  quia  tu  solus  juste 
dominaris,  tui  juris  esse  cupio.  Jube,  quaeso,  atque  impera 
quidquid  vis  ,  sed  sana  et  aperi  aures  meas  ,  quibus  voces 
tuas  audiam.  Sana  et  aperi  oculosmeos,  quibus  nutus 
tuos  videam.  Expelle  a  me  insaniam  ,  ut  recognoscam  te. 
Dic  mihi  qua  attendam  ,  ut  aspiciam  te ,  et  omnia  me 
spero  quae  jusseris  esse  facturum.  Recipe  ,  oro,  fugitivum 
tuum,  Domine  clementissime  pater  :  jamjam  satis  pcenas 
dederim,  satis  inimicis  tuis,  quos  sub  pedibus  habes,  ser- 
vierim,  sstis  fuerim  fallaciarum  ludibrium.  Accipe  me  ab 
istis  fugientem  famulum  tuum,  quia  et  isti  me  quando  a 
te  fugiebam  acceperunt  alienum.  Ad  te  mihi  redeundnm 
esse  sentio  :  pateat  mihi  pulsanti  janua  tua  :  quomodo  ad 
te  perveniatur  doce  me.  Nihil  aliud  habeo  quam  volmi- 
tatem  :  nilul  aliud  scio  nisi  flnxa  et  caduca  spernenda  e  :e 

certa  et  seterna  requirenda.  Hoc  facio,  Pater ,  quia  hoc 
solum  novi,  sed  unde  ad  te  perveniatur  ignoro.  Tu  mihi 
suggere,  tu  ostende,  tu  viaticura  praebe.  Si  fide  te  inve- 
niunt,  qui  ad  te  refugiunt ,  fidem  da  :  si  virtute  ,  virtu- 
tem  :  si  scientia,  scientiam.  Auge  in  me  fidem  ,  auge 
spem  ,  auge  charitatem.  O  admiranda  et  singularis  boni- 
tas  tua  ! 

VI.  Ad  te  ambio ,  et  quibus  rebus  ad  te  ambiatur ,  a 
te  rursum  peto.  Tu  enim  si  deseris ,  peritur  :  sed  non  de- 
seris,  quia  tues  summum  bonum,  quod  nemo  recte  quae- 
sivit ,  et  rainime  invenit.  Omnis  autem  recte  quaesivit, 
quem  tu  recte  quaerere  fecisti.  Fac  me ,  Pater  ,  quaerere 
te ,  vindica  me  ab  errore  :  quaerenti  te  mihi  nihil  aliud 
pro  te  occurrat.  Si  nihil  aliud  desidero  quam  te ,  inve- 
niam  te  jam  quaeso ,  Pater.  Si  autem  est  in  me  superflui 
alicujus  appetitio  ,  tu  ipse  me  munda,  et  fac  idoneum  ad 
videndum  te.  Caeterum  de  salute  hujus  mortalis  corporis 
mei ,  quandiu  nescio  quid  mihi  ex  eo  utile  sit ,  vel  eis 
quos  diligo,  tibi  iliud  committo,  Pater  sapientissime  atque 
optime ,  et  pro  eo  quod  ad  tempus  admonueris  depreca- 
bor  :  tantum  oro  excellentissimam  clementiam  tuam  ,  ut 
me  penitus  ad  te  convertas  ,  nihilque  mihi  repugnare  fa- 
cias  tendenti  ad  te ,  jubeasque  me  dum  hoc  ipsum  corpus 
ago  atque  porto ,  purum ,  magnanimum  ,  justum  ,  pru- 
denteraque  esse,  perfectumque  amatorera  perceptorem- 
que  sapientiae  tuae  ,  et  dignum  habitatione  atque  habita- 
torem  beatissimi  regni  tui  :  amen.  Amen. 

CAPUT  II. 

Quid  amandum. 

VII.   A.  Ecce  oravi   Deura.  R.  Quid  ergo  scire  vis? 
A.    Hsec  ipsa  omnia  quae  oravi.  R.  Breviter  ea  collige. 
A.   Deurn  et  animam  scire  cupio.   R.    Nihil-ne   plus? 
A.  Nihil  omnino.  R.    Ergo  incipe  quserere.    Sed  prius 
explica  quomodo  tibi  si  demonstretur  Deus,  possis  di- 
cere  :  Sat  est.  A.  Nescio  quomodo  mihi  demonstrari  de- 
beat,  ut  dicam  :  Sat  est  ;  non  enim  credo  me  scire  aliquid 
sic,  quomodo  scire  Deum  desidero.  R.  Quid  ergo  agimus? 
Nonne  censes  prius   tibi  esse  sciendum  ,   quomodo  tibi 
Deum   scire  satis  sit ,  quo  cum  perveneris  non  amplius 
quaeras  ?  A.  Censeo  quidem  :  sed  quo  pacto  fieri  possit , 
non  video.   Quid  enim  Deo  simile  unquam  intellexi,  ut 
possim  dicere  quomodo  hoc  intelligo  ,  sic  volo  intelligere 
Deum?  R.  Qui  nondum  Deum  nosti,  unde  nosti  nihil  te 
nosse  Deo  simile?  A.  Quia  si  aliquid  Deo  simile  scirem  , 
sine  dubio  id  amarem  :  nunc  autem  nihil  aliud  amo  quam 
Deum  et  animam,  quorum  neutrum  scio.  R.  Non  igitur 
amas  amicos  tuos?  A.  Quo  pacto  eos  possum  amans  ani- 
mam  non  amare  ?  R.  Hoc  modo  ergo  et  pulices  et  cimices 
amas?  A.  Animam  me  amare  dixi ,  non  animalia.  R.  Aut 
homines  non  sunt  amici  tui,  aut  eos  non  amas?  Omnis 
enim  homo  est  animal,  et  animalia  te  non  amare  dixisti. 
A.  Et  homines  sunt ,  eteos  amo,  non  eo  quod  animalia, 
sed  eo  quod  homines  sunt ,  id  est,  ex  eo  quod  rationales 

animas  habent,  quas  amo  etiam  in  latronibus.  Licet  enim 
mihi  in  quovis  amare  rationem,  cum  iilum  jure  oderim  , 
qui  male  utitur  eo  quod  amo.  Itaque  tanto  magis  amo 
amicos  meos,  quanto  magis  bene  utuntur  anima  ratio- 
nali ,  vel  certe  quantum  desiderant  ea  bene  uti. 

nr.wwvvUMiivi.n  ■  i  -.  \  v>  \\  vvvv  \av\  v  vvv  %v  vi  \\  v  \  >  vi\  >,\  v\  vviv  Vl  v  \  V^n\l'\v  w\v  'W 

CAPUT  III. 

Cognitio  Dei. 

VIII.  R.  Accipio  istud  :  sed  tamen  si  quis  libi  diceret: 
Faciam  tesic  Deum  nosse,  quomodo  nosti  Alypium,  nonne 
gratias  ageres,  et  diceres  :  Satis  est  ?  A.  Agerem  quidem 
oratias,  sed  satis  esse  non  dicerem.  R.  Cur  quseso  ?  A.  Quia 
Deum  ne  sic  quidem  novi  quomodo  Alypium  ,  et  tamen 
Aiypium  non  satis  novi.  R.  Yide  ergo  ne  impudenter  ve- 
lis  satis  Deum  nosse ,  qui  Alypium  non  satis  nosti.  A.  Non 
sequitur.  Nam  in  comparatione  siderum ,  quid  est  mea 
coena  vilius?  et  tamen  cras  quid  sim  coenaturus  ignoro  : 
quo  autem  signo  luna  futura  sit,  non  impudenter  me  scire 
profiteor.  R.  Ergo  vel  ita  Deum  nosse  tibi  satis  est ,  ut 
nosti  quo  cras  signo  luna  cursura  sit?  A.  Non  est  satis  : 
nam  hoc  sensibus  approbo.  Ignoro  autem  utrum  vel  Deus 
vcl  aliqua  naturae  occulta  causa  subito  lunse  ordinem 
cursumque  commutet  :  quod  si  acciderit ,  totum  illud 
quod  prsesumpseram  falsum  erit.  R.  Et  credis  hoc  fieri 
posse?  A.  Non  credo.  Sed  ego  quid  sciam  quaero,  non 
quid  credam.  Omne  autem .  quod  scimus ,  recte  fortasse 
etiam  credere  dicimur  •,  at  non  omne  quod  credimus  , 

etiam  scire.  R.  Respuis  igitur  in  hac  causa  omne  testi- 
monium  sensuum  ?  A.  Prorsus  respuo.  R.  Quid  ,  illum  f'a- 
miliarem  tuum  quem  te  adhuc  ignorare  dixisti ,  sensu  vis 
nosse,  an  intellectu?  A.  Sensu  quidem  quod  in  eo  novi , 
si  tamen  sensu  aliquid  noscitur,  et  vile  est,  et  satis  est. 
Illam  vero  partem  qua  mihi  amicus  est ,  id  est ,  ipsum 
animum  ,  intellectu  assequi  cupio.  R.  Potest-ne  aliter 
nosci?  A.  Nullo  modo.  R.  Amicum  igitur  tuum  et  vehe- 
menter  familiarem  _,  audes  tibi  dicere  esse  ignotum? 
A.  Quidni  audeamPIllam  enim  legem  amicitiae  justissimarn 
esse  arbitror ,  qua  praescribitur  ,  ut  sicut  non  minus ,  ita 
nec  plus  quisque  amicum  ,  quam  se  ipsum  diligat.  Ita- 
que  cum  memetipsum  ignorem ,  qua  potest  a  me  afliei 
contumeSia  ,  quem  mihi  esse  dixero  ignotum,  cum  prae- 
sejrtim  (ut  credo)  ne  ipse  quidem  se  noverit?  R.  Si  ergo 
ista  quae  scire  vis ,  ex  eo  sunt  genere  quae  intellectus  as- 
sequitur  ,  curn  dicerem  impudenter  te  velle  Deum  scire  , 
cum  Alypium  nescias ,  non  debuisti  mihi  ccenam  tuam 
et  lunani  proferre  pro  simili ,  si  haec ,  ut  dixisti ,  ad  sen- 
sum  pertinent. 

CAPUT    IV. 

Certa  scientia  quce. 

IX.  Sed  quid  ad  nos :  Nunc  illud  responde :  Si  ea  quae 
de  Deo  dixerunt  Plato  et  PJotinus  vera  sunt ,  satis-ne  tibi 
est  ita  Deum  scire  ut  illi  sciebant?  A.  Non  continuo  si  ea 
quae  dixerunt ,  vera  sunt  etiam  scisse  illos  ea  necesse  est. 
Nam  multi  copiose  dicunt  quae  nesciunt,  ut  ego  ipse  om- 
nia  quae  oravi ,  me  dixi  scire  cupere ,  quod  non  cuperem 
si  jam  scirem  :  num  igitur  eo  minus  illa  dicere  potui  ?  Dixi 
enim  non  quae  intellectu  comprehendi ,  sed  quae  unde- 
cumque  collecta  memoriae  mandavi ,  et  quibus  accommo- 
davi  quantam  potui  fidem  :  scire  auiem  aliud  est.  R.  Dic, 
quaeso,  scis-ne  saltem  in  geomctrica  disciplina,  quid  sit 
linea?  A.  Istud  plane  scio.  R.  Nec  in  ista  professione  ve- 
reris  Academicos  ?  A.  Non  omnino.  Illi  enim  sapienter 
errare  noluerunt  :  ego  autem  sapiens  non  sum.  Itaque 
adhuc  non  vereor  earum  rerum  quas  novi  scientiam  pro- 
fiteri.  Quod  si,  ut  cupio,  pervenero  ad  sapientiam,  fa- 
ciam  quod  illa  monuerit.  R.  Nihil  renuo  :  sed  ut  quaerere 
creperam  ,  ita  ut  lineam  nosti ,  nosti  etiam  pilam  quam 
sphaeram  nominant  ?  A.  Novi.  R.  iEque  utrumque  nosti, 
an  aliud  alio  magis  aut  minus?  A.  iEque  prorsus.  Nam  in 
utroque  nihil  fallor.R.  Quid  haec,  sensibus-ne  percepisti, 
an  intellectu  ?  A.  Imo  sensus  in  hoc  negotio  quasi  navim 
sum  expertus.  Nam  cum  ipsi  me  ad  locum  quo  tendebam 
pervexerint,  ubi  eos  dimisi,  etjam  velut  in  salo  positus, 
ccepi  cogitatione  ista  volvere,  diu  mihi  vestigia  tituba- 

runt.  Quare  citius  mihi  videtur  in  terra  posse  navigari , 
quam  geometricam  sensibus  percipi ,  quamvis  primo  dis- 
centes  aliquantum  adjuvare  videantur.  R.  Ergo  istarum 
rerum  disciplinam,  si  qua  tibi  est,  non  dubitas  vocari 
scientiam?A.  Non  si  Stoici  sinant,  qui  scientiam  tribuunt 
nulli  nisi  sapienti.  Perceptionem  sane  istorum  me  habere 
non  nego  ,  quam  etiam  stultitiae  concedunt  :  sed  nec  istos 
quidquam  pertimesco  :  prorsus  haec  quae  interrogasti 
scientia  teneo  :  perge  modo  videam  quorsum  ista  quaeris. 
R.  Ne  propera ,  otiosi  sumus.  Intentus  tantum  accipe , 
ne  quid  temerp-concedas.  Gaudentem  te  studeo  reddere 
de  rebus  quibus  nullum  casum  pertimescas,  etquasi  par- 
vum  negotium  sit ,  praecipitare  jubes  ?  A.  Ita  Deus  faxit 
ut  dicis.  Itaque  arbitrio  tuo  rogato  ,  et  objurgato  gravius 
si  quidquam  tale  posthac. 

X.  Ergo  lineam  in  duas  lineas  per  longum  scindi  ma- 
nifestum  tibi  est  nullo  modo  posse?  A.  Manifestum.  R. 
Quid  transversim?  A.  Quid,  nisi  infinite  secari  posse? 
R.  Quid  sphaeram  ex  una  qualibet  parte  a  medio,  ne  duos 
quidem  pares  circulos  habere  posse  pariter  lucet?  A.  Pa- 
riter  omnino.  R.  Quid  linea  et  sphaera  ,  unum-ne  aliquid 
tibi  videntur  esse,  an  quidquam  inter  se  differunt?  A. 
Quis  non  videat  difTerre  plurimum?  R.  At  si  aeque  illud 
atque  hoc  nosti ,  et  tamen  inter  se,  ut  fateris  ,  plurimum 
differunt,  est  ergo  differentium  rerum  scientia  indiffe- 
rens.  A.  Quis  enim  negavil  ?  R.  Tu  paulo  ante.  Nam  cum 
te  rogassem  quomodo  velis  Deum  nosse ,  ut  possis  dicere : 
Satis  est  :  respondisti  te  ideo  nequire  hoc  explicare  quia 
nihil  haberes  perceptum,  similiter  atque  Deum  cupis 
percipere,  nihil  enim  te  scire  Deo  simile.Quid  ergo  nunc, 
linea  vel  sphaera  similes  sunt?  A.  Quis  hoc  dixerit  ?  R.  Sed 
ego  qusesiveram  ,  non  quid  tale  scires  ,  sed  quid  scires 
sic,  quomodo  Deum  scire  desideras.  Sic  enim  nosti  lineam 

ut  nosti  sphaeram ,  cum  se  nou  sic  habeat  linea ,  ut  se 
habet  sphaera.  Quamobrem  responde  utrum  tibi  satis  sit 
sic  Deum  nosse ,  ut  pilam  illam  geometricam  nosti  :  hoc 
est,  ita  de  Deo  nihil  ut  de  illa  dubitare. 

OAPUT  V. 

Dissimilium  eadem  aut  par  .ijftentia. 

XI.  A.  Qujeso  te  quamvis  vehementer  urgeas  atque 
convincas ,  non  audeo  tamen  dicere  ita  me  velle  Deum 
scire  ut  haec  scio.  Non  solum  enim  res ,  sed  ipsa  etiam 
scientia  mihi  videtur  esse  dissirailis.  Primo  quia  nec  linea 
et  pila  tantum  inter  se  differunt,  ut  tamen  eorum  cogni- 
lionem  una  disciplina  non  contineat  :  nullus  autem  geo- 
metres  Deum  se  docere  professus  est.  Deinde  si  Dei  et  is- 
tarum  rerum  scientia  par  esset,  tantum  gauderem  quod 
ista  novi,  quantum  me  Deo  cognito  gavisurum  esse  prae- 
sumo.  Nunc  autem  per  multum  haec  in  illius  compara- 
tione  contemno,  ut  nonnunquam  videatur  mihi ,  si  illum 
intellexero  ,  et  modo  illo  quo  videri  potest  videro  ,  haec 
omnia  de  mea  notitia  esse  peritura.  Siquidem  nunc  prne 
illius  amore  jam  vix  mihi  veniunt  in  mentem.  R.  Esto  plus 
te  ac  multo  plus  quam  de  istis  Deo  cognito  gavisurum  , 
rerum  tamen  non  intellectus  dissimilitudine  :  nisi  forte  alio 
visu  terram ,  alio  serenum  ccelum  intueris ,  cum  tamen 
multo  plus  illius  quarn  hujus  aspectus  te  permulceat. 
Oculi  autem  si  non  falluntur  ,  credo  te  interrogatum , 
utrum  tibi  tam  certum  sit  terram  te  yidere  quam  ccelum, 
tam   tibi   certum  esse  respondere  dfbero,  qnamvis  non 

tam  terrae  quam  ceeli  pulchritudine  atque  splendore  la> 
teris.  A.Movet  me,  fateor,  hsec  similitudo,  adducorque  ut 
assentiar  quantum  in  suo  genere  a  ccelo  terram ,  tantum 
ab  intelligibili  Dei  majestate  spectamina  illa  disciplinarum 
vera  et  certa  differre. 

CAPUT  VI. 

Sensus  animce  in  quibus  percipit  Deiun. 

XII.  R.  Bene  moveris.  Promittit  enim  ratio  quae  tecum 
loquitur,  ita  se  demonstraturam  Deum  tuse  menti,  ut  ocu- 
lis  sol  demonstratur.Nam  mentis  quasisui  sunt  oculi  sen- 
sus  animse  :  disciplinarum  autem  quaeque  certissima  talia 
sunt ,  qualia  illa  quse  sole  illustrantur  ut  videri  possint , 
veluti  terra  est  atque  terrenaomnia  :  Deus  autem  est  ipse 
quiillustrat.  Ego  autem  ratio  ita  sum  in  mentibus,  ut  in 
oculis  est  aspectus1.  Non  enim  hoc  est  habere  oculos  quod 
aspicere  :  aut  item  hoc  est  aspicere,  quod  videre.  Ergo 
animae  tribus  quibusdam  rebus  opus  est  :  ut  oculos  ha- 
beat  quibus  jam  bene  uti  possit ,  ut  aspiciat ,  ut  videat. 
Oculi  sani  mens  est  ab  omni  labe  corporis  pura  ,  id  est ,  a 
cupiditatibus  rerum  mortalium  jam  remota  atque  purga- 
ta  :  quod  ei  nihil  aliud  praestat  quam  fides  primo.  Quod 
enim  adhuc  ei  demonstrari  non  potest  vitiis  inquinatae  at- 
que  aegrotanti,  quia  videre  nequit  nisi  sana,  si  non  credat 
aliter  se  non  esse  visuram  ,  non  dat  operam  suae  sanitati. 
Sed  quid  si  credat  quidem  ita  se  rem  habere  ut  dicitur, 

1  Beda  in  i  Cor.  xni. 

atque  ita  se  si  videre  potuerit  esse  visuram  ,  sanari  se  ta- 
men  posse  despereU  nonne  se  prorsus  abjicit  atque  con- 
temnit ,  nec  praeceptis  medici  obtemperat?  A.  Omnino  ita 
est ,  praesertim  quia  ea  praecepta  necesse  est  ut  morbus 
dura  sentiat.  R.  Ergo  fidei  spes  adjicienda  est.  A.  Ita  cre- 
do.  R.  Quid  si  credat  ita  se  habere  omnia,  et  se  speret  posse 
sanari,  ipsam  tamen  quae  promittitur  lucem  non  amet,  non 
desideret ,  suisque  tenebris  quae  jam  consuetudine  ju- 
cundae  sunt,  se  arbitretur  debere  interim  esse  contentam, 
nonne  medicum  illum  nihilominus  respuit?  A.Prorsus  ita 
est.R.  Ergo  tertia  charitas  necessaria  est.  A.  Nihil  omnino 
tam  necessarium.  R.  Sine  tribus  istis  igitur  anima  nulla 
sanatur ,  ut  possit  Deum  suum  videre,  id  est,  intelligere. 
XIII.  Cum  ergo  sanos  habuerit  oculos ,  quid  restat ? 
A.  Ut  aspiciat.  R.  Aspectus  animae,  ratio  est :  sed  quia  non 
sequitur  ut  omnis  qui  aspicit  videat ,  aspectus  rectus  at- 
que  perfectus  ,  id  est ,  quem  visio  sequitur ,  virtus  voca- 
tur :  est  enim  virtus  vel  recta  vel  perfecta  ratio.  Sed  et  ipse 
aspectus  quamvis  jam  sanos  oculos  convertere  in  lucem 
non  potest,  nisi  tria  illa  permaneant ,  fides  qua  credat  ita 
se  rem  habere,  ad  quam  convertendus  aspectus  est,  ut 
visa  faciat  beatum  :  spes  qua  cum  bene  aspexerit ,  se  vi- 
surum  esse  praesumat  :  charitas  qua  videre  perfruique  de- 
sideret.  Jam  aspectum  sequitur  ipsa  visio  Dei,  qui  est  finis 
aspectus  ,  non  quod  jam  non  sit,  sed  quod  nihil  amplius 
habeat  quo  se  intendat  :  et  haec  est  vere  perfecta  virtus , 
ratio  perveniens  ad  finem  suum ,  quam  beata  vita  conse- 
quitur.  Ipsa  autem  visio  ,  intellectas  est  ille  qui  in  anima 
est,  qui  conficitur  ex  intelligente  et  eo  quod  intelligitur  : 
ut  in  oculis  videre  quod  dicitur,  ex  ipso  sensu  constat, 
atque  sensibili,  quorum  detracto  quolibet,  videri  nihil 
potest. 

CAPUT  Vll. 

Fides ,  spes  ,  charitas,  quousque  necessarice. 

XIV.  Ergo  cum  animae  Deum  videre,  hoc  est  Deum  in- 
telligere  contigerit,  videamus  utrum  adhuc  ei  tria  illa  sint 
necessaria.  Fides  quare  sit  necessaria  ,  cum  jam  videat  ? 
Spes  nihilominus,  quia  jam  tenet.  Gharitati  vero  non  so- 
lum  nihil  detrahetur,  sed  addetur  etiam  plurimum.  Nam 
et  illam  singularem  veramque  pulchritudinem  cum  vide- 
rit ,  plusaraabit  :  et  nisi  ingenti  amore  oculum  infixerit, 
nec  ab  aspiciendo  uspiam  declinaverit,  manere  in  illa  bea- 
tissima  visione  non  poterit.  Sed  dum  in  hoc  corpore  est 
anima  ,  etiamsi  plenissime  videat  ,  hoc  est ,  intelligat 
Deum  ,  tamen  quia  etiam  corporis  sensus  utuntur  opere 
proprio,  si  nihil  quidem  valent  ad  fallendum,  non  tamen 
nihil  ad  ambigendum,  potest  adhuc  dici  fides  ea,  qua  his 
resistitur  ,  et  illud  potius  verum  esse  creditur.  Item  quia 
in  ista  vita,  quanquam  Deo  intellecto  anima  jam  beata  sit, 
tamen  quia  multas  molestias  corporis  sustinet,  sperandum 
est  ei  post  mortem  omnia  ista  incommoda  non  futura. 
Ergo  nec  spes  dum  in  hac  est  vita,  animam  deserit.  Sed 
cum  post  hanc  vitam  totam  se  in  Deum  collegerit,  chari- 
tas  restat  qua  ibi  teneatur.  Nam  neque  dicenda  est  fidem 
habere  quod  illa  sint  vera ,  quando  nulla  falsorum  inter- 
pellatione  sollicitatur ,  neque  quidquam  sperandum  ei 
restat,  cum  totum  secura  possideat.  Tria  igitur  ad  animam 
pertinentjUt  sana  sit,ut  aspiciat,  ut  videat.  Alia  vero  tria, 

fides,  spes  et  charitas,  primo  illorum  trium  et  secundo 
semper  sunt  necessaria  :  tertio  vero  in  hac  vita  omnia  ; 
post  hanc  vitam  sola  charitas. 

CAPUT   VIII. 

Quce  ad  cognoscendum  Deum  necessaiia . 

XV.  Nunc  accipe  quantum  prsesens  tempus  exposcit  ex 
illa  similitudine  sensibilium,  etiam  de  Deo  aliquid  nunc  me 
docente.  Intelligibilis  nempe  Deus  est,  intelligibilia  etiam 
illa  disciplinarum  spectamina,  tamen  pluii  ium  diiferunt. 
Nam  et  terra  visibilis,  et  lux ,  sed  terra  nisi  luce  illustrata 
videri  non  potest.  Ergo  etilla  quae  in  disciplinis  tradun- 
tur,  quoequisquis  intelligit ,  verissima  esse  nulla  duloita- 
tione  conccdit ,  credendum  est  ea  non  posse  inteJligi  nisi 
ab  alio  quasi  suo  sole  illustrentur.  Ergo  quomodo  in  lioc 
sole  tria  quaedam  licet  animadvertere ,  quod  est,  quod 
fulget ,  quod  illuminat  :  ita  in  illo  secretissimo  Deo  quem 
vis  inteliigere  ,  tria  quoedam  sunt,  quod  est,  quod  intcJJi 
gitur ,  et  quod  caetera  facit  inteiligi.  Hsec  duo,  id  est,  tc 
ipsum  et  Deum  ut  intelligas ,  docere  te  audeo.  Sed  res- 
ponde  quomodo  haec  acceperis,  utprobabiiia,  an  ut  vera? 
A.  Plane  ut  probabilia,  et  in  spem  quod  fatendum  est  ma- 
jorem  surrexi  :  nam  praeter  ilJa  duo  de  linea  et  pila,  nihil 
abs  te  dictum  est ,  quod  me  scire  audeam  dicere.  R.  Non 
est  mirandum  :  non  enim  quidquam  est  adhuc  ita  exposi- 
tum ,  ut  abs  te  sit  flagitanda  perceptio. 

GAPUT   IX. 

Amor  nostri. 

XVI.  Sed  quid  moramur?  Aggredienda  est  via  :  videu- 
mus  tamen  ,  quod  praecedit  omnia ,  utrum  sani  simus. 
A.  Hoc  tu  videris,  si  vel  in  te,  vel  in  me  aliquantum  as- 
picere  potes.  Ego  quaerenti  si  quid  sentio  respondebo. 
R.  Amas-ne  aliquid  praeter  tui  Deique  scientiam  ?  A.  Pos- 
sem  respondere  ,  nihi)  me  amare  amplius  ,  pro  eo  sensu 
qui  mihi  nunc  est ,  sed  tutius  respondeo,  nescire  me.  Nam 
saepe  mihi  usu  venit ,  ut  cum  alia  nulla  re  me  crederem 
commoveri,  veuiret  tamen  aliquid  in  mentem,  quod  me 
multo  aliter  atque  praesumpseram  pungeret.  Item  saspe 
quamvis  in  cogitationem  res  aliqua  incidens  non  me  per- 
vellerit :  revera  tamen  veniens  perturbavit  plus  quam  pu- 
tabam  :  sed  modo  videor  mihi  tribus  tantum  rebus  posse 
commoveri,  metu  amissionis  eorum  quos  diligo  ,  metu 
doloris  ,  metu  mortis.  R.  Amas  ergo  et  vitam  tecum  cha- 
rissimorum  tuorum  ,  et  bonam  valetudinem  tuam,  et  vi- 
tam  tuam  ipsam  in  hoc  corpore  :  neque  enim  aliter  amis- 
sionem  horum  metueres.  A.  Fateor  ita  est.  R.  Modo  ergo 
quod  non  omnes  tecum  sunt  amici  tui  ;  et  quod  tua  vale- 
tudo  minus  integra  est ,  facit  animo  nonnullam  aegritudi- 
nem  :  nam  et  id  esse  consequens  video.  A.  Recte  vides  : 
negare  non  possum.  R.  Quid  si  te  repente  sano  esse  cor- 
pore  sentias  et  probes  ,  tecumque  omnes  quos  diligis  con- 
corditer ,  liberali  otio  frui  videas,  nonne  aliquantum  tibi 
cxxxn.  28 

etiam  laetitia  gestiendum  est?  A.  Vere  aliquantum  ,  imo 

si  haec  prsesertim ,  ut  dieis,  repente  provenerint,  quando 
me  capiam,  quando  id  genus  gaudii  vel  dissimulare  per- 
mittar?  R.  Omnibus  igitur  adhuc  morbis  animi  et  per- 
turbationibus  agitaris.  Quaenam  ergo  talium  oculorum 
impudentia  est,  velle  ilium  solem  videre?  A.  Ita  conclu- 
sisti  quasi  prorsus  non  sentiam  quantum  sanitas  mea  pro- 
moverit,  aut  quid  pestium  recesserit ,  quantumque  resti- 
terit.  Fac  me  istud  concedere. 

GAPUT  X. 

Amor  rerum  corporis  et  externarum. 

XVII.  R.  Nonne  vides  hos  corporis  oculos  etiam  sanos 
luce  solis  istius  saepe  repercuti  et  averti,  atque  ad  illa  sua 
obscura  confugere  ?  Tu  autem  quid  promoveris  cogitas  , 
quid  velis  videre  non  cogitas  :  et  tamen  tecum  hoc  ipsum 
discutiam  quid  profecisse  nos  putas.  Divitias  nullas  cupis? 
A.Hocquidem  non  nunc  primum.  Nam  cum  triginta-tres 
annos  agam ,  quatuordecim  fere  anni  sunt  ex  quo  ista  cu- 
pere  destiti,  nec  aliud  quidquam  in  his,  si  quo  casu  offer- 
rentur  ,  praeter  necessarium  victum  liberalemque  usum 
cogitavi.  Prorsus  mihi  unus  Giceronis  liber  facillime  per- 
suasit ,  nullo  modo  appetendas  esse  divitias  ,  sed  si  prove- 
nerint ,  sapientissime  atque  cautissime  administrandas. 
R.  Quid  honores?  A.  Fateor  eos  modo,  ac  pene  his  die- 
bus  cupere  destiti.  R.  Quid  uxor?  Nonne  te  deleclat  in- 
terdum  pulchra  ,  pudica ,  morigera ,  litterata  ,  vel  quae 

abs  te  facile  possit  erudiri ,  afferens  etiam  dotis  tantum  , 
quoniam  contemnis  divitias,  quantum  eam  prorsus  nihilo 
faciat  onerosam  otio  tuo,  praesertim  si  speres  certusque  sis 
nihil  ex  ea  te  molestiae  esse  passurum  ?  A.  Quantumlibet 
velis  eam  pingere  atque  cumulare  bonis  omnibus  ,  nihil 
mihi  tamfugiendum  quam  concubitum  esse  decrevi;  nihil 
esse  sentio  quod  magis  ex  arce  dejiciat  animum  virilem , 
quam  blandimentafceminea,  corporumque  ille  contactus, 
sine  quo  uxor  haberi  non  potest.  Itaque  si  ad  oilicium 
pertinet  sapientis  ( quod  nondum  comperi )  dare  operam 
liberis,  quisquis  rei  hujus  tantum  gratia  concumbit ,  mi- 
randus  mihi  videripotest,  at  vero  imitandus  nullo  modo: 
nam  tentare  hoc  periculosius  est  ,  quam  posse  felicius. 
Quamobrem  satis,  credo,  juste  atque  utiliter  pro  libertate 
animae  meae  mihi  imperavi ,  non  cupere  ,  non  quaerere , 
non  ducere  uxorem.  R.  Non  ego  nunc  quaero  quid  decre- 
veris  ,  sed  utrum  adhuc  lucteris,  an  verojam  ipsam  libi- 
dinem  viceris?  Agitur  enim  de  sanitate  oculorum  tuorum. 
A.  Prorsus  nihil  hujusmodi  quaero,  nihil  desidero  ,  etiam 
cum  horrore  atque  aspernatione  talia  recordor.  Quid  vis 
amplius?  Ethoc  mihi  bonum  in  dies  crescit :  nam  quanto 
augetur  spes  videndae  illius  qua  vehementer  aestuo  pul- 
chritudinis ,  tanto  ad  illam  totus  amor  voluptasque  con- 
vertitur.  R.  Quid  ciborum  jucunditas,  quantae  tibi  curae 
est?  A.  Ea  quae  statui  non  edere,  nihil  me  commovent. 
Iis  autem  quae  non  amputavi,  delectari  me  praesentibus 
fateor,  ita  tamen  ut  sine  ulla  permotione  animi  vel  visa, 
vel  gustata  subtrahantur.  Cum  autem  non  adsunt  pror- 
sus,  non  audet  haec  appetitio  se  inserere  ad  impedimen- 
tum  cogitationibus  meis:  sed  omnino  sive  de  cibo  et  potu, 
sive  de  balneis,  caHeraque  corporis  voluptate  nihil  inter- 
roges.  Tantum  habere  appeto,  quantum  in  valetudinis 
opem  conferri  potest. 

28. 

CAPUT  XI. 

Externa  commoda  non  propter  se  ,  sed  propter  alia 
vera  bona  possunt  admitti  verius  quam  expeti. 

XVill.  R.  Multum  profecisti  :  ea  tamen  quae  restant 
ad  videndam  illam  lucem^  plurimum  impediunt.  Sed  mo- 
lior  aliquid  quod  mihi  videtur  facile  ostendi ,  aut  nihil 
edomandum  nobis  remanere ,  aut  nihil  nos  omnino  pro- 
fecisse  ,  omniumque  illorum  quse  resecta  credimus  tabem 
manere.  Nam  quaero  abs  te ,  si  tibi  persuadeatur  aliter 
cum  multis  charissimis  tuis  te  in  studio  sapientiae  non 
posse  vivere ,  nisi  ampla  res  aliqua  familiaris  necessitates 
vestras  sustinere  possit,  nonne  desiderabis  divitias  et 
optabis?  A.  Assentior.  R.  Quid  si  etiam  illud  appareat,  et 
multis  te  persuasurum  esse  sapientiam,  si  tibi  de  honore 
auctoritas  creverit,  eosque  ipsos  familiares  tuos  non  posse 
eupiditatibus  suis  modum  imponere,  seque  totos  conver- 
tere  ad  quoerendum  Deum  ,  nisi  et  ipsi  fuerint  honorati , 
idque  nisi  per  tuos  honores  dignitatemque  fieri  non  posse, 
nonne  ista  etiam  desideranda  erunt ,  et  ut  proveniant 
magnopere  instandum.  A.  Ita  est  ut  dicis.  R.  Jam  de  uxore 
nihil  disputo,  fortasse  enim  non  potest  ut  ducatur  exis- 
tere  talis  necessitas  :  quanquam  si  ejus  amplo  patrimonio 
certum  sit  sustentari  posse  omnes  quos  tecum  in  uno 
loco  vivere  otiose  cupis,  ipsa  etiam  concorditer  id  sinente, 
prpesertim  si  generis  nobilitate  tanta  polleal ,  ut  honores 
illos  quos  esse  necessarios  jam  declisti,  per  eam  facile  adi- 


SOLILOQUIORUM  ,    LIB.     I.  43?> 

pisci  possis ,  nescio  ulrura  pertineat  ad  olncium  tuum  isla 
conteninere.  A.  Quando  ego  istud  sperare  audeam  ? 

XIX.  R.  Ita  istnd  dicis,  quasi  ego  nunc  requiram  quid 
speres.  Non  quaero  quid  negatum  non  delectet,  sed  quid 
delectet  oblatum .  Aliud  est  enim  exhausta  pestis ,  aliud 
consopita.  Ad  hoc  enim  valet  quod  a  quibusdam  doctis 
viris  dictum  est,  ita  omnes  stultos  insanos  esse,  ut  male 
olere  omne  ccenum  ,  quod  non  semper,  sed  dum  commo- 
ves  sentias.  Multum  interest  utrum  animi  desesperatione 
obruatur  cnpiditas,  an  sanitate  pellatur.  A.  Quanquam 
tibi  respondere  non  possum,  nunquam  tamen  mihi  per- 
suadebis,  ut  hac  affectione  mentis,  qua  nunc  me  esse 
sentio,  nihil  me  profecisse  arbitrer.  R.  Credo  propterea 
tibi  hoc  videri,  quia  quamvis  ista  optare  posses,  non 
tamen  propter  se  ipsa,  sed  propter  aliud  expetenda 
viderentur.  A.  Hoc  est  quod  dicere  cupiebam  :  nam 
quando  desideravi  divitias,  ideo  desideravi  utdives  essem , 
honoresque  ipsos ,  quorum  cupiditatem  modo  me  perdo- 
muisse  respondi,  eorum  nescio  quo  nitore  delectatus  vole- 
bam  :  niliilque  aliudin  uxoresemper  attendi ,  cum  atten- 
di ,  nisi  quam  mihi  etliceret  cum  bona  fama  voluptatem. 
Tunc  erat  istorum  in  me  vera  cupiditas,  nunc  ea  omnia 
prorsus  aspernor  :  sed  si  ad  illa  quae  cupio  non  nisi  per 
hnec  mihi  transitus  dalur,  non  amplectenda  appeto ,  sed 
subeo  toleranda.  R.  Optime  omnino  :  nam  necego  ulJarum 
rerum  vocandam  puto  cupiditatem,  quaepropter  aliud  re- 
(juiruntur. 

CAPUT  XII. 

1.  Nihil  expetendum  nisi  quatenus  conducit  ad  sum- 
mum  bonum,  niliil  horrendum  nisi  quatenus  avo- 
cat.  —  //.  Cornelii  Celsi  sententia. 

XX.  Sed  quaero  abs  te ,  cur  eos  homines  quos  diligis  , 
vel  vivere  ,  vel  tecum  vivere  cupias  ?  A .  Ut  animas  nostras 
et  Deum  simul  concorditer  inquiramus.  Ita  enim  facile 
cui  priori  contingit  inventio,  caeteros  eo  sine  labore  perdu- 
cit.  R.  Quid  si  nolunt  hsec illi  quaerere  ?  A.  Persuadebout 
velint.R.  Quid  si  non  possis,vel  quodseinvenissejam,vel 
quod  ista  non  posse  inveniri  arbitrantur,  vel  quod  aliarum 
rerum  curis  et  desiderio  praepediuntur  ?  A.  Habebo  eos , 
et  ipsi  me,  sicut  possumus.  R.  Quid  si  te  ab  inquirendo 
etiam  impediat  eorum  praesentia  ?  Nonne  laborabis  atque 
optabis,  si  aliter  esse  non  possunt,  non  tecum  esse  potius 
quam  sic  esse?  A.  Fateor,  ita  est  ut  dicis.  R.  Non  igitur 
eorum  vel  vitam  vel  praesentiam  propter  se  ipsam ,  sed 
propter  inveniendam  sapientiam  cupis  ?  A.  Prorsus  assen- 
tior.  R.  Quid?  Ipsam  vitam  tuam  si  tibi  certum  essetim- 
pedimento  esse  ad  comprehendendam  sapientiam  ,  velles 
eam  manere  ?  A.  Omnino  eam  fugerem.  R.  Quid  si  docere- 
ris  ,tamte  relicto  isto  corpore,  quam  in  ipso  constitutum  , 
posse  ad  sapientiam  pervenire,  curares  utrum  hic,  an  in 
alia  vita  eo  quod  diligis  fruereris  ?  A.  Si  nihil  me  pejus 
excepturum  intelligerem ,  quod  retro  ageret  ab  eo  quo 
progressus  sum,  non  curarem.  R.  Nunc  ergo  propterea 
mori  times,  ne  aliquo  pejore  malo involvaris ,  quo  tibi  au- 

feratur  divina  cognitio.  A.  Non  solum  ne  auferatur  limeo , 
si  quid  forte  percepi ,  sed  etiam  ne  intercludatur  mihi  adi- 
tus  eorum  quibus  percipiendis  inhio ,  quamvis  quod  jam 
teneo,  mecum  mansurum  putem.  R.  Non  igitur  et  vitam 
istam  propter  se  ipsam ,  sed  propter  sapientiam  vis  manere. 
A.  Sic  est. 

XXI.  R.  Dolor  corporis  restat ,  qui  te  fortasse  vi  sua 
commovet.  A.  Et  ipsum  non  ob  aliud  vehementer  formi- 
do ,  nisi  quia  me  impedit  a  quserendo.  Quanquam  enim 
acerrimo  his  diebus  dentium  dolore  torquerer  %  non  qui- 
dem  sinebar  animo  volvere,  nisi  ea  quae  jam  forte  didice- 
ram,  a  discendo  autem  penitus  impediebar,  ad  quod  mihi 
tota  intentione  animi  opus  erat :  tamen  mihi  videbatur,  si 
se  ille  mentibus  meis  veritatis  fulgor  aperiret ,  aut  me  non 
sensurum  fuisse  illum  dolorem  ,  aut  certe  pro  nihilo  tole- 
raturum.  Sed  quia  etsi  nihil  majus  aliquando  pertuli,  ta- 
men  ssepe  cogitans  quanto  graviores  possint  accidere, 
cogor  interdum  Cornelio  Celso  assentiri ,  qui  ait,  Summum 
bonum  esse  sapientiam  ,  summum  autem  malum  dolorem 
corporis.  Nec  ejus  ratio  mihi  videtur  absurda.  Nam  quo- 
niam  duabus,  inquit,  partibus  compositi  sumus,  exanimo 
scilicet  et  corpore  ;  quarum  prior  pars  est  animus  melior, 
deterius  corpus  est,  summum  bonum  est  melioris  par- 
tis  optimum ,  summum  autem  malum  pessimum  de- 
terioris.  Est  autem  optimum  in  animo  sapientia ,  est  in 
corpore  pessimum  dolor.  Summum  igitur  bonum  hominis 
sapere,  summum  malum  doiere,  sine  ulla  (ut  opinor)  fal- 
sitate  concluditur.  R.  Posterius  ista  videbimus.  Aliud 
enim  fortasse  nobis  ipsa  ad  quam  pervenire  nitimur  sa- 
pientia  persuadebit.  Si  autem  hoc  esse  verum  ostenderit , 
hanc  de  summo  bono  et  summo  malo  sententiam  sine 
dubitatione  tenebimus. 

1  Viile  lib.  C.ix  onfess.  cap.  iv.  n.  r2. 

CAPUT  XIII. 

(Juomodo  et  quibus  gradibus  perspiciatur 
sapientia.  —  Amor  verus. 

XXII.  Ntjnc  illud  quaerimus,  qualis  sis  amator  sapien- 
tiae,  quam  castissimo  conspectu  atque  amplexu,  nullo 
interposito  velamento  quasi  nudam  videre  ac  tenere  desi- 
deras,qualem  se  illa  nonsinit.nisi  paucissimis  et  electissi- 
mis  amatoribus  suis.  An  vero  si  alicujus  pulchrse  fceminae 
amore  flagrares,  jure  se  tibi  non  daret,  si  aliud  abs  te 
quidquam  praeter  se  amari  comperisset ;  sapienliae  se  tib1 
castissima  pulchritudo,  nisi  solam  arseris  demonstrabit  ? 
A.  Quid  ergo  adhuc  suspendor  infelix,  etcruciatu  misera- 
bili  difFeror  ?  Jam  certe  ostendi  nihil  aliud  me  amare,  si- 
quidem  quod  non  propter  se  amatur,  non  amatur.  Ego 
autem  solam  propter  se  amo  sapientiam ,  coetera  vero  vel 
adesse  mihi  volo,  vel  deesse  timeo  propter  ipsam  vitam, 
quietem ,  amicos.  Quem  modum  autem  potest  habere 
illius  pulchritudinis  amor,  in  qua  non  solum  non  invideo 
eaeteris,  sed  etiam  plurimos  qu3ero  qui  mecum  appetant , 
mecum  inhient ,  mecum  teneant,  mecumqueperfruantur, 
tanto  mihi  amiciores  futuri ,  quanto  erit  nobis  amata 
communior. 

XXIII.  R.  Prorsus  taies  esse  amatores  sapientiae  decet. 
Tales  quaerit  illa  cujus  vere  casta  est ,  et  sine  ulla  conta- 
minatione  conjunctio.  Sed  non  ad  eam  una  via  perveni- 
tur1.  Quippe  pro  sua  quisque  sanitate  ac  firmitate  com- 

'  Rotract.  cap   iv.  n    3 

prehemlit  illud  singulare  ac  verissimum  honum.  Lux  est 
quaedam  ineffabilis  et  incomprehensibilis  mentium.  Lux 
ista  vulgaris  nos  doceat  quantum  potest,  quomodo  se  illud 
habeat.  Nam  sunt  nonnulli  oculi  tam  sani  et  vegeti,  qui 
se  mox  ut  aperti  fuerint ,  in  ipsum  solem  sine  ulla  trepida- 
tione  convertant.  His  quodam  modo  ipsa  lux  sanitas  est , 
nec  doctore  indigent,  sed  sola  fortasse  admonitione.  His 
credere ,  sperare,  amare  satis  est.  Alii  vero  ipso  quem  vi- 
dere  vehementer  desiderant ,  fulgore  feriuntur,  et  eo  non 
viso  ssepe  in  tenebras  cum  delectatione  redeunt.  Quibus 
periculosum  est ,  quamvis  jam  talibus  ut  sani  recte  dici  pos- 
sint,  velle  oslendere  quodadhuc  videre  non  valent.  Ergo 
isti  exercendi  sunt  prius,  et  eorum  amorutiliter  difFeren- 
dus  atque  nutriendus  est.  Primo  enim  qusedam  illis  de- 
monstranda  sunt  quse  non  per  se  lucent,  sed  per  lucem 
videri  possint,  ut  vestis,  aut  paries,  aut  aliquid  horum. 
Dcinde  quod  non  per  se  quidem ,  sed  tamen  per  illam  lu- 
cem  puichrius  efiulgeat ,  utaurum  ,  argentum,  etsimilia  , 
nec  tamen  ita  radiatum  ut  oculos  laedat.  Tunc  fortasse 
terrenus  isteignismodeste  demonstrandus  est,  deinde  si- 
dera,  deinde  luna,  deinde  aurone  fulgor,  et  albescentis 
coeli  nitor.  In  quibus  seu  citius  seu  tardius ,  sive  per  totum 
ordinem ,  sive  quibusdam  contemptis ,  pro  sua  quisque 
valetudine  assuescens,  sine  trepidatione  et  cum  magna 
voluptate  solem  videbit.  Tale  aliquid  sapientise  studiosis- 
simis,  nec  acute,  jam  tamen  videntibus,  magistri  optimi 
faciunt.  Nam  ordine  quodam  ad  eam  pervenire  bonae  disci- 
plinae  ofiicium  est ,  sine  ordine  autem  vix  credibilis  feli- 
citatis.  Sed  hodie  satis,  ut  puto,  scripsimus;  parcendum 
est  valetudini. 

GAPUT   XIV. 

Ipsa  Sapientia  medetur  oculis ,  ut  videripossit. 

XXIV. A.  Et  alio  die  :  Da ,  quaeso,  inquam,  jam  si  po- 
tesillum  ordinem.  Duc  agequavis,  per  quae  vis,  quomodo 
vis.  Impera  quaevis  dura,  quaelibet  ardua,  quae  tamen  in 
mea  potestate  sint,  per  quae  me  quo  desidero,  perventu- 
rum  esse  non  dubitein.  R.  Unum  est  quod  tibi  possum 
praecipere,  nihil  plus  novi  *.  Penitus  esse  ista  sensibilia 
fugienda,  cavendumque  magnopere  dum  hoc  corpus  agi- 
mus,  ne  quo  eorum  visco  pennoe  nostrae  impediantur,  qui- 
bus  integris  perfectisque  opus  est,  ut  ad  illam  lucem  ab 
his  tenebris  evolemus :  quae  se  ne  ostendere  quidem  dig- 
natur  in  hac  cavea  inclusis ,  nisi  tales  fuerint  ut  ista  vel 
elfracta  vel  dissoluta  possint  in  auras  suas  evadere.  Itaque 
quando  fuerit  talis  ut  nihil  te  prorsus  terrenorum  delectet , 
mihi  crede  ,  eodem  momento  ,  eodem  puncto  temporis 
videbis  quodcupis.  A.  Quando  istud  erit, oro  te  ?Non  enim 
putoposse  mihihaec  in  summumvenire  contemptum,  nisi 
videro  illudin  cujus  comparatione  ista  sordescant. 

XXV.  R.  Hoc  modo  posset  et  iste  oculus  corporis  di- 
cere.  Tum  tenebras  non  amabo  cum  solem  videro.  Vide- 
tur  enim  quasi  et  hoc  ad  ordinem  pertinere ,  quod  longe 
est  secus.  Amat  enim  tenebras,  eo  quod  sanus  nonest, 
solem  autem  nisi  sanus  videre  non  potest.  Et  in  eo  saepe 
fallitur  animus,  ut  sanum  se  putet  et  sese  jactet  :  et  quia 
nondum  videt,  veluti  jure  conqueritur.  Novit  autem  iJla 

•  i  Retract.  cap.  iv,  n.  3. 


s» 

SOLlLOQUIORUM  ,    LIB.    I.  439 

pulchritudo  quando  se  ostendat.  Ipsa  enim  medici  fungi- 
tur  munere,  meliusque  intelligit  qui  sint  sani ,  quam  iidem 
ipsi  qui  sanantur.  Nos  autem  quantum  emerserimus,  vide- 
mur  nobis  videre  :  quantum  autem  mersi  eramus ,  et  quo 
progressi  fueramus ,  nec  cogitare  nec  sentire  permittimur, 
et  in  comparatione  gravioris  morbi  sanos  esse  nos  credi- 
mus.  Nonne  vides  quam  veluti  securi  hesterno  die  pronun- 
tiaveramus,  nulla  jam  nos  peste  detineri;  nihilque  amare 
nisi  sapientiam  :  caetera  vero  non  nisi  propter  istam  quaerere 
aut  velle  ?  Quam  tibi  sordidus ,  quam  fcedus ,  quam  exe- 
crabilis,  quam  horribilis  complexus  fsemineus  videbatur, 
quando  inter  nos  de  uxoris  cupiditate  quaesitum  est.  Certe 
ista  nocte  vigilantes,  cum  rursus  eadem  nobiscum  agere- 
mus,  sensisti  quam  te  aliter  quam  praesumpseras ,  imagi- 
natae  illae  blanditiae  et  amara  suavitas  titillaverit ;  longe 
quidem ,  longe  minus  quam  solet ,  sed  item  longe  aliter 
quam  putaveras  :  ut  sic  tibi  secretissimus  ille  medicus 
utrumque  demonstraret ,  et  unde  cura  ejus  evaseris,  et 
quid  curandum  remaneat. 

XXVI.  A.  Tace,  obsecro,  tace.  Quid  crucias ,  quid  tan- 
tum  fodis  alteque  descendis  ?  Jam  flere  non  duro,  jamjam 
nihil  promitto,  nihilpraesumo,  ne  medeistis  rebusinterro- 
ges.  Gerte  dicis  quod  ille  ipse  quem  videre  ardeo,  noverit 
quando  sim  sanus ,  faciat  quod  placet :  quando  placet  sese 
ostendat  :  jam  me  totum  ejus  clementiae  curaeque  com- 
mitto.  Semel  de  illo  credidi ,  quod  si  erga  se  aflectos  sub- 
levare  non  cesset.  Ego  nihil  de  mea  sanitate,  nisi  cum 
illampulchritudinemvidero,pronuntiabo.  R.  Prorsusnihil 
aliud  facias.  Sed  jamcohibe  te  a  lacrymis,  et  stringe  ani- 
mum.  Multum  omnino  flevisti,  et  hoc  omnino  morbus 
iste  pectoris  tui  graviter  accipit.  A.  Modum  vis  habere  la- 
crymas  meas,  cum  miseriae  meae  modum  non  videam  :  aut 
valetudinem  corporis  considerare  me  jubes,  cum  ego  ipse 

tabe  eonfeetus  sim?  Sed  quaeso  te  si  quid  in  me  vaJes,  ut 
me  tentes  per  aliqua  compendia  ducere,  ut  vel  vicinitate 
nonnulla  lucis,  illius  quam  si  quid  profeci  tolerare  jam 
possum,  pigeat  oculos  referre  ad  illas  tenebras,  quas  reli- 
qui,  si  tamen  relictae  dicendae  sunt,  quae  csecitati  meae 
adhuc  blandiri  audent. 

CAPUT  XV. 

Anima  quomodo  cognoscitur.  —  Fiducia  erga 
Deum. 

XXVII.  R.  Concludamus,  si  placet,  hoc  primum  volu- 
men,  ut  jaminsecundo  aliquam,  quae  commoda  occurre- 
rit,  aggrediamur  viam.  Non  enim  huic  affectioni  tuae  a 
moderata  exercitatione  cessandum  est.  A.  Non  sinam 
omnino  concludi  hunc  libellum,  nisi  mihi  modicum  quo 
intentus  sim  de  vicinia  lucis  aperueris.  R.  Gerit  tibi  ille 
medicus  morem.  Nam  nescio  quis  me  quo  te  ducam  fulgor 
invitat  et  tangit.  Itaque  accipe  intentus.  A.  Duc,  oro  te, 
ac  rape  quo  vis.  R.  Animam  te  certe  dicis,  et  Deum  velie 
cognoscere?  A.  Hoc  est  totum  negotium  meum.  R.  Nihil- 
neamplius?  A.  Nihil  prorsus.  R.  Quid?  Veritatemnon  vis 
comprehendere  ?  A.  Quasi  vero  possim  haec  nisi  per  illam 
cognoscere.  R.  Ergo  prius  ipsa  cognoscenda  est,  per  quam 
possunt  illa  cognosci.  A.  Nihil  abnuo.  R.  Primo  itaque 
illud  videamus,  cum  duo  verba  sint  veritas  et  verum 
utrum  tibi  etiam  res  duae  istis  verbis  significari,  an  una 
videatur?  A.  Duae  res  videntur.  Namut  aliud  est  castitas, 
aliud  castum,  et  multa  in  hunc  modum,  ita  credo  aliud 

essc  veritatem,  et  aliud  quod  verum  dicitur.  R.  Quod  ho- 
rum  duorum  putasesse  prsestantius?  A.  Veritatem  opinor. 
Non  enim  casto  castitas,  sed  castitate  fit  castum  :  ita  etiam 
si  quid  verum  est,  veritate  utique  verum  est. 

XXVIII.  R.  Quid  cum  castus  aliquis  moritur,  censes 
mori  etiam  castitatem?  A.  Nullo  modo.  R.  Ergo  cum  in- 
terit  aliquid  quod  verum  est,  non  interit  veritas.  A.  Quo- 
modo  autem  interit  aliquid  verum?  Non  enim  video. 
R.  Miror  te  istud  quserere  :  nonne  ante  oculos  nostros 
millia  rerum  videmus  interire?  Nisi  forte  putas  hanc  arbo- 
rem,  aut  esse  arborem,  sed  veram  non  esse,  aut  certe  in- 
terire  non  posse.  Quamvis  enim  non  credas  sensibus,  pos- 
sisque  respondere,  ignorare  te  prorsus,  utrum  arbor  sit, 
tamen  illud  non  negabis  (ut  opinor)  veram  esse  arborem, 
si  arbor  est :  non  enim  hoc  sensu,  sed  intelligentia  judica- 
tur.  Si  enim  falsa  arbor  est,  non  est  arbor  :  si  autem  ar- 
bor  est,  vera  sit  necesse  est.  A.  Concedo  istud.  R.  Quid 
illud  alterum  ?  Nonne  concedis  hoc  genus  rerum  esse  ar- 
borem,  quod  nascatur  et  intereat?  A.  Negarenon  possum. 
R.  Concluditur  ergo  aliquid  quod  verum  sit ,  interire. 
A.  Non  contravenio.  R.  Quid  illud?  Nonne  tibi  videtui, 
intereuntibus  rebus  veris,  veritatem  non  interire,  ut  non 
mori  casto  mortuo  castitatem?  A.  Jam  et  hocconcedo,  et 
magnopere  quid  moliaris,  expecto.  R.  Ergoattende.  A.  Ist- 
hic  sum. 

XXIX.  R.  Vera-ne  tibi  videtur  ista  sententia :  Quidquid 
est,  alicubi  esse  cogitur  ?  A.  Nihil  me  sic  ducit  ad  consen- 
tiendum.  R.  Fateris  autem  esse  veritatem  ?  A.  Fateor.  R. 
Ergo  ubisit,  necesse  est  quaeramus,  non  est  enim  inloco, 
nisi  forte  aut  esse  in  loco  aliquid  aliud  praeter  corpus, 
aut  veritatem  corpus  esse  arbitraris.  A.  Nihil  horum  puto 
R.  Ubinam  igitur  illam  esse  credis?  Non  enim  nusquam 
est  quam  esse  concedimus.  A.  Si  scirem  ubi  esset,  nihil 

fortasse  amplius  quaererem.  R.  Saltem  ubi  non  sit,  potes 
eognoscere  ?  A.  Si  commemores,  fortasse  potero.  R.  Non 
est  certe  in  rebus  mortalibus.  Quidquid  enim  est,  in  ali- 
quo  non  potest  manere,  si  non  maneat  iliud  in  quo  est. 
Manere  autem,  etiam  rebus  veris  intereuntibus,  veritatem 
paulo  ante  concessum  est.  Non  igitur  est  veritas  in  rebus 
mortalibus.  Est  autem  veritas,  et  non  est  nusquam.  Sunt 
igitur  res  immortales.  Nihil  autem  verum  in  quo  veritas 
non  est.  Conficitur  itaque  non  esse  vera,  nisi  quae  sunt 
immortalia.  Et  omnis  falsa  arbor,  non  est  arbor,  et  falsum 
lignum  non  est  lignum,  et  falsum  argentum  non  est  ar- 
gentum,  et  omnino  quidquid  falsum  est,  non  est.  Omne 
autem  quod  verum  non  est,  falsum  est.  Nulla  igitur  recte 
dicuntur  esse,  nisi  immortalia.  Hanc  tu  tecum  ratiuncu- 
lam  diligenter  considera,  ne  quid  tibi  concedendum  non 
esse  videatur.  Si  enim  rata  est,  totum  negotium  pene  con- 
fecimus,  quod  in  alio  fortasse  iibro  melius  apparebit. 

XXX.  A.  Habeo  gratiam,  et  ista  mecum  atque  adeo  te- 
cum  quando  in  siientio  sumus,  diligenter  cauteque  trac- 
tabo,  si  nullae  se  tenebrse  immittant,  suique  etiam,  quod 
vehementer  formido,  mihifaciant  delectationem.  R.  Con- 
stanter  Deo  crede,  eique  te  totum  committe  quantum  po- 
tes.  Noli  esse  velle  quasi  proprius  et  in  tua  potestate,  sed 
ejus  clementissimi  et  utilissimi  Domini  te  servum  esse, 
profitere.  Ita  enim  te  adse  subievare  non  desinet,  nihilque 
tibi  evenire  permittet,  nisi  quod  tibi  prosit,  etiam  si  nescias. 
A.  Audio,  credo,  et  quantum  possum  obtempero,  pluri- 
mumque  ipsum  deprecor,  ut  plurimum  possim,  nisi  quid 
forteamplius  amedesideras.  R.  Renehabet  interim,  facies 
postea  quidquid  jam  visus  ipse  praeceperit. 

LIBER   II 


I»  EO  SECCM  AlGlSTlNES  DE  VERO  ET  FALSO  COPIOSE  DISPITAT  ,  CT  DEMCM  VERITA- 
TIS  PEKPETCITATE  EENE  PERSPECTA  ,  ANIMAM  1PSAM  HOMINIS  ,  QU^  VERITATIS 
SEDES  EST  ,  1MMORTALEM  ESSE  CONCLCDAT. 


CAPUT  I. 

De  immortalitate  hominis. 

I.  Satis  intermissum  est  opus  nostrum,  et  impatiens  est 
amor,  nec  lacrymis  modus  fit,  nisi  amori  detur  quod 
amatur.  Quare  aggrediamur  librum  secundum.  R.  Aggre- 
diamur.  A.  Credamus  Deum  affuturum.  R.  Credamus 
sane,  si  vel  hoc  in  potestate  nostra  est.  A.  Potestas  nostra 
ipse  est.  R.  Itaque  ora  brevissime  ac  perfectissime  quan- 
tum  potes.  A.  Deus  semper  idem,  noverim  me,  noverim 
te.  Oratum  est.  R.  Tu  qui  vis  te  nosse,  scis  esse  te? 
A.  Scio.  R.  Unde  scis?  A.  Nescio.  R.  Simplicem  tesentis, 
anne  multiplicem?  A.  Nescio.  R.  Moveri  te  scis?  A.  Ne- 
scio.  R.  Cogitare  te  scis?  A.  Scio.  R.  Ergo  verum  est  co- 
gitare  te.  A.  Verum.  R.  Immortalem  te  esse  scis  ?  A.  Ne- 
scio.  R.  Horum  omnium  quae  te  nescire  dixisti,  quid  scire 
prius  mavis?  A.  Utrum  immortalis  sim.   R.   Vivere  igitur 

amas?  A.  Fateor.  R.  Quid  cum  te  immortalera  esse  didicc- 
ris,  satis-ne  erit?  A.  Erit  id  quidem  magnum,  sed  id  mihi 
parum.  R.  Hoc  tamen  quod  parum  est  quantum  gaude- 
bis?  A.  Plurimum.  R.  Nihil  jam  flebis?  A.  Nihil  omnino. 
R.  Quid  si  ipsa  vita  talis  esse  inveniatur,  ut  in  ea  tibi  nihil 
amplius  quam  nosti  nosse  liceat,  temperabis  a  lacrymis  ? 
A.  Imo  tantum  flebout  vita  nulla  sit.  R.  Non  igitur  vivere 
propter  ipsum  vivere  amas,  sed  propterscire.  A.  Cedocon- 
clusioni.  R.  Quid  si  eadem  ipsa  rerum  scientia  miserum 
faciat?  A.  Nullo  idquidempactofieripossecredo.  Sedsiita 
est,  nemo  esse  beatus  potest,  non  enim  nunc  aliunde  sum 
miser,  nisirerum  ignorantia.  Quod  si  et  rerumscientia  mi- 
serum  facit,  sempiterna  miseria  est.  R.  Jara  video  totum 
quodcupis:  nam  quoniam  neminemsii  atiamiserum  esse 
credis,  ex  quo  probabile  estut  intelligentia  eiticiat  beatum  : 
beatus  autem  nemo  nisi  vivens,  et  nemo  vivit  qui  non  est. 
Esse  vis,  vivere  et  intelligere ;  sed  esse  ut  vivas,  vivere  ut 
intelligas.  Ergo  esse  te  scis,  vivere  te  scis,  intelligere  te  scis. 
Sed  utrum  ista  semper  futura  sint,  an  nihil  horum  fulu- 
rum  sit,  an  maneat  aliquid  semper,  et  aliquid  intercidat, 
an  minui  et  augeri  haec  possint,  cum  omnia  mansura  sint, 
nossevis.  A.  Ita  est.  R.  Siigitur  probaverimussemper  nos 
esse  victuros,  sequeturetiamsemperfuturos.  A.  Sequetur. 
R.  Restabit  quaerere  de  intelligendo. 

CAPUT  II. 

Veritas  perpetua. 

II.  A.  Manifestissimtjm  ordinem  video  atque  brevissi- 
mum.  R.  Hic  ergo  esto  nunc,  ut  interroganti  caute  firme- 
que  respondeas.  A.   Isthic  sum.   R.   Si  manebit  semper 
mundus  iste,  verum  estmundum  semper  mansurum  esse? 
A.  Quis  hoc  dubitet?  R.  Quid  si  non  manebit,  nonne  ita 
verum  estmundum  non  esse  mansurum?  A.  Nihil  resisto. 
R.  Quid  cum  interierit,  si  interiturus  est,  nonne  tunc  id 
erit  verum,  mundum  interisse?  Nam  quandiu  verum  non 
est,  mundum  occidisse,  non  occidit :  repugnat  igitur  ut 
mundus  occiderit,  et  verum  non  sit  mundum  occidisse. 
A.  Ethoc  concedo.  R.  Quid  illud?  Videtur-ne  tibi  verum 
aliquid  esse  posse,  ut  veritas  non  sit?  A.  Nullo  modo. 
R.  Erit  igitur  veritas,  etiamsi  mundus  intereat.    A.   Ne- 
gare  non  possum.  R.  Quid  si  ipsa  veritas  occidat,  nonne 
verum  erit  veritatem  occidisse?  A.  Et  istud  quis  negat? 
R.  Verum  autem  non  potestesse,  siveritasnon  sit.  A.  Jam 
hoc  paulo  ante  concessi.   R.  Nullo  modo  igitur  occidet 
veritas.  A.  Perge  ut  ccepisti,  nam  ista  collectione  nihil  est 
verius. 


exvxu.  29 

CAPUT  III. 

Sifalsitas  semper  erit,  et  sine  sensu  esse  non  poterit, 
sequitur  animam  aliquam  semper  extituram. 

III.  R.  Nt-ivc  respondeas  mihi  velim,  utrum  tibi  sentire 
anima  videatur,  an  corpus?  A.  Anima  videtur.  R.  Quid, 
intellectus  videtur  tibi  ad  animam  pertinere?  A.  Prorsus 
videtur.  R.  Ad  solam  aniraam,  an  ad  aliquid  aliud?  A.  Ni- 
hilaliud  video  praeter  animam,  nisi  Deum,  ubiintellectum 
esse  credam.  R.  Jam  illud  videamus.  Si  tibi  quispiam  is- 
tum  parietem  non  esse  parietem,  sed  arborem  diceret, 
quid  putares?  A.  Aut  ejus  sensum,  aut  meum  falli,  aut 
hoc  nomine  ab  eo  parietem  vocari.  R.  Quid  si  et  illi  spe- 
cies  arboris  in  eo  appareat,  et  tibi  parietis,  nonne  poterit 
utrumque  verum  esse?  A.  Nullo  modo  :  quia  una  eadem- 
que  res  et  arbor  et  paries  esse  non  potest.  Quamvis  enim 
singulis  nobis  singula  esse  videantur,  necesse  est  unum 
nostrum  imaginationem  falsam  pati.  R.  Quid  si  nec  paries 
nec  arbor  est,  ambo  fallimini?  A.  Potest  id  quidera. 
R.  Hoc  ergo  unum  superius  praetermiseras.  A.  Fateor. 
R.  Quid  si  agnoscatis  aliud  vobis  videri  quam  est,  num- 
quidnam  fallimini?  A.  Non.  R.  Potest  igitur  et  falsum 
esse  quod  videtur,  et  non  falli  cui  videtur.  A.  Potest. 
R.  Confitendum  est  igitur  non  eum  falli  qui  falsa  videt, 
sed  eum  qui  assentitur  falsis.  A.  Plane  confitendum. 
R.  Quid  ip-sum  falsum,  quare  falsum  est?  A.  Quod  aliter 
sese  habet  quam  videtur.  R.  Si  ergo  non  sint  quibus  vi- 
deatur,  nihil  est  falsum.  A.  Sequitur.  R.  Non  igitur  est  in 


SOLILOQTJIOK.UM  ,    LIB.    II.  447 

rebus  falsitas,  sed  in  sensu  :  non  autem  fallitur  qui  falsis 
non  assentitur.  Conficitur  ut  aliud  simus  nos,  aliud  sen- 
sus :  siquidem  cum  ipse  fallitur,  possumus  nos  non  falli. 
A.  Nihil  habeo  quod  contradicam.  R.  Sed  numquid  cum 
anima  faliitur,  audes  te  dicere  non  esse  falsum?  A.  Quo 
pacto  istud  audeam?  R.  At  nullus  sensus  sine  anima, 
nulla  falsitas  sine  sensu.  Aut  operatur  igitur  anima,  aut 
cooperatur  falsitati.  A.  Trahunt  praecedentia  consensio- 
nem. 

IV.  Illud  nunc  responde,  utrum  tibi  videatur  posse  fieri, 
ut  aliquando  falsitas  non  sit  ?  A.  Quomodo  mihi  hoc  vi- 
deri  potest  cum  tanta  sit  difficultas  inveniendae  veritatis, 
ut  absurdius  dicatur  falsitatem  quam  veritatem  esse  non 
posse  ?  R.  Numquidnam  arbitraris  eum  qui  non  vivit,  posse 
sentire?  A.  Non  potest  fieri.  R.  Confectum  est  animam 
semper  vivere.  A.  Nimis  cito  urges  me  in  gaudia  :  pede- 
tentim  quaeso.  R.  Atqui  si  recte  illa  concessa  sunt ,  nihil 
de  hac  re  dubitandum  video.  A.  Nimis  cito  est ,  inquam. 
Itaque  facilius  adducor,  ut  me  temere  aliquid  concessisse 
arbitrer,  quam  ut  jam  securus  de  immortalitate  animas 
fiam.  Tamen  evolve  istam  conclusionem ,  et  quomodo  id 
efiectum  sit  ostende.  R.  Falsitatem  dixisti  sine  sensu  esse 
nonposse,  et  eani  non  esse  non  posse  ;  semper  igitur  est 
sensus.  At  nullus  sensus  sine  anima  :  anima  igitur  sem- 
piterna  est.  Nec  valet  sentire ,  nisi  vivat.  Semper  igitur 
anima  vivit. 


29. 

CAPUT  IV. 

*Ex  falsitatis  seu  veritatis  perpetuitate  possil-ne  col- 
ligi  animce  immortalitas. 

V.  A.  0  piumbeum  pugionem !  Posses  enira  concludere 
hominem  esse  iramortalem,  si  tibi  concessissem  nunquam 
istum  mundura  esse  posse  sine  homine,  eumque  mundum 
sssesempiternum.  R.  Benequidem  vigilas.  Sedtamen  non 
parurn  est  quod  confecimus,  rerum  naturam  sine  anima 
esse  non  posse,  nisi  forle  in  rerura  natura  falsitas  aliquando 
non  erit.  A.  Istud  quidem  consequens  esse  confiteor.  Sed 
jam  amplius  deliberandum  censeo ,  utrum  superius  con- 
cessa  non  nutent.  Non  enim  parvum  gradum  ad  animae 
immortalitatem  factum  esse  video.  R.  Satis-neconsiderasti, 
ne  quid  temere  dederis?  A.  Satis  quidem,  sed  nihil  video 
quo  me  arguam  temeritatis.  R.  Ergo  confectum  est  rerum 
naturam  sine  anima  viva  esse  non  posse.  A.  Confectum 
hactenus ,  ut  possint  vicissim  aliae  nasci,  alise  mori.  R. 
Quid  si  de  natura  rerum  falsitas  auferatur,  nonne  fiet  ut 
vera  sint  omnia  ?  A.  Consequi  video.  R.  Responde  unde 
tibi  videatur  paries  iste  verus  esse.  A.  Quia  ejus  non  fallor 
aspectu.  R.  Ergo  quia  ita  est  ut   videtur.  A.  Etiam.  R. 
Si  igitur  aliquid  inde  falsum  est  quod  aliter  videtur  atque 
est ,  inde  verum  quod  ita  ut  est  videtur ,  ablato  eo  cui 
videtur,  nec  falsum  quidquam,  nec  verum  est.  At  si  falsi- 
tas  in  rerum  natura  non  sit ,  vera  sunt  omnia.  Nec  videri 
quidquam  nisi  viventi  animse  potest.  Manet  igitur  anima 
in  rerum  natura  ,  si  auferri  falsitas  non  potest ;  manet , 

si  potest.  A.  Video  robustius  quidem  esse  factum  quod 
jam  conelusum  erat,  sed  nihil  hac  adjectione  promovi- 
mus.  Nihilominus  enim  manet  illud  quod  plurimum  me 
movet,  nasci  animas  et  interire,  atque  ut  non  desint 
mundo,  non  earum  immortalitate,  sed  snccessione  pro- 
venire. 

VI.  R.  Videntur-ne  tibi  quaeque  corporea,  id  est,  sen- 
sibilia  intellectu  posse  comprehendi  ?  A.  Non  videntur. 
R.  Qtiid  illud,  videtur  tibi  sensibus  uti  Deus  ad  res  cog- 
noscendas  ?  A.  Nihil  audeo  dehac  re  temere  atrirmare,  sed 
quantum  conjicere  datur ,  nullo  modo  Deus  utitur  sensi- 
bus.  R.  Ergo  concludimus  nonsentire  posse  nisi  animam. 
A.  Concludeinterim  quantum  probabiliter  licet.  R.  Qnid 
illud,  das-ne  istum  parietem,  si  verus  paries  non  sit,  non 
esse  parietem?  A.  Nihil  hoc  facilius  dederim.  R.  Neque 
(juidquam  si  verum  corpus  non  sit  corpus  esse?  A.  Tale 
etiam  hoc  est.  R.  Ergo  si  nihil  verum  est ,  nisi  ita  sit  ut 
videtur;  nec  quidquam  corporeum  videri  nisi  sensibus  po- 
test ;  nec  sentire  nisi  anima,  nec  si  verum  corpus  non  sit, 
corpus  esse-,  restat  ut  corpus  esse  non  possit ,  nisi  animn 
fuerit.  A.  Nimis  urges ,  et  quid  resistam  non  habeo. 

CAPUT  V. 

Verum  quid  sit. 

VII.  R.  Attende  in  ista  diligentius.  A.  En  adsum.  R. 
Certe  hic  lapis  est;  et  ita  verus  est,  si  non  se  habet  aliter 
ac  videtur ;  et  lapis  non  est,  si  verus  non  est;  et  non  nisi 
sensibus  videri  potest.  A.  Etiam.  R.  Nonsunt  igiturlapi- 

des  in  abditissimo  terrae  gremio,  nec  omnino  ubi  non  sunt 
qui  sentiant  :  nec  iste  lapis  esset ,  nisi  eum  videremus  , 
nec  lapis  erit  cum  discesserimus,  nemoque  alius  eum  prse- 
sens  videbit.  Necsiloculos  bene  claudas,  quamvis  multa  in 
eis  incluseris  ,  aliquid  habebunt.  Nec  prorsus  ipsum  lig- 
num  intrinsecus  lignum  est.  Fugit  enim  omnes  sensus 
quidquid  in  altitudine  est  corporis  minime  perlucentis, 
quod  non  esse  omnino  cogitur.  Etenim  si  esset,  verum 
esset ;  nec  verum  quidquam  est ,  nisi  quod  ita  est  ut  vi- 
detur  :  illud  autem  non  videtur ,  non  est  igitur  verum  : 
nisi  quid  habes  ad  haec  quod  respondeas.  A.  De  iis  qui- 
dem  quae  concessi ,  hoc  natum  esse  video  :  sed  absurdum 
ita  est,  ut  quidquid  vis  illorum  facilius  negem,quam  hoc 
verum  esse  concedam.  R.  Nihil  repugno.  Vide  ergo  quid 
dicere  velis  :  corporea  nisi  sensibus  videri  posse ,  an  sen- 
tire  nisi  animam,  an  esse  lapidem  velquid  aliud ,  sed  ve- 
rum  non  esse,  an  ipsum  verum  aliter  esse  definiendum. 
A.  Istuc  ipsum  ,  oro  te ,  ultimum  videamus. 

VIII.  R.  Defini  ergo  verum.  A.  Verum  est  quod  ita  se 
habet  ut  cognitori  videtur  ,  si  velit  possitque  cognoscere. 
R.  Non  erit  igitur  verum  quod  nemo  potest  cognoscere? 
Deinde  si  falsum  est  quod  aliter  quam  est  videtur ,  quid 
si  alteri  videatur  hic  lapis,  lapis ;  alteri  lignum  ;  eadem  res 
et  falsa  et  vera  erit  ?  A.  Illud  me  magis  superius  movet , 
quomodo  si  quid  cognosci  non  potest ,  eo  fiat  ut  verum 
non  sit.  Nam  quod  simul  una  res ,  et  vera  et  falsa  est , 
non  nimis  curo.  Etenim  video  unam  rem  diversis  compa- 
ratam,  simul  et  majorem  et  minorem  esse.  Sed  ex  eo  istud 
contingit,  quod  nihil  per  se  majus  aut  minus  est.  Com- 
parationis  enim  sunt  ista  noraina.  R.  At  si  dicis  nihil 
esse  verum  per  se,  non  times  ne  sequatur,  ut  nihil  sit  per 
se.  Unde  enim  lignum  est  hoc,  inde  etiam  verum  lignum 
est.  Nec  fieri  potest  ut  per  se  ipsum,  id  est,  sine  cognitore 

lignum  sit,  et  verum  lignum  non  sit.  A.  Ergo  illud  dico 
et  sic  definio ,  nec  vereor  ne  definitio  mea  ob  hoc  impro- 
betur ,  quod  nimis  brevis  est.  Nam  verum  mihi  videtur 
esse  id  quod  est.  R.  Nihil  ergo  erit  falsum ,  quia  quidquid 
est  verum  est.  A.  In  magnas  angustias  me  conjecisti,  nec 
invenio  prorsus  quid  respondeam.  Ita  fit,  ut  cum  aliter 
doceri  nolim  quam  istis  interrogationibus  ,  verear  jam  ta- 
men  interrogari. 

CAPUT  VI. 


Unde  falsitas ,  et  ubi. 

IX.  R.  Deus,  cui  nos  commisimus,sine  dubitatione  fert 
opem,  et  de  his  angustiis  liberat  nos,  modo  credamus, 
et  eum  rogemus  devotissime.  A.  Nihil  plane  libentiushoc 
loco  fecerim,  nam  nusquam  lantam  caliginem  pertuli. 
Deus  pater  noster,  qui  ut  oremus  hortaris,  qui  et  hoc  quod 
rogaris  prsestas.  Siquidem  cum  te  rogamus  ,  melius  vivi- 
mus  ,  melioresque  sumus  :  exaudi  me  palpitantem  in  his 
tenebris_,  et  mihi  dexteram  porrige.  Praetende  mihi  lumen 
tuum,  revoca  me  ab  erroribus ;  te  duce  in  me  redeam  et  in 
te.  Amen.  R.  Hic  esto  quantum  potes ,  et  vigilantissime 
attende.  A.  Dic,  quaeso,  si  quid  tibi  suggestum  est ,  ne 
pereamus.  R.  Hic  esto.  A.  Ecce  habes  me  nihil  aliud 
agentem. 

X.  R.  Prius  quid  sit  falsum,  etiam  atque  etiam  venti- 
lemus.  A.  Miror  si  quidquam  aliud  erit,  quam  quod  non 
ita  est  ut  videtur.  R.  Attende  potius,  et  ipsos  sensus  prius 

interrogemus.  Nam  certe  quod  oculi  vident ,  non  dicitur 
falsum  ,  nisi  habeat  aliquam  similitudinem  veri.  Ut  verbi 
causa,  homo  quem  videmus  in  somnis,  non  est  utique 
verus  homo,  sed  falsus ,  eo  ipso  quod  habet  verisimilitu- 
dinem.  Quis  enim  carnem  videat ,  et  recte  se  dicat  homi- 
nem  somniasse?  Ergo  et  ille  falsus  canis  est,  ex  eo  quod 
similis  vero  est.  A.  Ita  est  ut  dicis.  R.  Quid,  vigilans  quis- 
que  si  viso  equo  putet  se  hominem  videre  ,  nonne  eo  fal- 
litur  quod  ei  appareat  aliqua  hominis  similitudo?  Nam  si 
nihil  ei  appareat ,  nisi  equi  species ,  non  potest  arbitrari 
sese  hominem  videre.  A.  Prorsus  cedo.  R.  Dicimus  item 
falsam  arborem  quam  pictam  videmus  ,  et  falsam  faciem 
quae  de  speculo  redditur,  et  faJsum  turrium  motum  na- 
vigantibus,  falsamque  infractionem  remi,  obaliud  nihil  , 
nisi  quod  verisimilia  sunt.  A.  Fateor.  R.  Ita  et  in  geminis 
fallimur ,  ita  in  oris ,  ita  in  singulis  sigillis  uno  annulo 
impressis ;  et  in  caeteris  talibus.  A.  Sequoromnino  atque 
concedo.  R.  Similitudo  igitur  rerum  quae  ad  oculos  perti- 
net,  mater  est  falsitatis.  A.  Negare  non  possum. 

XI.  R.  Sed  haec  omnis  sylva,  nisi  me  fallit,  in  duo  ge- 
nera  dividi  potest.  Nam  partim  aequalibus  in  rebus,  partim 
vero  iri  deterioribus  est.  iEquaJia  sunt ,  quando  tam  hoc 
illi  quam  illud  huic  simile  esse  dicimus  ,  ut  de  geminis 
dlctum  est,  vel  de  impressionibus  annuli.  In  deterioribus 
autem,  quando  illud  quod  deterius  est,  simile  esse  dici- 
musmeliori.  Quis  enim  in  speculum  attendat  et  recte  di- 
cat  se  esse  illi  imagini  simiJem ,  ac  non  potius  illam  sibi  ? 
Hoc  autem  genus  partim  est  in  eo  quod  anima  patitur, 
partim  vero  in  iis  rebus  quas  videntur.  Sed  ipsum  quod 
anima  patitur  ,  aut  in  sensu  patitur ,  ut  turris  ,  motum  qui 
nullus  est  :  aut  apud  se  ipsam  ex  eo  quod  accepit  a  sen- 
clbus,  qualia  suntvisa  somniantium,  et  fortassis  etiam  fu- 
rentium.  Porro  illa  quae  in  ipsis  rebus  qnas  videmus  appa- 

rent,  alia  a  natura  ,  caetera  ab  animantibus  exprimuntur 
atquefinguntur.  Natura  gignendo  vel  resultando  similitu- 
dines  deteriores  facit.  Gignendo ,  cum  parentibus  similes 
nascuntur  :  resultando,  ut  de  speculis  cujuscemodi.  Quam- 
vis  enim  pleraque  specula  homines  faciant ,  non  tamen 
ipsi  eftingunt  eas  quae  reddunturimagines.  Jam  vero  ani- 
mantium  opera  sunt  in  picturis,  et  hujuscemodi  quibusque 
figmentis,  in  quo  genere  includi  etiam  illa  possunt ,  si  ta- 
men  fiunt,  quae  daemones  faciunt.  Umbrae  autem  corpo- 
rum ,  quia  non  nimis  ab  re  abest  ut  corporibus  similes  et 
quasi  falsa  corpora  dicantur,  nec  ad  oculorum  judicium 
pertinere  negandae  sunt ,  in  illo  eas  genere  poni  placet , 
quod  resultando  a  natura  fit.  Resultat  enim  omne  corpus 
lumini  objectum  ,  et  in  contrariam  partem  umbram  red- 
dit.  An  tibi  aliquid  contradicendum  videtur  ?  A.  Mihi 
vero  nihil.  Sed  quonam  ista  tendant,  vehementer  ex- 
pecto. 

XII.  R.  Atqui  oportet  patienter  feramus  ,  donec  nobis 
cseteri  sensus  renuntient  in  verisimilitudine  habitare  fal- 
sitatem.  Nam  et  in  ipso  auditu  totidem  fere  genera  veniunt 
similitudinum  :  veluti  cum  loquentis  vocem,  quem  non 
videmus,  audientes,  putamus  alium  quempiam  ,  cui  voce 
similis  est  :  atque  in  deterioribus  vel  echo  testis  est ,  vel 
tinnitus  ille  ipsarum  aurium,  vel  in  horoiogiis  merulae  aut 
corvi  quaedam  imitatio  ,  vel  quae  sibi  somniantes  aut  fu- 
rentes  videntur  audire.  Falsae  autem  voculae  quae  dicun- 
tur  a  musicis ,  incredibile  est  quantum  attestantur  veritati, 
quod  post  apparebit  :  tamen  etiam  ipsae,  quod  sat  est  nunc, 
non  absunt  ab  earum  similitudine  quas  veras  voeant. 
Sequeris  haec?  A.  Et  libentissime.  Nam  nihil  laboro  utin- 
telligam.  R.  Ergo,  nemcremur,  videtur-ne  tibi  aut  HJium 
a  lilio  posse  odore  ,  aut  mel  thyminum,  a  melle  thymino 
de  diversis   alveariis  sapore,   aut  mollitudo   plumarum 

cygni  ab  anseris  tactu  facile  dijudicari  ?  A.  Non  videtur. 
R.  Quid  cum  talia  nos  vel  olfacere,  vel  gustare,  vel  tan- 
gere  somniamus,  nonne  sirailitudine  imaginum  eodeteriore 
quo  inaniore  decipimur?  A.  Verum  dicis.  R.  Ergo  apparet 
nos  in  omnibus  sensibus  sive  oequalibus,  sive  in  deterio- 
ribus  rebus,  aut  similitudine  lenocinante  falli,  aut  etiam 
si  non  fallimur  suspendentes  consensionem,  seu  differen- 
tiam  dignoscentes ,  tamen  eas  res  falsas  nominare  quas 
verisirailes  deprehendimus.  A.  Dubitare  non  possum. 

CAPUT  VII. 

De  vero  et  simili.  Soliloquia  cur  dicta . 

XIII.  R.  Nunc  attende,  dum  eadem  rursum  recurrimus, 
quo  fiat  apertius  quod  conamur  ostendere.  A.  Eccum,lo- 
quere  quod  vis.  Nam  ego  circumitum  istum  semel  statui 
tolerare  neque  in  eo  def atiscar  spe  tanta  perveniendi ,  quo 
nos  tendere  sentio.  R.  Rene  facis.  Sed  attende  utrum  tibi 
videatur  cum  ova  similia  videmus ,  aliquod  eorum  falsum 
esse  recte  nos  posse  dicere.  A.  Nullo  modo  videtur.  Omnia 
enim  si  ova  sunt,  vera  ova  sunt.  R.  Quid  cura  de  speculo 
resultare  imaginem  videmus ,  quibus  signis  falsam  esse 
comprehendimus  ?  A.  Scilicet  quod  non  tenetur ,  non  so- 
nat ,  non  per  se  movetur ,  non  vivit ,  et  caeteris  innume- 
rabilibus,  quae  prosequi  longura  est.  R.  Video  te  nolle  im- 
morari ,  et  properationi  tuse  mos  gerendus  est.  Itaque  ne 
singula  repetam ,  si  et  iUi  homines ,  quos  videmus  in  som- 
nis,  vivere,  loqui,  teneri  a  vigilantibus  possent,  nihilque 

inter  ipsos  differret ,  et  eos  quos  expergefacti  ac  sani  allo- 
quimur  et  videmus,  numquidnam  eos  falsos  diceremus  ? 
A.  Quo  pacto  istud  recte  diceretur  ?  R.  Ergo  si  eo  veri 
essent ,  quo  veri  simillimi  apparerent ,  nihilque  inter  eos 
et  veros  omnino  distaret ,  eoque  falsi  quo  per  illas  vel  alias 
differentias  dissimiles  convincerentur ,  nonne  similitudi- 
nem  veritatis  matrem ,  et  dissimilitudinem  falsitatis  esse 
fatendum  est  ?  A.  Non  habeo  quid  dicam  ,  et  pudet  me 
tam  temerariae  consensionis  meae  superioris. 

XIV.  R.  Ridiculum  estsi  pudet,  quasi  non  ob  idipsum 
elegerimus  hujusmodi  sermocinationes ,  quas,  quoniam 
cum  solis  nobis  loquimur,  Soliloquia  vocari  et  inscribi 
volo ,  novo  quidem  et  fortasse  duro  nomine ,  sed  ad  rem 
demonstrandam  satis  idoneo.  Cum  enim  neque  melius 
quaeri  veritas  possit ,  quam  interrogando  et  respondendo, 
et  vix  quisquam  inveniatur ,  quem  non  pudeat  convinci 
disputantem ,  eoque  pene  semper  eveniat,  ut  rem  bene 
inductam  ad  discutiendum  inconditus  pervicaciae  clamor 
explodat ,  etiam  cum  laceratione  animorum  ,  plerumque 
dissimulata  ,  interdum  et  aperta  ,  pacatissime,  ut  opinor, 
et  commodissime  piacuit,  a  me  ipso  interrogatum  mihique 
respondentem  ,  Deo  adjuvante ,  verum  quaerere  :  quare 
nihil  est  quod  vereare,  sicubi  te  temere  illigasti,  redire 
atque  resolvere  :  aliter  hinc  enim  evadi  non  potest. 

CAPUT   VIII. 

Unde  verum  aut  falsum. 

XV.  A.  Recte  dicis,  sed  quid  male  concesserim  ,  non 
plane  video  :  nisi  forte  id  recte  dici  falsum,  quod  habeat 
aliquam  verisimilitudinem,  cum  prorsus  mihi  nihil  aliud 
dignum  falsi  nomine  occurrat  :  et  rursus  tamen  cogor  fa- 
teri  eo  falsa  vocariquse  vocantur,  quo  a  veris  ditlerunt. 
Ex  quo  conficitur  eam  ipsam  dissimilitudinem  causam  esse 
falsitatis.  Itaque  conturbor-,  non  enim  mihi  facile  quid- 
quam  venit  in  mentem,  quod  contrariis  causis  gignatiir. 
R.  Quid  si  hoc  unum  est  in  rerum  natura  genus,  et  solum 
quod  ita  sit  ?  An  ignorascum  per  animalium  innumerabi- 
lia  genera  cucurreris,  solum  crocodilum  inveniri ,  qui  su- 
periorem  in  mandendo  partem  moveat,  praesertim  cum 
pene  reperiri  nihil  quaeat  ita  cuique  rei  simile  ,  ut  non  in 
aliquo  etiam  dissimile  sit?  A.  Video  quidem  ista  ,  sed  cum 
considero  illud  quod  falsum  vocamus,  et  simile  aliquid 
habere  veri  et  dissimile,  ex  qua  potius  parte  meruerit  falsi 
nomen,  non  valeo  discernere.  Si  enim  ex  eo  quod  dissi- 
mile  est ,  dixero ,  nihil  erit  quod  non  falsum  dici  possit  : 
nihil  enim  est ,  quod  non  alicui  rei  dissimile  sit ,  quam 
veram  esse  concedimus.  Item  si  dixero  eo  quod  simile  est, 
lalsum  appellandum,  non  solum  ova  illa  reclamabunt 
quae  vera  eo  ipso  sunt  quo  simillima,  sed  etiam  sic  non 
effugiam  eusn  ,  qui  me  coegerit  falsa  esse  omnia  confiteri, 
quod  omnia  sibi  ex  aliqua  parte  similia  esse  negare  non 
possum.  Sed  fac  me  non  metuere  illud  rospondere,  simi- 

Iitudinem  ac  dissimilitudinem  simul  efficere,  nt  aliquid 
falsum  recte  nominetur,  quam  mihi  evadendi  viam  dabis? 
Instabitur  enim  nihilominus  ut  omnia  falsa  esse  renun- 
tiem,  quippe  omnia  sibimet,  ut  supra  dictum  est,  et  si- 
milia  quadam  ex  parte  ,  et  dissimilia  reperiuntur.  Restaret 
ut  nihil  aliud  falsum  esse  dicerem ,  nisi  quod  aliter  se  ha- 
beret  atque  videretur,  ni  vererer  illa  tot  monstra,  quae 
me  dudum  enavigasse  arbitrabar.  Nam  eo  rursum  repeilor 
vertigine  inopinata ,  ut  verum  id  esse  dicam ,  quod  ita  se 
habet  ut  videtur.  Ex  quo  confit  sine  cognitore  nihil  verum 
esse  posse  :  ubi  mihi  naufragium  in  scopulis  occultissimis 
formidandumest,  qui  verisunt  etiamsi  nesciantur.  Autsi 
verum  esse  id  quod  est  dixero,  falsum  non  esse  uspiam  con- 
cludetur  quo  vis  repugnante.  Itaque  redeunt  illi  aestus , 
nec  quidquam  tanta  patientia  morarum  tuarum  processissc 
me  video. 

CAPUT  IX. 

Quid  fahum  ,  c/uid  fallax  et  qaid  mendax. 

XVI.  R.  Attende  potius ,  nam  nullo  modo  in  animum 
inducam  frustra  nos  auxilium  divinum  implorasse.  Video 
enim  tentatisquantum  potuimus  omnibus  rebus  ,  non  re- 
mansisse  quod  fa^Tum  jure  dicatur,  nisi  quod  aut  se  fingit 
esse  quod  non  est ,  aut  omnino  esse  tendit  et  non  est.  Sed 
illud  superius  falsi  genus ,  vel  fallax  etiam ,  vel  mendax 
est.  Nam  fallax  id  recte  dicitur,  quod  habet  quemdam 
fallendi  appeiitum ,  qui  sine  anima  intelligi  non  potest , 
sed  partim  ratione  fit,  partim  natura;  ratione,  in  anima- 

libus  rationalibus ,  ut  in  homine ,  natura  in  bestiis  ,  tan- 
quam  in  vulpecula.  Illud  autem  quod  mendax  voco,  a 
mentientibus  fit.  Qui  hoc  diflerunt  a  fallacibus ,  quod  om- 
nis  fallax  appetit  fallere  :  non  autem  omnis  vult  fallere  , 
qui  mentitur  :  nam  et  mimi  et  comcediae  et  multa  poe- 
mata  mendaciorum  plena  sunt,  delectandi  potius  quam 
fallendi  voluntate,  et  omnes  fere  qui  jocantur,  mentiun- 
tur.  Sedfallax  vel  fallensis  recte  dicitur,  cujus  negotium 
est  ut  quisque  fallatur.  Illi  autem  qui  non  id  agunt  ut 
decipiant ,  sed  tamen  aliquid  fingunt ,  vel  mendaces  tan- 
tum ,  vel  si  ne  hoc  quidem ,   mentientes  tamen  vocari 
nemo  ambigit  :  nisi  quid  habes  adversus  ista  quod  dicas. 
XVII.  A.  Perge,  quseso  :  nunc  enim  fortasse,  de  falsis 
non  falsa  docere  ccepisti  :  sed  jam  illud  genus  expecto 
quale  sit  quod  dixisti  :  Esse  tendit,  et  non  est.  R.  Quidni 
expectes?  Eadem  illa  sunt ,  quorum  multa  supra  memo- 
ravimus.  Annon  tibi  videtur  imago  tua  de  speculo  quasi 
tu  ipse  velle  esse ,  sed  ideo  esse  faisa,  quod  non  est  ?  A. 
Valde  hoc  videtur.  R.  Quidomnispicturavel  cujuscemodi 
simulacrum,  et  id  genus  omnia  opificum ,  nonne  illud  esse 
contendunt,  ad  cujus  quidque  similitudinem  factum  est? 
A.  Prorsus  adducor.  R.  Jam  ea  quibus  vel  dormientes 
vel  furentes  falluntur ,   concedis ,   ut  opinor  ,  in  eo  esse 
genere.  A.  Et  nulla  magis  :  nam  ulla  magis  tendunt  talia 
esse,  qualia  vel  vigilantes  vel  sani  cernunt-,  et  eo  tamen 
falsa  sunt,  quo  id  quod  tendunt,  esse  non  possunt.  R. 
Quidjam  de  turrium  motu,  vel  de  merso  remo,  vel  de 
umbris  corporum  plura  dicam  ?  Planum  est ,  ut  arbitror, 
ex  hac  regula  csse  metienda.  A.  Planissimum.  R.  Taceo 
de  caeteris  sensibus ,  nam  nemo  considerans  non  hoc  in- 
veniet,  falsum  appellari  in  rebus  ipsis  quas  sentimus,  quod 
esse  aliquid  tendit  et  non  est. 

CAPUT  X. 

Qucedam  eo  vera  quofalsa. 

XVIII.  A.  Recte  dicis  :  sed  miror  cur  ab  hoc  genere 
tibi  secernenda  illa  poemata  et  joca  visa  sunt,  caeteraeque 
fallaciae.  R.  Quia  scilicet  aliud  est  falsum  esse  velle ,  aliud 
verum  esse  non  posse.  Itaque  ipsa  opera  hominum  velut 
comcedias  aut  tragcedias  aut  mimos ,  et  id  genus  alia  pos- 
sumus  operibus  pictorum  fictorumque  conjungere.  Tam 
enim  verus  esse  pictus  homo  non  potest ,  quamvis  in  spe- 
ciem  hominis  tendat ,  quam  illa  quae  scripta  sunt  in  libris 
Comicorum.  Neque  enim  falsa  esse  volunt ,  aut  ullo  ap- 
petitu  suo  falsa  sunt ,  sed  quadam  necessitate  quantum 
fingentis  arbitrium  sequi  potuerunt.  At  vero  in  scena 
Roscius  voluntate  falsa  Hecuba  erat,  natura  verus  homo  •, 
sed  illa  voluntate  etiam  verus  tragcedus,  eo  videlicet  quo 
implebat  institutum  :  falsus  autem  Priamus  ,  eo  quod 
Priamum  assimilabat,  sed  ipse  non  erat.  Ex  quo  jam  nas- 
citur  quiddam  mirabile ,  quod  tamen  ita  se  habere  nemo 
ambigit.  A.  Quidnam  id  est?  Quid  putas  ?  nisi  haec  omnia 
inde  esse  in  quibusdam  vera ,  unde  in  quibusdam  falsa 
sunt ,  et  ad  suum  verum  hoc  solum  eis  prodesse,  quod  ad 
aiiud  falsa  sunt  ?  Unde  ad  id  quod  esse ,  aut  volunt  aut 
debent,  nullo  modo  perveniunt,  si  falsa  esse  fugiunt. 
Quo  pacto  enimiste  quem  commemoravi,  verus  tragoedus 
esset ,  si  nollet  esse  falsus  Hector ,  falsa  Andromache,  fal- 
sus  Hercules ,  et  alia  innumera  ?  Aut  unde  vera  pictura 
esset  si  falsus  equus  non  esset  ?  Unde  in  speculo  vera  ho- 

minis  imago ,  si  non  ialsus  homo  ?  Quare  si  quibusdam  ut 
verum  aliquid  sint,  prodest  ut  sint  aliquid  falsum,  cur 
tantopere  falsitates  formidamus,  et  pro  magno  bono  ap- 
petimus  veritatem?  A.  Nescio,  et  multum  miror,  nisi  quia 
in  exemplis  istis  nihil  imitatione  dignum  video.  Non  enim 
tanquam  histriones  aut  de  speculis  quaeque  relucentia 
aut  tanquam  Myronis  buculae  ex  aere,  ita  etiam  nos  ut  in 
nostro  quodam  habitu  verissimus  ,  ad  alienum  habitum 
adumbrati  atque  assimilati,  et  ob  hoc  falsi  esse  debemus, 
sed  illud  verum  quaerere ,  quod  non  quasi  bifronte  ratione 
sibique  adversanti,  ut  ex  aliqua  parte  verum  sit,  ex  ali- 
qua  falsum  sit.  R.  Magna  et  divina  quaedam  requiris.  Quae 
tamen  si  invenerimus,  nonne  fatebimur  his  ipsamconfici, 
et  quasi  conflari  veritatem,  a  quadenominatur  omne  quod 
verum  quoquo  modo  nominatur?  A.  Non  invitus  as- 
sentior. 

CAPUT  XI. 

Disciplinarum  veritas.  —  Fabula  quid.  Quid  sit 
grammatica. 

XIX.  R.  Quid  tibi  ergo  videtur:  Disciplina  disputandi 
vera-ne  an  falsa  est?  A.  Quis  dubitet  veram  ?  Sed  vera 
est  etiam  grammatica.  R.  Ita-ne  ut  illa?  A.  Non  video 
quid  sit  vero  verius.  R.  Ulud  profecto  quod  nihil  falsi 
habet  :  quod  intuens  paulo  ante  oftendebare  ex  iis  rebus, 
quae  nescio  quomodo  nisi  falsae  essent,  verae  esse  non  pos- 
sent.  An  ignoras  omnia  illa  fabulosa  et  aperte  falsa  ad 
grammaticam  pertinere  ?  A.  Non  ignoro  istud  quidem, 

sed ,  ut  opinor ,  non  per  grammaticam  ialsa  sunt ,  sed  per 
eam  qualiacumque  sunt,  demonstrantur.  Siquidem  est 
fabula  compositum  ad  utilitatem  delectationemve  menda- 
cium.  Est  autem  gramraatica  vocis  articulatae  custos  et 
moderatrix  disciplina  :  cujus  professionis  necessitate  co- 
gitur  humanae  linguae  omnia  etiam  figmenta  colligere, 
quae  memoriae  litterisque  mandata  sunt,  non  falsa  faciens, 
sed  dehis  veram  quamdam  docens  asserensque  rationem. 
R.  Recte  sane  :  nihil  nunc  curo ,  utrum  abs  te  ista  bene 
deiinita  atque  distincta  sint  :  sed  illud  quaero  utrum  hoc 
ita  esse  ipsa  grammatica,  an  vero  illa  disciplina  dispu- 
tationis  ostendat?  A.  Non  nego  vim  peritiamque  defi- 
niendi ,  qua  nunc  ego  ista  separare  conatus  sum ,  dispu- 
tatoriae  arti  tribui. 

XX.  R.  Quid  ipsa  grammatica,  nonne  si  vera  est,  eo 
vera  est  quo  disciplina  est  ?  disciplina  enim  a  discendo 
dicta  est.  Nemo  autem  quae  didicit  ac  tenet,  nescire  dici 
potest,  et  nemo  scit  falsa.  Omnis  ergo  vera  est  disciplina. 
A.  Non  video  quidem  quid  in  ista  ratiuncula  temere  conce- 
datur.  Movet  me  tamen  ne  per  istam  cuipiam  videatur 
etiam  illas  fabulas  veras  esse;  nam  et  has  discimus  et  te- 
mus.  R.  Numquidnam  magister  noster  nolebatnos  credere 
quse  docebat,  et  nosse?  A.  Imo  vehementer  ut  nossemus 
instabat.  R.  Numquid  aliquando  institit  ut  Daedalum  vo- 
lasse  crederemus?  A.  Hoc  quidem  nunquam.  Sed  plane 
nisi  teneremus  fabuiam,  vix  nos  posse  aliquid  manibus 
tenere  faciebat.  R.  Tu  ergo  negas  verum  esse  quod  ista 
fabula  sit ,  et  quod  ita  sit  Daedalus  diilamatus  ?  A.  Hoc 
non  nego  verum  esse.  R.  Non  negas  ergo  te  didicisse  ve- 
rum  cum  ista  didiceris.  Nam  si  volasse  Daedalum  verum 
est ,  et  hoc  pueri  pro  ficta  fabula  acciperent  atque  redde- 
rent ,  eo  ipso  falsa  retinerent,  quo  vera  essent  illa  quae 
redderent.  Hinc  enim  exlitit  illud  quod  superius  miraba - 
cxxxn.  30 

mur,  de  volatu  Daedali  veram  fabulam  esse  non  potuisse, 
nisi  Daedalum  volasse  falsum  esset.  A.  Jam  teneo  istud  , 
sed  quid  ex  eo  proficiamus  expecto.  R.  Quid  nisi  non  esse 
falsam  illam  rationem  ,  qua  collegimus  disciplinam,  nisi 
vera  doceat ,  disciplinam  esse  non  posse?  A.  Et  hoc  quid 
ad  rem  ?  R.  Quia  volo  dicas  mihi,  unde  sit  disciplina  gram- 
matica  :  inde  enim  vera  est,  unde  disciplina  est.  A.  Nes- 
cio  quid  tibi  respondeam.  R.  Nonne  tibi  videtur,  si  nihil 
in  ea  definitum  esset ,  et  nihil  in  genera  et  partes  distri- 
butum  atque  distinctum  ,  eam  nullo  modo  disciplinam 
esse  potuisse?  A.  Jam  intelligo  quid  dicas,  nec  ulla  mihi 
occurrit  cujusvis  facies  disciplinae  ,  in  qua  non  definitio- 
nes  ac  divisiones  et  ratiocinationes ,  dum  quid  quidque 
sit  declaratur ,  dum  sine  confusione  partium  sua  cuique 
redduntur,  dum  nihil  praetermittitur  proprium  ,  nihil  an- 
numeratur  alienum  ,  totum  hoc  ipsum  quo  disciplina  di- 
citur  egerint.  R.  Ergo  et  totum  ipsum  quo  vera  dicitur.  A. 
Video  consequi. 

XXI.  R.  Responde  nunc  quoe  disciplina  contineat  defi- 

nitionum,  divisionum,  partitionumque  rationes.  A.  Jam 

superius  dictum  est,  haec  disputandi  regulis  contineri. 

R.  grammatica  igitureadem  arte  creata  est,  ut  disciplina, 

et  ut  vera  esset,  quae  est  abs  te  superius  a  falsitate  defensa. 

quod  non  de  una  grammatica  mihi  Jicet  concludere,  sed 

prorsus  de  omnibus  disciplinis.  Nam  dixisti,  vereque  di- 

xisti,  nullam  disciplinam  tibi  occurrere,  in  qua  non  dcfi- 

niendi  jus  atque  distribuendi  idipsum  ut  disciplina  sit, 

fecerit.  At  si  eo  verae  sunt,  quo  sunt  disciplinae,  negabit- 

ne  quispiam ,  veritatem  ipsam  esse  per  quam  omnes  verae 

sunt  discipliuae  ?  A.  Prope  est  omnino  ut  assentiar.  Sed 

illud  me  movet,  quod  etiam  rationem  disputandi  inter 

easdemdisciplinas  nutneramus .  Quareillam  potius  existimo 

esse  veritatem,  qua  et  ista  ipsa  ratio  vera  est.  R.  Optime 

omnino  ac  vigilantissime.  Sed  non  negas,  ut  opinor,  eo 
veram  esse  quo  disciplina  est.  A.  Imo  idipsum  est  quod  me 
movet.  Adverti  enim  etiam  ipsam  disciplinam  esse,  et  ob 
hoc  veram  dici.  R.  Quid  ergo?  Istam  putas  aliter  discipli- 
nam  esse  potuisse,  nisi  omnia  in  ea  defmita  essent  et  dis- 
tributa?  A.  Nihil  aliudhabeoquoddicam.  R.  Atsiadeam 
pertinet  hoc  ofticium  ,  per  se  ipsam  disciplina  vera  est. 
Quisquam-ne  igitur  mirum  putabit,  si  ea  quse  vera  sunt 
omnia,  per  se  ipsa  etinse  ipsa  vera  sit  veritas?  A.  Nihil 
mihi  obstat,  quominus  recta  pergam  in  istam  sententiam. 

GAPUT  XII. 

Quot  modis  qucedam  sint  in  alio. 

XXII.  R.  Ergo  attende  pauca  quae  restant.  A.  Profer 
si  quid  habes,  modo  tale  sit  quod  intelligam,  libenterque 
concedam.  R.  Esse  aJiquid  in  aliquo,  non  nos  fugit  duo- 
bus  modis  dici.  Uno  quo  ita  est,  utetiam  sejungi  atque  alibi 
esse  possit,  ut  hoc  bgnum  in  hoc  loco,  ut  sol  in  Oriente. 
Altero  autem  quo  ita  est  aliquid  in  subjecto,  ut  ab  eo  ne- 
queat  separari,  ut  in  hoc  ligno  forma  et  species  quam  vide- 
mus,  ut  in  sole  lux,  ut  in  igne  calor,  ut  in  animo  disciplina, 
et  si  qua  sunt  alia  similia.  An  tibi  aliter  videtur?  A.  Ista 
quidem  vetustissima  sunt  nobis,  et  ab  ineunte  adolescentia 
studiosissime  percepta  et  cognita.  Quare  non  possum  de 
his  interrogatus,  quin  ea  sine  ulla  deliberatione  concedam. 
R.  Quid  illud,  nonne  concedis,  quod  in  subjecto  est  inse- 
parabiliter,  si  subjectum  ipsum  non  maneat,  manere  non 
posse?  A.  Hoc  quoque  video  necessarium  :  nam  manente 

30. 

subjecto,  posse  id  quod  in  subjecto  est  non  manere,  quis- 
quis  diligenter  res  advertit,  intelligit.  Siquidem  hujuscor- 
poris  color  potest  vel  valetudinis  ratione  vel  aetate  immu- 
tari,  cum  ipsum  corpus  necdum  interierit.  Et  hoc  non 
pereeque  in  omnibus  valet,  sed  in  his  in  quibus  non  ul 
sint  ipsa  subjecta,  ea  quae  in  subjectis  sunt,  coexistunt. 
Non  eaim  utsit  iste  paries,  paries  hoc  colore  fit,  quemin 
eo  videmus :  cum  etiam  si  quo  casu  nigrescat  aut  albescat, 
vel  aliquem  alium  mutet  colorem ,  nihilominus  tamen 
maneat  paries  ac  dicatur.  At  vero  ignis  si  calore  careat, 
ne  ignis  quidem  erit;  nec  nivem  vocare  nisi  candidam 
possumus. 

CAPUT  XII 1. 

Inimortalitas  animce  colligitur. 

XXIII.  Illud  vero  quod  interrogasti,  quis  concessent, 
aut  cui  posse  fieri  videatur,  ut  id  quod  in  subjecto  cst, 
maneat  ipso  intereunte  subjecto?  Monstruosum  enim  et 
a  veritate  alienissimum  est,  ut  id  quod  non  esset  nisi  in 
ipso  esset,  etiam  cum  ipsum  non  fiierit  possit  esse.  R.  11- 
lud  igiturquod  quaerebamus  inventum  est.  A.  Quid  nar- 
ras?  R.  Id  quod  audis.  A.  Jam-ne  ergo  iiquido  constat 
animum  esse  immortalem?  R.  Si  ea  quae  concessisti  vera 
sint,  liquidissime  :  nisi  forte  animumdicis  etiam  si  moria- 
tur  animum  esse.  A.  Nunquam  equidem  hoc  dixerim,  sed 
eo  ipso  quo  interit,  fieri  ut  animus  non  sit,  dico.  Nec  me 
ab  hac  sententia  revocat,  quod  a  magnis  philosophis  dic- 
tnm  es£j  eam  iem  quee  quocumque  venerit  vitam  prcestat. 

morlem  in  se  admittere  non  posse.  Quamvis  enim  lumen 
quocumque  intrare  potuerit,  faciat  id  lucere  tenebrasque 
in  se  propter  memorabilem  illam  vim  contrariorum  non 
possit  admittere,  tamen  extinguitur,  locusque  ille  extincto 
lumine  tenebratur.  Ita  illud  quod  tenebris  resistebat,  ne- 
que  ullo  modo  in  se  tenebras  admisit,  et  sic  eis  intereundo 
locum  feeit,  ut  poterat  etiam  discedendo.  Itaque  timeo  ne 
mors  ita  contingat  corpori,  ut  tenebrae  loco,  aliquando 
discedente  animo  ut  lumine,  aliquando  autem  ibidem  ex- 
tincto  :  ut  jam  non  de  omni  morte  corporis  securitas  sit , 
sed  aliquod  genus  mortis  sit  optandum,  quo  anima  ex 
corpore  incolumis  educatur,  perducaturque  ad  locum  ( si 
est  iillus  taiis  locus )  ubi  non  possit  extingui.  Aut  si  ne  hoe 
quidem  potest,  atque  in  ipso  corpore  anima  quasi  Iumen 
accenditur,  nec  alibi  potest  durare,  omnisque  mors  est 
extinctio  quaedam  animae  in  corpore  vel  vitae,  aliquod  ge- 
nus  eligendum  est  quantum  homo  sinitur,  quo  idipsum 
quod  vivitur,  cum  securitate  ac  tranquillitate  vivatur, 
quanquam  nescio  qnomodo  istud  possit  fieri,  si  anima 
moritur.  O  multum  beatos,  quibus  sive  ab  ipsis,  sive  abs 
quolibet,  non  esse  metuendam  mortem,  etiamsi  anima 
intereat,  persuasum  est.  At  mihi  misero  nullae  adhuc  ra- 
tiones,  nulli  libri  persuadere  potuerunt. 

XXIV-  R.  Noli  gemere,  immortalis  est  animus  huma- 
nus.  A.  Unde  hoc  probas?  R.  Ex  iis  quae  cum  magna 
cautione,  ut  arbitror,  superius  concessisti.  A.  Nihil  qui- 
dem  me  minus  vigilanter  interroganti  tibi  memini  dedisse  : 
sed  collige  jam  ipsam  summam,  oro  te,  videamus  quo 
tantis  ambagibus  pervenerimus,  nec  me  jam  interroges 
volo.  Si  enim  ea  breviter  enumeratus  es  quae  concessi, 
quonam  rursus  responsio  mea  desideratur?  An  ut  moras 
gaudiorum  mihi  frustra  inferas,  si  quid  boni  forte  confe- 
cimus?  R,  Faciam  quod  te  velle  video,  sed  attendp  dili- 


466  S.    AUGTJSTINI    EPISC0PI 

gentissime.  A.  Loquere  jam,  hic  sum,  quid  enecas  ? 
R.  Omne  quod  in  subjecto  est,  si  semper  manet,  ipsum 
etiam  subjectum  maneat  semper  necesse  est.  Et  omnis  in 
subjecto  est  animo  disciplina.  Necesse  est  igitursemper  ut 
animus  maneat,  si  semper  manet  disciplina.  Est  autem 
disciplina  veritas,  et  semper,  ut  in  initiolibrihujus  ratio 
persuasit,  veritas  manet.  Semper  igitur  animus  manet, 
nec  animus  mortuus  dicitur.  Immortalem  igitur  animum 
solus  non  absurde  negat,  qui  superiorum  aliquid  non  recte 
concessum  esse  convincit. 

CAPTJT   XIV. 

Excutitur  superior  sjllogismus. 

XXV.  A.  Jam  me  volo  in  gaudia  mittere,  sed  duabus 
aliquantum  revocor  causis.  Nam  primum  me  movet  quod 
circuitu  tanto  usi  sumus,  nescio  quam  ratiocinationum 
catenam  sequentes,  cum  tam  breviter  totum  de  quo  age- 
batur,  demonstrari  potuerit,  quam  nunc  demonstratum 
est.  Quare  me  soJlicitum  facit,  quod  tandiu  quasi  ad  in- 
sidiandum  obambulavit  oratio.  Deinde  non  video  quomodo 
in  animosemper  sitdisciplina,  praesertim  disputandi,  dum 
et  tam  pauci  ejus  gnari  sint,  et  quisquis  eam  novit,  tanto 
ab  infantia  tempore  fuerit  indoctus.  Non  enim  possumus 
dicere,  aut  imperitorum  animos,  non  esse  animos;  aut 
esse  in  animo  eam  quam  nesciant  disciplinam.  Quod  si 
vehementer  absurdum  est,  restat  ut  aut  non  semper  in 
animo  sit  veritas,  aut  disciplina  illa  veritas  non  sit. 

XXVI.  R.  Vides  quam  non  frustra  tantos  circuitus 

egerit  nostra  ratioeinatio.  Quserebamus  enim  quid  sit  ve- 
ritas,  quod  ne  nunc  quidem  in  hac  quadam  sylva  rerum, 
omnibus  pene  callibus  oberratis,  video  nos  investigare  po- 
tuisse.  Sed  quid  facimus  ?  An  inccepta  omittimus,  et  ex- 
pectamus  ecquid  nobis  librorum  alienorum  in  manus  in- 
cidat,  quod  huic  qusestioni  satisfaciat?  Nam  et  multos 
ante  nostram  setatem  scriptos  esse  arbitror,  quos  non  le- 
gimus :  et  nunc  ut  nihil  quod  nescimus  opinemur,  mani- 
festum  habemus,  et  carmine  de  hac  re  scribi,  et  soluta 
oratione;  et  ab  iis  viris  quorum  nec  scripta  latere  nos 
possunt,  et  eorum  ingenia  talia  novimus,  ut  nos  in  eorum 
litterisquod  volumus,  inventuros  desperare  nonpossimus  : 
prsesertim  cum  hic  ante  oculos  nostros  sit  ille1,  in  quo  ip- 
sam  eloquentiam  quam  mortuam  dolebamus,  perfectam 
revixisse  cognovimue.  Ule-ne  nos  sinet,  cum  scriptis  suis 
vivendi  modum  docuerit,  vivendi  ignorare  naturam? 
A.  Non  arbitror  equidem  et  multum  inde  spero,  sed  unum 
doleo  quod  vel  erga  se,  vel  erg.a  sapientiam  studium  nos- 
trum  non  ei  ut  volumus,  valemus  aperire.  Nam  profecto 
ille  miseretur  sitim  noslram,  et  exundaret  multo  citius 
quam  nunc.  Securus  enim  est,  quod  sibi  jam  totum  de 
animse  immortalitate  persuasit,  nec  scit  aliquos  esse  for- 
tasse,  qui  hujus  ignorationis  miseriam  satis  cognoverunt, 
et  quibus  praesertim  rogantibus  non  subvenire  crudele  sit. 
Ille2  autem  alius  novit  quidem  pro  familiaritate  ardorem 
nostrum,  sed  ita  longe  abest,  et  ita  nunc  constituti  sumus, 
ut  vix  ad  eum  vel  epistolae  mittendse  facultas  sit.  Quem 
credo  jam  otio  Transalpino  perfecisse  carmen  quo  mortis 
metus  excantatus  effugiat,  et  antiqua  glacie  duratus  animae 
stupor  frigusque  pellatur.  Sed  interim  dum  ista  prove- 

'  Ambrosius ,  ut  videtur ,  qui  libros  de  officiis  scripsit ;  et  cui  ad  audien- 
dum  Augustinum  non  vacabat  ev  lib.  vi,  Conf.  cap.  i.  —  J  Forte  an  Zeno- 
bius  poetices  peritus ,  de  cujus  repentina  profectione  lib.  1  de  Ordine  cap.  7. 

niuiit,  qiK-e  in  nostra  potestate  non  sunt,  uonne  turpissi- 
nium  estperire  otium  nostrum,  et  totum  ipsum  animum  ex 
incerto  arbitrio  pendere  deligatum. 

CAPIT  XV. 

Veri  et  falsi  natura. 

XXVII.  Ubi  estquod  Deum  et  rogavimus  et  rogamus, 
u t  nobis  non  divitias,  non  corporis  voluptates,  non  popu- 
lares  suggestus  atque  honores,  sed  animam  nostram  seque 
ipsum  quaerentibus,  iter  aperiat  ?  Ita-ne  nos  deseret,  aut  a 
nobis  deseretur?  R.  Alienissimum  quidem  ab  ipsoest,  ut 
eos  qui  talia  desiderant  deserat.  Unde  a  nobis  quoque 
alienum  esse  debet,  ut  tantum  ducem  deseramus.  Quare 
si  placet,  repetamus  breviter,  unde  illa  duo  confecta  sint, 
aut  semper  manere  veritatem,  aut  veritatem  esse  dispu- 
tandi  rationem.  Haec  enim  vacillare  dixisti,  quominus  nos 
taciat  totius  rei  summa  securos.  An  potius  illud  quseremus, 
quomodo  esse  possit  in  imperito  animo  disciplina,  quem 
non  possumus  non  animum  dicere?  Hinc  enim  commotus 
videbare,  ut  de  illis  quae  concesseras,  dubitare  rursus  ne- 
cesse  tuerit.  A.  Imo  discutiamus  prius  illa,  deinde  hoc 
quale  sit  videbimus.  Ita  enim,  ut  opinor,  nulla  contro- 
versia  remanebit.  R.  Ita  fiat,  sed  adesto  totus  atque  cau- 
tissimus.  Scio  enim  quid  tibi  eveniat  attendenti,  dum  nimis 
pendes  in  conclusionem,  et  ut  jam  jamque  inferatur  expec- 
tas,  ea  quae  interrogantur  non  diligenter  examinata  conce- 
dis.  A.  Verum  fortasse  dicis,  sed  enitar  contra  hoc  genns 

morbi  quantum  possum :  modojam  tu  incipe  quaerere,  ite 
superfluis  immoremur. 

XXVIII.  R.  Ex  eo  quantum  memini  veritatem  non 
posse  interire  conclusimus,  quod  nonsolum  si  totus  mun- 
dus  intereat,  sedetiam  si  ipsa  veritas ,  verum  erit  et  mun- 
dum  et  veritatem  interisse.  Nihil  autem  verum  sine  verita : 
nullo  modo  igitur  interit  veritas.  A.  Agnoscoista,  et  mnl- 
tum  miror  si  falsa  sunt.  R.  Ergo  illud  aiterum  videamus. 
A.  Sine  me  paululum  considerare,  oro  te;  ne  liuc  iterum 
lurpiter  redeam.  R.  Ergo-ne  interisseveritatem  verum  non 
erit?  Si  nonerit  verum,  non  ergo  interit.  Si  verumerit , 
unde  post  occasum  veritatis  verum  erit,  cum  jam  veritas 
nuila  est?  A.  Nihil  habeo  quid  plus  cogitem  atque  consi- 
derem  $  perge  ad  aliud.  Certe  faciemus  quantum  possu- 
mus,  ut  docti  atque  prudentes  viri  legant  haec,  et  nostram 
si  qua  est,  corrigant  temeritatem  :  nam  me  nec  modo  nec 
aliquando  arbitror  quid  contra  hocdicatur,  posse  invenire. 

XXIX.  R.  Numquidnam  ergo  dicitur  veritas,  nisi  qua 
verum  est  quidquid  verum  est?  A.  Nullo  modo.  R.Num- 
quidnam  recte  dicitur  verum,  nisi  quod  Uon  est  falsum?  A. 
Hinc  vero  dubitaredementia  est.  R.  Num  falsum  non  est 
quod  ad  similitudinem  alicujus  accommodatum  est,  nequc 
idtamenest  cujus  simile  apparet  ?  A.  Nihil  quidem  aliud 
vidco  quod  libentius  falsum  vocem.  Sed  tamem  solet 
falsum  dici,  etiam  quod  a  verisimilitudine  longeabest. 
R.  Quis  negat?  Sed  tamen  quod  habeat  ad  verum  nonnul- 
lam  imitationcm.  A.  Quomodo  ?  Non  enim  cum  dicitur 
junctis  alitibus  anguibus  Medeam  volasse,  ulla  ex  parteres 
ista  verum  imitatur.  quippequae  nulla  sit;  nec  imitari  ali- 
quid  possit  ea  res  quae  omnino  non  sit.  R.  Recte  dicis  : 
sed  non  attendis  eam  rem  quae  omnino  nulla  sit,  ne  fai- 
sum  quidem  posse  dici.  Si  enim  falsum  est,  est :  si  non  est, 
non  est  falsum.  A.  Non  ergo  dicemus  illud  deMedea, 

nescio  quod  monstrum  ,  falsum  esse.  R.  Non  utique,  nam 
si  falsum  est,  quomodo  monstrum  est?  A.  Miram  rem 
video  ;  ita-ne  tandem  cum  audio :  Angues  ingentes  aliteS 
junctos  jugo,  non  dico  falsum?  R.  Dicis  plane.  Est  enim 
quod  falsum  esse  dicas.  A.  Quid  quaeso?  R.  Illam  scilicet 
sententiam  quse  ipso  versu  enuntiatur.  A.  Etquam  tandem 
habet  ista  imitationem  veri  ?  R.  Quia  similiter  enuntiare- 
tur,  etiamsi  vere  illud  Medea  fecisset.  Imitatur  ergo  ipsa 
enuntiatione  veras  sententias  falsa  sententia.  Quaesi  non 
creditur,  eo  solo  imitatur  veras  quod  ita  dicitur,  estque 
tantum  falsa,  non  etiam  fallens.  Si  autem  tidem  impetrat, 
imitatur  etiam  creditas  veras.  A.  Jam  intelligo  multum 
interesse  inter  illa  quse  dicimus,  et  illa  de  quibus  dicimus 
aliquid  :  quare  jam  assentior  :  nam  hoc  solo  revocabar , 
quidquid  falsum  dicimus  non  recte  dici ,  nisi  habeat  veri 
alicujus  imitationem.  Quis  enim  lapidem  falsum  argentum 
essedicensnonjure  rideatur?  Tamensi  quisquam  lapidem 
argentum  esse  dicat,  dicimus  falsumeum  dicre,idest,  fal- 
sam  proferre  sententiam.  Stannum  autem  vel  plumbum 
nonabsurde,  ut  opinor,  falsum  argentum  vocamus,  quod 
id  res  ipsa  velut  imitatur  :  neque  ex  eo  falsa  est  nostra 
sententia,  sed  illud  ipsum  de  quo  enuntiatur. 

CAPUT  XVI. 

An  meliora  deteriorum  nominibus  vocari  possint. 

XXX.  R.  RENEintelligis.  Sedillud  vide  utrum  et  argen- 
tum  falsi  plumbi  nomine  congruenter  appellare  possimus. 
A.  Non  mihi  placet.  R.  Quid  ita?  A.  Nescio  s  nisi  illud 
video,  vehementer  contra  voluntatemmeamdici.  R.  Num 

forte  propterea  quod  argentum  melius  est,  et  quasi 
in  contumeliam  ejus  dicitur  :  plumbi  autem  quidam 
velut  honor  est,  si  falsum  argentum  vocetur.  A.  Pror- 
sus  explicasti  quod  volebam.  Et  ideo  credo  jure  in- 
fames  intestabilesque  haberi ,  qui  muliebri  habitu  se 
ostentant,  quos  nescio  utrum  falsas  mulieres,  an  falsos 
viros  melius  vocem.  Veros  tamen  histriones,  verosque  in- 
fames  sine  dubitatione  possumus  vocare  :  aut  si  latent,  nec 
infame  quidquam  nisi  a  turpi  fama  nominatur,  veros  ne- 
quam  non  sine  veritate  dicimus ,  ut  opinor.  R.  Alius 
locus  nobiserit  de  istis  rebus  disserendi :  multa  enim  fiunt, 
quae  quasi  facie  populari  turpia  videntur,  aliquo  tamen 
fine  laudabili  honesta  monstrantur.  Et  magna  quaestio  est, 
utrum  patrise  liberandae  causa  muliebri  tunica  indutus, 
debeat  hostem  decipere ,  hoc  ipso  quo  mulier  falsa  sit , 
fortasse  verior  vir  futurus.  Et  utrum  sapiens  qui  aliquo 
modo  certum  habeat ,  necessariam  fore  vitam  suam  rebus 
humanis ,  malit  emori  frigore  ,  quam  fcemineis  vestibus, 
si  aliud  non  sit ,  amiciri.  Sed  de  hoc,  utdictum  est,  alias 
videbimus.  Profecto  enim  cernis  quantae  inquisitionis  in- 
digeat ,  quatenus  ista  progredi  debeant ,  ne  in  quasdam 
inexcusabiles  turpitudines  decidatur.  Nunc  autem  quod 
prcesenti  quaestioni  satis  cst,  jam  puto  apparere,  neque 
dubitari  non  esse  falsum  quidquam,  nisi  veri  aliqua  imita- 
tione. 

capht  xvn 

JSum  aliquid  ex  omni parte falsum  sit  aut  verum. 

XXXI.  A.  Proficiscere  ad  reJiqua  :  nam  hoc  mihi  bene 
persuasum  est.  R.  Ergo  illud  quaero,  utrum  praeter  disci- 
plinas  quibus  erudimur,  et  quibus  etiam  ipsum  studium 
sapientiae  annumerari  decet,  possimus  quidquam  ita  verum 
invenire,  quod  non  sicut  thealrieus  Achilles  ex  aliqua  parte 
falsum  sit,  ut  ex  alia  verum  esse  possit?  A.  Mihi  videntur 
multa  inveniri.  Non  enim  disciplinae  istum  habent  lapi- 
dem  ,  nec  tamen  ,  ut  veius  sit  lapis,  imitatur  aliquid  se- 
cundum  quod  falsusdicatur.  Quo  uno  commemorato  ,  vi- 
desjam  innumerabilibus  supersedendum  esse,  quae  sponte 
occurrant  cogitantibus.  R.  Video  prorsus.  Sed  nonne 
tibi  videntur  uno  corporis  nomine  includi?  A.  Viderentur, 
si  aut  inane  nihil  esse  certum  haberem ,  aut  ipsum  ani- 
mum  inter  corpora  numerandum  arbitrarer,  aut  etiam 
Deum  corpus  aliquod  esse  crederem.  Quae  omnia  si  sunl , 
ad  nullius  imitationem  falsa  et  vera  esse  video.  A.  In 
longum  nos  mittis,  sed  utar  quantum  possum  compendio. 
Certe  enim  aliud  est  quod  inane  appellas,  aliud  quod  ve- 
ritatem.  A.  Longe  aliud.  Quidenim  me  inanius,  si  verita- 
teminanealiquidputo,  aut  tantoperealiquidinaneappeto? 
Quid  enim  aliud  quam  veritatem  invenire  desidero?  R. 
Ergo  et  illud  fortasse  concedis,  nihil  verum  esse  ,  quod 
nonveritate  fiat  ut  verum  sit.  A.  Jam  hoc  olim  manifes- 
tum  est.  R.  Num  dubitas  nihil  esse  inane  praeter  ipsum 
inane ,  aut  ceite  corpus?  A.  Prorsus  non  dubito.  R.  Opi- 

nor  ergo,  veritatem  eorpus  esse  aJiquod  credis.  A.  Nullo 
modo.  R.  Quid  in  corpore?  A.  Nescio  :  nihil  acl  rem  :  ar- 
bitror  enim  vel  illud  te  scire,  si  est  inane,  magis  illudesse 
ubi  nullum  sit  corpus.  R.  Hoc  sane  planum  est.  A.  quid 
igitur  immoramur?  R.  An  tibi  aut  veritas  videtur  fecisse 
inane,  aut  aliquid  verumesse  ubi  veritas  non  sit?  A.  Non 
videtur.  R.  Non  est  ergo  inane  verum,  quia  neque  ab  eo 
quod  inane  non  est ,  inane  fieri  potest  :  et  quod  veritate 
caret,  verum  non  esse  manifestum  est  :  et  omnino  ipsum 
quod  inane  dicitur,  ex  eo  quod  nihil  sit  dicitur.  Quomodo 
igitur  potest  verum  esse  quod  non  est,  autquomodo  potcsl 
esse  quod  penitus  nihil  est?  A.  Age  nunc  inane  tanquaro 
inane  deseramus. 

GAPUT  XVIII. 

An  vere  sit  corpus. 

XXXII.  R.QuiDdeeaeterisdicis?A.Quid?R.Quod  vides 
mihi  plurimum  suilragari.  Restat  enim  animus  et  Deus  , 
quse  duo  si  propterea  vera  sunt  quod  in  his  est  veritas  ,  de 
immortalitate  Dei  nemo  dubitat.  Animus  autem  immorta- 
lis  creditur,  si  veritas  quse  interire  non  potest,  etiam  in 
illo  esse  probatur.  Quare  jam  illud  ultimum  videamus, 
utrum  corpus  non  sit  vere  verum,  id  est,  non  in  eo  sit 
veritas  ,  sed  quasi  qusedam  imago  veritatis.  Nam  si  et  in 
corpore  ,  quod  satiscertum  est  recipere interitum,  tale  ve- 
rum  invenerimus ,  quale  est  in  disciplinis,  non  continuo 
erit  disputandi  disciplina  veritas ,  qua  omnes  verae  sunt 
disciplinae.  Verum  esi  enim  et  corpus  quod  non  videtur 
disputanrli  ratione  esse  formatum.  Si  vero  et  corpus  irai- 

tione  aliqua  verum  est,  et  ob  hoc  non  ad  liquidumverum, 
nihil  erit  fortasse  quod  impediat  disputandi  rationem, 
quominus  ipsa  veritas  esse  doceatur.  A.  Interim  qusera- 
mus  de  corpore  :  nam  ne  hoc  quidem  cum  constiterit,  vi- 
deo  istam  controversiam  terminatam.  R.  Unde  scis  quid 
velit  Deus?  Itaque  attende :  nam  ego  puto  corpus  aliqua 
forma  et  specie  contineri ,  quam  si  non  haberet ,  corpus 
non  esset  :  si  veram  haberet ,  animus  esset.  An  aliter 
putandum  est?  A.  Assentior  in  parte,  decaetero  dubito  : 
nam  nisi  teneatur  aliqua  figura,  corpus  non  esseconcedo. 
Quomodo  autemsi  eam  veram  haberet,  animus  esset,  non 
satis  intelligo.  R.  Nihil-ne  tandem  de  primi  libri  exordio, 
et  de  illa  tua  geometrica  recordaris?  A.  Rene  commemo- 
rasti :  recordor  prorsus,  ac  libentissime.  R.  Tales-he  in 
corporibus  figurae  inveniuntur,  quales  illa  disciplina  de- 
monstrat?  A.  Imo  incredibile  est  quanto  deteriores  esse 
convincuntur.  R.  Quas  ergo  istarum  veras  putas?  A.  Ne 
quaeso  etiam  istuc  me  interrogandum  putes.  Quis  enim 
mente  tam  coecus  est  qui  non  videat,  istas  quae  in  geome- 
trica  docentur,  habitare  in  ipsa  veritate,  aut  in  his  etiam 
veritatem  :  illas  vero  corporis  figuras,  siquidem  quasi  ad 
istas  tendere  videntur  ,  habere  nescio  quam  imitationem 
veritatis,  et  ideo  falsas  esse?  Jam  enim  totum  illud  quod 
ostendere  moliebaris  intelligo. 

CAPUT  XIX. 

Veritas  immortalis  arguit  animce  immortalitatem. 

XXXIII. R.  QuiDergojamopusest,  utdedisciplinadispu- 
tationis  requiramus  ?  Siveenimfigurse  geometricae  in  veri- 
tate,  sive  in  eis  veritas  sit,  anima  nostra ,  id  est,  intelli- 
gentia  nostra  contineri  nemo  ambigit,  ac  per  hoc  in  nos- 
tro  animo  etiam  veritas  esse  cogitur.    Quod  si  quaelibet 
disciplina  ita  est  in  animo  ,  ut  in  subjecto  inseparabiliter, 
nec  interire  veritas  potest ,  quid  quaeso  de  animi  perpetua 
vita ,  nescio  qua  mortis  familiaritate  dubitamus  ?  An  illa 
linea  vel  quadratura  vel  rotunditas  habent  alia  quae  imiten- 
tur  ut  vera  sint?  A.  Nullo  modo  id  possum  credere,  nisi 
forte  aliud  sit  linea  quam  Jongitudo  sine  latitudine ,  et 
aliud  circulus  quam  linea  circumducta  undique  ad  me- 
dium  aequaliter  vergens.  R.  Quid  ergo  cunctamur  ?  An  ub1 
ista  sunt ,  veritas  nonest?  A.  AvertatDeus  amentiam.  R. 
An  disciplina  non  est  in  animo?  A.  Quis  hoc  dixerit?R.  Sed 
forte  potest  intereunte  subjecto  id  quod  in  subjecto  est 
permanere?  A.  Quando  mihi  hoc  persuadetur  ?  R.  Restat 
ut  occidat  veritas.  A.  Unde  fieri  potest  ?  R.  Immortalis 
est  igitur  anima  :  jamjamcrede  rationibus  tuis,  credeveri- 
tati  :  clamat,  et  in  te  sese  habitare ,  et  immortalem  esse  } 
nec  sibisuam  sedem  quacumque  corporis  morte  posse  sub- 
duci.  Avertere  ab  umbra  tua,  revertere  in  te,  nullus  est 
interitus  tuus  :  nisi  oblitum  te  esse  quod  interire  non  pos  - 
sis.  A.  Audio  ,  resipisco,  recolereincipio.  Sed  quaeso,  illa 
quae  restant  expedias ,  quomodo  in  animo  imperito  ,  non 

enim  eum  mortalem  dicere  possumus  ,  disciplina  et 
veritas  esse  inteiligantur?  R.  Aliud  ista  quwstio  volumen 
desiderat,  si  eam  vis  tractari  diligenter  :  simul  et  illa  quae 
ut  potuimus  investigala  sunt,  recensenda  tibi  esse  video  : 
quia  si  nihil  eorum  quse  concessa  sunt,  dubiuni  est,  mul- 
tum  nos  egisse  arbitror,  nec  cum  parva  securitate  caetera 
quserere. 

GAPUT  XX 

Qucedam  vera  credimus ,  qucedam  recordamur , 
qucedam  nec  sensu,  nec  phantasia,  sed  tantum 
ratione  deprehenduntur. 

XXXIV.  A.  Ixa  est  ut  dicis,  et  obtempero  praeceptis 
tuis  libens.  Sed  illud  saltem  impetrem  ,  antequam  termi- 
num  volumini  statuas ,  ut  quid  intersit  inter  veram  figu- 
ram,  quas  intelligentia  continetur,  et  eam  quam  sibi  fingit 
cogitatio ,  quae  graece  sive  phantasia  sive  phantasma  dici- 
tur,  breviter  exponas.  R.  Hoc  quaeris  quod  videre  nisi 
mundissimus  non  potest,  et  ad  cujus  rei  visionem  parum 
es  exercitatus  :  neque  nunc  per  istos  circuitus  aliud  quam 
exercitationem  tuam  ,  ut  illud  videre  sis  idoneus  opera- 
mur  :  tamen  interesse  plurimum  quomodo  possit  doceri, 
ibrtasse  breviter  planum  facio.  Fac  enim  te  aliquid  esst' 
oblitum  ,  aliosque  te  velle  quasi  in  memoriam  revocarC. 
Dicunt  ergo  illi  :  Numquidnarn  hoc  est,  aut  illud?  Diversa 
velut  similia  proferentes  :  Tu  vero  nec  illud  vides  quod 
recordari  cupis,  et  tamen  vides  non  hoc  esse  quod  dicitur. 
Numquidnam  tibi  cum  hoc  evcnit ,  omni  modo  videtur 

oblivio  ?  Nam  ipsa  discretio  qua  non  admittitur  quod  falso 
admoneris,  pars  quaedam  recordationis  est.  A.  Ita  vide- 
tur.  R.  Tales  ergo  nondum  verum  vident  j  falli  tamen 
decipique  non  possunt ;  et  quid  quaerant ,  satis  norunt. 
At  si  tibi  quispiam  dicat  te  post  paucos  dies  risisse  quam 
natus  es,  non  audes  dicere  falsum  esse  :  et  si  auctor  sit  cui 
fides  habenda  est,  non  recordaturus ,  sed  crediturus  es  : 
totum  enim  tempus  illud  validissima  oblivione  tibi  sepul- 
tum  est  :  an  aliter  putas?  A.  Prorsus  consentio.  R.  Haec 
igitur  ab  illa  oblivione  plurimum  differt ,  sed  illa  media 
est.  Nam  est  alia  recordationi  revisendaeque  veritati  pro- 
pior  atque  vicinior  :  cui  simile  est  quando  videmus  aliquid, 
certoque  recognoscimus  id  nos  vidisse  aliquando ,  atque 
nosse  aflirmamus  ;  sed  ubi ,  aut  quando  ,  aut  quomodo  , 
aut  apud  queui  nobis  in  notitiam  venerit,  satagimus  repe- 
tere  atque  recolere.  Ut  si  de  homine  nobis  contigerit, 
etiam  quaerimus  ubi  eum  noverimus :  quod  cum  ille  com- 
memoraverit,  repente  tota  res  memoriae  quasi  lumen  in- 
funditur,  nihilqueamplius ,  ut  reminiscamur,  laboratur. 
An  hoc  genus  ignotum  tibi  est,  aut  obscurum?  A.  Quid 
hoc  planius,  autquid  crebrius  mihi  accidere  solet? 

XXXV.  R.  Tales  sunt  qui  bene  disciplinis  liberalibus 
eruditi  :  siquidem  illas  sine  dubio  in  se  oblivione  obrutas 
eruunt  discendo,  et  quodam  modo  refodiunt '  :  nec  tamen 
contenti  sunt,  nec  se  tenent  donec  totam  faciem  veritatis, 
cujus  quidam  in  illis  artibus  splendor  jam  subrutilat,  la- 
tissime  atque  plenissime  intueantur.  Sed  ex  his  quidam 
falsi  colores  atque  formae,  velut  in  speculum  cogitationis 
se  fundunt,  falluntque  inquirentes  saepe,  ac  decipiunt 
putantes  illud  totum  esse  quod  norunt  vel  quod  inqui- 
runt.  Ipsae  sunt  illae  imaginationes  magna  cautione  vi- 
tandae,  quaedeprehenduntur  fallaces,  cum  cogitationis  va- 

1  Retract.  lib.  1,  cap.  iv,  n.  4- 

riato  quasi  speculo  variantur,  cum  ilia  facies  veritatis  una 
et  immutabilis  maneat.  Tum  enim  alterius  atque  alterius 
magnitudinis  quadratum  sibi  cogitatio  depingit ,  et  quasi 
ante  oculos  praefert  3  sed  mens  interior  quae  vult  verum 
videre,  ad  illud  se  potius  convertat,  si  potest,  secundum 
quod  judicat  illa  omnia  esse  quadrata.  A.  Quid  si  nobis 
quispiam  dicat  secundum  id  eam  judicare,  quod  videre 
oculis  solet?  R.  Quare  ergo  judicat,  si  tamen  bene  erudita 
est,  quantamvis  pilam  veram  vera  planitie  puncto  tangi  ? 
Quid  tale  unquam  oculus  vidit,  aut  videre  potest,  cum 
ipsa  imaginatione  cogitationis  fingi  quidqaam  hujusmodi 
non  potest?  Annon  hoc  probamus,  cum  etiam  minimum 
circulum  imaginando  animo  describimus ,  et  ab  eo  lineas 
ad  centrum  duciraus?  Nam  cum  duas  duxerimus ,  inter 
quas  quasi  acu  vix  pungi  possit,  alias  jam  in  medio  non 
possumus  ipsa  cogitatione  imaginaria  ducere,  ut  ad  cen- 
trum  sine  ulla  commixtione  perveniant :  cura  clamet  ratio 
innumerabiles  posse  duci ,  nec  sese  in  illis  incredibilibus 
angustiis  nisi  centro  posse  contingere  ,  ita  ut  in  orani  ea- 
rura  intervallo  scribi  etiam  circulus  possit.  Hoc  cum  illa 
phantasia  implere  non  possit ,  magisque  quam  ipsi  oculi , 
deficiat,  siquidem  per  ipsos  est  animo  inflicta,  manifes- 
tum  est  et  multum  eam  differre  a  veritate,  et  illam  dum 
haec  videtur  non  videri. 

XXXVI.  Haec  dicentur  operosius  atque  subtilius,  cum 
de  intelligendo  disserere  cceperimus,  quae  nobis  pars  pro- 
posita  est,  cum  de  animae  vita  quidquid  soliicitat,  fuerit 
quantum  valemus  enucleatum  atque  discussum.  Non  enim 
credo  te  parura  formidare,  ne  mors  humana  etiam  si  non 
interficiat  animam,  rerum  taraen  omnium,  et  ipsius  si  cjua 
comperta  fuerit  veritatis  oblivionem  inferat.  A.  Non  po- 
test  satis  dici  quantum  hoc  malum  metuendura  sit.  Qualis 
enira  eritilla  seterna  vita,  vel  quae  raors  non  ei  proponenda 

est ,  si  sic  vivit  anima ,  ut  videmus  eam  vivere  in  puero 
mox  nato?  Ut  de  illa  vita  nihil  dicam  quse  in  utero  agitur, 
non  enim  puto  esse  nullam.  R.  Bono  animo  esto ,  Deus 
aderit  ut  jam  sentimus  quaerentibus  nobis  ,  qui  bealissi- 
mum  quiddam  post  hoc  corpus ,  et  veritatis  plenissimum 
sine  uJlo  mendacio  pollicetur.  A.  Fiat  ut  speramus. 

HIPPONENSIS  EPISCOPl 

DE     CATECHIZANDIS 

RUDIBUS. 

LIBER  UNUS1. 

ROGATUS  AUGUSTINCS  A  DlACONO  CaRTHAGINENSI ,  CATECHIZANDI  ARTF.M  DOCENDAM 
SUSCIPIT  :  AC  PRIMO  PR^CEPTA  TRADIT,  UT  1D  OFFICll  NON  TANTUM  CERTA  METnODO 
ATQUE  IDONEA  RATIONE  ,  SED  ETIAM  SINE  TXDIO  ET  CUM  HILARITATE  IMPLEATUn. 
POSTEA  REVOCATIS  AD  USUM  PR/ECEPTIS  ,  PROFERT  IPSE  1N  EXEMPLUM  SERMONES  , 
AD  EIM  ERUDIENDUM  QUI  CHRISTIANUS  ESSE  VELIT  ,  COMPARATOS  DUOS  ,  LONGIO- 
RF.M  UNUM  ,    ALTERUM  BREVISSIMUM. 


CAPUT   I. 

Rogatus  a  diacono  Carthaginensi  scribit  de  catechi' 
zandis  rudibus. 

I.  Petisti  me*,  frater  Deogratias3,  ut  aliquid  ad  te  de 
catechizandis  rudibus,  quod  tibi  usui  esset ,  scriberem. 

'  Scriptus  circiter  annum  4°o.  —  2  Retract.  lib.  u,  cap.  14.  —  Vide 
D.  Guillon  ,  tora.  xxn,  pag.  ^5.  —  J  Idem  ille  forsitan  est  Deogratias ,  cui 
presbytero  Augustinus  post  annum  Christi  circiter  l\oQ  ad  quasstiones  pagano- 
rum  ab  eo  sibi  Carthagine  missas  respondet  epistola  nunc  ordine  102. 

Dixisti  enim  quod  saepe  apud  Garthaginem  ,  ubi  diaconus 
es ,  ad  te  adducuntur ,  qui  fide  christiana  primitus  irn- 
buendi  sunt ,  eo  quod  existimeris  habere  catechizandi 
uberem  facultatem,  et  doctrina  fidei  et  suavitate  sermo- 
nis  :  te  autem  pene  semper  angustias  pati ,  idipsum  quod 
credendo  Christiani  sumus,  quo  pacto  commode  intiman- 
dum  sit  5  unde  exordienda,  quousque  sit  perducenda  nar- 
ratio ;  utrum  exhortationem  aliquam  terminata  narratione 
adhibere  debeamus,  an  praecepta  sola  ,  quibus  observan- 
dis  cui  loquimur  noverit  christianamvitam  professionem- 
que  retineri.  Saepe  autem  tibi  accidisse  confessus  atque 
conquestus  es,  ut  in  sermone  longo  et  tepido  tibi  ipse 
vilesceres  essesque  fastidio,  nedum  illi  quem  loquendo 
imbuebas,  et  caeteris  qui  audientes  aderant  :  eaque  te 
necessitate  fuisse  compulsum,  ut  ea  me  quam  tibi  debeo 
charitate  compelleres ,  ne  gravarer  inter  occupaliones 
meas  tibi  de  hac  re  aliquid  scribere. 

II.  Ego  vero  non  ea  tantum  quam  familiariter  tibi,  sed 
etiam  quam  matri  Ecclesiae  universaliter  debeo,  charitate 
ac  servitute  compellor ,  si  quid  per  operam  meam  quam 
Domini  nostri  largitate  possum  exhibere ,  idem  eos  Do- 
minus  quos  mihi  fratres  fecit,  adjuvari  jubet,  nullo  modo 
recusare ,  sed  potius  prompta  et  devota  voluntate  susci- 
pere.  Quanto  enim  cupio  latius  erogari  pecuniam  Domi- 
nicam  ,  tanto  magis  me  oportet ,  si  quam  dispensatores 
conservos  meos  difiicultatem  in  erogando  sentire  cognos- 
co ,  agere  quantum  in  me  est ,  ut  facile  atque  expedite 
possint ,  quod  impigre  ac  studiose  volunt. 

CAPUT  II. 

Sermo  scepe  qui*  audienti  placet ,  displicet  dicenti  y 
tinde  id  contingat.  —  Qui  sermonem  habet ,  curet 
ut  sine  fastidio  et  liilariter  dicat. 

III.  Sed  quod  ad  tuam  proprie  considerationem  perti- 
net ,  nolim  te  moveri  ex  eo  quod  saepe  tibi  abjectum  ser- 
monem  fastidiosumque  habere  visus  es.  Fieri  enim  potest, 
ut  ei  quem  instruebas  ,  non  ita  sit  visum ,  sed  quia  tu 
aliquid  melius  audiri  desiderabas ,  eo  tibi  quod  dicebas 
videretur  indignum  auribus  aliorum.  Nam  et  mihi  prope 
semper  sermo  meus  displicet.  Melioris  enim  avidus  sum  , 
quo  saepe  fruor  interius ,  antequam  eum  explicare  verbis 
sonantibus  coepero  :  quod  ubi  minus  quam  mihi  notus  est 
evaluero ,  contristor  linguam  meam  cordi  meo  non  po- 
tuisse  sutiicere.  Totum  euim  quod  intelligo  ,  volo  ut  qui 
me  audit  intelligat ;  et  sentio  me  non  ita  loqui ,  ut  hoc 
eiliciam  :  maxime  quia  iile  intellectus  quasi  rapida  corus- 
catione  perfundit  animum  ;  illa  autem  locutio  tarda  et 
longa  est ,  longeque  dissimilis  :  et  dum  ista  volvitur ,  jam 
se  ille  in  secreta  sua  condidit  :  tamen  quia  vestigia  quae- 
dam  miro  modo  impressit  memoriie ,  perdurant  illa  cum 
syllabarum  morulis ;  atque  ex  eisdem  vestigiis  sonantia 
signa  peragimus,  quae  lingua  dicitur  vel  latina,  vel  graca, 
vel  hebroea,  vel  alia  quaelibet ;  sive  cogitentur  haec  signa, 
sive  etiam  voce  proferantur  5  cum  illa  vestigia  nec  latina  , 
nec  graeca,  vel  hebraea,  nec  cujusque  alterius  gentis  sint 
propria ,  sed  ita  efficiantur  in  animo  ,  ut  vultus  in  cor- 

pore.  Aliter  enim  latine  ira  dicitur,  aliter  graece,  aliter 
atque  aliter  aliarum  diversitate  linguarum  :  non  autem  La- 
tinus  aut  Graecus  est  vultus  irati.  Non  itaque  omnes  gen- 
tes  intelligunt,  cum  quisque  dicit :  Iratus  sum  ,  sed  La- 
tini  tantum  :  at  si  affectus  excandescentis  animi  exeat  in 
faciem,  vultumque  faciat1,  omnes  sentiunt  qui  intuentur 
iratum.  Sed  neque  ita  licet  educere  et  quasi  exporrigere 
in  sensum  audientium  per  sonum  vocis  illa  vestigia  ,  quse 
imprimit  intellectus  memoriae  ,  sicut  apertus  et  manifes- 
tus  est  vultus  :  iJla  enim  sunt  intus  in  animo,  iste  foris  in 
corpore.  Quapropter  conjiciendum  est ,  quantum  distet 
sonus  oris  nostri  ab  illo  ictu  intelligentiae,  quando  ne  ipsi 
quidem  impressioni  memoriae  similis  est.  Nos  autem  ple- 
rumque  in  auditoris  utilitatem  vehementer  ardentes ,  ita 
Joqui  volumus,  quemadmodum  tunc  intelligimus  ,  cum 
per  ipsam  intentionem  loqui  non  possumus  :  et  quia  non 
succedit  angimur,  et  velut  frustra  operam  insumamus, 
taedio  marcescimus  :  atque  ex  ipso  taedio  languidior  fit 
idem  sermo ,  et  hebetior  quam  erat ,  unde  perduxit  ad 
taedium. 

IV.  Sed  mihi  saepe  indicat  eorum  studium ,  qui  me  au- 
dire  cupiunt ,  non  ita  esse  frigidum  eloquium  meum  ,  ut 
videtur  mihi :  et  eos  inde  aJiquid  utile  capere,  ex  eorum 
delectatione  cognosco  :  mecumque  ago  sedulo ,  ut  huic 
exhibendo  ministerio  non  desim ,  in  quo  illos  video  bene 
accipere  quod  exhibetur.  Sic  et  tu  ,  eo  ipso  quod  ad  te 
saepius  adducuntur  qui  fide  imbuendi  sunt,  debes  intel- 
ligere  non  ita  displicere  aliis  sermonem  tuum  ut  displicet 
libi  :  nec  infructuosum  te  debes  putare,  quod  ea  quae 
cernis  non  explicas  ita  ut  cupis  5  quando  forte  ut  cupis 
nec  cernere  valeas.Quis  enim  in  hac  vita  nisi  in  aenigmate 
et  per  speculum  videt-?Nec  ipse  amor  tantus  est,  ut  car- 

1  Forte  afficiat.  —  *  i  Cor.  xtn,  \r>. 

nis  disrupta  caligine  penetret  in  aeternum  serenum,  unde 
utcumque  fulgent  etiam  ista  quae  transeunt.  Sed  quia  boni 
proficiunt  de  die  in  diem  ad  videndum  diem  sine  volu- 
mine  cceli  et  sine  noctis  incursu,  quem  oculus  non  vidit, 
nec  auris  audivit,  nec  in  cor  hominis  ascendit1  :  uulla 
major  causa  est ,  cur  nobis  in  imbuendis  rudibus  noster 
sermo  vilescat ,  nisi  quia  libet  inusitate  cernere,  et  taedet 
usitate  proloqui.  Et  re  quidem  vera  multo  gratius  audi- 
mur,  cum  et  nos  eodem  opere  delectamur  :  aflicitur  enim 
filum  locutiouis  nostrae  ipso  nostro  gaudio,  et  exit  faeilius 
atque  acceptius.  Quapropter  non  arduum  est  negotium  , 
ea  quae  credenda  insinuantur,  praecipere  unde  et  quous- 
que  narranda  sinl  5  nec  quomodo  sit  varianda  narratio , 
ut  aliquando  brevior ,  aliquando  longior,  semper  tamen 
plena  atque  perfecta  sit  5  et  quando  breviore,  et  quando 
longiore  sit  utendum  :  sed  quibus  modis  faciendum  sit , 
ut  gaudens  quisque  catechizet,  (tanto  enim  suavior  erit, 
quanto  magis  id  potuerit, )  ea  cura  maxima  est.  Et  prae- 
ceptum  quidem  rei  hujus  in  promptu  est.  Si  enim  in  pe- 
cunia  corporali,  quanto  magis  in  spiritali  hilarem  dato- 
rem  diiigit  Deus2  ?  Sed  haec  hilaritas  ad  horam  ut  adsit , 
ejus  est  misericordiae  qui  ista  praecepit.  Itaque  prius  de 
modo  narrationis  quod  te  velle  cognovi,  tum  de  praeci- 
piendo  atque  cohortando  ,  postea  de  hac  hilaritate  com- 
paranda  ,  quae  Deus  suggesserit ,  disseremus. 

1  i  Cor.  11,  9.  —  2  Td.  ix,  7. 

CAPUT  III. 

JSarratio  plena  quce  fieri  debeat  catechizando.  — 
Ad  charitatis  Jinem  dirigenda  narratio.  —  Scrip- 
turce  veteres  propter  commendandum  Christi  ad- 
ventum _,  cujus  Jinis  charitas. 

V.  Narratio  plena  est ,  cum  quisque  prirao  catechiza- 
tur  ab  eo  quod  scriptum  est  :  «  In  principio  fecit  Deus 
»  ccelura  et  terram % ,  >>  usque  ad  praesentia  tempora  Ec- 
clesiae.  Non  tamen  propterea  debemus  totum  Pentateu- 
chum,  totosque  Judicum  et  Regnorum  et  Esdrae  libros, 
totumque  Evangelium  et  Actus  Apostolorum  ,  vel ,  si  ad 
verbum  edidicimus,  memoriter  reddere  ,  vel  nostris  ver- 
bis  omniaquae  his  continenturvoluminibus  narrando  evol- 
vere  et  explicare  ;  quod  nec  tempus  capit ,  nec  ulla  neces- 
sitas  postulat  :  sed  cuncta  summatim  generatimque  com- 
plecti ,  ita  ut  eligantur  quaedam  mirabiliora  quae  suavius 
audiuntur,  atque  in  ipsis  articulis  constituta  sunt,  ut  ea 
tanquam  in  involucris  ostendere,  statimque  a  conspectu 
abripere  non  oporteat,  sed  aliquantum  immorando  quasi 
resolvere  atque  expandere ,  et  inspicienda  atque  miranda 
offerre  animis  auditorum  :  caetera  vero  celeri  percursione 
inserendo  contexere.  Ita  et  illa  quae  maxime  commendari 
volumus,  aliorum  submissione  magis  eminent  \  nec  ad  ea 
fatigatus  pervenit ,  quem  narrando  volumus  excitare  5  nec 
illius  memoria  confunditur ,  quem  docendo  debemus 
instruere. 

1  Gen.  1,  1. 

VI.  In  omnibus  sane  non  tantum  nos  oportet  intueri 
praecepti  finem ,  quod  est  charitas  de  corde  puro  et  con- 
scientia  bona,  et  fide  non  ficta  '  ,  quo  ea  quae  loquimur 
cuncta  referamus  :  sed  etiam  illius  quem  loquendo  ins- 
truimus,  ad  id  movendus  atque  illue  dirigendus  aspectus 
est.  Neque  enim  ob  aliud  ante  adventum  Domini  scripta 
sunt  omnia  quae  in  sanctis  Scripturis  legimus ;  nisi  ut 
illius  commendaretur  adventus  ,  et  futura  praesignaretur 
Ecclesia,  id  est,  populus  Dei  per  omnes  gentes,  quod  est 
corpus  ejus;  adjunctis  atque  annumeratis  omnibus  sanctis 
qui  etiam  ante  adventum  ejus  in  hoc  saeculo  vixerunt,  ita 
eum  credentes  venturum  esse ,  sicut  nos  venisse.  Sicut 
enim  Jacob  manum  prius  dum  nasceretur  emisit  ex  ute- 
ro  ,  qua  etiam  pedem  praenascentis  fratris  tenebat,  deinde 
utique  secutum  est  caput ,  tum  demum  necessario  mem- 
bra  caetera 2  :  sed  tamen  caput  non  tantum  ea  membra 
quae  secuta  sunt ,  sed  etiam  ipsam  manum  quae  in  nas- 
cendo  praecessit ,  dignitate  ac  potestate  praecedit ;  et 
quamvis  non  tempore  apparendi ,  tamen  naturae  ordine 
prius  est  :  ita  et  Dominus  Jesus  Christus  etsi  antequam 
appareret  in  carne,  et  quodam  modo  ex  utero  secreti  sui 
ad  hominum  oculos  Mediator  Dei  et  hominum  homo  pro- 
cederet,  qui  est  super  omnes  Deus  benedictus  in  saecula 3, 
praemisit  in  sanctis  Patriarchis  et  Prophetis  quamdam 
partem  corporis  sui,  qua  velut  manu  se  nasciturum  esse 
praenuntians ,  etiam  populum  praecedentem  superbe,  vin- 
culis  legis  tanquam  digitis  quinque  supplantavit  :  ( quia 
et  per  quinque  temporum  articulos  praenuntiari  venturus 
prophetarique  non  destitit ;  et  huic  rei  consonans  per  quem 
lex  data  est,  quinque  libros  conscripsit :  et  superbi  car- 
naliter  sentientes,  et  suam  justitiam  volentes  constituere 4, 

1  i  Tira.  i,  5.  —  2Gen.  xxv,  25.  —  3  i  Tini.  u,  5,  et  Rom.  ix,  5.  — 
4  Roni.  x,  3. 

non  aperta  manu  Christi  repleti  sunt  benedictione ,  sed 
constricta  atque  conclusa  retenti  sunt  :  itaque  illis  obli- 
gati  sunt  pedes ,  et  ceciderunt ,  nos  autem  surreximus  ct 
erecti  sumus1  :  )  quamvis  ergo,  ut  dixi,  praemiserit  Domi- 
nusChristus  quamdam  partem  corporis  sui  in  sanctis,  qui 
eum  nascendi  tempore  praeierunt ;  tamen  ipse  est  caput 
corporis  Ecclesiae'2-,  illique  omnes  eidem  corpori  cujus  ille 
caput  est  cohaeserunt,  credendo  in  eum  quem  praenuntia- 
bant.  Non  enim  praecurrendo  divulsi  sunt,  sed  adjuncti 
potius  obsequendo.  Nam  etsi  manus  a  eapite  praemitti 
potest ,  connexio  tamen  ejus  sub  capite  est.  Quapropter 
omnia  quae  ante  scripta  sunt,  ut  nos  doceremur  scripta 
sunt ,  et  figurae  nostrae  fuerunt,  et  in  figura  contingebant 
in  eis;  scripta  sunt  autem  propter  nos,  in  quos  finis  saecu- 
lorum  obvenit3. 

CAPUT  IV. 

PrcBcipua  causa  adventus  Christi ,  charitatis  com- 
mendatio.  —  Ad  dilectionem  referenda  esse  quce 
de  Christo  ex  Scripturis  narrantur  in  catechismo. 

VTT.  Qvje  autem  major  causa  est  adventus  Domini,nisi 
ut  ostenderet  Deus  dilectionem  suam  in  nobis  ,  commen- 
dans  eam  vehementer  ;  quia  cum  adhuc  inimiei  essemus , 
Christus  pro  nobis  mortuus  est4.  Hoc  autem  ideo,  quia 
finis  praecepti  et  plenitudo  legis ,  charitas  est 6  :  ut  et  nos 
invicem  diligamus,  et  quemadmodum  ille  pro  nobis  ani- 

1  Psal.  xix,  g.  —  »  Coloss.  i,  18.  —  3  Rom.  xv,  4>  &  '  f-or-  x,  **'■  — 
4  Rom.  v,  6.  —  5  i  Tim.  i,  5,  et  Rom.  xiii,  io. 

mam  suam  posuit,  sic  et  nos  pro  fratribus  animam  pona- 
mus  '  :  et  ipsum  Deum,  quoniam  prior  dilexit  nos ,  et 
FiJio  suo  unico  non  pepercit 2 ,  sed  pro  nobis  omnibus 
tradidit  eum 3 ,  si  amare  pigebat ,  saltem  nunc  redamare 
non  pigeat.  Nulla  est  enim  major  ad  amorem  invitatio , 
quam  prsevenire  amando  :  et  nimis  durus  est  animus,  qui 
dileetionem  si  nolebat  impendere  ,  noJit  rependere.  Quod 
si  in  ipsis  flagitiosis  et  sordidis  amoribus  videmus  ,  nihil 
aliud  eos  agere  qui  amari  vicissim  volunt ,  nisi  ut  docu- 
mentis  quibus  valent  aperiant  et  ostendant  quanturn 
ament,  eamque  imaginem  justitiae  pnetendere  affectant , 
ut  vicem  sibi  reddi  quodam  modo  flagitent  ab  eis  ani- 
mis  ,  quos  illecebrare  moliuntur  ;  ipsique  ardentius  aes- 
tuant ,  cum  jam  moveri  eodem  igne  etiam  illas  mentes 
quas  appetunt  sentiunt  :  si  ergo  et  animus  qui  torpebat , 
cum  se  amari  senserit  excitatur,  et  qui  jam  fervebat,  cum 
se  redamari  didicerit ,  magis  accenditur  :  manifestum  est 
nuJJam  esse  majorem  causam  ,  qua  vel  inchoetur  vel  au- 
geatur  amor ,  quam  cum  amari  se  cognoscit ,  qui  nondum 
amat ,  aut  redamari  se  veJ  posse  sperat,  veJ  jam  probat, 
qui  prior  amat.  Et  si  hoc  etiam  in  turpibus  amoribus , 
quanto  plus  in  amicitia  ?  Quid  enim  aliud  cavemus  in  of- 
fensione  amicitiae,  nisine  amicus  arbitretur  quod  eum  veJ 
non  diligimus,  vel  minus  diJigimus  quam  ipse  nos  diligit  ? 
Quod  si  crediderit,  frigidior  erit  in  eo  amore  quo  invicem 
liomines  mutua  f amiliaritate  perfruuntur :  et  si  non  ita  est 
infirmus,  ut  hsec  illum  offensio  faciat  ab  omni  diJectione 
frigescere  •,  in  ea  se  tenet,  qua  non  ut  fruatur,  sed  ut  con- 
sulat  diligit.  Operse  pretium  est  autem  animadvertere , 
quoraodo,  quanquam  et  superiores  velint  se  ab  inferiori- 
bus  diiigi,  eorumque  in  se  studioso  delectentur  obsequio, 
et  quanto  magis  id  senserint ,  tanto  magis  eos  diligant , 

1  i  Joan.  iu,  i6.  —  5  Id.  iv,  10.  —  3  Roni.  vin.,  32. 

tamen  quanto  amore  exardescat  inferior,  cum  a  superiore 
se  diligi  senserit.  Ibi  enim  gratior  amor  est ,  ubi  non  aes- 
tuat  indigentiae  siccitate,  sed  ubertate  beneficentiae  pro- 
Quit.  Ille  namque  amor  ex  miseria  est ,  iste  ex  misericor- 
dia.  Jamvero  si  etiam  se  amari  posse  a  superiore  desperabat 
inferior  ,  inefiabiliter  commovebitur  in  amorem ,  si  ultro 
ille  fuerit  dignatus  ostendere ,  quantum  diligat  eum  qui 
nequaquam  sibi  tantum  bonum  promittere  auderet.  Quid 
autem  superius  Deo  judicante  ,  et  quid  desperatius  ho- 
mine  peccante?  qui  se  tanto  magis  tuendum  et  subjugan- 
dum  superbis  potestatibus  addixerat,qu?e  beatificare  non 
possunt,  quanto  magis  desperaverat  posse  sui  curam  geri 
ab  ea  potestate ,  quae  non  malitia  sublimis  esse  vult,  sed 
bonitate  sublimis  est. 

VIII.  Si  ergo  maxime  propterea  Christus  advenit ,  ut 
cognosceret  homo  quantum  eum  diligat  Deus ;  et  ideo  cog- 
nosceret ,  ut  in  ejus  dilectionem  a  quo  prior  dilectus  est 
inardesceret ,  proximumque  illo  jubente  et  demonstrante 
diligeret ,  qui  non  proximum ,  sed  longe  peregrinantem 
diligendo  factus  est  proximus  5  omnisque  Scriptura  divina 
quae  ante  scripta  est,  ad  praenuntiandum  adventum  Do- 
mini  scripta  est  5  et  quidquid  postea  mandatum  est  litteris 
et  divina  auctoritate  firmatum,  Christum  narrat,  et  dilec- 
tionem  monet :  manifesturn  est  non  tantum  totam  Legem 
et  Prophetas  in  illis  duobus  pendere  prseceptis  dilectionis 
Dei  et  proximi1,  quae  adhuc  sola  Scriptura  sancta  erat 
cum  hoc  Dominus  diceret ,  sed  etiam  qusecumque  poste- 
rius  salubriter  conscripta  sunt  memoriaeque  mandata  di- 
vinarum  volumina  Litterarum.  Quapropter  in  Veteri  Tes- 
tamento  est  occullatio  Novi ,  in  Novo  Testamento  est 
manifestatio  Veteris.  Secundum  illam  occultationem  car- 
naliter  intelligentes  carnales ,  et  tunc  et  nunc  posnali  ti- 

1  Matlh.  xxn,  4o> 

more  subjugati  sunt.  Secundum  hancautem  manifestatio 
nem  spiritales,  et  tunc  quibus  pie  pulsanlibus  etiam  oc- 
culta  patuerunt ,  et  nunc  qui  non  superbe  quserunt ,  ne 
etiam  aperta  claudantur ,  spiritaliter  intelligentes  donata 
charitate  Jiberati  sunt.  Quia  ergo  charitati  nihil  adversius 
quam  invidentia :  mater  autem  invidentiae  superbia  est  : 
idem  Dominus  Jesus  Ghristus,  Deus  homo,  et  divinse  in 
nos  dilectionis  indicium  est,  et  humanae  apud  nos  humili- 
tatis  exemplum  ,  ut  magnus  tumor  noster  majore  contra- 
ria  medicinasanaretur.Magna  est  enim  miseria,  superbus 
homo  :  sed  major  misericordia ,  humilis  Deus.  Hac  ergo 
dilectione  tibi  tanquam  fine  proposito,  quo  referas  omnia 
quae  dicis,  quidquid  narras  ita  narra  ,  ut  ille  cui  loqueris 
audiendo  credat ,  credendo  speret,  sperando  amet. 

OAPUT  V. 

Accedens  ad  catechismum  scrutandus  quo  jine  velit 
fieri  Christianus. 

IX.  De  ipsa  etiam  severitate  Dei ,  qua  corda  mortalium 
saluberrimo  terrore  quatiuntur ,  charitas  aedificanda  est , 
ut  ab  eo  quem  timet,  amari  se  gaudens ,  eum  redamare 
audeat,  ejusque  in  se  dilectioni ,  etiamsi  impune  posset, 
tamen  displicere  vereatur.  Rarissime  quippe  accidit,  imo- 
vero  nunquam ,  ut  quisquam  veniat  volens  fieri  Christia- 
nus  ,  quinon  sit  aliquo  Dei  timore  perculsus.  Si  enim  ali- 
quod  commodum  expectando  ab  hominibus  ,  quibus  se 
aliter  placiturum  non  putat ,  aut  aliquod  ab  hominibus 
incommodum  devitando,  quorum  offensionem  aut  inimi- 


492  S.     AUGUalliNi    EflSCOPl 

citias  reformidat,  vult  fieri  Christianus  ;  non  fieri  vult 
potius  quam  fingere.   Fides  enim  non  res  est  salutantis 
corporis,  sed  credentis  animi.  Sed  plane  saepe  adest  mise- 
ricordia  Dei  per  minisierium  catechizantis,  ut  sermonc 
commotus  jam  fieri  velit ,  quod  decreverat  fingere  :  quod 
cum  velle  coeperit ,  tunc  eum  venisse  deputemus.  Et  oc- 
cultum  quidem  nobis  est  quando  veniat  animo,  quem 
jam  corpore  praesentem  videmus  :  sed  tamen  sic  cum  eo 
debemus  agere,  ut  fiat  in  illo  htec  voluntas,  etiamsi  non 
est.  Nihil  enim  deperit,  quando  si  est,  utique  tali  nostra 
actione  firmatur ,  quamvis  quo  tempore ,  vel  qua  hora 
coeperit,  ignoremus.   Utile  est  sane  ,  ut  praemoneamur 
antea,  si  fieri  potest,  ab  iis  qui  eum  norunt,  in  quo  statu 
animi  sit,  vel   quibus  causis  commotus  ad  suscipiendam 
religionem  venerit.  Quod  si  defuerit  alius  a  quo  id  nove- 
rimus ,  etiam  ipse  interrogandus  est,  ut  ex  eo  quod  res- 
ponderit  ducamus  sermonis  exordium.  Sed  si  ficto  pectore 
accessit ,  humana  commoda  cupiens  ,  vel  incommoda  fu- 
giens,  utique  mentiturus  est  :   tamen  ex  eo  ipso  quod 
mentitur ,  capiendum  est  principium  :  non  ut  refellatur 
ejus  mendacium  ,  quasi  tibi  certum  sit  •,  sed  ut  si  dixerit 
eo  proposito  se  venisse  quod  vere  approbandum  est ,  sive 
ille  verura  sive  falsum  dicat ,  tale  tamen  propositum  quali 
se  venisse  respondit ,  approbantes  atque  laudantes,  facia- 
mus  eum  delectari  esse  se  talem  ,  qualem  videri  cupit.  Si 
autem  aliud  dixerit ,  quam  oportet  esse  in  animo  ejus  qui 
christiana  fide  imbuendus  est  ;  blandius  et  lenius  repre- 
hendendo  tanquam  rudem  et  ignarum,et  ehristianoe  doc- 
trinae  finem  verissimum   demonstrando  atque  laudando 
breviter  et  graviter ,  ne  aut  tempora  futurae  narrationis 
occupes  ,  aut  eam  non  prius  collocato  animo  audeas  im- 
ponere ,  facias  eum  velle  quod  aut  per  errorem ,  aut  per 
simulationem  nondum  volebat. 

CAPIJT  VI. 

Exordium  cateckismi,  et  narratio  ab  historia  crea- 
twnis  mundi  usque  ad  prcesens  tempus  Ecclesice. 

X.  Quod  se  forte  si  divinitus  admonitum  vel  territum 
esse  responderit,  ut  fieret  Christianus,  laetissimum  nobis 
exordiendi  aditum  praebet,  quanta  Deo  sit  cura  pro  nobis. 
Sane  ab  hujusmodi  miraculorum  sive  somniorum  ,  ad 
Scripturarum  solidiorem  viam  et  oracula  certiora  trans- 
ferenda  est  ejus  intentio  :  ut  et  illa  admonitio  quam  mi- 
sericorditer  ei  praerogata  sit,  noverit,  antequam  Scripturis 
sanctis  inhaereret.  Et  utique  demonstrandum  est  ei,  quod 
ipse  Dominus  non  eum  admoneret  aut  compelleret  fieri 
Christianum  et  incorporari  Ecclesiae ,  seu  talibus  signis 
aut  revelationibus  erudirel,  nisi  jam  praeparatum  iter  in 
Scripturis  sanctis  ,  ubi  non  quaereret  visibilia  miracula, 
sed  invisibilia  sperare  consuesceret,  neque  dormiens,  sed 
vigilans  moneretur,  eum  securius  et  tutius  carpere  voluis- 
set.  Inde  jam  exordienda  narratio  est ,  ab  eo  quod  fecit 
Deus  omnia  bona  valde  *,  et  perducenda.  ut  diximus,  us- 
que  ad  praesentia  tempora  Ecclesiae  :  ita  ut  singularum 
rerum  atque  gestorum  quae  narramus,  causae  rationesque 
reddantur,  quibusea  referamus  adillum  finem  dilectionis, 
unde  neque  agentis  aliquid  neque  loquentis  oculns  aver- 
tendus  est.  Si  enim  ficta  poetarum  fabulas,  et  ad  volup- 
tatem  excogitatas  animorum  quorum  cibus  nugae  sunt , 

taraen  boni  qui  habentur  atque  appellantur  Grammatici, 
ad  aliquara  utilitatem  referre  conantur,  quanquam  et 
ipsam  vanam  et  avidam  saginae  saecularis  :  quanto  nos 
decet  esse  cautiores,  neilla  quae  vera  narramus,  sine  sua- 
rum  causarum  redditione  digesta,  aut  inani  suavitate,  aut 
etiam  perniciosa  cupiditate  credantur.  Non  tamen  sic  as- 
seramus  has  causas,  ut  relicto  narrationis  tractu,  cor  nos- 
trum  et  lingua  in  nodos  difiicilioris  disputationis  excur- 
rat ;  sed  ipsa  veritas  adhibitae  rationis ,  quasi  aurum  sit 
gemmarum  ordinem  iigans,  non  tamen  ornamenti  seriem 
ulla  immoderatione  perturbans. 

CAPUT   VII. 

Resurrectio,  judicium,  et  alia  qucedam  post 
narrationem  intimanda. 

XI.  Narratione  finita ,  spes  resurrectionis  intimanda 
est ,  et  pro  capacitate  ac  viribus  audientis  ,  proque  ipsius 
temporis  modulo ,  adversus  vanas  irrisiones  infidelium  de 
corporis  resurrectione  tractandum,  etfuturi  ultimi  judicii 
bonitate  in  bonos,  severitate  in  malos ,  veritate  in  omnes  \ 
commeraoratisque  cura  detestatione  et  horrore  pcenis  iin- 
piorum,  regnum  justorura  atque  fidelium  et  superna  iila 
civitas  ejusque  gaudium  cum  desiderio  praedicanduin  est. 
Tum  vero  instruenda  et  animanda  est  infirmitas  hominis 
adversus  tentationes  et  scandala,  sive  foris  sive  in  ipsa 
intus  Ecclesia  :  foris  adversus  Gentiles  ,  vel  Judoeos ,  vel 
haereticos-,  intus  autem  adversus  areae  dominicae  paleam. 
Non  ut  contra  singula  perversorum  genera  disputetur , 

omnesque  illorum  pravae  opiniones  propositis  quaestioni- 
bus  refellantur  5  sed  pro  tempore  brevi  demonstrandum 
est ,  ita  esse  praedictum  ,  et  quae  sit  utilitas  tentationum 
erudiendis  fidelibus ,  et  quae  medicina  in  exemplo  patien- 
tiae  Dei,  qui  statuit  usque  in  finem  ista  permittere.  Cum 
vero  adversus  eos  instruitur,  quorum  perversae  turbae  cor- 
poraliter  implent  ecclesias,  simul  etiam  praecepta  breviter 
et  decenter  commemorentur  christianae  atque  honestae 
conversationis  ,  ne  ab  ebriosis  ,  avaris  ,  fraudatoribus , 
aleatoribus  ,  adulteris  ,  fornicatoribus  ,  spectaculorum 
amatoribus,  remediorum  sacrilegorum  alligatoribus,  prae- 
cantatoribus,  mathematicis,  vel  quarumlibet  artium  vana- 
rum  et  malarum  divinatoribus,  atque  hujusmodi  caeteris  ita 
facile  seducatur,  et  impunitum  sibi  fore  arbitretur,  quia 
videt  multos  qui  Ghristiani  appellantur,  haec  amare,  et 
agere,  et  defendere,  et  suadere,  et  persuadere.  Quis  enim 
finis  praestitutus  sit  in  tali  vita  perseverantibus,  et  quam 
sint  in  ipsa  Ecclesia  tolerandi ,  ex  qua  in  fine  separandi 
sunt ,  divinorum  Librorum  testimoniis  edocendum  est. 
Praenuntiandnrn  est  etiam  inventurum  eum  in  Ecclesia 
multos  Christianos  bonos,  verissimos  cives  ccelestis  Jeru- 
salem  ,  si  esse  ipse  cceperit.  Ad  extremum  ne  spes  ejus  in 
homine  ponatur,  sedulo  monendus  est :  quia  neque  facile 
ab  homine  judicari  potest  quis  homo  sit  justus  j  et  si  fa- 
cile  posset,  non  ideo  nobis  proponi  exempla  justorum,  ut 
ab  eis  justificemur,  sed  ut  eos  imitantes  ab  eorum  justifi- 
catore  nos  quoque  justificari  sciamus.  Hinc  enim  fiet,  quod 
maxime  commendandura  est ,  ut  cura  ille  qui  nos  audit, 
imo  per  nos  audit  Deum ,  moribus  et  scientia  proficere 
cceperit ,  et  viam  Christi  alacriter  ingredi ,  nec  nobis  id 
audeat  assignare  ,  nec  sibi ;  sed  et  se  ipsum  ,  et  nos ,  et 
quoscumque  alios  diligit  amicos ,  in  illo  et  propter  illum 
diligat ,  qui  eum  dilexit  iniraicum  ,  ut  justificans  faceret 

amicum.  Hic  jam  non  te  puto  praeceptore  indigere,  ut  cum 
occupata  sunt  tempora  ,  vel  tua ,  vel  eorum  qui  te  au- 
diunt,  breviter  agas  5  cum  autem  largiora,  largius  elo- 
quaris  :  hoc  enim  nullo  admonente  ipsa  necessitas  prae- 
cipit. 

GAPUT   VIII. 

Eruditi  quomodo  catecliizandi. 

XII.  Sed  illud  plane  non  praetereundum  est ,  ut  si  ad 
te  quisquam  catechizandus  venerit  liberalibus  doctrinis 
excultus,  qui  jam  decreverit  esse  Christianus,  et  ideo 
venerit  ut  fiat ,  diilicillimum  omnino  est  ut  non  multa 
nostrarum  scripturarumlitterarumque  cognoverit,  quibus 
jam  instructus  ad  sacramentorum  participationem  tantum- 
modo  venerit.  Tales  enim  non  eadem  hora  qua  Christiani 
fiunt ,  sed  ante  solent  omnia  diligenter  inquirere  ,  et  mo- 
tus  animi  sui ,  cum  quibus  possunt ,  communicare  atque 
discutere.  Cum  his  itaque  breviter  agendum  est,  et  non 
odiose  inculcando  quae  norunt,  sed  modeste  perstringen- 
do;  ita  ut  dicamus  nos  credere  quod  jam  noverint  iilud, 
atque  illud  :  atque  hoc  modo  cursim  enumerare  omnia 
quae  rudibus  indoctisque  inculcanda  sunt  :  ut  etsi  quid 
novit  eruditus  iste ,  non  tanquam  a  doctore  audiat  ;  et  si 
quid  adhuc  ignorat,  dum  ea  commemoramus  quae  illum 
nosse  iam  credimus,  discat.  Nec  ipse  sane  inutiliter  inter- 
rogatur,  quibus  rebus  motus  sit,  ut  velit  esseChristianus: 
ut  si  libris  ei  persuasum  esse  videris ,  sive  canonicis ,  sive 
utilium  Tractatorum,de  his  aliquid  in  principio  loquaris, 

collaudans  eos  pro  diversitate  meritorura  canonicae  auc- 
toritatis  et  exponentium  solertissimae  diligentise,  maxi- 
meque  commendans  in  scripturis  canonicis  admirandae 
altitudinis  saluberrimam  humilitatem,  in  illis  autem  pro 
sua  cujusque  facultate  aptum  superioribus ,  et  per  hoc 
infirmioribus  animis,  stylum  sonantioris  et  quasi  torna- 
tioris  eloquii.  Sane  etiam  exprimendura  de  illo  est,  ut 
indicet  quem  maxime  legerit ,  et  quibus  libris  familiarius 
inhaeserit,  unde  illi  persuasura  est,  ut  sociari  vellet  Ec- 
clesiae.  Quod  cum  dixerit,  tum  si  nobis  noti  sunt  illi  libri, 
aut  ecclesiastica  fama  saltem  accepimus  a  catholico  aliquo 
memorabili  viro  esse  conscriptos,  laeti  approbemus.  Si  au- 
tem  in  alicujus  haeretici  volumina  incurrit,  et  nesciens 
forte  quod  vera  fides  improbat,  tenuit  animo,  et  catholi- 
cum  esse  arbitratur,  sedulo  edocendus  est,  praelata  aucto- 
ritate  universalis  Ecclesiae  aliorumque  doctissimorum  ho- 
minum  et  disputationibus  et  scriptionibus  in  ejus  veritate 
florentium.  Quanquam  et  illi  qui  Gatholici  ex  hac  vita  emi- 
grarunt,  et  aliquid  litterarum  christianarum  posteris  re- 
liquerunt,  in  quibusdam  locis  opusculorum  suorum  ,  vel 
non  intellecti,  vel  sicuti  est  humana  infirmitas,  minus 
valentes  acie  mentis  abditiora  penetrare,  et  veri  similitu- 
dine  aberrantes  a  veritale  ,  prsesumptoribus  et  audacibus 
fuerunt  occasioni  ad  aliquam  haeresim  moliendam  atque 
gignendam.  Quod  mirum  non  est ,  cum  de  ipsis  canonicis 
litteris,  ubi  omnia  sanissime  dicta  sunt,  non  quidem  ali- 
ter  accipiendo  qusedam  ,  quam  vel  scriptor  sensit ,  vel  se 
ipsa  veritas  habet  :  (nam  si  hoc  solum  esset,  quis  non 
humanse  infirmitati  ad  corrigendum  paratae  libenter  ignos- 
ceret?)  sed  id  quod  perverse  ac  prave  opinati  sunt,  ani- 
mositate  acerrima  et  pervicaci  arrogantia  defensitantes , 
multi  multa  perniciosa  dogmata,  concisa  communionis  uni- 
tate  pepererunt.  Haec  omnia  cum  illo,  qui  ad  societatem 

populi  christiani ,  non  idiota  ,  ut  aiunt,  sed  doctorum  li- 
bris  expolitus  atque  excultus  accedit ,  modesta  collatione 
tractanda  sunt :  tantum  assumpta  praecipiendi  auctoritate, 
ut  caveat  praesumptionis  errores ;  quantum  ejus  humilitas 
quae  illum  adduxit,  jam  sentitur  admittere.  Caetera  vero 
secundum  regulas  doctrinae  salutaris  ,  sive  de  fide  ,  quae- 
cumque  narranda  vel  disserenda  sunt ,  sive  de  moribus , 
sive  de  tentationibus  ,  eo  modo  percurrendo  quo  dixi,  ad 
illam  supereminentiorem  viam  omnia  referenda  sunt. 

CAPUT  IX. 

Grammatici  et  Oratores  quomodo  tractandi.  —  Vox 
ad  aures  Dei,  animi  affectus. 

XIII.  Sunt  item  quidam  de  scholis  usitatissimis  Gram- 
maticorum  Oratorumque  venientes ,  quos  neque  inter 
idiotas  numerare  audeas,  neque  inter  illos  doctissimos , 
quorum  mens  magnarum  rerum  est  exercitata  quaestioni- 
bus.  His  ergo  qui  loquendi  arte  caeteris  hominibus  excel- 
lere  videntur,  cum  veniunt  ut  Christiani  fiant,  hoc  am- 
plius  quam  illis  illitteratis  impertire  debemus,  quod  se- 
dulo  monendi  sunt,  ut  humilitate  induti  christiana, discant 
non  contemnere ,  quos  cognoverint  morum  vitia  quam 
verborum  amplius  devitare  ;  et  cordi  casto  linguam  exer- 
citatam  nec  conferre  audeant ,  quam  etiam  praeferre  con- 
sueverant.  Maxime  autem  isti  docendi  sunt  Scripturas 
audire  divinas,  ne  sordeat  eis  solidum  eloquium,  quia  non 
est  inflatum  ;  neque  arbitrentur  carnalibus  integumentis 
involuta  atque  operta  dicta  vel  facta  hominum  ,  quae  in  . 

illis  libris  leguntur,  non  evolvenda  atque  aperienda  ut  in- 
telligantur ,  sed  sic  accipienda  ut  litterse  sonant j  deque 
ipsa  utilitate  secreti,  unde  etiara  mysteria  vocantur,  quid 
valeant  aenigmatum  latebrae  ad  amorem  veritatis  acuen- 
dum,  decutiendumque  fastidii  torporem,  ipsa  experientia 
probandum  est  talibus,  cum  aliquid  eis  quod  in  promptu 
positum  non  ita  movebat,  enodatione  allegorise  alicujus 
eruitur.  His  enim  maxime  utile  est  nosse  ,  ita  esse  praepo- 
nendas  verbijsententias  ,  ut  prseponitur  animus  corpori. 
Ex  quo  fit,  ut  ita  malle  debeant  veriores  quam  disertiores 
audire  sermones,  sicut  malle  debent  prudentiores  quam 
formosiores  habere  amicos.  Noverint  etiam  non  esse  vo- 
cem  ad  aures  Dei_,  nisi  animi  affectum  :  ita  enim  non  irri- 
debunt ,  si  aiiquos  antistites  et  ministros  Ecclesiae  forte 
animadverterint,  vel  cum  barbarismis  et  solcecismis  Deum 
invocare,  vel  eadem  verba  quae  pronuntiant  non  intelli- 
gere ,  perturbateque  distinguere.  Non  quia  ista  minime 
corrigenda  sunt ,  ut  populus  ad  id  quod  plane  intelligit , 
dicat  Amen  :  sed  tamen  pie  toleranda  sunt  ab  eis,  qui 
didicerint,  ut  sono  in  foro,  sic  voto  in  Ecclesia  benedici. 
Ilaque  forensis  illa  nonnunquam  forte  bona  dictio  ,  nun- 
quam  tamen  benedictio  dici  potest.  De  sacramento  autem 
quod  accepturi  sunt,  sufficit  prudentioribus  audire  quid 
res  illa  significet :  cum  tardioribus  autem  aliquanto  pluri- 
bus  verbis  et  similitudinibus  agendum  est,  ne  contemnant 
quod  vident. 

CAPUT   X. 

Jam  de  hilaritate  comparanda.  —  Causce  sex  tce- 
dium  afferentes  cateckizanti. —  Remedium  contra 
primam  causam  tcedii. 

XIV.  Hic  tufortasseexemplnm  aliquod  sermonis  deside- 
ras ,  ut  ipso  tibi  opere  ostendara ,  quomodo  facienda  sint 
ista  quae  monui.  Quod  quidem  faciam,  quantum  Domino 
adjuvante  potuero  :  sed  prius  de  illa  hilaritate  compa- 
randa  ,  quod  pollicitus  sum ,  dicere  debeo.  Jam  enim  de 
ipsis  praeceptis  explicandi  sermonis  5  in  catechizando 
eo  qui  sic  venit  ut  Chrstianusfiat,  quantum  satis  visum 
est,  quod  promiseram  exolvi.  Indebitum  quippe  est ,  ut 
etiam  ipse  faciam  in  hoc  volumine,  quod  fieri  oportere 
praecipio.  Si  ergo  fecero  ,  ad  cumulum  valebit  :  cumulus 
autem  quo  pacto  a  me  superfundi  potest ,  antequam 
mensuram  debiti  explevero?  Neque  enim  te  maxime  con- 
queri  audivi ,  nisi  quod  tibi  sermo  tuus  vilis  abjectusque 
videretur,  cum  aliquem  christiano  nomiue  imbueres.  Hoc 
autem  scio,  non  tam  rerum  quae  dicendae  sunt,  quibus  te 
satis  novi  paratum  et  instructum ,  neque  ipsius  locutionis 
inopia ,  sed  animi  taedio  fieri  5  vel  iUa  causa  quam  dixi , 
quia  magis  nos  delectat  et  tenet ,  quod  in  silentio  mente 
emiimus  ,  ncc  inde  volumus  avocari  ad  verborum  longe 
disparem  strepitum ;  vel  quia  etiam  cum  sermo  jucundus 
est,  magis  nos  libet  audire  aut  legere  quae  melius  dicta 
sunt,  etquaesine  nostra  cura  et  sollicitudine  promuntur, 
quam  ad  alienum  sensum  repentina  verbacoaptare  incerto 

exitu,  sive  utrum  occurrant  pro  sententia ,  sive  utrum 
accipiantur  utiliter;  velquiailla  quae  rudibus  insinuantur 
eo  quod  nobis  notissima  sunt,  et  provectuinostrojamnon 
necessaria ,  piget  ad  ea  saepissime  redire  ,  nec  in  eis  tam 
usitatis  et  tanquaminfantilibus  cum  aliqua  voluptate  jam 
grandiusculus  animus  graditur.  Facit  etiam  loquenti  tae- 
diumauditorimmobilis,velquia  non  movetur  affectu,  vel 
quia  nullo  motu  corporisindicat  se  intelligere  vel  sibi  pla- 
cere  quae  dicuntur :  non  quia  humanae  laudis  nos  esse  avidcs 
decet,  sed  quia  ea  quae  ministramus,  Dei  sunt;  et  quanto 
magis  diligimus  eos  quibus  loquimur ,  tanto  magis  eis 
cupimus  ut  piaceant,  quae  ad  eorum  porriguntur  salulem : 
quod  si  non  succedit,  contristamur,  et  in  ipso  cursu  debi- 
litamur  et  frangimur,  quasi  frustra  operam  conteramus. 
Nonnunquam  etiam  cum  avertimur  ab  aliqua  re,  quam 
desideramus  agere,  et  cujus  actio  aut  delectabat  nos,  aut 
magis  nobis  nccessaria  videbatur,  et  cogimur  aut  jussu 
ejus  quem  offendere  nolumus,  aut  aliquorum  inevitabili 
instantia  catechizare  aliquem,  jam  conturbati  accedimus 
ad  negotium,  cui  magna  tranquillitate  opus  est,  dolentes 
quod  neque  ordinem  actionum  nobis  conceditur  tenere 
quem  volumus,  nec  sufficcre  omnibus  possumus  ;  atque 
ita  ex  ipsa  tristitia  sermo  procedens  minus  gratus  est,  quia 
de  ariditate  mcestitiae  minus  exuberat.  Aliquando  item  ex 
aliquo  scandalo  mceror  pectus  obsedit,  et  tunc  nobis  di- 
citur  :  Veni,  loquere  huic,  Christianus  vult  fieri.  Dicitur 
enim  ab  ignorantibus  quid  nos  clausum  intus  exurat :  qui- 
bus  si  affectum  nostrum  aperire  non  oportet,  suscipimus 
ingratius  quod  volunt  :  et  psofecto  languidus  et  insuavis 
ille  sermo  eritper  venam  cordis  aestuantemfumantemque 
trajectus.  Tot  igitur  ex  causis,  quaelibet  earum  serenita- 
tem  noslroe  mentis  obnubilet,  secundum  Deum  sunt  quae- 
renda  remedia,  quibus  relaxetur  illa  contractio  ,  et  fer- 

vore  spiritus  exulteraus  et  jucundemur  in  tranquillitate 
boni  operis.  «  Hilarera  enim  datorem  diligit  Deus1.  » 

XV.  Si  enim  causa  illa  contristat,  quod  intellectum 
nostrum  auditor  non  capit,  a  cujus  cacumine  quodam 
modo  descendentes  cogimur  in  syllabarum  longe  infra 
distantium  tarditate  demorari,  et  curam  gerimus  quemad- 
modum  longis  et  perplexis  anfractibus  procedat  ex  ore 
carnis ,  quod  celerrimo  haustu  mentis  imbibitur ,  et  quia 
multum  dissimiliter  exit,  taedet  loqui,  et  libet  tacere  :  co- 
gitemus  quid  nobis  praerogatura  sit  ab  illo ,  qui  demons- 
travit  nobis  exemplum,  utsequamur  vestigiaejus2.  Quan- 
tumvis  enimdifferat  articulata  voxnostra  ab  intelligentiae 
nostrae  vivacitate ,  longe  differentior  est  mortalitas  carnis 
ab  sequalitate  Dei.  Et  tamen  cum  in  eadem  «  Forma  esset, 
»  semetipsum  exinanivit,  formam  servi  accipiens,  »  etc. 
usque  ad  «mortem  crucis.  »  Quam  ob  causam,  nisi  quia 
factusest  infirmis  infirmus,  ut  infirmoslucrificaret1  ?Audi 
ejus  imitalorem  alibi  etiam  dicentem  :  «  Sive  enim  mente 
»  excessimus,  Deo  ;  sive  temperantes  sumus,  vobis.  Chari- 
»  tas  enim  Christi  compellit  nos,  judicantes  hoc,  quia 
»  unus  proomnibus  mortuus  est4.  »  Quomodo  enim  pa- 
ratus  esset  impendi  pro  animabus  eorum,  si  eum  pigeret 
inclinari  ad  aures  eorum  ?  Hinc  ergo  factus  est  parvulus 
in  medio  nostrum,  tanquam  nutrix  fovens  filios  suos5. 
Num  enim  delectat ,  nisi  amor  invitet,  decurtata  et  muti- 
lata  verba  imraurmurare  ?  Et  tamen  optant  homines  habere 
infantes ,  quibus  id  exhibeant  :  et  suavius  est  matri  mi- 
nuta  mansa  inspuere  parvulo  filio,  quam  ipsam  mandere 
ac  devorare  grandiora.  Non  ergo  recedat  de  pectore  etiam 
cogitatio  gallinae  illius ,  quae  languidulis  plumis  teneros 
fcetus  operit,  et  susurrantes  pullos  confracta  voce  advocat 

1  2  Cor.  ix,  7. —  J  1  Petr.  n,  21.  —  3  Philip.  11,  7,  8    —  4  1  Cor.  tx.  M. 
—  5  2  Cor.  v,  i5,  et  xii,  i5.  —  6  1  Thess.  11,  7.  —  7  Mattli.  xxm,  37. 

cujus  blandas  alas  refugientes  superbi,  prseda  fiunt  aliti- 
bus.  Si  enim  intellectus  delectat  in  penetralibus  since- 
rissimis,  hocetiam  intelligere  delectet,  quomodo  charitas 
quanto  officiosius  descendit  in  infirma ,  tanto  robustius 
recurritin  intima  perbonam  conscientiam  nihil  quserendi 
ab  eis  ad  quos  descendit ,  praeter  eorum  sempiternam 
salutem. 


CAPUT  XI. 

Remedium  contra  secundam  tcedii  causam. 

XVI.  Si  autem  magis  appetimus  ea  quae  jam  parata 
sunt  et  melius  dicta  legere,vel  audire ,  et  ideo  piget  incer- 
to  exitu  ad  tempus  coaptare  quae  loquimur ;  tantum  a 
veritate  rerum  non  sberret  animus,  facile  est  ut  si  in  ver- 
bis  auditorem  aliquid  olTenderit,  ex  ipsa  occasione  discat 
quam  sit  re  intellecta  contemnendum,  si  minus  integre, 
aut  si  minus  proprie  sonare  potuit^  quod  ideo  sonabat  ut 
res  intelligeretur..  Quod  si  humanae  lnfirmitatis  intentio 
etiam  ab  ipsa  rerum  veritate  aberraverit;  quanquam  in 
catechizandis  rudibus,  ubi  via  tristissima  tenenda  est,  dif- 
ficile  potest  accidere  :  tamen  ne  forte  accidat  ut  etiam 
hinc  oflendatur  auditor,  non  aliunde  nobis  debet  videri 
accidisse ,  nisi  quia  Deus  experiri  nos  voluit,  utrum  cum 
mentis  placiditate  corrigamur,  ne  in  defensionem  nostri 
erroris  majore  proecipitemur  errore.  Quod  si  nemo  nobis 
dixerit ,  nosque  et  illos  qui  audierunt  omnino  latuerit, 
nullus  dolor  est,  si  non  fiatiterum.  Plerumque  autem  nos 

ipsi  recolentes  quae  dixerimus,  reprehendimus  aliquid,  et 

ignoramus  quomodo  cum  diceretur  acceptum  sit,  magis- 

que  dolemus,  quando  in  nobis  fervetcharitas,  si  cum  fal- 

sum  esset,  libenter  acceptum  est.  Ideoque  opportunitate 

reperta  ,  sicut  nos  ipsos  in  silentio  reprehendimus,  ita  cu- 

randum  est,  ut  etiam  illi  sensim  corrigantur,  qui  non  Dei 

verbis,  sed  plane  nostris  in  aliquam  lapsi  sunt  falsitatem. 

Si  vero  aliqui  livore  vesano  caeci  errasse  nos  gaudent,  su- 

surrones,   detractores,    Deo  odibiles * ;    praebeant   nobis 

materiam  exercendae  patientiae  cum  misericordia,  quia  et 

patientia  Dei  ad  pcenitentiameosadducit-.  Quidenim  est 

detestabilius,  et  quod  magis  thesanrizet  iram  in  die  irae  et 

revelationis  justi  judicii  Dei,  quam  de  malo  alterius  mala 

diaboli  similitudine  atque  imitatione  laetari.  Nonnunquam 

etiam,    cum   recte   omnia   vereque   dicantur,    aut  non 

intellectum  aliquid,  autcontra  opinionem  et  consuetudi- 

nem  veteris  erroris  ipsa  novitate  asperum,  ofFendit  et  per- 

turbat  audientem.  Quod  si  apparuerit,  sanabilemque  se 

praebet,  auctoritatum  rationumque  copia  sine  ulla  dila- 

tione  sanandus  est.  Si  autem  tacita  etocculta  offensio  est, 

Dei  medicina  opitulari  potest.  At  si  resiluerit ,  et  curari 

recusaverit  consoletur  nos  dominicum  illud  exemplum, 

qui  offensis  hominibus  ex  verbo  suo,  et  tanquam  durum 

refngientibus,  etiam  iis  qui  remanserant  ait  :  «  Numquid 

»  et  vos  vuJtis  ire  3?  »  Satis  enim  fixum  atque  immobiie 

debet  corde  retineri ,  JerusaJem  captivam  ab  hujus  sae- 

culi  Babylonia  decursis  temporibus  liberari,  nullumque 

ex  ilJa  esse  periturum-  quia  qui  perierit,  non  ex  iJJa  erat. 

«  Firmum  enim  fnndamentum  Dei  stat,  habens  signacu- 

»  lum  hoc  :  Novit  Dominus  qui  sunt  ejus,  et  recedat  ab 

»  iniquitate  omnis  qui  nominat  nomen  Domini4.  »  Ista 

cogitantes,  et  invocantes  Dominum  in  cor  nostrum,  minus 

1  Bom.  i,  5o.  —  '  Rom.  n,  4>  5.  —  3  Jo.in.  vi,  68.   -4-2  Tim.  n,  19. 

timebimus  incertos  exitus  sermonis  nostri  propter  incer- 
tos  motus  auditorum ,  delectabitque  nos  etiam  ipsa  per- 
pessio  molestiarum  pro  misericordi  opere  ,  si  non  in  eo 
nostram  gloriam  requiramus.  Tunc  enim  est  vere  opus 
bonum,  cum  a  charitate  jaculatur  agentis  intentio,  et  tan- 
quam  ad  locum  suum  rediens,  rursus  in  charitate  requies- 
cit.  Lectio  vero  quae  nos  delectat,  aut  aliqua  auditio  me- 
lioris  eloquii,  ut  eam  promendo  sermoni  nostro  praeponere 
volentes,  cum  pigritia  vel  taedio  loquamur,  alacriores  nos 
suscipiet,  jucundiorque  prsestabitur  post  laborem ;  et  ma- 
jore  fiducia  deprecabimur,  ut  loquatur  nobis  Deus  quo- 
modo  volumus  ,  si  suscipiamus  hilariter  ut  loquatur  per 
nos  quomodo  possumus:ita  fit  ut  diligentibus  Deum  om- 
nia  concurrant  in  bonum  l. 

CAPUT  XII. 

Remedium  contra  tertiam  causam  tcedii. 

XVII.  Jam  vero  siusitata  et  parvulis  congruentia  saepe 
repetere  fastidimus,  congruamus  eis  per  fraternum ,  pa- 
ternum,  maternumque  amorem,  et  copulatis  cordi  eorum 
etiam  nobis  nova  videbuntur.  Tantumenim  valet  animi 
compatientis  afFectus,  ut  cum  ilii  ailiciuntur  nobis  lo- 
quentibus,  et  nos  illis  discentibiis,  habitemusin  invicem ; 
atque  ita  et  illi  quae  audiunt  quasi  loquantur  in  nobis, 
et  nos  in  illis  discamus  quodam  modo  quae  docemus. 
Nonne  accidere  hoc  solet ,  cum  loca  quaedam  ampla  et 

1  Koiu.  vm,  28. 

pulchra,  vel  urbium  vel  agrorum,  quae  jam  nos  saepe 
videndo  sine  aliqua  voluptate  praeteribamus  ,  ■  ostendi- 
mus  eis  qui  antea  nunquam  viderant,  ut  nostra  delectatio 
in  eorum  novitatis  delectatione  renovetur?  Et  tanto  ma- 
gis,  quanto  sunt  amiciores  :  quia  per  amoris  vinculum  in 
quantum  in  illis  sumus,  in  tantum  et  nobis  nova  fiunt 
quae  vetera  fuerunt.  Sed  si  in  rebus  contemplandis  ali- 
quantum  profecimus,  non  volumus  eos  quos  diligimus  lae- 
tari  et  stupere,  cum  intuentur  opera  manuum  hominum  ; 
sed  volumus  eos  in  ipsam  artem  consiliumve  institutoris 
attollere,  atque  inde  exurgere  in  admirationem  laudem- 
que  omnicreantis  Dei,  ubi  amoris  fructuosissimus  finis  est; 
quanto  ergo  magis  delectari  nos  oportet ,  cum  ipsum 
Deum  jam  discere  homines  accedunt ,  propter  quem  dis- 
cenda  sunt  quaecumque  discenda  sunt ;  et  in  eorum  no- 
vitateinnovari,  ut  si  frigidior  est  solita  uostra  prsedieatio, 
insolita  eorum  auditione  fervescat.  Huc  accedit  ad  com- 
parandam  laetitiam,  quod  cogitamus,  et  consideramus  , 
de  qua  erroris  morte  in  vitam  fidei  transeat  homo.  Et  si 
vicos  usitatissimos  cum  benefica  hilaritate  transimus , 
quando  alicui  fortc  qut  errando  laboraverat ,  demonstra- 
mus  viam  :  quanto  alacrius  et  cum  gaudio  majoreindoc- 
trina  salutari ,  etiam  illa  quse  propter  nos  retexere  non 
opus  est,  perambulare  debemus  ;  cum  animam  miseran- 
dam  et  erroribus  sseculi  fatigatam  per  itinera  pacis  ,  ipso 
quinobis  eam  praestitit  jubente,  deducimus? 

CAPUT  XIII. 

Remedium  contra  quartam  causam  fastidii.  —  Au- 
ditor  vel  audiendo  vel  stando  fatigatus,  quomodo 
recreandus.—  Usus  audiendi  verbum  Deisedendo, 
in  quibusdam  Ecclesiis  receptus. 

XVIII.  Sed  re  vera  multum  est  perdurare  in  loquendo 
usque  ad  terminum  praestitutum,  cum  moveri  non  vide- 
mus  audientem ;  quod  sive  non  audeat,  religionis  timore 
constrictus,  voce  aut  aliquo  motu  corporis  significare  ap- 
probationem  suam,  sive  humana  verecundia  reprimatur; 
sive  dicta  non  intelligat,  sive  contemnat :  quandoquidem 
nobis  non  cernentibus  animum  eius  incertum  est,  omnia 
sermone  tentanda  sunt,  quae  ad  eum  excitandum  et  tan- 
quam  de  latebris  eruendum  possint  valere.  Nam  et  timor 
nimius  atque  impediens  declarationem  judicii  ejus,  blanda 
exhortatione  pellendus  est,  et  insinuando  fraternam  socie- 
tatem  verecundia  temperanda,  et  interrogatione  quseren- 
dum  utrum  intelligat,  et  danda  fiducia,  ut  si  quid  ei  con- 
tradicendum  videtur,  libere  proferat.  Quaerendum  etiam 
de  illo,  utrum  haec  aliquando  jam  audierit,  et  fortassis 
eum  tanquam  nota  et  pervulgata  non  moveant ;  et  agen- 
dum  pro  ejus  responsione,  ut  aut  planius  et  enodatius  lo- 
quamur,  aut  opinionem  contrariam  refellamus,  aut  ea 
quse  illi  nota  sunt  non  explicemus  latius,  sed  breviter 
complicemus,  eligamusque  aliqua  ex  his  quae  mystice  dicta 
sunt  in  sanctis  Libris,  et  maxime  in  ipsa  narratione,  quae 

aperiendo  et  revelando  noster  sermo  dulceseat.  Quod  si 
nimis  tardus  est,  et  ab  omni  tali  suavitate  absurdus  et 
aversus^  misericorditer  sufferendus  est,  breviterque  decur- 
sis  caeteris,  ea  quse  maxime  necessaria  sunt,  de  unitate 
catholicae,  de  tentationibus,  de  christiana  conversatione 
propter  futurum  judicium  terribiliterinculcandasunt,  ma- 
gisque  pro  illo  ad  Deum,  quam  illide  Deomulta  dicenda. 
XIX.  Saepe  etiam  fit,  ut  qui  primo  libenter  audiebat, 
vel  audiendo  vel  stando  fatigatus,  non  jam  laudans,  sed 
oscitans  labia  diducat,  et  se  abire  velle  etiam  invitus  os- 
tendat.  Quod  ubi  senserimus,  aut  renovare  oportet  ejus 
animum, dicendo  aliquid honesta hilaritate conditum  et  ap- 
tum  reiquae  agitur,  vel  aliquid  valde  mirandum  et  stupen- 
dum,  vel  etiam  dolendum  atque  plangendum ;  et  magis  de 
ipso,  ut  propria  cura  punctus  evigilet ;  quod  tamen  non  of- 
fendat  ejus  verecundiam  asperitate  aliqua,  sed  potius  fami- 
liaritate  conciliet :  aut  oblata  sessione  succurrere  ;  quan- 
quam  sine  dubitatione  melius  fiat,  ubi  decenter  fieri 
potest,  ut  a  principio  sedens  audiat;  longeque  consultius 
in  quibusdam  Ecclesiis  transmarinis  non  solum  antitistes 
sedentes  loquuntur  ad  populum,  sed  ipsi  etiam  populo 
sediiia  subjacent,  ne  quisquam  infirmior  stando  lassatus  a 
saluberrima  intentione  avertatur,  aut  etiam  cogatur  absce- 
dere.  Et  tamen  multum  interest,  si  sequisquam  de  magna 
multitudine  subtrahatad  reparandas  vires,  qai  jam  sacra- 
mentorum  societate  devinctus  est ;  et  si  ille  discedat, 
(quod  plerumque  inevitabiliter  urgetur,  ne  interiore  de- 
fectu  victus  etiam  cadat),  qui  primis  sacramentis  irubuen- 
dus  est :  et  pudore  enim  non  dicit  cur  eat,  et  imbecillitate 
stare  non  sinitur.  Expertus  haec  dico  :  nam  fecit  hoc  qui- 
dam ,  cum  eum  catechizarem ,  homo  rusticanus,  unde 
magnopere  praecavendum  esse  didici.  Quis  enim  ferat  ar- 
rogantiam  nostram,  cum  viros  fratres  nostros,  vel  etiam 

quod  majore  sollicitudine  curandum  est,  ut  sint  fratres 
nostri,  coram  nobis  sedere  non  facimus;  et  ipsum  Domi- 
num  nostrum,  cui  assistunt  Angeli,  sedens  mulier  audie- 
bat '  ?  Sane  si  aut  brevis  sermo  futurus  est,  aut  concessui 
locus  non  est  aptus,stantesaudiant  ;  sedcum  multi  audiunt, 
et  non  tunc  initiandi.  Nam  cum  unus,  aut  duo,  aut  pauci^ 
qui  propterea  venerunt  ut  Christiani  fiant,  periculose  lo- 
quimur  stantibus.  Tamen  si  jam  sic  ccepiraus,  saltem  ani- 
madverso  auditoris  taedio,  et  offerenda  sessio  est,  imovero 
prorsus  urgendus  ut  sedeat,  et  dicendum  aliquid  quo  re- 
novetur,  quo  etiam  cura ,  si  qua  forte  irruens  eum  avocare 
cceperat,  fugiat  ex  animo.  Cum  enim  causae  incertae  sint, 
cur  jam  tacitus  recuset  audire,  jam  sedenti  aliquid  adver- 
sus  incidentes  cogitationes  saecularium  negotiorum  dicatur, 
aut  hilari,  ut  dixi,  aut  tristi  modo  :  ut  si  ipsae  sunt  quae 
mentem  occupaverant,  cedant  quasi  nominatim  accusatae ; 
si  autem  ipsae  non  sunt,  et  audiendo  fatigatus  est,  cum  de 
illis  tanquam  ipsae  sint,  (quandoquidem  ignoramus,)  ino- 
pinatum  aliquid  et  extraordinarium,  eo  modo  quo  dixi, 
loquimur,  a  taedio  renovatur  intentio.  Sed  et  breve  sit, 
maxime  quia  extra  ordinem  inseritur,  ne  morbum  fastidii 
cui  subvenire  volumus,   etiam  augeat  ipsa  medicina :  et 
acceleranda  sunt  caetera,  et  promittendus  atque  exhiben- 
dus  finis  propinquior. 

•  Luc,  x,  3o. 

CAPUT  XIV. 

Remedium  adversus  quintam  causam  tcedii.  — jReme- 
dium  contra  sextam  causam  tcedii. — Item  adversus 
causam  sextam. 

XX.  Si  autem  confregit  animum  tuum  alterius  actionis^ 
cui  tanquam  magis  necessariae  jam  suspensus  eras,  omissio, 
et  propterea  tristis  insuaviter  catechizas :  cogitare  debes, 
excepto  quod  scimus  misericorditer  nobis  agendura  esse 
quidquid  cum  hominibus  agimus,  et  ex  oflicio  sincerissimae 
charitatis  •  hoc  ergo  excepto,  incertum  esse  quid  utilius 
agamus,  et  quid  opportunius  aut  intermittamus,  aut  om- 
nino  omittamus.  Quia  enim  merita  hominum  pro  quibus 
agimus,  qualia  sint  apud  Deum  non  novimus,  quid  eis  ad 
tempus  expediat  aut  nulla  aut  tenuissima  et  incertissima 
conjectura  suspicamur ,  potius  quam  comprehendimus. 
Quapropter  res  quidem  agendas  pro  nostro  captu  ordinare 
debemus  :  quas  eo  modo  quo  statuimus  si  peragere  potue- 
rimus,  non  ideo  gaudeamus  quia  nobis,  sed  quia  Deo  sic 
eas  agi  placuit :  si  autem  aliqua  inciderit  necessitas,  qua 
noster  ille  ordo  turbetur;  flectamur  facile,  ne  frangamur; 
ut  quem  Deus  nostro1  praeposuit,  ipse  sit  noster.  iEquius 
est  enim,  ut  nos  ejus  quam  ut  ille  nostram  voluntatem  se- 
quatur.  Quia  et  ordo  agendarum  rerum,  quem  nostro  ar- 
bitrio  tenere  volumus,  ille  utique  approbandus  est,  ubi 
potiora  praecedunt.  Cur  ergo  nos  dolemus  homines  a  Do- 

T  Subaudi.  ordini. 

mino  Deo  tanto  potiore  praecedi,  ut  eo  ipso  quo  nostrum 
amamus  ordinem,  inordinati  esse  cupiamus?  Nemo  enim 
melius  ordinat  quid  agat,  nisi  qui  paratior  est  non  agere 
quod  divina  potestate  prohibetur,  quam  cupidior  agere 
quod  humana  cogitatione  meditatur.  «  Quia  multae  cogi- 
»  tationes  sunt  in  corde  viri,  consilium  autem  Domini  ma- 
»  net  in  teternum  * .  » 

XXI.  Si  vero  ex  aliquo  scandalo  perturbatus  animus 
non  valet  edere  serenum  jucundumque  sermonem,  tantam 
esse  chahtatem  oportet  in  eos  pro  quibus  Christus  mor- 
tuus  est,  volens  eos  pretio  sanguinis  sui  ab  errorum  sascu- 
larium  morte  redimere;  ut  hoc  ipsum  quod  nobis  tristi- 
bus  nuntiatur,  praesto  esse  aliquem  qui  desideret  fieri 
Christianus,  ad  consolationem  illius  resolutionemque  tris- 
titiae  vaiere  debeat,  sicut  solent  lucrorum  gaudia  dolorem 
lenire  damnorum.  Non  enim  scandalum  nos  constristat 
alicujus,  nisi  quem  perire  aut  per  quem  perire  infirmum 
vel  credimus  vel  videmus.  Ille  igitur  qui  initiandus  adve- 
nit,  dum  speratur  posse  proficere,    dolorem  deficientis 
abstergat.  Quia  et  si  timor  ille  suggeritur,  ne  fiat  prose- 
lytus  filius  gehennae,  dum  multi  tales  versantur  ante  ocu- 
los,  ex  quibus  oriuntur  ea,  quibus  urimur,  scandala,  non 
ad  retardandos  nos  pertinere  debet,  sed  magis  ad  excitan- 
dos  et  acuendos  :  quatenus  quem  imbuimus  moneamus, 
ut  caveat  imitationem  eorum,  qui  non  ipsa  veritate,  sed 
solo  nomine  Christiani  sunt;  nec  eorum  turba  commotus, 
aut  sectari  velit  eos,  aut  Christum  nolit  sectari  propter 
eos  5  et  aut  nolit  esse  in  Ecclesia  Dei  ubi  illi  sunt,  aut  ta- 
lis  ibi  velit  esse  quales  illi  sunt.  Et  nescio  quomodo  in 
hujusmodi  raonitis  ardentior  sermo  est,  cui  fomitem  sub- 
ministrat  praesens  dolor :  ut  non  solum  pigriores  non  si- 
mus,  sed  eo  ipso  dicamus  accensius  atque  vehementius, 

Prov.  xix,  21. 

quod  secunores  frigidius  et  lentius  diceremus ;  gaudea- 
musque  nobis  occasionem  dari,  ubi  motus  animi  nostri  sine 
fructificatione  non  transeat. 

XXII.  Si  autem  de  aliquo  errato  nostro  vel  peccato  nos 

mcestitudo  comprehendit,  non  tantum  meminerimus  sa- 

crificium  Deo  spiritum  esse  contribulatum1,  sed  etiam  il- 

lud  :  «  Quia  sicut  aqua  ignem,  sic  eleemosyna  extinguit 

»  peccatum2.  »  Et:  «  Quia  misericordiam,  inquit,  volo 

»  quam  sacrificium3.  »  Sicut  ergo  si  periclitaremur  incen- 

dio,  ad  aquam  utique  curreremus,  quo  posset  extingui, 

et  gratularemur  si  quis  eam  de  proximo  offerret :  ita  si  de 

nostro  fceno  aliqua  peccati  flamma  surrexit,  et  propterea 

conturbamur ,    data   occasione   misericordissimi  operis , 

tanquam  de  oblato  fonte  gaudeamus,  ut  inde  illud  quod 

exarserat  opprimatur.  Nisi  forte  tam  stulti  sumus,  ut  ala- 

crius  arbitremur  cum  pane  currendum,  quo  ventrem  esu- 

rientis  impleamus,  quam  cum  verbo  Dei,  quo  mentem 

istud  edentis  instruamus.  Huc  accedit,  quia  si  tantum 

modo  prodesset  hoc  facere,  non  facere  autem  nihil  obes- 

set$  infeliciter  in  periculo  salutis,  non  jam  proximi,  sed 

nostrae,  oblatum  remedium  sperneremus.  Cum  vero  ex  ore 

Domini  tam  minaciter  sonet:  «  Serve  nequam  et  piger, 

»  dares  pecuniam  meam  nummulariis 4 :  »  quae  tandem- 

dementia  est,  quoniam  peccatum  nostrum  nos  angit,  ideo 

rursus  velle  peccare,  non  dando  pecuniam  dominicam 

volenti  et  petenti?  His  atque  hujusmodi  cogitationibus  et 

considerationibus  depulsa  caligine  taediorum,  ad  catechi- 

zandum  aptatur  intentio,  ut  suaviter  imbibatur,  quod 

impigre  atque  hilariter  de  charitatis  ubertate  prorumpit. 

Hiec  enim  non  lam  ego  tibi,  quam  omnibus  nobis  dicit 

ipsa  dilectio,  quae  diffusa  est  in  cordibus  nostris  per  Spi- 

ritum  sanctum,  qui  datus  est  nobis5. 

T  Psal,  l,  19.  —  5  Eccli,  ui,  33,  —  3  Osese,  vi,  6.  —  4  Matth,  xxv,  26.  — 
*  Rom.  v,  5. 

CAPUT  XV. 

Pro  personarum  diversitate  temperanda  oratio. 

XXIII.  Sed  nunc  etiam  illud  quod  prius  quam  pro- 
mitterem  non  debebam,  jam  fortasse  debitum  flagitas ,  ut 
aliquod  sermonis  exemplum,  tanquam  si  ego  aliquem  ca- 
techizem ,  non  me  pigeat  explicare ,  et  intuendum  tibi 
proponere.  Quod  prius  quam  faciam ,  volo  cogites  aliam 
esse  intentionem  distantis  ,  cum  lector  futurus  cogitatur  ; 
et  aliam  loquentis,  cum  praesens  auditor  attenditur  :  et  in 
eo  ipso  aliam  in  secreto  monentis,  dum  nullus  aliusqui  de 
nobis  judicet  praesto  est ;  aliam  palam  docentis  aliquid , 
cum  dissimiliter  opinantium  circumstat  auditus  :  etin  hoc 
genere  aliam ,  cum  docetur  unus ,  caeteri  autem  tanquam 
judicantes  aut  attestantes  quae  sibi  nota  sunt  audiunt ; 
aliam  cum  omnes  communiter  quid  ad  eos  proferamus 
expectant :  et  rursus  in  hoc  ipso  aliam  ,  cum  quasi  priva- 
tim  consedetur,  ut  sermocinatio  conseratur  ;  aliam  ,  cum 
populus  tacens  unum  de  loco  superiore  dicturum  suspen- 
sus  intuetur  :  multumque  interest ,  et  cum  ita  dicimus , 
utrum  pauci  adsint  an  multi ;  docti  an  indocti,  an  ex  utroque 
genere  mixti ;  urbani  an  rustici,  an  hi  et  illi  simul ;  an  po- 
pulus  ex  omni  hominum  genere  temperatus  sit.  Fieri  enim 
non  potest,  nisi  aliter  atque  aliter  afficiant  locuturum  atque 
dicturum,  et  ut  sermo  qui  profertur,  affectionis  animi  a  quo 
profertur ,  quemdam  quasi  vultum  gerat ,  et  pro  eadem 
diversitate  diverse  afficiat  auditores,  cum  et  ipsi  se  ipsos 
diverse  afficiant  invicem  prsesentia  sua.  Sed  quia  de  rudi- 

bus  imbuendis  nunc  agimus,  de  me  ipso  libi  testis  sum , 
aliter  atque  aliter  me  moveri ,  cum  ante  me  catechizan- 
dum  video  eruditum  ,  inertem ,  civem ,  peregrinum ,  divi- 
tem  ,  pauperem  ,  privatum,  honoratum,  in  potestate  ali- 
qua  constitutum  ,  illius  aut  illius  gentis  hominem ,  illius 
aut  illius  aetatis  aut  sexus,  ex  iila  aut  illa  secta,  ex  illo 
aut  illo  vulgari  errore  venientem  :  ac  pro  diversitate  mo- 
tus  mei  sermo  ipse  et  procedit ,  et  progreditur,  et  finitur. 
Et  quia  cum  eadem  omnibus  debeatur  charitas,  non 
eadem  est  omnibus  adhibenda  medicina  :  ipsa  item  cha- 
ritas  alios  parturit,  cum  aliis  infirmatur ;  alios  curat  eedi- 
ficare,  alios  contremiscit  offendere ;  ad  alios  se  inclinat, 
ad  alios  se  erigit ;  aliis  blanda,  aliis  severa,  nulli  inimica, 
omnibus  mater.  Et  qui  non  expertus  est  eadem  chari- 
tate  quod  dico,  cum  videt  nos  ,  quia  facultas  aliqua  no- 
bis  donata  delectat  laudabiliter  innotescere  in  ore  mul- 
titudinis,  inde  nos  beatos  putat  :  Deus  autem,  in  cujus 
conspectum  intrat  gemitus  compeditorum ,  videat  humi- 
litatem  nostram  et  laborem  nostrum  ,  et  dimittat  omnia 
peccata  nostra1.  Quamobrem  si  quid  tibi  in  nobisplacuit, 
ut  aliquam  observationem  sermonis  tui  a  nobis  audire 
qusereres ,  melius  videndo  et  audiendo  nos  cum  haec  agi- 
mus,  quam  legendo  cum  haec  dictamus,  edisceres. 

1  Psal.  lxxvui,  ii,  et  xxiv,  18. 

CAPUT    XVL 

Formula  orationis  catechistce.  —  Exordium  ductum 
alaudabili proposito  suscipiendce  C/iristiance  reli- 
gionis ,  propter  futuram  requiem.  Bequies  in  rebus 
inquietis  non  qucerenda.  —  Non  in  divitiis ,  nec  in 
honoribus.  —  Requiem  qucerentes  in  oblectamentis 
carnis  et  in  spectaculis. 

XXIV.  Sed  tamen  faciamus  aliquem  venisse  ad  nos , 
qui  vult  esse  Christianus,  et  de  genere  quidem  idiotarum, 
non  tamen  rusticanorum ,  sed  urbanorum ,   quales  apud 
Carthaginem  plures  experiri  te  necesse  est :  interrogatum 
etiam  utrum  propter  vitae  praesentis  aliquod  commodum^ 
an  propter  requiem  quae  post  hanc  vitam  speratur,  Chris- 
tianus  esse  desiderat,  propter  futuram  requiem  respon» 
disse  :  tali  fortasse  a  nobis  instrueretur  alloquio.  Deo  gra- 
tias ,   frater  :  valde  tibi  gratulor ,  et  gaudeo  de  te,  quod 
in  tantis  ac  tam  periculosis  hujus  saeculi  tempestatibus  de 
aliqua  vera  et  certa  securitate  cogitasti.  Nam  et  in  hac  vita 
homines  magnis  laboribus  requiem  quaerunt  et  securita- 
tem ,  sed  pravis  cupiditatibus  non  inveniunt.  Volunt  enim 
requiescere  in  rebus  inquietis  et  non  permanentibus  :  et 
quia  illae  tempore  subtrahuntur  et  transeunt ,  timoribus 
et  doloribus^eos  agitant,  nec  quietosessepermittunt.  Sive 
enim  in  divitiis  velit  homo  requiescere ,  magis  superbus 
efticitur,  quam  securus.  Annon  videmus  quam  multi  eas 
subito  perdiderint,  multietiam  propter  illas  perierint,  aui 
cum  eas  habere  cupiunt ,  aut  cum  eis  oppressis  a  cupi- 

dioribus auferuntur  ?  Quae  si  etiam  per  totam  vilam  cum 
homine  permanerent,  et  non  desererent  dilectoremsuum, 
ipse  illas  sua  morte  desereret.  Quanta  est  enim  vita  homi- 
nis  ,  etiamsi  senescat?  Aut  cum  sibi  homines  optant  se- 
nectutem,  quid  aliud  optant  nisi  longam  infirmitatem  ? 
Sic  et  honores  hujussaeculi,  quid  sunt  nisi  typhus ,  etina- 
nitas,  et  ruinae  periculum?  Quia  sic  Scriptura  sancta  di- 
cit :  «  Omnis  caro  fcenum,  et  claritas  hominis  ut  flos  fceni. 
<>  Fcenum  aruit ,  flos  decidit  :  verbum  autem  Domini 
»  manet  in  aeternum ' .  »  Ideo  qui  veram  requiem  et  veram 
felicitatem  desiderat ,  debet  tollere  spem  suam  de  rebus 
mortalibus  et  praetereuntibus ,  et  eam  collocare  in  verbo 
Domini ,  ut  haerens  ei  quod  manet  in  aeternum ,  etiam  ipse 
cum  illo  maneat  in  aeternum. 

XXV.  Sunt  etiam  homines  qui  nec  divites  quaerunt  esse, 
nec  ad  vanas  honorum  pompas  ambiunt  pervenire  :  sed 
gaudere  et  requiescere  volunt  in  popinis  et  in  fornicatio- 
nibus ,  et  in  theatris  atque  spectaculis  nugacitatis  quae  in 
magnis  civitatibus  gratis  habent.  Sed  sic  etiam  ipsi  aut 
consumunt  per  luxuriam  paupertatem  suam  ,  et  ab  eges- 
tate  postea  in  furta  et  effracturas  ,  et  aliquando  etiam  in 
latrocinia  prosiliunt,  et  subito  multis  et  magnis  timoribus 
implentur;  et  qui  in  popina  paulo  ante  cantabant,  jam 
planctus  carceris  somniant.  Studiisautem  spectaculorum 
tiunt  daemonibus  similes ,  clamoribus  suis  incitando  ho- 
mines,  ut  se  invicem  caedant ,  secumque  habeant  conten- 
tiosa  certamina  qui  se  non  laeserunt ,  dum  placere  insano 
populo  cupiunt ;  quos  si  animadverterint  esse  concordes, 
tunc  eos  oderunt  et  persequuntur ,  et  tanquam  collusores 
ut  fustibus  verberentur  exclamant ,  et  hanc  iniquitatem 
facere  etiam  vindicem  iniquitatum  judicem  cogunt;  si 
autem  horrendas  adversus  invicem  inimicitias  eos  exer- 

1  T«ai    xi    fi  et  8 

cere  cognoverint,  sivesintse  qui  appellantur,  sive  scenici 
et  thymelici ,  sive  aurigae ,  sive  venatores ,  quos  miseros 
non  solum  homines  cum  hominibus ;  sed  etiam  homines 
cum  bestiis  in  certamen  pugnamque  committunt ;  quo  ma- 
jore  adversus  invicem  discordia  furere  senserint ,  eo  ma- 
gis  amant  et  delectantur ,  et  incitatis  favent ,  et  faventes 
incitant ,  plus  adversus  se  ipsos  insanientes  ipsi  spectato- 
res  alter  pro  altero ,  quam  illi  quorum  insaniam  insani 
provocant ,  sed  insaniendo  spectare  desiderant.  Quomodo 
ergo  sanitatem  pacis  tenere  animus  potest ,  qui  discordiis 
et  certaminibus  pascitur?  Qualis  enim  cibus  sumitur, 
talis  valetudo  consequitur.  Postremo  quamvis  insana  gau- 
dia  non  sint  gaudia  ,  tamen  qualiacumque  sint ,  et  quan- 
tumlibet  delectet  jactantia  diviliarum,  et  tumor  honorum, 
voragopopinarum,  et  bella  theatrorum,etimmunditiafor- 
nicationum  ,  et  prurigo  thermarum,  aufert  omnia  ista  una 
febricula,  et  adhuc  viventibus  totam  faisam  beatitudinem 
subtrahit :  remanet  inanis  et  saucia  conscientia,  Deum  sen- 
sura  judicem,  quem  noluit  habere  custodem  ;  et  inventura 
asperum  Dominum  ,  quem  dulcem  patrem  quaerere  et 
amare  contempsit.  Tu  autem  quia  veram  requiem  quae 
post  hanc  vitam  Christianis  promittitur  quaeris  ,  etiam  hic 
eam  inter  amarissimas  vitae  hujus  molestias  suavem  jucun- 
damque  gustabis ,  si  ejus  qui  eain  promisit  praecepta  di- 
lexeris.  Gito  enim  senties  dulciores  esse  justitiae  fructus 
quam  iniquitatis  ,  et  verius  atque  jucundius  gaudere  ho- 
minem  de  bona  conscientia  inter  molestias  ;  quam  de  mala 
inter  delicias  :  quia  non  sic  venisti  conjungi  Ecclesiae  Dei, 
ut  ex  ea  temporalem  aliquam  utilitatem  requiras. 

CAPUT  XVII. 

Reprehenditur  qui  velit  esse  Ckristianus  propter 
commodum  temporale.  —  Christianus  vere  est , 
qui  religionemprofitetur propter  futuram  requiem. 
—  Transit  ad  narrationem  eorum  quce  credenda 
sunt.  —  Filius  Dei  cur  homo  factus. 

XXVI.  Sunt  enim  qui  propterea  volunt  esse  Christiani, 
ut  aut  promereantur  homines  a  quibus  temporalia  eom- 
moda  expectant,  aut  quia  offendere  nolunt  quos  timent. 
Sed  isti  reprobi  sunt :  et  si  ad  tempus  eos  portat  Ecclesia, 
sicut  area  usque  ad  tempus  ventilationis  paleam  sustinet1 ; 
si  non  se  correxerint,  et  propter  futuram  sempiternam 
requiem  Christiani  esse  cceperint ,  in  fine  separabuntur. 
Nec  sibi  blandiantur  quod  in  area  possunt  esse  cum  fru- 
mento  Dei  :  quia  in  horreo  cum  illo  non  erunt,  sed  igni 
debito  destinantur.  Sunt  etiam  alii  meliore  quidem  spe, 
sed  tamen  non  minore  periculo,  qui  jam  Deum  timent,  et 
non  irrident  Christianum  nomen ,  nec  simulato  corde  in- 
trant  Ecclesiam  Dei,  sed  in  ista  vita  expectant  felicitatem, 
ut  feliciores  sint  in  rebus  terrenis ,  quam  illi  qui  non 
colunt  Deum  :  ideoque  cum  viderint  quosdam  scelera- 
tos  et  impios  ista  saeculi  prosperitate  pollere  et  excel- 
lere,  se  autem  vel  minus  habere  ista  vel  amittere,  per- 
tui  bantur  tanquam  sine  causa  Deum  colant,  et  facile  a  fide 
deficiunt. 

■  Matth,  m,  12. 

XXVII,  Qui  autem  propter  beatitudinem  sempiternam 
et  perpetuam  requiem,  quaepost  hanc  vitam  sanctis  futura 
promittitur,  vult  fieri  Christianus,  ut  non  eat  inignem 
aeternum  cum  diabolo,  sed  in  regnum  seternum  intret  cum 
Christo1,  vere  ipse  Christianus  est;  cautusinomni  tenta- 
tione,  ne  prosperis  rebus  corrumpatur,  et  ne  frangatur  ad- 
versis,  etin  abundantia  bonorum  terrenorum  modestuset 
temperans,  et  in  tribulationibus  fortis  et  patiens.  Qui  etiam 
proficiendo  perveniet  ad  talem  animum ,  ut  plus  amet 
Deum  ,  quam  timeat  gehennam  :  ut  etiamsi  dicat  illi 
Deus  :  Utere  deliciis  carnalibus  sempiternis ,  et  quantum 
potes  pecca,  nec  morieris  ,  nec  in  gehennam  mitteris,  sed 
mecum  tantummodo  non  eris  ;  exhorrescat ,  et  omnino 
non  peccet,  non  jam  ut  in  illud  quod  timebat  non  inci- 
dat,  sed  neillum  quem  sic  amat  oflendat  :  in  quo  uno  est 
requies ,  quam  oculus  non  vidit,  nec  auris  audivit,  nec 
in  cor  hominis  ascendit ,  quam  prseparavit  Deus  diligen- 
tibus  eum2. 

XXVIII.  De  qua  requie  significat  Scriptura,  et  non  ta- 
cet,  quod  ab  initio  mundi  ex  quo  fecit  Deus  ccelum  et 
terram  et  omnia  quae  in  eis  sunt,  sex  diebus  operatus  est, 
et  septimo  die  requievit3.  Poterat  enim  omnipotens  et 
uno  momento  temporis  omnia  facere.  Non  autem  labora- 
verat ,  ut  requiesceret ,  quando  ,  «  Dixit ,  et  facta  sunt  j 
»  mandavit,  et  creata  sunt4  :  »  sed  ut  significaret,  quia 
post  sex  aetates  mundi  hujus  septima  aetate  tanquam  sep- 
timo  die  requieturus  est  in  sanctis  suis  :  quia  ipsi  in  illo 
requiescent  post  omnia  bona  opera  ,  in  quibus  ei  servie- 
runt ,  quae  ipse  in  illis  operatur,  qui  vocat,  et  praecipit , 
et  delicta  praeterita  dimittit,  et  justificat  eum  qui  prius 
erat  impius.  Sicut  autem  cum  illi  ex  dono  ejus  bene  ope- 
rantur,  recte  dicitur  ipse  operari  j  sic  cum  in  illo  requies- 

>  Mattb.  xxv,  46.  — a  1  Cor  n,  9.  —  3  Gen,  1  et  11.  —  4  Psal.  cxtvm,  5. 

cunt ,  reete  dicitur  ipse  requiescere.  Nam  quod  ad  ipsum 
attinet,  pausationem  non  quaerit,  quia  laborem  non  sen- 
tit.  Fecit  autem  omnia  per  Verbum  suum  :  et  Verbum 
ejus  ipse  Christus,  in  quo  requiescunt  Angeli  et  omnes 
ccelestes  mundissimi  spiritus  in  sancto  silentio.  Homo  au- 
tem  peccato  lapsus  perdidit  requiem,  quam  habebat  in 
ejus  Divinitate,  et  recipit  eam  in  ejus  humanitate  :  ideoque 
opportuno  tempore,  quo  ipse  sciebat  oportere  fieri,  homo 
factus  et  de  fcemina  natus  est.  A  carne  quippe  contami- 
nari  non  poterat,  ipse  carnem  potius  mundaturus.  Ipsum 
antiqui  sancti  venturam  in  revelatione  Spiritus  cognove- 
runt ,  et  prophetaverunt  :  et  sic  salvi  facti  sunt  credendo 
quia  veniet,  sicut  nos  salvi  efficimur  credendo  quia  venit  : 
ut  diligeremus  Deum  ,  qui  sic  nos  dilexit ,  ut  unicum  Fi- 
lium  suum  mitteret,  qui  humilitate  nostrae  mortalitatis 
indutus,  et  a  peccatoribus  et  pro  peccatoribus  moreretur. 
Jam  enim  olim  ab  ineuntibus  saeculis  mysterii  hujus  al- 
titudo  praefigurari  praenuntiarique  non  cessat. 

CAPUT  XVIII. 

De  hominis  et  rerum  aliarum  creatione  quidcreden- 
dum.  —  Homo  in  paradiso  constitutus.  —  Cur 
creatus  qui  prcesciebatur  peccaturus.  —  Lapsus 
hominis  et  angeli  nihil  Deo  nocuit. 

XXIX.  Quoniam  Deus  omnipotens,  et  bonus  et  justus 
et  misericors ,  qui  fecit  omnia  bona ,  sive  magna  sive 
parva ,  sive  summa  sive  infima  •,  sive  quae  videntur ,  sicuti 
sunt  ccelum  et  terra  et  mare,  et  in  ccelo  sol  et  luna,  et 

caetera  sidera ,  in  terra  autem  et  mari  arbores  et  frutices 
et  animalia  suae  cujusque  naturae ,  et  omnia  corpora  vel 
ccelestia  vel  terrestria  ;  sive  quae  non  videntur,  sicuti  sunt 
spiritus  quibus  corpora  vegetantur  et  vivificantur  :  fecit 
et  hominem  ad  imaginem  suam ;  ut  quemadmodum  ipse 
per  omnipotentiam  suam  praeest  universae  creaturae ,  sic 
homo  per  intelligentiam  suam,  qua  etiam  Creatorem  suum 
cognoscit  et  colit,  praeesset  omnibus  terrenis  animalibus. 
Fecit  illi  etiam  adjutorium  fceminam  :  non  ad  carnalem 
concupiscentiam,  quandoquidem  nec  corruptibilia  cor- 
pora  tunc  habebant,  antequam  eos  mortalitas  invaderet 
pcena  peccati  •,  sed  ut  haberet  et  vir  gloriam  de  fcemina , 
cum  ei  praeiret  ad  Deum ,  seque  illi  praeberet  imitandum 
in  sanctitate  atque  pietate-,  sicut  ipse  esset  gloria  Dei, 
cum  ejus  sapientiam  sequeretur. 

XXX.  Itaque  constituit  eos  in  quodam  loco  perpetuae 
beatitudinis ,  quem  appellat  Scriptura  paradisum  •  prae- 
ceptumque  illis  dedit,  quod  si  non  transgrederentur,  in 
illa  semper  immortalitatis  beatitudine  permanerent  :  si 
autem  transgrederentur,  supplicia  mortalitatis  expende- 
rent.  Praesciebat  autem  Deus  eos  transgressuros  :  sed  ta- 
men  quia  conditor  est  et  effector  omnis  boni,  magis  eos 
fecit,  quando  fecit  et  bestias,  ut  impleret  terram  bonis 
terrenis.  Et  utique  melior  est  homo  etiam  peccator,  quam 
bestia.  Et  praeceptum  quod  non  erant  servaturi,  magis 
dedit,  ut  essentinexcusabiles,  cumineosvindicare  ccepis- 
set.  Quidquid  enim  homo  fecerit,  laudabilem  in  suis  fac- 
tis  invenit  Deum  :  si  recte  egerit ,  laudabilem  invenit  per 
justitiam  praemiorum  :  si  peccaverit,  laudabilem  invenit 
per  justitiam  suppliciorum  :  si  peccata  confessus  ad  recte 
vivendum  redierit,  laudabilem  invenit  per  misericordiam 
indulgentiarum.  Cur  ergo  non  faceret  Deus  hominem, 
quamvis  eum  peccaturum  praenosceret ,  cum  et  stantem 

coronaret,  et  cadentem  ordinaret,  et  surgentem  adjuva- 

ret,  sempefc  et  ubique  ipse  gloriosus  bonitate,  justitia, 

clementia  !  maxime  quia  et  illud  praesciebat ,  de  propagine 

moitalitatis  ejus  futuros  sanctos  ,  qui  non  sibi  quaererent, 

sed  Greatori  suo  gloriam  darent,  eteum  colendo  ab  omni 

corruptione  liberati ,  cum  Angelis  sanctis  semper  vivere 

et  beate  vivere  mererentur  ?  Qui  enim  hominibus  dedit 

liberum  arbitrium ,  ut  non  servili  necessitate ,  sed  inge- 

nua  voluntate  Deum  colerent,  dedit  etiam  Angelis  :  et 

ideo  nec  Angelus,  qui  cum  spiritibus  aliis  satellitibus  suis 

superbiendo  deseruit  obedientiam  Dei ,  et  diabolus  factus 

est,  aliquid  nocuit l  Deo,  sed  sibi.  Novit  enim  Deus  ordinare 

deferentes  se  animas ,    et  ex  earum  justa  miseria  inferio- 

res  partes  creaturae  suae  convenientissimis  et  congruentis- 

simis  legibus  admirandae  dispensationis  ornare.  Itaque  nec 

diabolus  aliquid  Deo  nocuit ,  quia  vel  ipse  lapsusest, 

vel  hominem  seduxit  ad  mortem*  :  nec  ipse  homo  in 

aliquo  minuit  veritatem  aut  potestatem  aut  beatitatem 

Gonditoris  sui,  quia  conjugi  suae  seductae  a  diabolo,  ad 

id  quod  Deus  prohibuerat ,  propria  voluntate  consensit. 

Justissimis  enim  Dei  legibus  omnes  damnati  sunt,   Deo 

glorioso  per  aequitatem  vindictae,  ipsi  ignominiosi  per  tur- 

pitudinem  pcense  :  ut  et  homo  a  suo  Creatore  aversus  vic- 

tus  diabolo  subderetur,  et  diabolus  homini  ad  Creatorem 

suum  converso  vincendus  proponeretur ;  ut  quicurnque 

diabolo  usque  in   finem  consentirent ,  cum  illo  irent  in 

aeterna  supplicia;  quicumque  autem  humiliarent  se  Deo, 

et  per  ejus  gratiam  diabolum  vincerent ,  aeterna  praemia 

mererentur. 

1  Ex  2  Retract.  14.  — »  Gen,  111,  4- 

CAPUT  XIX. 

In  Ecclesia  boni  et  mali  in  fine  separandi.  —  Ci- 
vitates  duce  ab  initio  generis  humani.  —  Diluvii 
et,  arcce  sacramentum.  —  De  Abrahamo  et  de 
Israelitico  populo.  —  Horum  dicta  etfacta,  pro- 
phetia  fuit. 

XXXI.  Neque  hoc  nos  movere  debet ;  quia  multi  diabolo 
consentiunt,  etpauci  Deum  sequuntur  :  quiaetfrumentum 
in  comparatione  palearum  valde  pauciorem  habet  nume- 
rum.  Sed  sicut  agricola  novit  quid  faciat  de  ingenti  acervo 
paleae  ,  sic  nihil  est  Deo  multitudo  peccatorum,  qui  novit 
quid  deillis  agat ,  ut  administratio  regni  ejus  ex  nulla  parte 
turbetur  atque  turpetur.  Nec  ideo  putandus  est  vicisse 
diabolus,  quia  secum  plures,  cum  quibus  a  paucis  vin- 
ceretur,  attraxit.  Duae  itaque  civitates  ,  una  iniquorum, 
altera  sanctorum  ,  ab  initio  generis  humani  usque  in  fi- 
nem  soeculi  perducuntur ,  nunc  permixtae  corporibus ,  sed 
voluntatibus  separatae,  in  die  vero  judicii  etiam  corpore 
separandse.  Omnes  enim  homines  amantes  superbiam  et 
temporalem  dominationem  cum  vano  typho  et  pompa  ar- 
rogantise,  omnesque  spiritus  qui  talia  diligunt,  et  gloriam 
suam  subjectione  hominum  quaerunt;  simul  una  societate 
devincti  sunt  5  sed  et  si  saepe  adversum  se  pro  his  rebus 
dimicant,  pari  tamen  pondere  cupiditatis  in  eamdem  pro- 
funditatem  pr3ecipitantur ,  et  sibi  morum  et  meritorum 
similitudine  conjunguntur.  Et  rursus  omnes  homines  et 
omnes  spiritus  humiliter  Dei  gloriam  quaerentes,  non 


524  S.   lutrcsiiflj  episcopi 

suam ,  et  eum  pietate  sectantes ,  ad  unam  pertinent  so- 
cietatem.  Et  tamen  Deus  misericordissimus ,  et  super  im- 
pios  homines  patiens  est,  et  praebet  eis  pcenitentiae  atque 
correctionis  locum. 

XXXII.  Nam  et  quod  omnes  diluvio  delevit ,  excepto 
uno  Justo  cum  suis,  quos  in  arca  servari  voluit,  noverat 
quidem  quod  non  se  correcturi  essent  :  verumtamen  cum 
per  centum  annos  arca  fabricata  est  * ,  praedicabatur  uti- 
que  eis  ira  Dei  ventura  super  eos  :  et  si  converterentur  ad 
Deum,  parceret  eis  5  sicut  pepercit  postea  Ninive  civitati 
agenti  pcenitentiam a ,  cum  ei  per  Prophetam  futurum  in- 
teritum  praenuntiasset.  Hoc  autem  facit  Deus ,  etiam  illis 
quos  novit  in  malitia  perseveraturos  dans  poenitendi  spa- 
tium,  ut  nostram  patientiam  exerceatet  informet  exemplo 
suo ;  quo  noverimus  quantum  nos  oporteat  tolerabiliter 
malos  sustinere,  cum  ignoremus  quales  postea  futuri  sunt, 
quando  ille  parcit  et  siniteos  vivere,  quem  nihil  futurorum 
latet.  Praenuntiabatur  tamenetiam  diluvii  sacramento  quo 
per  lignum  justi  liberati  sunt ,  futura  Ecclesia  quam  Rex 
ejus  et  Deus  Christus  mysterio  suae  crucis  ab  hujus  saeculi 
submersione  suspendit.  Neque  enim  Deus  ignorabat  quod 
etiam  ex  illis  qui  fuerant  in  arca  servati ,  nascituri  erant 
mali,  quifaciem  terrae  iniquitatibusiterum  implerent :  sed 
tamen  et  exemplum  futuri  judicii  dedit,  et  sanctorum  li- 
berationem  ligni  mysterio  praenuntiavit.  Nam  et  post  haec 
non  cessavit  repullulare  malitia  per  superbiam  et  libidines 
et  illicitas  impietates,  cum  homines  desertoCreatore  suo, 
non  solum  ad  creaturam  quam  Deus  condidit  lapsi  sunt , 
ut  pro  Deo  colerent  quod  fecit  Deus  ;  sed  etiam  ad  opera 
manuum  hominum  et  ad  fabrorum  artificia  curvaverunt 
animas  suas ,  ubi  de  illis  turpius  diabolus  et  daemonia 
triumpharent :  quae  se  in  talibus  figmentis  adorari  vene- 

'  Gen.  vu.  —  Jonae,  m, 

rarique  laetantur,  dum  errores  suos  humanis  erroribus 
pascunt. 

XXXIII.  Neque  tunc  sane  defuerunt  justi ,  qui  Deum 
pie  quaererent,  et  superbiam  diaboli  vincerent,  cives 
illius  sanctae  civitatis,  quos  Regis  sui  Christi  ventura  hu- 
militas  per  Spiritum  revelata  sanavit.  Ex  quibus  Abraham 
pius  et  fidelis  Dei  servus  electus  est1,  cui  demonstraretur 
sacramentum  Filii  Dei,  ut  propter  imitationem  fidei  om- 
nes  fideles  omnium  gentium  filii  ejus  futuri  dicerentur. 
Ex  illo  natus  est  populus ,  a  quo  unus  Deus  verus  colere- 
tur,  qui  fecit  ccelum  et.terram  :  cum  caeterae  gentes  si- 
mulacris  et  daemoniis  servirent.  In  eo  plane  populo  mullo 
evidentius  futura  Ecclesia  figurata  est.  Erat  enim  ibi  mul- 
titudo  carnalis ,  quae  propter  visibilia  beneficia  colebat 
Deum.  Erant  ibi  autem  pauci  futuram  requiem  cogitantes 
etccelestem  patriam  requirentes,  quibus  prophetando  reve- 
labatur  futura  humilitas  Dei,  Regis  et  Domini  nostri  Jesu 
Christi,  ut  per  eam  fidem  ab  omni  superbia  et  tumore  sana- 
rentur.  Horum  sanctorura,  qui  proecesserunt  tempore  na- 
tivitatem  Domini,  non  solum  sermo,  sed  etiam  vita  etcon- 
jugia  etfilii  etfacta  prophetia  fuit  hujustemporis,  quo  per 
fidem  passionis  Christi  ex  gentibus  congregatur  Ecclesia. 
Per  illos  sanctos  Patriarchas  et  Prophetas  carnali  populo 
Israel,  qui  postea  etiam  Judaei  appellati  sunt,  et  visibilia 
beneficia  ministrabantur  quae  carnaliter  a  Domino  deside- 
rabant,  et  coercitiones  pcenarum  corporalium  quibus  pro 
tempore  terrerentur,  sicut  eorum  duritiae  congruebat.  Et 
in  his  tamen  omnibus  mysteria  spiritalia  significabantur , 
quae  ad  Christum  et  Ecclesiam  pertinerent  :  cujus  Eccle- 
siae  membra  erant  etiam  illi  sancti,  quamvis  in  hac  vita 
fuerint  ante  quam  secundum  carnem  Christus  Dominus 
nascerelur.  Ipse  enim  unigenitus  Dei  Filius,  Verbutii  Pa- 

1  Gen.  xii. 

CXXXII.  34 

tris,  aequale  et  coaeternum  Patri,  per  quod  tacta  sunt  ora- 
nia,  homopropter  nos  factus  est,  ut  totius  Eccclesiae  tan- 
quam  totius  corporis  caput  esset.  Sed  velut  totus  homo 
dum  nascitur,  etiamsi  manum  in  nascendo  praemittat, 
tamen  universo  corpori  sub  capite  conjuucta  atque  com- 
pacta  est,  quemadmodum  etiam  nonnulii  in  ipsis  Patriar- 
chis  ad  hujus  ipsius  rei  signum  manu  praemissa  nati  sunt : 
ita  omnes  sancti,  qui  ante  Domini  nostri  Jesu  Christi  nati- 
vitatem  in  terris  fuerunt,  quamvis  ante  nati  sunt,  tamen 
universo  corpori,  cujus  ille  caput  est,  sub  capite  cohaese- 
serunt.     ■ 

\wvwumtvinmuw  xwwnvutvvuwtwvnwvi  uh  mvavtnu  wvuvvuv 

GAPUT   XX. 

Israelitarum  servitus  in  JEgypto,  et  liberatio  viaque 
pei  mare  Rubrum.  —  Baptismus  Jiguratus . —  Ovis 
immolatio  passionis  Cliristijigura.  —  Lex  scripta 
digito  Dei. — -Jerusalem  typus  cwitatis  ccelestis. 

XXXIV.  PopuLus  ergo  iile  delatus  in  iEgyptum,  servi- 
vit  regi  durissimoj  et  gravissimis  laboribus  eruditus,  quae- 
sivit  liberatorem  Deum  :  et  missus  est  eis  unus  de  ipso 
populo,  sanctus  Dei  servus  Moyses,  qui  in  virtute  Dei 
magnis  miraculis  terrens  tunc  impiam  gentem  iEgyptio- 
rum,  eduxit  inde  populum  Dei  per  mare  Rubrum ;  ubi 
discedens  aqua  viam  praebuit  transeuntibus  :  Jigyptii  au- 
tem  cum  eos  persequerentur,  redeuntibus  in  se  fluctibus 
demersi  extincti  sunt1.  Ita  quemadmodum  per  diluvium 
aquis  terra  purgata  est  a  nequitia  peccatorum,  qui  tunc  in 

'  Exod.  vii,  i,  vin,  i,  xiv,  22. 

illa  inundatione  deleti  sunt,  et  justi  evaserunt  per  lignum1 : 
sic  ex  ^Egypto  exiens  populus  Dei,  per  aquas  iter  invenit, 
quibus  ipsorum  hostes  consumpti  sunt.  Nec  ibi  defuit  ligni 
sacramentum.  Nam  virga  percussit  Moyses,  ut  illud  mira- 
culum  fieret3.  Utrumque  signum  est  sancti  baptismi,  per 
quod  fideles  in  novam  vitam  transeunt,  peccata  vero  eo- 
rum  tanquam  inimici  delentur  atque  moriuntur.^Apertius 
autem  Ghristi  passio  in  illo  populo  figurata  est,  cum  jussi 
sunt  ovem  occidere  et  manducare,  et  de  sanguine  ejus 
postes  suos  signare3,  et  hoc  celebrare  omni  anno,  et  ap- 
pellare  Paseha  Domini.  Manifestissime  quippe  prophetia 
de  Domino  Jesu  Christo  dicit :  «  Quia  tanquam  ovis  ad  im- 
»  molandum  ductus  est4.  »  Cujus  passionis  et  crucis  signo 
ia  fronte  hodie  tanquam  in  poste  signandus  es,  omnesque 
Christiani  signantur. 

XXXV.  Inde  per  desertum  populus  ille  ductus  est  per 
quadraginta  annos5  :  accepit  etiam legem  digito  Dei  sciip- 
tam,  quo  nomine  significatur  Spiritus  sanctus,  sicut  in 
Evangeiio  manifestissime  deelaratur6.  Neque  enim  Deus 
forma  corporis  definitus  est,  nec  sic  in  iilo  membra  et  di- 
giti  cogitandi  sunt,  quemadmodum  videmus  in  nobis  :  sed 
quia  per  Spirilum  sanctum  doua  Dei  sanctis  dividuntur, 
ut  cum  diversa  possunt,  non  tamen  discedant  a  concor- 
dia  charitatis,  in  digitis  autem  maxime  apparet  quaedam 
divisio,  nec  tamen  ab  unitate  praecisio,  sive  propterea, 
sive  propter  aliam  quamcumque  causam  Spiritus  sanctus 
appellatus  cst  digitus  Dei,  non  tamen  cum  hoc  audimus 
humani  corpcris  forma  cogitanda  est.  Accepit  ergo  ille 
populus  legem  digito  Dei  scriptam  in  tabulis  sane  lapideis, 
ad  significandam  duritiam  cordis  illorum,  quod  legem 
non  erant  impleturi.  Corporalia  quippe  dona  desiderantes 

1  Gen.  vn. —  2  Exod.  xiv,  16  et  25.  —  3  Ibid.  xn,  3.  —  1  Isai.  53,  7.— 
5  Exod.  vi,  35,  Num.  xiv,  33  ct  Deut.  xxix,  5.  —  6  Lnc.  xi,  10. 

a  Domino,  magis  carnali  timore  quam  spiritali  charitate 
tenebantur :  legem  autem  non  implet  nisi  charitas.  Ideo 
multis  sacramentis  visibilibus  onerati  sunt,  quo  servili 
jugo  premerentur,  in  observationibus  ciborum  et  in  sacri- 
ficiis  animalium,  et  in  aliis  innumerabilibus  :  quae  tamen 
signa  erant  rerum  spiritaiium  ad  Dominum  Jesum  Chris- 
tum  et  ad  Ecclesiam  pertinentium ;  quse  tunc  a  paucis 
sanctis  et  intelligebantur  ad  fructum  salutis,  et  observa- 
bantur  ad  congruentiam  temporis ,  a  multitudine  vero 
carnalium  tantummodo  observabantur ,  non  intellige- 
bantur. 

XXXVI.  Per  multa  itaque  et  varia  signa  rerum  futura- 
rum,  quas  longum  est  omnes  commemorare,  et  eas  nunc 
in  Ecclesia  videmus  impleri,  perductus  est  ille  populus  ad 
terram  promissionis,  ubi  temporaliter  carnaliterque  reg- 
naret  pro  modo  desiderii  sui :  quod  tamen  regnum  terre- 
num  regni  spiritalis  imaginem  gessit.  Ibj  Jerusalem  condita 
est  famosissima  civitas  Dei,  serviens  in  signo  liberse  civita- 
tis,  quae  ccelestis  Jerusalem  dicitur1,  quod  verbum  est 
hebraeum,  et  interpretatur  Visio  pacis.  Gujus  cives  sunt 
omnes  sanctificati  homines  qui  fuerunt,  et  qui  sunt,  et 
qui  futuri  sunt;  et  omnes  sanctificati  spiritus,  etiam  qui- 
cumque  in  excelsis  ccelorum  partibus  pia  devotione  ob- 
temperant  Deo,  nec  imitantur  impiam  diaboli  superbiam 
et  angeJorum  ejus.  Hujus  civitatis  rex  est  Dominus  Jesus 
Christus,  Verbum  Dei  quo  reguntur  summi  Angeli,  et 
Verbum  hominem  assumens  ut  eo  regerentur  et  homines, 
qui  simul  omnes  cum  illo  in  aeterna  pace  regnabunt.  Ad 
hujus  Regis  prsefigurationem  in  illo  terreno  regno  populi 
Israel  maxime  eminuit  rex  David~,  de  cujus  semine  se- 
cundum  carnem  veniret  verissimus  rex  noster  Dominus 
Jesus  Christus :  «  Qui  est  super  omnia  Deus  benedictus  in 

1  Galat.  iv,  26.  —  -  3  Ree.  xvi,  53. 

m  saecula1.  »  Multa  in  illa  terra  promissionis  gesta  sunt  in 
figuram  venturi  Christi  et  Ecclesiae,  quae  in  sanctis  libris 
paulatim  discere  poteris. 

GAPUT  XXI. 

Captwitas  Babylonica  et  in  ea  gesta  quidsignificent. 
—  Post  captivitatem  Babylonicam  libertas  qualis 
reddita. 

XXXVII.  Post  aliquot  tamen  generationes  ostendit 
alium  typum  ad  rem  maxime  pertinentem.  Nam  captivata 
est  illa  civitas,  et  multa  pars  ejus  educta  in  Babyloniam. 
Sicut  autem  Jerusalem  significat  eivitatem  societatemque 
sanctorum,  sic  Babylonia  significat  civitatem  societatem- 
que  iniquorum,  quoniam  dicitur  interpretari  Gonfusio.  De 
quibus  duabus  civitatibus,  abexordio  generis  humani  us- 
que  in  finem  saeculi  permixte  temporum  varietate  curren- 
tibus,  et  ultimo  judicio  separandis,  paulo  ante  jam  dixi- 
mus  %.  Illa  ergo  captivitas  Jerusalem  civitatis ,  et  ille 
populus  in  Babyloniam  ductus  ad  servitutem  ire  jubetur 
a  Domino  per  Jeremiam  illius  temporis  prophetam3.  Et 
extiterunt  reges  Babyloniae,  sub  quibus  illi  serviebant, 
qui  ex  eorum  occasione  commoti  quibusdam  miraculis 
cognoscerent  et  colerent  et  coli  juberent  unum  verum 
Deum,  qui  condidit  universam  creaturam4.  Jussi  sunt  au- 
tem  et  orare  pro  eis  a  quibus  captivi  tenebantur,  et  in 
eorum  pace  pacem  sperare,  ad  gignendos  filios  et  domos 

1  Rom.  xi,  5.  —  i  Vide  supra  cap.  xix.  —  3  Jerem   \xv.  oi  el  ttn,  i.  — 

4  i  Esdr  i   •;. 

aedificandas  et  plantandos  hortos  et  vineas1.  Postseptua- 
ginta  autem  annos  promittitur  eis  ab  illa  captivitate  libe- 
ratio.  Hoc  autem  totum  figurate  significabat  Ecclesiam 
Christi  in  omnibus  sanctis  ejus,  qui  sunt  cives  Jerusalem 
ccelestis,  servituram  fuisse  sub  regibus  hujus  saeculi.  Dicit 
enim  et  apostolica  doctrina  :  «  Ut  omnis  anima  sublimiori- 
»  bus  potestatibus  subdita  sit :  »  et,  «  Ut  reddantur 
»  omnibus  omnia,  cui  tributum  tributum  ,  cui  vectigal 
»  vectigal 2;  »  et  caetera  quae  salvo  Dei  nostri  cultu,  con- 
stitutionis  humanae  principibus  reddimus-  quando  et  ipse 
Dominus,  ut  nobis  hujus  sanse  doctrinre  praeberet  exem- 
plum,  pro  capite  hominis  quo  erat  indutus,  tributum  sol- 
vere  non  dedignatus  est3.  Jubentur  autem  etiam  s&rvi 
Ghristiani  et  boni  fideles  dominis  suis  temporalibus 
aequanimiter  fideliterque  servire4,  quos  judicaturi  sunt,  si 
usque  in  finem  iniquos  invenejint,  aut  cum  quibus  aequa- 
liter  regnaturi  sunt,  si  et  illi  ad  verum  Deum  conversi 
fuerint.  Omnibus  tamen  praecipitur  servire  humanis  po- 
testatibus  atque  terrenis,  quo  usque  post  tempus  praefini- 
tum,  quod  significant  septuaginta  anni,  ab  istius  saeculi 
confusione  tanquam  de  captivitate  Babylonias,  sicut  Jeru- 
salem  liberetur  Ecclesia.  Ex  cujus  captivitatis  occasione 
ipsi  etiam  terreni  reges  desertis  idolis,  pro  quibus  perse- 
quebantur  Christianos,  unum  verum  Deum  et  Christum 
Dominum  cognoverunt  et  colunt,  pro  quibus  apostolus 
Paulus  jubet  orari,  etiam  cum  persequerentur  Ecclesiam. 
Sic  enim  dicit :  «  Obsecro  itaque  primum  fieri  deprecatio- 
»  nes,  adorationes,  interpellationes,  gratiarum  actiones, 
»  pro  regibus,  pro  omnibus  hominibus,  et  omnibus  qui  in 
»  sublimitate  sunt,  ut  securam  et  tranquillam  vitam  aga- 
»  mus  cum  omni  pietate  et  charitate5.  »  Itaque  per  ipsos 

T  Jerem.  xxix,  4-  —  2  Rora.  xm;  1-7.  —  3  Matth.  xvn,  27.  —  4  Ephes. 
vr,  5.  --  5  1  Tim.  n,  \-i. 

data  pax  est  Ecclesire,  quamvis  temporalis,  tranquillitas 
temporalis  ad  cedificandas  spiritaliter  domos  et  plantandos 
hortos  et  vineas.  Nam  et  ecce  te  modo  per  istum  sermo- 
nem  sedificamus  atque  plantamus.  Et  hoc  fit  per  totum 
orbem  terrarum  cum  pace  regum  Christianorum,  sicut 
idem  dicit  Apostolus  :  «  Dei  agricultura,  Dei  aedificatio  es- 
»  tis ' .  » 

XXXVIII.  Et  post  annos  quidem  septuaginta,  quos 
mystice  prophetaverat  Jeremias,  ut  finem  temporum  prae- 
figuraret,  tamen  ut  ipsa  figura  integraretur,  facta  est  in 
Jerusalem  restitutio  sedificationis  templi  Dei2 :  sed  quia 
totum  figurate  agebatur,  non  erat  firma  pax  ac  libertas 
reddita  Judaeis.  Itaque  postea  a  Romanis  victi  sunt,  et 
tributarii  facti.  Ex  illo  sane  tempore  ex  quo  terram  pro- 
missionis  acceperunt,  et  reges  habere  cceperunt,  ne  in  ali- 
quo  regum  suorum  completum  esse  arbitrarentur  quod  eis 
liberator  Ghristus  promittebatur,  apertius  per  multas  pro- 
phetias  prophetatus  est  Christas,  non  solum  ab  ipso  David 
in  libro  Psalmorum,  sed  etiam  a  caeteris  et  magnis  et 
sanctis  Prophetis,  usque  ad  tempus  captivitatis  in  Babylo- 
niam  :  et  in  ipsa  captivitate  fuerunt  Prophetse,  qui  ven- 
turum  Dominum  Jesum  Christum  liberatorem  omnium 
prophetarent.  Et  posteaquam  templum  transactis  septua- 
ginta  annis  restitutum  est,  tantas  pressuras  et  calamitates 
a  regibus  gentium  Jud^ei  perpessi  sunt,  ut  intelligerent 
nondum  venisse  liberatorem,  quem  non  spiritaliter  libera 
turum  inteliigebant,  sed  pro  liberatione  carnali  desidera- 
bant. 

1  i  Cor.  10,  9.  — 2  Jerem.  xxv,  12,  et  xxix,  10. 


532  S.     AUGUSTTNI     EPTSCOPl 

1  \  \\  \n\ai\u\iA\\nu\\^u\\\n\u\\\u\\u\\n\\\\n>\\\>un  w  \  \  \\  \\  u\\  \i 

CAPUT  XXTI. 

/Etates  mundi  sex . — Sexta  cetas  ex  adventu  Christi. 
—  Christus  Novum  Testamentum  sempiternce  hce- 
reditatis  manifestans,  terrena  contemnere  exem- 
plo  docet.  —  ISativitas  ejus,  vita  et  mors. 

XXXIX.  Peractis  ergo  quinque  setatibus  saeculi,  qua- 
rum  prima  est  ab  initio  generis  humani,  id  est,  ab  Adam, 
qui  primus  homo  factus  est,  usque  ad  Noe  l,  qui  fecit  ar- 
cam  in  diluvio  ;  inde  secunda  est  usque  ad  Abraham,  qui 
pater  dictus  est  omnium  quidem  gentium'2,  quae  fidem  ip- 
sius  imitarentur;  sed  tamen  ex  propagine  carnis  suae  fu- 
turi  populi  Judaeorum  :  qui  ante  fidem  christianam  gen- 
tium,  unus  inter  omnes  omnium  terrarum  populus  unum 
verum  Deum  coiuit,  ex  quo  populo  salvator  Ghristus  se- 
cundum  carnem  veniret.  Isti  enim  articuli  duarum  aeta- 
tumeminent  in  veteribusLibris  :  reliquarum  autem  trium 
in  Evangelio  etiam  declarantur3,  cum  carnalis  origo  Do- 
mini  Jesu  Christi  commemoratur.  Nam  tertia  est  ab  Abra- 
ham  usque  ad  David  regem :  quarta  a  David  usque  ad  illam 
captivitatem,  qua  populus  Dei  in  Babyloniam  transmigra- 
vit :  quinta  ab  illa  transmigratione  usque  ad  adventum 
Domini  nostri  Jesu  Christi;  ex  cujus  adventu  sexta  aetas 
agitur  :  ut  jam  spiritalis  gratia,  quae  paucis  tunc  Patriarchis 
et  Prophetis  nota  erat,  manifestaretur  omnibus  gentibus  : 
ne  quisquam  Deum  nisi  gratis  coleret,  non  visibilia  prae- 

1  Oon    vi,  22.  —  a  Ibid,  xvn,  4-  —  3  Malth.  i,  17. 


DE    CATECH1ZANDIS    RTJDIBVS.  533 

mia  servitutis  suae  et  praesentis  vitae  felicitatem,  sedsolam 
vitam  eeternam,  in  qua  ipso  Deo  frueretur,  ab  illo  deside- 
rans-,  ut  hac  sexta  setate  mens  humana  renovetur  ad  ima- 
ginem  Dei,  sicut  sexta  die  homo  factus  est  ad  imaginem 
Dei l.  Tunc  enim  et  lex  impletur,  dum  non  cupiditate  re- 
rum  temporalium,  sed  charitate  illius  qui  praecepit,  fiunt 
quaecumque  praecepit.  Quis  autem  non  redamare  affectet 
justissimum  et  misericordissimum  Deum,  qui  prior  sic 
amavit  injustissimos  et  superbissimos  homines,  ut  propter 
eos  mitteret  unicum  Filium,  per  quem  fecit  omnia,  qui 
non  sui  mutatione,  sed  hominis  assumptionehomo  factus, 
nonsolum  cum  eis  vivere,  sed  etiam  pro  eis  et  ab  eis  posset 
occidi  ? 

XL.  Itaque  Novum  Testamentum  haereditatis  sempi- 
ternaemanifestans,  in  quo  renovatus  homo  per  gratiam  Dei 
ageret  novam  vitam,  hoc  est,  vitam  spiritalem;  ut  Vetus 
ostenderet  primum,  inquo  carnalis  populus  agensveterem 
hominem,  exceptis  paucis  intelligentibus  Patriarchis  et 
Prophetiset  nonnullislatentibus  Sanctis,  carnaliter  vivens 
carnalia  praemia  desiderabat  a  Domino  Deo,  et  in  figura 
spiritalium  bonorum  accipiebat :  omnia  ergo  bona  terrena 
contempsit  homo  factus  Dominus  Christus,  ut  contem- 
nenda  monstraret;  et  omnia  terrena  sustinuit  mala,  quce 
sustinenda  praecipiebat :  ut  neque  in  illis  quaereretur  feli- 
citas,  neque  in  istis  infelicitas  timeretur.  Natus  enim  de 
matre,  quae  quamvis  a  viro  intacta  conceperit,  semperque 
intacta  permanserit,  virgo  concipiens,  virgo  pariens,  virgo 
moriens,  tamen  fabro  desponsata  erat,  omnem  typhum 
carnalis  nobilitatis  extinxit.  Natus  etiam  in  civitate  Beth- 
lehem,  quae  inter  omnes  Judaeae  civitates  ita  erat  exigua, 
ut  hodieque  villa  appelletur,  nohvit  quemquam  de  cujus- 
quam  terrenae  civitatis  sublimitate  gloriari.  Pauper  etiam 

'  Gen.  1,  17. 

factus  est  cujus  sunt  omnia,  et  per  quem  creata  sunt  om- 
nia  ;  ne  quisquam  cum  in  eum  crederet,  de  terrenis  divi- 
tiis  auderet  extolli.  ftoluit  rex  ab  hominibus  fieri  ;  quia 
humilitatis  ostendebat  viam  miseris,  quos  ab  eo  superbia 
separaverat :  quamvis  sempiternum  ejus  regnum  universa 
creatura  testetur.  Esurivit  qui  omnes  pascit  •,  sitivit  per 
quem  creatur  omnis  potus,  et  qui  spiritaliter  panis  est 
esurientium  fonsque  sitientium  :  ab  itinere  terrestri  fati- 
gatus  est,  qui  se  ipsum  nobis  viam  fecit  in  ccelum  :  velut 
obmutuit  et  obsurduit  coram  conviciantibus,  per  quem 
mutus  locutus  est  et  surdus  audivit :  vinctus  est,  qui  de 
infirmitatum  vinculis  solvit :  flagellatus  est,  qui  omnium 
dolorum  flagella  de  hominum  corporibus  expulit :  cruci- 
fixus  est,  qui  cruciatus  nostros  finivit :  mortuus  est,  qui 
mortuos  suscitavit.  Sed  et  resurrexit  nunquam  moriturus, 
ne  ab  illo  quisquam  sic  disceret  mortem  contemnere,  quasi 
nunquam  victurus. 

CAPUT  XXIII. 

Spiritus  sanctus  die  quinquagesimo  post  resurrec- 
tionem  Christi  missus.  —  Judcei  prcedicatione 
Apostolorum  coiwersi,  vita?  evangelica?  studiofla- 
grantes.  —  Ecclesia?  apud  gentesper  Paulum  con- 
stituta;. 

XLI.  Iwde  confirmatis  Discipulis,  conversatus  cum  eis 
quadraginta  diebus,  eisdem  spectantibus  ascendit  in  cce- 
lum;  et  completis  a  resurrectione  quinquaginta  diebus 
misit  eis  Spiritum  sanctum,  (promiserat  enim,)  per  quem 

diffusa  charitate  in  cordibus  eorum,  non  solum  sine  onere, 
sed  etiam  cum  jucunditate  legem  possent  implere.  Quae 
data  est  Judaeis  in  decem  praeceptis,  quod  appellant  Deca- 
logum.  Quae  rursus  ad  duo  rediguntur,  ut  diligamus  Deum 
ex  toto  corde,  ex  tota  anima,  ex  tota  mente  ;  et  diligamus 
proximum  sicut  nos  ipsos  '.  Nam  in  his  duobus  praeceptis 
totam  Legem  Prophetasque  pendere,  ipse  Dominus  et  dixit 
in  Evangelio,  et  suo  manifestavit  exemplo2.  Nam  et  popu- 
lus  Israel  ex  die  quo  primum  Pascha  in  imagine  celebra- 
runt  ovem  occidentes  et  manducantes ,  cujus  sanguine 
postes  eorum  ad  salutis  tutelam  signati  sunt3 ;  ex  ipso 
ergo  die  quinquagesimus  dies  impletus  est,  et  legem  ac- 
ceperunt  scriptam  digito  Dei4,  quo  nomine  jam  diximus 
significari  Spiritum  sanctum 5 :  sicut  post  Domini  passio- 
nem  et  resurrectionem,  quod  est  verum  Pascha,  quinqua- 
gesimo  die  ipse  SpiritussanctusDiscipulismissus  est:  non 
jam  lapideis  tabuljs  corda  dura  significans;  sed  cum  essent 
unum  in  locum  congregati  in  ipsa  Jerusalem,  factus  est 
subito  de  ccelo  sonus,  quasi  ferretur  flatus  vehemens,  et 
visae  sunt  illis  linguae  divisae  quasi  ignis0,  et  cceperunt 
linguis  loqui,  ita  ut  omnes  qui  ad  illos  venerant ,  suam 
linguam  quisque  cognosceret :  (ad  illam  enim  civitatem  ex 
omni  terra  conveniebant  Judaei,  quacumque  dispersi  erant, 
et  diversas  linguas  gentium  diversarum  didicerant:)deinde 
cum  tota  fiducia  Christum  praedicantes,  in  ejus  nomine 
multa  signa  faciebant,  ita  ut  quemdam  mortuum  trans- 
eunte  Petro  umbra  ejus  tetigerit,  et  resurrexerit7. 

XLII.  Sed  cum  viderint  Judaei  tanta  signa  fieri  in  ejus 
nomine,  quem  partim  per  invidiam,  partim  pererrorem 
crucifixerunt,  alii  irritati  sunt  ad  persequendos  praedica- 
tores  ejus  Apostolos,  alii  vero  idipsum  amplius  admiran- 

!  Matth.  xxii,  37.  —  *  Ibid.  4o.  —  3  Exod.  xu.  —  4  IbiJ.  xix,  1.  —  5  Luc. 
xii,  20.  —  6  Act.  11,  i,  etc.  —  7  Ibitl.  v,  i5, 


536  3.    ATJGUSTIM    EPISC0PI 

tes,  quod  in  ejus  nomine,  quem  veluti  a  se  oppressum  et 
victum  riserant,  tanta  miracula  fierent,  pcenitendo  con- 
versi  crediderunt  in  eum  millia  Judaeorum.  Non  erantjam 
illi  temporalia  beneficia  terrenumque  regnum  desiderantes 
a  Deo,  nec  promissum  regem  Ghristum  carnaliter  expec- 
tantes-,  sed  immortaliter  intelligentes  et  diligentes  eum, 
qui  pro  ipsis  ab  ipsis  tanta  mortaliter  pertulit,  et  eis  usque 
ad  sui  sanguinis  peccata  donavit,  et  immortalitatem  ase 
sperandam  et  desiderandam  exemplo  suae  resurrectionis 
ostendit.  Itaque  jam  veteris  hominis  terrena  desideria 
mortificantes,  et  spiritalis  vitae  novitate  flagrantes,  sicut 
praeceperat  in  Evangelio  Dominus,  vendebant  omnia  quae 
habebant,  et  pretia  rerum  suarum  ante  pedes  Apostolorum 
ponebant,  ut  ipsi  distribuerent  unicuique,  sicut  cuique 
opus  erat1 :  viventesque  in  christiana  dilectione  concordi- 
ter,  non  dicebant  aliquid  suum,  sed  erant  illis  omnia 
communia,  et  anima  et  cor  unum  in  Deum.  Deinde  etiam 
ipsi  a  Judaeis  carnalibus  civibus  carnis  suae  persecutionem 
passi  atque  dispersi  sunt,  ut  latius  Christus  eorum  disper- 
sione  praedicaretur,  et  imitarentur  etiam  ipsi  patentiam 
Domini  sui :  quia  qui  eos  mansuetus  passus  fuerat,  man- 
suefactos  pro  se  pati  jubebat. 

XLIII.  Exipsis  sanctorum  persecutoribus  fuerat  etiam 
apostolus  Paulus,  et  in  Christianos  maxime  saeviebat :  sed 
postea  credens  et  Apostolus  factus,  missus  est  ut  gentibus 
Evangelium  praedicaret,  graviora  perpessus  pro  nomine 
Christi,  quam  fecerat  contra  nomen  Christi.  Ecclesias  au- 
tem  constituens  per  omnes  gentes  qua  Evangelium  semi- 
nabat,  impense  praecipiebat,  ut  quoniam  ipsi  ex  ldolorum 
cultu  venientes.  et  ad  unum  Deum  colendum  rudes,  non 
facile  poterant  rebus  suis  venditis  et  distributis  servire 
Deo,  oblationes  facerent  in  pauperes  sanctorum  qui  erant 

1  Act  ii,  44  et  lvj  34 

in  Ecclesiis  Judsere,  quae  Christo  crediderant :  ita  lilos  tan- 
quam  milites,  illos  autem  tanquam  stipendiarios  provin- 
ciales  apostolica  doctrina  constituit  j  inserens  eis  Ghristum 
velut  lapidem  angularem,  sicut  per  Prophetam  praenun- 
tiatus  erat,  in  quo  ambo  quasi  parietes  de  diverso  venien- 
tes,  de  Judaeis  videlicet  atque  gentibus,  germana  charitatc 
copularentur  * .  Sed  postea  graviores  et  crebriores  perse- 
cutiones  ex  incrudelis  gentibus  adversus  Christi  Ecclesiam 
surrexerunt,  et  implebatur  indiessingulos  verbum  Domini 
praedicentis :  «  Ecce  ego  mitto  vos  velut  oves  in  medio  lu- 
»  porum-.  » 

CAPUT  XXIV. 


Ecclesia  quasi  vilis  pullulat,  et  putatur.  — Ex  iis  quce 
videntur  impleta,  credantur  pra?dicta  qua?  restant 
implenda,  pra°serlim  judicium  futurum. 

XLIV.  Sed  illa  vitis  quae  per  orbem  terrarum,  sicut  de 
illa  prophetatum,  et  ab  ipso  Domino  praenuntiatum  erat, 
fructuosos  palmites  diflimdebat,  tanto  pullulabat  amplius, 
quanto  uberiore  Martyrum  sanguine  rigabatur.  Quibus 
per  omnes  terras  innumerabiliter  pro  fidei  veritate  morien- 
tibus,  etiam  ipsa  persequentia  regna  cesserunt,  et  ad  Chris- 
tum  cognoscendum  atque  venerandum  fracta  superbiae 
cervice  conversa  sunt.  Oportebat  autem  ut  eadem  vitis, 
sicut  a  Domino  identidem  praedictum  erat,  putaretur3,  et 
ex  ea  praeciderentur  infructuosa  sarmenta,  quibus  haereses 

1  Psal.  cxvn.  11  et  Isai.  xxvhi,  iG.  —  J  Malth.  x,  16.  —  3  Joan.  xv,  3. 

et  schismata  per  loca  factasunt,  sub  Christi  nomine,  non 
ipsius  gloriam,  sed  suam  quaerentium,  per  quorum  adver- 
sitates  magis  magisque  exerceretur  Ecclesia  et  probaretur 
atque  illustraretur  et  doctrina  ejus  et  patientia. 

XLV.  Omnia  ergo  haec,  sicut  tanto  ante  prsedicta  legi- 
mus,  sic  et  facta  cognoscimus  :  et  quemadmodum  primi 
Christiani,  quia  nondum  ista  provenisse  videbant,  mira- 
culis  movebantur  ut  crederent ;  sic  nos  quia  omnia  ista 
ita  completa  sunt,  sicut  ea  in  libris  legimus,  qui  longe 
antequam  haec  implerentur  conscripti  sunt ,  ubi  omnia 
futura  dicebantur,  et  preesentia  jam  videntur,  aedifica- 
mur  ad  fidem,  ut  etiam  illa  quse  restant,  sustinentes  et 
perseverantes  in  Domino,  sine  dubitatione  ventura  creda- 
mus.  Siquidem  adhuc  tribulationes  futurse  in  eisdem 
Scripturis  leguntur,  et  ipse  ultimus  judicii  dies,  ubi  omnes 
cives  ambarum  illarum  civitatum  receptis  corpoiibus  sur- 
recturi  sunt,  et  rationem  vitae  suse  ante  tribunal  Christi 
judicis  reddituri.  Veniet  enim  in  claritate  potestatis,  qui 
prius  in  humilitate  humanitatis  venire  dignatus  est,  et 
omues  pios  ab  impiis  segregabit :  non  tantum  eis  qui  in 
eum  credere  omnino  noluerunt,  sed  etiam  eis  qui  frustra 
et  infructuose  crediderunt  in  eum  ;  illis  daturus  regnum 
secum  aeternura,  illis  autem  poenam  aeternam  cum  diabolo. 
Sed  sicut  nullum  gaudium  rerum  temporalium  ex  aiiqua 
parte  simile  potest  inveniri  gaudio  vitae  ceternae,  quam 
sancti  accepturi  sunt :  ita  nullus  cruciatus  pcenarum  tem- 
poralium  potest  sempiternis  iniquorum  cruciatibus  com- 
parari. 

CAPUT  XXV. 

Fides  resurrectionis  suadetur.  —  Mors  perpetua  in 
tormentis.  —  Vita  ceterna  sanctorum.  —  Cavendum 
non  tarztum  a  paganis,  Judceis,  et  hcereticis,  sed 
etiam  a  malis  Christianis.  —  Societas  sit  cum  bo- 
jiis :  non  tamen  spes  in  ipsis  ponatur. 

XLVI.  Itaque,  frater,  confirma  te  ipsum  in  ejus  nomine 
atque  adjutorio  cui  credis,  adversus  linguas  eorum  qui 
fidem  nostram  irrident,  de  quibus  diabolus  seductoria 
verba  loquitur ,  maxime  volens  irridere  fidem  resurrectio- 
nis.  Sed  ex  te  ipso  crede  futurum  te  esse  cum  fueris,  quando 
cum  ante  non  fueris,  nunc  esse  te  vides.  Ubi  enim  erat 
ista  moles  corporis  tui  et  ista  forma  membrorumque  com- 
pago  ante  paucos  annos,  prius  quam  natus,  vel  etiam  prius 
quam  in  matris  utero  conceptus  esses,  ubi  erat  haec  moles 
et  haec  statura  corporis  tui?  Nonne  de  occultis  hujus  crea- 
turae  secretis,  Domino  Deo  invisibiliter  formante,  processit 
in  lucem,  certisque  setatum  incrementis  in  istam  magni- 
tudinem  formamque  surrexit?  Numquid  ergo  difficile  est 
Deo,  qui  etiam  aggeres  nubium  ex  occulto  in  momento 
contrahit,  et  contegit  ccelum  in  ictu  temporis,  reddere  is- 
tam  quantitatem  corporis  tui  sicut  erat,  qui  eam  facere 
potuit  sicut  non  erat?  Grede  ergo  fortiter  et  inconcusse, 
quia  omnia  quae  videntur  quasi  pereundo  humanis  oculis 
subtrahi,  salva  et  integra  sunt  omnipotentiae  Dei :  qui  ea 
cum  voluerit,  sine  ulla  mora  et  diflicultate  reparabit,  ea 
duntaxat  quee  justitia  ejus  reparanda  esse  judicat ;  ut  in 

his  corporibus  reddant  homines  factorum  suorum  rationem 
in  quihus  ea  fecerunt;  et  in  his  mereantur  aut  commuta- 
tionem  ccelestis  incorruptionis  pro  meritis  pietatis,  aut 
corruptibilem  corporis  conditionem  promeritis  iniquitatis, 
non  quae  morte  solvatur,  sed  qu?e  materiam  sempiternis 
doloribus  praebeat. 

XLVII.  Fuge  ergo  per  immobilem  fidem  et  mores  bo- 
nos,  fuge,  frateiv,  illa  tormenta,  ubi  nec  tortores  deficiunt, 
nec  torti  moriunlur  ;  quibus  sine  fine  mors  est,  non  posse 
in  cruciatibus  mori.  Et  exardesce  amore  atque  desiderio 
sempiternae  vitae  sanctorum,  ubi  nec  operosa  erit  actio,  nec 
requies  desidiosa  :  laus  erit  Dei  sine  fastidio,  sine  defectu  : 
nullum  in  animo  taedium  ,  nullus  labor  in  corpore  ;  nulla 
indigentia^  nec  tua  cui  subveniri  desideres,  nec  proximi 
cui  subvenire  festines.  Omnes  deliciae  Deus  erit  et  satietas 
sanctae  civitatis  in  illo  et  de  illo  sapienter  heateque  viven- 
tis,  Elhciemur  enim,  sicut  ab  illo  promissum  speramus  et 
expectamus,  aequales  Angelis  Dei1,  et  cum  eis  pariter  illa 
Trinitate  perfruemur  jam  per  speciem,  in  qua  nunc  per 
fidem  ambulamus2.  Credimus  enim  quod  non  videmus , 
ut  ipsis  meritis  fidei  etiam  videre  qnod  credimus  et  inhae- 
rere  mereamur  :  ut  aequalitatem  Patris  et  Fihi  et  Spiritus 
sancti,  et  ipsius  Trinitatis  unitatem,  quomodo  sint  haec 
tria  unus  Deus,  non  jam  verbis  fidei  et  strepentibus  sylla- 
bis  personemus,  sed  contemplatione  purissima  et  ardentis- 
sima  in  illo  silentio  sorbeamus. 

XLVIII.  Haec  tene  fixa  in  corde  tuo,  et  invoca  Deum 
cui  credis,  ut  tueatur  te  adversus  tentationes  diaboli  :  et 
esto  cautus,  ne  tibi  aliunde  hostis  ille  subrepat,  qui  ad 
solatium  malevolentissimum  damnationissuae,  cum  quibus 
damnetur  inquirit.  Non  enim  per  eos  solos  qui  Christianum 
nomen  oderunt,  et  dolent  eo  nomine  occupatum  csse  or- 

1  Luc.  xx.  36.  —  s  2  Cor.  v,  7. 

bem  terrarum,  etadhuc  simulacris  et  daemoniorum  curio- 
sitatibus  servire  desiderant,  audet  ille  tentare  Christianos : 
sed  etiam  per  eos  quos  paulo  ante  commemoravimus,  de 
unitate  Ecclesiae,  velut  putata  vite,  praecisos ,  qui  haeretici 
vel  schismatici  dicuntur,  conatur  etiam  id  quidem  inter- 
dum.  Sed  tamen  id  etiam  aliquando  conatur  et  per  Judaeos 
tentare,  atque  seducere.  Sed  maxime  cavendum  est,  ne 
per  homines  qui  sunt  in  ipsa  catholica  Ecclesia,  quos  velut 
paleam  usque  ad  tempus  ventilationis  suae  sustinet,  unus- 
quisque  tentetur  et  decipiatur.  Propterea  enim  Deus  patiens 
est  in  illos,  ut  et  suorum  electorum  fidem  atque  pruden- 
tiam  per  illorum  perversitatem  exercendo  confirmet ;  et 
quia  de  numero  eorum  multi  proficiunt,  et  ad  placendum 
Deo  miserati  animas  suas,  magno  impetu  convertuntur. 
Non  enim  omnes  sibi  per  patientiam  Dei  thesaurizant  iram 
in  die  irae  justi  judicii  ejus * :  sed  multos  eadem  omnipoten- 
tis  patientia  perducit  ad  saluberrimum  pcenitentiae  dolo- 
rem.  Quod  donec  fiat,  exercetur  per  eos  illorum  qui  jam 
rectam  viam  tenent,  non  solum  tolerantia,  sed  etiam  mise- 
ricordia.  Multos  ergo  visurus  es  ebriosos,  avaros,  frauda- 
tores,  aleatores,  adulteros,  foinicatores,  remedia  sacrilega 
sibi  alligantes,  praecantatoribus,  et  mathematicis  vel  qua- 
rumlibet  impiarum  artium  divinatoribus  deditos.  Animad- 
versurus  etiam  quod  illae  turbae  impleant  ecclesias  per  dies 
festos  Christianorum,  quae  implent  et  theatra  per  dies  so- 
lemnes  Paganorum ;  et  haec  videndo  ad  imitandum  tenta- 
beris.  Etquid  dicam,  videbis,  quod  etiam  nunc  jam  utique 
nosti :  non  enim  nescis  multos  qui  appellantur  Christiani, 
haec  omnia  mala  operari,  quae  breviter  commemoravi.  Et 
aliquando  fortasse  graviora  facere  homines  non  ignoras, 
quos  nosti  appellari  Christianos.  Sedsi  hoc  animo  venisti, 

'  Rom.  ii,  5. 

ut  quasi  securus  talia  facias,  multum  erras  :  nec  tibi  pro- 
derit  nomen  Christi,  cum  cceperit  illeseverissimejudicare, 
qui  prius  dignatus  est  misericordissime  subvenire.  Praedixit 
enim  ista,  et  ait  in  Evangelio  :  «  Non  omnis  qui  dicit  mihi: 
»  Domine,  Domine,  intrabit  in  regnum  coelorum,  sed  is 
)>  qui  facit  voluntatem  Patris  mei.  Multi  dicent  mihi  in 
»  illa  die  :  Domine,  Domine,  in  nomine  tuo  manducavi- 
)>  mus  et  bibimus ' .  »  Omnibus  ergo  qui  in  talibus  operi- 
bus  perseverant,  damnatio  finis  est.  Cum  ergo  videris 
multos  non  solum  haec  facere,  sed  etiam  defendere  atque 
suadere,  tene  te  ad  legem  Dei,  et  non  sequaris  praevarica- 
tores  ejus.  Non  enim  secundum  illorum  sensum,  sed  secun- 
dum  ilTius  veritatem  judicaberis. 

XLIX.  Conjungere  bonis,  quos  vides  amare  tecum  re- 
gem  tuum.  Multos  enim  inventurus  es,  si  et  tu  talis  esse 
cceperis.  Nam  si  in  spectaculis  cum  illis  esse  cupiebas  et 
eis  inhserere,  qui  tecum  vel  aurigam,  vel  venatorem,  vel 
aliquem  histrionem  simul  amabant ;  quanto  magis  te  de- 
lectare  debet  eorum  conjunctio,  qui  tecum  amant  Deum, 
de  quo  nunquam  erubescet  amator  ejus,  quia  non  solum 
ipse  non  potcst  vinci,  scd  ctiam  dilectores  suos  reddet  in- 
victos.  Nec  tamen  etiam  in  ipsis  bonis,  qui  te  vel  prsece- 
dunt  vel  tibi  comitantur  ad  Deum,  spem  tuam  collocare 
debes,  quia  nec  in  te  ipso  debes  quantumcumque  profe- 
ceris,  sed  in  illo  qui  eos  et  te  justificando  tales  facit.  Se- 
curus  es  enim  de  Deo,  quia  non  mutatur  :  de  homine  au- 
tem  nemo  prudenter  securus  est.  Sed  si  illos  qui  nondum 
justi  sunt,  amare  debemus  ut  sint ;  quanto  ardentius  qui 
jam  sunt,  amandi  sunt.  Sed  aliud  est  diligere  hominem, 
aliud  spem  ponere  in  homine :  tantumque  interest,  ut  illud 
Deus  jubeat,  hoc  prohibeat.  Si  autemaliquas  vel  insulta- 
tiones  vel  tribulationes  pro  nomine  Christi  passus  non 

1  Matth.  vii,  21  et  11. 

defeceris  a  fide,  nec  a  bona  via  deviaveris,  majorem  mer- 
cedem  accepturus  es  :  qui  autem  in  his  diabolo  cesserint, 
etiam  minorem  perdunt.  Sed  humilis  esto  Deo,  ut  non  te 
permittat  tentari  ultra  vires  tuas. 


GAPUT  XXVI 

Initiatio  catechumeni,  cum  expositione  signorum.  — 
Sermo  quandoque  brevior  adhibendus.  —  Incipit 
sermo  alius  brzvior.  —  Filius  Dei  missus,  ut  a  morte, 
quce  per  Adamum  intravit,  liberaremur. 

L.  His  dictis  interrogandus  est  an  haec  credat,  atque 
observare  desideret.  Quod  cum  responderit,  solemniter 
utique  signandus  est  et  Ecclesiae  more  tractandus.  De  sa- 
cramento  sane  *  quod  accipit,  cum  ei  bene  commendatum 
fuerit,  signacula  quidem  rerum  divinai  utn  esse  visibilia  , 
sed  res  ipsas  invisibiles  in  eis  honorari ;  nec  sic  habendam 
esse  illam  speciena  benedictione  sanctificatam,  quemad- 
modum  habetur  in  usu  quolibet :  dicendum  etiam  quid 
significet  et  sermo  ille  quem  audivit,  quid  in  illo  condiat, 
cujus  illa  res  similitudinem  gerit.  Deinde  monendus  est  ex 
hac  occasione,  ut  si  quid  etiam  in  Scripturis  audiat  quod 
carnaliter  sonet,  etiamsi  non  intelligit,  credat  tamen  spiri- 
tale  aliquid  significari,  quod  ad  sanctos  mores  futuramque 
vitam  pertineat.  Hoc  autem  ita  breviter  discit,  ut  quidquid 
audierit  ex  Libris  canonicis  quod  ad  dilectionem  aeternita- 
tis  et  veritatis  et  sanctitatis,  et  ad  dilectionem  proximi  re- 

1  Forte  salis. 

ferre  11011  possit,  figurate  dictum  vel  gestum  esse  credat ; 
atque  ita  conetur  intelligere,  ut  ad  illam  geminam  referat 
dilectionem.  Ita  sane  ut  proximum  non  carnaliter  intelli- 
gat,  sed  omnem  qui  cum  eo  in  illa  sancta  civitate  potest 
esse ,  sive  jam,  sive  nondum  appareat  :  et  ut  de  nullius 
hominis  correctione  desperet,  quem  patientia  Dei  videt 
vivere,  non  ob  aliud,  sicut  Apostolus  ait,  nisi  ut  adducatur 
ad  pcenitentiam1. 

Ll.  Si  longus  tibi  videtur  iste  sermo,  quo  tanquam  pros- 
sentem  rudem  hominem  instruxi,  licet  ea  tibi  dicere  bre- 
vius,  longiorem  tamen  esse  debere  non  puto  :  quanquam 
multum  interest,  quid  res  ipsa  cum  agitur  moneat,  et  quid 
auditorum  praesentia  non  solum  ferre,  sed  etiam  deside- 
rare  se  ostendat.  Cum  autem  celeritate  opus  est,  vide  quam 
facile  explicari  tota  res  possit.  Fac  rursus  adesse  aliquem, 
qui  velit  esse  Christianus  :  ergo  et  interrogatum,  illud 
quod  superior  respondisse;  quia  et  si  non  hoc  respondet, 
hoc  eum  respondere  debuisse  dicendum  est.  Deinde  hoc 
modo  et  caetera  contexenda. 

LII.  Vere,  frater,  illamagna  et  vera  beatitudo  est,  quae 
in  futuro  saeculo  sanctis  promittitur.  Omnia  vero  visibilia 
transeunt,  et  omnis  hujus  saeculi  pompa  et  deliciae  et  cu- 
riositas  interibunt,  et  secum  ad  interitum  trahunt  amato- 
res  suos.  A  quo  interitu,  hoc  est,  pcenis  sempiternis  Deus 
misericors  volens  homines  liberare,  si  sibi  ipsi  non  sint  ini- 
mici,  et  non  resistant  misericordiae  Creatoris  sui,  misit 
unigenitum  Filium  suum,  hoc  est,  Verbum  suum  nequale 
sibi,  per  quod  condidit  omnia.  Et  manens  quidem  in  Di- 
vinitate  sua,  et  non  recedens  a  Patre,  nec  in  aliquo  muta- 
tus,  assumendo  tamen  hominem,  etin  carne  mortali  homi- 
nibus  apparendo  venit  ad  homines  :  ut  quemadmodum 
per  unum  hominem  qui  primus  factus  est,  id  est  Adam, 

1  Rom.  u,  4- 

mors  intravit  in  genus  humanum,  quia  consensit  mulieri 
suse  seductae  a  diabolo^  ut  praeceptum  Dei  transgrederen- 
tur  5  sic  per  unum  hominem  qui  etiam  Deus  est  Dei  Filius, 
Jesum  Christum ,  deletis  omnibus  peccatis  prseteritis , 
credentes  in  eum  omnes  in  seternam  vitam  ingrederen- 
tur. 


CAPUT   XXVII. 

Prophetias  Veteris  Testamentiimpletas  cerniin  Ec- 
clesia.  — Hinc  jirmata  Jides  eorum  quce  ventura 
restant,  judicii  ultimi  et  resurrectionis . —  Cavendce 
tentationes  a  mcdis  etiam  in  Ecclesia  repertis.  — 
Societas  cum  bonis. — Spes  omnis  in  Deo. 

LIII.  Omnia  enim  quae  nunc  vides  in  Ecclcsia  Dei,  et  sub 
Christi  nomine  per  totum  orbem  terrarum  geri,  ante  sae- 
cula  jam  praedicta  sunt,  et  sicut  ea  legimus,  ita  et  vide- 
mus-,  et  inde  aedificamur  in  fidem.  Factum  est  aliquando 
diluvium  per  totam  terram ,  ut  peccatores  delerentur  :  et 
tamen  illi  qui  evaserunt  in  arca,  sacramentum  futurae 
Ecclesiae  demonstrabant  ,  quae  nunc  in  fluctibus  saeculi 
natat,  et  per  lignum  crucis  Christi  a  submersione  liberatur. 
Praedictum  est  Abrahae  fideli  servo  Dei,  uni  homini,  quod 
de  illo  esset  populus  nasciturus,  qui  coleret  unum  Deum 
inter  caeteras  gentes  quae  idola  colebant :  et  omnia  quae 
illi  populo  ventura  praedicta  sunt ,  sic  evenerunt  ut  prae- 
dicta  sunt.  Prophetatus  est  in  illo  popn]  3  etiam  Christns 
Rex  omnium  s.inctorum  et  Deus  venturur  ex  semineipsins 

Abraham  secundum  carnem  ,  quam  assumpsit ,  ut  omnes 
etiam  filiiessent  Abrahae,  qui  fidem  ejus  imitarentur  5  et 
sic  est  factum  :  natus  est  Christusde  Maria  virgine,  quae 
ex  illo  genere  fuit.  Praedictum  est  per  Prophetas  quod  in 
cruce  passurus  esset  ab  eodem  populo  Judaeorum,de  cujus 
genere  secundum  carnem  veniebat ;   et  sic  est  factum. 
Praedictum  est  quod  resurrecturus  esset ;  resurrexit :  et  se- 
cundum  ipsa  praedicta  Prophetarum  ascendit  in  ccelum, 
et  discipulis   suis  Spiritum  sanctum   misit.   Praedictum 
est  non  solum  a  Prophetis  ,  sed  etiam  ab  ipso  Domino 
Jesu  Christo,  quod  Ecclesia  ejus  per  universum  orbem 
terrarum  esset  futura,  per  sanctorum  martyria  passiones- 
que  disseminata  •,  et  tunc  praedictum,  quando  adhuc  no- 
men  ejus  et  latebat  gentes,  et  ubi  notum  erat  irridebatur : 
et  tamen  in  virtutibus  miraculorum  ejus,  sive  quae  per  se 
ipse,  sive  quse  per   servos  suos  fecit,  dum  annuntiantur 
haec  et  creduntur,  jam  videmus  quod  prsedictum  est  esse 
completum  ,  regesque  ipsos  terrae  ,  qui  antea  perseque- 
bantur  Christianos,  jam  Christi  nomini  subjugatos.  Prae- 
dictum  est  etiam  quod  schismata  et  haereses  ex  ejus  Ec- 
clesia  essent  exiturae  ,  et  sub  ejus  nomine  per  loca  ubi 
possent ,  suam ,  non  Christi ,  gloriam  quassiturae  ;  et  ista 
completa  sunt. 

LIV.  Numquid  ergo  illa  quae  restant  non  sunt  ven- 
tura  ?  Manifestum  est  quia  sicut  ista  praedicta  venerunt , 
sic  etiam  illa  ventura  sunt  :  quaecumque  tribulationes 
justorum  adhuc  restant;  et  judicii  dies,  qui  separabitom- 
nes  impios  a  justis  in  resurrectione  mortuorum  :  et  non 
solum  eos  qui  sunt  extra  Ecclesiam,  sed  etiam  ipsius  Ec- 
clesiae  paleas ,  quas  oportet  usque  ad  novissimam  ventila- 
tionem  patientissime  sufferat ,  ad  ignem  debitum  segrega- 
bit.  Quiautem  irridentresurrectionem,  putantes  quod  caro 
ista  quia  putrescit,  resurgere  non  potest,  ad  pcenas  in  ea 

resurrecturi  sunt  :  et  ostendet  eis  Deus ,  quia  qui  potuit 
hsec  corpora  facere  antequara  essent,  potest  ea  in  mo- 
mento  restituere  sicuterant.  Omnes  autem  fideles  regna- 
turi  cum  Christo,  ita  resurgentin  eodem  corpore,  utetiam 
commutari  mereantur  ad  incorruptionem  angelicam  :  ut 
fiant  aequales  Angelis  Dei,  sicut  Dominus  ipse  promisit1 5  et 
laudent  eum  sine  aliquo  defectu  et  sine  aliquo  fastidio, 
semper  viventes  in  illo  et  de  illo,  cum  tali  gaudio  et  bea- 
titudine,  quali  nec  dici  nec  cogitari  ab  homine  potest. 

LV.  Tu  itaque  credens  ista  ,  cave  tentationes  ;  (quia 
diabolus  quaerit  qui  secum  pereant  : )  ut  non  solum  per 
eosqui  extra  Ecclesiam  sunt,  sivePagani,  sive  Judaei,  sive 
hseretici,  non  te  hostis  ille  seducat  ;  sed  etiam  quos  in  ipsa 
Ecclesia  catholica  videris  male  viventes,  aut  immoderatos 
voluptatibus  ventris  et  gutturis,  aut  impudicos,  aut  vanis 
curiositatibus  vel  illicitis  deditos,  sive  spectaculorum,  sive 
remediorum  autdivinationum  diabolicarum,  siveinpompa 
et  typho  avaritise  atque  superbiae,  sive  in  aliqua  vita  quam 
lex  damnat  et  punit ,  non  eos  imiteris  :  sed  potius  con- 
jungaris  bonis ,  quos  inventurus  es  facile ,  si  et  tu  talis 
fueris ;  ut  simul  colatis  et  diligatis  Deum  gratis  :  quia  to- 
tum  prsemium  nostrum  ipse  erit ,  ut  in  illa  vita ,  bonitate 
ejus  et  pulchritudine  perfruamur.  Sed  amandus  est ,  non 
sicut  aliquid  quod  videtur  oculis;  sed  sicut  amatur  sa- 
pientia  ,  et  veritas,  et  sanctitas ,  et  justitia,  et  charitas,  et 
si  quid  aliud  tale  dicitur  :  non  quemadmodura  sunt  ista  in 
hominibus ;  sed  quemadmodum  sunt  in  ipso  fonte  incor- 
ruptibilis  et  incommutabilis  sapientiae.  Quoscumque  ergo 
videris  haec  amare,  illis  conjuugere,  ut  per  Christum  qui 
homo  factus  est ,  ut  esset  Mediator  Dei  et  hominum ,  re- 
concilierisDeo.  Homines  autem  perversos,  etiamsi  intrent 
parietes  Ecclesiae,  non  eos  arbitreris  intraturos  in  regnum 

1  Luc.  xx,  36. 

coelorum  :  quia  suo  tempore  separabuntur,  si  seinmelius 
non  commutaverint.  Homines  ego  bonos  imitare ,  malos 
tolera ,  omnes  ama  :  quoniam  nescis  quid  cras  futurus  sit 
qui  hodie  malus  est.  Nec  eorum  ames  injustitiam ;  sed 
ipsos  ideo  ama,  ut  apprehendantjustitiam  :  quia  non  so- 
lum  dilectio  Dei  nobis  prsecepta  est ,  sed  etiam  dilectio 
proximi ,  in  quibus  duobus  prseceptis  tota  Lex  pendet  et 
Prophetae1.  Quam  non  implet  nisi  qui  donum  acceperit 
Spiritum  sanctum  ,  Patri  et  Filio  utique  tequalem  ;  quia 
ipsa  Trinitas  Deus  est  :  in  quo  Deo  spes  omnis  ponenda 
est.  In  homine  non  est  ponenda,  qualiscumque  ille  fuerit. 
Aliud  est  enim  ille  aquo  justificamur,  aliud  1111  cum  qui- 
bus  justificamur.  Non  autem  solum  per  cupiditates  dia- 
bolus  tentat ,  sed  etiam  per  terrores  insultationum  et  do- 
lorum  etipsiusmortis.  Quidquidautemhomo  passusfuerit 
pro  nomine  Christi,  et  pro  spe  vitae  aeternne,  et  permanens 
toleraverit,  major  ei  merces  dabitur  :  quod  si  cesserit 
diaboio ,  cum  illo  damnabitur.  Sed  opera  misericordise , 
cum  pia  humilitate  impetrant  a  Domino  ,  ut  non  permit- 
tat  servos  suos  tentari  plns  quam  possunt  sustinere-. 

•  Matth.  xxn,  37  et  39. — *  i  Cor,  x,  23. 

ANNOTATIONES. 


Annotatio  (1)  pag.  16. 


Significat  se  Catechumenorum  sacramento  jam  a  pri- 
mis  annis  initiatum  :  id  quod  rursum  hoc  in  opere  clarius 
prodit  lib.  vi ,  cap.  11  :  Figam ,  inquit,  pedes  in  eo 
gradu  ,  in  quo  puer  a  parentibus  positus  eram  ,  do- 
nec  inveniatur  perspicua  veritas.  De  sacramento  salis 
per  paschales  dies  Gatechumenis  concedendo  extat  Con- 
cilii  primiCarthaginensis,  can.  5;  ejusque  ritus  mentionem 
facit  non  semel  Augustinus  disertissime  vero  in  libro  de 
Catechizandis  rudibus,  cap.  26,  ubi  mendum  in  editiones 
non  leve  irrepsit  ad  haec  verba  ,  quid  in  illo  condatur , 
pro,  quid  in  illo  condiat. 

Annotatio  (2)  pag.  110. 

Evectio ,  quod  aliis  diploma ,  facultas  erat  usurpandi 
cursus  publici ,  quem  privato  cuilibet  usurpare  haud  li- 
cuisset.  Unde  lex  ab  Honorio  data  ferebat  :  Ne  quis  sibi 
deinceps  cursum  publicum  prwatus  usurpet,  nisi  cum 
aut  a  nobis  evocatur?  aut  a  clementice  nostrce  vene- 
rationediscedit.  Narrat  Julius  Capitolinus,  in  Pertinace, 
quod  is  tunc  pr&fectus  cohortis,  in  Syriarn  prqfectus, 

T.  Aurelio  imperatore ,  a  prceside  Syrice,  quia  sine 
diplomatibus  cursum  usurpaverat ,  pedibus  ab  An- 
tiochia  ad  legationem  suam  iter  facere  coactus  est. 

Annotatio  (3)  pag.  115. 

Consuetudinem  qua  de  hic  agitur,  tota  licet  Africa 
pridem  receptam ,  quoniam  in  comessationes  et  ebrie- 
tates  deflexerat,  rescindere  similiter  aggreditur  Augus- 
tinus  ,  et  ea  de  re  scribit  Epist.  xxn  ad  Aurelium  Car- 
thaginensem.  Quinetiam  Hipponensem  Ecclesiam  ipse 
nondum  episcopus  ab  hocce  more  penitus  revocat,  sicuti 
fidem  facit  Epistola  xxix  ad  Alypium. 

Annotatio  (4)  pag.  122. 

Fortean  Valentiniano  minori,  quia  ejus  comitatus 
apud  Mediolanum,  ex  Possidio  cap.  i ,  tum  erat  cons- 
titutus,  cum  ibi  rhetoricam  profitebatur  Augustinus  ;  qui 
praeterea  lib.  iii  contra  Petiliani  Litt.  cap.  xxv  scribit  se 
in  eadem  urbc  Bautoni  consuli ,  Kalendis  Januarii 
laudem  pro  sua  tunc  rketorica  professione  reci- 
tasse. 

Annotatio  (5)  pag.  155. 

Juvat  huncce  locum  ex  alio  illustrare.  Nempe  Enarrat. 
in  Psal.  xlvi,  n.  6,  sic  disserit  Augustinus  :  Lenticulam 
autem  invenimus  cibum  esse  JEgyptiorum ,  nam  ibi 
abundat  in  JEgypto ;  unde  magnificatur  lenticula 
Alexandrina,  et  venit  usque  ad  terras  nostras,  quasi 

hic  non  nascatur  lenticula.  Ergo  Esaii  desiderando 
cibum  JEgyptium ,  perdidit  primatum.  Sic  et  popu- 
lus  Judceorum  de  quo  dictum  est :  Conversi  sunt  corde 
in  iEgyptum ,  lenticulam  quodam  modo  desiderave- 
runt ,  et  primatum  perdiderunt. 

Annotatio  (6)  pag.  201. 

Quid  sinu  Abrahae  significari  crediderit  Augustinus , 
aperuit  ipse  in  lib.  iv  de  Anima  et  ejus  origine,  cap.  xvi, 
n.  24  :  Sinum  Abrahce intellige  remotam sedem  quietis 
atque  secretam,  ubi  est  Abraham  ;  et  ideo  Abrahce 
dictum,  non  quod  ipsius  tantum  sit ,  sed  quod  ipse 
pater  multarum  gentium  sit  positus ,  quibus  est  ad 
imitandum  fidei  principatum  propositus. 

mum-secundum ,  quo  nempe  cuai  Simplicianum  consuluisset, 

tii  monachi  vitam  ex  Pontitiani  relatione  cognovisset,  post  vehe- 
mentem  luctam  carnem  inter  et  animum,  codicem  Apostoli  coe- 
lesti  admonitus  oraculo  inspexit;  moxque  ex  illius  lectione  ad 
meliorem  frugem  toto  animo  immutatus  fuit,  pleneque  ad  Deum 
conversus. 

30. 

Prosequitur  interpretationem  hujusce  versiculi  :  ln  principio  fecit 
Deus  coelum  et  terram.  Illic  nomine  cceli  significatam  putat  spiri- 
talem  vel  intellectualem  illam  creaturam ,  quae  semper  faciem 
Dei  contemplatur  :  terrce  autem  vocabulo  informem  materiam , 
ex  qua  rerum  corporearum  species  fuerunt  posthac  formatse. 

erui  sensum  confitetur. 


Capit     i.  Dif6cilis  inquisitio  veri.  323 

U.  De  duplici  ccelo  et  terra.  324 

ui.  Quid  tenebrae  super  faciem  abyssi.  325 

iv.  Quid  terra  invisibilis  etincomposita.  326 

v.  Cur  sic  appellata  videtur  materia  informis.  ibid. 
vi.  Quid  olim  cum  Manichaeis  senserit  de  materia  informi , 

quid  modo.  327 
vn.  I.  Deus  fecit  de  nihilo  ccelum,  id  est,  Angelos;  et  terram, 

id  est,  informem  materiam.  —  II,  Trinitas,  unitas.  328 

viu.  Materia  informis  ex  nihilo  :  ex  hac  omnia  visibilia.  329 
ix.  Cur  absque  dierum  mentione  scriptum  est  Deum  fecisse 

in  principio  coelum  et  terram.  330 

x.  A  Deo  cupit  edoceri  331 

xi.   Quid  a  Deo  didicerit.  332 

m.  Creatura  duplex  carens  tempore.  334 


f>G4  INDEX. 

Capit  xin.  Cur  sine  dierum  commemoratione  dicit  Scriptura  ,  quod 

in  principio  fecit  Deus  ccelum  et  terram.  pag.  335 

xiv.  Scripturse  profunditas.  336 

xv.  Quae  de  Deo ,  deque  Angelis  et  informi  materia  sentit 

Auguslinus,  non  possunt  oblocutores  negare.  337 

xvi.  Rem  babere  non  vult  cum  iis,  qui  contradicunt  veritati 

divinae.  340 

xvu.  Ut  cceli  et  terrx  nominibus  aliud  et  aliud  intelligi  potest.  341 

xvm.  Quis  error  innoxius  in  Scripturis.  343 

xix.   Quae  Iiquido  vera.  344 

xx.  Inprincipio  creavit,  etc  ,  varie  intellectum.  345 

xxi.  Terra  erat  invisibilis,  etc,  varie  intellectum.  346 

xxn.  Aliquid  esse  a  Deo  conditum,  de  quo  sileat  Hber  Genesis, 

nihil  repugnat.  347 

xxui.  Duo  dissensionum  genera  in  Scripturis  interpretandis.         349 
xxiv.  Ex  multis  veris  non  debet  fidenter  asseri  hoc  aut  illud 

sensisse  Moysen.  350 

xxv.  Adversus  eos  qui  aliorum  interpretandi  rationem  temere 

rejiciunt.  351 

xxvi.  Qui  sermo  deceat  Scripturam.  353 

xxvn.  Scripturam  decet  humile  simplexque  verborum  genus.         354 

xxvin.  Ut  varie  intelligitur  ab  eruditis  Scriptura.  355 

xxix.  Quot  modis  dicitur  aliquid  prius.  357 

xxx.  Tractatores  Scripturce  diversa  sentientes  concordent  in- 

vicem  charitate  et  studio  veritatis.  359 

xxxi.  Sensisse  putandus  est  Moyses  quidquid  veri  potest  in  ip- 

sius  verbis  inveniri.  360 

xxxu.  Veri  Scripturae  sensus  a  Spiritu  sancto  revelantur.  361 

LIBER  XIII. 


Dei  bonitatem  in  rerum  productione  ac  perfectione  relucere;  tum 
etiam  Deum  Trinitatem,  ipsiusque  proprietatem  Spiritus  sancti 

LIBER  I. 

Instituitse  Augustinus  ad  capessendam  Dei  et  animae  scientiam; 
ac  primum  divinam  opem  implorat,  tum  agnita  iHius,  quam  con- 
cupiscit,  scientiae  prsecellentia ,  colloquitur  secum  de  animi  sui 
sanitate  promovenda,  ut  ad  contemplandum  Deum  tuto  demum 
assurgat.  Ad  extremum  libri  colligit  ea  quae  vera  sunt,  immor- 
talia  esse. 

bonum,  nihil  horrendum  nisi  quatenus  avocat. — II.  Cor- 
nelii  Celsi  sententia.  pag.  434 

xiii.   Quomodo  et  quibus  gradibus  perspiciatur  sapientia.  — 

Amor  verus.  436 

xiv.  Ipsa  Sapientia  medetur  oculis,  ut  videri  possit.  438 

xv.  Anima  quomodo  cognoscitur.  —  Fiducia  erga  Deuni.  440 

LIBER  II. 


Ideo  secum  Augustinus  de  vero  et  falso  copiose  disputat,  ut  demum 
veritatis  perpetuitate  bene  perspecta,  animam  ipsam  hominis,  qua? 
veritatis  sedes  est,  immortalem  esse  concludit. 

Caput    i.  De  immortalitate  hominis.  443 

u.  Veritas  perpetua.  445 

ui.  Si  falsitas  semper  erit ,  et  sine  sensu  esse  non  poterit , 

sequitur  animam  aliquam  semper  extituram.  446 

iv.  Ex  falsitatis  seu  veritatis  perpetuitate  possit-ne  colligi  ani- 

mae  immortalitas.  448 

v.  Verum  quid  sit.  449 

vi.  Unde  falsitas,  et  ubi.  451 

vn.  De  vero  et  simili.  Soliloquia  cur  dicta.  454 

vm.  Unde  verum  aut  falsum.  456 

ix.  Quid  falsum,  quid  fallax  et  quid  mendax.  457 

t.  Qusedam  eo  vera  quo  falsa.  459 

xi.  Disciplinanim  veritas.  —  Fabula  quid.  Quid  sit  gramma- 

tica.  460 

xii.  Quot  modis  qusedam  sint  in  alio.  463 

xin.  Immortalitas  animae  colligitur.  464 

xiv.  Excutitur  superior  syllogismus.  466 

xv.  Veri  et  falsi  natura.  468 

xvi.  An  meliora  deteriorum  nominibus  vocari  possint.  470 

xvu.  Kum  aliquid  ex  omni  parte  falsum  sit  aut  verum.  472 

xvni.  An  vere  sit  corpus.  473 

xix.  Veritas  immortalis  arguit  animre  immortafitatem.  475 

xx.  Qusedam  vera  credimus,  quaedam  recordamur  ,  qusedam 

nec  sensu ,  nec  phantasia ,  sed  tantum  ratione  depre- 

henduntur.  476 

DE    CATECHIZANDIS 

RUDIBUS. 


LIBER   UNUS. 


Rogatus  Augustinus  a  diacono  Carthaginensi ,  catcchizandi  artem 
docendam  suscipit  :  ac  primo  preecepta  tradit,  ut  id  officii  non 
tantum  certa  methodo  atque  idonea  ratione,  sed  etiam  sine  tee- 
dio  et  cum  hilaritate  impleatur.  Postea  revocatis  ad  usum  prse- 
ceptis,  profert  ipse  in  exemplum  sermones,  ad  eum  erudiendnm 
qui  Christianus  esse  velit,  comparatos  duos,  longiorem  unum  , 
alterum  brevissimum. 

Capct      i.  Rogatus  a  diacoao  Caithagincnsi  scvibit  de  catechizandis 

rudibus.  481 

n.  Sermo  ssepe  qui  audienti  placet,  displicet  dicenti  ;  unde  id 
contingat.  —  Qui  sermonem  habet ,  curet  ut  sine  fas- 
tidio  et  hilariter  dicat.  483 

111.  Narratio  plena  qum  fieri  debeat  catechizando.  —  Ad  cha- 
ritatis  finem  dirigenda  rarratio.  —  Scripturae  veteres 
propter  commendandum  Christi  adventum,  cujus  finis 
charitas.  486 

iv.  Prsecipua  causa  adventus  Christi,  charitatis  commendatio. 
—  Ac  dilectionem  referenda  esse  qure  de  Christo  ex 
Scripturis  narrantur  in  catechismo.  488 

v.  Accedens  ad  catechismum  scrutandus  quo  fine  velit  fieri 

Christianus.  491 

vi.  Exordium  catechismi ,  et  narratio  ab  historia  creationis 

mundi  usque  ad  praesens  tempus  Ecclesise.  493 

vu.  Resurrectio,  judicium,  et  alia  qutedam  post  narrationem 

intimanda.  494 

Caplt  vui.  Eruditi  quomodo  catechizandi.  naa.     496 

ix.  Gramraatici  et  Oratores  quomodo   tractandi.  —  Vox  ad 

aures  Dei,  animi  affectus.  498 

x.  Jam  de  hilaritate  comparanda.  —  Causaj  sex  Uedium  af- 

ferentes  catechizanli.  500 

xi.  Remedium  contra  secundam  taedii  causam.  503 

xii.  Remedium  contra  tertiam  causam  taedii.  505 

xiii.  Remedium  contra  quartani  causam  fastidii.  —  Auditor  vel 
audiendo  vel  stando  fatigatus,  quomodo  reoreandus.  — 
Usus  audiendi  verbum  Dei  sedendo  ,  in  quibusdam 
Ecclesiis  receptus.  507 

xiv.  Remedium  adversus  quintam  causam  taedii.  —  Remedium 
contra  sextam  causam  taedii.  —  Item  adversus  causam 
sextam.  5 10 

xv.  Pro  personarum  diversitate  temperanda  oratio.  513 

xvi.  Formula  orationis  catechistae.  —  Exordium  ductum  a 
laudabili  proposito  suscipiendoe  Cbristianae  religionis , 
propter  futuram  requiem.  Requies  in  rebus  inquietis 
non  quseranda.  —  Non  in  divitiis,  nec  in  honoribus.  — 
Requiem  quaerentes  in  oblectamentis  carnis  et  in  spec- 
taculis.  515 

xvii.  Reprehenditur  qui  velit  esse  Christianus  propter  commo- 
dum  temporale.  —  Christianus  vere  est,  qui  religionem 
profitetur  propter  futuram  requiem.  —  Transit  ad  nar- 
rationem  eoruin  quie  credenda  sunt.  —  Filius  Dei  cur 
homofactus.  518 

xvni.  De  hominis  et  rerum  alienarum  creatione  quid  credenduru. 
—  Horao  in  paradiso  constitutus.  —  Cur  creatus  qui 
praesciebatur  peccaturus.  —  Lapsus  hominis  et  angeli 
nihil  Deo  nocuit.  520 

xix.  In  Ecclesia  boni  et  mali  in  fine  separandi.  —  Civitates 
duae  ab  initio  generis  humani.  —  Diluvii  et  arcae  sacra- 
raentum.  —  De  Abrahamo  et  de  Israelitico  populo.  — 
Horum  dicta  et  facta,  prophetia  fuit.  523 

xx.  Israelitarum  servitus  in  ^Egypto  ,  et  liberatio  viaque  per 
mare  Rubrum.  —  Baptismus  figuratus.  —  Ovis  immo- 
latio  passionis  Christi  figura.  —  Lex  scripta  digito  Dei. 
Jerusalem  typus  civitatis  ccelestis.  526 

xxi.  Captivitas  Babylonica  et  in  ea  gesta  quid  significent.  — 

Post  captivitatem  Babylonicam  libertas  qualis  reddita.  529 

xxii.  yEtates  raundi  sex.  —  Sexta  ietas  ex  adventu  Christi.  — 

Christus  Novura  Testamentuui  sempitemae  haereditatis 
manifestans ,  terrena  contemnere  exempio  docet.  — 
Nativitas  ejus,  vita  et  mors.  pag.    532 

Capct  xihi.  Spiritus  sanctus  die  quinquagesimo  post  resmTectionem 
Christi  missus. — Judtei  praedicatione  Apostolorum  con- 
versi ,  vitae  evangehcae  studio  flagrantes .  —  Ecclesia; 
apud  gentes  per  Paulum  constitutae.  534 

xxiv.  Ecclesia  quasi  vitio  pullulat ,  et  putatur.  —  Ex  iis  quae 
videntur  impleta,  credantur  praedicta  quae  restant  im- 
plenda ,  praesertim  judicium  f uturutu.  537 

xxv.  Fides  resurrectionis  suadetur.  — r  Mors  perpetua  in  tor- 
mentis.  —  Yita  aeterna  sanctorum.  —  Cavendum  non 
tantum  a  paganis,  Judaeis,  et  haereticis,  sed  etiam  a 
malis  Christianis.  —  Societas  sit  cum  bonis  :  non  tamen 
spes  in  ipsis  ponatur.  539 

xxvi.  Initialio  catechumeni,  cum  expositione  signorum.  — Ser- 
mo  quandoque  brevior  adhibendus.  —  Incipit  sermo 
ahus  brevior.  —  Filius  Dei  missus,  ut  a  morte,  quae  per 
Adamum  intravit,  liberaremur.  543 

xxviu.  Prophetias  Yeteris  Testamenti  impletas  cerni  in  Ecclesia. 
—  Hinc  firmata  fides  eorum  quae  ventura  restant,  judi- 
cii  ultimi  et  resurrectionis.  —  Cavendae  tentationes  a 
malis  etiam  in  Eeclesia  repertis.  —  Societas  cum  bo- 
nis.  —  Spes  omnis  in  Deo.  545 

Annotationes.  549 

